Întâmpinarea Domnului 
(2 februarie) 


Întâmpinarea Domnului, cunoscută în popor şi sub denumirea Stretenia (după 
numele vechi slavon), este sărbătoarea anuală a zilei în care Sfânta Fecioară 
Maria, conformându-se Legii (Lev. XII, 8), a mers la templul din Ierusalim, la 
40 de zile după naşterea Domnului, pentru curățirea ei, dumnezeiescul Prunc a 
fost întâmpinat şi ținut în braţe de bătrânul şi dreptul Simeon (Luca II, 22 s.u.). 


La ortodocşi, accentul sărbătorii se pune pe persoana dumnezeiescului Prunc şi de 
aceea e numită Întâmpinarea Domnului (de către Simeon), fiind trecută între sărbă- 
torile Mântuitorului, pe când la catolici pe primul plan stă persoana Fecioarei 
Maria, care a venit la templu pentru curățirea ei, după Lege. De aceea, la ei sărbă- 
toarea se numeşte curățirea Sfintei Marii şi e trecută între sărbătorile Maicii Dom- 


nului. 

Evanghelia şi Apostolul zilei 


UC ntimpinarea Ixomamnuliui 


Evanghelia 


22. Şi când s-au împlinit zilele curăţirii lor, după legea lui Moise, L-au adus pe 
Prunc la Ierusalim, ca să-L pună înaintea Domnului. 

23.Precum este scris în Legea Domnului, că orice întâi-născut de parte 
bărbătească să fie închinat Domnului. 

24. Şi să dea jertfă, precum s-a zis în Legea Domnului, o pereche de turturele 
sau doi pui de porumbel. 





25. Și iată era un om în Ierusalim, cu numele Simeon; şi omul acesta era drept şi 
temător de Dumnezeu, aşteptând mângâierea lui Israel, şi Duhul Sfânt era 
asupra lui. 

26. Și lui i se vestise de către Duhul Sfânt că nu va vedea moartea până ce nu va 
vedea pe Hristosul Domnului. 

27. Și din îndemnul Duhului a venit la templu; şi când părinţii au adus înăuntru 
pe Pruncul lisus, ca să facă pentru EI după obiceiul Legii, 

28. El L-a primit în braţele sale şi a binecuvântat pe Dumnezeu şi a zis: 

29. Acum slobozeşte pe robul Tău, după cuvântul Tău, în pace, 

30. Că ochii mei văzură mântuirea Ta, 

31. Pe care ai gătit-o înaintea feţei tuturor popoarelor, 

32. Lumină spre descoperirea neamurilor şi slavă poporului Tău Israel. 

33. Iar Iosif şi mama Lui se mirau de ceea ce se vorbea despre Prunc. 

34. Și i-a binecuvântat Simeon şi a zis către Maria, mama Lui: lată, Acesta este 
pus spre căderea şi spre ridicarea multora din Israel şi ca un semn care va stârni 
împotriviri. 

35. Și prin Sufletul tău va trece sabie, ca să se descopere gândurile din multe 
inimi. 

36. Și era şi Ana proorociţa, fiica lui Fanuel, din seminţia lui Aşer, ajunsă la 
adânci bătrâneţe şi care trăise cu bărbatul ei şapte ani de la fecioria sa. 


37. Şi ea era văduvă, în vârstă de optzeci şi patru de ani, şi nu se depărta de 
templu, Slujind noaptea şi ziua în post şi în rugăciuni. 

368. Și venind ea în acel ceas, lăuda pe Dumnezeu şi vorbea despre Prunc tuturor 
celor ce aşteptau mântuire în Ierusalim. 

39. După ce au săvârşit toate, s-au întors în Galileea, în cetatea lor Nazaret. 

40. Iar Copilul creştea şi Se întărea cu duhul, umplându-Se de înţelepciune şi 
harul lui Dumnezeu era asupra Lui. 





Apostol 


Fraţilor 

7. Fără de nici o îndoială, cel mai mic ia binecuvântare de la cel mai mare. 

8. Şi aici iau zeciuială nişte oameni muritori, pe când dincolo, unul care e 
dovedit că este viu. 

9. Și ca să spun aşa, prin Avraam, a dat zeciuială şi Levi, cel ce lua zeciuială, 

10. Fiindcă el era încă în coapsele lui Avraam, când l-a întâmpinat Melchisedec. 
11. Dacă deci desăvârşirea ar fi fost prin preoţia Leviţilor (căci legea s-a dat 
poporului pe temeiul preoţiei lor), ce nevoie mai era să se ridice un alt preot 
după rânduiala lui Melchisedec, şi să nu se zică după rânduiala lui Aaron? 

12. Iar dacă preoţia s-a schimbat urmează numaidecât şi schimbarea Legii. 

13. Căci Acela, despre Care se spun acestea, îşi ia obârşia dintr-o altă seminţie, 
de unde nimeni n-a slujit altarului, 

14. Ştiut fiind că Domnul nostru a răsărit din luda, iar despre seminţia acestora, 
cu privire la preoţi, Moise n-a vorbit nimic. 

15.Apoi este lucru şi mai lămurit că, dacă se ridică un alt preot după asem- 
ănarea lui Melchisedec, 

16. EI s-a făcut nu după legea unei porunci trupeşti, ci cu puterea unei vieţi 
nepieritoare, 

17.Căci se mărturiseşte: "Tu eşti Preot în veac, după rânduiala lui Melchi- 
sedec”. 





In această lună, ziua a doua - Intâmpinarea Domnului nostru lisus Hristos 
când l-a luat Simeon în braţele sale (Minei) 


La Vecernia cea mică 
La Doamne, strigat-am..., se pun stihirile pe 4, glasul 1: 
Podobie: Ceea ce eşti bucuria cetelor cereşti şi pe pământ oamenilor tare folo- 


sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Pe Cuvântul cel nescris, şi mai presus de ființă, cel purtat cu slavă pe scaunele 
cereşti, l-a luat în braţe Simeon, strigând: Acum mă slobozeşte, după cuvântul tău 
Mântuitorule, cela ce eşti mântuirea credincioşilor şi mângâierea. (de două ori) 


Prunc văzându-te minunatul Simeon, pe tine Cuvântul cel mai-nainte de veci din 
Tatăl născut, a strigat: Mă înfricoşez, şi mă tem, cu mâinile mele a te lua în braţe 
Stăpâne. Ci cela ce m-ai căutat pe mine robul tău, acum cu pace mă slobozeşte, ca 
un Milostiv. 


Acum să se deschidă uşa cerească, că Dumnezeu Cuvântul, cel ce s-a născut din 
Tatăl fără de ani, s-a născut din Fecioară, trup omenesc luând de bunăvoie, ca să 
înnoiască firea omenească ca un bun, şi să o pună de-a dreapta Părintelui. 





Slavă..., Și acum..., glasul 1, a lui Andrei Criteanul 
Astăzi sfințita Maică şi cea mai înaltă decât Biserica, în biserică a venit, arătând 
lumii pe Dătătorul de lege, şi Făcătorul lumii; pe care şi în braţe luându-l bătrânul 
Simeon, bucurându-se a strigat: Acum slobozeşte pe robul tău, că te-am văzut pe 
tine, Mântuitorul sufletelor noastre. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Astăzi Mântuitorul, ca un prunc s-a adus, în biserica Domnului, şi cu bătrânele 
mâini, l-a primit pe el bătrânul. 


Stih: Acum slobozeşte pe robul tău, Stăpâne după cuvântul tău în pace. 


Cărbunele cel ce s-a arătat mai-nainte dumnezeiescului Isaia, Hristos ca cu un 
cleşte, cu mâinile Născătoarei de Dumnezeu, acum se dă bătrânului. 


Stih: Lumină spre descoperire neamurilor, şi slavă poporului tău Israil. 


Cu frică şi cu bucurie, în braţe pe Stăpânul ţinându-l Simeon, a cerut slobozire din 
viaţă, lăudând pe Maica lui Dumnezeu. 


Slavă..., Și acum..., asemenea 


Primeşte o Simeoane, cea Preacurată a strigat, în braţe ca pe un prunc, pe Domnul 
slavei şi Mântuitorul lumii. 


Tropar, glasul 1: Bucură-te ceea ce eşti cu dar dăruită, Născătoare de Dumnezeu 
Fecioară, că din tine a răsărit Soarele dreptăţii, Hristos Dumnezeul nostru, lumi- 
nând pe cei dintru întuneric; veseleşte-te şi tu bătrânule drepte, cel ce ai primit în 
braţe pe slobozitorul sufletelor noastre, Cel ce ne-a dăruit nouă şi înviere. 


Deci Ectenia mică şi Otpustul. 


La Vecernia cea mare 





După obişnuitul Psalm cântăm: Fericit bărbatul... La Doamne strigat-am..., 
Stihirile pe 8, glasul 1, însuşi glasul: 


Ale lui Ghermano patriarhul 


Spune Simeoane: Pe cine purtând în braţe, în biserică te bucuri? Cui strigi şi gră- 
ieşti: Acum m-am slobozit, că am văzut pe Mântuitorul meu. Acesta este, cel ce s-a 
născut din Fecioară; acesta este, Dumnezeu Cuvântul cel din Dumnezeu; care s-a 
întrupat pentru noi, şi a mântuit pe om; acestuia să ne închinăm. (de trei ori) 


Primeşte Simeoane, pe cel ce mai-nainte sub nor l-a văzut Moise, punând legea în 
Sinai; care prunc s-a făcut, şi legii s-a supus. Acesta este, care prin lege a grăit: 
Acesta este cel vestit de prooroci; care s-a întrupat pentru noi, şi a mântuit pe om; 
acestuia să ne închinăm. (de trei ori) 


Veniţi şi noi, cu cântări dumnezeieşti să întâmpinăm pe Hristos, şi să-l primim pe 
dânsul, a căruia mântuire Simeon a văzut. Acesta este, pe care David l-a vestit. 
Acesta este, cel ce a grăit prin prooroci; care s-a întrupat pentru noi, şi a mântuit pe 
om; acestuia să ne închinăm. (de două ori) 


Slavă..., Și acum..., glasul al 6-lea 


A lui loan monahul: Să se deschidă uşa Cerului astăzi. Că Cuvântul Tatălui cel fără 
început, luând început sub ani, nedespărțindu-se de a sa Dumnezeire, de Fecioara 
Maică ca un prunc de patruzeci de zile, de bunăvoie s-a dus în biserica legii. Şi pe 
acesta în braţe l-a primit bătrânul, strigând: Slobozeşte-mă; că ochii mei au văzut 
mântuirea ta. Cela ce ai venit în lume, să mântuieşti neamul omenesc, Doamne, 
slavă ţie. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul zilei, şi Paremiile 


De la Leşire citire: 


cap. 13, vers. 10. 





Grăit-a Domnul către Moise în ziua aceea, întru care a scos pe fiui lui Israil din 
pământul Egiptului, zicând: Sfinţeşte mie pe tot născutul întâi, care deschide 
pântecele întru fiii lui Israil. Şi a mers Moise, şi a adunat tot poporul şi a zis: Să 
ţineţi minte ziua aceasta, întru care aţi ieşit din pământul Egiptului, şi din casa 
robiei; cu mână tare ne-a scos pe noi Domnul de acolo, şi să păziţi legea lui. Şi va 
fi dacă te va aduce pe tine în pământul hananeilor, precum s-a jurat Părinților tăi, 
vei osebi tot născutul întâi, care deschide pântecele, partea bărbătească, Domnului. 


Și va fi dacă te va întreba pe tine după aceasta feciorul tău, zicând: Ce este aceasta? 
Vei zice lui: Că cu mână tare ne-a scos pe noi din pământul Egiptului, şi din casa 
robiei. Deci când a învârtoşat pe Faraon şi nu vrea să ne slobozească pe noi, a ucis 
Domnul tot născutul întâi în pământul Egiptului, de la născuţi întâi ai oamenilor, 
până la născuţii întâi ai dobitoacelor. Pentru aceasta eu aduc jertfă Domnului, pe 
tot cel ce deschide pântecele parte bărbătească, şi pe tot născutul întâi al fiilor mei 
izbăvesc. Şi va fi întru semn neclintit înaintea ochilor tăi; că aşa a zis Domnul 
Dumnezeu atotțiitorul: Că pe cei întâi născuţi ai feciorilor tăi vei da mie. Şi va fi 
tot cela ce naşte prunc parte bărbătească, în ziua a opta îi va tăia împrejur marginea 
trupului lui. Şi treizeci şi trei de zile nu va intra în biserica lui Dumnezeu la preot, 
până când se vor plini zilele curăţeniei. Şi după aceea vei aduce Domnului un miel 
de un an fără prihană jertfă, şi pui de porumbel sau de turturea, înaintea cortului la 
preot; sau în locul acestora vei aduce înaintea Domnului doi pui de porumbel sau 
doi de turturea. Şi se va ruga preotul pentru dânsul, aceştia ce-mi aduc mie această 
aducere sunt dintru toți fiii lui Israil, şi i-am primit, şi i-am sfințit pe dânşii mie în 
locul celor născuţi dintâi ai egiptenilor, întru care zi am ucis pe tot născutul întâi în 
pământul Egiptului, de la om până la dobitoc. Zis-a Domnul Dumnezeu Cel 
Preaînalt, sfântul lui Israil. 


Din proorocia lui Isaia citire: 
Cap. 6. vers. 1 


Fost-a în anul în care a murit Ozia împăratul, văzut-am pe Domnul şezând pe scaun 
prea înalt şi prea înălţat, şi era plină biserica de slava lui. Şi Serafimii stau 
împrejurul lui: Şase aripi la unul, şi şase aripi la altul, şi cu două îşi acoperea feţele 
sale, şi cu două îşi acoperea picioarele sale, iar cu două zburau. Şi striga unul către 
altul, şi zicea: Sfânt, Sfânt, Sfânt Domnul Savaot, plin este Cerul şi pământul de 
slava lui. Şi s-a mutat din loc pragul cel deasupra de glasul cu care striga; şi casa s- 
a umplut de fum şi am zis: O ticălosul de mine, că m-am umilit! Că om sunt, şi 
buze necurate am, şi trăiesc în mijloc de norod, care are buze necurate, şi pe Îm- 
păratul Domnul Savaot l-am văzut cu ochii mei. 





Și a trimis la mine pe unul din Serafimi, şi în mâna lui avea cărbune arzător, care îl 
luase cu cleştele din altar. Şi l-a atins de gura mea, şi a zis: lată s-a atins acesta de 
buzele tale, şi va şterge fărădelegile tale, şi păcatele tale le va curăţi. 


Și am auzit glasul Domnului, zicând: Pe cine voi trimite, şi cine va merge la 
poporul acesta, şi am zis: lată cu, trimite-mă. Şi a zis: Mergi şi zi norodului 
acestuia: Cu auzul veţi auzi, şi nu veţi înţelege, şi privind veţi privi, şi nu veţi 
vedea. Că s-a îngroşat inima norodului acestuia, şi cu urechile sale greu a auzit, şi 
ochii lor s-au împăienjenit, ca nu cumva să vadă cu ochii, şi cu urechile să audă, şi 
cu inima să înţeleagă, şi se vor întoarce, şi-i voi vindeca pe dânşii. 


Și am zis: Până când Doamne? Şi a zis: Până când se vor pustii cetăţile, ca să nu 
locuiască într-însele, şi casele, ca să fie fără de oameni, şi pământul va rămânea 
pustiu, şi după aceea va adăuga Dumnezeu oameni şi se vor înmulți cei ce au 
rămas pe pământ. 


Din proorocia lui Isaia citire: 


cap. 19, stih. 1 


lată Domnul va şedea pe nor uşor, şi va veni în Egipt, şi se vor zdruncina idolii 
Egiptului de la faţa lui, şi inima lor va seca într-înşii. Şi se va tulbura sufletul lor 
într-înşii, şi sfatul lor va strica, şi va da Egiptul în mâini de domni cumpliţi. Pentru 
că acestea grăieşte Domnul, Stăpânul cel sfânt Savaot: Bea-vor egiptenii apă de pe 
lângă Mare, iar apa cea curgătoare va seca, şi se va usca. 


Aceasta grăieşte Domnul: Unde sunt acuma înţelepții tăi? Ca să-ţi vestească, şi să- 
ți spună ţie, ce a sfătuit Domnul Savaot asupra Egiptului. În ziua aceea vor fi 
egiptenii întru frică, şi întru cutremur de la faţa mâniei Domnului Savaot, care el o 
va pune pe dânşii. ŞI va fi altarul Domnului în ţara Egiptului, şi turnul Domnului în 
hotarele lui, şi va fi Domnul Savaot, semn în veci în pământul Egiptului. Că vor 
striga către Domnul, şi le va trimite lor Domnul pe un om, care îi va mântui pe 
dânşii. Şi se va cunoaşte Domnul de egipteni, şi vor cunoaşte egiptenii pe Domnul 
în ziua aceea; şi vor face jertfă şi dar. Şi se vor ruga, şi vor da rugăciunile sale 
Domnului. 


La Litie 


Stihirile samoglasnice, glasul 1: 





A lui Anatolie: Cel vechi de zile, care legea de demult în Sinai a dat lui Moise, 
astăzi prunc s-a văzut. Şi după lege ca un Făcător al legii, legea plinind, în biserică 
s-a adus, şi bătrânului s-a dat. Şi primindu-l pe el Simeon dreptul, şi plinirea 
făgăduinţelor văzându-o săvârşită, cu bucurie a strigat: Văzut-au ochii mei, taina 
cea din veac ascunsă, care în zilele acestea de apoi s-a arătat lumină risipind întu- 
nericul neamurilor celor necredincioase, slavă dând noului Israil celui ales. Pentru 
aceasta slobozeşte pe robul tău, din legăturile acestui trup, la viața cea neîm- 
bătrânitoare şi minunată şi fără de sfârşit, Cela ce dai lumii mare milă. 


A lui loan monahul: Astăzi Cel ce a dat de demult lui Moise legea în Sinai, po- 
runcilor legii se supune, pentru noi ca un Milostiv făcându-se ca noi. Acum 
Dumnezeu cel curat, ca un prunc sfânt, deschizând pântecele celei Curate, luişi 
însuşi ca un Dumnezeu se aduce, de blestemul legii slobozindu-ne, şi luminând 
sufletele noastre. 


Glasul al 2-lea al lui Andrei Piru: Căruia slujitorii cei de sus cu cutremur se roagă, 
pe acela acum jos Simeon în braţe trupeşte luându-l, a propovăduit cum că 
Dumnezeu cu oamenii s-a unit, şi om pe Dumnezeu cel ceresc văzându-l, ose- 
bindu-se de cele de pe pământ, cu bucurie a strigat: Cela ce ai descoperit celor din 
întuneric lumina cea neînserată, Doamne, slavă ţie. 


A lui Ghermano, glasul acelaşi: Astăzi Simeon primeşte în braţe pe Domnul slavei, 
pe care mai-nainte sub nor Moise l-a văzut, când în muntele Sinai i-a dat lui tablele 
legii. Acesta este, Cela ce a grăit prin prooroci, şi Făcător legii. Acesta este, pe care 
David mai-nainte l-a vestit; Cel ce este tuturor înfricoşat, care are mare şi bogată 
milă. 


Al aceluiaşi sau a lui loan monahul: Pe cel sfinţit sfinţita Fecioară l-a adus în bi- 
serică preotului, şi tinzându-şi mâinile Simeon, l-a primit pe el bucurându-se, şi a 
strigat: Acum slobozeşte pe robul tău, Stăpâne, după cuvântul tău în pace, 
Doamne. 


Ziditorul Cerului şi al pământului, astăzi se ţine în braţe de Sfântul Simeon 
bătrânul, căci el cu Duhul Sfânt zicea: Slobozitu-m-am acum, că am văzut pe Mân- 
tuitorul meu. 


A lui Anatolie, glasul acelaşi: Astăzi Simeon bătrânul în biserică intră, bucurându- 
se cu duhul, ca să ia în braţe pe Dătătorul legii lui Moise, şi plinitorul legii; că 
acela prin întuneric, şi prin glas nearătat, văzător de Dumnezeu a fi s-a învrednicit, 
şi cu faţa acoperită, inimile cele necredincioase ale jidovilor le-a defăimat; iar 





acesta pe Cuvântul cel mai-nainte de veci al Tatălui întrupat l-a purtat, şi lumina 
neamurilor a descoperit, Crucea adică şi învierea, şi Anna proorociţă s-a arătat, pe 
Mântuitorul şi Izbăvitorul lui Israil propovăduind. Acestuia să strigăm, lui Hristos 
Dumnezeului nostru: Pentru Născătoarea de Dumnezeu miluieşte-ne pe noi. 


Glasul al 4-lea, a lui Andrei Criteanul: Astăzi sfințita Maică şi cea mai înaltă decât 
Biserica, la biserică a venit, arătând lumii pe Făcătorul de lume, şi Dătătorul legii, 
pe care şi în braţe primindu-l bătrânul Simeon, bucurându-se a strigat: Acum slo- 
bozeşte pe robul tău, că te-am văzut pe tine mântuirea sufletelor noastre. 


Slavă..., glasul al 5-lea, al aceluiaşi 


Cercaţi Scripturile, precum a zis în Evanghelii Hristos Dumnezeul nostru. Că într- 
însele îl vom afla pe dânsul, născut şi înfăşat, în iesle pus, şi cu lapte hrănit, şi cum 
tăiere împrejur a primit, şi de Simeon s-a purtat, şi nu prin părere şi prin nălucire, 
ci prin adevăr lumii s-a arătat. Către care să strigăm: Cela ce eşti mai-nainte de 
veci, Dumnezeule, slavă ţie. 


Și acum..., acelaşi glas al lui Ghermano 

Cel vechi de zile, prunc făcându-se cu trupul, de Maica Fecioară, în biserică s-a 
adus, plinind făgăduinţa legii sale; pe care Simeon primindu-l, a zis: Acum slo- 
bozeşte în pace, după cuvântul tău pe robul tău, că văzură ochii mei mântuirea ta, 
Doamne. 


La Stihoavnă 


Stihirile, glasul al 7-lea: 


Ale lui Cosma monahul, singur glasul: Împodobeşte-ţi cămara ta Sioane, şi pri- 
meşte pe Împăratul Hristos; închină-te Mariei, uşii celei cereşti; că aceasta scaun 
de Heruvimi s-a arătat. Aceasta a purtat pe Împăratul slavei, nor al luminii este 
Fecioara, purtând în mâini pe Fiul cel mai-nainte decât luceafărul. Pe care luându-l 
Simeon în braţele sale, l-a propovăduit popoarelor, Stăpân a fi el vieţii şi morții, şi 
mântuitor lumii. 


Stih: Acum slobozeşte pe robul tău, Stăpâne după cuvântul tău în pace. 


Pe Cel ce a strălucit mai-nainte de veci din Tatăl, iar mai pe urmă din pântece 
fecioresc, ducându-l în biserică, Maica ceea ce nu ştie de nuntă, pe Cel ce a pus 





legea în muntele Sinai, şi s-a supus poruncii legii, l-a adus la Arhiereul cel bătrân şi 
drept, căruia i se vestise să vadă pe Hristos Domnul; pe care luându-l Simeon în 
braţele sale, s-a bucurat, strigând: Dumnezeu este acesta, cu Tatăl împreună veşnic, 
şi izbăvitorul sufletelor noastre. 


Stih: Lumină spre descoperire neamurilor şi slavă poporului tău Israil. 


Pe Cel ce se poartă în căruță de Heruvimi, şi se laudă cu cântări de Serafimi, 
purtând în braţe Născătoarea de Dumnezeu Maria, pe cel ce s-a întrupat dintr-însa 
fără ispită de nuntă, pe Dătătorul legii, cel ce a plinit rânduiala legii, l-a dat în 
mâinile bătrânului preot; care Viaţa purtând, a cerut dezlegarea de viaţă, zicând: 
Stăpâne acum mă slobozeşte, să vestesc lui Adam: Că te-am văzut prunc, pe tine 
Dumnezeul cel neschimbat, şi mai-nainte de veci şi Mântuitor lumii. 


Slavă..., Și acum..., glasul al 8-lea, a lui Andrei Criteanul 


Cel ce se poartă pe Heruvimi, şi se laudă de Serafimi, astăzi în dumnezeiasca 
biserică, după lege fiind adus, în braţele bătrânului ca pe un scaun şade. Şi de la 
Iosif primeşte daruri lui Dumnezeu cuvioase, ca o pereche de turturele nespurcata 
biserică, şi pe poporul cel nou cel ales din păgâni, şi doi pui de porumbel, ca un 


începător legii celei vechi şi celei noi. Şi sfârşitul făgăduinţei celei către sine Si- 
meon luând, binecuvântând pe Fecioara Maria Născătoarea de Dumnezeu, sem- 
nele, patimii celui dintr-însa mai-nainte le-a spus, şi de la dânsul a cerut slobozire, 
strigând: Acum mă slobozeşte, Stăpâne, precum mai-nainte te-ai făgăduit mie; că 
te-am văzut pe tine, Lumina cea mai-nainte de veci, şi Domnul Mântuitorul 
poporului celui cu numele tău numit. 


La binecuvântarea pâinilor: 


Troparul, de 3 ori: Bucură-te ceea ce eşti cu dar dăruită, Născătoare de Dumnezeu 
Fecioară, că din tine a răsărit Soarele dreptăţii, Hristos Dumnezeul nostru, 
luminând pe cei dintru întuneric; veseleşte-te şi tu bătrânule drepte, cel ce ai primit 
în braţe pe Slobozitorul sufletelor noastre, Cel ce ne-a dăruit nouă şi înviere. 


Şi citire a cuvântului 


lar de nu va fi priveghere: Polonuşniţa după obicei; La Utrenie, după întâiul Sfinte 
Dumnezeule..., în locul lui: lată Mirele vine... Zicem Troparul praznicului, după al 
doilea Sfinte Dumnezeule..., Condacul praznicului. Doamne miluieşte de 12 ori, şi 
Otpustul. Iar rugăciunea: Pomeneşte Doamne... nu se zice... 





La Utrenie 
La Dumnezeu este Domnul..., Troparul de 3 ori. 
După întâia Catismă, Sedealna glasul 1: 


Însăşi Podobia: Ceata îngerească să se spăimânteze de minune, iar noi oamenii cu 
glasuri să strigăm cântare; văzând negrăită pogorârea lui Dumnezeu, că de care se 
cutremură puterile cereşti; pe acela acum îl cuprind mâinile bătrânului, pe Unul 
iubitorul de oameni. 


Slavă..., Și acum..., iar aceasta 
După a doua Stihologie, Sedealna glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Cela ce este împreună cu Tatăl pe scaunul cel sfânt, venind pe pământ, s-a născut 
din Fecioară, şi prunc s-a făcut, cel ce este cu anii nehotărât. Pe care luându-l 
Simeon în braţe, bucurându-se a zis: Acum slobozeşte îndurate, veselind pe robul 
tău. 


Slavă..., Și acum..., iar aceasta 
După Polieleul, Sedealna, glasul al 4-lea: 


Podobie: Spăimântatu-s-a losif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Prunc te-ai făcut pentru mine, Cel ce eşti vechi de zile, curăţeniilor te împărtăşeşti, 
prea curate Dumnezeule, ca să-mi încredinţezi mie trupul cel din Fecioară. ŞI 
acestea Simeon cu taină ştiindu-le, te-a cunoscut pe tine Dumnezeul cel ce te-ai 
arătat cu trupul; şi ca pe o viaţă te-a cuprins, şi bucurându-se ca un bătrân, a strigat: 
Slobozeşte-mă, că te-am văzut pe tine, Viaţa tuturor. 





Slavă..., Și acum..., iar aceasta 


Deci Antifonul întâi, al glasului al 4-lea 


Prochimen, glasul al 4-lea: Pomeni-voi numele tău întru tot neamul şi neamul. 


Stih: Răspuns-a inima mea cuvânt bun, spune-voi cântarea mea Împăratului (Ps.4, 


1). 
Toată suflarea... 


Evanghelia de la Luca 


25. Și iată era un om în Ierusalim, cu numele Simeon; şi omul acesta era drept 
şi temător de Dumnezeu, aşteptând mângâierea lui Israel, şi Duhul Sfânt era 
asupra lui. 

26. Și lui i se vestise de către Duhul Sfânt că nu va vedea moartea până ce nu va 
vedea pe Hristosul Domnului. 

27, Şi din îndemnul Duhului a venit la templu; şi când părinţii au adus înăuntru 
pe Pruncul lisus, ca să facă pentru EI după obiceiul Legii, 

28. El L-a primit în braţele sale şi a binecuvântat pe Dumnezeu şi a zis: 

29. Acum slobozeşte pe robul Tău, după cuvântul Tău, în pace, 

30. Că ochii mei văzură mântuirea Ta, 

31. Pe care ai gătit-o înaintea feţei tuturor popoarelor, 

32. Lumină spre descoperirea neamurilor şi slavă poporului Tău Israel. 

33. Iar Iosif şi mama Lui se mirau de ceea ce se vorbea despre Prunc. 

34, Și i-a binecuvântat Simeon şi a zis către Maria, mama Lui: lată, Acesta este 
pus spre căderea şi spre ridicarea multora din Israel şi ca un semn care va stârni 
împotriviri. 

35. Şi prin sufletul tău va trece sabie, ca să se descopere gândurile din multe 
inimi. 

36. Și era şi Ana proorociţa, fiica lui Fanuel, din seminţia lui Aşer, ajunsă la 
adânci bătrâneţe şi care trăise cu bărbatul ei şapte ani de la fecioria sa. 

37. Și ea era văduvă, în vârstă de optzeci şi patru de ani, şi nu se depărta de 
templu, slujind noaptea şi ziua în post şi în rugăciuni. 

38. Şi venind ea în acel ceas, lăuda pe Dumnezeu şi vorbea despre Prunc tuturor 
celor ce aşteptau mântuire în Ierusalim. 





1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Și acum..., iar aceasta 


Apoi Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 





ŞI Stihira, glasul al 6: Să se deschidă uşa Cerului astăzi. Că Cuvântul Tatălui cel 
fără început, luând început sub ani, nedespărțindu-se de a sa Dumnezeire, de 
Fecioara Maică ca un prunc de patruzeci de zile, de bunăvoie s-a dus în biserica 
legii. Şi pe acesta în braţe l-a primit bătrânul, strigând: Slobozeşte-mă; că ochii mei 
au văzut mântuirea ta. Cela ce ai venit în lume, să mântuieşti neamul omenesc, 
Doamne, slavă ţie. 


Canonul 
facerea lui Cosma, monahul 


Și cântăm canonul pe 14 zicând Irmosul de 2 ori, iar Troparele pe 12. 
Cântarea 1-a 


Irmos: Pământul cel roditor de adâncime uscat l-a umblat oarecând soarele, căci ca 
un zid s-a închegat apa de amândouă părțile, înaintea norodului celui ce a trecut 
marea pedestru, şi cu plăcere lui Dumnezeu a cântat: Să cântăm Domnului, că cu 
slavă s-a proslăvit. 


Să pice norii apă, că Soarele pe nor uşor fiind purtat, a venit pe mâinile cele 
preacurate, Hristos în biserică ca un prunc. Pentru aceasta credincioşii să strigăm: 
Să cântăm Domnului, că cu slavă s-a proslăvit. 


Întăriţi-vă mâinile lui Simeon, cele slăbite de bătrâneţe, şi pulpele bătrânului cele 
prea trudite drept vă mişcaţi spre întâmpinarea lui Hristos, dănţuire cu cei fără de 
trupuri împreunaţi. Să cântăm Domnului, că cu slavă s-a proslăvit. 


Ceruri, cele ce sunteţi cu înţelepciune întinse, veseliţi-vă, şi te bucură pământule, 
că din prea dumnezeieştile sânuri ieşind meşterul, Hristos, de Maica Fecioară lui 
Dumnezeu Tatălui se aduce prunc, cel mai-nainte de veci; că cu slavă s-a proslăvit. 
Catavasie, Irmos acelaşi. 


Cântarea a 3-a 


Irmos:Intărirea celor ce cred în Tine, întăreşte Doamne Biserica ta care o ai 
câştigat cu scump Sângele tău. 


Cel Unul Născut din Tatăl mai-nainte de veci, Prunc unul născut din Fecioară 
nestricată, lui Adam, tinzându-i mâna s-a arătat. 





Pe cel Intâi zidit, ce s-a făcut prin amăgire cu minte pruncească, iarăşi îndreptându- 
|, Dumnezeu Cuvântul prunc făcându-se s-a arătat. 


Firea cea făcută din pământ, care iarăşi s-a întors într-însul, închipuită Dumnezeirii 
o a arătat, Ziditorul, ca un prunc făcându-se fără schimbare. 


Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere ră- 
mâne iarăşi fecioară. 


În muntele Sinai de demult a văzut Moise spatele lui Dumnezeu, şi glas dumne- 
zeilesc subțire, s-a învrednicit în nor şi în vifor a auzi. lar acum Simeon, pe 
Dumnezeu cel ce s-a întrupat fără schimbare pentru noi, în braţe l-a luat; şi 
bucurându-se s-a dus din aceste de aici, la viaţa cea veşnică. Pentru aceasta a 
strigat: Acum slobozeşte pe robul tău Stăpâne. 


Slavă..., Și acum..., iar aceasta 
Cântarea a 4-a 


Irmos: Acoperit-a cerurile bunătatea ta, Hristoase, că ieşind din Chivotul sfințirii 
tale, din nestricata Maică, în biserica slavei tale, te-ai arătat, ca un prunc în braţe 
purtat, şi s-a umplut toate de a ta laudă. 


Bucurându-te Simeoane tăinuitorule al celor negrăite, Născătoarea de Dumnezeu a 
strigat: Pe Hristos Cuvântul cel ce s-a făcut prunc, care s-a vestit ţie de demult de 
la Duhul Sfânt, primeşte-l în braţe, strigându-i lui: Umplutu-s-au toate de lauda ta. 


Spre care ai nădăjduit Simeoane în vârstă pruncească, primeşte-l bucurându-te pe 
Hristos mângâierea dumnezeiescului Israil, pe Făcătorul legii şi Stăpânul, care a 
plinit rânduiala legii, strigându-i lui: Umplutu-s-au toate de lauda ta. 


Văzând Simeon pe Cuvântul cel fără de început, cu trupul ca pe scaunul cel de 
Heruvimi de Fecioara purtat, pe pricinuitorul fiinţei tuturor ca pe un prunc 
minunându-se a strigat lui: Umplutus-au toate de lauda ta. 





Cântarea a 5-a 


Irmos: Dacă a văzut Isaia cu închipuire, pe Dumnezeu pe scaun prea înalt, de 
îngerii slavei înconjurat, a strigat: O ticălosul de mine ! Că mai-nainte am văzut pe 
Dumnezeu întrupat, pe Cela ce stăpâneşte pacea, şi lumina cea, neînserată. 


Cunoscând dumnezeiescul bătrân slava cea mai-nainte arătată de demult proo- 
rocului, şi văzând pe Cuvântul pe mâinile Maicii ţinut, o! Bucură-te Curată, a stri- 
gat. Că ţi ca un scaun pe Dumnezeu, lumina cea neînserată, şi care pe pace stă- 
pâneşte. 


Plecându-se bătrânul şi dumnezeieşte atingându-se de tălpile celei ce n-a ştiut de 
nuntă, şi Maicii lui Dumnezeu, a zis: Foc porţi Curată, înfricoşezu-mă, a lua în 
braţe pe Dumnezeu lumina cea neînserată, şi care pe pace stăpâneşte. 


Curăţitu-s-a Isaia, luând cărbunele de la Serafim, bătrânul a strigat Maicii lui Du- 
mnezeu: Tu ca un cleşte cu mâinile mă luminezi, dându-mi pe acela pe care porţi, 
lumina cea neînserată, şi care pe pace stăpâneşte. 


Cântarea a 6-a 


Irmos: Strigat-a ţie bătrânul, văzând cu ochii mântuirea, care a venit oamenilor de 
la Dumnezeu : Hristoase tu eşti, Dumnezeul meu. 


In Sion tu te-ai pus piatră de împiedicare celor neplecaţi, şi piatră de sminteală, iar 
credincioşilor neclintită mângâiere. 


Cel ce după adevăr ai purtat chipul Celui ce te-a născut mai-nainte de veci, pentru 
milostivire, acum cu neputinţa omenească te-ai îmbrăcat. 


Pe cel ce se închină ţie Fiului celui de sus, Fiul Fecioarei lui Dumnezeu, Celui ce s- 
a făcut prunc, acum slobozeşte-l cu pace. 


Condac, glasul 1: Cela ce ai sfinţit pântecele Fecioarei cu Naşterea ta, şi mâinile 
lui Simeon le-ai binecuvântat, precum se cădea, întâmpinând şi acum, ne-ai 
mântuit pe noi, Hristoase Dumnezeule. Pentru aceasta împacă lumea întru răz- 
boaic, şi întăreşte biserica pe care o ai iubit, Unule iubitorule de oameni. 


Icos: Către Născătoarea de Dumnezeu să alergăm, cei ce voim să vedem pe Fiul ei, 
cel ce s-a adus la Simeon; pe care cei fără de trupuri din Cer văzându-l, s-au 





spăimântat, zicând: Minunate vedem acum şi prea slăvite, necuprinse şi negrăite. 
Că cela ce a zidit pe Adam se poartă ca un prunc. Cel neîncăput, încape în braţele 
bătrânului. Cel ce este în sânurile cele necuprinse ale Părintelui său, de bunăvoie se 
cuprinde cu trupul, iar nu cu Dumnezeirea, Unul iubitorul de oameni. 


Sinaxar 
Intru această lună, în 2 zile, întâmpinarea Domnului Dumnezeu, şi Mân- 


tuitorului nostru lisus Hristos; când l-a primit pe el dreptul Simeon în braţele 
sale. 


Stih: Sânurile Părintelui tău închipuind arată. 
Mâinile lui Simeon, care pe tine te poartă, 
Simeon pe Hristos în a doua zi. 

În biserică îl primi. 


Trecând patruzeci de zile după mântuitoarea întrupare, şi Naşterea Domnului 
nostru, cea fără împreunare bărbătească, din pururea Fecioara Maria, întru această 
cinstită zi, s-a dus în biserică Domnul nostru lisus Hristos de Preasfânta lui Maică, 
şi de dreptul Iosif, după obiceiul umbroasei Scripturi a legii vechi când şi bătrânul 
Simeon, căruia îi era făgăduit de la Duhul Sfânt, să nu vadă moarte, până ce nu va 
vedea pe Domnul Hristos, şi luându-l pe el în braţe, şi mulţumind lui Dumnezeu şi 
mântuindu-se, a strigat: Acum slobozeşte pe robul tău Stăpâne, după cuvântul tău; 
şi cu multă bucurie mutându-se de la cele pământeşti, la cele cereşti şi nesfârşite. 


Și se face soborul acesta la cinstita biserică a Preacuratei Stăpânei noastre de 
Dumnezeu Născătoarei şi pururea Fecioarei Maria, ce este la Vlaherne. 


Tot în această zi, Sfântul mucenic Agatodor 


Stih: Dar din ale mele cuvinte lui Agatodor dau, 
Carele prin sângiuiri, dar s-a dat lui Dumnezeu. 


Acesta fiind tânăr de vârstă, s-a adus la Domnul cetăţii Tianeilor, şi pentru 
mărturisirea în Hristos, fu strujit, şi pus deasupra unui grătar ars, şi 1 s-a tăiat limba 
cu cuțitul, şi i-au scos dinţii cu cleştele, şi pielea obrazului cu briciul, şi-i sfărâmă 
pulpele şi fluierele picioarelor, şi-i împunseră coastele cu sulița, şi în moalele 
capului îi bătură ţepuşi, şi aşa şi-a dat sufletul în mâna lui Dumnezeu. 





Tot în această zi, Stântul noul mucenic Iordan Trapezunteanul, care în Cons- 
tantinopol a suferit mucenicia la anul o mie şase sute cincizeci, de sabie s-a 
săvârşit. 


Stih: Pe Iordan nu râul să-l înţelegi cu adevărat, 
Ci pe nevoitorul lui Hristos cel ce în anii aceşti din urmă s-a arătat. 


Tot în această zi, Sfântul noul mucenic Gavriil, care a suferit mucenicia în Con- 
Stantinopol la anii o mie şase sute şaptezeci şi şase, prin sabie s-a săvârşit. 


Stih: Tăiat fiind Gavriil cel nou pentru dragostea Domnului, 
Impreună cu Gavriil dănţuieşte în locaşurile Cerului. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 


Irmos: Pe tine cel ce ai răcorit în foc pe tinerii cei ce Dumnezeu te-au numit, şi în 
Fecioară nestricată te-ai sălăşluit, lăudăm pe Dumnezeu Cuvântul, cântând cu 
bunăcredinţă: Bine este cuvântat Dumnezeul părinţilor noştri. 


Lui Adam celui ce locuieşte în iad, merg să-i vestesc, şi Evei să-i aduc bună 
vestire, Simeon a strigat, cu proorocii dănţuind: Bine este cuvântat Dumnezeul pă- 
rinţilor noştri. 


Dumnezeu, cel ce mântuieşte neamul pământesc, până la iad va veni, şi celor robiţi 
iertare va da, şi vedere orbilor, cât şi muţii să strige: Bine este cuvântat Dumnezeul 
părinților noştri. 


ȘI prin inima ta, Preacurată i-a zis mai-nainte Simeon sabie va trece pe Cruce 
văzând pe Fiul tău, căruia strigăm: Bine este cuvântat Dumnezeul părinților noştri. 


Cântarea a 8-a 
Irmos: Cu focul cel nesuferit împreunându-se tinerii, cei ce au stătut pentru buna 


credinţă, şi de văpaie nevătămându-se, dumnezeiască cântare au cântat: Bine- 
cuvântaţi toate lucrurile Domnului pe Domnul, şi-l prea înălţaţi întru toţi vecii. 





Norodule al lui Israil, văzând pe Emmanuil, slava ta, prunc din Fecioară, înaintea 
dumnezeiescului sicriu, acum dănţuieşte: Binecuvântaţi toate lucrurile Domnului 
pe Domnul, şi-l prea înălțaţi întru toţi vecii. 


lată a strigat Simeon: Acesta va fi semn, căruia se va zice împotrivă, Dumnezeu 
fiind şi prunc, acestuia cu credință să-i cântăm: Binecuvântaţi toate lucrurile 
Domnului pe Domnul, şi-l prea înălţaţi întru toți vecii. 

Viaţă fiind, aceasta va fi cădere celor neplecaţi, prunc făcându-se Dumnezeu Cu- 
vântul, ca o sculare a tuturor, celor ce cântă cu credință: Binecuvântaţi toate 
lucrurile Domnului pe Domnul, şi-l prea înălţaţi întru toţi vecii. 

La Cântarea a 9-a 


Ceea ce eşti mai cinstită... nu cântăm: ci Pripelele acestea. 


Pripeală:Născătoare de Dumnezeu, nădejdea tuturor creştinilor, acoperă, apără, 
păzeşte pe cei ce nădăjduiesc spre tine, 


Pripeală:Născătoare de Dumnezeu Fecioară bună ajutoare lumii, acoperă şi 
păzeşte de toată nevoia şi scârba. 


În lege, în umbră, şi în Scriptură, închipuire vedem noi credincioşii, toată partea 
bărbătească, ce deschide pântecele, sfânt lui Dumnezeu este. Deci pe Cuvântul cel 
mai-nainte născut, Fiul Tatălui celui fără de început, cel Întâi născut din Maică, 
fără ispită bărbătească, îl slăvim. 


Pripeală:De Dumnezeu primitorule Simeon vino, şi ridică pe Hristos, pe care l-a 
născut Fecioara Preacurata Maria. 


Pripeală:Îmbrăţişează cu mâinile bătrânul Simeon, pe Făcătorul legii şi Stăpânul a 
toate. 


Pripeală: Nu Mă ţine pe mine bătrânul, ci Eu ţin pe dânsul, fiindcă acesta cere 
slobozire de la Mine. 


Pripeală: Cleştele cel tăinuitor cum porţi pe cărbune; cum hrăneşti, pe cel ce toate 
le hrăneşte. 





Celor de demult de curând născuţi, o pereche de turturele sau doi pui de porumb, 
întru al căror loc dumnezeiescul bătrân, şi înțeleapta Anna proorocița, Celui născut 
din Fecioară, şi Fiului Celui născut din Tatăl, ce s-a adus în biserică, slujindu-i l-au 
slăvit. 


Pripeală: O fiica lui Fanuil, vino, şi stai împreună cu noi, şi mulţumeşte lui Hristos 
Mântuitorul, Fiului lui Dumnezeu. 


Pripeală: Anna cea înţeleaptă mai-nainte prooroceşte cele înfricoşate, mărturisind 
pe Ziditorul Cerului şi al pământului. 


Pripeală: Necuprinse sunt îngerilor şi oamenilor cele ce s-au făcut de tine, Maică 
Fecioară curată. 


Pripeală: Porumbiţă prea curată, Mieluşea neîntinată, aduce pe Mielul, şi Păstorul 
în biserică. 

Datu-mi-ai mie, strigat-a Simeon, bucuria mântuirii tale Hristoase, primeşte pe 
slujitorul tău cel trudit în umbră, pe tăinuitorul de sfinţenie, propovăduitorul 


Darului celui nou, care cu laudă te slăveşte. 


Pripeală: O, Hristoase Împărate al tuturor, credincioşilor robilor tăi, împăraţilor 
dreptcredincioşi, dăruieşte-le biruinţă asupra vrăjmaşilor. 


Pripeală: O, Hristoase Împăratul tuturor, fierbinţi lacrimi dă-mi mie, ca să plâng 
sufletul meu care rău l-am pierdut. 


In loc de Slavă.... 
Dumnezeirea cea în trei străluciri şi Ipostasuri, cu bună credinţă să o lăudăm. 


În loc de Şi acum... 


O, Fecioară Marie, luminează sufletul meu cel cumplit, întunecat de dulceţile vie- 
ți. 


Cu sfințită cuviință proorocind Anna, înţeleapta şi cuvioasa, şi bătrâna s-a 
mărturisit Stăpânului, în biserică de față, şi pe Născătoarea de Dumnezeu pro- 
povăduindu-o tuturor, celor ce erau acolo, o a slăvit. 





Și iar Irmosul cu Pripeala. Luminânda. 


Însăşi Podobia: Cu Duhul în biserică înainte stând bătrânul, în braţe a primit pe 
Stăpânul legii, strigând: Acum de legătura trupului mă slobozeşte în pace, precum 
ai zis; că văzură ochii mei, descoperirea neamurilor şi mântuirea lui Israil. (De trei 
Ori) 


La Laude 
Stihirile pe 4, glasul al 4-lea: 
Podobie: Dat-ai semn celor ce... 
Legea cea din Scriptură plinindu-o iubitorul de oameni, acum în biserică s-a adus, 
şi l-a luat pe el în braţe bătrâneşti Simeon bătrânul, strigând: Acum mă slobozeşte 
la fericirea cea de acolo, că te-am văzut astăzi cu trup muritor îmbrăcat pe tine, 


Cela ce domneşti peste viaţă, şi peste moarte stăpâneşti. (de două ori) 


Lumină spre descoperirea neamurilor te-ai arătat Doamne, pe nor uşor şezând, 
Soarele dreptăţii, legea cea din umbră plinind, şi arătând începătura Darului celui 


nou. Pentru aceasta pe tine văzându-te Simeon, a strigat: Din stricăciune mă slo- 
bozeşte, că te-am văzut astăzi. 


De sânurile Părintelui nedespărțindu-te cu Dumnezeirea, te-ai întrupat precum bine 
ai voit, ţinut fiind în braţele pururea Fecioarei. Te-ai dat în mâinile primitorului de 
Dumnezeu Simeon, Cela ce ţii toate cu mâna ta. Pentru aceasta acum slobozeşte în 
pace pe robul tău, care cu bucurie a strigat: Că te-am văzut, Stăpâne. 


Slavă..., Și acum..., glasul al 6-lea, a lui Ghermano 

Cel ce bine ai voit pe mâini bătrâneşti, în ziua de astăzi, ca întru o căruţă de 
Heruvimi a te pune, Hristoase Dumnezeule, şi pe noi, cei ce te lăudăm pe tine, 
chemându-te, mântuieşte-ne de tirania patimilor, şi mântuieşte sufletele noastre ca 
un iubitor de oameni. 


Slavoslovia cea mare. Ecteniile şi Otpustul. Ceasul întâi şi cel desăvârşit Otpust. 


La Liturghie 





Fericirile din Canonul praznicului, Cântarea a 3-a, şi a 6-a, pe 8. După Vohod 
zicem îndată Stihul acesta: Cunoscută a făcut Domnul mântuirea sa, înaintea 
noroadelor a descoperit dreptatea sa. Apoi Troparul praznicului, Slavă..., Şi acum... 
Condacul, Prochimen, glasul al 3-lea, Cântarea Născătoarei de Dumnezeu : 
Măreşte suflete al meu pe Domnul... Stih: Că a căutat spre smerenia roabei sale... 
Apostol către Evrei, Fraţilor, fără de nici o prigonire cel mai mic de cel mai mare 
se binecuvintează. Aliluia, glasul al 8-lea. Acum slobozeşte pe robul tău Stăpâne... 
Stih: Lumină spre descoperirea neamurilor... Evanghelia de la Luca: În vremea 
aceea, suit-au părinţii pe lisus pruncul... Chinonicul: Paharul mântuirii voi lua... 





Canon de rugăciune la praznicul înainte prăznuirii Intâmpinării Domnului 


ÎL 


A 


= Ce) A 


Troparul înainte prăznuirii Intâmpinării Domnului, glasul 1: Cereasca ceată a 


îngerilor privind spre pământ vede venind pe Cel mai Intâi-Născut decât toată 
făptura, aducându-Se ca un Prunc în Biserică, purtat de Maica ce nu ştie de nuntă şi 
cântă acum, împreună cu noi, cântare de înainteprăznuire, bucurându-se. 


Cântarea 1, glasul al 4-lea 


Irmos: Cânta-voi Ţie, Doamne, Dumnezeul meu; că ai povăţuit pe popor în 
mijlocul mării şi ai acoperit carele de război ale lui Faraon şi puterea lui. 


Stih: S/avă Ție, Dumnezeul nostru, slavă Ţie! 


Cânta-voi Ţie, Doamne Dumnezeul meu, Celui ce Te-ai făcut Prunc cu Trupul şi 
Legii Te-ai supus şi ai mântuit pe om, pentru care Om Te-ai făcut. 


Stih: S/avă Ție, Dumnezeul nostru, slavă Ţie! 


În braţe primind bătrânul pe Dătătorul de viaţă şi Dumnezeu, din viaţă s-a desprins, 
strigând: acum slobozeşte-mă, că Te-am văzut pe Tine, astăzi. 


Stih: S/avă Ție, Dumnezeul nostru, slavă Ţie! 





Legilor firii Te-ai plecat şi aşezămintelor Scripturii după Lege Te-ai supus, Hris- 
toase, cel ce mai înainte mi-ai dat mie Legea, în Muntele Sinai. 


Stih: Preasfântă Născătoare de Dumnezeu, miluieşte-ne pe noi. 


Cânta-voi Ţie, Doamne, Dumnezeul meu, că Te-ai născut din Maică Fecioară 
Sfântă şi pe aceasta ai arătat-o nădejdea sufletelor noastre. 


Cântarea a 3-a 


Irmos: Întăritu-s-a inima mea întru Domnul Dumnezeul meu; drept aceea cei slabi 
s-au încins cu putere. 


Stih: S/avă Ție, Dumnezeul nostru, slavă Ţie! 


Să se deschidă Biserica! Că Biserica lui Dumnezeu a venit acum să ne facă pe noi 
biserici ale Sfântului Duh. 


Stih: S/avă Ție, Dumnezeul nostru, slavă Ţie! 


Venind harul, umbra a trecut acum şi în locul ei a venit Adevărul; drepte Simeon, 
primeşte acum pe Hristos. 


Stih: S/avă Ție, Dumnezeul nostru, slavă Ţie! 


Văduva Ana cea înţeleaptă, care trăia retrasă, dar lui Dumnezeu îi era cunoscută, să 
se mărturisească acum Celui ce S-a făcut Prunc cu Trupul pentru noi. 


Stih: Preasfântă Născătoare de Dumnezeu, miluieşte-ne pe noi. 


Pe Maica lui Dumnezeu, Fecioara, cu dreaptă credinţă să o lăudăm; că se roagă 
Domnului neîncetat pentru noi. 


Cântarea a 4-a 


Irmos: Acoperit-a cerurile bunătatea Ta, Hristoase şi pământul s-a umplut de 
Slava Ta. Pentru aceasta neîncetat strigăm: Slavă puterii Tale, Doamne! 


Stih: S/avă Ție, Dumnezeul nostru, slavă Ţie! 





Cetele îngereşti s-au înspăimântat văzând în braţele bătrânului pe Cel ce este Lău- 
dat împreună cu Tatăl şi cu Duhul, ca Fiu şi ca Dumnezeu al nostru. 


Stih: S/avă Ție, Dumnezeul nostru, slavă Ţie! 


Nedesăvârşirea noastră însuşindu-Şi-o Dumnezeu, cel ce este cu totul desăvârşit, 
cu aducerea Sa cea după Lege ne-a dăruit nouă desăvârşirea harului. 


Stih: S/avă Ție, Dumnezeul nostru, slavă Ţie! 


Fost-ai mai cinstit decât Moise, cel ce a primit Legea în Muntele Sinai: că pe Hri- 
stos Domnul în braţe L-ai purtat, bătrâne. 


Stih: Preasfântă Născătoare de Dumnezeu, miluieşte-ne pe noi. 

Sfânta Ana proorocind cele viitoare, pe Cel din pântecele tău, mai înainte L-a vestit 
Dumnezeu. Pentru aceasta neîncetat roagă-te, Maica lui Dumnezeu, să se mân- 
tuiască robii tăi. 

Cântarea a 5-a 


Irmos: Cel ce ai Răsărit Lumina şi ai luminat zorile şi ai arătat ziua, Slavă ie! 
Slavă Ţie lisuse, Fiul lui Dumnezeu! 


Stih: S/avă Ție, Dumnezeul nostru, slavă Ţie! 


În umbra Legii, dreptul Simeon a făcut cunoscut în chip vădit Cuvântul harului, 
primind trupeşte pe Hristos. 


Stih: S/avă Ție, Dumnezeul nostru, slavă Ţie! 


Ca pe un Prunc primindu-l în braţe Simeon şi cu duhul Dumnezeu a fi văzându-L, 
a propovăduit pe Hristos, Mântuitorul lumii. 


Stih: S/avă Ție, Dumnezeul nostru, slavă Ţie! 


Acesta spre cădere şi spre ridicare este pus; spre căderea necredincioşilor şi spre 
ridicarea credincioşilor, a zis oarecând dreptul Simeon, mai înainte proorocind. 


Stih: Preasfântă Născătoare de Dumnezeu, miluieşte-ne pe noi. 





De Dumnezeu Născătoare prea curată, roagă pe Fiul tău să mântuiască de nevoi şi 
de toată asuprirea pe cei ce te măresc pe tine, Născătoare de Dumnezeu prea curată. 


Cântarea a 6-a 


Irmos: Precum ai izbăvit pe proorocul Iona din chit, Hristoase Dumnezeule, aşa şi 
pe mine scoate-mă din adâncul greşealelor şi mă mântuieşte, lubitorule de oameni. 


Stih: S/avă Ție, Dumnezeul nostru, slavă Ţie! 


Înştiinţare luase bătrânul că nu va muri mai înainte de a vedea pe Stăpânul Hristos; 
iar astăzi în braţe II poartă şi-L arată pe EI la tot poporul lui Israel. 


Stih: S/avă Ție, Dumnezeul nostru, slavă Ţie! 


Pe Făcătorul veacurilor primindu-L bătrânul, ca pe un Prunc, Dumnezeu mai înain- 
te de veci pe Hristos L-a cunoscut şi Lumină a neamurilor şi a lui Israel. 


Stih: S/avă Ție, Dumnezeul nostru, slavă Ţie! 

Acum Sfântul şi dreptul Simeon prooroceşte; acum Sfânta proorociţă Ana se măr- 
turiseşte lui Dumnezeu: acela Maicii şi Fecioarei, iar aceasta Cerului ce S-a arătat 
din Fecioară cu Trup. 


Stih: Preasfântă Născătoare de Dumnezeu, miluieşte-ne pe noi. 


O, fericit pântece! De unde ai odrăslit o Slavă ca aceasta? Dumnezeu este Cel ce S- 
a născut, o, Fecioară! Şi Lumina neamurilor şi Slava şi Ilzbăvirea. 


Condac,glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea nea-propiată. 


Credincioşilor, deschideţi-vă astăzi inimile, ca nişte braţe şi primiţi cu cuget prea 
curat pe Domnul, cel ce vine, cântându-i cântare de înainte prăznuire. 


Cântarea a 7-a 





Irmos: Dumnezeul părinţilor, nu ne ruşina pe noi, ci ne dăruieşte nouă a striga cu 
îndrăzneală ie: Binecuvântat eşti Dumnezeule. 


Stih: S/avă Ție, Dumnezeul nostru, slavă Ţie! 


Dumnezeu, cel ce S-a Sălăşluit în pântecele Fecioarei, stă astăzi în braţele drep- 
tului Simeon, ca pe un scaun de foc. 


Stih: S/avă Ție, Dumnezeul nostru, slavă Ţie! 


Luând firea noastră cea pământească, Cuvinte, Prunc Te-ai făcut cu Trupul şi cu- 
rățirilor celor după Lege Te-ai împărtăşit, ca un Prunc. 


Stih: S/avă Ție, Dumnezeul nostru, slavă Ţie! 


Inţeleaptă Ana ne prooroceşte nouă cele viitoare şi arată de mai înainte, în chip 
tainic, Aşteptarea neamurilor şi Izbăvirea lui Israel. 


Stih: Preasfântă Născătoare de Dumnezeu, miluieşte-ne pe noi. 


Bucură-te pământ neînsămânţat, care ai născut din pântecele tău, fără de sămânță 
bărbătească, pe Cuvântul Intrupat, Ceea ce eşti acoperământul sufletelor noastre. 


Cântarea a 8-a 


Irmos: Pe Împăratul Hristos, pe care L-au mărturisit tinerii cei robiţi în cuptor, 
grăind cu mare glas cântau: toate lucrurile lăudaţi-L ca pe Domnul. 


Stih: S/avă Ție, Dumnezeul nostru, slavă Ţie! 


Pe Cel ce pentru noi S-a făcut Prunc asemenea nouă, care a fost adus sub Lege, ca 
să izbăvească pe toţi de legea cea scrisă, toate făpturile lăudaţi-L ca pe Domnul. 


Stih: S/avă Ție, Dumnezeul nostru, slavă Ţie! 
Văzându-Te pe Tine, Lumina cea înţelegătoare, dreptul Simeon, bătrânul, în braţe 
Te-a luat, strigând: acum mă slobozeşte, Stăpâne, din această viaţă trecătoare, la 


viaţa cea întru Duhul. 


Stih: S/avă Ție, Dumnezeul nostru, slavă Ţie! 





Pe Dumnezeu, cel mai înainte de veci, care a binevoit a Se face Prunc pentru noi şi 
în braţele bătrânului Simeon a fi primit, toate lucrurile lăudaţi-L ca pe Domnul. 


Stih: Preasfântă Născătoare de Dumnezeu, miluieşte-ne pe noi. 


Pe Impăratul Hristos, pe care L-a născut nouă Fecioara Maria, care şi după naştere 
a rămas Fecioară curată, toate făpturile lăudaţi-L ca pe Domnul. 


Cântarea a 9-a 

Irmos: Mărim cu toții iubirea Ta de oameni Hristoase Mântuitorul nostru, cel ce 
eşti Mărirea robilor Tăi şi Cununa credincioşilor; care ai mărit pomenirea Celei ce 
Te-a născut pe Tine. 


Stih: S/avă Ție, Dumnezeul nostru, slavă Ţie! 


Cel ce a săpat pe table Legea Scripturii, de mâinile bătrânului este îmbrăţişat ca un 
Prunc şi ne dă nouă ca Lege sfântă, dumnezeiasca Evanghelie. 


Stih: S/avă Ție, Dumnezeul nostru, slavă Ţie! 


Astăzi în Templu, bătrânul Simeon a luat în braţe pe Hristos Dumnezeul nostru şi a 
strigat, zicând: acum slobozeşte pe robul Tău, Stăpâne. 


Stih: S/avă Ție, Dumnezeul nostru, slavă Ţie! 


Cetele îngerilor văzând în Trup pe Ziditorul lor în chip de Prunc, în braţele bă- 
trânului, cu frică lăudându-L, L-au slăvit. 


Stih: S/avă Ție, Dumnezeul nostru, slavă Ţie! 

Primitorule de Dumnezeu, dreptule Simeon, văzătorule al Domnului, cel ce eşti 
sfârşitul Legii şi începutul harului, fă pomenire şi de noi, cei ce cinstim sfântă mu- 
tarea ta. 


Stih: Preasfântă Născătoare de Dumnezeu, miluieşte-ne pe noi. 


Bucură-te, prea cinstită curată, lauda fecioriei şi bucuria lumii, Marie, Maica şi 
slujitoarea Mântuitorului Hristos. Pe Acela roagă-L pentru sufletele noastre. 





Sedealna înainte prăznuirii Întâmpinării Domnului, glasul 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau Ţie, Dătătorule de viaţă: Slavă învierii Tale, Hristoase; slavă 
împărăției Tale; slavă rânduielii Tale, Unule, lubitorule de oameni. 


A vieţii Comoară şi a tuturor Viaţă, Prunc sub Lege venit-ai în lume pentru mi- 
nune, Cel ce odinioară ai scris Legea pe plăci în Muntele Sinai, ca pe toţi să-i slo- 
bozeşti din robia cea veche a Legii. Slavă milostivirii Tale, Mântuitorule; Slavă 
Împărăției Tale; Slavă Iconomiei Tale, Unule lubitorule de oameni. 





Canon de rugăciune la praznicul Intâmpinării Domnului 


Tropar la praznicul Întâmpinării Domnului, glasul 1: Bucură-te, ceea ce ești plină 
de har, Născătoare de Dumnezeu Fecioară; că din tine a răsărit Soarele dreptăţii, 
Hristos Dumnezeul nostru, luminând pe cei dintru întuneric. Veseleşte-te şi tu, 
bătrânule drepte, cel ce ai primit în braţe pe Izbăvitorul sufletelor noastre, Cel ce 
ne-a dăruit nouă şi Învierea. 


Cântarea 1 
Irmos: Pământul cel roditor de adâncime, uscat l-a trecut oarecând soarele; căci ca 
un zid s-a închegat apa de amândouă părţile, trecând poporul marea pedestru şi lui 


Dumnezeu cu plăcere cântând: să cântăm Domnului, căci cu Slavă S-a prea slăvit. 


Stih: Slavă Ție, Dumnezeul nostru, slavă Ţie! 





Să picure norii apă, că Soarele Hristos a venit pe nor uşor, ca un Prunc în Templu, 
fiind purtat de braţe prea curate. Pentru aceasta credincioşii să strigăm: să cântăm 
Domnului, căci cu Slavă S-a prea slăvit. 


Slavă Tatălui şi Fiului şi Sfântului Duh. 


Intăriţi-vă mâini slăbite de bătrâneţe ale dreptului Simeon şi picioare obosite ale 
bătrânului înainte vă mişcaţi, spre întâmpinarea lui Hristos; dănţuire împreună cu 
cei fără de trup începeţi. Să cântăm Domnului, căci cu Slavă S-a prea slăvit. 


Şi acum şi pururea şi în vecii vecilor. Amin (a Născătoarei). 


Ceruri, ce cu înţelepciune sunteţi întinse, veseliţi-vă şi pământule bucură-te; că din 
dumnezeieştile sânuri odrăslind Făcătorul Hristos, de Maică Fecioară lui Dumne- 
zeu Tatălui este adus Prunc, Cel mai înainte de veci; căci cu Slavă S-a prea slăvit. 


Catavasie: Pământul cel roditor de adâncime, uscat l-a trecut oarecând soarele; 
căci ca un zid s-a închegat apa de amândouă părțile, trecând poporul marea pe- 
destru şi lui Dumnezeu cu plăcere cântând: să cântăm Domnului, căci cu Slavă S-a 
prea slăvit. 


Cântarea a 3-a 


Irmos: Întărirea celor ce nădăjduiesc spre Tine, întăreşte, Doamne, Biserica Ta, pe 
care o ai câştigat cu scump Sângele Tău. 


Stih: S/avă Ție, Dumnezeul nostru, slavă Ţie! 


Cel Unul-Născut din Tatăl mai înainte de veci, Prunc Unul-Născut din Fecioară ne- 
stricată S-a arătat, lui Adam întinzându-i mâna. 


Slavă Tatălui şi Fiului şi Sfântului Duh. 


Pe cel întâi zidit, care prin înşelăciune a ajuns cu minte de prunc, iarăşi l-a în- 
dreptat Dumnezeu Cuvântul, cel ce Prunc S-a arătat. 


Şi acum şi pururea şi în vecii vecilor. Amin (a Născătoarei). 


Firea ce se trage din pământ, care iarăşi se întoarce într-însul, a arătat-o Ziditorul 
asemenea Dumnezeirii, făcându-Se ca un Prunc, fără de schimbare. 





Catavasie: Întărirea celor ce nădăjduiesc spre Tine, întăreşte, Doamne, Biserica 
Ta, pe care o ai câştigat cu scump Sângele Tău. 


Cântarea a 4-a 


Irmos: Acoperit-a cerurile bunătatea Ta, Hristoase; că ieşind din Chivotul Sfințirii 
Tale, din Maică nepătată, în Biserica Slavei Tale Te-ai arătat, ca un Prunc în braţe 
purtat. Şi s-au umplut toate de lauda Ta. 


Stih: S/avă Ție, Dumnezeul nostru, slavă Ţie! 


Bucurându-te dreptule Simeon, tăinuitorule al celor negrăite, Născătoarea de Dum- 
nezeu a strigat: pe Cuvântul Hristos, cel ce S-a făcut Prunc şi a fost vestit ţie de de- 
mult de la Duhul Sfânt, primeşte-L în braţe, strigând: umplutu-s-au toate de lauda 
Ta. 


Slavă Tatălui şi Fiului şi Sfântului Duh. 

Mângâierea Israelului celui Sfânt, către care ai nădăjduit, dreptule Simeon, de la 
vârsta pruncească, primeşte-o acum bucurându-te, pe Hristos Făcătorul Legii şi 
Stăpânul, care a împlinit rânduiala Legii, strigându-l Lui: umplutu-s-au toate de 


lauda Ta. 


Şi acum şi pururea şi în vecii vecilor. Amin (a Născătoarei). 


Văzând Simeon pe Cuvântul cel fără de început, pe Pricinuitorul fiinţei tuturor cu 
Trup ca un Prunc, purtat ca pe un Scaun de Heruvimi de Fecioara, minunându-se, a 
strigat Lui: umplutu-s-au toate de lauda Ta. 


Catavasie: Acoperit-a cerurile bunătatea Ta, Hristoase; că ieşind din Chivotul 
Sfinţirii Tale din Maică nepătată, în Biserica Slavei 'Tale 'Te-ai arătat, ca un Prunc 
în braţe purtat. Şi s-au umplut toate de lauda Ta. 


Cântarea a 5-a 
Irmos: Când a văzut Isaia, cu închipuire pe Dumnezeu pe scaun prea înalt, de 
Ingerii Slavei înconjurat, a strigat: o, eu, ticălosul! Că am văzut mai înainte pe 


Dumnezeu Întrupat, Lumina cea neînserată, pe Cel ce Stăpâneşte pacea. 


Stih: S/avă Ție, Dumnezeul nostru, slavă Ţie! 





Cunoscând dumnezeiescul bătrân Slava cea mai înainte arătată, de demult, proo- 
rocului şi văzând pe Cuvântul ţinut de mâinile Maicii, a strigat: o, Preacurată! Bu- 
cură-te! Căci cuprinzi ca un scaun pe Dumnezeu, Lumina cea neînserată, pe Cel ce 
stăpâneşte pacea. 


Slavă Tatălui şi Fiului şi Sfântului Duh. 


Plecându-se bătrânul şi dumnezeieşte insuflat atingându-se de picioarele celei ce n- 
a ştiut de nuntă, ale Maicii lui Dumnezeu, a zis: Foc porți, Preacurată şi mă înfri- 
coşez a lua în braţe pe Dumnezeu, Lumina cea Neînserată, pe Cel ce stăpâneşte 
pacea. 


Şi acum şi pururea şi în vecii vecilor. Amin (a Născătoarei). 
Curăţitu-s-a proorocul Isaia primind cărbunele de la Serafim şi bătrânul a strigat 
Maicii lui Dumnezeu: tu, ca un cleşte, cu mâinile mă luminezi dându-mi pe Acela 


pe care Îl porți, Lumina cea neînserată, pe Cel ce stăpâneşte pacea. 


Catavasie: Când a văzut Isaia, cu închipuire pe Dumnezeu pe Scaun Preaînalt, de 
Ingerii Slavei înconjurat, a strigat: o, eu, ticălosul! Că am văzut mai înainte pe 


Dumnezeu Întrupat, Lumina cea neînserată, pe Cel ce Stăpâneşte pacea. 


Cântarea a 6-a 


Irmos: Strigat-a Ție bătrânul, văzând cu ochii Mântuirea care a venit popoarelor 
de la Dumnezeu: Hristoase, Tu eşti Dumnezeul meu. 


Stih: S/avă Ție, Dumnezeul nostru, slavă Ţie! 


În Sion pentru cei neplecaţi ai fost pus Piatră de poticnire şi Piatră de sminteală; iar 
pentru cei credincioşi neclintită Mântuire. 


Slavă Tatălui şi Fiului şi Sfântului Duh. 


Purtând cu statornicie chipul Celui ce Te-a născut mai înainte de veci, din milos- 
tivire, Te-ai îmbrăcat acum cu neputinţa omenească. 


Şi acum şi pururea şi în vecii vecilor. Amin (a Născătoarei). 





Pe cel ce se închină Ție, Fiului Celui de sus, Fiului Fecioarei lui Dumnezeu, celui 
ce Prunc Te-ai făcut, acum slobozeşte-l în pace. 


Catavasie: Strigat-a Ţie bătrânul, văzând cu ochii Mântuirea care a venit popoa- 
relor de la Dumnezeu: Hristoase, Tu eşti Dumnezeul meu. 


Condac, glasul 1: Cel ce cu naşterea Ta ai sfințit pântecele Fecioarei şi mâinile 
dreptului Simeon care Te-au întâmpinat acum le-ai binecuvântat şi precum se 
cuvenea ne-ai mântuit pe noi, Hristoase Dumnezeule, împacă lumea ce se găseşte 
în războaie şi întăreşte Biserica pe care o ai iubit, Unule lubitorule de oameni. 


Cântarea a 7-a 

Irmos: Pe Tine, Cel ce ai răcorit în foc pe tinerii cei ce Dumnezeu Te-au numit şi 
în Fecioară nepătată Te-ai Sălăşluit, Dumnezeu Cuvântul, Te lăudăm cântând cu 
dreaptă credință: Binecuvântat este Dumnezeul părinţilor noştri. 

Stih: S/avă Ție, Dumnezeul nostru, slavă Ţie! 

Lui Adam celui ce locuieşte în iad, merg să-i dovedesc şi Evei să-i aduc bună ves- 
tire, a strigat dreptul Simeon cu proorocii dănţuind: Binecuvântat este Dumnezeul 


părinților noştri. 


Slavă Tatălui şi Fiului şi Sfântului Duh. 


Dumnezeu, Cel ce izbăveşte neamul pământesc, până la iad va veni şi celor robiţi 
va aduce toată libertatea şi orbilor vedere va da; iar muţii vor putea să strige: 
Binecuvântat este Dumnezeul părinţilor noştri. 


Şi acum şi pururea şi în vecii vecilor. Amin (a Născătoarei). 


ŞI prin inima ta, Preacurată, a zis mai înainte dreptul Simeon Născătoarei de Dum- 
nezeu, sabie va trece, pe Cruce văzând pe Fiul tău, căruia strigăm: Binecuvântat 
este Dumnezeul părinților noştri. 


Catavasie: Pe Tine, Cel ce ai răcorit în foc pe tinerii cei ce Dumnezeu Te-au numit 
şi în Fecioară nepătată Te-ai Sălăşluit, Dumnezeu Cuvântul, Te lăudăm cântând cu 


dreaptă credință: Binecuvântat este Dumnezeul părinților noştri. 


Cântarea a 8-a 





Irmos: In focul cel mistuitor uniţi fiind tinerii, cei ce au fost cei dintâi în cinstirea 
de Dumnezeu, dar de văpaie nefiind vătămaţi, cântare dumnezeiască au cântat: 
Binecuvântaţi toate lucrurile Domnului pe Domnul şi-L prea înălțaţi întru toți 
Vecil. 


Stih: S/avă Ție, Dumnezeul nostru, slavă Ţie! 
Popor al lui Israel, văzând pe Emmanuel, Slava ta, Prunc din Fecioară, înaintea 


dumnezeiescului Chivot acum dănţuieşte, strigând: Binecuvântaţi toate lucrurile 
Domnului pe Domnul şi-L prea înălţaţi întru toţi vecii. 


Binecuvântăm pe Tatăl şi pe Fiul şi pe Sfântul Duh, Domnul. 


lată a strigat Simeon: Acesta va fi Semn de poticnire, Dumnezeu fiind şi Prunc; 
Acestuia, cu credință să-l cântăm: Binecuvântaţi toate lucrurile Domnului pe 
Domnul şi-L prea înălțaţi întru toţi vecii. 


Şi acum şi pururea şi în vecii vecilor. Amin (a Născătoarei). 


Viaţă din fire fiind, Acesta va fi cădere pentru cei neplecaţi, Prunc făcându-Se 
Dumnezeu Cuvântul şi sculare va fi pentru toţi cei ce cântă cu credinţă: Bine-cu- 
vântaţi toate lucrurile Domnului pe Domnul şi-L prea înălțaţi întru toţi vecii. 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Catavasie: În focul cel mistuitor uniţi fiind tinerii, cei ce au fost cei dintâi în 
cinstirea de Dumnezeu, dar de văpaie nefiind vătămaţi, cântare dumnezeiască au 
cântat: Binecuvântaţi toate lucrurile Domnului pe Domnul şi-L prea înălţaţi întru 
toţi vecil. 


Cântarea a 9-a 


Nu pricep, Curată, nici îngerii, nici oamenii, Maică Fecioară, ceea ce s-a Săvârşit 
în tine. 


În mâini ţine Simeon, bătrânul, îmbrăţişat pe al Legii Făcător şi Stăpânul tuturor. 


Ziditorul vrând să mântuiască pe Adam, în pântecele curatei Fecioare S-a Sălă- 
şluit. 





Tot neamul omenesc, Curată, te fericim şi cu credinţă te mărim ca pe Maica lui 
Dumnezeu. 


Veniţi şi vedeţi pe Hristos, Stăpânul tuturor, pe care astăzi Simeon Îl poartă în 
Sfântul Locaş. 


Cel ce priveşti spre pământ şi-l faci de se cutremură, cum şezi în mâini de bătrân? 
Cum te ţin braţele lui? 


Trăind încă Simeon până ce pe Hristos L-a văzut, către Dânsul a strigat: slobo- 
zeşte-mă acum. 


Cleştele cel tainic ce a luat în pântece pe Cărbunele Hristos, tu eşti, Marie. 


Voind a se face Om, Cel fără de început şi Dumnezeu este adus în Sfântul Locaş în 
a patruzecea zi. 


Pogorându-Se din cer Stăpânul tuturor, L-a primit pe EI, Simeon preotul. 


Luminează-mi Sufletul şi cu lumină Simţită să văd limpede şi să Te vestesc pe 
Tine Dumnezeu. 


De ce curată Maică şi Fecioară, aduci în Templu Prunc Tânăr, dându-L în braţele 
lui Simeon? 


Liberare cer acum de la Tine, Ziditorule, că Te-am văzut, Hristoase, Lumina mân- 
tuirii mele. 


Pe Cel căruia slujitorii cereşti cu spaimă se roagă, Il îmbrăţişează astăzi Simeon în 
braţe. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei). 


Cel cu Firea Singur şi în Feţe Întreit apără pe robii Tăi, cei ce în Tine se încred. 
Alte Stihuri: 


Stih: Născătoare de Dumnezeu, nădejdea tuturor creştinilor, acoperă, apără, pă- 
zeşte pe toţi creştinii, ce nădăjduiesc întru tine. 





Stih: Născătoare de Dumnezeu, Fecioară, bună ajutoare a lumii, acoperă-ne şi 
ne păzeşte de toată nevoia şi necazul. 


Irmos: În Lege, în umbră şi în Scriptură închipuire vedem noi credincioşii: toată 
partea bărbătească ce deschide pântecele, Sfânt lui Dumnezeu este. Deci, pe Cu- 
vântul Cel mai Înainte Născut, Fiul Tatălui Celui fără de început, Cel Întâi Născut 
din Maică, fără de ispită bărbătească ÎI slăvim. 


Stih: De Dumnezeu primitorule, dreptule Simeon, vino şi ridică pe Hristos, pe 
care L-a născut prea curata Fecioară Maria. 


Stih: Îmbrăţişează cu mâinile bătrânul Simeon, pe Făcătorul Legii şi Stăpânul a 
toate. 


Stih: Nu Mă ţine pe Mine bătrânul, ci Eu îl ţin pe dânsul, fiindcă acesta cere 
eliberare de la Mine. 


Stih: Cleşte tainic, cum porţi Cărbunele? Cum hrăneşti pe Cel ce toate le hră- 
neşte? 


Pentru cei nou-născuţi, de odinioară, se aducea jertfă o pereche de turturele sau doi 
pui de porumbei; pentru aceea dumnezeiescul bătrân şi înţeleapta Ana, proorociţa, 
Celui Născut din Fecioară şi Fiul Cel Născut din Tatăl, care a venit la Templu, slu- 
jindu-l L-au slăvit. 


Stih: O, fiică a lui Fanuil, vino şi stai împreună cu noi şi mulţumeşte lui Hristos 
Mântuitorul, Fiul lui Dumnezeu. 


Stih: Sfânta Ana cea înţeleaptă mai înainte prooroceşte cele înfricoşătoare, măr- 
turisind pe Ziditorul cerului şi al pământului. 


Stih: Necuprinse sunt de îngeri şi de oameni cele ce s-au făcut de tine Maică, 
Fecioară prea curată. 


Stih: Porumbița cea prea curată, mieluşeaua cea neîntinată, aduce pe Mielul şi 
Păstorul în Templu. 


Datu-mi-ai mie, strigat-a dreptul Simeon, Bucuria mântuirii Tale, Hristoase; pri- 
meşte pe slujitorul Tău, care a sfârşit de lucrat în umbra Legii, pe slujitorul pro- 
povăduitor al harului celui nou, care cu laudă Te slăveşte. 





Stih: O, Hristoase, Împărate al tuturor, dă biruinţă asupra vrăjmaşilor credin- 
cioşilor robilor Tăi. 


Stih: O, Hristoase, Împărate al tuturor, dă-mi lacrimi fierbinţi, ca să plângă su- 
Ip plâns: 
fletul meu pe care rău l-am pierdut. 


În loc de Slavă Tatălui şi Fiului şi Sfântului Duh. 


Stih: Dumnezeirea cea în Trei Străluciri şi Ipostasuri, cu dreaptă credinţă să O 
lăudăm. 


In loc de Şi acum şi pururea şi în vecii vecilor. Amin (a Născătoare). 


Stih: O, Fecioară Marie, luminează sufletul meu cel întunecat în chip cumplit de 
dulceţile vieţii. 


Cu sfinţită cuviinţă proorocind proorociţa Ana cea înţeleaptă, cuvioasa şi bătrâna, 
s-a mărturisit Stăpânului în Templu în chip lămurit, iar pe Născătoarea de Dumne- 
zeu propovăduind-o tuturor celor de faţă, a mărit-o. 


Catavasie: În Lege, în umbră şi în Scriptură închipuire vedem noi credincioşii: 
toată partea bărbătească ce deschide pântecele, Sfânt lui Dumnezeu este. Deci, pe 
Cuvântul Cel mai Înainte-Născut, Fiul Tatălui Celui fără de început, Cel Întâi- 
Născut din Maică, fără de ispită bărbătească ÎL slăvim. 


Sedena, glasul al 4-lea. Podobie: Spăimântatu-s-a Iosif, lucru mai presus de fire 
văzând şi în minte a avut ploaia cea de pe lână, la zămislirea ta cea fără de 
sămânță, de Dumnezeu Născătoare, rugul cel nears în foc, toiagul lui Aaron ce a 
odrăslit şi mărturisind logodnicul şi ocrotitorul tău preoților, a grăit: Fecioara naşte 
şi după naştere rămâne iarăşi fecioară. 


În Muntele Sinai, de demult, a văzut Moise pe Dumnezeu în nor şi de Glas 
dumnezeiesc nedesluşit s-a învrednicit în nor şi în furtună. lar acum dreptul 
Simeon, pe Dumnezeu, cel ce S-a Întrupat fără schimbare, în braţe L-a primit şi bu- 
curându-se s-a dus din acestea de aici la Viaţa cea veşnică. Pentru aceea a strigat: 
acum slobozeşte pe robul Tău, Stăpâne. 





Acatistul Întâmpinării Domnului 


Intâmpinarea Domnului Catedrala Mitropolitană laşi mozaic 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 





Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 


răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 





Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Astăzi aleasa Maică merge acum de la Betleem la Ierusalim, iar Dumnezeiescul 
Prunc lisus în braţele ei ca pe un nor uşor este purtat. lar noi nevrednicii, întâm- 


pinând pe Împăratul Slavei şi pe Maica Fecioară Preasfântă, împreună cu bătrânul 
Simeon cântăm celei binecuvântate: Vino, Preacurată, Domnul este cu tine şi prin 
tine împreună cu noi. 


Icosul 1 

Cetele cereşti, plecate spre pământ, văd pe cel Unul Născut, pe Făcătorul lor şi 
Stăpânul a toată făptura în braţele fecioreşti ale Maicii celei neispitite de bărbat, 
mergând la Ierusalim, purtat ca un Prunc şi bucurându-se, cântă Lui şi împărătesei 
Fecioare laudă de sărbătoare: 

Vino, Împăratul cerului şi al pământului, în cetatea marelui împărat, Sionul cel 
sfânt; 

Vino, Dumnezeule Preaînalt, din înălțimile cereşti în biserica pământească şi fă- 
cută de mâini; 

Vino, Fiule, Unule Născut şi Te sălăşluieşte cu oamenii pe pământ; 

Vino, Mielul Cel nevinovat şi dumnezeiesc, să Te aduci Domnului, Cel ce lo- 
cuieşte în ceruri; 

Vino, prea curată porumbiţă, Mireasă fără de bărbat, a Sfântului Duh; 

Vino, mieluşea neîntinată, Maica neprihănită a Mielului Hristos; 

Vino, pruncă de Dumnezeu aleasă, Fiica cea prea dorită a lui Dumnezeu Tatăl; 
Vino, Împărăteasa Cerului, Stăpâna cea bună a întregii lumi; 





Vino, Preacurată, Domnul este cu tine şi prin tine împreună cu noi. 


Condacul 2 

Preasfânta Fecioară pe Sine s-a văzut fiind curată după Naşterea lui lisus şi nu i-a 
trebuit curăţire, pentru că Hristos a trecut, precum o rază de soare printr-un dia- 
mant, nestricând curăţia feciorească a prea curatei Maicii Sale. Totuşi, fiind sme- 
rită şi nemândrindu-se de neprihănirea curăției Sale, atunci când s-au împlinit 
zilele legiuite de curăţire, a plecat de la Betleem, împreună cu Sfântul Iosif, logod- 
nicul, şi au adus pe Dumnezeiescul Prunc, la Ierusalim, înaintea Domnului şi 
împreună I-au cântat cu bucurie: Aliluia! 


Icosul 2 

Văzându-te pe tine, printre veacuri, Fecioară, că porţi în mâinile tale pe Dumnezeu 
întrupat, Isaia proorocul a glăsuit: “Domnul va şedea pe nor uşor”. lar tu, o, 
Maică a lui Dumnezeu, mergând la Ierusalim şi purtând Dumnezeiescul Prunc în 
braţele tale, cugetai: “Cum, fiind Mamă, am rămas Fecioară?” Totuşi, văzând că 
această naştere a fost mai presus de fire, cu cutremur ai grăit întru sine: “Cum să 
Te numesc pe Tine, Fiul Meu? Dacă Te numesc om, văd că eşti mai presus decât 
omul, fecioria mea păstrând-o nestricată, pentru că zămislirea Ta a fost 
dumnezeiască. Dacă Te numesc Dumnezeu, văd că întru toate eşti asemenea 
omului, afară de păcat. Pentru aceasta Te propovăduiesc pe Tine Dumnezeu 
adevărat şi om adevărat”. Noi însă întâmpinând venirea Ta, Hristoase, pe cea 
curată o cinstim cântând aşa: 

Vino, curată Fecioară, că ai născut curat pe curatul Dumnezeu; 

Vino, Maică fără bărbat a lui Emanuel, care nu a cunoscut nunta; 

Vino, Ceea ce eşti mai cinstită decât Heruvimii, că de a ta curăţie s-a minunat 
Gavriil; 

Vino, Ceea ce eşti mai mărită fără de asemănare decât Serafimii, că ţie ţi s-a în- 
chinat firea îngerilor; 

Vino, țarină neasemănată, că ne-ai răsărit nouă Spicul Vieţii; 

Vino, rug nears, că întru naştere nu te-a ars focul Dumnezeirii; 

Vino, încăpere neîncăpută la care nu pot să privească cei cu câte şase aripi şi cei cu 
ochi mulți; 

Vino, masă cu chip de foc, pe care pământenii nu se pricep să te laude după cu- 
viinţă; 

Vino Preacurată, Domnul este cu tine şi prin tine împreună cu noi. 

Condacul 3 


Fiind purtată de putere dumnezeiască ai venit la Sfânta cetate, Ierusalim, Prea- 
sfântă Fecioară ca o zi luminoasă, arătându-L întregii lumi pe Hristos, Soarele 





Dreptăţii. Pentru aceasta în chip vădit te-ai arătat prestol de Heruvimi, înălțat prin 
slava feciorească căci în mâna ta porţi pe Împăratul Slavei, în faţa căruia stau în 
chip nevăzut Serafimii cei cu câte şase aripi, împreună cu toate puterile cereşti cân- 
tând: Aliluia! 


Icosul 3 

Având Fecioara pântece primitor de Dumnezeu, a venit la Biserică, ţinând în mâna 
sa pe Dumnezeiescul Prunc Hristos, şi plecând genunchii înaintea Domnului, cu 
bucurie şi cu bunăcuviinţă a grăit: „0, Părinte prea veşnic, acesta este Fiul Tău, 
pe care L-ai trimis să se întrupeze dintru mine pentru mântuirea oamenilor. 
Acesta este rodul pântecelui meu, Zămislit întru mine prin Duhul Tău cel Sfânt. 
Acesta este întâiul meu Născut. Primeşte Cuvântul Tău cel Întrupat dintru mine, 
primeşte de la mine pe Fiul Tău, pe care ţi-L aduc, ca prin Trupul şi Sângele 
Lui, primit de la mine, să răscumpere neamul omenesc”. lar noi pricepând 
această tainică rugăciune, prea curată, cântăm Fiului tău şi Dumnezeului nostru 
aşa: 

Vino, prea dulce Iisuse, pogorând pe pământ blând şi smerit precum ploaia pe pă- 
mânt curat; 

Vino, viaţă prea dulce, precum picătura ce picură pe pământ, arătându- Te nevăzut 
în întruparea Ta; 

Vino, Mântuitorule atotmilostiv, să cauţi şi să mântuieşti pe cei pierduţi; 

Vino, Păstorule prea bun, cel ce ai voit să porţi pe umerii Tăi oile rătăcite; 

Vino, Doctorul celor fără de nădejde, cel ce ai binevoit să porţi bolile şi neputinţele 
noastre; 

Vino, Mielul lui Dumnezeu, cel ce ai voit să iei asupră-Ţi toate păcatele lumii; 
Vino, Domnul Slavei, purtat pe nor uşor, că ai gonit ademenirile întunericului; 
Vino, Împăratul păcii, Cel ce şezi pe tronul lui David, a cărui împărăție nu este din 
lumea aceasta; 

Vino, Preacurată, Domnul este cu tine şi prin tine împreună cu noi. 


Condacul 4 

Având întru sine furtună de gânduri îndoite marele arhiereu al lui Dumnezeu, 
Zaharia, s-a tulburat văzând pe Sfânta Fecioară cu Pruncul la un loc cu femeile 
necurate, înaintea uşilor bisericii, cerând curățirea cea după lege; a dus-o în Sfânta 
Sfintelor şi a înţeles cu duhul că această Maică şi după naștere este Fecioară curată. 
Pentru aceasta a aşezat-o în locul fecioarelor, unde femeilor având bărbat nu li se 
cuvine să stea, şi întâmpinând-o, cu frică şi cu bucurie a cântat lui Dumnezeu cel 
ce s-a arătat: Aliluia! 


Icosul 4 





Auzind Zaharia minunatele tale cuvinte în faţa lui Dumnezeu, Preacurată, şi vă- 
zând că vrei să aşezi copilul tău prea iubit în braţele lui de arhiereu al lui 
Dumnezeu, precum în înseşi mâinile lui Dumnezeu, şi împreună cu acesta ai adus 
jertfă, după cum spune legea, doi pui de porumbel, s-a umilit cu inima şi cu 
credinţă şi cu frică a primit pe Dumnezeiescul Prunc zicând aşa: 

Vino, Cel Vechi de zile, care de demult ai dat lui Moise legea în Sinai; 

Vino, Prunc Tânăr, că ai intrat acum în biserică, vrând să împlineşti legea; 

Vino, că sălăşluire având Cerul ai vrut să umpli biserica pământească de slavă ce- 
rească; 

Vino, că întrupându-Te din Fecioară ai dorit să îndumnezeieşti firea omenească; 
Vino, că Te-ai coborât până la chipul de rob, ca pe noi, robii păcatului, să ne faci 
robii adevărului dumnezeiesc; 

Vino, că eşti strălucirea Ipostasului Părintesc, ca pe noi să ne arăţi fii Tatălui Ce- 


resc; 

Vino, Împlinitorul legii, care ai adus lui Dumnezeu pui de porumbel ca noi să zbu- 
răm la ceruri mai curaţi decât aceştia; 

Vino, Dătătorule de milostivire care milă voieşti, iar nu jertfă, ca şi noi să Te 
ungem cu untdelemnul milei; 

Vino, Preacurată, Domnul este cu tine şi prin tine împreună cu noi. 


Condacul 5 

Steaua cea de Dumnezeu luminată a strălucit, când a venit la biserică Simeon, 
purtat de Duhul Sfânt. Acestuia, tânăr cu Duhul, dar îmbătrânit cu trupul, fiind 
drept şi credincios trăind în credință şi aşteptând mângâierea lui Israel, i s-a 
făgăduit prin Duhul Sfânt să nu vadă moartea, până când nu va vedea pe Hristos 
Domnul venind în trup. Acesta, privind pe prea curata Fecioară şi pe Pruncul ţinut 
de dânsa în braţe, a văzut harul lui Dumnezeu şi, cunoscând cu duhul că Acesta 
este Mesia cel aşteptat, în grabă s-a apropiat de Dânsul şi dând mulţumire lui 
Dumnezeu, cu frică şi cu bucurie l-a cântat din inimă: Aliluia! 


Icosul 5 

Văzând bătrânul Simeon în mâinile Fecioarei pe Cel ce a zidit pe om, purtat în 
chip de Prunc, s-a umplut de nespusă bucurie şi uitându-se pe sine, a grăit cu 
bucurie: “Te doresc pe Tine, Dumnezeul părinţilor şi Doamne al milei, la Tine 
privesc, Cel ce cuprinzi toate cu Cuvântul Tău, pe Tine te întâmpin, Cel ce 
Stăpâneşti viaţa şi moartea, pe Tine te aştept, Cel ce uneşti cerul şi pământul. 
După Tine flămânzesc morţii ce aşteaptă învierea. După Tine însetează cei ce 
pătimesc şi aşteaptă mângâiere” şi Ţie Îţi cântă aşa: 

Vino, Cel aşteptat de toţi proorocii, să ne cercetezi cu mântuirea Ta; 

Vino, Cel dorit de toate neamurile, să ne luminezi cu învăţătura Ta; 





Vino, Mântuitorul nostru, ca să izbăveşti pe Adam şi pe Eva de păcat de vechiul 
blestem; 

Vino, Cel ce Te-ai arătat pe pământ Mântuitorul nostru, ca să vieţuieşti cu oamenii 
ŞI să-i scoţi din întuneric şi din umbra morţii; 

Vino, Luminătorul nostru ca să binevesteşti anul plăcut Domnului; 

Vino, Izbăvitorul nostru, ca să-i şi slobozeşti pe cei zdrobiţi cu inima; 

Vino, Păstorule şi Învăţătorule ca să propovăduieşti robilor dezrobirea şi celor orbi 
vederea; 

Vino, Ziditorule şi Stăpâne, să vesteşti celor umiliți mântuire şi tuturor oamenilor 
iertare; 

Vino, Preacurată, Domnul este cu tine şi prin tine împreună cu noi! 


Condacul 6 

Propovăduitor minunat al venirii lui Hristos s-a arătat purtătorul de Dumnezeu 
„ când mai ales umplându-se de Duhul Sfânt, primul dintre oameni L-a 

cunoscut pe Ziditorul său, venit cu trup, şi primul a mărturisit Dumnezeirea Lui, 

cântându-l în numele tuturor celor ce trăim pe pământ: * 


Pentru aceasta se bucură acum cerul, pentru că a miluit 
Domnul pe poporul său şi saltă temeliile pământului şi cei ce se află în iad, că s- 
a arătat celor morţi învierea văzând acum pe Mântuitorul lumii” şi cântându-I: 
Aliluia! 


Icosul 6 

Astăzi a strălucit la toată lumea lumina adevărului, că Preasfânta Pecioară a dat 
cu prea curatele sale mâini, bătrânului Simeon, pe Dumnezeiescul Prunc, ca pe un 
cărbune făcător de viaţă, de la jertfelnicul Domnului, zicând: “Primeşte, cinstite 
bătrâne, pe Domnul tău, primeşte vistieria nesecată şi puterea cea neajunsă. 
Spală necurăţia şi te înnoieşte şi te luminează de la Soarele Dreptăţii, Să nu ardă 
deci focul harului pe Domnul meu, ci mai mult, să-l lumineze, căci Acesta 
curăţă păcatele şi toată fărădelegea ta ca să fii început al curăţirii întregii lumi şi 
astfel te vei dezbrăca de toate cele vechi ca să te îmbraci în toate cele noi”. lar 
noi, pricepând această vestire milostivă, să-l cântăm prea curatei unele ca acestea: 
Vino, Fecioară, că strălucind de curăţie cerească, ne-ai răsărit lumina, cea neîn- 
serată; 

Vino, Împărăteasă a prea minunatei lumi cereşti, care ne-ai ridicat pe noi în loca- 
şurile cele de sus; 





Vino, tainic rug, prin care, din înălțimile cereşti, s-a aprins focul Dumnezeirii la 
toată lumea; 

Vino, nor purtător de lumină, prin care Dumnezeiescul Prunc Hristos s-a adus spre 
mântuirea tuturor; 

Vino, masă de foc a nevăzutului Împărat; 

Vino, chivot ceresc, care ai încăput pe Hristos; 

Vino, palat al Duhului Sfânt; 

Vino, Mireasă neprihănită a Împăratului cel fără de moarte; 

Vino, Preacurată, Domnul este cu tine şi prin tine împreună cu noi. 


Condacul 7 

Vrând Sfântul bătrân Simeon să primească o nouă curăţire, precum Isaia cel de 
demult, s-a închinat prea curatei Maicii lui Dumnezeu şi atingându-se de dumne- 
zeieştile ei picioare, a zis: “Foc duci Curată, mă tem să iau în braţe Pruncul cel 
ce stăpâneşte lumea. Tu însă, cu mâinile tale, precum cu nişte aripi îngereşti 
luminează-mă, dându-mi pe Cel ce Heruvimii cei înaripaţi se înfricoşează să-L 
poarte”. Astfel Simeon, întinzându-şi mâna, L-a primit în cinstitele sale braţe şi cu 
bucurie a cântat: Aliluia! 


Icosul 7 

O nouă şi prea slăvită minune s-a săvârşit astăzi: bătrânul Simeon primeşte în 
mâini stricăcioase pe Ziditorul omului, pentru ca Dumnezeu să trăiască cu oamenii, 
iar omul să devină ceresc. Primind pe Cel dorit şi văzând împlinirea făgăduinţelor 
Simeon, precum grâul cel copt, a cerut slobozirea de trup şi la apusul vieţuirii sale 
a cântat cu bucurie: “Au văzut ochii mei mântuirea Ta, ca pe o taină ascunsă din 
veac. Acum, însă, slobozeşte, Stăpâne, pe robul Tău, după cuvântul Tău, în pace, 
de această legătură trupească către viaţa cea neîntinată şi neîmbătrânitoare, ca 
plecând de aici, să duc veste de bucurie despre venirea Ta în lume”. Pentru 
aceasta Îți cântăm: 

Vino, lisuse, Dătătorul vieţii, că ai dăruit viaţa şi înviere tuturor credincioşilor Tăi; 
Vino, Stăpâne, Biruitorul morţii, că ai slobozit din veşnica moarte pe poporul Tău; 
Vino, Împăratul cel fără de moarte că din întunericul şi din umbra morţii ai slobozit 
pe cei legaţi din veac; 

Vino, prea dulce Viaţă, că porțile Raiului iarăşi le-ai deschis lui Adam, spre viață 
veşnică; 

Vino, Mire prea dorit, că sufletul meu tânjeşte şi doreşte curțile Domnului; 

Vino, Lumină Sfântă, că Te-a aflat sufletul meu plângându-şi păcatele; 

Vino, Dumnezeule prea veşnic, că aproape este mântuirea Ta pentru cei ce se tem 
de Tine; 

Vino, Mântuitorule prea bun, că cuvântul Tău a adus pacea mult dorită; 





Vino, Preacurată, Domnul este cu şi prin tine împreună cu noi. 


Condacul 8 

Străine cuvinte auzind de la bătrânul minunat, losif şi prea curata Fecioară s-au 
mirat de cele spuse, l-au văzut pe Simeon proorocind despre Prunc, dar nu ca des- 
pre un Prunc, ci ca despre Cel Vechi de zile şi, rugându-se la Dumnezeu, ca la Cel 
ce are putere asupra vieţii şi asupra morţii şi care poate să-l sloboadă la o altă viaţă 
şi punând toate acestea în inima lor, au cântat cu mulţumire lui Dumnezeu: 
Aliluia! 


Icosul 8: 

Cu totul fiind întru Dumnezeu, Sfântul bătrân Simeon s-a umplut de duh proo- 
rocesc şi a vorbit despre Dumnezeiescul Prunc că va ajunge chiar şi la iad să dea 
tuturor celor legaţi iertare, orbilor vedere şi nu va vorbi ca alţii. Şi, întorcându-se la 
Mania, mama lui lisus, a proorocit: “Jată, Acesta este pus spre căderea şi spre ridi- 
carea multora din Israel şi ca un semn care va ridica împotrivirii. Şi prin sufletul 
tău o Maică, fără de moarte, va trece sabie, când vei vedea pe Fiul tău bătut în 
cuie pe cruce, ca să se descopere gândurile din multe inimi, întru iertarea 
păcatelor lor”, lar noi, înțelegând această proorocie, îi cântăm Preacuratei: 

Vino Maică şi Fecioară, care, întru naşterea ta feciorească, nu ai simţit durerile 
naşterii; 

Vino, Maica Mielului şi a Păstorului, care vei suferi dureri înfricoşătoare lângă 
crucea Fiului tău; 

Vino, bucuria noastră, care împreună cu Fiul tău pătimind, cu toată lumea te vei 
bucura de arătarea Slavei Sale; 

Vino, mângâiere în necazuri, care fiind încercată precum aurul în foc eşti grabnic 
ajutătoare celor, ce sunt ispitiţi; 

Vino, cea prea veselă, care ai vrut să bucuri pe Eva, cea care a adus femeilor mâh- 
nire; 

Vino, prea slăvită, care ai dorit ca prin durerile tale să eliberezi lumea de toate du- 
rerile; 

Vino, Fecioară, mai cinstită decât toată făptura, care prin naşterea ta ai înnoit toată 
zidirea cea văzută; 

Vino, Maică mai Sfântă decât toţi sfinţii, care prin întâmpinarea ta ai unit pe 
îngeri cu oamenii; 

Vino, Preacurată, Domnul este cu tine şi prin tine împreună cu noi. 


Condacul 9 
Toată firea îngerilor s-a minunat de marea coborâre a lui Dumnezeu faţă de om 
zicând: minune prea slăvită, neînţeleasă şi nespusă vedem astăzi, că Cel ce l-a făcut 





pe Adam încape în braţele bătrânului. Pline sunt marginile lumii de mila Lui, plină 
este făptura de lauda Lui, plină este omenirea de îngăduinţa Lui. Cele cereşti, cele 
pământeşti şi cele de dedesubt sunt pline de bunătatea Lui sunt pline de darurile şi 
binefacerile Lui. Plin este cerul şi pământul de slava Lui! Pentru aceasta toate 
neamurile bateţi din palme cântându-I: Aliluia! 


Icosul 9 

„ deşi a spus multe şi a lăudat pe 
prea nevinovata Maică a lui Dumnezeu, care a născut lumii pe Dumnezeu omul, 
Mântuitorul sufletelor noastre, totuşi nu a putut să o laude cu vrednicie pe cea, care 
minţile cele mai presus de lume nu se pricep să o cânte. Totuşi, cuprins de iubire a 
slăvit-o zicând: Preasfântă şi minunată cămară a lui Dumnezeu, tu eşti începutul 
şi Sfârşitul prăznuirii noastre. Tu ne-ai răsărit Lumina Soarelui ne-ai deschis 
izvorul iubirii de oameni a Fiului tău. Pomenirea ta este mai presus de orice 
cuvânt şi mărirea ta întrece neputinţa noastră. Te rugăm, pomeneşte-ne neîn- 
cetat pe noi ce te lăudăm şi îţi cântăm: 
Vino, bucuria noastră nesfârşită, care ai arătat lumii întregi bucuria lui Hristos; 
Vino, dulceaţa noastră cea pururea fericită, care ţii în mâinile tale focul Dumne- 
ZEirii; 
Vino, lumină pururea strălucitoare, care ai luminat biserica lumii vechi cu lumina 
harului; 
Vino, făclie nestinsă, care întru întâmpinarea ta ai luminat sufletele credin- 
cioşilor cu lumina lui Hristos; 
Vino, că porți cu mâinile Focul ceresc, ca prin tine să se aprindă în locul cel sfânt 
frumuseţea şi sfinţenia; 
Vino, lumină neînserată, că ai născut în chip nestricat, fiind pururea Fecioară, ca 
prin tine să se vestească mântuirea până la marginile pământului; 
Vino, chivot însuflețit şi dumnezeiesc, că prin tine se arată întregii lumi harul cel 
mare şi mântuitor; 
Vino, cortul lui Dumnezeu şi al oamenilor, că prin tine Dumnezeul dumnezeilor 
împărăţeşte în Sion peste toţi oamenii; 
Vino, Preacurată, Domnul este cu tine şi prin tine împreună cu noi. 


Condacul 10 


s-a arătat 4, cea insuflată de Dumnezeu, că nu se 
depărta de biserica Domnului, slujind ziua şi noaptea în post şi în rugăciuni. 
Aceasta ieşind cu dreptul Simeon, în întâmpinare a Pruncului lisus, a mărturisit că 
acesta este Ziditorul cerului şi al pământului. Şi îmbrățişând pe Hristos, L-a sărutat 
şi Duhul s-a sălăşluit întru ca şi a grăit: “Tu eşti Dumnezeu şi Fiul Omului, Fiul 
împărăției şi al umilinţei. Tu auzi şi taci, vezi şi eşti nevăzut, eşti pretutindea şi 





ascuns”. Şi a grăit şi alte proorocii despre Pruncul adus, pentru cei ce aşteptau 
izbăvirea în Ierusalim cântând lui Dumnezeu: Aliluia! 


Icosul 10 

Împărate Preaveşnic şi Cuvântul lui Dumnezeu, Tu acum în trup Te-ai arătat lumii 
întregi, ca un Prunc în biserică, purtat în braţe de Fecioara Maria, Maica Ta, ca să 
petreci cu oamenii şi celor ce sunt din Adam să le vesteşti mântuirea. Adevărul Tău 
s-a pogorât din cer, mila Ta ne-ai trimis-o nouă şi harul Tău împărăţeşte pe pământ 
pentru că ai venit să cauţi şi să mântuieşti pe cei pierduţi. Pentru aceasta pe nimeni 
nu îndepărtezi, de la nimeni nu Te întorci, precum s-a întâmplat cu Uza, de demult, 
când s-a atins de Chivotul legământului Tău şi a fost lovit de moarte. Acum însă 
desfrânata Îţi cade la picioare şi devine neprihănită, cea cu scurgerea de sânge se 
atinge de Tine şi se vindecă, vameşii şi păcătoşii stau împreună cu Tine şi se fac 
prietenii Tăi, căci ai chemat la Tine pe toţi cei trudiţi şi împovăraţi. Pentru aceasta 
cu bucurie şi noi Te întâmpinăm şi Îţi cântăm aşa: 

Vino, o, Hristoase, împăratul tuturor, şi scoală-Te întru întâmpinarea noastră; 

Vino, lisuse, Doctorul inimilor noastre, şi ieşi întru ajutorul şi mântuirea noastră; 
Vino, Păstorul nostru cel bun, care Te-ai întrupat să cauţi oile pierdute şi caută- 
ne şi pe noi cei rătăciţi; 

Vino, Mângâietorule bun, care ai căutat şi ai găsit drahma cea pierdută şi află şi 
sufletele oamenilor pierduţi; 

Vino, Atotbunule şi lubitorule de oameni, şi ne primeşte şi pe noi în braţele Tale 
părinteşti; 

Vino, Atotmilostive şi Îndurate, şi ne sălăşluieşte şi pe noi în cămările Tale cereşti; 
Vino, Mângâietorul celor întristaţi, ca să ne aperi şi să ne cârmuieşti pe noi, cei 
ce plutim pe marea acestei vieţi deşarte; 

Vino, Mântuitorul celor rătăciţi, mântuieşte-ne şi ne scoate pe noi cei ce ne 
înecăm în viforul păcatului; 

Vino, Preacurată, Domnul este cu tine şi prin tine împreună cu noi. 


Condacul 11 

Cântare de umilință au adus arătării Tale, Hristoase, purtătorul de Dumnezeu 
Simeon şi dreapta Ana, arzând cu duhul şi propovăduind cu buze de bucurie 
venirea Ta în lume tuturor celor ce aşteptau izbăvirea. lar cărturarii şi fariseii, 
auzind astfel de mărturisiri despre Prunc, s-au mâniat şi mai mult, l-au învinuit pe 
Zaharia, ca pe un vădit călcător de lege, că pe Maria a aşezat-o în locul unde 
şedeau fecioarele pentru care îndată l-au şi ucis cu pietre. lar Pruncul lisus a fost 
dus în Egipt, din pricina lui Irod, ca şi acolo, spre mărturie veşnică, Domnul să fie 
cunoscut egiptenilor şi să 1 se aducă jertfă, cântându-I: Aliluia? 





Icosul 11 

Lumină spre descoperirea neamurilor ai fost, Hristoase, Soarele dreptăţii, pe nor 
purtat, precum Simeon astăzi a proorocit că vei fi începătură de nou har, din Egipt 
şi până la marginile lumii, că Tu eşti Izvorul Vieţii şi Lumina oamenilor, pentru că 
lumina luminează întru întuneric şi întunericul nu o cuprinde. 


împreună cu Simeon şi cu Ana să-Ți cântăm 
Ție şi Preasfintei Maicii Tale unele ca acestea: 
Vino, lisuse, Lumina lumii, pentru ca în lumina Sfinţilor Tăi să ne luminezi pe 
noi; 
Vino, Hristoase Mântuitorule, care locuieşti întru Lumina cea nepătrunsă pentru ca 
în lumina Feţei Tale să ne îndumnezeim; 
Vino, Soarele Dreptăţii, pentru ca în zilele Tale să strălucească adevărul şi pacea 
pe pământ; 
Vino, Lumină Sfântă, pentru ca Să ajungă în inimile noastre focul credinţei şi 
iubirii Tale; 
Vino, Împărate ceresc, pentru ca binecuvântată şi prea luminată să fie venirea Ta; 
Vino, Ziditorule şi Stăpâne, pentru ca având aprinsă făclia curăţiei să ieşim întru 
întâmpinarea Ta; 
Vino, Lumină lină şi neînserată, pentru ca în linişte şi în pace Să trăim toate 
zilele vieţii noastre; 
Vino, Fiule, Unule Născut al lui Dumnezeu şi Cuvinte, pentru ca întru bucurie 
şi frică să lucrăm a noastră mântuire; 
Vino, Preacurată, Domnul este cu tine şi prin tine împreună cu noi. 


Condacul 12 

Vechea biserică a legii cu nou har s-a umplut, când ai intrat într-însa Hristoase, ca 
un Prunc purtat în braţe, ca să se plinească PEDOROGIE ÎN AGE care zice: “Va 
veni Cel dorit de toate neamurile şi voi umple de slavă templul acesta şi slava 
acestui templu de pe urmă va fi mai mare decât a celui dintâi şi în locul acesta 
voi împărți pacea”. Pentru aceasta să se înfrumuseţeze cu lumina Ta dumne- 
zeiască şi Biserica noastră ce se găteşte să Te primească luminat ca pe un Mire, iar 
pe noi ne învredniceşte în curăţie să ieşim întru întâmpinarea Ta şi cu veselie să-Ți 
cântăm: Aliluia! 


Icosul 12 

Cântând, o, Maica lui Dumnezeu, venirea întru întâmpinarea ta a întregii lumi 
în Biserica Domnului, lăudăm nespusa ta curăţie feciorească, ne închinăm 
Soarelui dreptăţii, Hristos, ce a răsărit dintru tine, îl privim împreună cu Simeon 
şi Îl primim în braţele noastre. Împreună cu Ana mărturisim Dumnezeirea Lui, 





cu Iosif îi aducem în dar doi pui de porumbel, adică sufletul şi trupul nostru şi, 
precum fecioarele înțelepte, luminat înfrumuseţăm candelele sufletelor noastre 
şi făclii aprinse de fapte bune lui Hristos, lumina cea adevărată, ce s-a arătat 
lumii, îi dăruim, iar astăzi, împletind precum florile coroană de cântări, îţi adu- 
cem aceste laude: 

Vino, Născătoare de Dumnezeu Fecioară, ca sub acoperământul fecioriei tale să ne 
păzeşti pe noi întru curăţie şi feciorie; 

Vino, palat purtător de lumină al Stăpânului, ca prin darul tău să ne faci pe noi 
locaş al Duhului Sfânt; 

Vino, Fecioară mai luminoasă decât dimineaţa, ca să fim şi noi fii ai zilei până la 
sfârşitul vieții; 

Vino, soare care porți pe Tatăl Luminii, ca şi pe noi să ne luminezi cu darul tău; 
Vino, sfântă Slujitoare a măreţei taine, ca să ne înveţi a sluji cu sfinţenie pe Fiul 
tău şi Dumnezeu; 

Vino, bună ajutătoare a toată lumea, ca să ne păzeşti nevătămaţi de lume, de 
trup şi de diavol; 

Vino, o, Fecioară Marie, ca să luminezi Sufletele noastre întunecate de patimi; 
Vino, o, Pruncă minunată, ca să călăuzeşti spre mântuire această lume orbită de pă- 
cate; 

Vino, Preacurată, Domnul este cu tine şi prin tine împreună cu noi. 


Condacul 13 (de trei ori) 

O, întru tot cântată Maică şi Fecioară, care ai adus în locul cel sfânt al Sfinților pe 
Cuvântul cel mai presus decât toți Sfinţii, întru întâmpinarea noastră şi pentru 
mântuirea lumii; primeşte această rugăciune a noastră, acopere-ne şi ne păzeşte pe 
noi de tot necazul şi întristarea şi ne izbăveşte de toate cursele vrăjmaşului, tu, cea 
fără de prihană, ceea ce eşti uşă dumnezeiască, deschide-ne nouă, celor ce dorim 
mântuirea, uşile cereşti, ca, izbăvindu-ne prin tine de veşnica muncă, să cântăm 
întru Întâmpinarea Domnului în văzduh: Aliluia! 


Apoi se zice: 


Icosul 1 

Cetele cereşti, plecate spre pământ, văd pe cel Unul Născut, pe Făcătorul lor şi 
Stăpânul a toată făptura în braţele fecioreşti ale Maicii celei neispitite de bărbat, 
mergând la Ierusalim, purtat ca un Prunc şi bucurându-se, cântă Lui şi împărătesei 
Fecioare laudă de sărbătoare: 

Vino, Împăratul cerului şi al pământului, în cetatea marelui împărat, Sionul cel 
sfânt; 





Vino, Dumnezeule Preaînalt, din înălțimile cereşti în biserica pământească şi fă- 
cută de mâini; 

Vino, Fiule, Unule Născut şi Te sălăşluieşte cu oamenii pe pământ; 

Vino, Mielul Cel nevinovat şi dumnezeiesc, să Te aduci Domnului, Cel ce locu- 
ieşte în ceruri; 

Vino, prea curată porumbiţă, Mireasă fără de bărbat, a Sfântului Duh; 

Vino, mieluşea neîntinată, Maica neprihănită a Mielului Hristos; 

Vino, pruncă de Dumnezeu aleasă, Fiica cea prea dorită a lui Dumnezeu Tatăl; 
Vino, Împărăteasa Cerului, Stăpâna cea bună a întregii lumi; 

Vino, Preacurată, Domnul este cu tine şi prin tine împreună cu noi. 


Condacul 1 

Astăzi aleasa Maică merge acum de la Betleem la Ierusalim, iar Dumnezeiescul 
Prunc lisus în braţele ei ca pe un nor uşor este purtat. lar noi nevrednicii, întâm- 
pinând pe Împăratul Slavei şi pe Maica Fecioară Preasfântă, împreună cu bătrânul 
Simeon cântăm celei binecuvântate: Vino, Preacurată, Domnul este cu tine şi prin 
tine împreună cu noi. 


Apoi: 
Rugăciunea către Domnul nostru lisus Hristos 


Doamne, lisuse Hristoase, Fiule, Unule Născut şi Cuvântul lui Dumnezeu, care mai 
înainte ai fost văzut de prooroci, ca prin oglindă, în ghicitură şi mai pe urmă, în 
aceste zile, Te-ai născut nestricat cu trupul din Preasfânta Fecioară Mania şi în a 
patruzecea zi, în locul cel sfânt, întru întâmpinarea întregii lumi, Te-ai arătat ca 
Prunc, purtat în braţele dreptului Simeon pentru mântuirea tuturor celor din Adam! 





Cât de proslăvită şi de prea luminată este aducerea Ta în braţele Născătoarei de 
Dumnezeu în biserica Domnului şi Întâmpinarea Ta de către bătrânul Simeon. 
Astăzi cerurile se veselesc şi pământul se bucură de venirea Ta, Dumnezeule, de 
venirea Dumnezeului şi Împăratului nostru. 


De demult Moise s-a urcat în munte ca să vadă slava Ta, dar nu a putut să-i vadă 
Faţa Ta, pentru că i-ai arătat doar spatele. 


Pentru aceasta proslăvim nespusă coborârea Ta şi marea Ta iubire de oameni, că 
prin venirea Ta ai dăruit acum bucurie cerească neamului omenesc căzut de demult 
în păcat. Că Tu prin dreapta Ta judecată ai izgonit pe strămoşii noştri din Raiul 
desfătării în lumea aceasta, iar acum ne-ai miluit şi iarăşi ne-ai deschis locaşurile 
cereşti şi ai prefăcut plânsul nostru întru bucurie, iar Adam nu se mai ruşinează 
pentru neascultare şi nici nu se va mai ascunde de la Faţa Ta, fiind chemat de Tine, 
pentru că Tu ai venit acum ca să iei asupra-Ţi păcatele lui, să-l speli cu sângele Tău 
şi să-l îmbraci pe el, gol fiind, în haina mântuirii, în podoaba veseliei şi să-l înfru- 
museţezi pe el, ca pe un mire. 


Iar pe noi, pe toți, care prăznuim dumnezeiasca Ta întâmpinare, 


Iar în slăvita şi înfricoşata zi a venirii Tale, când toţi sfinţii vor ieşi în văzduh pen- 
tru marea Ta întâmpinare, învredniceşte-ne şi pe noi să Te vedem şi astfel pururea 
cu Domnul vom fi. 


Slavă milosârdiei Tale, slavă împărăției Tale, slavă purtării Tale de grijă, Unule 
iubitorule de oameni, că a Ta este Împărăţia şi puterea şi slava împreună cu Cel 
fără de Început al Tău Părinte şi cu Preasfântul şi bunul şi de viaţă făcătorul Tău 
Duh acum şi pururea şi în vecii, vecilor. Amin. 





Rugăciunea a-Il-a a Preasfintei Stăpânei noastre Născătoarei de Dumnezeu 


O, Preasfântă Fecioară, care străluceşti prin curăţie cerească, porumbiţă prea blân- 
dă, mieluşea neprihănită, ajutătoare bună a lumii, Maica lui Hristos Dumnezeul 
nostru, tu eşti începutul şi mijlocul şi sfârşitul bucuriei noastre de acum, că dintru 
tine a strălucit Soarele Dreptăţii, Hristos Dumnezeul nostru, pe care L-ai adus în 
sfintele tale braţe în a patruzecea zi, în locul cel sfânt, întru întâmpinarea noastră şi 
spre bucuria şi mântuirea întregii lumi. 


Pentru aceasta te fericim şi te proslăvim, pentru că tu eşti Cortul lui Dumnezeu şi 
prin tine s-a sălăşluit între noi, pentru ca să fim poporul Lui. Tu eşti uşa cerească 
vestită de lezechiel, prin care iarăşi ni s-a deschis intrarea în locaşurile Raiului. Tu 
eşti scara cea înaltă văzută de Iacob, prin care Dumnezeu s-a pogorât pe pământ. 
Tu eşti pod care duce de pe pământ la cer. 


Pentru aceasta te rugăm să priveşti spre noi, ca ceea ce ai intrat în Locul cel sfânt 
purtând pe mâini Focul dumnezeiesc, Binecuvântată. Cu focul rugăciunii tale să 
arzi focul patimilor noastre, ca să ne izbăvim de focul cel veşnic al gheenei. 


În locul cel sfânt ai venit pentru curățirea cea după lege, ţie netrebuindu-ţi curăţire, 
Fecioară curată, şi prin aceasta învaţă-ne cum se cuvine a ne păzi în neprihănire şi 
curăţie şi cum să purtăm nevoinţa fecioriei, că tu, fiind mai presus decât Heruvimii, 
ai venit la biserică, laolaltă cu femeile necurate. 





Tu, o, Maică Preasfântă, însăţi fiind biserica lui Dumnezeu care ai adus la biserica 
legii pe Fiul Tău, Hristos Dumnezeul nostru, învredniceşte-ne şi pe noi să iubim 
mai mult în lumea aceasta bisericile Fiului Tău, să le cercetăm în toate zilele vieţii 
noastre, acolo să vedem frumuseţea Domnului, pentru că mai bine este să petrecem 
o zi în curțile Domnului, decât să locuim în locaşurile păcătoşilor. 


Și aşa întâmpinând totdeauna, o, Maica lui Dumnezeu, pe Fiul Tău în inimile şi în 
sufletele noastre, să ne învrednicim prin rugăciunile tale să dobândim şi acea 
întâmpinare în văzduh a Domnului şi aşa vom slăvi şi vom cânta împreună cu toţi 
sfinții pe Tatăl şi pe Fiul şi pe Sfântul Duh acum şi pururea şi în vecii vecilor. 
Amin. 





Imnografia 





Tropar la praznicul Înainteprăznuirii Întâmpinării Domnului, glasul 1: Cereasca 
ceată a îngerilor privind spre pământ vede venind pe Cel mai Întâi-Născut decât 
toată făptura, aducându-Se ca un Prunc în Biserică, purtat de Maica ce nu ştie de 
nuntă şi cântă acum, împreună cu noi, cântare de Înainteprăznuire, bucurându-se. 


Condac la praznicul Inainteprăznuirii Intâmpinării Domnului, glasul 4: Credin- 
cioşilor, deschideţi-vă astăzi inimile, ca nişte braţe şi primiţi cu cuget prea curat pe 
Domnul, cel ce vine, cântându-i cântare de Inainteprăznuire. 


Tropar la praznicul Întâmpinării Domnului: Bucură-te, ceea ce eşti plină de har, 
Născătoare de Dumnezeu Fecioară; că din tine a Răsărit Soarele dreptăţii, Hristos 
Dumnezeul nostru, luminând pe cei dintru întuneric. Veseleşte-te şi tu, bătrânule 
drepte, cel ce ai primit în braţe pe Izbăvitorul sufletelor noastre, Cel ce ne-a dăruit 
nouă şi Învierea. 


Condac la praznicul Intâmpinării Domnului: Cel ce cu naşterea Ta ai sfinţit pân- 
tecele Fecioarei şi mâinile dreptului Simeon care 'Te-au întâmpinat acum le-ai bi- 
necuvântat şi precum se cuvenea ne-ai mântuit pe noi, Hristoase Dumnezeule, 





împacă lumea ce se găseşte în războaie şi întăreşte Biserica pe care o ai iubit 
Unule lubitorule de oameni. | 


Sinaxar - Întâmpinarea Domnului - 2 februarie: 
https://www.trinitas.tv/intampinarea-domnului-2-februarie/ 


ÎNCHINAREA FIULUI LUI DUMNEZEU, 
CEL NĂSCUT DIN FECIOARĂ, 

LA TEMPLUL DIN IERUSALIM, 

O SĂRBĂTORIM ÎN FIECARE AN 

PE 2 FEBRUARIE: 


DOMNULUI 


SFINTII ZILEI 
SFINȚII ZILEI 


SFINȚII ZILE 


ÎN PERIOADA VECHIULUI TESTAMENT, 
DARUL FERTILITĂȚII'ERA CONSIDERAT 

CA O BINECUVÂNTARE CE APARTINEA 
DOAR LUI DUMNEZEU. EL ERA CEL 

CE DĂRUIA VIAȚĂ ȘI DARULII APARȚINEA. 





Vieţile Sfinţilor - Cuvânt la Întâmpinarea Domnului şi despre jertfa prea 
curatei Fecioare Maria, Născătoarea de Dumnezeu 


După Naşterea Domnului lisus Hristos, trecând patruzeci de zile şi împlinindu-se 
vremea curăţiei celei legiuite, prea curata şi prea binecuvântata Fecioară Maică 
plecând din Betleem cu Sfântul Iosif, logodnicul, şi venind la Ierusalim, în Biserica 
lui Dumnezeu, purtând pe Hristos Pruncul cel de patruzeci de zile, au mers să 
împlinească Legea Domnului şi să se curăţească după naştere, prin aducerea jertfei 
celei cuviincioase lui Dumnezeu şi prin rugăciunea preotului. Apoi să pună 
înaintea Domnului pe Pruncul cel întâi născut şi să-L răscumpere cu preţul cel 
rânduit, precum s-a poruncit lui Moise de către Domnul, în Legea Veche şi cum se 
scrie despre aceea în legea curăţirii, şi anume: "Femeia care va zămisli şi va naşte 
parte bărbătească, necurată va fi şapte zile şi în ziua a opta să se taie pruncul 
împrejur, iar ea va şedea treizeci şi trei de zile sub acoperământul necurăţiei 
sale; de tot lucrul sfânt să nu se atingă şi în biserică să nu intre, până ce se vor 
sfârşi cele patruzeci de zile ale curăţiei ei. Și când se vor împlini zilele curăţirii, 
să aducă un miel de un an, fără de prihană, spre arderea cea de tot şi un pui de 
porumbel sau de turturea, pentru păcat; iar de nu va fi bogată ca să aducă miel, 
atunci Să aducă două turturele sau doi pui de porumbel, unul spre arderea cea 
de tot şi altul pentru păcat; apoi se va ruga pentru dânsa preotul şi se va curăţi'. 





Despre punerea înaintea Domnului a celui dintâi născut, astfel este scris: 
"Sfinţeşte-Mi pe tot cel dintâi născut (parte bărbătească), care deschide 
pântecele". Şi iarăşi: "Pe cel întâi născut al fiilor tăi să Mi-l dai Mie". Aceasta se 
urma pentru facerea de bine cea mare a lui Dumnezeu, încă din Egipt, când s-au 
cruțat cei întâi născuţi ai lui Israil. Pentru aceasta, israilitenii aduceau pe pruncii lor 
cei întâi născuţi în biserică, dându-i dajdie lui Dumnezeu, ca pe o datorie stabilită 
prin lege. Şi iarăşi de la Dumnezeu îi răscumpăra pe aceia cu preţ, care se numea 
argintul răscumpărării, şi acela se da leviţilor care slujeau în Biserica Domnului, 
precum este scris despre aceasta în cartea a patra a lui Moisi. Preţul hotărât al 
răscumpărării era cinci sicli, iar fiecare siclu sfânt preţuia cam vreo trei lei. 


Deci, acea lege a Domnului împlinind-o Maica lui Dumnezeu, a venit acum în 
biserică, cu Dătătorul Legii. A venit să se curățească deşi nu-i trebuia curăţire, 
fiind neîntinată şi prea curată. Pentru că aceea care a zămislit fără bărbat şi a 
născut fără dureri şi fără vătămarea curăţiei sale celei fecioreşti, aceea n-a avut 
nici un fel de necurăţie obişnuită femeilor celor ce nasc. Pentru că ceea ce a născut 
pe Izvorul curăţiei, cum putea să se afle sub necurăţie? Din ea S-a născut Hristos, 
ca un rod din pom; iar pomul nu se vatămă, nici se întinează după înflorirea rodului 
său. 


Nevătămată şi curată a rămas Fecioara după naşterea lui Hristos, adică a 
rodului celui binecuvântat. Prin ea a trecut Hristos precum raza soarelui trece 
prin Sticlă Sau prin cristal. Precum nu se Sfarmă nici întinează raza care trece 
prin sticlă şi prin cristal, ci mai curat îl străluceşte, tot aşa şi Soarele dreptăţii, 
Hristos, n-a vătămat fecioria prea curatei Maicii Sale, nici cu durerile cele 
obişnuite femeilor n-a întinat uşa naşterii celei fireşti, cea cu curăţia pecetluită şi 
cu fecioria păzită, trecând mai presus de fire; ci mai ales i-a îndoit curăţia ei, 
sfinţind-o prin trecerea Sa şi luminând-o cu dumnezeiasca lumină a harului. 


Nu era nevoie de curăţire a aceleia care a născut fără stricăciune pe Dumnezeu 
Cuvântul. Dar ea, ca să nu se arate potrivnică Legii, ci mai ales să fie ascultătoare, 
a venit să se curăţească, ea cea cu totul curată şi fără prihană. Pe lângă această fiind 
şi smerită, nu se mândrea întru curăţia Sa, ci, ca şi cum ar fi fost necurată, a venit 
înaintea uşii bisericii Domnului, ca să stea şi să ceară curăţenie, neîngreţoşîndu-se 
de cei necuraţi şi păcătoşi. Apoi a adus jertfă, nu ca cei bogaţi, care aduceau un 
miel de un an fără prihană, ci ca acei săraci, care aduceau două turturele sau doi 
porumbei, arătând în toate smerenie şi iubind sărăcia, iar de mândria bogaţilor 
fugind. Din aurul cel adus de împărați puţin a luat şi acela I-a împărțit la săraci şi la 
scăpătaţi, păstrând foarte puţin pe calea spre Egipt. Deci, cumpărând păsările cele 
zise după Lege, le-a adus jertfă şi cu acelea a adus şi pe Pruncul său cel întâi 





născut, cum se spune: "Au adus părinţii pe Pruncul lisus, în Ierusalim, ca Să-L 
pună înaintea Domnului, precum este scris în legea Domnului, că toată partea 
bărbătească, ce deschide pântecele, sfânt Domnului se va chema. Deci, ţiindu-L 
în mâinile Sale, şi-a plecat genunchii şi cu cinste-L înălța lui Dumnezeu, zicând: 


Unele ca acestea zicând, a pus pe iubitul ei Fiu în mâinile arhiereului, slujitorul lui 
Dumnezeu, ca în mâinile lui Dumnezeu. Și, după Legea dumnezeiască L-a 
răscumpărat pe EI, cu preţul cel hotărât, adică cu cinci sicli, care era înainte 
închipuire a celor cinci răni mari ale lui Hristos, pe Care le-a primit pe cruce, prin 
care toată lumea s-a răscumpărat de blestemul Legii şi de robia vrăjmaşului. 


Se mai povesteşte încă, de Sfinţii Părinţi, că PO, tatăl 
Mergătorului înainte, a aşezat pe prea curata Fecioară, care a intrat cu Pruncul 
pentru curăţire în biserică, nu în locul celor ce se curăţau, ci în locul fecioarelor, în 
care femeile care aveau bărbaţi nu se cădea să stea. Văzând cărturarii şi fariseii 
aceasta, au început a cârti, iar Zaharia a stat împotriva lor, încredinţându-i că acea 
maică şi după naştere e fecioară curată. lar ei necrezând, sfântul le spunea că firea 
omenească, cu toată făptura, este slujitoare Ziditorului său, şi în mâinile Lui cele 
atotputernice este, ca după a sa voie să rânduiască toate, adică să facă astfel ca 
fecioară să nască şi după naştere să rămâie iarăşi fecioară. "Deci pentru aceasta nu 
am deosebit pe această Maică de la locul fecioarelor, de vreme ce este fecioară 
cu adevărat. 


In aceeaşi vreme când părinţii au suit pe pruncul lisus, ca să facă după obiceiul 
legii pentru dânsul, în biserică a venit, purtându-se de Duhul lui Dumnezeu, 
bătrânul, om drept şi credincios, aşteptând mângâierea lui 





ISrail, care era să fie prin venirea lui Mesia, pentru că ştia că acum se apropie 
Mesia cel aşteptat, de vreme ce sceptrul lui Iuda trecuse la Irod, după proorocia 
strămoşului lacov patriarhul, care mai înainte a zis: "Nu va lipsi domn din luda, 
până ce va veni aşteptarea neamurilor, Hristos Domnul”. Asemenea şi cele 
şaptezeci de săptămâni de câte şapte ani ale lui Daniil, acum se sfârşiseră, după 
care se socotise că va fi venirea lui Mesia. Pe lângă această, lui Simeon era 
făgăduit de la Duhul Sfânt să nu vadă moartea mai înainte de a-L vedea pe Hristos 
Domnul. 


Acela, 
şi cunoscând, cu 


duhul, că Acela este Mesia cel aşteptat, s-a apropiat cu sârguinţă şi, primind în 
mâini cu bucurie negrăită şi cu frică cucernică, cel albit ca o lebădă de cărunteţe 
a dat mare mulţumire lui Dumnezeu, înaintea sfârşitului său, cu veselie cântând 
şi zicând: "Acum slobozeşte pe robul Tău, Stăpâne, după Cuvântul Tău, în pace. 
Eu n-am avut linişte în gândurile mele, în toate zilele aşteptându- Te şi în toate 
zilele îngrijindu-mă, când vei veni. Acum, văzându- Te, pace am câştigat şi de 
grijă scăpând, mă duc din cele de aici, veste de bucurie ducând părinţilor mei 
pentru că voi spune despre venirea Ta în lume, strămoşului Adam, lui Avraam, 
lui Moise, lui David, lui Isaia şi celorlalți sfinţi părinţi şi prooroci. 


Apoi voi umple de negrăită bucurie pe cei ce sunt mâhniţi acum şi către care 
degrabă mă slobozeşte, ca degrabă şi ei, lepădând mâhnirea, să se veselească de 
Tine, izbăvitorul lor. Slobozeşte-mă pe mine, robul Tău, ca să mă odihnesc, după 
ostenelile cele de mulţi ani, în sânul lui Avraam; căci acum au văzut ochii mei 
mântuirea Ta cea pregătită tuturor popoarelor. Ochii mei au văzut lumina cea 
pregătită pentru izgonirea întunericului, spre luminarea neamurilor, spre 
descoperirea tainelor dumnezeieşti cele neştiute, lumina care ai răsărit spre slava 
poporului Tău Israil, şi pe care, prin proorocul Isaia, ai făgăduit-o, zicând: "Am 
dat în Sion mântuire lui Israil, spre prea mărire'.” Auzind Iosif şi prea curata 
Fecioară unele ca acestea despre Prunc, de la sfântul şi dreptul bătrân, se mirau de 
cele grăite pentru EI, pentru că vedeau pe Simeon grăind către Prunc ca spre un om 
bătrân. Apoi, se ruga nu ca unui om, ci ca unui Dumnezeu Care are puterea vieţii şi 
a morţii şi Care putea să-l slobozească îndată pe bătrân spre altă viaţă sau să-l ţie 
încă în cea de aici. 


Deci, i-a binecuvântat Simeon, lăudând şi mărind pe Maica cea prea nevinovată, 
care a născut pe Omul Dumnezeu şi, fericind pe Sfântul Iosif, părutul tată, care s-a 
învrednicit a fi slujitor unei Taine ca aceasta. Apoi a zis către Maria, Maica Lui, iar 
nu către losif, pentru că vedea cu prooroceşti ochi pe Maica cea fără de bărbat: 





"Iată, Acesta este spre căderea şi scularea multora în Israil”, adică spre căderea 
celor care nu vor voi să creadă cuvintele Lui, iar spre scularea celor ce vor primi 
cu dragoste sfântă Lui propovăduire; spre căderea cărturarilor şi a fariseilor, pe 
care i-a orbit răutatea lor, iar spre scularea pescarilor celor simpli şi neştiutori. 
Pentru că va alege pe cei neînţelepţi, ca să ruşineze pe cei înţelepţi ai veacului 
acestuia. Apoi va fi spre căderea sinagogii evreieşti a Legii celei Vechi şi spre 
ridicarea Bisericii lui Dumnezeu, prin darul cel nou şi spre semnul Căruia se va 
zice împotrivă. Căci multă grăire împotrivă va fi pentru Dânsul între popoare; 
unii vor zice că este bun, iar alţii nu, ci că înşeală poporul. Şi-L va pune pe EL, 
după cuvântul proorocului Ieremia, ca pe o ţintă spre săgetare, spânzurându-L 
pe lemnul Crucii şi rănindu-L cu piroanele ca cu săgețile şi cu sulița. În acea 
vreme, ţie, o! Maică fără de bărbat, prin suflet îţi va trece sabia şi vei suferi 
dureri în inimă, când vei vedea pe Fiul tău pironit pe cruce, pe care l-ai născut 
în lumea aceasta fără de dureri. Pe Acela îl vei petrece din lumea aceasta cu 
multe dureri şi cu mare tânguire'. 


Atunci era acolo şi Ana proorocița, fiica lui Fanuil, din seminţia lui Aşer, care 
îmbătrânise în văduvie foarte mult, ca la optzeci şi patru de ani şi care numai şapte 
ani vieţuise cu bărbatul său din fecioria ei. Rămânând văduvă, tot restul vieţii ei l-a 
petrecut cu dumnezeiască plăcere, nedepărtîndu-se de biserică, ci cu postul şi cu 
rugăciunile slujind lui Dumnezeu ziua şi noaptea. Aceea, apropiindu-se într-acel 
ceas, multe proorociri spunea despre Pruncul cel adus în Biserica Domnului, 
tuturor celor ce aşteptau izbăvirea în Ierusalim (Luca 2,36-38). 


Auzind şi văzând aceasta, fariseii şi cărturarii cârteau în inimile lor, mâniindu-se 
cu zavistie asupra lui Zaharia, ca asupra unui călcător de lege, căci chiar în locul 
fecioarelor pusese pe Maica ce venise pentru curăţire. lar asupra lui Simeon şi a 
Anei se mâniau, căci au dat aceste mărturii despre Prunc. Şi nu le-au tăcut acestea, 
nici chiar în faţa lui Irod împăratul, ci le-au spus pe toate cele făcute şi grăite în 
biserică. Pentru aceasta, îndată a fost căutat spre ucidere pe dumnezeiescul Prunc, 
Hristos Domnul, dar nu L-au aflat pentru că, prin dumnezeiască poruncă dată prin 
înger lui Iosif în vis, a fost dus în Egipt. 


Atunci Sfântul Iosif cu prea curata Născătoare de Dumnezeu, sfârşind în 
biserică toate, după Legea Domnului, nu s-au întors în Betleem, ci în Galileea, 
în cetatea Nazaret, iar de acolo au pornit în Egipt. lar Pruncul creştea şi se 
întărea cu duhul, umplându-se de înţelepciune şi harul lui Dumnezeu era peste 
Dânsul (Luca 2,40). 





Prăznuirea Întâmpinării Domnului s-a aşezat în vremea împărăției lui Iustinian, 
căci mai înainte de aceea, deşi se făcea în Biserică pomenire despre Întâmpinarea 
Domnului, nu era prăznuită ca sărbătoare. Iustinian, drepteredinciosul împărat, a 
poruncit să se cinstească ca un praznic dumnezeiesc al Născătoarei de 
Dumnezeu, precum Sunt şi alte praznice mari. Și aceasta, pentru aceste pricini: 


Pe vremea împărăției lui a fost molimă mare de moarte în Bizanţ şi în părţile de 
primprejur, trei luni, începând din zilele cele de pe urmă ale lui Octombrie, 
murind la început câte cinci mii de oameni în fiecare zi, apoi câte zece mii. Multe 
trupuri de ale oamenilor bogaţi şi cinstiți erau neîngropate, pentru că murind 
slugile şi robii tuturor nu avea cine să îngroape pe stăpânii lor. lar în Antiohia era 
îndoită pedeapsa lui Dumnezeu, căci la rana cea de moarte s-a adăugat, pentru 
păcatele omeneşti, şi un înfricoşat cutremur de pământ, încât toate casele cele 
mari, Zidirile cele înalte şi bisericile au căzut şi mulțime de popor căzând sub 
ziduri a pierit. Între aceştia era şi Eufrasie, episcopul Antiohiei, căci, căzând pe 
dânsul biserica, a murit. Încă şi Pompeiopol, cetatea Misiei, s-a risipit de 
cutremur, iar jumătate din ea a fost înghițită de pământ cu toți locuitorii ei. În 
acea înfricoşată moarte şi pierzare i s-a descoperit unuia, din cei plăcuţi lui 
Dumnezeu, să se prăznuiască Întâmpinarea Domnului şi a Născătoarei de 
Dumnezeu. 


Venind ziua Întâmpinării Domnului, la februarie, în ziua a doua, când a început să 
se prăznuiască cu priveghere de toată noaptea şi cu ieşire cu crucile, în acea zi s-a 
ridicat molima cea de moarte cu desăvârşire şi cutremurul pământului s-a alinat, 
prin milostivirea lui Dumnezeu şi cu rugăciunile prea curatei Născătoare de 
Dumnezeu, căreia, împreună cu Cel ce S-a născut dintr-însa, Hristos, Dumnezeu, 
să-i fie cinste, slavă, închinăciune şi mulţumire în veci. Amin. 





Sinaxar - Întâmpinarea Domnului Dumnezeu şi Mântuitorului nostru lisus 
Hristos 


În această zi Biserica sărbătoreşte un eveniment important din viaţa pământească a 
Domnului Nostru lisus Hristos (Luca 2:22-40). După patruzeci de zile de la 
naşterea Sa, Pruncul Sfânt a fost dus la Templul Ierusalimului, central vieţii 
religioase a națiunii. 


După Legea lui Moise (Lev. 12:2-8), femeia care a născut un prunc de parte 
bărbătească nu avea voie să intre în Templul Domnului timp de patruzeci de zile. 
La împlinirea acestora, mama venea cu fiul la Templu şi aducea jertfă Domnului 
un miel sau un porumbel pentru sacrificiul purificării. 


În acea vreme, Părintele şi dreptul Simeon (prăznuit pe 3 februarie) trăia în 
Ierusalim. Lui i s-a proorocit că nu va muri pană nu va vedea pe Mesia cel 
promis. Prin har de sus, Sf. Simeon s-a dus la Templu chiar când Sfânta 
Fecioară Maria şi Sf. Iosif veneau cu Pruncul lisus să împlinească Legea. 





Simeon lubitorul de Dumnezeu l-a luat pe prunc în braţe şi mulțumind Domnului, 
a rostit cuvintele pe care le auzim repetate la fiecare slujbă a vecerniei: "Acum 
slobozeşte pe robul Tău, după cuvântul Tău, în pace, că ochii mei văzură 
mântuirea Ta, pe care ai gătit-o înaintea feţei tuturor popoarelor, lumină spre 
descoperirea neamurilor şi slavă poporului Tău Israel.” (Luca 2:29-32). 


55555 i-a spus Sfintei Fecioare: "Iată, Acesta este pus spre căderea şi 
spre ridicarea multora din Israel şi ca un semn care va Stârni împotriviri. Şi prin 
sufletul tău va trece sabie, ca să se descopere gândurile din multe inimi." (Luca 
2:34-35). 


La Templu se afla şi proorociţa Ana, o văduvă de 84 de ani, fiica lui Fanuel (3 
februarie)" şi nu se depărta de templu, slujind noaptea şi ziua în post şi în 
rugăciuni. Şi venind ea în acel ceas, lăuda pe Dumnezeu şi vorbea despre Prunc 
tuturor celor ce aşteptau mântuire în Ierusalim." (Luca 2:37-38). 


In icoana care reprezintă această sărbătoare 
în mână pe care scrie: Inainte de 


naşterea lui Hristos, bărbaţii şi femeile drepte în credinţă trăiau cu speranţa venirii 
lui Mesia cel promis. Drepţii Simeon şi Ana, ultimii credincioşi din Legea Veche, 
au fost consideraţi vrednici de a-L întâmpina pe Mântuitorul în Templu. 


Sărbătoarea Întâmpinării Domnului este una din cele mai vechi sărbători 
religioase creştine. Noi avem slujbe închinate acestei sărbători, întocmite de sfinţii 
episcopi Metodie din Patara (ţ 312), Chiril al Ierusalimului (ț 360), Grigorie 
Teologul ( 389), Amfilohie din Iconium ( 394), Grigore de Nyssa (7 400) şi loan 
Hrisostom ( 407). În ciuda originilor sale antice, această sărbătoare nu a fost 
prăznuită atât de fastuos decât din sec. al VI-lea. 


În anul 528, în timpul împăratului Iustinian, un cutremur mare a ucis mulți oameni 
în Antiohia. După această nenorocire au mai venit şi altele: în 541 a izbucnit o 
epidemie de ciumă groaznică în Constantinopol, omorând mii de oameni în fiecare 
zi. În această perioadă de mari suferinţe au început să se facă slujbe speciale (litii) 
de izbăvire de rău, mai ales în timpul sărbătorii Întâmpinarea Domnului şi ciuma a 
încetat. Astfel, pentru a da slavă lui Dumnezeu, biserica a ridicat la un rang mai 
înalt această sărbătoare. 


Mai mulţi imnografi ai bisericii au împodobit această sărbătoare cu imnurile lor: 
Sfântul Andrei Criteanul în sec. al VII-lea, Sfântul Cosma episcopul Maiumei, 





Sfântul loan Damaschin, Sfântul Gherman, patriarhul Constantinopolului în 
sec. al VIII-lea şi Sfântul Iosif, arhiepiscopul Tesalonicului în sec. al LX-lea. 





Arhid. Ştefan Sfarghie - Sinaxar - Întâmpinarea Domnului 


La 40 de zile de la mântuitoarea Naştere a Domnului lisus Hristos, Biserica Orto- 
doxă cinsteşte aducerea dumnezeiescului Prunc la templul din Ierusalim, de către 
Preasfânta Sa Maică şi de către dreptul Iosif. 


La 40 de zile de la Naşterea Domnului, dreptul Simeon, mişcat fiind de Duhul 
Sfânt, a venit şi el la templu, unde i s-a împlinit înainte de moarte dorinţa de a-L 
vedea cu ochii săi pe Mesia. Iar în Pruncul Cel adus la templu el a văzut mântuirea 
pe care Dumnezeu a dăruit-o lumii, prin Hristos, cel plin de lumina harului, mai 
presus decât toată puterea Legii vechi. Bucuros de descoperirea Duhului Sfânt, 
bătrânul Simeon a venit în întâmpinarea Pruncului lisus şi, luându-L în braţe, plin 
de recunoştinţă, a cântat minunata sa cântare de prea mărire: „Acum liberează pe 
robul Tău, Stăpâne, după cuvântul Tău, în pace; că au văzut ochii mei mântuirea 
Ta, pe care ai gătit-o înaintea feţei tuturor popoarelor, lumină spre descoperirea 
neamurilor şi slavă poporului Tău Israel” (Luca 2, 29-32). 


Pentru bătrânul Simeon, Hristos-Domnul este Lumina tuturor popoarelor, slava 
vechiului Israel, dar mai ales a noului Israel, poporul creştinilor. Astăzi, prin glasul 
bătrânului Simeon, se întâlnesc în templu Legea veche a slovei cu Legea nouă a 
Duhului Sfânt. Mântuitorul împlineşte porunca Legii vechi, în numele nostru al 
tuturor, ca să ne facă pe toţi liberi faţă de ea, dar ne cheamă totodată să primim 
Legea cea nouă a harului. 





Calendar Ortodox - Întâmpinarea Domnului 

La 40 de zile după Naşterea Domnului lisus Hristos din Fecioara Maria (prăznuită 
în 25 decembrie), cinstim ziua aducerii Pruncului lisus la templul din Ierusalim, de 
Preasfânta Lui Maică şi de Dreptul Iosif, care ascultau și împlineau porunca Legii 
vechi. 


În această zi bătrânul Simeon, mişcat de Duhul Sfânt, a venit şi el la templu, unde i 
s-a împlinit, înainte de moarte, aşteptarea de a-L vedea pe Mesia, precum i se 
făgăduise. EI a văzut, în Pruncul adus la templu, mântuirea pe care Dumnezeu a 
dăruit-o lumii, mai presus decât toată puterea Legii vechi. Bucuros de această 
descoperire, bătrânul Simeon a venit în întâmpinarea Pruncului lisus şi, luându-L 
în braţe, plin de recunoştinţă, a înălţat minunata lui cântare: „Acum liberează pe 
robul Tău, Stăpâne...” 


Pentru el, Hristos este mântuirea trimisă de Dumnezeu în lume, Hristos este Lumi- 
na tuturor popoarelor, Hristos este slava vechiului Israel, dar mai ales a noului 
Israel, poporul creştinilor. 


Simeon propovăduieşte şi despre pătimirea pe care o va avea Maica lui Dumnezeu 
la vremea Răstignirii Domnului, zicând: „Încă şi prin sufletul tău va trece sabie” 
(Luca 2, 35), adică atunci când Îl va vedea pe lisus răstignit, sufletul ei va fi 
cuprins de o durere cumplită şi de o mare întristare, fiind străpuns ca şi cu o sabie. 


La Intâmpinarea Domnului a fost de faţă şi prorociţa Ana, fiica lui Fanuel, 
înaintată în vârstă, care ziua şi noaptea stăruia în templu, în rugăciune şi post. Ea a 





mulțumit lui Dumnezeu, văzându-L îmbrăcat în trup omenesc pe Mesia Cel aște- 
ptat, spre mântuirea lumii. 


Astfel, astăzi, prin glasul Dreptului Simeon şi prin smerita prezenţă a bătrânei Ana, 
alături de Hristos Prunc, se întâlnesc, în templu, Legea veche a literei, cu Legea 
cea nouă a Duhului Sfânt. 


Mântuitorul împlineşte porunca Legii vechi, în numele nostru al tuturor, ca să ne 
facă pe toţi lhberi faţă de Legea veche, dar totodată ne cheamă şi să primim Legea 
cea nouă, puterea de mântuire a credinţei în EI, mai tare decât Legea veche, puterea 
de mântuire a tuturor popoarelor lumii. Această veste bună este darul cel mai de 
preţ al întâmpinării Domnului de astăzi, de Dreptul Simeon la templu. 


Astfel, fiecare creştin este chemat să întâmpine pe Pruncul lisus şi să-L primească, 
rostind ca şi Simeon: „Ochii mei, Stăpâne, au văzut mântuirea Ta, pe care ai 
pregătit-o înaintea feţei tuturor popoarelor” (Luca 2, 29). Rugăciunea Dreptului 
Simeon nu vrea să spună numai că acela care a primit pe lisus poate muri în pace, 
ci înseamnă şi că cel ce a primit pe lisus şi puterea Lui de mântuire are cu sine 
puterea de a trăi şi viaţa de aici împăcat cu Dumnezeu, departe de robia păcatului şi 
liber de tirania celui rău. 





Proloagele din 1 februarie 


Intru această zi, învăţătură la înainte prăznuirea Intâmpinării Domnului nostru 
Iisus Hristos. 


Să ştiţi, iubiților, că în această zi este înainte prăznuirea aducerii la templul din 
Ierusalim a Dumnului nostru lisus Hristos, la patruzeci de zile de la naşterea Sa. 


După legea lui Moise, ducerea aceasta la templu, la 40 de zile de la naştere, avea o 
îndoită însemnătate: 
=> mai întâi, mama copilului, la această dată, era datoare să aducă jertfă, 
pentru curățirea ei, de toate sângerările de la naşterea pruncului. 
= Iar, în al doilea rând, după aceeaşi lege, la 40 de zile de la naştere, mama 
unui copil de parte bărbătească, dacă copilul era întâiul ei născut, trebuia 
să-şi aducă la templu copilul, ca să plătească un preț şi să-şi răscumpere 
copilul, pentru că orice copil întâi-născut de parte bărbătească, era socotit 
partea lui Dumnezeu, după Lege. 


Deci, acestor rânduieli ale Legii vechi se supun şi Maica Domnului şi Dreptul 
Iosif, ducând la templu pe lisus, la 40 de zile de la naşterea Sa. Şi împlinind Legea, 
supunându-Se adică Legii, în numele tuturor, Mântuitorul lisus Se face liber în faţa 
Legii, şi Se pregăteşte, astfel, să lucreze ca Mântuitor al lumi, din mijlocul 
poporului şi în numele tuturor popoarelor din lume, slobozind pe oameni dintr-o 





robie mult mai grea, din robia păcatului, robie din care Legea veche, însăşi, nu 
putea să elibereze pe oameni. 


Și puterea aceasta nouă de mântuire, mai tare decât Legea, este puterea jertfei 
Mântuitorului lisus pe Cruce, pentru a împăca pe oameni cu Dumnezeu, credinţa în 
jertfa de mântuire a lui lisus Dumnul şi în fapte bune, făcute de noi împreună cu 
EI. 


Aceasta este vestea cea bună pe care ne-o spune cântarea bătrânului Simeon, ca şi 
mărturisirea proorociţei Ana, şi, pe care o auzim în zilele acestea din Sfânta 
Evanghelie. Că, luând Pruncul dumnezeiesc în braţe, luminat de Duhul Sfânt, 
bătrânul zice: "Acum slobozeşte cu pace pe robul Tău Stăpâne, căci văzură ochii 
mei mântuirea Ta, pe care ai pregătit-o înaintea tuturor popoarelor, lumină spre 
descoperirea neamurilor şi slavă poporului Tău Israel”. 


lisus Hristos este aşadar puterea cea mare de mântuire a lui Dumnezeu în lume, El 
este lumina tuturor neamurilor, El este slava lui Israel şi a celui vechi şi a celui 
nou. 


Drept aceea, rogu-vă pe voi, să tăiem de la noi gândurile cele necuvioase şi, ca o 
pavăză luând credinţa, să ne întărim împotriva înşelăciunii celei fără de Dumnezeu. 
Ca să nu ne arătăm, prin lucrurile cele rele, luptându-ne cu Domnul, ca Irod, ci, 
mai vârtos, să fim chiar ajutători lui Dumnezeu, iubindu-L pe EI din toată inima 
noastră şi pe aproapele ca pe noi înşine, precum a zis Domnul. 


Și ştim cine sunt cei apropiaţi ai noştri ! Oare nu sunt aceştia, cu care facem milă, 
adică surzii, şchiopii, flămânzii, străinii, pe care Domnul I-a numit fraţi ai Săi? Că, 
dacă vom face milă cu aceştia, apoi aceştia ne vor deschide nouă uşile Raiului şi, 
fără de înfruntare, ne vor duce înăuntru, în patria noastră, dacă zgârcenia noastră nu 
ne va închide afară. 


Că, Insuşi Domnul, chemându-ne pe noi întru acea Impărăţie, zice: "Fiţi milostivi, 
că şi Tatăl vostru cel ceresc, milostiv este !” Fiţi fii ai Celui Preaînalt şi părtaşi ai 
Impărăției. Vedeţi, deci, cum Dumnezeu pe cei milostivi, fii ai Săi îi numeşte. 


Drept aceea, ascultând sfintele Lui cuvinte, să le scriem în inimile noastre, ca să-L 
auzim pe El grăindu-ne: "Veniti, binecuvântaţii Părintelui Meu, de moşteniţi Împă- 
răţia cea gătită vouă de la alcătuirea lumii!” Acestei Împărații, moştenitori dorind a 
ne face, slăvim pe Preasfânta Treime: pe Tatăl, pe Fiul şi pe Sfântul Duh! Amin. 





Proloagele din 2 februarie 


Luna februarie în 2 zile: Întâmpinarea Domnului nostru lisus Hristos, când L-a 
primit pe EL, Dreptul Simeon în braţele sale. 


Astăzi, la 40 de zile de la mântuitoarea Întrupare, adică de la Naşterea Domnului 
lisus Hristos din Fecioara Maria, cinstim ziua ducerii Pruncului dumnezeiesc la 
templul din Ierusalim, de către Preasfânta lui Maică şi de către Dreptul Iosif, 
ascultând de porunca Legii vechi şi împlinind această poruncă. 


Dar tot astăzi, cinstim şi ziua când bătrânul Simeon, mişcat de Duhul Sfânt, a 
venit, şi el, la templu, unde i s-a împlinit, înainte de moarte, aşteptarea de a-L 
vedea cu ochii pe Mesia, precum 1 se făgăduise. 


lar în pruncul cel adus la templu el a văzut, cu ochi proorocesc, noua putere de 
mântuire, pe care Dumnezeu a dăruit-o lumii, puterea de mântuire fără de margini 
a credinţei în Hristos, putere mai tare decât toată puterea Legii vechi. Bucuros de 
această descoperire, bătrânul Simeon a venit în întâmpinarea pruncului lisus, L-a 
binecuvântat şi luându-L în braţe, plin de recunoştinţă, şi-a cântat minunata lui 
cântare de prea mărire, care ne arăta ce a văzut el despre pruncul lisus. 


Pentru el, Hristos este puterea cea mare de mântuire a lui Dumnezeu în lume, 
Hristos este lumina tuturor popoarelor, Hristos este slava lui Israel cel vechi şi a lui 
Israel cel nou. Astfel, astăzi, prin glasul bătrânului Simeon, se întâlnesc, în templu, 
Legea veche a slovei, cu Legea cea nouă a Duhului Sfânt. 


ŞI Mântuitorul împlineşte porunca Legii vechi, în numele nostru al tuturor, ca să ne 
facă pe toți liberi faţă de Legea veche, dar totodată ne cheamă şi să primim Legea 
cea nouă, putere de mântuire a credinţei în EI, mai tare decât Legea veche, puterea 
de mântuire a tuturor popoarelor lumii. 


Această veste bună este darul cel mai de preţ al întâmpinării Domnului de astăzi, 
de către Dreptul Simeon, la templu. E ca şi când fiecare din noi ar lua pe pruncul 
lisus şi ar zice, ca şi Simeon: "Ochii mei Stăpâne, au văzut mântuirea Ta, pe care ai 
gătit-o pentru toate neamurile" 


lar rugăciunea lui Simeon: "Acum slobozeşte pe robul Tău, Stăpâne", nu vrea să 
spună numai că acela care a primit pe lisus poate muri în pace, ci ea însemnează că 
şi cel care a primit pe lisus şi puterea Lui de mântuire, are cu sine puterea de a trăi 
şi viaţa de aici, împăcat cu Dumnezeu, departe de robia păcatului şi liber de tirania 





celui rău. Bucuroşi şi îndatoraţi de această tainică veste bună, să rostim, deci şi noi, 
cu bătrânul Simeon, cântarea lui de recunoştinţă, astăzi: "Acum slobozeşte pe robul 
Tău, Stăpâne, după cuvântul Tău, în pace, că văzură ochii mei mântuirea Ta, pe 
care ai gătit-o înaintea feţii tuturor popoarelor; lumină spre descoperirea nea- 
murilor şi slavă poporului Tău Israel" (Luca 2, 29-32). Amin. 


Intru această zi, învăţătură la Intâmpinarea Domnului 


Astăzi, cu adevărat fraților, Dătătorul Legii împlineşte Legea şi, ca un prunc, este 
adus la templul pământescului lerusalim. Astăzi şi dreptul Simeon, îndemnat de 
Duhul Sfânt, spre întâmpinarea Domnului se sârguieşte. Că îi era lui făgăduit, de la 
Duhul Sfânt, să nu vadă moartea, până ce, mai înainte nu va vedea pe Hristos 
Domnul în trup. 


Astăzi, mâinile cele prea bătrâne ale lui Simeon primesc pe Făcătorul şi Dumne- 
zeul tuturor. 


Astăzi, umplându-se de bucurie, bătrânul cel drept îşi cere slobozenie cu 
milostivire, zicând: "Acum slobozeşte pe robul Tău, Stăpâne, după cuvântul Tău în 
pace, că văzură ochii mei mântuirea Ta, pe care ai gătit-o înaintea feţii tuturor 
popoarelor”. 


Tot acum, mai propovăduieşte şi despre pătimirea ce avea să o aibă Maica lui 
Dumnezeu, la vremea răstignirii Domnului, zicând: "Încă şi prin sufletul tău va 
trece sabia", adică, când îl va vedea pe EI răstignit, sufletul său, cu durere cumplită 
şi în mare întristare, ca şi cu o sabie va fi străpuns. 


Astăzi, Ana proorocița mărturiseşte şi mulţumeşte lui Dumnezeu şi laudă îi aduce 
Lui, văzându-L îmbrăcat în trup omenesc, spre mântuirea a toată lumea, şi zice: 
"Acestă plângere a noastră o va preface în bucurie. Acesta va deschide iarăşi, la 
toţi credincioşii, uşile Raiului, cele de demult închise, prin neascultarea strămo- 
şului Adam. Acesta va strica blestemul, pe care ni l-a dobândit strămoaşa noastră 
Eva”. 


Drept aceea, nici nu se depărta ea de templu, slujind lui Dumnezeu ziua şi noaptea, 
cu post şi rugăciune. Deci, şi noi fraților, acestei văduve să-i urmăm, că Biserica 
este casa lui Dumnezeu. Biserica este scăparea creştinilor şi locul de rugăciune, 
primită de Dumnezeu. Biserica este curățitoarea sufletului şi a trupului, la Biserică, 
tot cel ce vine cu credinţă, se mântuieşte. Într-însa, se înalță cântarea de rugăciune 
către Dumnezeu, pentru toată lumea. Într-însa, stă înainte Sfânta Masă a lui 





Dumnezeu, cu duhovniceasca şi negrăita mâncare, adică Trupul şi Sângele 
Mieluşelului lui Dumnezeu, care S-a junghiat de bună voie pentru toată lumea şi 
Şi-a prefăcut trupul Său întru duhovnicească mâncare şi a zis: "Cel ce mănâncă 
trupul Meu şi bea sângele Meu, cu credinţă, întru Mine petrece şi Eu întru dânsul". 


Drept aceea, fraţilor, să cunoaştem de cine ne apropiem şi ce primim. Ca, după ce 
ne vom curăţi de toată răutatea, să avem pace între noi şi, apoi, aşa, cu frică şi cu 
cutremur, să ne apropiem de Sfântul trup şi sânge al Domnului. lar, după aceea, 
curaţi să petrecem, păstrând sfinţenia aceea în trupurile noastre, iar nu să ne pornim 
la beţie şi la alte spurcăciuni, ci, ca nişte robi al lui Hristos şi părtaşi ai tainelor Lui, 
pace să avem între noi şi dragoste nefățarnică. 


lubitori de săraci şi primitori de străini să fim şi păzitori ai Cuvântului lui 
Dumnezeu, iar nu numai ascultători. Să ne silim a ne apropia de Dumnezeu prin 
viață curată, ca să-l auzim zicându-ne: "Veniţi, binecuvântaţii Părintelui Meu, de 
moşteniţi Împăraţia cea gătită vouă de la întemeierea lumii. Că pentru voi străin am 
fost şi din cer pe pământ m-am pogorât, ca pe voi cei înstrăinați de la Mine, iarăşi 
să vă împac cu Părintele Meu şi Dumnezeul vostru. Că pentru voi, străin şi însetat 
am fost, ca să dau desfătarea hranei Raiului, celor ce au dat milostenie. Şi, pentru o 
stricăcioasă haină şi îmbrăcăminte ca aceasta, întru cele nestricăcioase să vă îmbrac 
pe voi şi cununa împărăției să v-o dau". 


Drept aceea, fraţilor, cu tot sufletul şi cu dreapta credinţă să slăvim pe Preasfânta 
Treime, care în trei ipostasuri străluceşte cu nedespărțire, în Tatăl şi în Fiul şi în 
Sfântul Duh, acum şi pururea şi în vecii vecilor. Amin. 


Întru această zi, cuvântul Sfântului Grigorie, papă al Romei, despre ieşirea din 
trup a sufletului. 


Vreau să vă spun o mică povestire, pe care inimile voastre, cu frică, să o asculte. 
Părintele meu avea trei surori şi, toate trei, curate au fost. Deci numele lor era: 
Tarsila, Emiliana şi Gordiana. Şi într-o zi, aprinzându-se cu un gând spre 
Dumnezeu, toate s-au îmbrăcat în chipul monahicesc şi într-o chilie de obşte 
vieţuiau, într-o mănăstire de călugăriţe petreceau după buna orânduială. 


Însă, Tarsila şi Emiliana, cu un gând doreau viaţa veşnică, alegându-şi adevărata 
viaţă călugărească cu post şi rugăciune, iar Gordiana, cu încetul, a început a se 
depărta de viaţa monahicească şi, cu iubire, a se lipi de lumea aceasta, petrecând 
împreună cu fetele cele din lume şi faţa ei a început a se rumeni de mâncare şi de 
băutură. 





Insă Tarsila şi Emiliana, în fiecare zi, se îngrijeau să o întoarcă pe ea la Dumnezeu, 
dar n-au putut, încât, mai pe urmă, Gordiana s-a şi măritat. 


Iar într-o noapte Tarsila, mătuşa mea, rugându-se lui Dumnezeu cu dese rugăciuni 
şi lacrimi, 1 s-a arătat ei unchiul meu Felix, episcopul Bisericii din Roma, zicându- 
1: "Vino, că într-acest locaş al luminii te voi primi pe tine!" 


Atunci, boala frigurilor a apucat-o pe ea şi i se apropia moartea. lar când surorile 
toate şedeau de față, împrejurul patului ei, fiind şi maica mea acolo, Tarsila 
degrabă uitându-se în sus, a văzut pe lisus, venind, şi a început a striga la cele ce 
stăteau de faţă: "lată, că lisus vine”. Pe care văzându-L, sfântul ei suflet s-a 
despărțit de trup, şi s-a umplut casa aceea de bună mireasmă. lar când au spălat-o, 
au văzut că pe mâinile şi pe genunchii ei, din pricina metaniilor, i se scorojise 
carnea şi era ca pielea de cămilă. 


Și s-a arătat după aceea, surorii sale Emiliana, zicându-i: "Vino, că fără de tine am 
prăznuit Naşterea Domnului, iar Sfânta, dumnezeiasca Arătare (Boboteaza) iată, cu 


tine împreună o voi face". 


Deci, i-a zis Emiliana: "Dar cui voi lăsa pe sora noastră Gordiana?" 


Și i-a răspuns ei Tarsila: "Gordiana, iată, cu mirenii este numărată". Deci, mai 
înainte de ziua Botezului Domnului, s-a mutat şi Emiliana la veşnica viaţă. 


lată, că aţi auzit viaţa tuturora, cum toate trei surorile, mai înainte, cu fierbinţeala 
inimii către Dumnezeu au vieţuit, dar, apoi, nu au petrecut în aceeaşi nevoinţă. ŞI 
s-a împlinit cu dânsele cuvântul Domnului: "Mulţi sunt chemaţi, dar puţini aleşi”. 


Pentru că cele două au moştenit viaţa veşnică, iar cea de a treia, mai rău decât 
mirenii păcătoşi, în muncă s-a sfârşit. Și am grăit povestirea aceasta ca să ne 
înfricoşăm de legământul făcut în faţa lui Dumnezeu şi de dragostea Lui să ne 
lipim cu toată inima, prin viaţă smerită, şi ca nişte fii ai lui Dumnezeu să fim, ca 
mila lui Dumnezeu peste noi să se odihnească, a Căruia este slava în veci. Amin. 





Părintele Ilie Cleopa - Predică la Întâmpinarea Domnului 


Părinților şi fraţilor şi iubiţi credincioşi, iată care a fost istoria acestui praznic. 


din secolul XIV, spune: 


Iar PI descrie mai pe larg istoria acestui praznic, zicând: de la 
zidirea lumii şi până la moartea lui Avraam au trecut 3.407. In vechime, adică de 


la Set până la Avraam, oamenii trăiau foarte mult, cum a trăit Adam 930 de ani, 
cum a trăit Matusalem 969 de ani, Set 812 ani şi Eva 950. Dar după aceea, a 
început Să scadă viaţa omului; înainte de potop, a zis Dumnezeu să fie anii 
omului 120, iar pentru cei drepți numărul acesta a fost întrecut. Pentru că îl 
vedem pe Avraam că trăieşte 175 de ani. Deci de la Adam până la Avraam a 
scăzut viaţa omului cu 755 de ani. De la Avraam şi până la împăratul Ptolemeu 
Filadelf, când trăia şi Sfântul Simeon Bătrânul, au trecut 1700 ani (Prolog, 
februarie). 


ŞI în timpul acestui împărat Ptolemeu, care trăieşte cu 283 de ani înainte de venirea 
Domnului Dumnezeului şi Mântuitorului nostru lisus Hristos, s-a întâmplat un 


mare eveniment cu Sfânta Scriptură. Atunci 
pentru că a fost tâlcuită de 70 de 


mari cărturari, pe care împăratul Ptolemeu Filadelf i-a pus să tâlcuiască Scriptura, 
deoarece evreii erau în robia lor. Și între aceşti 70 de bărbaţi care au tâlcuit 
Dumnezeiasca Scriptură a fost şi 

Şi s-a împărţit Biblia, după cum spune istoricul Egesip, în 





70 de părți, iar fiecare cărturar şi preot, care era pus la tâlcuirea Scripturii, avea 
o parte a ei. Deci unul tâlcuia Facerea, altul leşirea, altul Numerii, altul 
Deuteronomul şi altul cărţile Regilor, şi celelalte care urmează în Scriptură. lar 
sfântului şi dreptului Simeon (care, cum am spus, era bătrân de 77 de ani) i-a 
căzut să traducă pe Sfântul Prooroc Isaia, care vorbeşte de naşterea 
Mântnitorului din Fecioară. Şi traducând el, a ajuns la locul unde Duhul Sfânt 
spune prin gura acestui prooroc: „Iată, Fecioara în pântece va lua şi va naşte fiu 
şi vor chema numele lui Emanuil” (Isaia 7, 14), care se tâlcuieşte: „Cu noi este 
Dumnezeu ”. 


Şi acest om, cu toate că era sfânt şi cărturar mare, când a auzit acest cuvânt din 
Scriptură, S-a îndoit: “Cum poate o fecioară să nască? Că fecioara nu poate să 
nască, fără numai femeia care a trăit cu bărbat, numai aceea poate să nască. Şi 
şi-a zis în mintea lui, ca om, că locul care s-a pus mai înainte de el în Scriptură 
nu e bun. Şi şi-a luat, fiindcă fiecare tâlcuia în cămăruţa lui, exemplarele 
Scripturii, ce se scriau atunci pe piele de vițel sau pe piele de ied. Şi a luat 
Sfântul Simeon cuţit şi a ras de pe membrană textul acela: „lată, Fecioara în 


(Cuvânt la Mineiul lui februarie). Câtă hulă era 
aici: dintr-o fecioară făcuse o femeie care a căzut pe ascuns de bărbatul ei! Și a 
scris aşa, că i s-a părut lui că aşa trebuie să fie: o tânără care fără ştirea 


bărbatului a trăit cu altul poate să nască, măcar că nu-i femeia acelui bărbat, 
dar fecioară să nască nu se poate. 


Și fiindcă era seară, s-a dus să se odihnească. Și când a venit dimineaţa în 
camera sa, unde avea de lucru, a găsit scris din nou, mai frumos: „lată, 


Și s-a dus să se odihnească. Şi când a venit, a treia zi, a găsit a doua oară, mai 
luminat şi mai frumos: „lată, Fecioara în pântece va lua... ”; şi s-a speriat, 





”. Și s-a dus Arhanghelul 
Gavriil de la dânsul. Şi era Simeon atunci, cum v-am mai spus înainte, de 77 de 
ani. 


Și de la faraonul Ptolemeu Filadelf şi până la venirea Domnului au trecut 283 de 
ani. Aceştia şi cu 77 fac la un loc 360 de ani. Atâta a trăit Simeon Bătrânul. Şi 
era o spaimă în Ierusalim, că atâtea rânduri de oameni muriseră şi lumea se 
minuna că omul acesta trăieşte, nu după legile firii, ci după minunea lui 
Dumnezeu. Că el era legat şi nu spunea la nimeni taina ce-a văzut-o. Dar toţi 
cărturarii legii vechi ştiau că el trăieşte de 360 de ani, într-un timp când nimeni 
n-a mai trăit atâta. Că v-am spus că de la Adam până la Avraam au scăzut 755 de 
ani din viaţa omului şi a rămas Avraam cu 175 de ani. Şi Isaac a trăit 182, iar lacov 
147 de ani. lar de la Avraam până la David, timp de 839 de ani, a mai scăzut 100 
de ani din viaţa omului şi Duhul Sfânt a hotărât prin gura lui David: „Zilele anilor 
noştri Sunt şaptezeci de ani; iar de vor fi în putere, optzeci de ani... ” (Psalmii 89, 
10-11). Va să zică Sfântul Simeon Bătrânul trăieşte după ce Duhul Sfânt a hotărât 
prin gura lui David să trăiască oamenii 70 de ani, iar de vor fi în putere, 80. Şi după 
alcătuirea firii, unii din ei trăiesc şi astăzi până la 130-140, dar mai mult nu. Deci 
minune mare era să vezi un om de 360 de ani, în timpul de la David până la 
Hristos, împăratul Ptolemeu trăind cam la 600 de ani după David! 


Şi iată cum a luat fiinţă, praznicul de astăzi. Acestui Sfânt Simeon, pe care l-a 
legat Dumnezeu prin graiul Arhanghelului Gavriil să nu moară până ce nu va 
vedea pe Hristosul Domnului, îi spuneau la Templul din Ierusalim, şi cărturarii, 
şi arhiereii, “Simeon cel fără de moarte”, pentru că ei credeau că nu va mai 
muri. Și-l întrebau: “Până când ai să trăieşti tu?”. lar el spunea: 

Dar nu spunea taina, că l-a legat pe el Domnul. 


Iar când a venit Prea Sfântul nostru Dumnezeu cu trup, Cel Ce s-a născut din 
Prea Curata Fecioară Maria, la 40 de zile în biserică, după rânduiala legii 
evreieşti, să aducă jertfă de curăţire două turturele sau doi pui de porumb, acest 
om Sfânt şi drept — căci spune Evanghelia de azi că era drept şi temător de 
Dumnezeu — a venit în biserică, îndemnat fiind de Duhul. 





Duhul Sfânt i-a zis lui Simeon: “Bătrâne care eşti legat de ciolanele astea vechi, 


du-te acum în biserică şi vezi pe Acela despre Care, cu 283 de ani în urmă, nu 
credeai că se va naşte din Fecioară! Du-te şi-L vezi, du-te şi-L ia în braţe, şi te 
dezleagă de la Dânsul, că EI te-a legat, prin Arhanghelul Gavriil!” Şi s-a dus 
Simeon în Templul lui Solomon. Acolo erau mii de evrei cu prunci de 40 de zile 
pentru curăţire. Dar venind bătrânul Simeon, gârbov şi foarte plecat, cu vederea 
şi auzul slăbite, — între atâtea mii de 
femei şi bărbaţi — 


Şi când L-a văzut bătrânul Simeon, L-a luat în braţe şi cu lacrimi a spus: „Acum 
slobozeşte pe robul Tău, Stăpâne, după Cuvântul Tău în pace”, adică acum dă- 
mi, Doamne, drumul să mă duc cu linişte în cealaltă lume, „că văzură ochii mei 
mântuirea Ta”. Căci Tu ai venit să mântuieşti lumea, »că văzură ochii mei 
mântuirea Ta, pe care ai gătit-o înaintea feţii tuturor popoarelor...” Auzi, n-ai 


venit Să mântuieşti numai pe evrei, ci pe toate popoarele lumii! Şi a mai zis: ... 
lumină spre descoperirea neamurilor”; adică Pda URDITSI RU 
INN; 1. urmă a zis: p... 3i slavă poporului 
tău Israil”, pentru că după trup Mântuitorul se trage din neamul lui David şi al 
lui Avraam, deci din neamul evreiesc. Și este slavă pentru poporul acela. Şi 
zicând aceasta, bătrânul s-a risipit acolo în biserică. Și osemintele lui le-au 
îngropat lângă biserică şi le-a adus împăratul roman mai târziu la 
Constantinopol. 


Iubiţi credincioşi, aşa s-a întâmplat Întâmpinarea Domnului. Dar oare de ce 
femeile veneau la 40 de zile în biserică, să aducă jertfă de curăţire lui 
Dumnezeu? Oare există legea aceasta şi în legea darului? Da, există, pentru că în 
legea veche a spus NIDISIRIEIRI (cap. al XII-lea): „oară femeia care va 
zămisli şi va naşte... necurată este”; până la 40 de zile să nu se culce cu bărbatul 
său şi la 40 de zile să aducă pruncul să-l îmbisericească în biserică, să i se facă 
aghiasmă şi să aducă jertfă de curăţire lui Dumnezeu, şi apoi poate să intre în 
biserică. Aşa era în legea veche şi această rânduială s-a pus în legea darului la fel. 
Dar oare se păzeşte în legea darului? Ne-a venit la ureche că nu. Ne-a venit la 
spovedanie şi ni s-a spus că bărbaţii n-au răbdare şi femeile n-au ce face şi nu 
păzesc curăţenia până la 40 de zile. Şi aceasta e mare păcat. Pentru că copiii care se 
nasc din aceste amestecări, dacă bărbatul se împreună cu soția până ea nu se 
curăţeşte, se nasc orbi, rahitici, cu oasele moi şi cu nici un fel de fericire în viaţă. E 
o pedeapsă a lui Dumnezeu că n-au înfrânare nici măcar şase săptămâni, până se 
curăţeşte femeia de urmele naşterii ei. Deci luați aminte de la praznicul 





Întâmpinării şi aduceţi-vă aminte să nu vă ispitească satana ca să nu păziţi 
curăţenia după copiii dumneavoastră, că veţi fi sub blestem şi veţi avea pagube şi 
scârbe în viaţa aceasta, iar dincolo — munca cea veşnică. Că 

Nu dezlegaţi frâul — nici bărbatul, nici femeia — ca 
dobitoacele, măcar că şi acelea au rânduiala lor. Cât timp femeia este în timpul 
necurăţiei ei, bărbatul n-are voie să se culce cu dânsa; la fel timp de 40 de zile după 
naştere, cât este în curăţenie, n-are voie; nici în sărbători, nici în posturi, în 
duminici şi aşa mai departe. E o măsură de curăţenie pentru toţi, şi dacă nu e 
păstrată, din mocirla asta ne ducem în fundul iadului. 


Dar oare de ce trebuie să aducă doi pui de porumb, iar cei mai bogaţi un miel 
fără meteahnă, adică nici şchiop, nici chior, nici cu vreo altă meteahnă în trup? 
Acesta era simbolul lui Hristos celui desăvârşit, Mielul lui Dumnezeu. Și simbolul 
desăvârşirii jertfei noastre, adusă lui Dumnezeu, care trebuie să fie curată, nu 
întinată de furtişaguri, sau de alte păcate. lar cel mai sărac aducea jertfă două 
turturele sau doi pui de porumb. 


De ce se aducea jertfă de către cei săraci porumbelul? 

Pentru că porumbelul este o pasăre care foarte mult iubeşte pe soţia sa, şi soţia pe 
el. Mare dragoste este între porumbei. Aşa trebuie să trăiască soţul cu soţia, în 
mare unire, în mare dragoste, în mare blândeţe. Că zice Hristos: „Fiţi înţelepţi 
ca şerpii şi blânzi ca porumbeii! ”. Şi ce mai face porumbelul, chiar şi cel sălbatic 
din pădure, şi turturica? Dacă i-a murit soţul, până la sfârşitul vieţii el nu se mai 
însoţeşte. Tot aşa şi turturica. De aceea spune | despre călugări: 
„Pentru ce oare, monahe, cu turturica cea văduvă te-a asemănat pe tine 
proorocul, care niciodată soţie nu mai caută, şi se ţine în văi şi în pustie, 
căutându-şi liniştea? Aşa trebuie să fie călugărul: pururea fără căsătorie, 
pururea căutând pe Hristos”. Aşa face şi porumbelul sălbatic: după ce i-a murit 
soţia, el zboară prin munţi, pe dealuri, prin poiene, prin văi, şi plânge după soția 
lui. Dar nu se mai căsătoreşte cu alta, şi niciodată nu stă pe cracă verde, ci 
totdeauna pe cracă uscată. 


Eram cu oile — că eu am fost cioban la munte — acum vreo zece ani şi pe piciorul 
unui deal pândeam nişte porumbei sălbatici. Poate erau şi aceia stingheri, că de 
câte ori veneau, Stăteau pe vârful unui mesteacăn uscat. Și mă minunam de ce 
stau pe cel uscat, când tot codrul e verde! lată de ce stau pe pom uscat: aceasta 
este o taină şi un Simbol. Căci spune Marele Vasile că din toate zidirile lui 
Dumnezeu pururea ne învăţăm cele ale înţelepciunii. Căci toată lumea aceasta 
simțită şi văzută este şcoala sufletelor celor cuvântătoare. 





Ştiţi de ce nu stă porumbelul şi turturica pe lemn verde după ce i-a murit Soţul? 
Lemnul verde e simbolul dulceţii omeneşti, căci ceea ce-i verde şi sănătos trăieşte 
în îndulcirea veacului de acum, iar lemnul uscat e simbolul că femeia, după ce i-a 
murit bărbatul, nu se mai îndulceşte cu alt soţ. Să stea pe ramură uscată! Acesta e 
simbolul uscăciunii, al foamei, al setei, al chinului, al trudei — aşa spun 
dumnezeieştii Părinţi. Porumbelul care stă pe lemn uscat ne arată nouă să ne uscăm 
cu postul, cu lacrimile, cu umilinţa, cu foamea şi cu setea. 


Femeia căreia i-a murit bărbatul să plângă, să se roage, să ducă o viaţă curată şi 
cinstită, şi de foarte mare fericire se va învrednici dacă va rămâne aşa până la 
sfârşitul vieţii e1. lar dacă nu poate, atunci după îngăduinţa marelui Pavel, poate să 
se mărite, dar mai bine este dacă rămâne nemăritată şi petrece în post, în rugăciune, 
în foame şi în sete, în trudă şi în osteneală, plângând nu după mirele ce l-a avut, ci 
după Hristos; după Acela să suspine, după Acela să plângă, că trebuie din nou să 
fie cu Acela cu Care s-a împreunat la botez, ca Acela să ne ducă pe noi nu la unirea 
cea trupească, ci la cea duhovnicească şi la bucuria cea fără de margini din ceruri. 


Iubiţi credincioşi, dar de ce spune oare evanghelia de astăzi că bătrânul Simeon 
a blagoslovit pe dreptul Iosif şi pe Maica Domnului? După unui istorici, el a fost 
preot al legii vechi; alții zic că nu, ci a fost un om drept, bătrân şi sfânt. Dar mai 
târziu el s-a arătat oarecărora dintre sfinți îmbrăcat preoţeşte, după rânduiala legii 
vechi, şi cu un toiag verde în mână, încredințând că a fost preot. Dar pe cine 
blagosloveşte Simeon? Pe Maica Domnului şi pe Pruncul pe Care-L ţine în 
brațe. Vedeţi smerenia lui Hristos? Vedeţi bunătatea Lui cea fără de margini? Sc 
lasă blagoslovit de un om drept. Cel Ce blagosloveşte toate popoarele pământului 
şi toate ţarinile, şi toate viile, şi toate moşiile, şi toate vieţuitoarele din apă, din 
der şi de pe uscat, Se lasă blagoslovit de un om, care avea darul preoţiei. Vedeţi 
cât de mare e preoţia? Duhul Sfânt dă preoţia preotului, dar ne învaţă că şi 
Însuşi Dumnezeu S-a smerit ca să fie binecuvântat de preot, de dreptul Simeon. 


Astăzi, Dumnezeu Cuvântul, Care a făcut cerul şi pământul, vine, Se face prunc 
întru smerenie şi blândeţe şi, tăcând, Se lasă binecuvântat de un preot al legii 
vechi. Dar atunci cu cât e mai mare un preot al legii darului? N-am vreme să vă 
spun. lar dumneavoastră, când treceţi pe lângă un preot, poate nici bună-ziua nu-i 
ziceţi. Vai de cel ce face aşa! „Să ştiţi dumneavoastră că arhiereii şi preoţii în 
lumea aceasta sunt izvoarele binecuvântării. Deci fericit, de trei ori fericit este 
acela care doreşte pururea să fie blagoslovit de arhiereu şi de preot! Când treci 
pe lângă un preot, chiar dacă este departe, ia-ţi căciula din cap, du-te şi zi: 
“Blagosloveşte-mă, părinte sfinte!” 





Căci zice III. „a preotului este numai a deschide gura 


şi darul le lucrează pe toate”. Şi mai zice acelaşi: “Sfântă este limba preotului şi 
reasfântă este gura lui”, 


lată ce pildă ne-a dat Mântuitorul la sărbătoarea de 
astăzi. 


EI, Care blagosloveşte pe toţi Sfinţii şi Arhiereii, şi pe toţi Sfinţii Îngeri, Se 
blagosloveşte pe pământ de la un preot? De un bătrân cinstit? Şi apoi, pe cine ţine 
Sfântul Simeon în braţe? Pe un prunc. Dar cine era pruncul Acesta? Acesta este 
Cel ce ţine în cumpănă şi în braţele Sale cerul şi pământul, şi toate cerurile 
cerurilor şi toate văzduhurile, şi noianurile, şi vânturile, şi munţii, şi toate cetele 
de sus, şi toată zidirea cea de jos; şi acum vine cu atâta smerenie ca să-L ţină în 
braţe un bătrân slab, care a aşteptat cu suspin şi cu umilinţă 360 de ani venirea 
Lui. 


Dar oare nu-L purtăm şi noi pe lisus Hristos? Oare numai bătrânul Simeon L-a 
purtat? Doamne fereşte! Noi Îl purtăm mai mult decât Sfântul Simeon. Sufletul 
omului are chipul şi asemănarea lui Dumnezeu, căci are minte, gând şi cuvânt. 
Mintea noastră, sufletul nostru sunt chipul şi asemănarea lui Dumnezeu, Care 


Stă în minte şi în inimă, şi S-a vărsat în toată firea trupului ca focul prin fier, 
cum arată 


după cum cântă biserica: “Câţi în Hristos 


v-aţi botezat, în Hristos v-aţi îmbrăcat, Aliluia!”, poartă pe Hristos în el. 


Sfântul Simeon L-a purtat în braţe, iar noi Îl purtăm pururea pe Hristos în inimă 
şi în minte. Toţi suntem purtători de Dumnezeu, după cum a spus PS, 
căci când l-a întrebat împăratul Traian: „Dar de ce te chemi tu aşa, Teoforul? 
(adică “purtător de Dumnezeu”), el i-a spus: „Nu fe nedumeri, Împărate! Mă 
numesc Teofor pentru că port pe Dumnezeu în mine; căci 


» 
. 


Deci, fraţii mei, dacă purtăm pe Dumnezeu în noi şi dacă acesta este adevărul şi 
nimeni nu poate să-l tăgăduiască, atunci cum trebuie să fie purtările noastre, 





cum trebuie să fie gândurile noastre, cum trebuie să fie cuvintele noastre, ce fel 
de mişcări trebuie să facem? Oare ce nu ştie Dumnezeu, Care este în noi şi pe 
Care Îl purtăm până la moarte? Ce nu ştie EI din viaţa noastră? Căci i-a spus lui 
Iov: „Oare cine este cel ce ascunde de la Mine sfatul?”. Care sfat? 
îiilui Despre aceasta a proorocit bătrânul Simeon. Căci după ce a spus cele de 
mai sus, a zis Maicii Domnului: „lată, Acesta este pus spre căderea şi spre 
ridicarea multora din Israel” (Luca 2, 34). Care e căderea, care e ridicarea prin 
Hristos? Toţi care Îl hulesc vor cădea de la Dânsul, căci de bună voie se 
desprind de dragostea Lui. Şi-apoi, ce i-a mai proorocit Maicii Domnului? „Și 
prin Sufletul tău va trece sabie”. Când a trecut sabia prin inima Maicii 
Domnului? Pi 5 fiole Pali Maica Domnului a născut după legea firii, dar în 
acelaşi timp mai presus de fire, căci n-a avut dureri. Dar durerea pe care trebuia să 
o aibă la naştere a avut-o la sfintele şi preaînfricoşatele Patimi, când a văzut pe 
Mântuitorul răstignit, de a suferit nenumărate chinuri şi a murit. Deci a trecut sabia 
prin inima ei nu la naştere, pentru că n-a cunoscut ea vreodată bărbat şi de aceea a 
născut fără durere. Dar durerea de la naştere a trebuit s-o aibă la patima 
Domnului, ca să fie părtaşă a patimilor şi suferințelor Lui. 


Iubiţi credincioşi, luaţi seama: Hristos a venit spre surpare şi stăvilire. Toţi care se 
împotrivesc, toţi care hulesc, toţi care defaimă poruncile Lui vor cădea de la EI. Şi 
toţi care caută să-L iubească din toată inima şi să facă poruncile Lui se vor 
ridica prin dragostea Lui la locaşurile mai presus de ceruri. 


V-am spus aceste puţine, la praznicul de azi, ca să nu îngreuiez auzul 
dumneavoastră, că multe sunt care îmi vin în minte. Vă spun numai atâta: ţineţi 
minte femeilor, de la praznicul acesta, să păziţi curăţenia după copii până la 40 de 
zile. Dacă una rămâne văduvă, să stea pe lemn uscat, ca porumbiţa cea sălbatică, 
adică să petreacă în post, în rugăciune, în foame, în sete, şi să suspine după Mirele 
Cel ceresc, după Hristos, Care ne-a logodit pe noi cu Sine prin botez. lar dacă nu se 
va putea înfrâna şi se va căsători, să se căsătorească cu un bărbat creştin, care n-a 
mai lăsat o soţie încurcată, şi să aibă cununie. Dar cununia nu se mai pune a doua 
oară pe capul celor ce se cunună, după rânduiala Sfinților Părinţi. Apoi, să dorim 
binecuvântarea preoţilor şi arhiereilor. Până veţi rămâne în viaţa aceasta, să doriți 
blagoslovenia slujitorilor Bisericii, pentru că Însuşi Dumnezeu S-a pogorât de sus, 
ca să fie blagoslovit de un sfânt preot al legii celei vechi. 


Dar să vă mai spun ceva: să nu boliţi de îndoială. Niciodată nu am putea vorbi mai 
mult de îndoială ca astăzi, dar nu-i vreme. 





4 De ce a suferit Sfântul Simeon Bătrânul 283 de ani, câţi au fost de la 
faraonul Ptolemeu Filadelf până la Hristos? Pentru că s-a îndoit. N-a 
crezut că Hristos se poate naşte dintr-o fecioară. Și i-a dat Dumnezeu 
canon Să mai trăiască 283 de ani, ca să vadă pe Cel născut din Fecioară. 

+ Aşa s-a îndoit Avraam. Căci când i-a zis Domnul: „Eu sunt Domnul, Care 
te-a scos din Urul Caldeii, ca să-ţi dau pământul acesta de moştenire... a 
zis Avraam: “«Stăpâne Doamne, pe ce voi cunoaşte că-l voi moşteni?». 
Atunci a zis Domnul către Avraam: «Să ştii bine că urmaşii tăi vor fi 
pribegi în pământ Străin, unde vor fi robiţi şi apăsaţi patru sute de ani»” 
(Facerea 15, 7-13). Dar a stat în robie 430 de ani. 

4 De aceea a întrebat Moise: de ce, Doamne, a depăşit cei 400 de ani, că s-au 
împlinit anii. Şi a zis Dumnezeu: anii s-au împlinit, dar păcatele poporului, 
nu. Deci, în loc de 400 de ani, le-a dat canon de stat în robie 430 de ani. De 
ce n-a murit Moise în pământul făgăduinţei, ci a murit la muntele Nebo? 
Căci Moise, care a condus poporul acela, a fost cel mai blând om de pe faţa 
pământului, cum se spune la Numeri: „Moise însă era omul cel mai blând 
dintre toţi oamenii de pe pământ” (Numerii 12, 3). Pentru o greşeală nu a 
intrat în pământul făgăduinţei, pentru o greşeală l-a pedepsit Dumnezeu să 
nu treacă Iordanul: pentru că s-a îndoit la stânca Rafidim. Că Dumnezeu i-a 
spus: „Ja toiagul şi adună obştea, tu şi Aaron, fratele tău, şi grăiţi stâncii 
înaintea lor şi ea vă va da apă; şi le veţi scoate apă din stâncă şi veţi adăpa 
obştea şi dobitoacele ei. A luat deci Moise toiagul din faţa Domnului, cum 
poruncise Domnul. Și au adunat Moise şi Aaron obştea la stâncă şi a zis 
către obşte: «Ascultaţi, îndărătnicilor, au doară din stânca aceasta vă vom 
scoate apă?» Apoi şi-a ridicat Moise mâna şi a lovit în stâncă cu toiagul 
său de două ori, şi a ieşit apă multă, şi a băut obştea şi dobitoacele ei. 
Atunci a zis Domnul către Moise şi Aaron: «Pentru că nu M-aţi crezut, ca 
Să arătaţi Sfințenia Mea înaintea ochilor fiilor lui Israel, de aceea nu veți 
duce voi adunarea aceasta în pământul pe care am să i-l dau»” (Numerii 
20, 8-12). Pentru îndoiala aceasta Moise n-a văzut pământul făgăduinţei. 

4 Aşa s-a îndoit şi Toma la Învierea lui Hristos şi a trebuit să fie mustrat 
oarecum de Hristos: „Fiindcă M-ai văzut, Tomo, ai crezut; ferice de cei ce 
n-au văzut şi au crezut! ”. Hristos a pus astfel fericirea a zecea după Înviere, 
ca să întărească credinţa celor ce nu văd şi cred, precum suntem noi şi cum 
trebuie să fie toți creştinii până la sfârşit. Ce spune 
„Bărbatul îndoielnic este nestatornic în toate căile sale” (Iacov 1, 8). Omul 
îndoielnic care zice: “Oare este, sau nu este Dumnezeu? Oare este iad sau nu 
este?”, acela este ca un nor pe care îl poartă satana cum vrea, căci el nu 
crede cu fermitate, cu tărie, în existenţa lui Dumnezeu. De aceea satana îl 
duce oriunde. 





Să vă dau o pildă. A venit un moşneag deunăzi şi a zis: “Părinte, iată ce am văzut 
la restaurant în ziua de Sfântul Vasile. Vor merge toţi aceia în iad? Eu cred că nu 
vor merge toţi”. I-am răspuns: “Nu crezi dumneata, dar Duhul Sfânt ne spune în 
psalmi, prin gura BERII EOIEISDIRI. Ci Tu esti Dumnezeu care nu voieşti 
fărădelegea, nici va locui lângă Tine cel ce vicleneşte. Nu vor sta călcătorii de 
lege în preajma ochilor Tăi. Urât-ai pe toți cei ce lucrează fărădelege (Psalmii 5, 
4-5). Nu crezi dumneata că Dumnezeu nu-i părtaş la fărădelegile noastre? Ce spune 
Scriptura? Pentru ce ai aşezat aşezământul de lege al Meu prin gura ta, iar tu ai 
urât învăţătura şi ai lepădat cuvintele mele înapoia ta? (Psalmii 40, 17-18). Şi 
mai zice în psalmi: “Pune-voi fărădelegea ta înaintea ta şi te voi mustra.” lar 

a spus: “Intraţi pe poarta cea strâmtă, că largă este poarta şi lată este 
calea care duce la pieire şi mulţi sunt cei care o află. Şi strâmtă este poarta şi 
îngustă calea care duce la viaţă şi puţini sunt care o află. ” (Matei 7, 13-14). Deci 
nu te mira că merg mulţi la joc sau că cei care merg la bine pe cărarea cea strâmtă 
sunt puţini”. Tot lucrul bun este rar. 


Deci nu vă îndoiţi de cuvintele Mântuitorului. Nu sta la îndoială când e vorba de 
a împlini porunca lui Hristos şi de a te feri de păcate. Dacă n-a cruțat Dumnezeu 
pe Avraam şi pe Moise pentru îndoială, dacă nu l-a cruțat pe Toma şi pe alţii care 
s-au îndoit, nu ne va cruța nici pe noi. Aceia au fost sfinți, le-a dat astfel de 


pedeapsă ca să nu se muncească veşnic, dar noi, dacă vom trăi în îndoială, vom 
avea nu numai pedeapsa lui Simeon, ci vom avea pedeapsa veşnică. Pe el l-a 
pedepsit pe merit să nu moară, până nu-L va vedea pe Hristos Domnul, dar noi, de 
nu vom crede că avem pe Hristos în noi şi că EI trăieşte în noi şi ştie cuvintele 
noastre, şi gândurile noastre, şi faptele noastre, atunci munciţi vom fi în vecii 
vecilor. 


(2 februarie 1968) 





Predică despre Melhisedec, împăratul Salemului (“împăratul păcii”) 


Sfântul şi marele ierarh Atanasie cel mare, patriarhul Alexandriei şi marele stâlp al 
Bisericii lui Hristos, adevereşte istoria sfântă despre Melhisedec, împăratul Sale- 
mului, în acest chip: 


Acest împărat, străin între oameni, a fost preot al Dumnezeului Celui Prea Înalt. El 
a fost socotit fără de mamă şi fără de tată, şi nenumărate de neamuri [fără spiţă de 
neam] au fost zilele lui, ca să fie el închipuirea vie a lui Hristos, Mântuitorul lumii. 


Şi iată ce spune marele ierarh Atanasie despre el: Mai înainte de a veni şi de a se 
sălăşlui dumnezeiescul Avraam, după porunca dumnezeiască, în părțile cha- 
naneilor, trăia în hotarele Palestinei o împărăteasă, anume Salem, de acelaşi nume 
cu cetatea Salemului în care împărăţea ea. Această împărăteasă a născut pe Salad, 
iar Salad a născut pe Melhi. Şi Melhi a luat de femeie pe Salem, asemenea la nume 
cu numita împărăteasă (Ierusalimul de azi a moştenit mai pe urmă numele cetăţii 
Salem, care s-a scufundat), bunica lui, şi cu acea femeie a născut doi fu: pe unul 
Melhi şi pe celălalt Melhisedec. Deci, era Melhi tatăl acestor doi fraţi, închinător la 
idoli şi desfrânat. 


ŞI venind sorocul la care se aducea jertfă idolilor cu mare pompă în faţa întregului 
popor, a poruncit împăratul Melhi fiului său Melhisedec, zicând: „Să iei împreună 
cu tine slugile noastre şi, mergând la cireada vitelor, să-mi aduci şapte viței ca să-i 
Jertfesc dumnezeilor mei!”. 





Deci, mergând Melhisedec la cireada vitelor şi ridicându-şi pe drum ochii spre cer 
- după o dumnezeiască insuflare - privea cu luare aminte frumuseţea soarelui şi 
luminoasa lui strălucire. Şi a început a zice pentru sine: „Cu adevărat, Cel ce a 
făcut aceste zidiri şi le-a înfrumusețat, şi le ține pe ele întru bună rânduială, Acela 
este adevăratul Dumnezeu Atotputernic şi Domnul a toate, nestricat, nevăzut, 
nemuritor, şi numai Acestuia se cuvine a I se adduce jertfe, iar nu idolilor celor 
muţi şi surzi şi fără de suflet. Deci, mă voi întoarce la tatăl meu să-i spun despre 
această dumnezeiască gândire şi poate mă va asculta şi-şi va veni întru simţire, 
părăsind amăgirea deşartă ce-l stăpâneşte. 


Și întorcându-se Melhisedec la tatăl său fără să aducă nimic, 1-a spus despre Acela 
Care este cauza tuturor şi de ce s-a întors fără viței. Şi a zis dreptul acesta, de 
Dumnezeu luminat şi înţelepțit: „Eu am socotit, o, tată, cum că nu este cu dreptate 
ca noi, oameni cuvântători şi cu minte, să jertfim viței idolilor celor muţi şi surzi şi 
fără de simţire. Ci Celui Singur cu adevărat Dumnezeu, Care a făcut cerul şi 
pământul, cu toate din ele”. 


Auzind acestea acel fără de Dumnezeu tată, de la fiul său cel de Dumnezeu 
luminat, s-a tulburat foarte şi, îmboldit fiind de dobitoceasca şi drăceasca mânie, a 
zis cu mare iuţime: „Mergi de împlineşte îndată porunca ce ţi-am dat, iar de nu vei 
asculta degrabă, te voi ucide!”. 


Deci, ducându-se Melhisedec a doua oară la cireada vitelor ca să aducă cei şapte 
viței pentru a-i jertfi păgânul împărat, a intrat împăratul Melhi la Salem, soţia sa, 
zicând: „Eu, o, femeie, am hotărât să jertfesc la dumnezeii mei pe unul din cei doi 
fii ai noştri, la viitorul praznic”. 


Acestea auzind împărăteasa şi cunoscând, ca o mamă iubitoare de fiu, că împăratul 
vrea să-l omoare pe Melhisedec, pentru că a călcat porunca lui, a început a plânge 
cu amar şi a se tângui din greu, fiindcă ea îl iubea foarte mult pe Melhisedec. 


lar împăratul iubea mai mult pe Melhi, fiindcă îi purta numele. Văzând împăratul 
întristarea şi plângerea cea mare şi multa tânguire a împărătesei, a zis: „Lasă, pune 
sorţi între noi şi pe cine va cădea sorţul, acela va da pe fiul său”. 


ŞI împăratul a luat de partea lui pe Melhi, care purta numele lui, iar împărăteasa a 
luat pe Melhisedec de partea sa. Şi după dumnezeiasca rânduială, a căzut sorțul pe 
Melhi şi, cu toate că împăratul s-a mâhnit foarte tare, dar pentru cuvântul dat, l-a 
gătit pe Melhi pentru jertfă. 





După această tocmeală făcută între ei, a sosit şi Melhisedec cu cei şapte viței de la 
cireada vitelor. Şi întristându-se foarte tare de cele ce se puseseră la cale şi văzând 
pe mama sa plângând cu amar, a plans şi el mult şi s-a tânguit pentru moartea 
fratelui său Melhi, cea atât de amară. 


ŞI urmând pilda acestui păgân împărat, mulți taţi şi mame au gătit pe fiii lor, 
adunându-se spre jertfă ca la cinci sute de suflete, iar oi şi boi şi alte dobitoace, 
mare mulțime. 


Deci, sosind ziua păgânescului praznic şi toți cei din cetate şi de prin satele 
dimprejur intrând în capiştea idolească, fericitul şi de Dumnezeu luminatul 
Melhisedec, neputând suferi nebunia tatălui şi a mamei sale şi a întregului popor, 
în acea zi a diavoleştilor lor praznice, fugar de bună voie s-a făcut de la casa 
părintească. Şi suindu-se în Muntele 'Taborului, a intrat în desimea codrului care 
era pe atunci acolo şi în acea singurătate, plecându-şi genunchii, s-a rugat lui 
Dumnezeu cu mare căldură a inimii, zicând: „Doamne, Dumnezeul meu, Cela ce ai 
făcut cerul şi pământul, marea şi toate care sunt într-însele, cele văzute şi cele 
nevăzute, auzi-mă pe mine, nevrednicul robul Tău, şi pe câţi s-au adunat la 
junghierea fratelui meu Melhi în vremea acestui diavolesc praznic, pe toţi, de la 
MIC şi până la mare, scufundă-i şi îi pierde de pe faţa pământului. Facă-se iad locul 
acela, ca să-i înghită pe toţi acei nebuni şi păgâni oameni”. 


Și - o, prea sfântă minune! - îndată s-a împlinit cuvântul dreptului Melhisedec. 
Căci pământul s-a căscat şi fără de veste i-a înghiţit pe toţi. Şi n-a mai rămas nici 
capiştea idolească, nici oameni, nici dobitoace, nici zidiri, nici copaci - nimic din 
acea blestemată cetate. 


Apoi, după puţine zile, pogorându-se din munte dreptul Melhisedec şi văzând locul 
acela al cetăţii scufundat cu totul în adâncurile pământului, umplându-se de frica 
lui Dumnezeu, s-a suit iarăşi la Muntele Taborului şi a vieţuit în desimea codrului 
şapte ani întregi, hrănindu-se numai cu mugurii copacilor, cu ierburi şi cu miere 
sălbatică, după cum mai în urmă s-a hrănit dumnezeiescul Înainte-Mergător loan 
Botezătorul. 


Astfel, el a fost cel dintâi pustnic, mai înainte de Ilie Tesviteanul şi de loan 
Botezătorul. 


Și fiind el gol de la cap până la mijloc, spatele lui s-a făcut precum coaja de 
broască ţestoasă. 





Apoi, după cei şapte ani, a venit glas de la Dumnezeu către dumnezeiescul patriarh 
Avraam, zicând: „Avraame, Avraame!”, iar el a zis: „lată, eu, Doamne!”. „Pune 
şaua pe asinul tău şi, luând cu tine îmbrăcăminte nouă şi încălțăminte nouă, suie-te 
în Muntele Taborului degrabă şi acolo strigă de trei ori în desimea codrului, cu glas 
mare, zicând: «Omule al lui Dumnezeu Celui Prea Înalt!». Şi după a treia strigare, 
va ieşi din desimea codrului un mare pustnic. lar tu, văzând pe acest om, nu te 
spăimânta nicidecum de el, ci rade-l pe cap, taie-i unghiile, îmbracă-l şi încalță-l, şi 
cere-1 binecuvântarea!”. 


Deci, suindu-se dumnezeiescul Avraam în Muntele Taborului şi făcând după a 
Domnului poruncă, a strigat de trei ori în desimea codrului, cu glas mare. 


Și iată, îndată a ieşit Sfântul Melhisedec, pe jumătate gol şi cu păr lung acoperit. Şi 
văzându-l dumnezeiescul Avraam, fără de veste, foarte s-a înfricoşat şi s-a 
spăimântat. 


Iar el i-a zis: „Nu te înfricoşa, omule, ci spune-mi cine eşti şi pentru ce ai venit în 
această pustietate!”. 


lar dumnezeiescul Avraam i-a răspuns: „Domnul m-a trimis ca să te rad pe cap, 
să-ţi tai unghiile, să te îmbrac şi să te încalț ca pe o credincioasă slugă a Sa”. 


Atunci Melhisedec a zis: „Fă după cum ţi-a poruncit ție Domnul!”. 


Și dumnezeiescul Avraam a făcut toate câte i s-au poruncit de Domnul. 


Iar Sfântul Melhisedec, coborându-se după trei zile din Muntele Taborului şi luând 
un corn cu untdelemn şi pecetluindu-l cu graiul lui Dumnezeu, a blagoslovit pe 
Avraam, zicând: „Binecuvântat eşti lui Dumnezeu Celui Prea Înalt. Şi de acum 
numele tău va fi pe deplin săvârşit”. 


lar după câteva zile a venit glas din cer către dumnezeiescul Avraam, zicând: 
„Pentru că nimeni n-a rămas din neamul lui Melhisedec, el se va numi fără tată, 
fără mamă şi nenumărat de neamuri, nici început zilelor având, nici sfârşit. Şi 
rămâne în veac închipuit ca Fiul lui Dumnezeu”. 


Deci, pentru că singur acest Melhisedec dintre atâtea neamuri a cunoscut pe 
Dumnezeu şi din îndemnarea Lui a mărturisit pe adevăratul Dumnezeu al tuturor şi 
pe Făcătorul zidirilor celor văzute şi nevăzute, şi pentru dragostea lui Dumnezeu a 
părăsit dezmierdarea şi odihna rudeniilor, a prietenilor, precum şi luminata mărire 





a împărăției sale, şi a cinstit mai presus de toate pe Dumnezeu, alegând aspra 
vieţuire a pustiului în locul desfătării celei stricăcioase a lumii, s-a învrednicit de la 
Dumnezeu a se hirotoni în chip nevăzut preot al Dumnezeului Celui Prea Înalt, ca 
să lucreze mai înaintea darului cele ale darului şi să ungă împărați şi preoţi, şi să 
binecuvânteze sfinţind, şi să ofere dumnezeiescului Avraam şi celor împreună cu 
dânsul - că erau 318 slugi de casă ale lui - pâine şi vin când acesta se întorcea de la 
tăierea lui Kedarlaomer (Facerea 14, 17-18), şi să închipuiască în sine mai înainte 
pe Domnul Care avea să Se nască din Prea Sfânta Fecioară Maria, şi după aceasta 
să rămână “preot în veac, după rânduiala lui Melhisedec”. 


Deci, s-a socotit fără de tată şi fără de mamă, şi nenumărat de neamuri, şi preot 
dumnezeiesc al Celui Prea Înalt, fiindcă nimeni nu ştia pe tatăl şi pe mama lui, nici 
pe celelalte rudenii care s-au scufundat atunci şi 1-a înghițit pământul. Şi a fost în 
chip nevăzut hirotonit de Dumnezeu pentru multa lui dragoste faţă de Dumnezeul 
cel adevărat. 


Acesta a binecuvântat pe Avraam cu pâine şi vin, când Avraam se întorcea de la 
Kedarlaomer, şi a închipuit cu mii de ani înainte preoţia lui Hristos cea din Legea 
Darului. 


(Cine vrea să ştie mai pe larg această sfântă istorie, să citească în prologul cu 
slova veche, luna mai, în 22 de zile, ediția din 1855 de la Sfânta Mănăstire Neamţ.) 


(Extras din cartea: Predici la Duminicile de peste an, inedite ale Părintelui 
Cleopa Ilie, Colecţia omul creştin; Editura Scara Bucureşti, 2002) 





Sfântul loan Gură de Aur - Predică la Întâmpinarea Domnului 


„ Și prin Sufletul tău va trece sabie” (Luca II, 35) 
Pentru ce cei cucernici şi drepţi se cercetează cu suferinţă? 


Pentru ce şi oamenii cei cucernici se cercetează cu tot felul de suferinţe, eu iubiţilor 
pot să vă arăt şapte pricini. 


De aceia luaţi aminte şi mă ascultați că pe viitor nu veţi avea dezvinovăţire când vă 
veţi scandaliza de cele ce se petrec în lume, adică de nenorocirea celor îmbunătățiţi 
şi nu vă veţi lămuri despre acest lucru ca şi când nu a-ţi avea nici un motiv. 


+ Primul motiv pentru care şi cei cucernici sunt cercetaţi de suferință este, 
pentru ca ei să nu se inalţe pentru faptele cele bune şi pentru meritele lor, 

A al doilea pentru a vedea că şi sfinţii şi cei cucernici sunt oameni 
neputincioşi şi atunci când cineva vă sfătuieşte să-i urmaţi, bunăoară pe 
Petru şi Pavel să nu puteţi zice că aceia ar fi dobândit cu totul altă fire şi nu 
pot fi urmaţi. Pătimirile lor arată că şi ei au fost oameni ca şi noi. 





A A treia pricină este ca puterea lui Dumnezeu să se arate tare intru 
slăbiciune şi să biruiască chiar cătuşele şi aşa să se înmulțească slava lui 
Dumnezeu! 

4 Al patrulea, pentru ca răbdarea celor cucernici, cu atât mai dovedită să 
fie şi să se arate că ei nu pentru plată au slujit lui Dumnezeu, ci chiar şi în 
mijlocul nenorocirii ei au arătat cea mai mare dragoste către Dânsul. 

X A cincea pricină este ca zoți cei căzuţi în nenorocire, la privirea celor 
cucernici şi a suferințelor lor să poată afla mângâiere şi îmbărbătare. 

A A şasea pricină este ca noi să gândim la înviere şi la nemurire, când noi 
vedem pe un om drept plin de fapte bune, care petrece viața sa cea 
pământească în nenumărate trude şi nevrând suntem siliți a gândi la judecata 
cea de apoi. Căci dacă oamenii nu lasă fără plată şi fără răsplătire pe cei ce 
poartă greutăţi, pentru ei, cu cât mai mult Dumnezeu va răsplăti pe aceia 
care atât de mult au răbdat pentru El. Dacă Dumnezeu vrea aşa, atunci la 
sfârşitul acestei vieţi trebuie să vină alta în care ei să-şi ia răsplata pentru 
pătimirile lor de pe pământ, în sfârşit 

> al şaptelea motiv este că cei cucernici prin necazuri mai mult se adeveresc 
şi se fac vrednici de o răsplătire mai mare. 


Insă noi trebuie să dovedim aceste pricini cu Sfânta Scriptură şi să arătăm că cele 


zise nu sunt numai vorbe omeneşti ci învăţătura Sfintei Scripturi. Atunci învăţătura 
mea va avea mai multă încredințare şi va pătrunde mai adânc în sufletele voastre. 


1. Deci mai întâi Dumnezeu pentru aceia trimite nenorocire celor cucernici, 


pentru ca ei să gâ 


pe Pavel. Acela zice: „Bine este mie că m-ai smerit, ca să mă învăţ îndreptările 
tale” (Ps. CĂV 111, 71), iar Pavel zice: „am fost răpit până la al treilea cer şi am 
fost răpit în rai, şi pentru ca Să nu mă trufesc cu măreţia descoperirilor, datu mi- 
sa mie un ghimpe în trup, un înger al satanei care să mă bată peste obraz”. (II 
Cor XII, 2, 3, 7). 


Ce poate fi mai lămurit? Ca să nu mă mândresc zice Apostolul, Dumnezeu trimite 
asupra mea pe îngerul satanei ca să mă bată. EI înţelege aici pe slugile satanei, pe 
păgâni, pe tirani, pe necredincioşi, care mereu prigoneau pe Apostol. Sau vrea să 
arate şi patimile şi durerile cele trupeşti. EI vrea să zică: Dumnezeu ar fi putut să 
depărteze de la mine aceste trude şi patimi, dar ca să nu mă mândresc pentru 
răpirea mea la al treilea cer şi în rai, mi-a trimis aceste necazuri, aceşti îngeri ai 
satanei şi cei mai mari sfinți şi tocmai cei cucernici trebuie să fie cu mai multă 
băgare de seamă ca să nu se mândrească, căci nimic nu duce mai uşor la mândrie, 





decât conştiinţa de a fi făcut mult bine. Deci ca cei cucernici să nu se mândrească 
Dumnezeu le trimite ispite şi patimi care să-i aducă intru smerenie şi cumpătare. 


2. Pătimirile şi necazurile ajută ca nimeni să nu creadă că sfinţii şi cei cucernici 
nu ar fi şi ei oameni ca ceilalți oameni. De aceia Petru după ce a vindecat pe 
slăbănogul zice către toţi cei ce se uitau cu mirare la dânsul: „Ce vă uitaţi la mine 
ca şi cum cu a mea putere sau cucernicie l-am fi făcut pe acesta să umble” 
(Fapte III, 12). EI vroia să oprească mirarea lor şi să-i înveţe că el nu de la el şi 
prin puterea sa proprie a săvârşit această faptă mare. în Listra Pavel şi Barnaba nu 
numai că au fost admiraţi, ci locuitorii aduseseră încă şi tauri împodobiţi cu cununi 
şi vroiau să jertfească la amândoi Apostolii (Fapte XIV, 12). în acest chip s-a 
format închinarea la idoli. Căci mulți bărbaţi care au câştigat în războaie, au 
sărbătorit învingeri, au zidit cetăţi, sau altcumva prin alte fapte mari s-au făcut 
meritoşi, au fost cinstiți de popor ca Dumnezeu şi toţi idolii păgâneşti se trag de la 
astfel de oameni. Și ca să nu se întâmple la fel şi cu cei cucernici şi cu cei Sfinţi, 
Dumnezeu îngăduie ca ei să fie biciuiţi sau să cadă în boli şi alte suferinţe 
trupeşti, pentru ca mulțimea necazurilor şi ispitelor să-i convingă pe 
contemporani, că ei de la ei nu fac nimica şi pentru toate trebuiesc ai mulțumi 
lui Dumnezeu. De aceia când pe noi ne sfătuieşte cineva, să facem aceleaşi fapte 
bune pe care le-au săvârşit sfinţii, noi nu putem sta împotrivă şi să zicem că aceia 
ar fi avut altă fire decât noi şi ar fi fost astfel de oameni. Pentru aceia zice 
Apostolul despre Ilie: „e/ era un om asemenea nouă pătimaş” (Iacov V, 17). 


3. Pătimirile celor cucernici slujesc spre a arăta puterea lui Dumnezeu şi aceasta 
ne-o spune Apostolul Pavel. Cei necredincioşi când văd pătimirile unui cucernic 
zic Dumnezeu care îngăduie toate acestea este slab şi nu poate să ajute cinstitorilor 
săi. Ascultă dar în ce chip Apostolul Pavel dovedeşte că tocmai prin aceasta 
Dumnezeu arată mai mult tăria şi puterea sa decât slăbiciunea. După ce el a 
povestit că îngerul satanei, adică prigonirea, ispita, patimile etc, îl băteau peste 
obraz adaugă: „de trei ori am rugat pe Domnul ca să-l depărteze de la mine şi 
mi-a Zis: îţi este de ajuns harul meu, căci puterea mea se desăvârşeşte în 
slăbiciune” (UI Cor XII, 9). 


Era o pătimire pentru Pavel când el a fost aruncat în temniţă, 
însă tocmai în această neputinţă a lui s-a arătat puterea Domnului, căci El a zguduit 
temniţa şi Apostolul a câştigat pentru Hristos pe însăşi mai marele temniţei, (Fapte 
XVI 26-34). Asemenea lucruri se pot vedea şi la Petru şi la ceilalți apostoli, inz7ru 
necazuri lor totdeauna le-a venit intru ajutor harul lui Dumnezeu şi aşa de a 
pururea pătimirile lor au preaslăvit puterea lui Dumnezeu. 





4. A patra pricină pentru care cei cucernici au necazuri este ca să nu se creadă 
că ei slujesc lui Dumnezeu numai pentru binele cel de pe pământ. Asttel de 
imputări se fac mereu celor ce trăiesc bine pe pământ, însăşi satana a grăit către 
Domnul despre lov pe când acesta nu avea necazuri: „Crezi tu oare că lov iţi 
slujeşte fără plată? Tu ai îngrădit toate cele din afară şi dinlăuntru ale casei lui” 
(lov 1, 10). Satana vroia să zică: acela numai pentru aceasta era cinstitor de 
Dumnezeu, căci Dumnezeu i-a trimis multă bogăţie. Deci ce face Dumnezeu? Spre 
a arăta că Sfinţii nu slujesc lui din interes, Dumnezeu a răpit de la Iov tot traiul lui 
bun, I-a predat sărăciei şi I-a lăsat să cadă într-o boală grea. Şi acum Dumnezeu a 
risipit minciuna ce s-a zis împotriva lui lov şi a zis: „cu foate acestea, el stă 
departe de păcat” Pentru cei cucernici este destulă plata aceea ca ei să poată să 
slujească lui Dumnezeu de a pururi, ei nu vor mai mare plată ca aceasta. Până când 
cel cucernic este învăluit cu bogăţia ca şi cu o haină, nu se poate vedea cu 
desăvârşire faptele cele bune ale lui, iar când bogăţia cade de pe dânsul ca o haină, 
şi el se arată despuiat de bunurile cele pământeşti ca şi gol, atunci este lăudat ca şi 
Iov pentru răbdarea lui şi pentru biruinţa lui în lupta cu necazurile. 


5. Însă necazul nu dovedeşte numai statornicia celor cucernici, ci aduce şi altora 
mare mângâiere. Căci ce zice Hristos: „Fericiţi veţi fi când vă vor ocări pe voi şi 
vă vor prigoni, şi vor zice tot cuvântul rău împotriva voastră minţind pentru 
mine, bucuraţi-vă şi vă veseliţi că plata voastră multă este în ceruri” (Matei V, 
I1 -12). Aşadar pătimirile celor cucernici precum însăşi Hristos voieşte trebuie să 
servească creştinilor spre încurajare. Tot aşa mângâie Pavel pe Macedoneni 
arătându-le pătimirile altor creştini şi zice: „voi fraţilor următori v-aţi făcut ai 
Bisericilor lui Dumnezeu care sunt în ludeia pentru că aţi suferit şi voi aceleaşi 
de la cei de un neam cu voi, după cum şi ele de la iudei” (1 Tes. II, 14). Cu 
aceiaşi mângâiere întăreşte Pavel pe Evrei, numindu-i pe toți drepți, care au fost 
aruncaţi în cuptor Sau în groapă, care au fost alungaţi în pustii, în peşteri, au 
trăit în foame şi mare lipsă (Evrei XI, 36-40). Pentru cei nenorociţi este mare 
mângâiere, pătimirea altora. 


6. Ascultă mai departe de la Apostolul Pavel cum pătimirile ne aduc aminte de 
înviere. El zice: „Dacă m-am luptat în Efes cu fiarele cele sălbatice ce folos îmi 
este, dacă morţii nu se vor “scula?” (1 Cor XV, 32). Şi iarăşi „nădăjduind în 
Hristos numai în viaţa aceasta, mai ticăloşi decât toți oamenii suntem ” (1 Cor 
XV, 19). EL vrea să zică: noi trebuie să suferim în lumea aceasta nenumărate 
pătimiri. 


Cine altul ar fi mai nenorocit decât noi, dacă NU am crede în viața veşnică? 
Dumnezeu nu ar îngădui ca tocmai cinstitorii lui să ajungă în mii de primejdii şi 





încercări, dacă ei nu au de primit în cealaltă lume ca plată nişte bucurii mult mai 
mari. Dar fiindcă Dumnezeu nu poate îngădui una ca aceasta, că el a gătit o viaţă 
mult mai bună şi mai slăvită în care va încununa pe luptătorii săi pentru cucernicie, 
ŞI-i va încununa înaintea ochilor a toată lumea. 


Aşadar când tu vezi pe un drept murind în nevoie şi în nenorocire, în boală şi în 
sărăcie, sau în orice alt necaz, atunci tu sine: dacă nu ar fi înviere şi judecată, 
Dumnezeu nu ar lăsa pe acest cucernic care pentru Dânsul a suferit atât de mult să 
moară intru atâta necaz. 


Dintru aceasta este încredinţat că pe cei cucernici îi aşteaptă o altă viață mai bună 
decât aceasta de acum. 


7. În sfârşit prin necazuri cei cucernici mai mult se adeveresc şi se fac vrednici 
de mai mare răsplătire. Apostolul zice: ,„Necazul aduce răbdare, răbdarea aduce 
încercare, încercarea aduce nădejde, iar nădejdea nu ruşinează” (Rom V 3-5). 
Vezi tu cum credinţa întărită prin pătimire ne dă nădejdea vieţii viitoare? Aşa dar 
eu nu fără temei am zis, că pătimirile întăresc în noi nădejdea învierii, şi că ele 
îmbunătăţesc pe aceia care au suportat încercările. Precum aurul se încearcă în 
topitoare aşa şi omul se face plăcut lui Dumnezeu în cuptorul necazurilor şi se 
curăţă de toate patimile de care fusese cuprins mai înainte. Deci şi plata în cealaltă 
lume va fi mai mare şi cununa sa de biruinţă mai slăvită. Cu cât de mare a fost 
necazul cu atât mai mare va fi şi răsplătirea, ba încă răsplătirea va fi mai mare 
decât necazul căci este scris: „Căci socotesc că pătimirile vremii de acum nu sunt 
vrednice de mărirea care ni se va descoperi” (Rom. VIII 1,18). 


Deci fiindcă noi am arătat atâtea pricini pentru ce şi necazurile vin şi asupra 
celor cucernici şi Sfinţi, de acum noi să nu ne mai Supărăm pentru cercările ce 
ni le trimite Dumnezeu, să nu ne descurajăm nici să ne tulburăm, ci 

şi să învăţăm şi pe alţii despre 
folosul necazurilor. 


Deci tu de pildă vezi nenorocit şi sărăcit pe un om binefăcător care a întrebuințat 
averea sa pentru săraci nu te tulbura şi nu cârti asupra proniei dumnezeieşti. 


Săracilor le va ajuta Dumnezeu pe altă cale, iar pe cel nenorocit suportarea cu 
răbdare a necazului îl foloseşte mai mult decât milostenia lui cea bogată. 


Cum că răbdarea este o faptă mai bună decât milostenia o aflăm din IN 





Pe când el avea avere, deschidea casa lui săracilor şi împărțea toate la cei lipsiţi. 
Dar mai mare şi mai slăvit s-a făcut el când a răbdat cu statornicie şi vestea despre 
pierzarea casei sale. El îmbrăca pe cel gol cu lâna oilor sale, dar el a fost mai mare 
şi mai slăvit când primind vestea că oile sale s-au pierdut, nu a cârtit ci a mulţumit 
lui Dumnezeu. 


Înainte el arăta iubire de oameni, acum o adevărată înţelepciune: EI nu a zis: "acum 
am pierdut turmele de la care mii de oameni primeau hrana lor. Chiar dacă eu 
personal nu eram vrednic de o astfel de bunăstare, totuşi pentru aceia cărora eu le 
veneam în ajutor cu ele, ar fi trebuit să mă cruţi”. El nu a zis şi nu a gândit nimic 
de acestea, căci el ştia că ce a făcut Dumnezeu este bine făcut. Urmează lui şi 
necazul tău cel vremelnic îţi va aduce fericirea cea veşnică. Amin. 


din “Predici la duminici şi sărbători” 





Sfântul Nicolae Velimirovici - Proloagele de la Ohrida — Întâmpinarea 
Domnului 


În ziua a patruzecea de la Naşterea Sa, Preasfânta Născătoare de Dumnezeu L-a 
adus pe Pruncul lisus la Templul din Ierusalim, după Lege, ca să-L închine lui 
Dumnezeu şi ca să se curăţească pe sine. 


„Să-mi sfinţeşti pe tot întâiul născut, pe tot cel ce se naşte întâi la fiii lui Israel, 
de la om până la dobitoc, că este al meu (Ieşirea 13: 2)" 


»Grăieşte fiilor lui Israel şi le zi: Dacă femeia va zămisli şi va naşte prunc de 
parte bărbătească, necurată va fi şapte zile, cum e necurată şi în zilele regulei ei. 
Iar în ziua a opta se va tăia pruncul împrejur. Femeia să mai şadă treizeci şi trei 
de zile şi să se curețe de sângele său; de nimic sfânt să nu se atingă şi la locaşul 
sfânt să nu meargă, până se vor împlini zilele curăţirii ei. lar de va naşte fată, 
necurată va fi două săptămâni, ca şi în timpul regulei ei apoi să mai stea şaizeci 
şi şase de zile pentru a se curăţi de sângele său. După ce se vor împlini zilele 
curăţirii ei pentru fiu Sau pentru fiică, să aducă preotului la uşa cortului un miel 
de un an ardere de tot şi un pui de porumbel sau o turturică, jertfă pentru păcat. 
Preotul va înfăţişa acestea înaintea înaintea Domnului şi o va curăţi şi curată va 
fi de curgerea sângelui ei. Aceasta e rânduiala pentru ceea ce a născut prunc de 
parte bărbătească sau de parte femeiască. [...] (Leviticul 12: 2-7)" 





Chiar dacă nici una nici cealaltă nu erau de trebuinţă, totuşi Dătătorul de Lege nu a 
voit câtuşi de puţin să calce Legea de EI însuşi dată prin Moise, sluga şi prorocul 
Său. 


În această vreme Zaharia, tatăl Botezătorului Ioan, slujea înaintea lui Dumnezeu, 
în rândul săptămânii sale (Luca IL: 8). lar Zaharia, intrând Maica Domnului să 
aducă Pruncul la Templu, a rânduit-o pe ea să stea nu în partea femeilor, ci în 
partea în care stăteau fecioarele. 


Tot acum au venit la Templu două persoane care demult nu mai obişnuiau să iasă, 
anume Bătrânul Simeon şi Prorociţa Ana, fiica lui Fanuil [oameni aflaţi la bătrâneţi 
adânci]. 


Dreptul Simeon L-a luat pe Mesia în braţele sale şi a spus: Acum slobozeşte pe 
robul Tău, Stăpâne, după cuvântul Tău, în pace, că ochii mei văzură mântuirea 
Ta (Luca 2: 29-30). 


A mai spus atunci Simeon despre Pruncul Hristos: Jară, Acesta este pus spre 
căderea şi spre ridicarea multora din Israel şi ca un semn care va stârni 
împotriviri (Luca 2: 34). 


Apoi Ana, care din tinereţea ei slujea la Templu cu rugăciuni şi cu post, îl 
recunoscu pe Mesia şi îl preaslăvi pe Dumnezeu şi vesti locuitorilor Ierusalimului 
că a venit Cel mult aşteptat. 


Fariseii care erau atunci la Templu şi care au auzit toate aceste prorocii, s-au 
înfuriat că Zaharia a aşezat-o pe Fecioara Maică în ceata fecioarelor şi s-au dus la 
Irod şi au pârât minunea. 


Convins că Acesta este regele cel nou despre care îi vorbiseră Craii de la Răsărit, 
Irod a trimis imediat ostaşi să-l ucidă pe Iisus. Între timp însă Familia Sfântă deja 
părăsise oraşul şi plecase spre Egipt după călăuzirea îngerului lui Dumnezeu. 
Sărbătoarea întâmpinării Domnului la Templu S-a ţinut de foarte timpuriu în 
Biserică, dar cinstirea ei mai strălucită s-a poruncit în anul 544 d. Hr., în timpul 
împăratului lustinian. 


Cântare de laudă la Sfântul şi dreptul Simeon 


Când iarna primăvara o întâlni, 





Se revărsă şi bucuria peste bătrânul Simeon: 
Căci el îl primi pe Cel mult-aşteptat, 

Despre care au zis prorocii, 

Pe chiar EI, pe Vistierul bogățiilor cereşti. 


Văzând Pruncul, Simeon glăsui: 

Iată seara vieţii mele a sosit; 

Acest Prunc semn spre ridicarea 

Şi coborârea multora în Israel a venit. 


Aşa grăieşte Duhul, 

Și astfel se implinesc prorociile: 
isus este măsura plinătăţii, 

EI izvorul fericirii, bucuriei şi păcii, 
Dar şi ținta răutăţii omeneşti. 


Pe unul EI îl ridică, iar pe altul îl răstoarnă, 
Iar oamenilor şi Raiul şi ladul 
Li se deschid. 


Să aleagă fiecare, după inima sa, 
Dar inima creştinească 
La cer, către Hristos să năzuiască! 


Cugetare 


Vorbind despre ţinerea Sărbătorii Crăciunului, PI zice: 


» Pomii cei de soi bun când sunt răsădiţi, repede ajung la înălțime şi se încarcă 
de roadă bogată - aşa este şi această zi.” 


Și aşa este şi cu Ziua Intâmpinării Domnului nostru la Templu. Această zi a fost 
însemnată incă din timpul primilor creştini, dar ea s-a instituit ca Sărbătoare 
împărătească de abia sub împăratul lustinian. 


În timpul acestui împărat, o mare molimă a lovit poporul Constantinopolului şi 
vecinătăţile lui, aşa încât mureau zilnic până la patru-cinci mii de oameni. Tot 
atunci un cutremur înfricoşător lovi Antiohia. Văzând slăbiciunea omenească în 
faţa acestor dezastre, împăratul sfătuindu-se cu patriarhul, porunci o vreme de 

post şi rugăciune în toată împărăţia. Apoi, în chiar ziua întâmpinării, porunci 
ieşirea cu prapori prin toată cetatea Constantinopolului şi prin toate cetăţile şi 





satele împărăției, pentru ca Dumnezeu să Se milostivească către popor şi să curme 
molima. Şi cu adevărat Dumnezeu S-a milostivit, căci molima şi cutremurul s-au 
sfârşit pe loc. Aceasta s-a întâmplat în anul 544 d. Hr. 


De atunci înainte Sărbătoarea Intâmpinării Domnului s-a rânduit în Biserică ca o 
mare sărbătoare împărătească a Mântuitorului. Pomul a crescut înalt şi a adus roadă 
bogată. 


Luare aminte 


Să luăm aminte la Stăpânul Hristos, sănătatea noastră: 
+ La Stăpânul Hristos, sănătatea minții noastre, căci cu El gândim sănătos; 
+ La Stăpânul Hristos, sănătatea inimii noastre, căci cu EI simţim sănătos; 
+ La Stăpânul Hristos, sănătatea voinţei noastre, căci cu El acţionăm sănătos; 
+ La Stăpânul EHristos, sănătatea familiei, a Bisericii, a şcolii, poporului, şi 
oricărei instituții a lui. 


Predică despre povăţuirea Duhului lui Dumnezeu 


Iar lisus, plin de Duhul Sfânt, S-a întors de la Iordan şi a fost dus de Duhul în 
pustie (Luca 4: 1). 


Vedeţi, fraţilor, ce înseamnă să fu plin de Duhul Sfânt al lui Dumnezeu. /ără 
Duhul lui Dumnezeu, omul se umple de griji: unde se va duce şi cum va face. 
Dar cu Duhul lui Dumnezeu omul este eliberat de aceste griji. Căci atunci Duhul 
îl instruieşte pe om şi îi arată unde să meargă şi ce să facă iar omul este fără păcat 
în mergerea şi lucrarea lui pentru că însuşi Duhul Care îl poartă este fără de păcat. 


Căci omul nu poate merge nicăieri în mod drept, nici face nimic bun dacă 
Atotputernicul şi Atotvăzătorul Duh al lui Dumnezeu nu-l va călăuzi. Oricine nu 
se călăuzeşte după Duhul Sfânt lui Dumnezeu se călăuzeşte fie de propriul său duh 
omenesc, fie de duhul cel rău al lui satan. Ca urmare el se face ca un neajutorat, 
devine trist, plin de remuşcări, furios şi deprimat. 


Noi nu putem să avem Duhul Sfânt în plinătatea în care L-a avut Mântuitorul 
Hristos, dar noi putem primi Duhul lui Dumnezeu pe cât ne este cu putinţă şi 
necesar nouă, aşa ca Să ştim în orice moment încotro să ne îndreptăm şi ce şi 
cum Să facem. 





După curăţia inimii fiecăruia, Duhul Sfânt se sălăşluieşte în ea şi îl călăuzeşte 
pe acel om. 


De aceea Rugăciunea către Duhul Sfânt este prima pe care o rosteşte creştinul, şi 
cel mai des: 


| a PI 


O Doamne, Duhule Sfinte, A Ta fie slava şi mulţumita în veci. Amin. 





Sfântul Teofan Zăvorâtul — La Întâmpinarea Domnului - Cum să ajungem la 
fericirea de a-L întâmpina pe Domnul? 


Ce privelişte înduioşătoare ne înfăţişează Întâmpinarea Domnului! Simeon, la 
adânci bătrâneţi, ţinându-L în braţe pe Pruncul Dumnezeu; de o parte şi de alta a 


lui dreptul Iosif şi Preasfânta Fecioară de Dumnezeu Născătoare; nu departe, Ana 
Prorociţa, postitoare şi rugătoare în vârstă de optzeci şi patru de ani. Ochii tuturor 
sunt aţintiți spre Mântuitorul. în El se topesc prin luarea-aminte şi din El beau 
desfătare duhovnicească, ce le hrăneşte sufletele. Puteţi judeca singuri cât de mare 
era fericirea acestor suflete! 


Dar şi noi, fraţilor, suntem chemaţi cu toţii nu doar să ne închipuim în gând 
fericirea asta, ci şi Să gustăm din ea cu lucrul, pentru că toți suntem chemaţi Să 
îl avem şi să îl purtăm pe Domnul în noi înşine şi să ne topim în EI din toate 
puterile duhului nostru. Şi iată că atunci când vom atinge starea aceasta nici 
fericirea noastră nu va fi mai prejos decât fericirea celor ce au luat parte la 
întâmpinarea Domnului. Aceia erau fericiți văzând, iar noi vom fi fericiți nu 
văzând, ci crezând. Luaţi aminte, şi eu vă voi arăta pe scurt cum să ajungeţi la 
aceasta. lată ce să faceţi. 


1. în primul rând, pocăiţi-vă. Aduceţi-vă aminte că în viața duhovnicească nimic 
nu se poate face fără pocăință. Orice ar căuta cineva, început a toate să fie 
pocăinţa. Fără temelie nu se poate construi casa şi fără desțelenirea câmpului nu se 
poate nici semăna, nici sădi pe el: nici în căutările noastre duhovniceşti nu se poate 
întreprinde nimic fără pocăință - orice am face fără ea este în zadar. Aşadar mai 





întâi de toate pocăiţi-vă, adică plângeţi tot răul pe care l-aţi făcut şi luaţi 
hotărârea de a face de acum înainte numai ceea ce place lui Dumnezeu. ASta va 
fi acelaşi lucru cu întoarcerea privirilor şi a întregului trup pe calea spre 
întâmpinarea Domnului şi primul pas pe această cale. 


2. După aceea, păzind mereu neschimbat simţământul pocăinţei, rânduiți-vă un 
asemenea fel de viaţă şi de purtare, încât la orice pas sau la orice mişcare să Îl 
aveți dinainte întipărit în luarea voastră aminte pe Domnul şi Mântuitorul 
nostru. O asemenea rânduială se va forma de la sine în voi dacă: 


a) tot ce faceţi veţi face întru slava Domnului şi Mântuitorului, dacă veţi face 
pentru Hristos. Aici se au în vedere nu numai lucrurile mari, ci şi orice 
lucrare îndeobşte. Pentru că privitul şi auzitul, tăcerea şi vorbirea, mâncatul 
şi băutul, şezutul şi umblatul, osteneala şi odihna şi, îndeobşte, totul poate fi 
închinat Domnului şi sfinţit cu numele Lui atotsfânt. Dat fiind că nu există 
clipă în care să nu facem ceva, rânduindu-vă astfel în lucrurile voastre încât 
Îl veţi întâmpina în fiecare clipă pe Domnul, întorcând spre slava Lui toate 
puterile voastre. Să împliniţi aceasta şi să primiţi de aici roadă veţi putea cu 
atât mai lesne, dacă: 
în rânduiala treburilor voastre de zi cu zi veţi băga pravile de rugăciune la 
biserică şi acasă, şi dacă, îndeobşte, vă veţi pune legea de a fi împlinitori cu 
de-amănuntul ai tuturor rânduielilor Sfintei Biserici până la cea mai mică 
iotă, fără filosofări deşarte şi tâlcuiri strâmbe, întru simplitatea inimii. 
Cuprinsul oricărei rugăciuni este Domnul şi întoarcerea noastră către 
Dânsul: aşadar, săvârşindu-o sau luând parte la ea, Îl veţi întâmpina pe 
Domnul în împreună-simţirile şi desfătările inimii voastre. Dacă după aceea: 
răstimpurile de vreme rămase le veți umple cu citirea Scripturilor despre 
Domnul, sau cu ascultarea celor ce se vorbesc despre EI, sau cu cugetarea 
proprie la El şi la marea lucrarea a mântuirii, pe care El a săvârşit-o pe 
pământ, veţi vedea singuri că nici înlăuntrul vostru, nici în afară nu va 
rămâne nimic care să nu vă aducă aminte de Domnul, care să nu îl 
zugrăvească luării voastre aminte, care să nu aducă duhul vostru spre 
întâmpinarea Lui. 


3. Nu trebuie, totuşi, să uităm că toate aceste osteneli şi îndeletniciri sunt numai 
pregătitoare. Nu trebuie să rămânem numai la ele, ci trebuie să năzuim mai 
departe. Din hrana pe care o mâncăm în formă brută organismul extrage elementele 
vitale subtile: şi din aceste îndeletniciri, săvârşite în chip văzut, trebuie să se 
formeze în duh dispoziţii sau năzuinţe spre Domnul foarte subtile, şi anume: 





4 sub osteneala închinării tuturor lucrurilor Domnului trebuie să domnească 
năzuinţa tuturor dorințelor sufletului nostru numai şi numai spre Domnul; 

4 sub împlinirea tuturor rugăciunilor ori sub participarea la slujbe trebuie să se 
alcătuiască în inimă împreună-simţirea doar către Domnul şi către ceea ce e 
Domnesc; 

4 sub citirea şi ascultarea Scripturilor despre Domnul trebuie să se afle la 
temelie năzuinţa cea de bunăvoie cu care mintea noastră ia aminte numai la 
Domnul. 


Ostenelile cu pricina sunt ca lucrarea ţarinii, pe când aceste năzuinţe sunt ceea ce 
răsare din semănătură; acelea sunt tulpina şi ramurile, pe când acestea sunt floarea 
şi roadele. Când apar în noi aceste dispoziţii, aceste aşezări sufleteşti, asta va 
însemna că duhul nostru a ieşit în întâmpinarea Domnului cu toată conştiinţa şi cu 
toată aşezarea sa. Şi întrucât Domnul este pretutindeni şi El însuşi caută să Se 
întâmpine cu duhul nostru, reiese că întâmpinarea dintre ei se va aranja atunci de la 
sine. Din acea clipă duhul nostru va începe să guste din fericirea Dreptului 
Simeon, adică va începe să-L poarte pe Domnul în braţele puterilor şi 
năzuinţelor sale. Aceasta este ceea ce se numeşte gustarea Domnului, odihna în 
EI, starea cu mintea înaintea lui Dumnezeu, umblarea înaintea Domnului, 
rugăciunea neîncetată - obiectul ostenelilor, dorințelor şi căutărilor tuturor 
Sfinţilor lui Dumnezeu. 


Vă doresc să vă învredniciți de bunul acesta tuturor celor ce prăznuiți acum 
întâmpinarea Domnului. Dacă cineva, plângându-se, ar zice: „Este de dorit rodul, 
dar osteneala de a-l căpăta este prea grea", aceluia i se poate răspunde aşa: „Bine; 
avem şi un mijloc mai uşor sau cu o alcătuire mai simplă”. 


lată care este acesta: pocăieşte-te! După aceea, râvnind să împlineşti orice 
poruncă dumnezeiască, umblă neabătut înaintea Domnului, năzuind spre El cu 
toată luarea-aminte a minţii tale, cu toate simţămintele inimii, cu toate dorinţele 
voii tale. 


Odată ce te-ai aşezat lăuntric în felul acesta, degrab îl vei întâmpina pe Domnul. El 
va intra în tine şi Se va odihni în tine ca în braţele Dreptului Simeon. 


Să mai uşurezi şi cu altceva osteneala de care este neapărată nevoie în căutarea 
întâmpinării Domnului, nu se poate. 


Rugăciunea lui lisus: Doamne lisuse Hristoase, Fiul lui Dumnezeu, miluieşte- 
are multă putere să ajute în osteneala aceasta - dar nu în sine, ci cu condiţia 
năzuinţei spre Domnul a tuturor puterilor duhului nostru! 





Aşadar fiți treji, privegheaţi! (I Petr. 5, 8). Cele de Sus căutaţi... şi viaţa voastră să 
fie ascunsă cu Hristos în Dumnezeu (Colos. 3, 1, 3). Atunci, după ce vă veţi fi 
făcut un duh cu Domnul (| Cor. 6, 17), îl veţi vedea şi îmbrăţişa pe Acest Domn, şi 
se va bucura inima voastră, şi bucuria voastră nimeni nu o va lua de la voi (În 16, 
22) nici în veacul acesta, nici în cel care va să fie. Amin! 





Sfântul Teofan Zăvorâtul — La Intâmpinarea Domnului - Pe Domnul îl 
întâmpină numai cei care împlinesc cu râvnă poruncile 


Aceasta este roadă a lucrării cu multă trudă şi plată pentru osteneli, întâmpinarea 
Domnului este un fenomen al vieții lăuntrice a omului. 


Cât de fericiţi sunt cei pe care Domnul i-a învrednicit să fie părtaşi la aducerea Lui, 
la patruzeci de zile, în templu! Dreptul Simeon L-a luat pe Prunc în braţele sale - 
însă Acest Prunc era şi Dumnezeu desăvârşit, Care ţine toate. Simeon se atingea 
de trupul Pruncului-Om, însă Dumnezeu-Pruncul îi umplea sufletul, după cum 
umplea sufletele tuturor câţi erau de faţă. Şi iată că Simeon cântă cântare, Ana 
proroceşte, Maica Domnului cu Iosif se închină evlavios - pentru că unde este 
cercetarea dumnezeiască, acolo este raiul desfătării. Sufletul care L-a 
întâmpinat pe Domnul şi a fost întâmpinat de EI gustă o fericire mai presus de 


fire. 


Să râvnim, fraţilor, acestor fericiţi! Pentru că Domnul lor e şi Domnul nostru. Cel 
ce S-a întâmpinat cu ei este gata să Se întâmpine şi cu noi. Pentru că zice: „Mă voi 
sălăşlui întru ei şi voi umbla". Să ieşim înaintea feţei Celui ce vine să Se 
sălăşluiască întru noi, şi să-L întâmpinăm, şi vom fi întâmpinați de EI - şi se va 
bucura duhul nostru ca cel ce a găsit comoară care nu se împuţinează, şi va cânta 
lui Dumnezeu cântările de laudă ale mântuirii. 


Adânciţi-vă cugetarea în întâmpinarea Domnului, cercetaţi tot ce a avut loc acolo şi 
învăţaţi cum să ajungeţi şi voi să-L întâmpinați. 





Vedeţi cine ia parte la întâmpinare? Maica lui Dumnezeu, Fecioara cea 
Preacurată, doi bătrâni şi o bătrână, care au intrat între hotarele despătimirii. 
„Fericiţi cei curaţi cu inima, că aceia vor vedea pe Dumnezeu." 


Soarele, luminând toate, se vede în lucrurile pământeşti numai atunci când 
întâlneşte o picătură curată de rouă, cristal limpede sau apă curată: şi Dumnezeu, 
Cel pretutindenea fiitor, binevoieşte să arate în chip văzut de toţi prezenţa Sa 
numai acolo unde întâlneşte curăţie a duhului şi a trupului. Aşadar, dacă doriți să- 
L întâmpinați pe Domnul, să aveți râvnă pentru curăţie. Nu mergeţi departe şi 
nu vă pierdeţi în nedumeriri: „Ce o fi curăţia şi cum Să ajungem la ea?” Curăţia 
este despătimire. Calea către despătimire este împlinirea poruncilor. Fiecare 
poruncă, împlinită şi primită cu inima ca lege după care activitatea omului se 
călăuzeşte în chip statornic, omoară patima ce îi e potrivnică. lar toate poruncile, 
primite în acest fel, omoară patimile şi fac să se sălăşluiască în om despătimirea. 
lată de ce la întâmpinare este cine este: Stăpâna, cea mai sfântă decât toţi 
Sfinţii, Iosif cel drept, Simeon cel drept şi evlavios, Ana Prorociţa, care nu se 
depărta de templu, slujind lui Dumnezeu cu post şi cu rugăciune ziua şi 
noaptea - adică toţi erau împlinitori plini de râvnă ai poruncilor. Deci să aveţi 
râvnă pentru împlinirea poruncilor, şi veţi intra pe tărâmul curăției, şi-L veţi 
întâmpina pe Domnul, Care nu este departe de nimeni dintre noi. 


Să nu socoată cineva că pentru asta e nevoie să facă schimbări mari în viaţa sa ori 
să născocească ştiu eu ce căi deosebite. Nu: în ce stare a fost chemat cineva, în 
aceea să şi rămână. Pe toate căile poate fi întâmpinat Domnul, fiindcă pe toate este 
pecetea poruncilor Lui. Atâta doar că fiecare trebuie să-şi facă lucrarea aşa cum 
trebuie. 


4 Dacă este în feciorie, să fie feciorelnic asemenea Preacuratei; 

4 dacă este om cu familie, să facă faptele dreptăţii casnice, ca Iosif: 
4 dacă este văduv, să fie văduv ca Ana; 

4 dacă slujeşte, să slujească după pilda ui Simeon. 


Nu căuta departe poruncile. Ele-s la îndemână. Să trăieşti bine ca om de familie, ca 
cetățean, ca fiu al Bisericii, sau ca feciorelnic, sau ca văduv care s-a afierosit 
Domnului - şi vei trăi potrivit poruncilor, şi Hristos o să te sfinţească, şi va binevoi 
a fi primit în braţele inimii tale ca în braţele Dreptului Simeon. 


In întâmpinare vedeţi dulce tihnă a duhului care se veseleşte şi cântă. Această 
odihnă însă e rodul unei lucrări de mulţi ani, cu multă trudă şi niciodată curmată. 
De aici să trageţi învăţătură! Nu trebuie să facem puţin bine, şi gata. Nu: trebuie să 





mergem pe calea poruncilor de la o vârstă fragedă, asemenea Stăpânei, şi să 
umblăm pe ea fără abatere până la adânci bătrâneţe, ca Simeon, care a trăit în 
sfințenie dincolo de hotarele vârstei care îndeobşte e cu putință omului. 
întâmpinarea Domnului va fi răsplată pentru ostenelile întregii vieţi, va fi atingerea 
scopului, după care cei învredniciți de ea încep a cânta: Acum slobozeşte pe robul 
Tău... (Lc. 2, 29), pentru că au văzut mântuirea. Altfel spus, cu toată fiinţa lor se 
mută din această viaţă în alta, având viaţa lor ascunsă cu Hristos în Dumnezeu. 


DD Pzzz—7—7—7—=2== 


Primind această urare de bine, să nu socoată cineva că în cuvintele „să-L 
întâmpinăm pe Domnul" se ascunde cine ştie ce subînţeles. Nu. Ascultaţi ce spune 
însuşi Domnul, Care nu minte: Cel ce are poruncile Mele şi le păzeşte, acela este 
cel care Mă iubeşte; iar cel ce Mă iubeşte pe Mine, iubit va fi de Tatăl Meu, şi 
Eu îl voi iubi pe el, şi Mă voi arăta lui (n 14, 21). Dacă Se va arăta, va fi şi 
primit; dacă va fi primit, va fi şi întâmpinat. Şi noi ştim din Vieţile Sfinţilor că 
Domnul într-adevăr S-a arătat multora faţă către faţă, de pildă ucenicilor după 
înviere sau Apostolului Petru după întoarcerea lui, care a şi primit de la Domnul 
însuşi învăţătură despre toate tainele mântuirii. Această arătare văzută nu este însă 
de trebuinţă pentru toţi şi nu li se dăruie tuturor. De altfel, nu numai ea este avută 
în vedere când Domnul făgăduieşte că Se va arăta tuturor celor ce îl iubesc şi 
împlinesc cu dragoste poruncile Lui, ci o altă arătare a Domnului - o arătare de 
taină, în duhul nostru, duhului nostru. EI e simţit atât de aproape în duh ca şi cum 
S-ar atinge de el sau chiar S-ar uni cu el. Este vorba de acea stare pentru care 
apostolul se ruga să le fie dăruită ucenicilor săi: copiii mei, pentru care sufăr 
iarăşi durerile naşterii până ce Hristos va lua chip în voi (Gal. 4, 19). Cei care au 
ajuns la această întipărire a icoanei Domnului în duh îl văd întotdeauna înaintea lor 
şi umblă întotdeauna înaintea feţei Lui. Unii ca aceştia, întâlnindu-L o dată, rămân 
necontenit în întâmpinarea aceasta, asemenea dreptului Simeon, purtându-L pe 
Domnul în braţele duhului şi cântându-l cântări de recunoştinţă întru simțământul 
mântuirii văzute şi gustate lăuntric şi neîndoielnic. 


Dăruieşte-ne, Doamne, şi iarăşi zic, dăruieşte-ne să ne ostenim în aşa fel încât să 
ajungem la asta. Cândva o să aibă loc, fraților, o întâmpinare a Domnului care va fi 
de obşte pentru întregul neam omenesc, când se va auzi glasul: „Iată, Mirele vine, 
ieşiţi în întâmpinarea Lui!" Cu bucurie îl vor întâmpina doar cei care s-au deprins 
cu această întâmpinare aici, care au gustat puterea Lui încă de pe calea acestei vieţi 
sau care, cel puţin, au luat hotărârea neclintită de a ajunge acolo şi au început 
ostenelile de care este neapărată nevoie în această lucrare, şi anume ostenelile 





curățirii inimi prin împlinirea neabătută a tuturor poruncilor lui Dumnezeu. lar cei 
ce nu s-au deprins cu această întâmpinare vor fi zguduiţi de glasul acela: „leşiţi în 
întâmpinarea Lui!", şi de la întâmpinarea Domnului vor dobândi nu bucurie, ci 
frică şi cutremur, care, începând acolo unde nu mai sunt schimbări ale vremii, vor 
rămâne apoi în ei pentru vecie, alcătuind pentru ei propriul iad - moştenirea celor 
lepădaţi. Gândiţi-vă la aceasta, fraţilor, şi primiţi de aici un imbold nou şi deosebit 
pentru a împlini cu râvnă poruncile dumnezeieşti, împlinire care duce la curăţie şi 
despătimire şi care învredniceşte de întâmpinarea Domnului în duh - iar această 
întâmpinare, aducând fericire aici, pune şi pentru fericirea de dincolo temelie 
trainică şi nădejde neîndoielnică de a o primi. Câtă bucurie îi face Domnului cel 
care chiar acum ia hotărârea de a alerga aşa, şi nu altminteri, pe calea vicţii ce i-a 
mai rămas de trăit! Domnul să binecuvânteze o asemenea hotărâre. Amin! 





Sfântul Teofan Zăvorâtul — La Întâmpinarea Domnului - Cântarea Dreptului 
Simeon - Acum slobozeşte, arată care este hotarul aşteptărilor omeneşti - 
întâlnirea cu Domnul, precum şi ce este împărăţia lui Dumnezeu, care e 
înlăuntrul nostru 


Să cuprindem, fraților, cât mai deplin priveliştea pe care ne-o zugrăveşte praznicul 
de faţă, şi să începem a trage învățături din ea. Închipuiţi-vă templul. În mijloc, 
Simeon Primitorul de Dumnezeu cu Pruncul Domnesc în braţe; înaintea lui se află 
Stăpâna cea preacurată şi Dreptul losif; în jur - Ana Prorociţa şi toţi cei ce aşteaptă 
izbăvirea! Ochii tuturor privesc ţintă spre Domnul, şi sufletele tuturor simt fericirea 
împreună cu El. 


Cuvânt pentru tâlcuirea acestui lucru s-a găsit însă numai la Simeon! Cuprinzându- 
L în braţe pe Domnul, dobândindu-L şi însuşi fiind dobândit de Dânsul, el este în 
răpire şi, ca unul care parcă n-ar mai fi pe pământ, ci în cer, pune capăt tuturor 
lucrărilor şi ostenelilor sale, zicând: „Acum slobozeşte..." „Acum am atins tot ce 
căutam şi aşteptam şi mi s-a făgăduit. Am totul; mai mult nu am ce căuta, şi mai 
departe n-am unde merge”. 


Ce întâmplare! Fiecare să tragă ce învăţătură are nevoie, pentru că aici sunt multe 
lucruri ziditoare. lar eu voi muta înţelesul ei înlăuntrul nostru şi vreau să vă 
amintesc că şi noi trebuie să ne dobândim o astfel de aşezare lăuntrică, încât să- 
L purtăm pe Domnul în braţele sufletului şi inimii, pentru că aşa-i legea vieţii 
noastre în Hristos lisus, şi că atunci şi doar atunci când aceasta se va împlini în 
noi Sufletul îşi va mărturisi deplina îndestulare printr-o cântare asemănătoare 





cântării lui Simeon şi, punând jos uneltele lucrării sale pline de griji şi de 
osteneli, se va lăsa cuprins de tihnă în Domnul, Care îl odihneşte în Sine însuşi. 


La această lege a vieţii ne învaţă Domnul, Care după lege este adus acum în templu 
şi întâmpinat în el de Simeon. învățând apoi poporul cum se lucrează mântuirea, 
Hristos a şi zugrăvit această lege a vieţii în El prin cuvintele: Căuraţi mai întâi 
împărăţia lui Dumnezeu (Mt. 6, 33), pentru că asta este totuna cu a-L purta în tine 
pe Domnul, a-L avea şi a fi avut de El. lată, împărăția lui Dumnezeu nu este 
undeva în afară. lată, împărăţia lui Dumnezeu înlăuntrul vostru este (Lc. 17, 21), 
grăieşte Domnul. Dacă acum împărăţia lui Dumnezeu este acolo unde Dumnezeu 
împărăţeşte, atunci a căuta împărăţia lui Dumnezeu, care e înlăuntrul vostru, 
înseamnă a căuta ca Dumnezeu Să împărăţească în noi şi Să împărăţească 
asupra noastră. Când aceasta se săvârşeşte însă şi în noi, când ne încredinţăm 
Domnului, atunci şi Domnul Se încredinţează nouă şi începe să odihnească în 
noi ca pe un tron al Său, mulțumindu-ne întru totul şi fiind mulțumit de noi. 


Aşadar totul este ca Domnul să împărăţească înlăuntrul nostru. Asupra a ce să 
împărăţească? Asupra a tot ce este în noi: asupra gândurilor, a poftelor, a 
simţămintelor, a faptelor. Trebuie să aducem toate puterile noastre la piciorul 
tronului Său şi să ] le supunem, ca EI să împărăţească asupra minţii noastre, asupra 
voii şi asupra inimii noastre. Cum se întâmplă asta şi când? 


X Dumnezeu este împăratul minţii noastre atunci când mintea, prin 
supunerea față de credință, după ce şi-a însuşit tot ce ni s-a adus la 
cunoştinţă prin dumnezeiasca Descoperire, cugetă numai la Dumnezeu şi 
după Dumnezeu judecă toate câte sunt şi pot avea loc. 

X Dumnezeu este împăratul voii şi al conştiinţei noastre atunci când, după 
ce ne-am întipărit în noi poruncile lui Dumnezeu şi ni le-am pus drept lege 
nestrămutată, nu ne îngăduim nici în lucrurile mari, nici în cele mărunte să 
ne abatem măcar cu o iotă de la voia lui Dumnezeu, odată ce am aflat-o. 

X Dumnezeu este Dumnezeul inimii noastre atunci când, după ce a simţit 
dulceaţa dumnezeiască, aceasta leapădă toate desfătările pământeşti şi, 
negăsind nici o plăcere în cele lumești, trăieşte cu totul în cer, acolo unde îşi 
şi pune comoara sa. 


Aşadar, înlăuntru. însă împărăţia lui Dumnezeu se întinde dinlăuntru şi în afară. 
Deoarece când se săvârşeşte înlăuntrul nostru tot ce am zis, atunci şi toate cele 
dinafară se reorânduiesc potrivit aceluiaşi duh şi aceleiaşi îndreptări: potrivit 
aceluiaşi duh încep să lucreze şi limba, şi ochii, şi auzul, şi toate celelalte simţuri; 
de acelaşi duh este îndreptată atunci orice mişcare în afară şi orice lucrare - în 





singurătate, în familie, la muncă, în societate şi în toate împrejurările vieţii: pe 
scurt, atunci în toate manifestările vieţii noastre lăuntrice cârmuieşte în chip simţit 
Dumnezeu, lucru care se şi întipăreşte în luarea-aminte a tuturor, după cuvântul 
Domnului: Aşa să lumineze lumina voastră înaintea oamenilor, încât să vadă 
lucrurile voastre bune şi să dea slavă Tatălui vostru, Care este în ceruri (Mt. 5, 
16). 


Și pe acela în care Dumnezeu S-a împărăţit lăuntric îl vedeţi că ia parte la toate 
lucrurile la care îl îndatorează situaţia lui, însă el este în acestea numai pe dinafară, 
iar pe dinlăuntru este cu totul în Dumnezeu, de la Care şi ies pentru el semne 
pentru fiecare lucru şi plan, pentru numărul, pentru cuprinderea şi pentru felul în 
care trebuie săvârşite. în unii ca aceştia se împlineşte întocmai ceea ce poruncește 
Apostolul: Cei ce au femei să fie ca şi cum n-ar avea, şi cei ce plâng să fie ca şi 
cum n-ar plânge, şi cei ce se bucură — ca şi cum nu S-ar bucura, şi cei ce 
cumpără — ca şi cum nu ar Stăpâni, şi cei ce se folosesc de lumea aceasta — ca 
şi cum nu S-ar folosi (| Cor. 7, 29-31). 


Aşadar, în cel ce a căutat şi a găsit împărăţia lui Dumnezeu, Dumnezeu Se face 
totul în toate, aşa încât precum în cer El odihneşte pe heruvimi şi pe serafimi, 
aşa odihneşte şi într-însul - pe toate puterile duhului său, care şi acesta, topindu- 
se în EI în ce priveşte conştiinţa şi lucrarea liberă, îndreaptă toate -atât lăuntric, 
cât şi în afară - spre a face numai pe placul Lui, iubindu-L, aşa cum e poruncit, 
din toată inima, din tot sufletul, din tot cugetul şi din toată puterea (Lc. 10, 27). 
în legătură cu aceasta vă amintesc una din întâmplările istoriei vechi-testamentare. 
în poporul lui Dumnezeu se întâmpla adeseori să domnească la rând unul, doi sau 
mai mulți regi care, momiţi de obiceiurile vecinilor păgâni, cultivau idololatria şi la 
ei acasă. 


Atunci apăreau în număr mare idoli pe înălțimi, în crânguri, în pieţele cetăților şi 
chiar în Templu. Oamenii începeau să le slujească acestora, iar slujirea 
adevăratului Dumnezeu era dată uitării. Când Dumnezeu ridica însă după aceea 
împărat după inima Sa (precum au fost, de pildă, Iosafat, lezechia, losia şi alţii), 
primul lucru pe care îl făceau aceştia era să pună să fie curățite de idoli Templul, 
cetatea, toate înălțimile şi crângurile şi îndeobşte tot regatul. Păgânătatea era 
izeonită şi răsărea buna credinţă. Singurul Dumnezeu adevărat era cinstit şi 
închinat şi în Templu, şi în cetate, şi în sate, şi în ţarini. Dumnezeu era la ei din 
nou, în chip văzut, împărat pentru toți. 


Ceva asemănător are loc şi cu noi. Fiecare dintre noi este o mică împărăție. 





> împărații - noi înşine - sunt conştiinţa şi lucrarea liberă. 

> Supuşii sunt puterile fiinţei noastre, puterile trupului, ale sufletului şi 
duhului. 

> Altarul lui Dumnezeu este în noi inima. 


Când împăratul nostru - conştiinţa şi lucrarea liberă - îi întoarce spatele lui 
Dumnezeu şi se abate spre sine însuşi şi spre făpturi, atunci toată fiinţa noastră se 
umple, ca de nişte idoli, de patimi şi de înclinări strâmbe, toate puterile trupului şi 
ale sufletului se fac loc de închinare păgânească la un idol aparte. Dumnezeu e 
uitat. Noi slujim atunci, în trup, patimii dulceţii, lenevirii, poftei trupeşti, somnului, 
dansurilor dezmăţate, chefurilor, teatrelor şi aşa mai departe, aşa cum păgânul 
slujea Venerei, lui Bacchus şi altor zei; în suflet slujim slavei deşarte, placului 
omenesc, intereselor, invidiei, patimii de a sclipi şi de a plăcea, mâniei, urii şi aşa 
mai departe - iar din acestea toate se alcătuieşte în noi idolului egoismului 
înveterat, adică ne închinăm atunci la idoli în toate privinţele şi slujim altor 
dumnezei din toate puterile fiinţei noastre. Ne aflăm în uitare de Dumnezeu, în 
întoarcere de la Dumnezeu, în vrajbă cu Dumnezeu. Când ne întâmpină însă, în 
cele din urmă, mila dumnezeiască şi El ne trimite duhul temerii şi al evlaviei, se 
trezeşte atunci împăratul nostru - conştiinţa şi libertatea - şi, întorcându-se către 
Dumnezeu, începe cu râvnă Să curăţească împărăţia sa de toţi idolii, alungă 
patimile din toate puterile sale şi întipăreşte în locul lor virtuțile potrivnice 
acelora, ca să placă prin ele lui Dumnezeu, luând hotărârea ca de acum înainte 
să Îi slujească numai Lui chiar cu preţul vieţii. Atunci, în altarul nostru va 
împărăţi nu egoismul, ci lepădarea de sine şi dăruirea faţă de Dumnezeu, iar în 
suflet şi în trup vor domni în locul patimilor sfintele roade ale duhului: 
smerenia, blândeţea, înfrânarea, curăţia, dragostea, pacea, îndelunga răbdare, 
hărnicia şi aşa mai departe - şi toate acestea pentru Dumnezeu, pentru a-l 
plăcea Lui, întru Simțământul deplinei atârnări de EI şi al îndatoririi conştiinţei 
de a îndrepta toate după voia Lui şi spre Slava Lui. Atunci se refac în noi 
cugetarea la Dumnezeu, iubirea de Dumnezeu, dăruirea faţă de Dumnezeu, 
închinarea la Dumnezeu. Dumnezeu împărăţeşte în noi, iar tot ce este potrivnic 
lui Dumnezeu, neplăcut Lui - mare şi mic, înlăuntru şi în afară -este alungat şi e 
nimicit. lată şi împărăţirea lui Dumnezeu în noi! 


Să nu socoată cineva: „Numai dumnezeiesc, numai Dumnezeu, nimic altceva, 
nimic din bunătăţile acestei lumi, care ne înconjoară. Ce apăsare, ce uscăciune, ce 
lipsă de mângâiere...". Dimpotrivă, tocmai aici este locul nostru, cinul nostru, raiul 
nostru - când năzuim către Dumnezeu şi toate le îndreptăm spre proslăvirea Lui 
Unuia. Pentru că atunci când se face aceasta din partea noastră, nici Dumnezeu nu 





rămâne privitor nelucrător al acestor schimbări din noi, ci însuşi Se pogoară la noi 
şi Se uneşte cu sufletul nostru. Iar unde este Dumnezeu, acolo este şi fericirea. 


Fericiţi sunt mirele şi mireasa ce se iubesc: fericite sunt şi sufletele ce s-au unit cu 
Dumnezeu dăruindu-se Lui. Trebuie numai să respectăm întocmai condiţia acestei 
uniri şi îndatoririle pe care le presupune ea. Apostolul spune: „V-am logodit cu 
Hristos ca pe nişte fecioare curate şi v-am unit cu EL". 


Ştiţi care sunt simţămintele miresei faţă de mire. La fel trebuie să simtă şi sufletele 
voastre faţă de Hristos Domnul. Miresei nici prin gând nu-i trece atunci să se uite 
la altceva şi altcineva. Numai la mire se gândeşte şi numai față de el are 
simţăminte de dragoste. Aşa trebuie să fie şi dispoziţia noastră faţă de Domnul. 


Chiar dacă ne abatem numai cu gândul, nu cu simțămintele, spre altceva afară de 
EI, aceasta este deja o încălcare a unirii de nuntă cu Dânsul. „Eu sunt Dumnezeu 
gelos", zice Domnul. Soţul sau mirele e gelos: gelos este şi Dumnezeu faţă de 
sufletele noastre. El nu poate răbda atunci când ne lipim inima de altceva afară de 
Dânsul. 


După legea bunei vecinătăți, nevasta sau mireasa se împacă bine cu toată lumea, 
însă inima ei este doar a mirelui sau a soţului: şi sufletul, cu orice s-ar îndeletnici 
dintre cele cu care nu are cum să nu se îndeletnicească în împrejurările sale de 
viaţă, prin întoarcerea sa lăuntrică trebuie să năzuiască tot numai spre Dumnezeu. 


Mirele ori soţul nu face deosebire dacă este mare sau mic cel spre care înclină 
inima soţiei sau miresei, ci nu rabdă înclinarea ca atare, pe oricine ar privi ea: şi 
Dumnezeu Se mânie pe sufletul care nutreşte împătimire faţă de lucruri mari sau 
Mici. Şi El vede toate acestea. 


Mireasa încă mai poate să ascundă de mire faptul că lăuntric îl înşeală cu altul, pe 
când de Dumnezeu nimic nu se poate ascunde. El vede toate şi nu rămâne 
nepăsător când inima noastră îl înşeală, iar atunci trimite şi pedeapsă - la început 
prin aceea că micşorează revărsările dărniciei Sale față de suflet, care odată cu 
abaterea de la Dumnezeu începe să trăiască o stare de întunecare a gândurilor, de 
tulburare a dorințelor, de neorânduială a simţămintelor. Şi asta dacă abaterea este 
mică. Ce să mai spunem atunci despre una mare? Atunci Domnul Se depărtează, 
părăseşte sufletul - divorțează de el. lar când nu Dumnezeu este însoțit cu sufletul, 
ştiţi şi singuri cine e însoţit cu el. Să ne izbăvească Domnul pe toţi de acest necaz! 





Aşadar, fraţilor, nu este prima dată când aduc vorba despre aceea că nu cu o parte 
oarecare, ci pe de-a-ntregul trebuie să ne supunem lui Dumnezeu şi să ne dăruim 
Lui, aşa încât chiar dacă nu vă înduplecaţi să faceți asta, cel puţin să spuneţi în 
sufletul vostru: „Altminteri nu se poate, trebuie să-L căutăm pe Domnul şi doar 
spre El să năzuim cu toată ființa noastră; ori facem aşa, ori ne vom pierde". Nu 
puteţi sluji şi lui Dumnezeu, şi mamonei. Cine nu este cu Mine, zice Domnul, 
acela împotriva Mea este, şi cine nu adună cu Mine, risipeşte (Mt. 6, 24; 12, 30). 


Nu vă înspăimântați! Să păstraţi în cuget un singur lucru: că acest fel de întocmire 
a vieţii nu este o silnicie, ci ieşire la lhbertate; nu e necaz, ci e fericire; nu este lipsă, 
ci e intrare în deplinătatea bunei fiinţări. Şi acestea păstrând în cuget, să vă nevoiţi 
la lucrarea cea pe potrivă. 





Sfântul Grigorie de Nyssa — Omilie la Întâmpinarea Domnului, la Născătoarea 
de Dumnezeu şi la dreptul Simeon 


Cel înălţat la cele cereşti prin cugetare [Substantivul ppovro:s, aflat în text la un 
dativ instrumental, are o bună tradiţie filosofică, în psihologia lui Aristotel — 
preluată, cu câteva simplificări, de Părinţi — însemnând „înţelepciune practică “. 
Este vorba de capacitatea bunei cumpăniri a lucrurilor în privinţa acțiunilor ce 
urmează a fi săvârşite. Dar această înțelepciune practică nu o poate avea decât 
cel virtuos în toate cele, ne zice Aristotel (Etica nicomahică, 1144 a, 35). Virtutea, 
la rândul ei, e condiționată de înţelepciunea practică. De aceea, Sfântul Grigorie 
nu se referă aici la extaz, ci la o stare permanentă a Sfântului Apostol Pavel de 
„înger pământesc şi de pământean ceresc“.], care prin dispreţuirea [/oc de cuvinte 
între ppOvo!c (chibzuială, înţelepciune practică) şi rorappovioig (dispreţ), unde 
prepoziția kara arată înțelepciunea practică îndreptată împotriva a ceva, într-o 
stare de război cu un duşman pe care-l observă, îl evită, îi dejoacă planurile şi, 
mai ales, se fereşte să nu aibă părtăşie cu el.] celor pământeşti s-a ridicat întru 
înălțimi, Pavel, mintea cea aleasă şi primitoare de Dumnezeu | Adjectivul compus 
Gedinrroş (ales de Dumnezeu, posedat de Dumnezeu) se lasă despicat în Oeog, 
„Dumnezeu “, şi participiul verbului HauBavo, „a primi, a apuca, a prinde“. 
Astfel, ca determinant al lui voi%, „minte “, el denotă capacitatea ei constitutivă de 
a-L primi în ea pe Dumnezeu, dar şi de a-L „prinde“ şi, prin căutare, şi a-L 
avea. ], limba cea de Hristos mişcată, preafrumosul condei al scriitorului ce scrie 
degrab (Psalmul 44:2), care a caligrafiat Bisericii dogmele adevărului, săgeata de 
aramă din mâna Celui Puternic, care a dat o rană de moarte în inima stăpânitorului 
întunericului lumii acesteia, fulgerul care s-a arătat de la Ierusalim şi până în Iliric 
sau, mai bine-zis, până la marginile lumii, glasul curat şi puternic al tunetului 
dumnezeiesc din roata tainică a Evangheliei, care s-a rostogolit în întreaga lume 





[Aluzie la vedenia prorocului lezechiel, cap. 1:16 ş.u.], acesta [Pavel], grăind ca 
din înseşi adâncurile raiului, unde a auzit cuvinte de nespus, sau, mai bine-zis, 
grăind ca de la însuşi Tronul cel înalt al slavei, lângă care şi stă, gătind o cinstită 
înainte-prăznuire pentru sfântul şi împărătescul praznic de azi spre întâmpinarea 
Împăratului slavei, pregăteşte poporul Bisericii, preoţia cea împărătească, precum 
ar spune cineva, ca pe o preatainică adunare, pregăteşte ordinea, ritmul şi buna 
armonie a vieţuirii frumoase şi zice: „Fraţilor, nu fiţi copii cu mintea, ci cu 
răutatea, la minte însă fiţi desăvârşiţi“ (| Corintheni 14:20). Căci aşa vom deveni 
contrupeşti |Compusul 6voowuoş (6vv + oua) denumeşte un trup format din 
unirea strânsă a altor două, dar şi unirea euharistică a creştinului cu Hristos.] şi 
împreună-părtaşi (Efeseni 3:6) Dumnezeului celui desăvârşit şi veşnic, Care a 
arătat firea desăvârşită a virtuţii în Trupul Său omenesc şi Căruia astăzi Îi săvârşim 
praznicul. EI, în vremurile din urmă, S-a arătat în trup şi Prunc, din Care e tot darul 
şi desăvârşirea şi spre a Cărui cinstire şi slavă Biserica se adună. Cuvântul 
prorocesc rostit în chip adumbrit descrie arătarea Sa trupească de nou-născut prin 
trăsăturile desăvârşirii Lui dumnezeieşti. Fiindcă zice: „Înainte ca Pruncul să 
cunoască binele şi răul, va lepăda viclenia, va alege binele“ (Isaia 7:16), care este 
semnul de recunoaştere al celui mai înalt şi desăvârşit discernământ şi al celei mai 
adevărate chibzuinţe. Marele apostol, când rosteşte cuvântul său de Dumnezeu 
insuflat, amintit mai înainte, ne îndeamnă către asemănarea cu EI, fiindcă prin EI 
ajungem să recunoaştem facerea noastră de către Dumnezeu după chipul şi 
asemănarea Lui şi să cunoaştem sfinţenia covârșitoare a frumuseţii Prototipului. 


Căci precum în oastea împăratului, când se pregăteşte acestuia o gardă, se cuvine 
ca soldații să fie măreţi, acoperiţi cu coifuri de aur şi aleşi să poarte la vedere 
chipul lui, tot aşa e nevoie ca şi noi să ne preschimbăm prin înnoirea minţii noastre 
şi prin lepădarea omului nostru celui vechi, şi prin arătarea, pe cât e cu putinţă 
oamenilor, a asemănării cu chipul dumnezeiesc, şi, în acest fel, să luăm parte la 
praznicele mântuitoare şi duhovniceşti, pentru ca ele să ne fie, potrivit cuvântului 
prorocesc, „postul al patrulea şi postul al cincilea şi postul al şaptelea şi postul al 
zecelea“ (Zaharia 8:19), spre bucurie şi bună prăznuire. lar postul trebuie înţeles 
aici în mod anagogic [Avoyoyi0%. Principalele patru sensuri scripturistice de 
care vorbesc Părinţii sunt: literal, anagogic, alegoric şi tipic. Tâlcuirea anagogică 
nu elimină sensul literal, ci îl întregeşte prin adăugarea unor înţelesuri care înalță 
sufletul (Gva — sus, Go — duc, de unde ideea de înălțare). Prin aceasta, sensul 
anagogic se deosebeşte de cel alegoric, cultivat până la saturație de Origen. 
Sfântul Grigorie preferă să vorbească mai mult de sensul duhovnicesc al 
Scripturii, a cărui caracteristică e „folosul duhovnicesc“ pe care-l aduce în viaţa 
creştinilor.] drept depărtare şi înfrânare de la toată întinăciunea trupului şi a 
duhului. Pentru că prin [postul] al patrulea şi al cincilea, dar nu şi prin al şaptelea şi 





al zecelea, este arătată toată înţelegerea trupească şi uşor de înşelat a simţurilor şi 
aparenţa legată de viaţa prezentă [Plecând de la înțelesurile simbolice ale 
numerelor, Sfântul Grigorie dezvoltă, în continuare, o exegeză biblică anagogică, 
din care scoate înţelesuri şi, desigur, folos duhovnicesc. ]. 


+ Prin postul al patrulea [din luna a patra] învăţăm vieţuirea mai trupească şi 
mai iubitoare de trup, fiindcă trupurile sunt alcătuite din patru elemente, iar 

+ numele postului al cincilea lasă să se înţeleagă uşurinţa cu care cad în 
înşelare simţurile (care sunt cinci la număr). 

+ Iar postul al şaptelea, potrivit şi lui Solomon, arată timpul lumii acesteia, 
care se reia la fiecare şapte ani. 

+ Postul din luna a zecea arată curățirea simţurilor omului lăuntric, când se 
deschide spre cele dinafară, astfel încât ochiul minţii să fie simplu şi 
străveziu (curat), pentru ca întreg trupul să fie luminos, precum spune 
Evanghelia (Matei 6:22). 


În plus, auzul sufletului să se umple de bucuria şi de veselia dumnezeiască, pe 
care şi marele David s-a rugat să le audă, iar puterea de gustare a sufletului să 
se exerseze în bunătatea Domnului, aşa cum cântăreţul între proroci vesteşte: 
»„Gustaţi şi vedeţi că e bun Domnul!“ (Psalmul 33:8), şi în simţirea bunei 
miresme a lui Hristos, pe care a mirosit-o dumnezeiescul Pavel, să se formeze 
obişnuinţa mirosului, iar mâinile dinlăuntru ale discernământului să pipăie 
Cuvântul vieţii, aşa cum a spus Fiul Tunetului (1 loan 1:1) [| Rând pe rând, sunt 
înşirate simţurile duhovniceşti ale omului lăuntric. Ele „sunt de natură spirituală 
şi nematerialnică “ (OE, p. 245), cu ajutorul lor creştinul „soarbe buna mireasmă 
a lui Hristos deodată cu sorbirea Duhului“ (CC, p. 128) şi percepe lumea 
duhovnicească, simțind cu putere legătura cu Dumnezeu. Accentuarea lor şi a 
simţirii prezenţei lui Dumnezeu e specifică Părinților răsăriteni, în timp ce teologii 
apuseni nu văd în aceste expresii decât influenţe eretice mesaliene. Pe de o parte, 
e Dumnezeul cel viu în legătură vie cu făpturile Sale, pe de alta, un Dumnezeu 
filosofic, rece şi distant]. Pentru că prin exersarea [Expresia 17 riv vonri 
aioOţoeov youvooia lasă să se înţeleagă existența unei gimnastici a omului 
lăuntric, idee dragă Părinților, săvârşită asemenea exerciţiilor de gimnastică, 
adică după o metodă riguroasă. Prin aceasta, creştinul „trebuie să crească până 
la măsura vârstei duhovniceşti în Duhul, adăpat neincetat cu sudoarea virtuţii şi 
cu dărnicia harului “ (DN, p. 458). Toate acestea reflectă comparaţiile Sfântului 
Pavel între viaţa duhovnicească şi luptele ascetice, pe de o parte, şi arta 
războiului, pe de alta.] simţurilor duhovniceşti întru acestea şi prin depărtarea şi 
înstrăinarea [Prin termenul Gllompiowo1s (înstrăinare), Sfântul Grigorie denumeşte 
înstrăinarea omului de Dumnezeu şi de rai în urma căderii. Revenirea se face 





printr-o altă „înstrăinare“, de data asta de lumea căzută şi de păcat, adică 
„înstrăinarea, pe cât posibil, de orice răutate cu fapta, cu cuvântul cât şi cu 
gândul, curățindu-ne de orice întinăciune a păcatului“ (DNC, p. 441). Astfel că 
postul nu e o privaţiune, ci o apropiere de Dumnezeu, o revenire în cele pentru 
care a fost omul creat] de cele contrare lor se lucrează, s-a zis, postul cel lăudat de 
Dumnezeu, şi aşa se împlineşte în noi izbânda de a fi prunci cu răutatea, dar cu 
înţelepciunea cea după Dumnezeu a fi desăvârşiți. 


Astfel ne adapă marea înţelepciune a învățăturilor apostolice şi profetice, ţâşnită 
din izvoarele Duhului şi care umple râul lui Dumnezeu cu ape tainice, care 
veselesc cu revărsările lor cereasca cetate a lui Dumnezeu, alcătuită din puterile 
cele mai presus de lume, aşa cum am auzit în cântul psalmodiei (Psalmul 45:4-5). 
Pentru că sfânta adunare a puterilor celor de sus se bucură foarte de mântuirea 
oamenilor. Că aşa au obiceiul cele cereşti, să prăznuiască dimpreună cu cei de pe 
pământ, vieţuirea îngerilor îmbogăţind-o pe cea pământească. Adică, atunci când 
Dumnezeul nostru, Cel pe care L-a vestit mai dinainte prorocul, S-a arătat pe 
pământ şi cu oamenii a petrecut (Baruh 3:28), îngerii, văzând fericirea cea de sus 
sădită pe pământ, glas înălțau: „Slavă întru cei de sus, lui Dumnezeu!“, şi 
binevesteau „pe pământ pace“ (Luca 2:13 ş.u.) din pricina bunei voiri 
dumnezeieşti venite între oameni. Astfel, fericitele cete prăznuitoare ale sfinților 


îngeri se laudă cu dumnezeiasca lor slujire, pe care o săvârşesc în chip ales, cu 
totul curat şi simplu, şi, văzând în noi semnele adevăratei sfinţenii, nu ne vor 
îndepărta şi nu vor tăgădui să ne primească părtaşi la bucuria cea curată, precum a 
fost îndepărtat de la dumnezeiasca nuntă, în pilda evanghelică, cel cu haina 
murdară (Matei 12:11 ş.u.). 


ŞI atunci când s-a plinit timpul arhetipic — cum s-ar spune — al sărbătorii de faţă, 
Cel ce este „în chipul lui Dumnezeu“ (Filipeni 2:6) şi Care a luat chip de rob, Cel 
făcut Mijlocitor între Dumnezeu şi om, Prunc fiind, a plinit răscumpărarea legată 
de patruzeci de zile. Cuvântul cel veşnic a venit la Templu dimpreună cu 
Născătoarea [Sa] şi cu aducerea potrivită a jertfei rânduite, iar mai-marii cetelor 
fără de trup, plecându-şi grumazul ca nişte robi, Îi pregăteau nevăzut primirea 
cu mărire în chip vrednic de Dumnezeu şi lăudau oceanul negrăitei înţelepciuni 
şi depăşirea rânduielii vremelnice a literei Legii şi arătarea tainei ascunse în 
Dumnezeu, Care pe toate le-a făcut. Amintirea acesteia prăznuind noi astăzi, să ne 
îndulcim de contemplaţiile duhovniceşti la fel cu netrupeştile minţi şi, slăvind 
măreţia minunilor dumnezeieşti, să le fim părtaşi vrednici, nu cu ochiul sufletului 
întunecat de umbra Legii, ci, după spusa preaînţeleptului Pavel, privind cu faţa 
descoperită slava Domnului (II Corintheni 3:18). 





Pentru că, după cum spune Legea, toată partea bărbătească ce deschide pântecele 
este sfințită (Levitic 12:2) şi femeia care tocmai a născut, devenind mamă a unui 
băieţel, trebuie să se curăţească după naştere vreme de patruzeci de zile şi aşa să 
meargă cu o jertfă bine rânduită la [lăcaşul lui] Dumnezeu. Cei care, la citirea 
Vechiului Legământ, au vălul pe inimă cred în chip copilăresc, ca să spun aşa, că 
împlinesc această rânduială prin astfel de jertfe anuale, care niciodată nu pot 
desăvârşi pe cei ce le aduc. Nouă însă care am crezut, cărora prin întoarcerea către 
Dumnezeu ni se ridică acest văl (II Corintheni 3:14-16), o dată şi până la sfârşitul 
veacului, spre lăsarea păcatelor prin jertfa Lui, ne-a strălucit marea taină pe care cu 
puţin înainte am văzut-o şi am lămurit-o la vremea potrivită. Anume că, potrivit cu 
înlănţuirea ideilor cercetării noastre, rânduiala de care am vorbit, a Legii, se vede 
împlinită doar cu Dumnezeu cel întrupat şi cu nimeni altul. 


Căci doar EI, zămislit în chip negrăit şi purtat în pântece în mod netâlcuit, a deschis 
pântecele fecioresc cel nedeschis de nuntă, păzind nestricate semnele fecioriei şi 
după trecerea Sa mai presus de înţelegere, şi doar EI e singurul bărbat de care se 
crede în mod duhovnicesc că nu a stăruit în El nimic din păcatul femeiesc. Din 
această pricină se şi numeşte, după vrednicie, cu adevărat Sfânt, după cum şi 
Gavriil, aducând Născătoarei de Dumnezeu bunele vestiri ale naşterii de viaţă 
făcătoare, a zis: „De aceea şi Sfântul ce se va naşte din tine Fiul lui Dumnezeu se 
va chema“ (Luca 1:35). Astfel, a pomenit oarecum rânduiala statornicită şi care s-a 
văzut [împlinită] doar în EI, pentru că Lui, Care a deschis pântecele fecioresc prin 
minune dumnezeiască, 1 se potriveşte în mod aparte numele de Sfânt. Şi despre alţi 
întâi-născuţi scumpătatea evanghelică, aplecată asupra adâncimilor Legii pentru 
dovedire, a propovăduit că aşa se cade a fi numiţi din pricina afierosirii lor către 
Dumnezeu. Pe de altă parte, despre Cel întâi-născut mai înainte decât toată făptura 
(Coloseni 1:15) îngerul a spus: „Sfântul ce se va naşte“, pentru că aceasta este 
adevărata sfinţenie, arătată în lepădarea răutăţii şi alegerea binelui, îndată după 
naştere, aşa cum spune Prorocul. 


Dar să ne întoarcem pe marea contemplaţiei |Contemplaţia (Geopia) biblică este, 
la Sfântul Grigorie, o metodă exegetică la care se referă explicit de multe ori în 
operele sale. Prin Qeopia 700 15yov — „contemplaţia cuvântului“ (VM, p. 58), 
tâlcuitorul vede cu ochii minţii înțelesul, inlănţuirea internă a ideilor sensului 
duhovnicesc, intră într-o intimitate cu Domnul, Care a inspirat acel cuvânt şi i-a 
dat astfel de virtualităţi de sens. Astfel, tâlcuirea duhovnicească este o activitate 
posterioară unei cunoaşteri directe, contemplative, plenare a lui Dumnezeu, 
mijlocită de textul biblic. Oeopia e o taină ce ţine de viaţa mistică a exegetului şi, 
în conţinutul ei, depăşeşte nu numai ceea ce spune exegeza izvorâtă din ea, ci 
chiar şi ceea ce poate spune. Urmează un paragraf în care sunt comparate două 





tipuri de exegeză: literală (moartă) şi duhovnicească. ], după cum îi porunceşte 
glasul dumnezeiesc rânduitorului Legii |Moisi], pentru că harul Duhului merge 
înaintea taberei dumnezeieşti a Bisericii, prin strălucirea Scripturilor, ca un stâlp de 
foc şi ca un nor, pentru ca, prin „toiagul puterii“ trimis din Sionul cel de sus, 
precum zice Psalmistul (Psalmul 19:2), prin care vrăjmaşii sunt stăpâniţi, să 
despărțim noianul [Arent la nuanțele cuvintelor, Sfântul Grigorie foloseşte pe 
Găiaoca (mare, în sens generic) pentru a caracteriza bogăţia contemplaţiei, şi pe 
meiayog (noian, largul înfricoşător al mării), pentru a caracteriza cuprinsul 
literei. literei în două la trecerea limpede a înţelesurilor şi să fugim cu ajutorul 
harului de cugetul egiptean al celor neascultători, care sunt înecaţi de valul 
adevărului. Strădania acestora este să ne împiedice pe noi din calea Evangheliei şi 
să ne facă să rămânem în cuptorul de fier al literei (pe care a numit-o Egipt), 
slujind ţărânei şi tăierii pietrei, adică orânduielilor trupeşti ale Legii. Dumnezeul 
tuturor i-a zis lui Moisi în Egipt, când a hotărât moartea celor întâi-născuţi ai 
Egiptului: „Să-Mi sfinţeşti pe tot întâiul-născut ce deschide pântecele între fiii lui 
Israil, de la om până la dobitoc“ (eşire 13:2). Fericitul Moisi, în cuvântarea sa 
către popor, se arată ca şi cum ar desface această ferecătură a rânduielii 
dumnezeieşti zicând: „Și după ce te va duce Domnul Dumnezeul tău în pământul 
hananeilor, precum S-a jurat părinţilor tăi, şi-l va da ţie, vei osebi Domnului pe 
tot cel de parte bărbătească ce deschide pântecele, şi pe tot cel ce deschide 
pântecele din turme ori dintre dobitoacele tale, câte se vor naşte ţie de parte 
bărbătească. Tot ce deschide pântecele asinei să-l schimbi pe oaie, iar de nu-l vei 
schimba, îl vei răscumpăra“ (eşire 13:11-13), adică vei da pentru el un preţ de 
răscumpărare. 


Căci aşa lămureşte dumnezeiasca rânduială în Cartea Numerilor, zicând celui ce-şi 
luase sarcina de arhiereu: „Tot cel ce deschide pântecele din tot trupul pe care-l 
aduceţi Domnului, de la om până la dobitoc, al tău va fi, dar cei întâi-născuţi ai 
oamenilor vor fi răscumpăraţi cu preţ; vor fi răscumpărate şi cele întâi-născute 
ale dobitoacelor celor necurate. Iar preţul răscumpărării celui ce se răscumpără 
după o lună de la naştere va fi cinci sicli, după măsura siclului sfânt. lar cele 
întâi-născute ale vacilor, şi cele întâi-născute ale oilor, şi cele întâi-născute ale 
caprelor să nu se răscumpere, căci sunt sfinte şi sângele lor îl aduci la jertfelnic“ 
(Numeri 18:15-16). Glasul cel dumnezeiesc a alăturat şi a numărat împreună cu 
animalele cele necurate pe cei întâi-născuţi ai lui Israil, fiindcă în cultul rânduit de 
Lege nu era nimic curat şi sfânt cu adevărat, chiar dacă se credea că se sfinţesc, 
potrivit cu ce propovăduia Legea. 


De asemenea, era rânduit să se dea preţ de răscumpărare pentru toţi oamenii care 
erau respinşi de la jertfa lui Dumnezeu, fiindcă starea necuvântătoare a iudeilor nu 





era vrednică să aducă o închinare cuvântătoare şi să se apropie de preatainicul 
jertfelnic al Noului Legământ pentru arderea de tot duhovnicească. Preţul de 
răscumpărare, aşa cum se obişnuia să fie adus, era, potrivit cu Legea, o jertfă 
sângeroasă (care însă, după prorocul Isaia, Dumnezeu nici măcar nu o ceruse — 
Isaia 1:11), pentru că scopul Legii ţintea către o desăvârşire duhovnicească. Dar 
toate cele care erau aduse la jertfire, al căror sânge urma să fie vărsat înaintea 
jertfelnicului, s-a rânduit să fie numite „sfinte“, iar în acest fel ele preînchipuiau 
adevărul prin tipuri. Căci Cel ce Se aduce pe Sine jertfă şi prinos lui Dumnezeu 
Tatăl, întru miros de bună mireasmă, este Domnul nostru lisus Hristos, singurul 
Care este şi Se numeşte cu adevărat Sfânt. 


Dar poate că iudeul nesupus va zice că nu putem aduce ca jertfă pe cele întâi- 
născute ale animalelor necurate, fiind obiceiul ca ele să fie răscumpărate cu preţ. 
De asemenea, nici pe cei întâi-născuţi ai oamenilor nu-i jertfim (aceasta fiind şi 
nepotrivit şi străin de Legea dumnezeiască), ci aceştia erau răscumpăraţi printr-un 
preţ potrivit. Dar să cerceteze dacă nu cumva vederea ochilor sufletului îi este 
acoperită de un văl, pentru că deja, în altă parte, Legea rânduieşte ca leviţii să fie 
luaţi în locul celor întâi-născuţi, zicând în cartea Numerilor următoarele: „Și a zis 
Domnul către Moisi, zicând: Iată, Eu am luat pe leviţi dintre fiii lui ISrail în 
locul a tot întâiul-născut, care deschide pântecele la fiii lui Israil; ei vor fi 
răscumpărarea acestora şi vor fi leviţi ai Mei, pentru că al Meu este tot cel întâi- 
născut, din ziua în care am bătut pre tot cel întâi-născut în pământul 
Eghipetului“ (Numeri 3:11-13). Apoi, rânduind cu precizie felul schimbului, 
Legea spune: „Zis-a Domnul către Moisi: Cercetează pe tot cel întâi-născut, de la 
o lună şi mai mare, şi ia numărul numelor lor. Și ia-Mi pe leviţi în locul tuturor 
celor întâi-născuţi ai fiilor lui Israil“. Apoi, după ce a numărat pe cei întâi-născuţi 
şi i-a găsit mai mulţi decât leviţii, a zis: „A grăir Domnul către Moisi zicând: la 
prețul de răscumpărare de la leviţi pentru toţi cei care prisosesc ca număr dintre 
cei întâi-născuţi ai fiilor lui ISrail, şi ia câte cinci sicli pentru fiecare copil, 
potrivit cu didrahma sfântă. 


Deci, dacă potrivit cu Sfânta Scriptură [Pentru a denumi Sfânta Scriptură, Sfântul 
Grigorie foloseşte aici expresia iepov Ipâuua (litera sfântă), arătând că sensul 
duhovnicesc se află îmbibat în litera Scripturii, „fiindcă toate cele pe care 
dumnezeiasca Scriptură le spune sunt glăsuiri ale Duhului“ (CE, VII, PG 45, 744). 
Nefiind deci un simplu cuvânt omenesc, ci e insuflată de Duhul, poartă latent o 
mulțime de sensuri duhovniceşti. Descoperirea lor o face harul în mintea şi inima 
tâlcuitorului, în măsura în care acesta se apropie cu sfințenie de „litera sfântă “. ] 
leviţii sunt răscumpărare pentru cei întâi-născuţi ai fulor lui Israil, după cum arată 
şi precizia numărătorii unora şi a altora, încât pentru cei ce prisosesc să fie plătită, 





potrivit Legii, o anumită sumă, care e atunci motivul pentru care Legea a rânduit să 
fie dat un preţ de răscumpărare pentru fiecare dintre cei întâi-născuţi? Pentru 
animalele neprimite ca jertfă, Legea spune ca ele ori să fie înlocuite, ori să fie 
răscumpărate cu preţ. Dar pentru oameni aflăm că şi preţ trebuie să se dea, şi că 
schimbul a fost făcut prin leviţi, ceea ce pare nepotrivit cu litera Legii, aşa cum 
arată rânduiala pentru animale şi însăşi natura lucrurilor. Căci dacă după alegerea 
leviţilor la slujba lui Dumnezeu în locul celor întâi-născuţi s-a rânduit să se dea şi 
preţ de răscumpărare pentru aceştia [din urmă], este limpede că leviţii nu aveau 
acelaşi preţ şi valoare de răscumpărare. Dacă lucrul acesta stă aşa, atunci pe atât e 
mai nevrednică răscumpărarea făcută cu argint, cu cât toată firea necuvântătoare şi 
neştiutoare e mai lipsită de cinste faţă de natura umană. În plus, ochii lor s-au 
închis, potrivit cu Prorocul, şi nu mai pot să vadă (Isaia 6:10). Oare nu vor putea să 
audă pe preaînţeleptul Miheea care strigă? Cred că nu, pentru că şi cu urechile s-au 
făcut greoi la auzit. Să vină însă prorocul acesta strigând cu glas mare şi vestind 
tainic mai dinainte prin duhul său de proroc lepădarea celor întâi-născuţi ai 
iudeilor, la fel ca aducerea jertfelor trupeşti. Căci zice: „Cum ÎI voi înţelese pe 
Domnul, cum voi cunoaşte pe Dumnezeul meu cel Preaînalt? Oare Îl voi 
îndupleca pe El cu viței de un an? Sau primeşte Domnul întru mii de berbeci sau 
întru zeci de mii de ţapi graşi? Sau voi da pe cele întâi-născute ale mele 
păgânătăţii, rodul pântecelui meu pentru păcatul meu?“ (Miheea 6:6-7). Auză 
cei cu inima îngroşată ce acuză le-a adus Prorocul pentru noi, pentru că fericitul 
Miheea i-a numit „întâi-născuţi ai păgânătăţii“ pe cei întâi-născuţi după trup ai lui 
Israil! 


Deci, în ce fel erau socotiți sfinţi cei întâi-născuţi de vreme ce cuvântul prorocesc îi 
numeşte „întâi-născuţi ai păgânătății“? Să ne spună nouă limbile bâlbâite de-a 
binelea, care nu-s în stare să grăiască drept adevărul, cum de a îndrăznit Prorocul 
în Duhul Sfânt să-i numească „rodul păgânătății“? Cum de cuvântul despre 
răscumpărarea lor nu pare a fi închegat şi bine înlănţuit, nici măcar după sensul la 
îndemână al literei, deşi noi credem şi înţelegem Legea ca fiind sfântă şi 
duhovnicească? Dar vie în locul toiagului puterea adevăratului Legiuitor şi Împărat 
al slavei, Hristos, ca să-mi ajute să trec marea cuvântului şi să povăţuiască norodul 
Său în calea dreptei înălțări şi contemplări [Vezi nota 11 la această Omilie.], ca să 
călătorească spre cetatea în care sălăşluieşte cunoştinţa şi adevărul, iar pe cei 
potrivnici să-i acopere nebiruita slavă dumnezeiască, de care să se umple întreg 
pământul spre a cunoaşte pe Domnul, precum zice Scriptura, ca o apă multă care să 
acopere mările. 


Dumnezeul cel întrupat a omorât şi a risipit deja pe cel întâi-născut al diavolului, 
adică păcatul, săvârşind osândirea răutăţii prin Sine Insuşi odată cu naşterea Sa 





trupească. Astfel, a umplut de plânset puterile potrivnice, luând de la ele, ca pe 
nişte vase, pe magii de la răsărit, care, prin închinare şi cunoaşterea stăpânirii Lui, 
s-au făcut vase de bună treabă Stăpânului spre împreună-lucrare la zidirea 
Bisericii, cortul cel făcut cu adevărat de Dumnezeu (Evrei 8:2), pe care l-a înfipt 
Domnul, şi nu omul. Acum însă, după cum a izbăvit în Sine Însuşi neamul 
omenesc de cugetul trupesc, l-a făcut să plece din Egipt, adică să scape din 
fortăreaţa întunecată şi îngrozitoare a morţii. Dar nu îi sfinţeşte lui Dumnezeu şi 
Tatăl doar pe cei întâi-născuţi ai oamenilor, ci întreg neamul omenesc e deja sfințit 
prin plămada noastră luată de EI dintru început, adică prin trupul însuflețit în chip 
înţelegător luat de EI, care a dospit spre sfințire întreaga fiinţă a alcătuirii omeneşti. 
„Căci dacă pârga este sfântă, şi frământătura este sfântă“ (Romani 11:16), aş 
mai spune cu, potrivit cu dumnezeiescul Apostol. După cum seminția luată 
odinioară pentru a sluji în locul pârgii celor întâi-născuţi cuvântul legiuitor o aduce 
în mod preînchipuitor lui Dumnezeu, tot aşa acum vedem că Arhiereul mărturisiri 
noastre, Cel cuvios şi fără răutate, şi neîntinat, şi lhpsit de orice prihană a cugetului, 
Se aduce Tatălui în mod trupesc întru strălucita întipărire a adevărului în locul 
omenirii afierosite Lui prin credinţă. Şi asta cu atât mai mult cu cât vedem că 
întreaga omenire nici nu lipseşte, nici nu prisoseşte față de Cel care S-a dat pe Sine 
ca preţ de răscumpărare pentru mulţi, potrivit cu rațiunea sfinţeniei (aşa cum, în 
umbra Legii, cei întâi-născuţi au fost găsiţi mai numeroşi decât leviţii), ci rămâne 
inferioară Lui, pentru că cel ce e binecuvântat e mai mic, fără nici o îndoială, decât 
Cel care-l binecuvântează. 


În acea vreme, doar în neamul lui Israil era rânduită vrednicia preoţiei levitice şi 
numai pentru leviţi există mărturii că întâi-născuţii erau preţ de răscumpărare. Dar 
Hristos a venit ca Arhiereu al bunătăţilor viitoare, cum spune întru tot înțeleptul 
Pavel, nu după rânduiala lui Aaron, ci după rânduiala lui Melchisedec (Evrei 7:9, 
11, 14, 17), aşa cum a spus odinioară dumnezeiescul cuvânt. lar prin schimbarea 
preoţiei, deoarece EI era din altă seminţie (fiind limpede că Domnul nostru lisus 
Hristos a răsărit din luda), s-a înfăptuit şi schimbarea Legii, noi fiind mutaţi de la 
umbra Legii [Expresia „umbra legii“ trebuie situată în contextul împărțirii 
tripartite, de obârşie origenistă, a Revelaţiei, adoptată de toţi Părinţii: Legea este 
umbra, Noul Legământ este icoana, imaginea, iar cele eshatologice, aflate acolo 
unde a intrat lisus prin jertța Sa (Evrei 9:12), sunt realităţile cu statut ontologic 
deplin (cf. CC, p. 186). Pe măsura creşterii duhovniceşti, simbolurile biblice devin 
tot mai transparente, lăsând să se vadă dincolo de ele, dar cunoaşterea deplină 
rămâne rezervată eshatonului.] la Evanghelia împărăției cerurilor, aşa cum de la 
seminţia levitică s-a săvârşit mutarea preoţiei la seminția împărătească a lui luda. 
Prin însuşirea rânduielii preoţeşti a lui Melchisedec, Hristos S-a adus pe Sine 
răscumpărare nu doar pentru Israil, ci pentru toate neamurile, şi a fost rânduit 





Arhiereu al mărturisirii tuturor oamenilor, pentru că şi Melchisedec se ştie că 
provenea dintre neamuri şi din seminţia lui Avraam. Cât despre preţul de cinci 
didrahme, care trebuia plătit pentru fiecare întâi-născut, aceasta arată în chip 
enigmatic [Adverbul a/vryuaro5G% arată că acţiunea plătirii celor cinci didrahme 
este o avwua, O „ghicitură “.] că fiecare dintre noi trebuie să-şi sfințească fiecare 
simţ pentru Dumnezeu, iar lucrarea simţurilor să o înfățişăm Ziditorului curată şi 
străină de orice plăcere nepotrivită, ca nişte preţuri de răscumpărare sfinte şi 
legiuite. 


Această sfântă lucrare o prăznuim noi astăzi, această tâlcuire duhovnicească 
[Formula zvevuarikA Gvăzrvăis (dezvoltare duhovnicească) sugerează că Vechiul 
Testament e sămânţa, dezvoltată de exeget prin exegeză, urmărind Gkolovdio, 
înlănțuirea internă a ideilor.] s-a potrivit cu sărbătoarea de azi. În aceasta 
Mântuitorul e adus la vedere potrivit cu Legea, dar în chip înţelegător şi 
duhovnicesc aduce pârga frământăturii noastre Tatălui şi o arată în întregime sfântă 
şi potrivită pentru a fi adusă Dumnezeirii. Căci pentru aceasta se chinuia [Verbul 
(i5ivo înseamnă, literal, „a îndura chinurile naşterii“. Legea se chinuia deci să 
nască mântuirea, dar nu a putut până ce Hristos nu a plinit-o întru toate] în trecut 
Legea şi spre aceasta ţintea, atât în ce priveşte pe întâii născuţi, cât şi în privinţa 
schimbului Leviţilor şi al preţuirii cu didrahme. Aşa ne-a trecut harul Duhului 
peste marea Scripturilor. 


Dar să vedem şi judecata şi dovezile oponenților. Mai sus a fost înfăţişată lămurit 
rânduiala leviţilor şi a întâilor născuţi. Și după cum marele Moisi a încurajat 
poporul, asigurându-i că nu-i vor mai vedea pe egipteni, tot aşa şi eu vin acum şi 
binevestesc poporului ales (Tit 2:14) al lui Dumnezeu că nu vom mai vedea nimic 
din tabăra trupească a închinării umbroase. Pentru că unde este slujirea leviţilor 
acum, după arătarea Marelui Arhiereu? Unde prețuirea celor întâi-născuţi, acum, 
după răscumpărarea curățitoare a lumii? Unde cealaltă scumpătate a împlinirii 
Legii? Nu vezi că, până ce noaptea neştiinţei cuprindea totul, închinarea potrivită 
cu Legea oferea o oarecare lumină, abia perceptibilă, dar când S-a arătat Răsăritul 
cel de Sus şi ziua mântuirii a strălucit, opaițul rânduielilor Legii s-a făcut nevăzut, 
biruit de lumina preastrălucitoare a harului? Nu fu oare doborât la pământ, la fel ca 
şi conducătorii şi carele de luptă, acel faimos Templu şi toată măreţia şi semeţia 
arhiereilor din el? Nu s-a dărâmat şi nu s-a risipit toată buna lor rânduială legiuită? 
Căci unde vor mai aduce acum jertfele pentru femeile care au născut de vreme ce 
locul rânduit pentru aceasta a fost năruit şi era hotărât limpede că nu e îngăduit să 
fie aduse jertfele altundeva (Deuteronom 12:6)? Unde este veşmântul preoţesc, şi 
vrednicia |preoţească], şi toate celelalte? 





Dar ca să nu le mai înfățişăm pe toate în parte şi ochiul sufletului să ne fie 
înspăimântat ca de o neîncetată atingere şi vedere a unor morţi, să-i lăsăm pe acei 
morţi lângă apa literei Legii, iar noi să cântăm iubitorului de oameni Dumnezeu 
cântarea de biruinţă şi, hrănindu-ne cu hrana cea cu adevărat cerească şi bând din 
băutura izvorâtă din piatra cea adevărată, să mergem în muntele lui Dumnezeu 
Horev, adică în înalta învăţătură a Evangheliei, ca, prin glasul dumnezeieştilor 
trâmbiţe, graiurile fericitului Luca, să ne stârnim auzul lăuntric. Acesta este ca un 
glas ce strigă din adâncurile sfinte ale mistagogiei Duhului: „Și când s-au împlinit 
zilele curăţirii lor, după Legea lui Moisi, L-au adus pe Prunc la Ierusalim, ca Ssă- 
L pună înaintea Domnului, precum este scris în Legea Domnului, că orice întâi- 
născut de parte bărbătească să fie închinat Domnului, şi să dea jertfă, precum s- 
a zis în Legea Domnului, o pereche de turturele sau doi pui de porumbel. Şi iată 
era un om în Ierusalim, cu numele Simeon; şi omul acesta era drept şi temător 
de Dumnezeu, aşteptând mângâierea lui Israil, şi Duhul Sfânt era asupra lui. Şi 
lui i se vestise de către Duhul Sfânt că nu va vedea moartea până ce nu va vedea 
pe Hristosul Domnului. Și din îndemnul Duhului a venit la Templu.“ (Luca 
229227), 


Ce înseamnă „aşteptând mângâierea lui Israil“? Adică aştepta arătarea 
adevărului şi strămutarea la acesta a poporului israelitean de la umbra Legii, astfel 


încât, izbăvit de stihiile lumii, să deprindă elementele fundamentale ale învățăturii 
adevărului şi să se instruiască în desăvârşirea ei. Dar, desigur că nu ar putea spune 
cineva că iudeii se aflau într-o stare rea, că erau în robie şi că îşi aşteptau 
slobozirea şi revenirea la înflorirea de odinioară. Pentru că vechea lor viaţă se 
ducea după legi bune, templul stătea bine şi jertfele din el se aduceau cum trebuie 
şi păzeau toată viaţa socială îndeobşte. 


Dacă va pretexta cineva că se aflau în stăpânirea romanilor şi că fusese aşezat ca 
rege al Iudeii Irod, care era de alt neam, să ştie cel ce obiectează că societatea nu 
era influenţată de faptul că Israil era condus de un rege străin, aşa încât bătrânul 
Simeon putea să aştepte o mângâiere de acest fel. Pentru că asta se mai întâmplase 
şi în alte dăţi, când, precum un tată îşi dă fiul neascultător unui pedagog aspru ca 
să-i bage minţile în cap, aşa şi israeliţii s-au aflat adesea sub regi de alt neam. Şi 
aceasta o dovedeşte petrecerea de mulți ani a poporului în Egipt, precum şi 
prorocul Ieremia, care, în anii regelui Sedechia, din poruncă dumnezeiască a grăit 
către el şi către popor, vestind că vor intra sub sceptrul lui Nabucodonosor şi că vor 
fi supuşi de haldei (Ieremia 34:1 ş. u.). Dar nu a fost numai situaţia celor care au 
ajuns sub stăpânirea unui străin, după ce au meritat o viaţă mai aspră, lucru care nu 
e de mirare, ci îndelunga răbdare a lui Dumnezeu i-a arătat pe unii drepţi, de care 
lumea nu era vrednică (Evrei 11:38), ca să vorbesc ca Pavel, să nu ajungă 





conducători, ci supuşi unor barbari şi necredincioşi, încât să se vadă fără de tăgadă 
puterea cucerniciei lor. O dovedeşte aceasta Avraam, când a ajuns în Egipt şi 
Faraon i-a luat soția (Facere 12:20), iar el a pribegit în pământ străin. La fel şi fiul 
său, şi nepotul său, vorbesc de Isaac şi de Iacov, şi de asemenea cel mai înţelept fiu 
al celui din urmă, care a ajuns rob şi a fost osândit la temniţă (Facere 39:20). 


Aşadar, dreptul Simeon nu aştepta mângâierea lui Israil într-un fel lumesc şi 
pPOmpos, ci aştepta adevărata mutare la frumuseţea adevărului. Căci i se vestise 
că va vedea pe Hristosul Domnului înainte de săvârşirea din viaţă, şi, de aceea, 
aştepta în chip duhovnicesc mângâierea poporului. „Și din îndemnul Duhului a 
venit la Templu; şi când părinţii au adus înăuntru pe Pruncul lisus, ca Să facă 
pentru El după obiceiul Legii, el L-a primit în braţele sale şi a binecuvântat pe 
Dumnezeu şi a zis: Acum Slobozeşte pe robul Tău, Stăpâne, după cuvântul Tău, 
în pace, că ochii mei văzură mântuirea Ta, pe care ai gătit-o înaintea feţei 
tuturor popoarelor“ (Luca 2:27-31). 


O, fericit cu adevărat şi de trei ori fericit bătrân! O, fericită acea sfântă intrare a 
ta în Templu, prin care ai alergat la ieşirea din viaţă! O, fericită privirea 
sufletului tău dimpreună cu a trupului! Ochii trupului au privit arătarea 
dumnezeiască în trup, iar ochii sufletului nu au rămas doar la cele văzute, ci, 
luminaţi de lumina Duhului, L-au cunoscut pe Dumnezeu-Cuvântul întrupat şi 
au înţeles dumnezeiasca mântuire pe care Dumnezeu a pregătit-o pentru toate 
popoarele. Fericite sunt mâinile tale care au atins Cuvântul vieţii! Fericită e 
limba ta care a binevestit descoperirea luminii de viaţă dătătoare! 


Dar de ce m-aş zori să aduc lauda potrivită fiecărui mădular al tău în parte de 
vreme ce Evanghelistul a spus deja că eşti cu totul vrednic de laudă şi vas al 
Duhului Sfânt? Vino însă, o, fericit părinte, cu Duhul care grăieşte în tine, şi 
învaţă, ca pe fiii tăi, pe pruncii Bisericii care e comoara ascunsă în tine, ca într- 
un vas de lut, prin puţinele tale cuvinte! Căci către voi şi cei asemeni vouă, 
împodobiţi cu cărunteţea cugetării înalte şi bătrâni adevăraţi, care şi sunteţi 
numiţi Părinţi ai Bisericii, ne povăţuieşte cuvântul dumnezeiesc acum pentru a 
afla învăţăturile mântuitoare, zicând: „Întreabă pe tatăl tău, şi-ţi va vesti ţie, şi 
pe cei mai bătrâni ai tăi, şi-ţi vor spune“ (Deuteronom 32:7)! 


Puterea Duhului care a mişcat atunci limba aceluia să ne dea şi nouă acum cuvânt 
întru deschiderea gurii! „Acum slobozeşte“, zice, „pe robul Tău, Stăpâne, după 
graiul Tău în pace“! Căci, de când Hristos S-a făcut om şi a risipit păcatul 
pricinuitor de război şi pe noi ne-a dus la Tatăl, mutarea sfinţilor se face în pace. 
Pentru că şi marele David a spus mai dinainte aceasta în chip prorocesc: „În pace 





mă voi culca şi voi adormi“ (Psalmul 4:9), nu acum, ci închipuind venirea lui 
Hristos. Şi, ca şi cum ar arăta dobândirea acestei nădejdi (zic de paşnica adormire 
în Hristos) de către sfinţi prin Duhul, zice: „Că Tu, Doamne, întru nădejde m-ai 
aşezat!“ Dar fericitul bătrân Simeon, deja văzând timpul plinit, zice: „Acum 
slobozeşte pe robul Tău, Stăpâne, după graiul Tău în pace!“, arătând că 
dumnezeiasca făgăduinţă era prezentă. „Că văzură“, zice, „ochii mei mântuirea Ta, 
pe care ai gătit-o înaintea feţei tuturor noroadelor“, adică mântuirea săvârşită prin 
Hristos pentru întreaga lume, şi nu numai pentru ISrail. Dar cum mai Sus zice că 
aşteaptă mângâierea lui ISrail, iar acum că a văzut mântuirea lui Dumnezeu 
vestită tuturor neamurilor? Pentru că în acel moment ştia prin Duhul că atunci 
când mângâierea lui Israil va fi săvârşită, atunci şi tuturor noroadelor le va fi gătită 
mântuirea. 


Priveşte însă la exactitatea insuflării dumnezeieşti! Pentru că zice „lumină spre 
descoperirea neamurilor“, la fel ca marele Pavel când îl numără pe Israil după 
neamuri şi zice: „Când va intra numărul neamurilor, atunci şi întregul Israil se 
va mântui“ (Romani 11:25-26). Aşadar, şi el a arătat dinainte chemarea 
neamurilor, la urmă, potrivit cu prorocia, păstrând întoarcerea întregului Israil, 
chiar dacă acum s-a mântuit o rămăşiţă din iudei, care au alergat deja la har. Dar ia 
aminte şi la sensul propriu al înţelesurilor înalte! Pentru că din cuvintele 
„lumină spre descoperirea neamurilor“ ne dă să înţelegem descoperirea 
dumnezeieştii mântuiri, pentru că oamenii se aflau în întunericul desăvârşit şi în 
deplină beznă, fără nici o rază luminoasă a cunoaşterii de Dumnezeu. Fiindcă, 
înainte de venirea lui Hristos, neamurile erau în starea în care fericitul Isaia a 
binevestit poporului ce şedea în întuneric că va vedea lumină mare (Isaia 9:2). 
Dar pentru că Israil a fost totuşi luminat prin chipul Legii, chiar dacă numai în 
parte, nu se mai aminteşte de lumina pentru el, ci a prorocit că va moşteni slava, 
amintind de vechea lui istorie. Aşa cum mai demult minunatul Moisi, cel ce a 
ajuns a vorbi împreună cu Dumnezeu, avea faţa Slăvită, tot aşa şi ei, vorbind 
prin credință în lumina dumnezeiască a întrupării şi luminaţi de puterea 
Duhului, vor străluci în slavă, lepădând vechiul acoperământ, şi se vor schimba 
în acelaşi chip, trecând din slavă în slavă, precum zice Apostolul, dar cu puterea 
Duhului, adică a Domnului (II Corintheni 3:18). 


Spusa de Dumnezeu cugetătorului Simeon, anume că Domnul este pus spre 
căderea şi ridicarea multora în ISrail, arată, prin împletirea înţelesurilor cu 
vestirile prorocilor, că unul şi acelaşi Dumnezeu şi a dat Legea, şi a grăit prin 
proroci, atât în Vechiul cât şi în Noul Legământ. Deoarece cuvântul prorocesc a 
numit pricina „piatră de mult preț“ Usaia 28:16) şi „piatră de scandal“, ca să nu fie 
ruşinaţi cei care cred în El. Deci, El este cădere pentru cei care, din pricina 





necredinţei, cad sub smerenia cărnii, dar este ridicare pentru cei care au cunoscut 
statornicia iconomiei dumnezeieşti. Dar şi când a grăit despre sabia ce va trece 
prin Sufletul Născătoarei de Dumnezeu, a prorocit în mod limpede Patima 
Crucii. Pentru că toate cele spuse şi înfăptuite de la însăşi zămislirea mai presus de 
minte şi până la vremea Patimii arată ca şi cum ar fi un singur trup netăiat, despre 
care Născătoarea de Dumnezeu avea o înţelegere foarte înaltă şi foarte potrivită cu 
Dumnezeirea, vom crede că ea a pătimit ca pe o tăiere vremea lipsită de slavă a 
Răstignirii, chiar dacă în vremea Învierii s-a săvârşit minunea reîntregirii depline a 
tăieturii. Dar cuvântul [din Scriptură] nu înseamnă că doar ea a suferit de această 
durere, ci spune mai dinainte că se vor arăta gândurile de îndoială şi de dezbinare 
din multe inimi, astfel încât, prin diferitele învățături despre EI, Fecioara, de 
Dumnezeu Născătoarea, să nu sufere vreo clătinare [Substantivul xiovoc arată o 
mişcare violentă, de obicei în timpul războiului, al luptei. Sensul lui în text e că 
Pronia a purtat de grijă ca Maica Domnului să nu păţească nimic din partea 
ucigaşilor Fiului ei sau de la mulțimea înfierbântată, deşi se afla chiar lângă 
Crucea Domnului. |]. 


Prorociţa Ana, din pricina bătrâneţilor, spune un lucru nedesluşit, care nu s-a auzit 
bine, de aceea şi înalta Evanghelie nu a însemnat cuvânt cu cuvânt ce a spus ea. Să 
aflăm, mai întâi, de la Evanghelist cine era ea, de unde se trăgea şi din ce pricină se 
găsea la Templu, iar apoi să tâlcuim care este înţelesul cuvintelor ei. 


Zice deci fericitul Luca: „Și era şi Ana prorociţa, fiica lui Fanuel, din seminţia 
lui Aşer, ajunsă la adânci bătrâneţe şi care trăise cu bărbatul ei şapte ani de la 
fecioria sa. Şi era văduvă, în vârstă de optzeci şi patru de ani, şi nu se depărta de 
Templu, Slujind noaptea şi ziua în post şi în rugăciuni. Și venind şi ea în acel 
ceas, lăuda pe Dumnezeu şi vorbea despre Prunc tuturor celor ce aşteptau 
mântuirea în Ierusalim“ (Luca 2:36-38). Care e motivul pentru care 
Evanghelistul face o istorisire atât de precisă despre prorociţă, încât aminteşte 
până şi de tatăl şi de seminţia ei, şi nu a găsit altceva mai însemnat Să spună? 
Despre acest motiv ar şti doar Însuşi Dumnezeul sfinţilor şi cei învăţaţi să grăiască 
taine prin insuflarea Duhului Lui, după dumnezeiescul Apostol (1 Corintheni 14:2). 
Însă, pe cât suntem noi în stare, putem să spunem că în acea vreme erau şi alte 
femei cu acelaşi nume ca şi fericita aceasta şi care se dădeau ca şi ea la aceleaşi 
strădanii sfinte, stăruind în posturi şi rugăciuni. Deci, pentru a fi limpede despre 
care persoană vorbeşte, aminteşte de tatăl ei şi de seminţia ei, încununându-o cu 
mari laude, pe care cei ce le-au auzit le socoteau vrednice de credinţă, cărora ea le 
şi vorbea despre Domnul. 





Dar pentru că, precum s-a spus, din pricina bătrâneţii şi-a pierdut tăria glasului, să 
ne apropiem urechea cugetului nostru de gura ei prin cercetarea de faţă şi să vedem 
ce a spus şi ea celor care aşteptau răscumpărarea în Ierusalim. Fiindcă, potrivit cu 
înlănţuirea logică a înţelesului, [Ana] a vorbit despre Domnul luând din cuvintele 
proroceşti, pentru că cei către care zice Evanghelia că a grăit aşteptau şi ei 
răscumpărarea în mod sigur din dumnezeieştile aşezăminte aflate la proroci. lar 
pentru a arăta taina, i-a fost la îndemână cuvântul marelui Isaia: „Un Prunc S-a 
născut nouă, Fiul, şi S-a dat nouă, a Cărui stăpânire e pe umărul Lui, şi s-a 
chemat numele Lui Înger de mare sfat“ (Isaia 9:6). Şi încă şi acestea: 
„Luminează-te, luminează-te, lerusalime, că-ţi vine lumina, şi slava Domnului 
peste tine a răsărit! “ (Isaia 40:1). lar marele David adaugă: „Mila şi adevărul s-au 
întâmpinat, dreptatea şi pacea s-au sărutat“ (Psalmul 84:11) şi: „Wăzut-au toate 
marginile pământului mântuirea Dumnezeului nostru“ (Psalmul 97:3). Şi arătând 
spre EI zice: „Înainte de soare rămâne numele Lui şi întru EL se vor binecuvânta 
toate seminţiile pământului“ (Psalmul 71:17-18). Toate neamurile ÎI fericesc, şi Îi 
slujesc Lui, şi 1 se vor închina Lui, pentru că „Domnul a făcut mântuirea Lui 
cunoscută“ (Psalmul 97:2) fiilor lui Israil. De asemeni şi glasul cinstit şi îngeresc 
al lui Maleahi vesteşte: „Iată, eu trimit îngerul Meu şi va găti cale înaintea feţii 
Tale, şi îndată Domnul, pe Care voi Îl vreţi, şi Îngerul Legământului, va veni în 
Templul Său“ (Maleahi 3:1). 


Încă şi alte flori tainice de cuvinte proroceşti, luate din alte Scripturi, a împletit 
Ana într-o cunună de Dumnezeu cuvântătoare şi fericită, cu mână slabă şi 
tremurătoare, pentru că era foarte înaintată în zile. Cei ce auzeau atunci nu 
pricepeau înaltele înţelesuri ale istorisirii despre Domnul, pentru că şi mai târziu, 
după atâtea dovediri prin semne şi propovăduire a tainelor dumnezeiești, 
Vistiernicul comorilor înţelepciunii şi cunoștinței, Hristos, a spus ucenicilor Săi: 
„Multe am să vă spun, dar nu puteţi încă să le purtaţi“ (loan 6:12). Chiar dacă 
bătrâna prorociță a spus un cuvânt nedesluşit despre Domnul, pentru că ea 
reprezenta Legea care se învechise şi îmbătrânise şi, aflându-se aproape de 
dispariţie, a făcut loc Noului Legământ, totuşi cuvântarea ei nu a fost fără roade 
pentru ascultătorii înţelepţi, la fel cum nu a rămas nici înainte-vestirea făcută de 
Lege prin umbre şi ghicituri a marii taine. 


Veniţi deci şi voi, părinţi şi fraţi duhovniceşti, care sunteţi învăţaţi a prăznui întru 
înnoirea Duhului, iar nu întru vechimea literei, care sunteţi datori să sărbătoriţi 
Paştile de viaţă făcătoare ale jertfei lui Hristos cu azimile curăției şi ale adevărului 
(1 Corintheni 5:8), cei care aţi lepădat în naşterea din nou a Sfântului Botez pe 
omul cel vechi, care se strică prin poftele înşelăciunii, şi v-aţi îmbrăcat în cel nou, 
care se înnoieşte întru cunoştinţă după chipul Ziditorului său! „Veniţi să ne 





bucurăm de Domnul, să strigăm lui Dumnezeu, Mântuitorului nostru!“ (Psalmul 
94:1), să spunem şi noi: „Cât sunt de înfricoşătoare lucrurile Tale, Doamne!“ 
(Psalmul 65:3), chiar dacă vrăjmaşii Tăi s-au înşelat în ce priveşte mulţimea puterii 
Tale, închizându-şi de bunăvoie ochii faţă de lumina Ta dumnezeiască arătată în 
lume. „Să întâmpinăm faţa Lui întru mărturisire şi în psalmi Să Strigăm Lui“ 
(Psalmul 94:2). „Prin EI să aducem pururi lui Dumnezeu jertfă de laudă, adică 
rodul buzelor care se mărturisesc Numelui Lui, iar facerea de bine şi viaţa de 
obşte să nu le uităm, pentru că astfel de jertfe Îi plac lui Dumnezeu“ (Evrei 
13:15-16), ca să ne ridicăm din întinăciunea păcatului şi tinereţea noastră 
duhovnicească să se înnoiască precum cea a vulturului, întocmai ca a fericitului 
bătrân Simeon. Astfel să alergăm şi noi cu pace şi bucurie către ieşirea din viaţă, cu 
bună încredințare şi nădejde de mântuire, şi să nu străbatem viaţa de acum cu 
ruşine şi frică, oarecum fără să vrem, precum cei cu conştiinţa apăsată de rele 
socotesc prezenţa împăratului neplăcută şi urâtă. 


Să o imităm pe fericita Ana, care a petrecut în posturi şi rugăciuni cu tărie şi fără să 
dea înapoi! Să nu ne arătăm mai prejos decât o femeie văduvă şi încă vieţuind sub 
umbra Legii, în care era lucru rar faptul de a fi bineplăcut lui Dumnezeu! Voi însă, 
luminaţi de har şi ajutaţi de o nădejde mai curată şi mai înflăcărată, şi 
împuterniciţi de tăria Duhului, să nu ne despărțim de învăţăturile sfinte, din care 
se naşte în suflete obiceiul cel mântuitor, aşa cum nici ea, ni se mărturiseşte, nu 
se despărțea de Templu, să nu ne lăsăm rătăciţi prin gânduri de la frica lui 
Dumnezeu, ci în ea să ne ţintuim trupurile şi gândurile, după cuvântul 
Prorocului. Să-l auzim pe marele Pavel învățând: „V-am logodit unui bărbat, ca 
să vă înfăţişez lui Hristos ca pe o fecioară neprihănită“ (Ul Corintheni 11:2) şi să 
nu stricăm înțelegerile făcute cu EI prin amestecarea cu stricătorul vieţii prin a face 
voile lui. Să imităm întreaga-cugetare a prorociţei şi căsătoria ei cu un singur 
bărbat! Dar, după puterile voastre, nu vă lipsiţi de imitare nici cei ce v-aţi dezlegat 
de căsătorie [Adică cei rămaşi văduvi după prima căsătorie. ] şi, dacă e cu putinţă, 
nu vă căsătoriți a doua oară! Astfel, Pavel adevereşte că va fi mai bine pentru voi (| 
Corintheni 7:40). 


Să aducem şi noi la jertfelnicul de sus, ca pe o pereche de turturele, curăţia 
trupului şi a sufletului sau, ca pe doi pui de porumbel, grija pentru cele bune, nu 
doar înaintea Domnului, ci şi înaintea oamenilor, pentru ca şi noi să le săvârşim 
pe toate în chip duhovnicesc, potrivit cu legea dumnezeiască, înaintând în har şi 
înțelepciune până ajungem la măsura vârstei deplinătăţii lui Hristos (Efeseni 
4:13)! Și aşa să desăvârşim omul nostru cel lăuntric şi, făcându-ne locaşuri ale 
Duhului Sfânt, să ne înturnăm în patria noastră cea adevărată, în lerusalimul 
cel ceresc, întru care să ne învrednicim de fericire şi de neîncetata veselie şi să 





ne desfătăm de Impărăţie în Hristos lisus, Căruia fie slava şi stăpânirea 
dimpreună cu Tatăl şi cu Sfântul Duh, acum şi pururea şi în vecii vecilor! Amin. 


(Text preluat din volumul: Sfântul Grigorie de Nyssa, Omilii la Praznice 
Impărăteşti, traducere din greaca veche şi note de Ierom. Agapie Corbu, Editura 
Sfântul. Nectarie, Arad, 2010, pp. 67-92.) 





Sfântul Efrem Sirul - A doua venire a Domnului, sfârşitul lumii şi venirea lui 
antihrist 


Cum voi putea eu, Efrem cel prea mic, şi păcătos, şi plin de greşeli, să spun cele 
mai presus de puterea mea? Dar, de vreme ce Mântuitorul, prin a Sa milostivire, pe 
cei necărturari i-a învăţat înţelepciunea şi pe credincioşii cei de pretutindeni i-a 
luminat, şi pe a noastră limbă o va lumina cu îndestulare spre folosul şi zidirea, şi a 
mea, a celui ce zic, şi a tuturor ascultătorilor. Şi voi grăi întru dureri şi voi spune 
întru suspine pentru sfârşitul lumii acesteia de acum şi pentru cel prea fără de 
ruşine şi cumplit balaur (Antihristul), cel ce va să tulbure pe toate cele de sub cer şi 
să bage teamă şi împuţinare de suflet şi cumplită necredinţă în inimile oamenilor şi 
să facă arătări şi semne şi înfricoşări, încât de ar putea, să amăgească şi pe cei aleşi, 
şi pe toţi să-i înşele cu mincinoase semne şi cu năluciri de arătări, care se vor face 
de către dânsul (Matei 24, 25). 


După îngăduința Dumnezeului Celui Sfânt, va lua stăpânire ca să înşele lumea, 
fiindcă s-a înmulțit păgânătatea lumii, şi pretutindeni, tot felul de lucrări rele se 
lucrează. Şi pentru aceasta, Preacuratul Stăpân va slobozi duhul înşelăciunii, ca să 
ispitească lumea pentru păgânătatea ei, de vreme ce oamenii au voit a se depărta de 
Dumnezeu şi a-l iubi pe vicleanul (2 Tesaloniceni 2, 11). 





Fraţilor, mare nevoinţă va fi în vremurile acelea - mai ales celor credincioşi - când 
se vor săvârşi semne şi minuni cu multă stăpânire de însuşi balaurul, când se va 
arăta pe sine ca un dumnezeu, cu năluciri înfricoşate, zburând în văzduh, şi toţi 
dracii, ca îngerii în văzduh înălțându-se înaintea tiranului (2 Tesaloniceni 2, 4). Că 
vor striga cu tărie, schimbându-și chipurile, înfricoşând fără de măsură pe toți 
oamenii. Atunci, fraţilor, oare cine se va afla îngrădit şi petrecând neclintit, având 
în sufletul său semnul Celui Unuia-Născut, Fiul Dumnezeului nostru, adică Sfânta 
Sa Cruce? Când va vedea necazul acela nemângâiat, făcut pretutindeni, peste tot 
sufletul care nu va avea de nicăieri mângâiere, iarăşi nici slăbire, pe pământ şi pe 
mare; când va vedea toată lumea tulburată şi va fugi fiecare să se ascundă în munți, 
unii adică murind de foame, iar alţii ca ceara topindu-se de sete cumplită şi nu va fi 
cine să-i miluiască pe ei; când va vedea toate feţele lăcrimând şi cu dorire 
întrebând dacă se mai află oare vreun cuvânt al lui Dumnezeu pe pământ. Şi 
nicăieri nu-l va auzi. 


Cine, oare, va suferi zilele acelea? Şi cine va răbda necazul cel nesuferit, când va 
veni amestecarea popoarelor ce vor purcede de la marginile pământului pentru 
vederea tiranului şi mulți închinându-se înaintea tiranului, strigând cu cutremur: 
“Tu eşti mântuitorul nostru”? Marea se va tulbura şi pământul se va usca, cerurile 
nu vor ploua, tulpinile se vor veşteji şi toţi cei ce vor fi pe pământul Răsăritului, 


către Apus vor fugi de multă frică. Şi iarăşi cei ce vor fi la Apusul soarelui vor fugi 
către Răsărit; fugi-vor cu cutremur. Atunci, luând obraznicul stăpânire, va trimite 
draci în toate marginile pământului, ca să propovăduiască plini de îndrăznire: 
“Împărat mare S-a arătat cu slavă. Veniţi de îl vedeţi pe el”. 


Cine, oare, va avea suflet de diamant, încât să sufere vitejeşte toate smintelile 
acelea? Cine, oare, va fi acest om - precum am mai zis - ca toţi Îngerii să-l 
fericească pe el? Că eu, fraţilor iubitori de Hristos şi desăvârşiţi, m-am înfricoşat 
numai din pomenirea numelui balaurului, cugetând în mine necazul ce va fi 
oamenilor în vremurile acelea şi în ce fel se va arăta acest balaur pângărit şi aspru 
[amarnic] neamului omenesc. lar mult mai amar se va arăta Sfinţilor, celor ce vor 
putea birui nălucirile lui. Că atunci vor fi mulţi cei ce se vor afla bineplăcuţi lui 
Dumnezeu şi se vor putea mântui în munți şi în dealuri şi în locuri pustii, cu multe 
rugăciuni şi plângeri nesuferite. Că Dumnezeu cel Sfânt, văzându-i pe dânşii întru 
plângere nemângâiată şi întru credinţă curată, se va milostivi spre ei ca un Părinte 
iubitor de fii şi îi va păzi pe ei unde se vor ascunde. Că prea pângăritul nu va înceta 
căutând pe Sfinţi şi pe pământ şi pe mare, socotind că va împărăţi de acum înainte 
pe pământ, şi pe toţi îi va supune. Şi va socoti ticălosul să stea împotrivă în ceasul 
acela înfricoşat când va veni Domnul din Ceruri, neştiind mişelul a sa neputinţă şi 
mândrie, pentru care a şi căzut. Cu toate acestea, va tulbura pământul şi va 





înfricoşa pe toate cu mincinoasele semne vrăjitoreşti; şi nu va fi în vremea aceea, 
când va veni balaurul, slăbire pe pământ, ci necaz mare, tulburare şi amestecare, 
morţi şi înfometați întru toate marginile pământului. Că Însuşi Domnul nostru, cu 
dumnezeiasca Sa gură a zis: “Că unele ca acestea nu s-au arătat din începutul 
zidirii” (Matei 24, 11). 


Iar noi, păcătoşii, cu ce vom asemăna nevoia sa cea peste măsură de mare, încă şi 
netâlcuită, de vreme ce Dumnezeu aşa a numit-o pe dânsa? Însă să-şi pună fiecare 
mintea sa cu dinadinsul întru sfintele cuvinte ale Domnului şi Mântuitorului nostru, 
cum că pentru nevoia şi necazul cel prea mare, va scurta zilele necazului aceluia, 
prin a Sa milostivire sfătuindu-ne pe noi şi zicând: "Rugaţi-vă ca să nu fie fuga 
voastră nici iarna, nici sâmbăta” (Matei 24, 20). Şi iarăşi: “Privegheaţi totdeauna, 
adeseori rugându-vă ca să vă faceţi vrednici a scăpa de necaz şi a sta înaintea lui 
Dumnezeu, că vremea este aproape” (Luca 20, 36). Şi întru această răutate zacem 
toţi şi nu credem, dar să ne rugăm necontenit cu lacrimi şi cu rugăciuni, noaptea şi 
ziua, căzând la Dumnezeu, ca să ne mântuim noi, păcătoşii. 


Dacă are cineva lacrimi şi umilinţă, să se roage Domnului, ca să ne izbăvim de 
necazul ce va fi pe pământ; ca să nu vadă nicidecum nici pe fiară, nici să audă 
înfricoşările ei, că vor fi pe alocuri foamete, cutremure şi morți de multe feluri pe 
pământ. Viteaz suflet va avea cel care va putea să-şi ţină viaţa sa în mijlocul 
smintelilor. Că dacă puţin va slăbi omul în credinţă, lesne va fi înconjurat şi va fi 
robit de semnele balaurului celui rău şi viclean. Şi neiertat se va afla unul ca acesta 
la judecată, întrucât sieşi vânzător se va afla, ca unul ce a crezut de bunăvoie 
tiranului. De multe rugăciuni şi lacrimi avem trebuinţă, o, iubiţilor, ca să se afle 
cineva dintre noi întărit întru ispite. Fiindcă multe vor fi nălucirile fiarei, cele ce se 
vor face, pentru că luptătoare fiind împotriva lui Dumnezeu, pe toţi va voi să-i 
piardă. 


Luaţi aminte, fraţii mei iubitori de Hristos, ce a făcut israelitenilor în pustie când 
ieşeau din Egipt, cum i-a amăgit pe ei ticălosul şi prea spurcatul, ca să facă toţi acel 
păcat prea cumplit, că a învăţat pe Valaam ca să dea lui Balac, împăratul 
madianiţilor, sfat rău, şi pe popor să-l amăgească spre curvie, ca deodată cu totul 
să-1 piardă pe ei, după ce toţi vor curvi cu femeile, ca nişte dobitoace. Şi au pus 
femei cu ochi neruşinaţi şi mese pline de stropiri şi de jertfe înaintea porţilor, pe 
toţi trăgându-i spre moarte, ca acela care va vrea să curvească cu spurcatele acelea, 
mai înainte să aducă jertfa şi apoi să intre la dânsele. Că femeile nu luau plată de la 
popor, ci îi sileau pe toţi cei ce veneau la dânsele, să jertfească. Şi au pus înaintea 
boierilor pe fiicele boierilor; aşijderea şi bogaţilor, pe fiicele bogaţilor; iar pe cele 
mai multe dintre femei, de obşte, la tot poporul cel de jos, vrând pe toţi deodată să- 





i vâneze spre moarte, ca nici bogatul să nu se îngreţoşeze de cei săraci, nici boierii 
de fiica cea săracă a celui de jos (Numeri 25). 


Văzut-ai lucrarea nedreptăţii şi vicleana meşteşugire, cum tuturor le-a săpat gropi 
spre moarte? Văzut-a cineva dintre voi, cândva, vreun lucru ca acesta fără de 
ruşine? Pe curvie a ţinut-o ca pe sabia cea cu două tăişuri, căci cu două morți 
cumplite secerau femeile pe cei ce intrau la dânsele: şi ca să jertfească, şi să 
curvească. Căci în acest fel va face tiranul, ca toţi să poarte pecetea fiarei când va 
veni în vremea sa, la plinirea vremurilor; să amăgească cu semne pe toţi, şi apoi 
aşa să cumpere aceştia bucate şi tot felul de trebuinţe; şi să pună povăţuitori 
[cârmuitori] de popor, ca toţi să săvârşească porunca lui. 


Luaţi aminte, fraţii mei la covârşirea fiarei şi meşteşugirile vicleniei, cum de la 
pântece îşi începe lucrarea: că după ce se va strâmtora cineva de lipsa de bucate, să 
fie silit a primi pecetea aceluia, păgânescul chip, dar nu peste toate mădularele 
trupului, ci peste mâna dreaptă, aşijderea şi pe frunte, ca să nu aibă stăpânire omul 
a se pecetlui cu mâna dreaptă cu semnul Sfintei Cruci, iar pe frunte nicidecum a se 
însemna cu sfântul nume al Domnului, nici cu prea slăvita şi cinstita cruce a lui 
Hristos şi Mântuitorul nostru, că ştie ticălosul că dacă se va pecetlui cineva cu 
crucea Domnului, se risipeşte toată puterea lui şi pentru aceasta pecetluieşte 


dreapta omului că aceasta este cea care pecetluieşte toate mădularele noastre 
asemenea şi fruntea care este ca un sfeşnic ce poartă pe faţă făclia luminii, adică 
semnul Mântuitorului nostru. 


Deci, frații mei, înfricoşată nevoinţă va fi tuturor oamenilor celor iubitori de 
Hristos, ca până în ceasul morţii să nu se teamă, nici să stea în moleşire când va 
închipui balaurul puterea sa în locul Crucii Mântuitorului. Că în acest chip va face 
ca Numele Domnului şi Mântuitorului nostru nicidecum să nu se pomenească în 
vremurile acestuia. Şi aceasta o va face, fiindcă se teme şi se cutremură, 
neputinciosul, de Sfânta Putere a Mântuitorului nostru. Că de nu se va pecetlui 
cineva cu pecetea aceluia, nu se va robi de nălucirile lui şi nici Domnul nu Se va 
depărta de la unii ca aceştia, ci îi va lumina şi îi va trage către Sine. 


Se cade să înţelegem noi, fraţilor, cu tot dinadinsul, că nălucirile vrăjmaşului sunt 
nemilostive şi fără de omenie. lar Domnul nostru cu linişte va veni la noi, la toţi, ca 
să gonească de la noi meşteşugirile fiarei. Deci noi, ţinând neabătută credinţa lui 
Hristos, cu uşurinţă vom birui puterea tiranului. Gând neschimbat să ne câştigăm 
şi bună statornicie şi se va depărta de la noi neputinciosul, neavând ce să ne facă. 





Eu, prea micul, fraţilor, vă rog pe voi, iubitorilor de Hristos, să nu ne moleşim, ci 
mai vârtos să ne facem puternici cu puterea Crucii. Netrecuta nevoinţă este lângă 
uşi. Platoşa credinţei să o luăm toţi. Să scoatem cu dragoste din Izvorul cel 
dumnezeiesc nădejdile mântuirii sufletelor noastre - pe nezidita, zic, iubiţilor frați, 
Treimea cea de o ființă, Care este izvor ce izvorăşte viaţă. Dacă se va îngrădi cu 
acest fel de arme sufletul nostru, nu va fi călcat de balaur. Cu toate acestea, se cade 
nouă a ne ruga ca să nu intrăm în ispită, nici să ne fie fuga iarna. 


Deci, fiți gata, ca nişte robi credincioşi, neprimind pe altul. Furul şi pierzătorul şi 
cel fără de omenie mai întâi va veni întru ale sale vremuri, ca să fure şi să junghie 
şi să piardă turma cea aleasă a lui Hristos, Adevăratul Păstor. Căci va lua asupra sa 
chipul Adevăratului Păstor, ca să înşele oile turmei. Însă cei ce vor cunoaşte arătat 
glasul cel sfânt al Adevăratului Păstor, îndată îl vor recunoaşte. Căci glasul 
pierzătorului nu se aseamănă cu cel al Adevăratului Păstor, fiindcă este rănitor 
[vătămător]. Glasul fiind plin de chipul furului, îndată se cunoaşte în ce fel este 
acesta. 


Deci, să ne învăţăm, o, prieteni, cu ce fel de chip va veni pe pământ şarpele cel fără 
de ruşine, fiindcă Mântuitorul, vrând să mântuiască neamul omenesc, S-a născut 
din Fecioară şi prin chipul omului a amăgit pe vrăjmaşul cu Sfânta Putere a 
Dumnezeirii Lui. Şi blând şi smerit a fost pe pământ, ca pe noi să ne înalțe de la 
pământ la Cer. Căci cu încredințare şi cu adevărat, Dumnezeu Cel ce S-a zămislit, 
Acelaşi întrupându-Se, Acelaşi născându-Se din Sfânta Fecioară cu trupul nostru, a 
mântuit prin patima Crucii tot neamul omenesc, dând porunci. Şi iarăşi va să vină 
în ziua cea mai de pe urmă, să judece viii şi morţii şi să răsplătească tuturor după 
faptele lor, drepţilor şi necredincioşilor, ca un Drept Judecător. Aceasta cunoscând- 
o vrăjmaşul, că iarăşi va să vină din Cer Domnul cu slava Dumnezeirii, a socotit şi 
acesta să ia asupra sa chipul Venirii Lui şi să ne înşele pe noi. 


lar Domnul nostru va veni pe pământ pe nori luminoşi, ca un fulger înfricoşat 
(Matei 24, 27-28). Dar vrăjmaşul nu va veni aşa, că este viclean. Se va naşte, cu 
adevărat, dintr-o fecioară spurcată care va fi unealta lui. Şi nu el însuşi se va 
întrupa, ci cu acest fel de chip va veni prea pângăritul, ca un fur, ca să înşele pe 
toţi: smerit, liniştit, urând cele nedrepte, dinspre idoli întorcându-se, evlavia mai cu 
seamă cinstindu-o, bun, iubitor de săraci, peste măsură de frumos, prea cu bună 
aşezare, blând către toţi, cinstind cu cuviinţă neamul iudeilor, fiindcă ei aşteaptă 
venirea aceluia. Şi, pe lângă toate aceste semne, va face arătări şi înfricoşări cu 
multă stăpânire. Se va fățărnici cu vicleşug, să placă tuturor, ca degrabă să fie iubit 
de către mulți. Daruri nu va lua, cu mânie nu va grăi, mâhnit nu se va arăta şi cu 
chipul bunei rânduieli va amăgi lumea, până ce se va face împărat. 





Și după ce multe noroade şi gloate vor vedea nişte fapte bune ca acestea şi puteri, 
toţi cu o socoteală se vor face şi cu bucurie mare îl vor propovădui pe el împărat, 
zicând unii către alții: “Au, doară, se mai află vreun om bun şi drept ca acesta?” Şi, 
mai mult, poporul cel ucigaş al iudeilor îl va cinsti şi se va bucura de împărăţia lui. 
Pentru aceea, ca unul ce va cinsti mai mult locul şi templul evreiesc, va arăta lor că 
are purtare de grijă pentru dânşii. 


Când va împărăţi balaurul pe pământ, cu mare sârguință popoarele 1 se vor face 
ajutătoare. Edom şi Moab, încă şi fiii lui Amon 1 se vor închina cu bucurie, ca unui 
adevărat împărat, şi ei se vor face cei dintâi apărători ai lui. Se va întări îndată 
împărăţia aceasta şi va bate cu mânie trei împărați mari. Apoi, se va înălța inima lui 
şi va vărsa balaurul amărăciunea sa, punând înaintea celor din Sion veninul morţii. 
Tulburând lumea, va clinti marginile, va necăji toate, va pângări suflete. Căci nu se 
va mai arăta ca un cucernic, ci cu totul întru toate aspru, fără de omenie, iute, 
mânios, cumplit, nestatornic, înfricoşat, slut, urâcios, greţos, sălbatic, pierzător, 
obraznic şi sârguindu-se - întru a sa nebunie - a arunca în groapa păgânătăţii tot 
neamul omenesc. 


Cu minciuni |înşelări] va înmulţi semne în mulțime. Și stând înainte multe alte 
popoare şi lăudându-l pe el pentru năluciri, va striga cu glas mare, încât se va clinti 
şi locul întru care popoarele vor sta înaintea lui, şi le va grăi cu îndrăznire: 
“Cunoaşteţi toate popoarele puterea şi stăpânirea mea. lată, înaintea voastră a 
tuturor poruncesc acestui munte ce este de cealaltă parte, ca acum să se mute de 
aici, de această parte de mare, prin cuvântul meu”. ŞI va zice spurcatul: ”Ție îți 
poruncesc: Mută-te dincoace de mare!” Şi va alerga muntele în ochii privitorilor, 
însă nicidecum clătindu-se din temeliile Sale, căci cele ce Dumnezeu Cel Preaînalt 
dintru începutul zidirii le-a întărit şi le-a înălțat, asupra acestora prea spurcatul 
stăpânire nu are, ci va amăgi lumea cu năluciri vrăjitoreşti. Şi, iarăşi, altui munte ce 
va sta în adâncul mării celei mari, fiind ostrov foarte mare, îi va porunci să se ducă 
şi pe uscat să stea în țţărmuri veselitoare spre veselia privitorilor, ostrovul 
nicidecum din mare mişcându-se. lar balaurul îşi va întinde mâinile sale şi va 
aduna mulţime de târâtoare şi de păsări. Aşijderea va păşi pe deasupra adâncului şi 
ca pe uscat va umbla peste el şi le va năluci pe toate. Şi mulți vor crede şi îl vor 
slăvi pe el ca pe un dumnezeu tare. lar ochii inimii celor ce vor avea pe Dumnezeu 
întru ei, se vor lumina şi cu de-amănuntul vor privi prin credinţă curată şi vor 
cunoaşte înşelăciunea lui. După aceasta se va sui pe apa mării şi aşa va umbla pe 
apă ca pe uscat. Şi aşa, va năluci şi va înşela lumea şi mulţi vor crede lui şi îl vor 
slăvi pe el ca pe un dumnezeu tare. lar câţi vor avea frica lui Dumnezeu întru 
dânşii şi ochii inimii luminaţi, vor cunoaşte cu adevărat că nici muntele nu s-a 
mişcat din locul său, nici ostrovul nu S-a mutat din mare pe pământ. 





Și toate acestea întru numele său le va săvârşi antihrist. Că nu va primi să 
numească pe curatul nume al Tatălui şi al Fiului şi al Sfântului Duh, căci este 
luptător de Dumnezeu şi fiu al pierzării. Acestea aşa făcându-se şi popoarele 
închinându-Se lui şi ca pe un dumnezeu lăudându-l, din zi în zi se va mânia Cel 
Preaînalt din Ceruri, Îşi va întoarce faţa Sa dinspre el şi se vor face ciume cumplite, 
foamete necurmată, cutremure neîncetate, lipsuri şi strâmtorare pretutindeni, necaz 
mare, morţi necontenite, temere înfricoşată şi tremur nepovestit. Atunci cerurile nu 
vor ploua, pământul nu va mai rodi, izvoarele vor lipsi, râurile vor seca, iarba nu va 
mai odrăsli, verdeaţa nu va mai răsări, copacii din rădăcină Se vor usca şi nu vor 
mai rodi, peştii mării şi chiţii dintr-însa vor muri. 


Și, aşa, marea va trimite putoare pierzătoare şi sunet înfricoşat, încât vor slăbi şi 
vor muri oamenii de frică. Atunci va plânge cumplit tot sufletul şi va suspina; 
atunci toţi vor vedea necaz nemângâiat cuprinzându-i pe dânşii noaptea şi ziua, şi 
nicăieri nu vor afla să se sature de bucate, căci cârmuitori aspri de popoare se vor 
pune în tot locul. Şi dacă cineva va aduce cu sine pecetea tiranului pe frunte sau pe 
mâna dreaptă, va cumpăra puţine bucate din cele ce se vor afla. Atunci vor muri 
prunci la sânul maicii lor, va muri şi maica deasupra pruncului ei şi vor muri tatăl 
împreună cu femeia şi cu fiii în uliţe şi nu va fi cine să-i îngroape şi să-i strângă în 
morminte. Din mortăciunile cele multe ce vor fi aruncate în uliţe, se va face rea 
putoare pretutindeni, care va necăji pe toţi cei vii. Dimineaţa toţi vor zice cu durere 
şi cu suspinuri: “Când se va face seară, să dobândim odihnă?” Venind seara, iarăşi 
cu lacrimi prea amare vor grăi întru dânşii: “Oare când se va lumina, ca să scăpăm 
de necazul ce ne stă asupră?” ŞI nu va fi unde să fugă sau să se ascundă, că se vor 
tulbura toate, marea şi uscatul. Pentru aceasta ne-a zis nouă Domnul: “Privegheaţi 
deci, că nu ştiţi în care zi vine Domnul vostru” (Matei 24, 42). 


În mare şi pe pământ vor fi rea putoare, foamete, cutremure; în mare - tulburare, pe 
pământ - tulburare; înfricoşări în mare, înfricoşări pe pământ. Aurul mult şi 
argintul şi hainele cele de mătase la nimic nu vor folosi cuiva întru necazul acela, 
ci toţi îi vor ferici pe morţii cei îngropaţi mai înainte de a veni necazul acela mare 
pe pământ. Că atunci va fi aruncat şi aurul şi argintul în uliţe şi nu va fi nimeni cine 
să-l ia, fiindcă vor fi urâte toate. Ci toţi se vor sârgui a fugi şi a se ascunde şi 
nicăieri nu va fi cu putinţă să se ascundă de necaz. Însă împreună cu foamea şi cu 
necazul şi cu frica se vor afla fiare şi târâtoare mâncătoare de trupuri, muşcându-i. 

Dinlăuntru frică şi dinafară cutremur. Şi noaptea, şi ziua pe uliţe vor fi mortăciuni, 
în uliţe putoare, în case, putoare; în uliţe, foame şi sete - în case, foame şi sete; în 
ulițe, glas de plângere - în case, glas de plângere; în uliţe, gâlcevi - în case, gâlcevi; 
în uliţe, amar — în case, amar. Unul pe altul cu plângere îl va întâmpina: tatăl pe fiu 
şi fiul pe tată; mama pe fiică şi fiica pe mamă; prieteni pe prieteni în uliţe 





îmbrățişându-se, vor leşina; şi fraţi cu frați îmbrăţişându-se, vor muri. Se va veşteji 
şi frumuseţea feţei a tot trupul şi se vor face feţele lor ca de mort. Va fi grețoasă şi 
urâtă chiar şi frumuseţea femeilor. Se va veşteji tot trupul şi pofta oamenilor. 


Și toţi cei ce s-au plecat cumplitei fiare şi au luat pecetea aceea, adică păgânescul 
chip al spurcăciunii, alergând către dânsul, vor zice lui cu durere: “Dă-ne nouă să 
mâncăm şi să bem, că toţi murim de foame, cumplit strâmtorându-ne, şi goneşte de 
la noi fiarele cele înveninate”. Şi, neavând, ticălosul va răspunde cu multă asprime, 
zicând: “De unde să vă dau eu vouă, o, oamenilor, să mâncaţi şi să beţi? Cerul nu 
volieşte să dea pământului ploaie şi pământul iarăşi, nicidecum nu a dat seminţe sau 
roade”. 


Auzind acestea, popoarele vor plânge şi se vor tângui, neavând mângâiere din 
pricina necazului, ci necaz peste necaz le va fi lor în chip nemângâiat, căci de 
bunăvoie au crezut tiranului. Că acela, ticălosul, nu va putea nici luişi să-şi ajute; 
deci cum pe dânşii îi va milui? 

În acele zile va fi nevoie [caznă] mare din necazul cel mult al balaurului, şi din 
frică, şi din cutremur, şi din vuietul mării, şi din foame, şi din sete, şi din muşcările 
fiarelor. Şi toţi cei ce vor lua pecetea lui Antihrist şi se vor închina lui ca 
Dumnezeului Celui Bun, nu vor avea nici o parte întru Împărăţia lui Hristos, ci 
împreună cu balaurul se vor arde în gheenă. 


Fericit va fi acela ce se va arăta prea sfânt şi prea credincios şi va avea inima lui 
fără de îndoială către Dumnezeu, că fără de frică va lepăda toate întrebările lui, 
defăimându-i şi muncile, şi nălucirile. lar mai înainte de a se face acestea, Domnul 
- ca un Milostiv - va trimite pe Ilie Tezviteanul şi pe Enoh (Apocalipsa 13, 3-4), 
spre a se face cunoscută Dreapta Credinţă neamului omenesc şi a se propovădui 
tuturor cu îndrăznire cunoştinţa de Dumnezeu, ca nu de frică să creadă tiranului. 
Aceşti Prooroci vor striga şi vor zice: “Înşelător este, o, oamenilor! Nimeni să nu 
creadă lui nicidecum sau să îl asculte pe luptătorul de Dumnezeu. Nimeni din voi 
să nu se înfricoşeze; că se va surpa acesta degrabă. lată, Domnul Cel Sfânt vine din 
Cer să judece pe toţi cei ce s-au plecat semnelor lui”. 


Însă puţini vor fi atunci cei ce vor voi să asculte şi să creadă propovăduirii 
Proorocilor. Iar aceasta o va face Mântuitorul, ca să Îşi arate negrăita Sa iubire de 
oameni, că niciodată EI nu voieşte moartea păcătosului, ci voieşte ca toţi să se 
mântuiască. Că nici în vremea aceea nu va lăsa neamul omenesc fără de 
propovăduire, ca toţi să fie fără de răspuns la Judecată. 





Deci, mulți din Sfinţi, câţi se vor afla atunci la venirea spurcatului, vor vărsa râuri 
de lacrimi cu suspinuri către Dumnezeul Cel Sfânt, ca să se izbăvească de balaurul, 
şi cu mare sârguinţă vor fugi în pustietăţi şi în munți, şi în peşteri cu frică se vor 
ascunde. Şi vor presăra pământ şi ţărână pe capetele lor, rugându-se ziua şi noaptea 
cu multă smerenie. Şi li se va dărui lor aceasta de la Dumnezeul Cel Sfânt şi îi va 
povăţui pe dânşii în locuri hotărâte şi se vor mântui, fiind ascunşi în găuri şi în 
peşteri, nevăzând semnele şi înfricoşările lui antihrist. Că celor ce au cunoştinţă, cu 
lesnire le va fi cunoscut venirea acestuia, iar celor ce-şi au mintea pururea întru 
lucruri ltuneşti şi iubesc cele pământeşti, nu le va fi lesne arătată aceasta. Că cel ce 
de-a pururi este legat de lucruri lumești, măcar de ar şi auzi, nu crede şi urăşte cele 
ce i se spun. Pentru aceasta, Sfinţii primesc putere de a scăpa, că toată învăluirea şi 
grija vieţii acesteia au lepădat-o. 


Atunci va plânge tot pământul. Marea şi aerul vor plânge, împreună şi dobitoacele 
cele sălbatice cu păsările cerului. Vor plânge munţii, şi dealurile, şi lemnele 
câmpului. Vor plânge încă şi luminătorii cerului cu stelele, pentru neamul 
omenesc, că toţi s-au abătut de la Dumnezeul Cel Sfânt, Ziditorul tuturor, şi au 
crezut înşelătorului, primind chipul spurcatului şi de Dumnezeu luptătorului, în 
locul făcătoarei de viaţă Cruci a Mântuitorului. Va plânge pământul şi marea, că de 
năprasnă cu totul va înceta glasul Psalmului şi al rugăciunii din gura omului. Vor 


plânge toate bisericile lui Hristos cu plângere mare, că nu se va mai sluji Sfinţirea 
şi Prinosul. 


lar după ce se vor împlini trei vremi [ani] şi jumătate ale stăpânirii spurcatului şi 
ale faptelor lui şi după ce se vor împlini toate smintelile a tot pământul - după cum 
zice gura Domnului - atunci va veni Mântuitorul nostru, ca un fulger strălucind din 
Cer, Cel Sfânt şi Preacurat şi Înfricoşat şi Preaslăvit, Dumnezeul nostru şi 
Împăratul şi Mirele Cel fără de moarte, pe nori cu slavă neasemănată, alergând 
înaintea slavei Lui rânduielile Îngerilor, ale Arhanghelilor, toţi fiind văpăi de foc şi 
râu plin de foc, cu înfricoşat vuiet. Heruvimii având ochii în jos şi Serafimii 
zburând şi feţele şi picioarele ascunzându-şi întru aripile lor cele de foc, strigând 
cu cutremur şi zicând unul către altul: “Întreit Sfânt, întreit Sfânt, întreit Sfânt 
Domnul!” şi glas de trâmbiţă, grăind cu frică: “Sculaţi-vă, cei ce dormiţi! lată a 
venit Mirele!” Atunci Se vor deschide mormintele şi va auzi ţărâna putrezită acea 
mare şi înfricoşată Venire a Mântuitorului şi, ca într-o clipeală de ochi, se vor scula 
toate seminţiile şi vor căuta la frumuseţea cea sfântă a Mirelui şi milioane de 
milioane, şi mii de mii de Îngeri şi de Arhangheli, şi nenumărate oşti se vor bucura 
cu bucurie mare. 





Atunci Sfinţii şi Drepţii, şi toţi care nu vor fi luat pecetea balaurului celui păgân, se 
vor bucura. Şi se va aduce tiranul legat de Îngeri împreună cu toţi dracii înaintea 
Divanului şi asemenea, cei ce au luat pecetea lui şi toţi păgânii şi păcătoşii se vor 
aduce legaţi. 


Şi Împăratul va da asupra lor hotărârea cea amarnică a osândirii celei veşnice în 
focul cel nestins. Şi toţi cei ce nu au luat pecetea lui antihrist, şi toţi cei din peşteri 
se vor bucura împreună cu Mirele cu bucurie negrăită, în cămara cea veşnică şi 
cerească, împreună cu toţi Sfinţii, întru netrecuţii veci ai vecilor. Amin. 


(Text reprodus după anexele editoriale din vol. Sfântul Teofilact al Bulgariei, 
Tâlcuirea sfintei Evanghelii de la Matei, ed. Sophia, Bucureşti, 2007, pp. 437- 
443) 





Mitropolitul Augustin Kantiotis - Omilie la Întâmpinarea Domnului — Toţi la 
Biserică! 


Astăzi, iubiții mei, este sărbătoarea Întâmpinării. Într-o asemenea zi, în 
Constantinopol, în biserica din Vlaherne (unde pentru prima dată am cântat 
„Apărătoare Doamnă...) mergeau poporul şi împăratul şi se rugau lui Dumnezeu. 
Atunci, când oamenii credeau, sărbătoarea aceasta era deosebit de cinstită. 


Ce sărbătorim astăzi? Într-un mic sat trăia o mamă foarte săracă. A născut pe 
unicul ei copil nu în casă, nici măcar într-o colibă, ci într-un staul. Hăinuţe să îl 
acopere nu avea; l-a aşezat pe paie. Deşi era frig, sobă nu aveau; animalele, boul şi 
măgăruşul, au venit aproape de copil şi prin respiraţia lor încălzeau trupuşorul lui. 
Toţi înţelegeţi că acest copilaş a fost Domnul nostru lisus Hristos, iar mama Lui 
Preasfânta Născătoare de Dumnezeu. Nimeni nu le-a dat atenţie. Ca şi până astăzi: 
oamenii sunt atenţi la cineva când acela are portofelul plin, când deţine avere. Unui 
om sărac nu-i dau o mare valoare sau importanţă. Aşadar, nimeni n-a luat aminte şi 
la această mamă săracă care ţinea în braţe pe pruncul ei. Însă mai apoi, după 
patruzeci de zile, s-a văzut cine era ea şi cine era acel Prunc. 


Conform legii mozaice, pe care şi noi o ţinem, fiecare mamă când năştea pe primul 
copil de parte bărbătească, după patruzeci de zile trebuia să-l ducă la templu. Dacă 
erau bogaţi, trebuiau să jertfească un mieluşel; dacă erau săraci, o pereche de 
turturele sau de porumbei, pentru a mulţumi lui Dumnezeu. Deoarece copiii vin de 
la Dumnezeu, nu de la oameni. Preasfânta noastră deci, care nu putea să ofere 
altceva, a cumpărat o pereche de porumbei şi i-a dus împreună cu dreptul Iosif 
în templul lui Solomon, avându-L în braţe pe Pruncul ei, pe Hristos. 





Au ajuns şi au urcat pe scări. Când au intrat în templu, a apărut în faţa lor un 
bătrân cu părul alb sprijinindu-se în toiag, Simeon. Multe mame bogate 
aduseseră pruncii lor la templu. Niciuneia din acestea nu 1-a dat o atenţie deosebită. 
Însă, doar ce-a văzut-o pe această sărmană, a primit-o cu mare cinste. Cu 
mâinile tremurânde a luat pruncul în braţele sale, şi-a înălțat ochii la Dumnezeu 
şi a spus ceea ce auzim în biserică la sfârşitul vecerniei: „„Acum Slobozeşte pe 
robul Tău, Stăpâne..” (Luca 2, 29). Sunt cuvintele lui Simeon. Citise cărțile 
profeților, văzuse acolo că într-o zi va veni Mesia şi dorea foarte mult să-L vadă. Şi 
Dumnezeu l-a învrednicit să-L vadă şi să-L poarte în braţele lui. De aceea zice: 
Acum, Doamne, s-a împlinit ceea ce am dorit; să mor. Apoi, bătrânul s-a întors 
spre Preasfânta Fecioară Maria: Acest Copil, pe Care îl ţii în mâinile tale, i-a spus, 
va împărți lumea în două mari tabere. Va fi „semn ce va stârni împotriviri (semn de 
împotrivire)”. Unii Îl vor crede, îşi vor jertfi şi viaţa pentru EI, dar alţii ÎL vor uri şi 
vor lupta împotriva Lui cu turbare; pe o parte vor fi necredincioşi, iar pe altă parte 
credincioşi. Dar la sfârşit nu vor învinge necredincioşii, ateii, antihriştii; va învinge 
Hristos, acest prunc care a venit în lume atât smerit. Un astfel de înţeles au avut 
cuvintele lui Simeon că Hristos va fi „spre căderea şi ridicarea multora... şi ca un 
semn care va stârni împotriviri” (Luca 2, 34). Şi ție — a spus către Fecioara Maria 
- sabie cu două tăişuri va trece prin inima ta, vei avea de suferit mult (Luca 2, 
35). ŞI, într-adevăr, a venit Marea Vineri, în care Preasfânta a văzut pe Copilul ei 
pe cruce. Câtă durere a simţit doar mamele pot să o înţeleagă. 


În acel moment, în afară de Simeon, în templu se afla şi o bătrână înaintată în 
vârstă, de 84 de ani, Ana. De copilă-fecioară fusese căsătorită, trăise 7 ani cu 
bărbatul ei şi când acela a murit, nu şi-a mai luat altul; a rămas văduvă, 
credincioasă amintirii lui. De atunci, în fiecare zi, dimineaţa — seara, mergea la 
biserică, postea şi se ruga. A învrednicit-o deci Dumnezeu să-L vadă şi ea pe 
Hristos şi să-L slavoslovească pe Dumnezeu. 


Aceasta este în puţine cuvinte sărbătoarea de astăzi. Ce ne învaţă? 


4 Întâi: După cum Maica Domnului şi-a adus copilul la Dumnezeu — lucru 
care referitor la Hristos n-ar fi fost necesar —, aşa fiecare mamă trebuie să 
dea o bună şi sănătoasă educaţie copilului ei. Primele cuvinte pe care le va 
învăţa să fie: Dumnezeu, Hristos, Maica Domnului. Să-i apuce mânuţa şi să- 
şi facă cruce, să-i arate să îngenuncheze înaintea icoanei şi să facă 
rugăciune. Să-l ducă la biserică. Acum lumea s-a schimbat; merg cu familia 
la cinematograf, pe terenul de sport, la teatre, în cluburi; duminica bărbatul 
merge la vânătoare, femeia se preocupă cu alte lucruri. Însă Maica Domnului 
l-a dus la biserică pe copilul ei la patruzeci de zile. la aminte, mamă: Dacă 





nu-l înveţi pe copilul tău să-L iubească pe Dumnezeu, va veni clipa în care te 
va adăpa cu otravă. Copiii care nu-L iubesc pe Dumnezeu nu-l iubesc nici pe 
tatăl lor. Părinţi, obişnuiţi-vă să mergeţi la biserică cu familia, să vă rugaţi 
împreună cu familia, să staţi la masă cu familia. 

4 Al doilea: În biserică nu vedem doar pe Maica Domnului şi pe Hristos; îi 
vedem şi pe bătrâni, pe Simeon şi pe Ana bătrâna. Ar putea ca unii să spună: 
Noi suntem oameni bătrâni, nu mai putem, să rămânem astăzi acasă că e 
frig, lângă vatră... Nu au spus aşa ceva. Aveau râvnă şi mergeau. Și 
Dumnezeu i-a învrednicit să-L vadă pe Hristos. Aşa să facem şi noi. Toată 
săptămâna muncă, ca furnicile. Duminică dimineață însă, doar ce bate 
clopotul, să alergăm la biserica lui Dumnezeu, să-l mulţumim, să-l cerem 
mila Lui. Cu toate acestea, nu se întâmplă aşa. Bisericile sunt goale. Dintr-o 
sută de creştini doi-trei vin la biserică, ceilalți lipsesc. De aceea Simeon şi 
Ana ne strigă astăzi: bătrâni — bătrâne, mici — mari, toţi la biserică! 


Imi veţi spune: bine, Simeon s-a dus la biserică şi s-a învrednicit să primească în 
braţele lui pe Hristos; dacă eu merg la biserică, ce voi primi? Dacă aş fi ştiut că voi 


primi şi eu pe Hristos în braţele mele... 


În vremurile de demult, când scoteau cele sfinte (adică Sfintele Taine), 
îngenuncheau toţi şi inima lor bătea şi plângeau. De ce? Pentru că pâinica de pe 
Sfânta Masă şi vinuţul din Sfântul Potir, dacă crezi, este însuşi Hristos! Nu crezi 
asta? Atunci ieşi tu afară, du-te la cafenea, joacă-te cu brăţările din bile, joacă-te 
„prefa” (preferans), fă ce vrei. Hristos nu are nevoie de noi, viermii murdari. Chiar 
dacă noi toţi ne-am lepăda de El, nenumărați îngeri zi şi noapte Îl slavoslovesc şi 
aceste pietre neînsufleţite vor striga că Acesta este adevăratul Dumnezeu. Aşadar, 
dacă crezi asta, rămâi în biserică. Nu căsca, pentru că e păcat. Nu zi: Când o să se 
termine? Mintea ta să fie acolo, la cele sfinte. 


Deoarece cel ce se împărtăşeşte, Îl are pe Hristos nu numai în braţe, ca Simeon, 
ci în Sufletul lui, în inima lui, în Sângele lui, în fiinţa lui. Ceea ce primim noi 
creştinii în Biserică este mult mai înalt decât ce au primit Simeon şi Ana în 
templu. Aici are loc minunea, întâmpinarea lui Hristos în fiecare Liturghie. 


Nu suntem vrednici să zărim Tainele ce se săvârşesc. Ah, ochi păcătoşi, mâini 
răpitoare, trupuri care faceţi cele ce nu se cuvin!... Toţi să plecăm capul. Ar fi 
trebuit ca Biserica, precum în vremurile vechi, să menţină sita. “Câţi suntem 
credincioşi”! Atunci, din o sută ar fi rămas cinci, ceilalți? Cine înjură, cine fură, 
cine desfrânează, cine joacă jocuri de noroc, cine se jură mincinos..., nu ar fi avut 





intrare. “Câţi suntem credincioşi”, da; câţi sunt necredincioşi, nu. Nu poţi aşa să 
intri în biserică, unde are loc minunea. „Sus să avem inimile!” (Dumnezeiasca 
Liturghie). Trebuie să ne curăţim şi să ne înălțăm, ca să ne împărtăşim cu 
Domnul, Căruia îi datorăm toate. 


Fraţii mei, astupaţi-vă urechile cu dop de ceară. Nu ascultați ce zic atei şi 
necredincioşii, nu vă lăsaţi rătăciți. Multe vom vedea, dar la sfârşit nu vor învinge 
aceştia, va învinge Hristos, să fiți siguri de asta. Plângeţi pentru păcatele voastre, 
păstraţi-vă credinţa, trăiţi cu simţământ curat, cu familia şi copiii voştri. Înaintaţi 
afierosiţi Domnului cu tot sufletul. Şi mă rog să fiți binecuvântaţi, uniţi şi 
întotdeauna iubiţi în Hristos lisus, Mântuitorul nostru. Amin. 


(Omilie a Mitropolitului de Florina, Părintele Augustin, transcrisă după o 
înregistrare, care a avut loc în biserica Sfântul Pantelimon (Sfântul Ignatie) S.S. 
Vevis — Florina, 02.02.1968) 





Părintele Serafim Rose - “De-ajuns este mie!” — Primirea lui Hristos şi dorul 
slobozirii de veacul acesta 


“Noapte bună, lume!” 


Oriunde se îndreaptă sufletul omului, în afară de Tine, e pironit de suferinţe, deşi e 
aţintit spre lucruri frumoase. (Fericitul Augustin, Mărturisiri) 


Dacă este adevărat că Dostoievski i-a dăruit lui Eugene Ortodoxia, atunci la fel de 
adevărat este că Bach i L-a dăruit pe Hristos. (Alison) 


“La fel cum zenul, în ciuda principiilor propovăduite, i-a amintit indirect lui 
Eugene de ceea ce îi era cu adevărat de trebuinţă sufletului său, tot aşa a făcut şi 
Nietzsche. Dar a mai fost o influenţă care i-a adus aminte în mod direct: muzica. 
Muzica, după cum învaţă şi Părinţii Bisericii, este limbajul cel mai apropiat de 
suflet. 


"Eugene nu citea aşa mult pe cât asculta muzică”*, scrie Alison [prietena din acea 
vreme a lui Eugene - viitorul părinte Seraphim, n.n.]. În 1954 au mers împreună la 
un spectacol al operei ruseşti Boris Godunov de Mussorgski, care l-a intrigat, 
pentru că prezenţa un alt aspect cu totul deosebit, al creştinătăţii, ceea ce l-a făcut 
să spună: "Credeam că germanii sunt profunzi, dar se pare că ruşii sunt mult mai 
profunzi”“. 


Totuşi compozitorul german Johann Sebastian Bach a fost cel care a avut o 
importanță covârşitoare în viaţa lui Eugene. ““Ascultam aproape exclusiv Bach”, 





spune Alison mai departe. "Prietenul nostru, Albert Carter, era îndrăgostit de Bach: 
el ne-a vorbit despre Bach pentru prima oară. Eram vreo zece dintre noi care 
obişnuiam să stăm toată noaptea, ascultând muzică de Bach. Lui Eugene îi plăcea 
îndeosebi Missa în Si Minor, Patimile după loan, Patimile după Matei, Magnificat, 
cântatele şi Oratoriul de Crăciun... La început îndrăgea muzica, dar mai apoi 
cuvintele au trecut pe primul loc... Cuvintele folosite de Bach erau preluate direct 
din Evanghelii sau din alte locuri din Scriptură. Aşa se face că cuvintele Bibliei 
puse pe muzică au ajuns să-l influenţeze profund pe Eugene”. 


Îndeosebi una dintre cântatele lui Bach, nr. 82, l-a ajutat pe Eugene să-şi schimbe 
viaţa. Titlul acesteia este Ich Habe Genug (““De-ajuns este mie”) şi vorbeşte despre 
moarte. Compusă pentru solist şi orchestră, a fost scrisă pentru sărbătoarea 
Întâmpinării Domnului [Cunoscută în Occident ca Sărbătoarea Purificării 
Fecioarei Maria], când pruncul Hristos este adus la Templu, iar Sf. Simeon Îi 
întâmpină Pe EI şi pe Mama Sa, spunând Domnului că de acum el poate să moară. 


Bach a reuşit să exprime în creaţia sa dorul omului după tărâmul cel ceresc, dorul 
de a ieşi din această "vale a plângerii”. Baritonul interpretează trei arii, adresându- 
se propriului suflet, acompaniat de simple şi sfâşietoare melodii de o frumuseţe 
sublimă. Cea dintâi este un suspin de uşurare că sfârşitul vieţii este aproape: "”De- 
ajuns este mie! L-am primit pe Mântuitorul, nădejdea celor credincioşi, în ale 
mele braţe pline de dorire. Destul este mie! Văzut-am pe EL; credința mea L-a 
îmbrăţişat pe Hristos, iar astăzi aş părăsi lumea bucuros. Singura mea nădejde 
este ca lisus să fie al meu, iar eu să fiu al Lui. Mă alătur Lui cu credinţă şi, 
asemenea lui Simeon, întrezăresc de-acum bucuria vieţii celeilalte. Să ne 
alăturăm, dar, Lui! O, de m-ar slobozi Domnul din lanţurile formei omeneşti; iar 
dacă vremea plecării mele ar veni, cu bucurie aş spune lumii: De-ajuns este 


cc 


mile 


În partea a doua, melodia devine calmă şi blândă ca un cântec de leagăn, iar 
sufletul îşi închide pe vecie ochii în faţa vieţii: ““Dormiţi acum, ochi osteniţi, 
închideţi-vă blând şi în pace. Lume, eu nu mai zăbovesc prea mult pe aici. Te 
părăsesc, ca sufletu-mi să poată să se înalțe. Aici totul e suferinţă, iar acolo voi 
vedea dulcea pace, desăvârşita odihnă *“. 


Apoi prinde glas o implorare arzătoare: ““Dumnezeul meu! Când mă vei chema în 
pace să vin lângă Tine, să zac în pământul rece şi odihna să mi-o aflu în Tine?” 
Sufletul moare lumii şi îşi ia rămas bun: ”Noapte bună, lume!” 





Melodia încetează şi doar sunetul înfundat al orgii se mai aude, înfăţişând trecerea 
morţii. În cea de-a treia parte, sufletul, eliberat de legăturile pământeşti, scapă de 
trup intru veşnicie. Muzica reflectă uşurimea, libertatea şi extazul unui păsări 
avântate în zbor: "De moartea mea mă bucur!'“| Pentru această descriere suntem 
îndatoraţi parţial lucrării Pr Gherman Podmosenski, The Dulcimer îs the Heart, 
manuscris nepublicat. ] 


Ich Habe Genug era o piesă mult îndrăgită de Alison şi de Eugene deopotrivă. Ori 
de câte ori venea Alison la el, îi cerea să pună această cântată. Cu timpul, a devenit 
un fel de tradiţie pentru ei, astfel ca atunci când ea se pregătea să plece acasă, el îi 
punea această piesă. Dacă mai era cineva în încăpere, nu o punea. Când venea 
timpul ca ea să plece, de fiecare dată el se ridica şi repeta exact aceleaşi cuvinte: 
"Nu ai vrea să asculţi puţină muzică înainte de a pleca?” Indiferent de răspunsul ei, 
el lua discul de pe raft şi întreba ce parte preferă să asculte. Iarăşi, indiferent de 
răspunsul ei, punea partea cu Ich Habe Genug. Apoi se afunda în fotoliu, fără a mai 
vedea sau auzi nimic în jur. Punea discul mereu şi mereu. Când, în fine, Alison se 
ridica să plece, Eugene nu zicea nimic, rămânând în linişte şi ascultând. Stătea aşa 
ceasuri în şir, contemplând ceea ce i se descoperea în această cântată care îi 
transmitea ceva atât de profund încât nimic din această viață nu mai părea să aibă 
importanţă. 


Cum am văzut, realitatea morţii îl afecta profund pe Eugene. Şi lui îi fusese de- 
ajuns în această lume, în această viață. Tânjea după altceva. Într-un fel, s-ar putea 
spune că, în suferinţa lui, el deja "murise pentru lume”. lar muzica lui Bach îi 
sugera o altă lume, de dincolo de moarte, care pentru el era încă terra incognita. Nu 
era vorba doar de o muzică frumoasă, compusă de un geniu extrem de rafinat; ci 
erau compoziţii elaborate de către un om care, în mod evident, avea experienţa lui 
Dumnezeu şi a nemuririi propriului suflet şi care se folosise de limbajul muzicii 
pentru a-şi descrie această experienţă. 


Alison credea că Bach a jucat rolul cel mai însemnat în revenirea lui Eugene la 
credinţa în Dumnezeu. *“Sunt convinsă de acest lucru'*, spune ea, "tocmai pentru 
că, de fapt, îl chinuia”*. Dumnezeul creştinilor contemporani lui, pe care Îl găsea 
plicticos şi neconvingător, murise pentru el definitiv şi irevocabil. Era o direcție 
spre care nu se mai putea întoarce. Dar ce te faci cu Bach, luteranul acesta din 
secolul al XVIII-lea? Eugene nu avea cum să nege cu uşurinţă mesajul pe care 
muzica îl transmitea fără ocolişuri inimii lui. 


Aşa se face că îl "chinuia”. "Se îmbăta”, îşi aminteşte Alison, "iar apoi se întindea 
pe jos, lovind podeaua cu pumnii şi strigând către Dumnezeu să-l lase în pace”. 





În cartea lui Dostoievski, Demonii, este un personaj foarte asemănător cu 
Nietzsche, numit Kirilov, care duce un război personal cu ideea de Dumnezeu; iar 
un alt personaj, Piotr Verhovenski, comentează cu multă pătrundere faptul că 
dorinţa mistuitoare a lui Kirilov de a dovedi că Dumnezeu nu există arată că el 
"crede poate mai adânc decât orice preot” [F. Dostoievski, Demonii, partea a III-a, 
cap.6, sect. 2]. Când ne gândim la tânărul Eugene lovind deznădăjduit cu pumnii în 
podea, ne aducem aminte imediat de acest comentariu. Avem de-a face aici cu un 
om pentru care problema dumnezeirii este până la urmă singurul lucru care 
contează, şi anume dacă El există sau nu. Căci oricât de bine s-ar fi refugiat mintea 
lui în ”Sinele” impersonal artificial construit de rațiune, inima îi spunea că, fără un 
Dumnezeu personal, viaţa era într-adevăr hpsită de sens“. 


Fragment din capitolul “Prevestirea morţii”: 


“În 1982, Părintele Gherman a primit o casetă cu cântată lui Bach Ich Habe Genug, 
fără a şti ce semnificaţie avea această lucrare pentru Părintele Serafim. O ascultă în 
chilia lui, Valaam, şi era adânc mişcat, când a intrat Părintele Serafim. "Tocmai am 
primit această cântată uluitoare”*, a spus Părintele Gherman. "Nu am mai auzit-o 
niciodată până acum. Trebuie s-o asculţi şi tu!'* Părintele Serafim refuza, dar 
Părintele Gherman l-a tot bătut la cap până a acceptat. Pe măsură ce cântată avansa, 


Părintele Serafim stătea cu ochii închişi, complet nemişcat. Era ca o statuie, însă 
Părintele Gherman simţea că un fel de teamă venise peste el. Când s-a terminat, 
Părintele Serafim a spus doar atât: "Cunosc cântata. Am ascultat-o de nenumărate 
ori”- Şi cu aceasta ieşi din chilie fără să mai spună ceva. Părintele Gherman a 
rămas cu impresia că făcuse ceva greşit, dar fără să ştie ce anume. 


Ceva mai târziu în anul acela, cântata a fost pusă din nou, în cadrul pelerinajului de 
vară din 1982. Unul dintre fraţii de la mănăstire povesteşte: 


"La încheierea pelerinajului, când aveam cu toţii simţțământul acela de uşurare, că 
după o treabă bine făcută, a venit un moment de tihnită nehotărâre înaintea plecării 
închinătorilor. Încă era devreme, vremea era răcoroasă şi în aer se simţea deja 
adierea toamnei. Razele soarelui se mişcau ritmic prin idila din pădure a cârdurilor 
de căprioare, a veveriţelor cenuşii şi a păunilor care, ca la o paradă în mijlocul 
naturii, treceau prin faţa închinătorilor ce se odihneau, aducându-i fără să vrea într- 
o stare de liniştită contemplare. Atunci Părintele Serafim i-a adunat pe toți şi i-a 
pus să stea jos şi să asculte o bucată muzicală. Înainte de a porni muzica ne-a 
adresat câteva cuvinte care să ne trezească: Care este felul teologiei şi al vieţii 
creştine pe acest pământ al nostru atât de frumos împodobit? Oare nu este 





tocmai dulceaţa vieţii de dincolo de moarte este cea care încununează ostenelile 
noastre pământeşti? 


În acel moment au răsunat acordurile tulburătoare ale Cântatei 82, Ich Habe 
Genug, de J]. S. Bach, descriind starea Dreptului Simeon, de Dumnezeu Primitorul, 
ținând în braţe sale Viaţa Intrupată şi pregustând fericirea dreptului care moare: 


De-ajuns este mie! L-am primit pe Mântuitorul... 

Văzut-am pe El... întrezăresc bucuria vieţii celeilalte... 

Dormiţi acum, ochi osteniţi... Lume, te părăsesc, 

ca duhu-mi să poată să se înalțe... De moartea mea mă bucur... 


Când ecoul sunetelor din pădure s-a pierdut în adâncul defileu de dedesubt, 
Părintele Serafim a încheiat spunând ce bucurie încearcă sufletul omului care 
creşte în Hristosul ortodox, şi cum cultura creştină, atât de înjosită de caracterul 
subuman al vremurilor noastre, poate forma şi înălța sufletul, ducându-l până în 
pragul Raiului. Dar nu a spus că, în anii săi de formare, tocmai acea cântată îl 
fermecase într-atât încât îl adusese la ideea de a muri pentru lume [Pr. Nazarius, 
"The St. Herman Pilgrimage, august 1982'*, în The Ortodox Word, nr. 105, 1982, 
pp. 158- 159.]. 


Părintele Gherman avea să decopere aceasta abia după moartea Părintelui Serafim, 
cu prilejul unei convorbiri cu Alison. De-abia atunci a înţeles de ce Părintele 
Serafim parcă înlemnise la auzul cântatei în chilia Valaam. 


"Când Părintele Serafim era tânăr”, crede Părintele Gherman, "în adâncul său 
voia să moară. Simţea că ceva nu este în regulă cu el, că se “săturase” de lume. 
Pentru el, moartea ar fi fost o dulce alinare şi asocia aceasta dulceaţă cu cântata 
Cu pricina. 


Când a devenit ortodox, i s-a dat viaţa. De-acum nu mai era “sătul” de viaţă. De- 
acum se simțea necesar, simțea că are multe lucruri de făcut. Dorea să ducă 
Ortodoxia şi altora, şi deci nu mai voia să moară. Şi nădăjduia că va reuşi. 


Iar atunci când i-am pus cântata şi-a adus iarăşi aminte de moarte. Era ca şi cum 
ar fi reîntâlnit un vechi prieten. Ascultând acea muzică, auzea prevestirea morţii 
sale. Fusese prima bătaie de clopot, iar sufletul lui o simţise “* 





Ich Habe Genug a fost ultima piesă de muzică clasică pe care Părintele Serafim a 


ascultat-o pe pământ. La trei săptămâni după aceea avea să răsune ultimul dangăt 
de clopot”. 


Ich Habe Genug - Îmi este destul - http://www.youtube.com/watch?v=nRrsw7W6ORk 





Sfântul Iustin Popovici - Adevărul este pururea veşnic! 


Taina Adevărului nu stă în lucruri, nici în idei, nici în simboluri, ci într-o Persoană. 
În Persoana divino-umană a Domnului Hristos. „Eu sunt Adevărul”. Întru tot 
desăvârşitul Adevăr, niciodată micşorat, niciodată schimbabil, pururea Unul și 
Acelaşi în plinătatea Sa întru tot desăvârşită, pururea Unul şi Acelaşi ieri și azi şi în 
veci. Adevărul este pururea veşnic, şi în timpul veșnic, pururea nemărginit, şi în 
cele mărginite nemărginit, pururea nemuritor, şi în cele muritoare nemuritor. Toate 
celelalte adevăruri izvorăsc din el precum razele din soare, de aceea şi ele sunt ne- 
muritoare şi veşnice. De fapt, toate dogmele constituie un singur Adevăr: Dumne- 
zeu-Omul, Domnul Hristos. Ele toate duc la EI, pentru că vin de la EI. Ele toate 
duc la EI, precum fiecare rază a soarelui duce la soare. 


Dacă omul porneşte și merge până la capătul adevărului despre Bine, trebuie să 
ajungă la Domnul Hristos, izvorul, făcătorul şi începătorul acestuia. Dacă merge 
până la capătul adevărului despre Dreptate, din nou trebuie să ajungă la Domnul 
Hristos, izvorul şi făcătorul acesteia. Dacă merge până la capătul adevărului despre 
viaţă, lume, veşnicie, iubire, desăvârşire, milă, fericire, blândețe, nădejde, rugă- 
ciune, credinţă, pururea trebuie să ajungă la Domnul Hristos, unicul izvor și 
făcător. 


Omul filosofiei ortodoxe simte cu toată ființa şi constată că nu este nimic relativ, 
nici pe partea aceasta, nici pe partea cealaltă a mormântului. Prin toate nevoinţele, 





întâmplările şi experiențele, el, cu tot sufletul lui, merge şi se îndreaptă spre infinit 
şi spre veșnicie, spre infinitul şi veşnicia lui Hristos. 


(Sfântul Iustin Popovici, Dogmatica Bisericii Ortodoxe, volumul 1, Editura 
Doxologia, lași, pp. 28-29) 





IPS Hieroteos Vlachos - Predică la Întâmpinarea Domnului 


“La patruzeci de zile de la Naşterea Sa după trup, Hristos a fost dus la templu, aşa 
cum cerea legea acelei vremi. Pentru că acolo, la templu, EI a fost întâmpinat de 
oameni mişcaţi de Duhul Sfânt, dar mai ales pentru că Simeon L-a primit pe EI în 
braţele sale, venirea lui Hristos la templu s-a numit “Întâmpinare“. Cuvântul 
““papandi” (întâmpinare) provine de la verbul “ipandao“, care înseamnă a veni în 
întâmpinarea cuiva. 


Biserica a stabilit ca această mare sărbătoare a lui Hristos şi a Maicii Domnului 
să fie prăznuită pe 2 februarie, pentru că atunci se împlinesc patruzeci de zile de 
la 25 decembrie, când se sărbătoreşte Naşterea lui Hristos după trup. Prin 
această repartizare a praznicelor împărăteşti, timpul anului este împărțit şi 
binecuvântat de etapele iconomiei duhovniceşti. În paralel, această împărţire oferă 
omului posibilitatea de a se iniția în marea taină a întrupării Fiului lui Dumnezeu 
Cuvântul. 


Episodul ducerii lui Hristos la templu, în cea de-a patruzecea zi de la Naşterea Sa, 
este descris numai de către Sfântul Evanghelist Luca (Luca 2, 22-39). 


Porunca curăţirii în cea de-a patruzecea zi a fost dată lui Moise de Însuşi Ziditorul, 
adică de Dumnezeu Cuvântul neîntrupat. Ea a fost rânduită pentru toţi israelitenii, 
fiind descoperită lui Moise încă dinainte de fuga iudeilor din Egipt, adică înainte ca 
ei să treacă prin Marea Roşie. 





Porunca era următoarea: “În vremea aceea a vorbit Domnul cu Moise şi i-a zis: 
Să-Mi sfinţeşti pe tot întâiul născut, pe tot cel ce se naşte întâi la fiii lui Israel, de 
la om până la dobitoc, că este al meu!” (leşirea 13, 1-2). 


Această legiuire se referea şi la primii născuţi de partea bărbătească din rândul 
animalelor, care trebuiau să fie deosebiți şi oferiţi lui Dumnezeu. Porunca lui 
Dumnezeu era clară: “să osebeşti Domnului pe tot cel de partea bărbătească de la 
oameni, care se naşte întâi; şi pe tot cel de parte bărbătească, care se naşte întâi 
din turmele sau de la vitele ce vei avea, să-l închini Domnului” (Ieşirea 13, 12). 
Această închinare era semn al recunoaşterii binefacerilor lui Dumnezeu şi dovadă a 
apartenenţei la poporul ales. Este cunoscut faptul că porunca închinării întâiului 
născut de parte bărbătească a fost dată iudeilor prin Moise, imediat după 
pedepsirea întâilor născuţi ai egiptenilor, după care Faraon a îngăduit ieşirea şi, 
desigur înainte de trecerea Mării Roşii. Motivația acestei practici era semnificativă: 
“căci cu mână tare te-a scos Domnul Dumnezeu din Egipt” (eşirea 13, 9). 


Într-o altă carte a Vechiului Testament, şi anume în Levitic, vedem că Dumnezeu 
dă amănunte despre cum anume să se desfăşoare ceremonia închinării şi a 
recunoştinţei. Femeia care va naşte copil de partea bărbătească îl va tăia împrejur 
în cea de-a opta zi, iar în cea de-a patruzecea zi îl va închina în templu. Împreună 


cu închinarea noului născut, “să aducă preotului la uşa cortului un miel de un an 
ardere de tot şi un pui de porumbel sau de turturică” (Leviticul 12, 6). 


De vreme ce Însuşi Dumnezeu Cuvântul a dat legea aceasta lui Moise, a trebuit ca 
şi el să o respecte atunci când a luat trup omenesc, pentru ca să nu fie călcător de 
lege. III spune că nimeni nu trebuie să fie indignat la 
vederea faptului că Hristos a ţinut această lege şi nimeni să nu-L socotească rob 
pe Cel care este liber, ci să privească “în adâncul iconomiei dumnezeieşti“. 
Respectarea legii închinării la templu face parte din taina sfintei smeriri a Fiului lui 
Dumnezeu Cuvântul. 


La rândul său, Sfântul Grigorie Palama spune că, deşi Hristos nu avea nevoie de 


curăţire, luând în consideraţie faptul că ceremonia respectivă a fost lăsată în 
Vechiul Testament pentru curățirea părinţilor şi a celor nou-născuţi, EI a ţinut 
rânduiala pentru a Se supune legii pe care EI Însuşi a dat-o. Hristos nu avea 
nevoie de curăţire, pentru că S-a zămislit fără sămânță şi S-a născut fără 
stricăciune. “Nu era nevoie de curăţire, ci lucrarea S-a făcut din ascultare“. 
Desigur ascultarea are sensul de supunere în faţa legii lui Dumnezeu, dar şi acela 
de ascultare a noului Adam, spre deosebire de neascultarea vechiului Adam. Dacă 
neascultarea primului Adam a avut drept urmare căderea şi stricăciunea, ascultarea 





noului Adam, adică a lui Hristos, a readus firea omenească răzvrătită la Dumnezeu 
şi l-a izbăvit pe om de răspunderea pentru neascultare. 


N a 


Aducerea copiilor la templu, în cea de-a patruzecea zi de la naştere, era o 
sărbătoare a curăţirii. Mama şi copilul trebuia să fie curăţaţi de urmările naşterii. 
Desigur, naşterea copiilor este o binecuvântare a lui Dumnezeu, dar în acelaşi timp, 
nu trebuie trecut cu vederea faptul că modul în care omul se naşte este rodul şi 
rezultatul căderii şi că fiecare prunc poartă hainele de piele pe care Adam le-a luat 
după pierderea harului lui Dumnezeu. Acesta este sensul cuvintelor Psalmului: 
“Căci iată intru fărădelegi m-am zămislit şi în păcate m-a născut maica mea” 
(Ps. 50, 6). În cele din urmă, prin bunăvoința Sa, Dumnezeu a binecuvântat modul 
acesta de naştere, dar el a rămas în continuare rodul căderii şi prin urmare, atât 
părinţii, cât şi copiii trebuiau să îşi amintească de această realitate, fapt care explică 
şi justifică ceremonialul curățirii. 


Gândindu-ne la aceste adevăruri teologice, putem să ne dăm seama că Hristos şi 
Preasfânta Născătoare de Dumnezeu nu aveau nevoie de curăţire, pentru că 
zămislirea fără sămânță şi naşterea fără stricăciune nu au legătură cu necurăţia. 


Porunca lui Dumnezeu, care a fost dată lui Moise, spunea: “Dacă femeia va 
zămisli şi va naşte prunc de parte bărbătească, necurată va fi şapte zile” 
(Leviticul 12, 2) [În Septuaginta: "Dacă femeia va primi sămânță şi va naşte prunc 
de parte bărbătească, necurată va fi şapte zile”. Am redat traducerea exactă a 
textului grecesc, deoarece argumentaţia care urmează se bazează pe această 
variantă. n.t.]. Indirect, acest fragment arată curăția Preasfintei Fecioare Maria, 
pentru că necurată era femeia care zămislea prin sămânţa bărbătească. Preasfânta 
Născătoare de Dumnezeu nu a zămislit prin sămânță, ci de la Sfântul Duh şi de 
aceea, era curată. Aceasta înseamnă că nu avea nevoie de ceremonialul curăţirii, 
însă a mers la templu pentru a se supune legii. 


Porunca lui Dumnezeu era clară: “Să-Mi sfinţeşti pe tot întâiul născut, pe tot cel 
ce se naşte întâi” (leşirea 13, 2). Această poruncă era, în acelaşi timp, şi o 
proorocie, care se referea la întruparea Fiului lui Dumnezeu Cuvântul şi care nu 


avea aplicare exactă pentru întâii nou-născuţi de parte bărbătească. 





Acest fragment nu se poate aplica exact în cazul întâilor nou-născuţi (în afară de 
Hristos) pentru că nici un copil, nici măcar întâiul născut, nu deschide pântecele 
mamei sale. Într-o predică referitoare la acest subiect, 

spune că nu pruncii Sunt cei care deschid pântecele mamei lor, “ci bărbatul, prin 
unire cu femeia“. Pântecele se deschide la unirea bărbatului cu femeia sau la 
zămislirea copilului. Numai Hristos a deschis pântecele mamei Sale, desigur, 
fără să-i strice fecioria, lăsând-o aşadar închisă. “Pruncul a deschis pântecele 
fără să facă nici o stricăciune“. 


Sfântul Nicodim Aghioritul, după ce spune că ceea e se petrecea în Vechiul 


Testament era preinchipuirea Naşterii lui Hristos, adaugă în continuare că 
numai Hristos a deschis pântece de fecioară, “ca un Dumnezeu şi fără luare în 
stăpânire; i-a deschis pântecele pentru naştere, dar a lăsat-o închisă, aşa cum 
era înainte de zămislire şi de naştere“. 


Hristos a fost întâi născut, aşa cum este El numit în Sfânta Scriptură. Desigur, 
aceasta nu înseamnă că a mai existat şi un al doilea sau un al treilea născut, ci că S- 
a născut primul, indiferent de existenţa unui al doilea sau al treilea. Întâi născut 
trebuie corelat cu Unul-Născut, aşa cum mai este numit Hristos în Evanghelie. 


Întâi născut se referă la amândouă naşterile lui Hristos, adică la naşterea de mai 
înainte de veac, din Tatăl Preacurat, fără de mamă, şi la cea din veac, din Maica 
Fecioară, fără de tată ; 


Există trei motive pentru care Hristos este numit întâi născut. 


4 Mai întâi, pentru că S-a născut mai înainte de veac, din Tatăl. Sfântul 
Apostol Pavel spune: “acesta este chipul lui Dumnezeu celui nevăzut, mai 
întâi născut decât toată făptura ” (Col. 1, 15). 

+ Iar după cum am văzut mai devreme, întâi născut se identifică cu Unul- 
Născut. (Luca 2, 7). 

4 În al treilea rând, EI a fost numit “întâi născut din morţi “, pentru că a înviat 
primul, deschizând posibilitatea ca fiecare om să învieze la vremea sa. 


Aşadar, termenul de naştere se foloseşte şi cu sensul de înviere, pentru că învierea 
este socotită o naştere. Sfântul Apostol Pavel spune: “EI este începutul, întâiul 
născut din morţi” (Col. 1, 18). Aşadar, primul sens al lui întâi născut se leagă de 
naşterea după fire a Fiului lui Dumnezeu, expresia referindu-se la teologie, iar 
celelalte două sensuri sunt legate de întruparea Cuvântului şi se referă la iconomie. 





Potrivit spuselor Sfântului Grigorie, Episcopul Nissei, pentru ca să dea viaţă firii 


noastre omeneşti Hristos S-a făcut întâi născut în trei feluri. Desigur, prin 
aceasta, el nu se referă şi la naşterea de dinainte de veac, din Tatăl. Aşa cum 
propria noastră fire vine la viaţă prin trei naşteri, adică din mama noastră, din 
Botez şi din morţi, care nădăjduim că se va petrece în viitor, şi Hristos S-a făcut 
întâi născut în trei feluri, pentru ca să dea viaţă şi să îndumnezeiască firea noastră 
omenească. Aşadar, după naşterea trupească, trebuie neapărat să urmeze şi cea 
duhovniceacă. 


Scena în care Hristos Se oferă pe Sine în templu ca prunc şi ca nou-născut este 
emoţionantă. Dumnezeul de dinainte de veac, Care, Fiul Celui Preaînalt fiind, era 
unit în permanenţă cu Tatăl şi cu Duhul Sfânt, Cel care cuprindea lumea şi întreaga 
creaţie, vine acum în templu, ca prunc, purtat pe braţele mamei Sale. 


Chiar dacă era prunc, Hristos era în acelaşi timp şi “Dumnezeu de dinainte de 
veac” şi de aceea, era mai înţelept decât oricine altcineva. Ştim că, prin unirea firii 
dumnezeieşti cu cea omenească în ipostasul Cuvântului, în pântecele Preasfintei 
Născătoare de Dumnezeu, firea omenească s-a îndumnezeit şi de aceea, sufletul lui 
Hristos era îmbogăţit cu plinătatea înţelepciunii şi cunoaşterii. Numai că această 
înțelepciune se manifestă în funcţie de vârsta Sa, căci dacă ar fi fost altfel, El ar 
fi părut un monstru Pe aaa ae e Ep Cu toate acestea, chiar de era 
prunc, era şi Dumnezeu, având în trup plinătatea Dumnezeirii şi toată înţelepciunea 


şi cunoaşterea umană, datorită unirii ipostatice a firii dumnezeieşti cu cea 
omenească. 


Prin starea Sa de prunc, Hristos a vindecat “conştiinţa de prunc” a lui Adam. 
Atunci când Dumnezeu l-a creat pe Adam în Rai, acesta era prunc în privinţa 
harului şi a sfințirii. Avea, desigur, iluminarea minţii, dar pentru ca să ajungă la 
îndumnezeire, trebuia să fie încercat. Deoarece, din punct de vedere duhovnicesc, 
Adam era prunc neîncercat şi avea conştiinţă de prunc, a fost uşor ca el să fie 
înşelat de demonul viclean, care era vechi în păcat şi în viclenie. De aceea, prin 
vârsta trupească de prunc, Hristos a tămăduit nu numai conştiinţa lui Adam, dar şi 
întreaga fire omenească, şi a săvârşit ceea ce nu a reuşit să facă primul Adam. 
Astfel, prin întruparea Fiului Său, Dumnezeu Tatăl a făcut mai sigură şi mai 
eficientă [eficace, lucrătoare, n.n.] calea îndumnezeirii omului, pentru că 
diavolul nu mai putea acum să înşele firea omenească a lui Hristos, aşa cum a 
făcut-o, cu îndemânare, în cazul primului Adam. 





După cum se observă şi din episodul aducerii lui Hristos la templu ca prunc, 
smerirea Fiului lui Dumnezeu Cuvântul depăşeşte şi înţelegerea îngerilor, pentru că 
şi aceştia s-au închinat în faţa nesfârşitei bunăvoiri a lui Dumnezeu. Profetul 
Avacum a vorbit despre întruparea lui Dumnezeu Cuvântul, spunând: 


“Dumnezeu vine din Teman, şi Cel sfânt din muntele Paran! Sela (oprire) — 
Slavă Lui acoperă cerurile şi tot pământul este plin de slava Lui” (Avacum 3, 3). 


Prin cuvântul slavă, se înţelege întruparea şi sfânta chenoză a lui Dumnezeu 
Cuvântul, iar acoperă cerurile arată că întruparea a acoperit şi a depăşit până şi 
înălţimea îngerilor, de vreme ce şi îngerii s-au închinat văzând nesfârşită şi nespusă 
aplecare a lui Dumnezeu Cuvântul. 


Dumnezeu a stabilit că aducerea pruncului de parte bărbătească să fie însoțită de 
oferirea unui miel neprihănit, a unei perechi de turturele sau a doi pui de porumbel. 


In Levitic stă scris: 


“să aducă preotului la uşa cortului un miel de un an ardere de tot şi un pui de 
porumbel sau de turturică” (Leviticul 12, 6). 


Sfântul Evanghelist Luca spune că părinţii L-au dus pe Hristos la templu pentru ca 


“să dea jertfă, precum s-a zis în Legea Domnului, o pereche de turturele sau doi 
pui de porumbel” (Luca 2, 24). 


Părinţii lui Hristos nu au adus un miel, aşa cum se dădea posibilitatea în Lege, 
pentru că erau săraci. Cei din clasele bogate ofereau un miel neprihănit de un an, în 
vreme ce păturile sărace aduceau o pereche de turturele sau doi pui de porumbel 
(Procopie). Cu adevărat, Hristos S-a născut într-o familie săracă şi a crescut în 
sărăcie. Totuşi, sărăcia lui Hristos nu a venit din faptul că S-a născut şi a trăit sărac, 
ci din aceea că S-a întrupat şi a luat fire omenească. După cum spune 
Grigorie Teologul, chiar dacă era bogat, Fiul lui Dumnezeu a sărăcit, pentru ca 
să ne îmbogăţească pe noi cu Dumnezeirea Sa. 

Legea cerea să se ofere o pereche de turturele sau doi pui de porumbel, pentru că în 
primul caz (perechea de turturele), era simbolizată intreaga-înţelepciune a 
părinţilor, care înseamnă unirea lor prin căsătorie, în vreme ce în al doilea caz (doi 
porumbei), se făcea referire la Preasfânta Născătoare de Dumnezeu şi la Hristos, 





pentru că Hristos S-a născut din Fecioară şi a rămas EI Insuşi Curat până la sfârşit. 
Aşadar, în vreme ce turturelele simbolizau cinstita şi binecuvântată căsătorie, 


fre d ii fecioria Preasfintei Născătoare şi a lui Hristos (Sfântul 


Jertfa cerută de legea Domnului era preinchipuirea lui Hristos. După cum notează 

“furtureaua cântă cu glas frumos, precum vrabia, 
pe când porumbiţa este blândă şi cuminte“. Turtureaua şi porumbița ÎI 
simbolizau pe Hristos, pentru că Hristos a fost ca o turturea care ciripeşte pe tot 
pământul şi umple via Sa, adică pe noi, cei care credem în El, cu voce frumoasă, 
şi a avut blândeţea desăvârşită a porumbelului. Aşadar, în mod cert, această 
jertfă se referea la întruparea milostivului Dumnezeu. 


Unul dintre personajele principale ale Întâmpinării Domnului, în afară, desigur, de 
Hristos şi de Preasfânta Născătoare de Dumnezeu, a fost şi Simeon “cel drept şi 
temător de Dumnezeu“, care s-a învrednicit să Îl întâmpine pe Hristos, să-L ia în 
braţe şi să-L recunoască, prin puterea şi prin harul Duhului Sfânt. Fără îndoială, el 
este o mare personalitate, lucru care reiese atât din faptul că L-a recunoscut pe 
Hristos, cât şi din cuvintele pe care le-a rostit în acel ceas. 


Numele Simeon corespunde vieţii şi aşteptării purtătorului acestui nume, dar şi 
revelaţiei lui Dumnezeu către el, pentru că în limba ebraică, Simeon înseamnă 
ascultare sau acesta L-a ascultat pe Dumnezeu ( 


Sfântul Evanghelist Luca spune despre el că locuia în Ierusalim şi era drept, 
temător de Dumnezeu şi aştepta mângâierea lui Israel. În acelaşi timp, se spune că 
avea Duhul Sfânt asupra lui, Care îi dăduse de veste că nu o să moară înainte de 
a-L vedea pe Hristosul Domnului (Luca 2, 25-26). "Toate aceste caracterizări sunt 
trăsături ale unui om induhovnicit. Drept urmare, Sfânta Scriptură nu se interesează 
de originea lui omenească şi de alte aspecte ale vieţii sale sociale, pentru că el 
ducea în acelaşi timp o viaţă mult mai importantă, care este viaţa duhovnicească. 


Sfântul Nicodim Aghioritul a strâns laolaltă mai multe puncte de vedere ale 
interpreților în legătură cu cine anume era Simeon. EI a făcut acest lucru deoarece 
în Evanghelie nu se spune categoric dacă era preot sau nu, el fiind numit doar om. 


4 Astfel, cuviosul losif. scriitorul de cântări, îl numeşte “preot sfinţit“, 





+ Sfântul mucenic Metodie îl numeşte “preot induhovnicit“, 

4 Cuviosul Fotie şi cuviosul Teofilact spun că nu era preot, dar era mai presus 
de preoți, iar 

4 alții spun că era unul dintre cei şaptezeci de traducători ai Vechiului 
Testament, care nu a crezut atunci când a tradus proorocia lui Isaia: “iată, 
Fecioara va lua în pântece ” şi, în acel moment, i s-a dat vestea că va trăi 
până când Îl va primi în mâinile sale pe Hristos. 

4 Unii cred că era fiu al lui Hiliel, Patriarhul evreilor, şi tată al învățătorului 
de lege Gamaliel, iar 

+ alții, că era conducătorul Sinedriului evreilor. 


De asemenea, se spune că era de peste două sute şaptezeci (270) de ani. Cu referire 
la toate aceste, DIN afirmă că cei care vor să urmeze 
certitudinea Evangheliei, spune că Primitorul de Dumnezeu Simeon era un 
“bărbat inspirat de Duhul Sfânt”, 


Cu adevărat, Sfântul Simeon Primitorul de Dumnezeu a venit la templu prin 
puterea şi prin harul Duhului Sfânt. EI a avut Duhul Sfânt asupra lui, în Duhul 
Sfânt a primit vestea că Îl va vedea pe Hristos înainte să moară şi a venit la 
templu prin iluminarea Duhului Sfânt (Luca 2, 25-27). De aici înţelegem faptul 
că omul trebuie să aibă Duh Sfânt pentru a fi învăţat de Acesta. Cu alte cuvinte, 
Sfântul Duh nu descoperă tainele Sale oamenilor necuraţi în care nu Şi-a aflat de 
dinainte sălaş. 


Isaia prooroceşte: “Întăriţi-vă voi, mâini slabe, şi prindeţi putere genunchi 
slăbănogi ... întăriţi-vă şi nu vă temeţi” (Isaia 35, 3-4). Acest lucru s-a petrecut 
mai ales cu Sfântul Simeon Primitorul de Dumnezeu, căci după cum spune 
Evanghelistul Luca, “din îndemnul Duhului Sfânt a venit la templu“. Şi nu numai 
că era îndrumat de Duhul Sfânt, dar era şi întărit de Acesta. Nimeni nu poate să Îl 
vadă pe Dumnezeu dacă nu are puteri duhovniceşti, adică dacă nu se întăreşte prin 
puterea şi prin harul Preasfântului Duh. Aşadar, Duhul Sfânt îi întărea picioarele, 
ca să meargă spre templu, şi mâinile, ca să ÎL ţină pe Hristos. POI 

spune că Simeon nu a mers cu propriile sale picioare ca să purceadă 
spre slujirea tainei, ci Duhul Sfânt S-a făcut pentru el car purtător. 


O dată ajuns la templu, Dreptul Simeon L-a recunoscut prin puterea Duhului Sfânt 
pe Fiul lui Dumnezeu întrupat. Cu alte cuvinte, el s-a învrednicit să vadă cu ochii 
săi întruparea lui Dumnezeu Cuvântul, pe care au văzut-o toţi prorocii prin vedenii 
profetice. După cum spune Simeon şi Ana au văzut 
sfânta putere care se afla în Hristos, adică “vederea lor a trecut prin trupul 





omenesc, aşa cum trece lumina prin sticlă “. Aşa cum vedem lumina dintr-o casă 
prin ferestre sau cum vedem lumina prin becurile de sticlă, la fel şi cei curaţi cu 
inima văd prin Trupul lui Hristos lumina Dumnezeirii, ceea ce pentru alţii este 
necunoscut şi nevăzut. 


Sfântul Vasile cel mare a alcătuit lauda Sfântului Simeon primitorul de Dumnezeu, 
care a fost purtat de Duhul Sfânt şi s-a învrednicit de o mare cinste. 

spune că, deşi după cele văzute, Simeon era om, după cele duhovniceşti, el era 
Supraom; prin Substanţă era ca noi toți, dar prin virtute era deasupra, mult mai 
Sus decât semenii lui; după fire era om, dar prin virtute era înger; avea drept 
locuinţă Ierusalimul fizic, dar ca mitropolie avea Ierusalimul de sus. Şi nu 
numai că era mai presus de oameni, dar “Simeon îi întrecea şi pe îngeri“. 


În afară de Simeon primitorul de Dumnezeu, în templu se afla şi proorocița Ana, 
care s-a învrednicit şi ea să Îl vadă pe Dumenzeu şi să spună că Acesta este 
Mântuitorul ei. Ea avea optzeci şi patru de ani şi era văduvă, după ce trăiese cu 
bărbatul său timp de şapte ani (Luca 2, 36-38). 


Ana stătea zi şi noapte în templu şi nu se îndepărta de el. Aşadar în timp ce Simeon 
a fost îndrumat la templu de Duhul Sfânt, ea se afla acolo şi L-a recunoscut pe 
Dumnezeu prin Duhul Sfânt. 


Evanghelistul Luca o numeşte proroociţă, pentru că avea Duh Sfânt. 


DOI spune că Ana “era ipofetă care lăuda pe Dumnezeu cu laudă 
sfântă“. După ce afirmă între preot şi ipofet există o 


diferenţă. Profetul anunţă cele ce urmează să aibă loc după destul timp, în vreme 
ce ipofetul explică faptele prezente şi trecute, sau chiar pe acelea care urmează 
să se petreacă la un interval scurt de timp. Aşadar, Sfântul evanghelist Luca, a 
folosit cuvântul prooroc cu sensul de ipofet, pentru că Proorociţa Ana a recunoscut 
sosirea lui Dumnezeu Cuvântul prin Duhul Sfânt. 


De altfel, în Noul Testament, profeția are şi sensul de explicare în Duh Sfânt a 
înţelesului celui mai adânc al Legii şi, în general, al Sfintei Scripturi. In limbajul 
biblic, profeţii sunt teologi care deosebesc duhurile. 


Mărturisirea Anei a reprezentat o mulţumire şi o doxologie adusă pentru vestea 
izbăvirii lui Israel. Fapta ei a fost o îmbinare între mulţumire şi proorocie, pentru 
că, “vorbea despre Prunc“. 





Prezenţa Dreptului Simeon şi a Prorociţei Ana ne mai dezvăluie o realitate. Practic, 
ei doi au fost perechea de turturele cugetătoare care L-au întâmpinat pe Hristos 
atunci când Acesta a urcat la templu. Aşadar, pe lângă perechea de turturele 
necuvântătoare, Duhul Sfânt a trimis şi o pereche de turturele duhovniceşti şi 
purtătoare de duh, adică pe Simeon şi pe Ana. 


După cum spune Sfântul Grigorie Palama, din toate acestea înţelegem cine sunt 
cei care urmează să Îl primească pe Hristos şi cum trebuie să fie aceştia. Unirea 


cu Hristos presupune o viaţă corespunzătoare. Simeon era numit drept şi nu se 
menţionează dacă a fost sau nu căsătorit, în vreme ce Ana, după moartea soţului 
Său, a trăit în binecuvântarea văduviei, în neprihănire şi curăţie. 


Viaţa în Hristos înseamnă fecioria după Hristos sau căsătoria binecuvântată de 
Dumnezeu, aşa cum afirmă e ei De asemenea, într-o 
predică rostită la sărbătoarea Întâmpinării Domnului, Sfântul Grigorie vorbeşte în 
detaliu despre răul pe care îl provoacă desfrânarea şi spune că omul nu poate să 


aibă legătură cu Hristos dacă este desfrânat, deoarece o asemenea legătură cere 
răstignirea cărnii şi a dorințelor ei. 


Mântuirea omului nu depinde de felul de viaţă ales, adică feciorie sau căsătorie, ci 
de felul în care omul trăieşte, adică de legătura pe care acesta o are cu Hristos. Şi 
într-un caz şi în celălalt, se cer feciorie şi cuminţenie. Spre aceste lucruri ţinteşte 
viaţa ascetică, trăită în Tainele Bisericii; acesta este modul de viaţă spre care 
Dumnezeu-Om Hristos îl îndrumă pe om. 


Atunci când dreptul Simeon a întâlnit-o pe Preasfânta Născătoare de Dumnezeu, 
care Îl ţinea în braţe pe Hristos, L-a luat pe Pruncul sfânt cu mâinile sale. El “L-a 
primit în braţele sale şi a binecuvântat pe Dumnezeu” (Luca 2, 28). Scena aceasta 
este înfricoşătoare. Cu adevărat, un asemenea lucru nu ar fi fost cu putinţă dacă 
braţele lui Simeon nu erau întărite de Duhul Sfânt. 


Această imagine ne aduce aminte de vedenia profetului Isaia care după ce L-a 
văzut pe “Domnul stând pe un scaun înalt şi măreț” şi pe Serafimii care se aflau 
în jurul Lui, şi după ce şi-a mărturisit necurăția buzelor sale, s-a aflat dintr-o dată 
în faţa urmatoarelor fapte uimitoare: 





“Atunci unul dintre serafimi a zburat spre mine, având în mâna sa un cărbune, 
pe care îl luase cu cleştele de pe jertfelnic. Şi l-a apropiat de gura mea şi a zis: 
Iată S-a atins de buzele tale şi va şterge toate păcatele tale, şi fărădelegile tale le 
va curăţi” (Isaia 6, 6-7). 


Vedenia aceasta se referă la întruparea lui Dumnezeu Cuvântul. Profetul Isaia a 
fost ales să vestească poporului lui Israel venirea Celui făgăduit, adică a Lui 
Hristos, şi de aceea, el este considerat o mare voce între profeţi şi chiar al cincilea 
Evanghelist. EI a descris cu mare claritate şi acuratețe multe dintre scenele sfintei 
întrupări. 


Faptul că această vedenie se referă la întrupare reiese şi din Tradiţia erminiei 
bisericeşti. Într-unul din troparele praznicului se spune: 


“Cleştele cel tainic ce a luat în pântece pe cărbunele Hristos, tu eşti, Marie“. 


Toate revelaţiile din Vechiul Testament sunt legate de Cuvântul neîntrupat, iar cele 
mai multe dintre ele se referă la întrupare, adică la venirea Cuvântului în trup. În 
cazul de faţă, cărbunele este Hristos, iar cleştele tainic care ţine cărbunele este 
Preasfânta Născătoare de Dumnezeu, care L-a zămislit pe Hristos în pântecele ei şi 
care a dat acest cărbune Dreptului Simeon. Jertfelnicul ceresc este cerul plin de 
slava lui Dumnezeu. De aceea cântăm: “Pogorându-Se din cer Stăpânul tuturor, 
L-a primit pe El Simeon preotul“. 


Aşa cum Proorocul Isaia a primit cărbunele şi nu s-a ars, ci s-a curăţit şi a devenit 
profet, la fel şi Dreptul Simeon L-a primit pe cărbunele Hristos de la Preasfânta 
Născătoare de Dumnezeu şi nu s-a ars, ci s-a curăţit după cuvântul: “/ară, s-a atins 
de buzele tale şi va şterge toate păcatele tale şi fărădelegile tale le va curăţi. 


Această ultimă frază dovedeşte că vedenia profetului Isaia se referă la întruparea 
lui Dumnezeu Cuvântul, lucrul care reiese şi din faptul că Biserica a stabilit ca 
această frază să fie rostită de preotul slujitor după Sfânta împărtăşanie cu Trupul şi 
cu Sângele lui Hristos. Imaginea profetică prezentată mai sus, care îl pune pe 
Dreptul Simeon în strânsă legătură cu Sfânta Împărtăşanie, arată că omul trebuie să 
aibă Duh Sfânt, aşa cum avea şi dreptul Simeon, ca să nu fie ars de Trupul şi de 
Sângele lui Hristos. 


Prin urmare, cărbunele aprins este Hristos întrupat, jertfelnicul este pântecele 
prea curatei Fecioare, Serafimii sunt însăşi Născătoarea de Dumnezeu, iar 
mâinile ei ţin cleştele prin care dă cărbunele Dreptului Simeon. 





Imediat ce dreptul Simeon L-a luat pe Hristos în braţele sale, a exclamat: 


“Acum Slobozeşte pe robul Tău, Stăpâne, după cuvântul Tău, în pace, că ochii 
mei văzură mântuirea Ta, pe care ai gătit-o înaintea feţei tuturor popoarelor, 
lumină spre descoperirea neamurilor şi slavă poporului Tău Israel” (Luca 2, 29- 
31). 


Aceasta este o frază plină de măreție, pe care Biserica a preluat-o şi a aşezat-o la 
sfârşitul slujbei Vecerniei, dar şi în alte slujbe, ca de exemplu, în cuvântul de 
mulţumire de după împărtăşirea cu cinstitele Taine. În continuare vom încerca o 
scurtă analiză interpretativă a acestui fragment evanghelic. 


Dreptul Simeon a fost înştiinţat de Sfântul Duh că înainte să moară Îl va vedea 
cu siguranţă pe Dumnezeu Cuvântul întrupat, iar acest lucru s-a împlinit pentru 
că era “învrednicit cu har de prooroc” . După ce 


L-a văzut pe Hristos, a cerut slobozirea sufletului din A Ciăa a se vădi faptul 


că sfinţii “se consideră numai legaţi de trup” şi de acea nu 


se tem de moarte. 


După cuvântul Tău, în pace arată că Simeon a cerut ieşirea sufletului din trup 
“după cum i S-a făgăduit”, el considerând acest lucru ca fiind odihnă, pentru că 
“în pace” înseamnă “spre odihnă “ (Cuviosul Teofilact). Odihnă are legătură cu 
liniştea gândurilor, pentru că, o dată cu trecerea timpului, Dreptul Simeon o 
aşteaptă “fără încetare să vină“ (Sensul este acela că, înaintând în vârstă, 
Simeon a dobândit liniştea gândurilor, iar acum aşteaptă odihna care urmează 
în mod firesc după liniştirea gândurilor) (Cuviosul Teufilact, iar mântuirea lui 
Dumnezeu era întruparea pe care Domnul a pregătit-o mai înainte de timp. Cu 
adevărat, taina lui Hristos a fost pregătită “înainte de facerea lumii” 


Întruparea Fiului lui Dumnezeu Cuvântul a fost lumină spre descoperirea 


neamurilor, pentru că neamurile, adică idolatrii, se aflau în înşelare şi în 
întuneric şi căzuseră în mâinile demonilor PE N dar şi 
slava lui Israel, pentru că Hristos a răsărit şi a venit dintre israeliteni. Această 
slavă este simțită de cei care sunt recunoscători lui Dumnezeu 





Cuvintele Sfântului Simeon reprezintă un imn de biruință înălțat ca urmare a 
vederii de către el a Fiului lui Dumnezeu Cuvântul întrupat. Profeţii din Vechiul 
Testament vedeau spatele lui Dumnezeu, adică venirea Sa care avea să fie în viitor, 
însă Simeon l-a văzut faţa, Hristos este lumina lumii, dar nu lumină fizică, lumină 
morală sau o lumină simbolică, ci lumină adevărată, care alungă întunericul 
gândului şi al necunoştinţei şi care este slavă nu numai a israelitenilor, ci şi a 
întregii firi omeneşti. Fără Hristos şi în afara Lui, firea omenească este fără slavă, 
fără formă, nedefinită şi anonimă. Prin Hristos, ea dobândeşte “identitate şi 


conţinut”. (AED 


Faptul că, imediat după ce L-a văzut pe Fiul lui Dumnezeu întrupat, Simeon a cerut 
slobozirea, adică moartea, se explică prin marea sa bucurie pentru cele ce aveau să 
fie săvârşite în continuare. Voia să meargă în lad ca să ducă vestea cea bună 
drepţilor Vechiului Testament care se găseau acolo, adică să le spună că a venit 
Mesia, Care este Mântuitorul lumii. În plus, după cum spune 

Simeon se grăbea să meargă în lad pentru ca să nu apuce să ducă vestea 
cea bună copiii care urmau Să fie tăiaţi de Irod. El a cerut aceasta deoarece 
pruncii Sunt mai vioi, se mişcă mai repede, pe când el era “bătrân şi greoi şi se 
mişca încet“. Hristos îi împlineşte cererea şi, după spusele Sfântului Atanasie cel 
Mare, se pare că a fost ca şi cum Hristos i-ar fi zis lui Simeon că se arătă cu 
veselie către Adam, care trăia cu mâhnire în lad, şi să vestească bucuria Evei, 
care se afla în chinuri, zicând: 


“Vine mântuirea; vine Izbăvitorul; vine iertarea; vine Slobozitorul. Nu mai 
plânge, fie omenească, vine ajutorul nostru, vine şi nu întârzie. 


Prin urmare, dreptul Simeon este primul care a vestit celor întemnițați în întuneric 
— tuturor drepţilor Vechiului Testament aflați în lad, deoarece moartea nu fusese 
ontologic desfiinţată — că a sosit Hristos cel îndelung aşteptat, Care va veni grabnic 
şi în lad ca să-i elibereze. 


Dreptul Simeon i-a binecuvântat pe Fecioara Maria şi pe losif, care urmăreau cu 
mirare şi cu surprindere cele ce se petreceau, după care s-a întors spre Născătoarea 
de Dumnezeu şi i-a spus două profeţii minunate. 


Prima se referea la Persoana Dumnezeului-Om întrupat: 





“Tată, Acesta este pus spre căderea şi spre ridicarea multora din Israel şi ca un 
semn care va stârni împotriviri” (Luca 21, 34), 


proorocie care s-a împlinit în timpul vieții lui Hristos, dar care a continuat să se 
împlinească de-a lungul istoriei, ca şi în viaţa personală a fiecărui om. 


Dumnezeul-Om Hristos este căderea celor necredincioşi, adică a celor care nu 
cred în EI, şi ridicarea celor care cred. Un exemplu este ceea ce s-a petrecut pe 
Golgota. Un tâlhar a crezut şi s-a mântuit, iar celălalt s-a îndoit şi s-a osândit. 
Acest lucru se petrece şi în viaţa noastră interioară, pentru că Hristos este spre 
cădere în noi, atunci când noi, cei botezați, cădem în desfrânare, şi ne este spre 
ridicare — prin cuminţenia noastră. De asemenea, prin această proorocie se mai 
poate înţelege că Hristos trebuia să pătimească şi să cadă în moarte, pentru ca 
mulți să se ridice prin căderea şi prin moartea Sa (cuviosul Teofilact). 


Hristos este şi “semn care va stârni împotriviri”. Cuvântul semn se poate 
interpreta în multe feluri şi poate avea mai multe înţelesuri. 


Mai întâi, semn este întruparea lui Hristos, adică întruparea Fiului lui Dumnezeu 
Cuvântul. În timpul întrupării, s-au petrecut multe lucruri greu de închipuit şi 
nemaivăzute, pentru că Dumnezeu S-a făcut om, iar Fecioara s-a făcut mamă. 
Tocmai acest semn este contrazis şi pus la îndoială de mulţi oameni. Unii spun că a 
luat trup adevărat, iar alţii că a luat un trup imaginar, adică trupul Său era închipuit 
şi toate au fost săvârşite închipuit. Unii consideră că trupul era făcut din pământ, 
iar alții că era ceresc. Unii spun că Hristos, ca Dumnezeu, are existenţa de 


dinainte de veac, iar alţii cred că începutul existenţei Sale a fost din Preacurata 
Fecioară Maria 


Analizând tâlcuirea Cuviosului Teofilact despre faptul că semnul care va stârni 
împotriviri este întruparea Fiului lui Dumnezeu Cuvântul, 

spune că ereticul care vede lucrarea lui Hristos — Care are două 
lucrări, adică dumnezeieşti şi omeneşti; şi ca om, Îi era foame şi sete, a primit 
mucenicia, S-a răstignit, a pătimit etc., iar ca Dumnezeu a făcut minuni, a SCOS 
demoni, a readus la viaţa etc. — stă la îndoială dacă Hristos este om sau 
Dumnezeu. Însă creştinul nu are asemenea îndoieli, pentru că ştie din 
experienţa Sfinţilor îndumnezeiţi că, deşi Hristos are două firi, una 
dumnezeiască şi una omenească, El este unul atât în ipostas, cât şi în persoană 
şi astfel, acest Unul Hristos lucrează când ca Dumnezeu, când ca om. Desigur, 
atunci când lucrează ambele firi, acest lucru se face în comuniune. 





Apoi, după spusele” ORION semn care va stârni 


împotriviri este şi Crucea lui Hristos. Unii primesc Crucea şi Răstignirea lui 
Hristos, socotind că acestea înseamnă izbăvire şi că pe Cruce s-au biruit tăria şi 
puterea întunericului, în vreme ce alţii nu primesc Crucea. Aceştia din urmă nu pot 
să înţeleagă că Hristos S-a răstignit. De aceea, după cum spune Sfântul Apostol 
Pavel, Crucea este sminteală pentru iudei, iar pentru neamuri nebunie. Însă pentru 
Noi, cei care credem, Crucea este “puterea lui Dumnezeu şi înţelepciunea lui 
Dumnezeu” (| Cor. 1, 23-24). 


ÎN 


Cea de-a doua proorocie a Sfântului Simeon, care are legătură cu Preasfânta 
Născătoare de Dumnezeu, este următoarea: 


“Şi prin sufletul tău va trece sabie, ca să se descopere gândurile din multe inimi” 
(Luca 2, 35). 


In mod cert, profeția aceasta se referă la durerea şi la mâhnirea Născătoarei de 
Dumnezeu atunci când L-a văzut pe Fiul Său — Care era în acelaşi timp şi Fiul lui 


Dumnezeu — răstignit pe Cruce, în suferinţe şi în chinuri. Preasfânta Nascatore nu a 
suferit şi nici nu a simţit durere la Naşterea lui Hristos, tocmai pentru că L-a 
zămislit fără sămânță şi L-a născut fără stricăciune. Trebuia deci să sufere mult în 
vremea 1eşirii din trup a Fiului său. 


Tocmai această sabie, care a trecut prin sufletul Născătoarei de Dumnezeu în 
timpul morţii pe cruce a lui Hristos, a făcut să fie descoperite gândurile ascunse în 
inimile multor oameni. Unii s-ar putea îndoi de faptul că ea a fost mamă cu 
adevărat, dar datorită durerii simțite atunci de Fecioara Preasfântă, îndoiala lor se 
risipeşte. 


Aceasta ne aminteşte de întâmplarea a două femei din Vechiul Testament, care 
îşi revendicau amândouă un prunc, fapt pentru care S-au înfăţişat înaintea lui 
Solomon, ca să le fie dezlegată pricina. Solomon a cerut un cuţit pentru ca să 
taie pruncul şi să dea câte o bucată la fiecare femeie. Atunci, una dinte ele a 
cerut să nu fie tăiat copilul, ci să fie dat întreg celeilalte. A doua a cerut să fie 
tăiat, pentru ca să nu-l ia niciuna dintre ele. Regele a dat copilul aceleia care a 
preferat să îl lase să trăiască, chiar de-ar fi fost să-l ia cealaltă femeie. Aceasta a 
fost semnul că ea era mama naturală (Il Regi 3, 16-28). 





În acelaşi fel, durerea Preasfintei Născătoare de Dumnezeu a arătat că ea era mamă 
adevărată şi că Domnul a luat trup de la ea, căci dacă Născătoarea de Dumnezeu a 
fost mamă adevărată, înseamnă că şi Hristos a avut trup adevărat şi nu a fost un om 
închipuit. 


Sfântul Atanasie cel mare spune că exprimarea “ca să se descopere gândurile 


din multe inimi” înseamnă că, prin Crucea lui Hristos şi prin Patimile Sale, se 
vor descoperi toate pornirile interioare ale oamenilor, de vreme ce Petru, care Îl 
urmase zelos pe Hristos, va ajunge să se lepede de EI, ucenicii Îl vor părăsi, Pilat 
se va căi prin spălarea mâinilor, femeia acestuia va crede în urma unui vis de 
noapte, Sutaşul va da mărturie după semnele ce s-au arătat, Iosif şi Nicodim se 
vor ocupa de cele trebuincioase înmormântării, luda se va spânzura, iar iudeii 
vor da arginţi paznicilor ca să ascundă Învierea. Cu adevărat, Crucea lui Hristos 
“este lupta şi întărirea gândurilor şi întoarcerea lor împotrivă “. 


Această profeție nu se referă numai la întrupare şi la Răstignire, ci şi la viaţa 
Bisericii, care este adevăratul Trup al lui Hristos. Unii îşi găsesc mântuirea prin 
rămânerea în interiorul Bisericii, iar alţii se osândesc prin respingerea lucrării ei 
mântuitoare. De asemenea, 


Hristos va fi “spre căderea şi spre ridicarea multora” şi în cealaltă viaţă, pentru că 
toţi II vor vedea pe Hristos, dar pentru unii EI va fi Rai, iar pentru alţii, lad. 


Aceste ultime consideraţii arată faptul că Intâmpinarea Domnului nu se referă 
numai la Împăratul Hristos, prin înfăţişarea uneia dinte etapele sfintei iconomii, ci 
este în acelaşi timp şi o sărbătoare a omului trăitor în Hristos. 


Din praznicul împărătesc al împlinirii de către Hristos a vârstei de patruzeci de 
zile, Biserica a făcut o ceremonie, adică o slujbă care se săvârşeşte pentru fiecare 
copil la împlinirea a patruzeci de zile de la naştere. Pruncul este adus în biserică 
de către mama sa în cea de-a patruzecea zi de la venirea pe lume. Această 
aducere are un dublu înţeles. 


4 În primul rând, mama este binecuvântată la sfârşitul perioadei de curăţire 
de după lăuzie. La fel cum Biserica se roagă pentru orice boală, ea se roagă 
şi pentru femeia care a născut şi care, fireşte, simte slăbiciune trupească 





după efortul naşterii. În plus, se face rugăciune pentru curăţire, fiindcă 
modalitatea de naştere a omului este cea care a urmat căderii. 

+ În al doilea rând, aceasta este o slujbă de mulțumire pentru naşterea unui 
copil. Deoarece zămislirea şi naşterea unui copil nu sunt numai lucruri 
după fire, ci şi rezultat al intervenţiei lui Dumnezeu, simţim că pruncul 
aparține ziditorului. Prin urmare, acesta este oferit lui Dumnezeu, iar 
Dumnezeu ni-l dă înapoi prin intermediul preotului pentru că noi să îl 
creştem. Dar în realitate, el aparține lui Dumnezeu. 


După cum spune UNIO, ia jertfelnicul cel de sus, în 


loc de perechea de turturele, trebuie să aducem curăţia sufletului şi a trupului, 
iar în loc de doi pui de porumbel, să fim cu luare-aminte nu numai înaintea lui 
Dumnezeu, ci şi a oamenilor. Și aşa cum, după săvârşirea celor după lege, 
Hristos S-a întors în patria Sa, împlinindu-Se şi crescând în înţelepciune, şi noi 
trebuie să ne întoarcem în adevărata noastră patrie, care este Ierusalimul ceresc, 
trăind duhovniceşte, după legea sfântă, crescând în înţelepciune şi în har şi 
ajungând la vârsta împlinirii lui Hristos, desăvârşiţi cu sufletul şi vase adevărate 
ale Duhului Sfânt. 


Este datoria noastră, după cum spune UI, si ne 


asemănăm cu Dreptul Simeon şi cu Proorociţa Ana. Trebuie şi noi Să ÎI 
întâmpinăm pe Hristos îmbrăcaţi în nevinovăție, în pocăință, în cuminţenie, în 
curăţie şi, în general, în dragoste de Dumnezeu şi de oameni. Nimeni nu poate să 
Îl întâlnească într-un alt fel pe Hristos, Care este adevărata viaţă. 


ie se ste 


Praznicul Intâmpinării Domnului arată că Hristos este viaţa şi lumina 
oamenilor şi că omul trebuie să ţintească spre dobândirea acestei lumini 
enipostatice şi a enipostaticei vieți. 


Biserica înalţă rugăciunea: 


Pentru ca omul să Îl propovăduiască pe Dumnezeu, trebuie mai întâi să Îl vadă cu 
limpezime. Numai cei care îl văd pe Dumnezeu sau măcar primesc experienţa celor 
ce văd, se pot face îndrumător. Dar pentru ca omul să-L vadă pe Dumnezeu, 
trebuie mai întâi să primească iluminarea sufletului şi a simţurilor trupului. În acest 
fel, praznicul Întâmpinării Domnului se face praznic al întâmpinării fiecărui 
credincios”. 





Septembrie 1994 


(sursa: Mitropolit Hierotheos Vlachos, Predici la marile Sărbători, Ed. 
Egumeniţa, 2008) 





Părintele Valentin Mordasov, duhovnicul de la Pskov despre Întâmpinarea 
Domnului 


Pr. Valentin Mordasov 


duhovnicul de la Pskov 
5 
Invăţături şi 
| întâmplări minunate | 


EDITURA SOPILLA 


“Sărbătoarea Întâmpinării Domnului ne aminteşte că şi noi ne vom întâlni cu 
Domnul, precum s-a întâlnit cu Dânsul dreptul şi evlaviosul Simeon. 300 de ani a 
aşteptat el această întâlnire şi s-a învrednicit de ea în cele din urmă, pregătindu-se 
pentru aceasta printr-o viaţă bună şi curată. El L-a ţinut pe braţe pe Mântuitorul. 


Unde ne putem întâlni noi acum cu Domnul? Trupeşte — nicăieri. Dar Domnul 
ne-a spus: Eu Sunt cu voi până la sfârşitul veacului. 


Cum? Unirea şi întâlnirea cu Dumnezeu se face prin rugăciune. În mod deosebit 
se face printr-o stare de rugăciune neîncetată care ne menţine în comuniune cu 
Domnul în fiecare clipă şi în orice împrejurare. În biserică Dumnezeu este prezent 
în mod deosebit. „Ochii Mei şi urechile Mele sunt în biserică”, a spus Domnul. 


La mărturisire „Hristos stă nevăzut”. La împărtăşanie primim Trupul şi Sângele 
Domnului şi astfel ne unim cu Hristos. 


Se povesteşte că cineva a plecat în căutarea lui Hristos şi oriunde mergea, chiar şi 
în biserică, preocupat mereu de vreo grijă, nu-L vedea pe Hristos. Dar întâlnind 





bolnavi, schilozi şi suferinzi, L-a găsit în ei pe Hristos. În necârtirea lor, în răbdare, 
în blândeţe. Şi noi putem să-L găsim astfel pe Hristos. 


Bătrânul Simeon s-a învrednicit şi de darul suprem: să moară în templu la 
rugăciune. De o astfel de moarte au avut parte şi Sfinţii Serafim de Sarov, loan de 
Tobolsk şi alţii. Ca să mori bine trebuie să trăieşti bine. În plus, este foarte 
important să ne rugăm Domnului să ne învrednicească de sfârşit bun, creştinesc şi 
să ne izbăvească de o moarte ruşinoasă. Roadele Duhului: smerenia, blândeţea, 
răbdarea, dragostea le vom lua cu noi în veşnicie. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 





Sfântul Inochentie al Penzei - Cuvânt în ziua Întâmpinării Domnului (despre 
depărtarea de lume şi apropierea de Dumnezeu) 


COLECTIA PARINTI RUȘI 


Sfântul Inochentie al Penzei 
îm 2) 
Viaţa care duce la Cer 


Învățăturile unui sfânt tânăr 


El L-a primit în braţele sale şi a binecuvântat pe Dumnezeu (Lc. 2,28). 


Sub povara anilor şi sub greutatea acoperişului învechit al sufletului, bătrânul cel 
vechi de ani n-a slăbit în credinţă. Biruind prin tăria nădejdii toate greutăţile în 
înălțarea de la trup şi de la lume, a întâmpinat mai întâi cu ochiul lăuntric, intru 
făgăduinţa Duhului, iar apoi şi cu ochii trupeşti, mântuirea cea gătită înaintea 
feţei tuturor popoarelor (Lc. 2, 27, 32). 


Privirea întunecată de deşertăciune n-ar fi găsit în Pruncul adus în templu după 
obiceiul Legii nimic în afara unui om aflat sub Lege, însă cel ce aştepta mângâierea 
veşnică vede în El mângâierea bătrâneţilor sale şi a întregului Israil; prunceasca 
slăbiciune nu-l împiedica să vadă în EI pe Cârmuitorul (Mt. 2, 6) lui Israil, pe 
biruitorul lumii şi al iadului, al păcatului şi al morţii; scutecele care acoperă trupul 
n-ascund lumina ce se revărsa de la EI dincolo de poporul lui Dumnezeu - spre 
luminarea neamurilor (Lc. 2, 32). Cuprins de groază evlavioasă, dreptul, în răpire 
covârşitoare, a arătat în primul rând sfârşitul vieţii, în timpul căreia i se făgăduise 
că Îl va vedea pe Hristos Domnul. 





Acum slobozeşte pe robul Tău, Stăpâne (Lc. 2, 29), a strigat Simeon către Cel 
ținut în mâinile sale. Nu un prunc în braţe de bătrân, ci Atotţiitorul în mâini 
omeneşti, ci Dumnezeu-Cuvântul ia aminte la omul ajuns la capătul puterilor; 
Mântuitorul lumi primeşte slujire de la cel mântuit. Câte răsplăţi pentru o aşteptare 
vremelnică, chiar dacă ea s-ar fi întins dincolo de întregul neam omenesc! 


Soarta aceasta atât de bună nu este însă moştenirea unui singur om — şi Avraam a 
văzut ziua aceasta, care luminează cu strălucirea ei toate vremurile şi veşnicia, şi el 
era atât de tare în credinţă, încât de departe, din anii străvechimii, a întâmpinat 
izbăvirea ce avea să vină, şi s-a bucurat (În 8, 56). 


Nu pentru o anumită vreme, ci pentru noi, ascultătorilor, continuă ziua aceasta 
veşnică, în care-L putem întâmpina pe Domnul Mântuitorul. Dacă nu ne-a fost 
pregătit să-L vedem cu ochii trupeşti şi să-L pipăim cu mâinile, ni S-a dăruit cel 
puţin, Să-L contemplăm prin credinţă şi să-L întâmpinăm cu duhul. Cel ce a 
venit o dată la toată lumea vine de multe ori la fiecare om, îndemnându-l să Îl 
întâmpine. 


Iisus Hristos, ieri şi azi şi în veci, Acelaşi este (Evr. 13, 8). 


După ce a zis o dată, repetă mereu lumii întregi, până ce îi va pregăti pe toţi să 
întâmpine slăvita şi ultima Sa venire. 


Mirele Ceresc vine la fiecare suflet omenesc. Să ne oprim pe această cale a 
mergerii tainice şi să cercetăm cu făclia credinţei pe de o parte cine se pregăteşte 
şi-l iese în întâmpinare, pe de alta cine se depărtează de EI. 


Evanghelia, ce ne-a vestit acum împlinirea Legii asupra lui Hristos Domnul, Care a 
fost adus în Ierusalim, îi arătă pe cei ce-L întâmpinau pe EI, Cel pus în templu 
înaintea Domnului. Dintre numeroşii locuitori ai Ierusalimului, care a fost numit 
loc al sălăşluirii slavei Domnului, nu şi-au dat seama că-s cercetaţi nici Irod, care 
mai mult decât oricine ar fi trebuit să vadă, de pe înălțimea tronului său, slăvita 
venire în cetatea lui a Împăratului împăraţilor, nici fariseii cei înţelepţi, care 
socoteau şi vedeau vremea venirii acesteia, ci doar un om cu numele Simeon, 
temător de Dumnezeu şi drept, care lăsând deoparte toate celelalte aşteptări, 
aştepta mângâierea lui Israil şi fiica lui Fanuil, văduvă în vârstă de 84 de ani, 
care nu se depărta de Templu, Slujind lui Dumnezeu ziua şi noaptea (v. Lc. 2, 25- 
36). 


Aşa întâmpina cercetarea cerească oraşele vestite şi lumea întreagă. 





> Puternicii lumii acesteia, cum ar fi Irod, se străduie doar să se pună în 
siguranță şi să înmulțească strălucirea măreției lor pământeşti; furaţi de 
acest vis, ei se îndepărtează de Domnul. 

> Înţelepţii lumii, asemenea fariseilor şi cărturarilor, plini de dragoste de 
sine şi nădăjduire în sine, nu lasă deoparte ,„bucăţica gustoasă ” nici măcar 
când pipăie hrana cerească ce se pogoară la ei - şi, neaflând în aceasta 
dulceaţă pământească, se depărtează de la ea spre desfătarea de sine. 


Dimpotrivă, cei ce se depărtează de lume, ca fiica lui Fanuil şi ca Simeon, în 
pofida părerii obşteşti, merg să-L întâlnească pe Domnul şi Il întâmpină încă din 
zilele fiinţării lor pământeşti. 


Privind îndeaproape calea unora şi calea celorlalți, vom învăţa să cercetăm mai 
îndeaproape propriile noastre căi. 


Calea de multe feluri a lumii este întuneric şi alunecare (v. Ps. 34, $). 
Deşertăciunea şi nestatornicia, minciuna şi călcarea de lege îl aşteaptă pe oricine 
purcede pe ea. Cei ce o umblă, luând asupra-şi sarcina călăuzirii altora, ca nişte 
oarbe călăuze de orbi, îi trag mereu pe aceia în rătăcire şi înşişi sunt traşi de ei. 
Întuneric e calea lumii, şi alunecare. Pe ea se săvârşeşte mişcarea din păcat în păcat 


la fel de uşor cum se rostogolește în jos cel aruncat de pe vârf de munte. 


De-abia apare gândul călcător de lege, că din el se naşte pofta, din poftă — fapta, 
din repetarea faptelor — patima, din patimă — multe, necontenite griji: acestea vor 
împovăra şi strâmtora inima până când aceasta ni se va învârtoşa ca o piatră. 
Astfel, ultima scânteie de lumină ascunsă în adâncul sufletului — năzuinţa spre 
Izvorul Cel Veşnic al bunătăţilor — piere şi se preface într-un grăunte de cenuşă 
rece şi întunecată — în năzuinţa spre deşertăciunea lumii. 


Ce bine ar fi dacă această grabnică şi vădită cădere de la căile lui Dumnezeu nu 
s-ar întinde asupra tuturor celor ce merg pe căile lumii! Dar cine nu ştie că cei 
ce împlinesc obiceiul veacului acestuia doar ca să nu se depărteze de societatea 
cu care S-au obişnuit şi să nu fie vorbiţi de rău se depărtează de lumina lui 
Dumnezeu tot atât de neaşteptat ca unul dintre ucenicii plini de râvnă ai lui 
Hristos, care, fugind de primejdia de a fi batjocorit pentru o vreme de arhiereii 
iudeilor, a căzut în primejdia de a fi despărţit pe veci de Învățătorul său? 


A uita de tine în mijlocul distracţiilor zgomotoase doar pentru a te odihni de 
osteneală nu înseamnă, oare, a-L uita pentru o vreme pe Cel ce a purtat toate 
ostenelile şi durerile noastre (vw. Is. 53, 3)? A alerga după strălucirea şi măreţia 





lumii nu înseamnă, oare, a fugi de Cel ce ne învaţă blândeţea şi smerenia (v. Mt. 
11, 29)? La împărăţia luminii nu se ajunge pe întunecatele cărări ale lumii: deja 
iroseşte cel ce nu adună bunătăţile cele veşnice; cine nu este cu Mine, zice 
Domnul, împotriva Mea este (Lc. 11, 23). 


Înţelepţii care purced pe calea cea acoperită de întuneric se coboară în scurtă 
vreme, prin iubirea de sine, la ei înşişi şi cu atât mai mult se depărtează de 
Domnul. Simţind întunericul în care rătăcesc mulţi, se pun pe ei înşişi mai presus 
de orbirea aceasta. Numărând slăbiciunile altora, privirea lor scrutătoare, se 
întoarce în scurtă vreme la propriile calităţi, cu atât mai lesne cu cât măsurând 
neajunsurile altora micşorează sau ascunde cu totul propriile slăbiciuni. Când 
ascultăm şi rostim cu plăcere învinuiri aduse altora, aceasta dă mărturie despre 
orbirea noastră (întrucât nu vrem să vedem în noi înşine ceea ce vedem în alții), 
dă în vileag iubirea noastră de sine, chiar dacă nu o băgăm de seamă. Din acest 
firicel mărunt şi părut nimicnic al mulțumirii de sine se naşte uriaşul care e educat 
de laude, creşte în mijlocul linguşirii, se întăreşte până la nădăjduirea în sine, 
devine copt în uitarea de Dumnezeu. EI este cu atât mai primejdios cu cât biruie 
mai ascuns mintea şi inima; cu atât mai mult spor are întorcând spre folosul său 
toate faptele omului cu cât iubeşte doar ce este al său şi întoarce spatele celor 
străine. 


Acest duh al dragostei de sine, înrădăcinat în adâncul sufletului odată cu 
vătămarea acestuia, 


=> răneşte, ca un şarpe vechi, fiecare gând; 

= ca un sfetnic neprefăcut, îndeamnă la nevoinţe strălucite şi le amână pe cele 
ce se văd mai puţin, 

=> ca un prieten credincios, apără de jigniri şi se răzbună pe cei care ne 
jienesc; 

= ca un vrăjmaş puternic, se înarmează împotriva hotărârilor noastre de a ne 
smeri; 

= ca un hoț viclean, răpeşte înseşi înălțările în rugăciune; 

= ca un domn stăpânitor, găseşte totul în sine însuşi; 

— şi ca un sărac jalnic, aşteaptă de la toți milă: peste tot se caută pe sine 
însuşi. 


Nu închipuirea născoceşte aceste trăsături atât de întunecate ale iubirii de sine, ci 
chiar şi o uşoară experienţă asupra omului celui vechi îi va descoperi fiecăruia că 
pe temelia aceasta se întăresc toate patimile pierzătoare din vremea când 





făgăduinţa amăgitoare — veţi fi dumnezei (Fac. 3,6) — a fost auzită în inimă şi 
primită ca binevestire. De acest duh viforos s-au sfărâmat în vremurile cele vechi 
munţii lui Dumnezeu şi blândeţea lui David s-a întunecat cu uciderea celui 
nevinovat şi s-a prefăcut în nebunie înţelepciunea lui Solomon. 


A fost omorâtă vrajba împotriva lui Dumnezeu, dar este născută din nou prin 
nădăjduirea în sine şi întărită pe măsura iubirii de sine. Cel ce nădăjduieşte în 
puterile sale luptă împotriva puterii lui Dumnezeu, care se săvârşeşte în 
neputinţe (v. II Cor. 12, 9); a socoti mari propriile nevoinţe micşorează nevoinţele 
purtate pentru întreaga lume de către Cerescul Mijlocitor. Această putere lăuntrică 
i-a oprit pe farisei şi pe cărturari să iasă în întâmpinarea lui Hristos Domnul; în 
chip asemănător, toţi cei ce se culcă pe nădăjduirea în sine nu văd cercetarea în 
care Se arată Domnul cu ajutorul şi cu puterea Sa. 


Apropiindu-Se de Ierusalim, lisus Hristos, după spusele martorilor, văzând 
cetatea şi răul care se săvârşea în ea, a plâns pentru ea (v. Lc. 19, 41). 


O, Vesnicule Mijlocitor! Oare nu face să curgă lacrimile Tale fiecare cetate 
unde dezbinarea înăbuşă cuvintele vieţii veşnice, unde fărădelegea şi osteneala 
taie calea spre legea Ta, unde camăta şi vicleşugul ascund lumina şi adevărul 
Tău (v. Ps. 54, 9-10)? 


Dumnezeule Milostive! Oare nu Te facem să plângi pentru fiecare suflet atunci 
când îl dăm cu veselie pe mâna vrăjmaşilor Tăi şi singuri ne ostenim neobosit ca 
să ne apropiem pierzarea? 


Să ne mângâiem însă, ascultătorule! Indelunga răbdare nu încetează, căci sunt şi 
oameni care Il caută pe Domnul, se găsesc suflete bune, care se pregătesc 
necontenit să-L întâmpine. 


Depărtarea de lume şi de noi înşine ne apropie de Dumnezeu. Când se strică unirea 
cu lumea, întunericul ce acoperă mintea şi inima se destramă; se descoperă în el 
ceea ce era ascuns din pricina acelei strânse uniri. În apropierea lui auzul îşi poate 
da seama că zarva lumii se alcătuieşte din strigăte ca ale îndrăciţilor şi tânguiri de 
oameni împilați, din plângeri şi clevetiri, din ponegriri şi dihonii, din râsete şi 
încăierări. Ochiul care pătrunde în strălucirea şi măreţia lumească vede în ele o 
povară de care se lasă înşelaţi doar cei neîncercaţi, dar care încovoaie spre pământ 
duhul şi îngreunează înălțarea adevărată. Atunci, cei care poartă lanţurile lumi se 
arată robi vrednici de milă, înţelepţi doar când este vorba să născocească pieirea lor 





şi a altora. Cu cât se vede mai bine această casă apăsătoare a robiei, cu atât devine 
mai grabnică îndepărtarea de ea. 


Din Egipt se pleacă în pustie, dar nu acolo unde se aud din nou cârtire şi plângeri, 
ci în locuinţa tăcerii, unde se poate lua aminte la glasul veşnic, unde se poate aduna 
mana hrănitoare nu de trup, ci de duh, acolo unde orice strălucire pământească se 
stinge şi orice măreție lumească este smerită, înainte să bage de seamă, cei care ies 
din Egiptul lumii sunt călăuziţi de Îndrumătorul Cel Nevăzut. Dăruind dorinţa 
îndepărtării de deşertăciune, Acesta o întăreşte insuflând făgăduinţe, scoate cu 
putere de taină şi merge înainte, arătând calea dreaptă. Ceea ce sperie puţinătatea 
de suflet dă mângâiere celor ce părăsesc deşertăciunea lumii. 


Aceştia, ca cei care plecau din vechea casă a robiei, trec cu grabă prin apă, 
spălându-se cu lacrimi de pocăință; prin foc, în care arde tot ce e necurat; prin 
munţi (Îs. 42,2; 45,2), unde este pusă la încercare adevărata măreție în nevoinţele 
cele înalte; prin crăpăturile pământului (Evr. 11, 38), în trecerea cărora se arată 
măsura răbdării şi a nădejdii. Nu omul cu puterea sa, ci Dumnezeu în ispită va 
aduce şi uşurare (| Cor. 10,13), duce pe căi atât de anevoioase pentru trup, care 
slăbeşte chiar atunci când duhul se deşteaptă. 


Această Călăuză Nevăzută îi întâmpină şi în chip văzut pe cei care fug de lume, 
însă atunci când trebuie să le dea nădejde prin făgăduinţă ca lui Avraam, care a 
lăsat casa tatălui său (v. Fac, 12, 1, 7); când trebuie să-i mângâie prin 
binecuvântare, ca pe Iacov, care fugea de fratele său (v. Fac. 35,1); când trebuie să- 
i înarmeze cu puterea minunilor, ca pe Moisi în biruinţa asupra faraonului. Cei ce 
au 1eşit din lume ştiu vremea şi chipul întâmpinării dumnezeieşti, dacă n-au luat cu 
ei rămăşiţe ale casei de mai înainte, asemenea Rahilei, ca să se mângâie în 
puţinătatea lor de suflet. 


Cei ce părăsesc cu adevărat lumea părăsesc orice lucru al lor şi depărtându-se de 
deşertăciunea cea din afară, se depărtează mai ales de ei înşişi - de deşertăciunea 
lăuntrică. 


Dacă trupul nu este sprijinit de puterea sa, cade la pământ. Punându-şi nădejdea în 
puterile sale duhovniceşti, omul cel vechi cade de pe înălțime — cade din mărire în 
smerenie, de la visare la cunoaşterea de sine. Strălucirea credinţei luminează 
această fericită cădere şi descoperă: „Cunoaşte, omule, că eşti şi sărac, întrucât 
nu este pe pământ nimic care să fie al tău, în afara născocirilor tale - a 
leagănului, a scutecelor de multe feluri şi a mormântului şi orb, întrucât val este 
aşternut pe inima ta şi te împiedică să vezi lumina veşnică ce te încălzeşte, iar 





înţelegerea ţi se târăşte doar pe faţa cea văzută a lumii acesteia Stricăcioase, 
cunoscând-o numai prin pipăit. Nu-ţi număra nevoinţele glorioase: ca nişte 
frunze de smochin, acestea nu ascund goliciunea ta lăuntrică şi nimicnicia 
duhovnicească“. 


Pe măsură ce omul cel dinafară cade şi se strică, cel lăuntric se ridică şi se 
înnoieşte (v. II Cor. 4, 16). Smerindu-se, simţindu-şi neputinţa duhului şi a 
trupului, iar totodată luptându-se cu vrăjmaşii din afară şi dinlăuntru ca unul care 
se luptă cu moartea, din tot sufletul şi din toată puterea strigă cerând ajutor: 
„Scoală-Te, Doamne, în întâmpinarea mea!” 


Grăbind însă cu duhul şi cu trupul a săvârşi calea sa chiar dacă n-a aflat întărirea 
cea preaînaltă, vede încă o treaptă pe care trebuie să se pogoare pentru a cădea la 
aşternutul picioarelor Mântuitorului: vede mormântul, prin care a trecut lisus 
Hristos şi fără întârziere, prin puterea iubirii dumnezeieşti, aruncă în el tot omul 
cel vechi, omoară toate dorinţele, aplecările, până şi gândul la propria sa smerenie. 


Cine nu vede aici că cel ce se depărtează de Sine însuşi merge în urma 
Domnului, Care S-a smerit până la pruncie şi iesle, Care de pe Tronul slavei S-a 
pogorât pe cruce şi în mormânt? Dacă această măsură a deşertării de sine 


duhovniceşti în omul slab şi neputincios nu atinge măsura vârstei lui Hristos, o va 
împlini Cel care, Însuşi fiind ispitit, ştie cum să le ajute celor ispitiţi (v. Evr. 2, 
18). Ochiul trupesc nu vede cum Îndrumătorul Ceresc săvârşeşte calea deşertării de 
sine împreună cu alesul Său însă şi urechea trupească aude cum se întăreşte 
neputința desăvârşită spre a birui puterile potrivnice: Nu fe teme, îi spune Domnul 
celui ce se smereşte, Eu sunt cu tine, Eu sunt Dumnezeul tău; Eu îţi voi da tărie 
şi te voi ajuta şi dreapta Mea cea tare te va sprijini (Îs. 41,10). 


Chiar dacă însuşi cel ce neîncetat se înalță şi se apropie de Domnul Care vine nu 
simte pe pământ dumnezeiasca întâmpinare, nădejdea ne încredinţează însă că el se 
pregăteşte pentru întâmpinarea sărbătorească şi ultimă. Arunci când Însuşi 
Domnul, intru poruncă, la glasul arhanghelului, Se va pogori din cer (I Tes. 4, 
16), cei care îl aşteaptă pe pământ ca măturătura tuturor (I Cor. 4, 13) vor prinde 
aripi ca vulturii şi vor zbura, având lumea ca martoră, ca să-L întâmpine pe 
Domnul în văzduh, şi aşa pururea cu Domnul vor fi (1 Tes. 4,17). 


Nu numai cei aleşi din lume se ostenesc să se pregătească pentru a-L întâmpina pe 
Dumnezeu, Care vine degrabă şi fără veste: împreună-suspinarea şi împreună- 
îndurerarea cu ei a făpturii în prefacerile nestatorniciei şi în stricăciune apropie 
întreaga lume de marea întâmpinare a slobozeniei slavei fulor lui Dumnezeu (Rom. 





8, 19-21). Intreaga lume iese în întâmpinarea Domnului — încetineala unui anumit 
număr de oameni nu va ţine în loc mersul întregii lumi. 


Credem, Doamne, în întâmpinarea Ta şi de acum şi care va să fie la sfârşitul 
vremurilor! Dorind să ne apropiem de Tine, în numeroase rânduri ne depărtăm 
de deşertăciune, însă ne întâlnim cu ea iarăşi. Ne părăsim pe noi înşine, însă 
doar când ne mâniem pe slăbiciunile noastre, iar după ce purtăm o osteneală 
uşoară ne întoarcem cu dragoste la noi înşine. Sărăcia credinţei ne lasă într-o 
asemenea puţinătate de suflet, însă dorinţa de a întâmpina Slava Ta încă nu ne 
lasă. Aici tindem către Tine mâinile noastre, rugându-ne ca dreapta Ta să 
ajungă până în adâncul sufletului şi ca înaintea sculării duhului nostru în 
întâmpinarea Ta Să iasă puterea Ta: credem, Doamne, ajută necredinţei 
noastre! Amin. 


(din: Sfântul Inochentie al Penzei, Viaţă care duce la Cer. Învățăturile unui 
sfânt tânăr, Editura Sophia, 2012) 





Sfântul Serafim Sobolev - Cuvânt la Întâmpinarea Domnului - Despre slava 
harică a drepţilor Noului Testament 


[Eee 


„Că ochii mei văzură mântuirea Ta, pe care ai gătit-o înaintea feţei tuturor po- 
poarelor, lumină spre descoperirea neamurilor şi slavă poporului Tău Israel” (Luca 
2, 30-32). Nu se poate număra, iubiţilor întru Hristos fiii mei, de câte ori am auzit 
la Dumnezeieştile slujbe cuvintele imnului insuflat dreptului bătrân Simeon, primi- 
torul de Dumnezeu: „Acum slobozeşte pe robul Tău, Stăpâne...”. La aceste cuvinte 
ne face atenți Sfânta Biserică, mai ales astăzi, la această mare sărbătoare a 
Întâmpinării Domnului. 


Despre ce ne vorbeşte, iubiților, acest sfânt imn al bătrânului Simeon, această 
cântare mărturisitoare înainte de moartea lui? În câteva cuvinte, în ea se cuprinde 
toată lucrarea lui Hristos. Aici se spune: „„...că ochii mei văzură mântuirea Ta, pe 
care ai gătit-o înaintea feţei tuturor popoarelor...”. În puterea darului proorocesc dat 
lui Simeon, el a întrezărit amănunţit mântuirea care a făcut-o pentru noi Mântui- 
torul nostru, mai ales pătimirea de pe Cruce şi moartea. 


Dar nu numai în puterea darului proorocesc Sfântul Simeon a întrezărit această 
mântuire, ci şi datorită faptului că el a fost unul din cei şaptezeci de traducători ai 
Bibliei, cu trei sute de ani înaintea Întâmpinării Domnului. EI traducea cartea 
proorocului Isaia, care atât de exact a prezis şi a ilustrat patimile şi moartea lui 





Hristos, ca şi cum ar fi văzut totul cu ochii lui şi s-ar fi aflat lângă Cruce, când 
Domnul era răstignit. Nu în zadar, Proorocul Isaia este numit Apostolul lui Hristos 
al Vechiului Testament. 


Mai departe, în sfântul imn al bătrânului Simeon se spune: „...lumină spre 
descoperirea neamurilor...”. Din aceste cuvinte se vede că dreptului Simeon i-a fost 
descoperită urmarea lucrării răscumpărătoare a lui Hristos - răspândirea credinţei 
în Hristos, ca Dumnezeu întrupat pe pământ, printre toate popoarele păgâne. 


Este interesant că atunci când dreptul Simeon vorbeşte despre mântuire şi 
luminarea lumii întregi cu lumina credinţei, îi are în vedere pe toţi oamenii. lar la 
sfârşitul cântării sale el vorbeşte doar despre slava poporului lui Dumnezeu, noul 
Israel. După moartea mântuitoare a lui Hristos, poporul ales al lui Dumnezeu, adică 
noul Israel, este Biserica Noului Testament, adică drepţii Noului Testament. Și 
aceasta este de înţeles. 


Domnul a săvârşit lucrarea mântuitoare a răscumpărării pentru toată omenirea; la 
fel şi lumina credinţei ortodoxe s-a răspândit încă prin propovăduirea Apostolilor 
în toate colţurile lumii. Dar nici pe departe, nu toţi oamenii s-au folosit de lucrarea 
răscumpărătoare a lui Hristos şi n-au primit credinţa advărată în EI; de aceea puţini 
oameni, chiar şi din rândurile ortodocșilor, dobândesc slava despre care vorbeşte 
Sfântul Simeon, primitorul de Dumnezeu. 


Totuşi, ce trebuie să înţelegem prin această slavă? Sfântul Simeon a înţeles slava 
care se manifestă în viaţa oamenilor sfinţi, prin lucrarea Harului, din momentul 
pogorârii peste Apostoli a Sfântului Duh. Aceasta este mai înainte de toate 
sfințenia drepţilor Noului Testament care este nedespărțită, după cuvintele lui 
Hristos, de bucuria dumnezeiască (loan 15, 10-11). 


Această slavă sunt semnele şi minunile nespuse, pe care le săvârşeau plăcuţii lui 
Dumnezeu, în puterea sfinţeniei lor, prin Harul Sfântului Duh. Această slavă este 
cunoaşterea dumnezeiască a sfinţilor, care se manifesta prin descoperirile nespuse 
ale Tainelor dumnezeieşti şi vederea Domnului lisus Hristos în slava Lui Dumne- 
zeiască, a Preacuratei lui Maici, sfinților îngeri şi altor locuitori cereşti. 


Prin această slavă trebuie să înţelegem ceea ce prooroceşte a spus dumnezeiescul 
psalmist: „Sfinţilor celor de pe pământul Lui, minunate au făcut Domnul toate 
voile Sale într-înşii” (Psalmi 15, 3). 





De slava, pe care a întrezărit-o Sfântul Simeon, primitorul de Dumnezeu, se 
minunează îngerii şi pentru care ÎI proslăvesc neîncetat. De ea se minunează 
oamenii, căci la sfinți se referă cuvintele Mântuitorului nostru: „Aşa să lumineze 
lumina voastră înaintea oamenilor, aşa încât să vadă faptele voastre cele bune şi să 
slăvească pe Tatăl vostru Cel din ceruri” (Matei 5, 16). 


Această slavă a drepţilor Noului Testament o simt şi animalele sălbatice. În viaţa 
sfântului Simeon, stâlpnicul se spune că odată la stâlpul lui s-a târât un şarpe mare 
de 16 stânjeni lungime. El a început să-i arate ochiul său în care spânzura un 
ghimpe mare, fără cuvinte rugându-l pe marele stâlpnic să-l vindece. Sfântul 
Simeon i-a însemnat ochiul cu semnul sfintei cruci şi ghimpele a căzut. Ca 
mulțumită pentru vindecare şarpele, a stat întins înaintea stâlpului, în toată 
lungimea, o săptămână întreagă. Pelerinii care veneau la stâlpnic pentru povăţuire 
şi vindecare, se umpleau de cutremur şi frică văzând un asemenea monstru. De 
aceea sfântul stâlpnic a spus şarpelui: „Tu îi înfricoşezi mult pe oamenii lui 
Dumnezeu care vin la mine. Pleacă de la stâlpul meu”. lar şarpele, ca o făptură 
înţelegătoare, s-a supus glasului minunatului plăcut al lui Dumnezeu şi imediat a 
plecat de lângă stâlp. 


Voi ştiţi, iubiților întru Hristos fiii mei, cum slujea leul Sfântului Gherasim de la 
Iordan şi cum se supunea Sfântului Serafim de Sarov ursul. lar egumenei 
mănăstirii Staroladojskaia din regiunea Novgorod i se supuneau lupii. Când iarna, 
după ce se ruga în paraclisul din adâncul pădurii întunecate, se întorcea cu 
schiorii în mănăstire, lupii o escortau pe de o parte şi alta ca nişte străţi 
credincioase, îi înțelegeau cuvintele ei şi cea mai mică mişcare a mâinii. Aşa 
ocrotind-o pe marea nevoitoare, lupii o însoțeau până la porțile mănăstirii. 


lată ce slavă a drepţilor Noului Testament a prevăzut dreptul Simeon. Prin ea 
trebuie să înţelegem şi sfârşitul minunat al sfinților. Nu numai singur Sfântul 
Serafim de Sarov a avut un sfârşit slăvit, când îngerii i-au urcat sufletul la scaunul 
dumnezeiesc într-o lumină harică şi orbitoare. Asemenea sfârşit slăvit a dăruit 
Domnul şi Sfinţilor Antonie cel mare, Sfântului Cuvios Amun, Teodor Studitul şi 
lui Iosif, făcătorul de cântări şi altor mari bineplăcuţi ai lui Dumnezeu. 


Prooroceşte a văzut Sfântul Simeon şi slava drepţilor care, după cuvântul lui 
Hristos, „...vor străluci ca soarele în Împărăţia Tatălui lor (Matei 13, 43). În sfârşit, 
Sfântul Simeon şi-a văzut şi propria slavă viitoare în cereasca Împărăţie a lui 
Hristos. Cât de mare este ea, Sfântul Nicolae, făcătorul de minuni i-a descoperit 
Sfântului Petru Atonitul printr-o vedenie. Sfântul Nicolae i-a spus Preacuviosului 
Petru că Simeon, primitorul de Dumnezeu are îndrăzneală atât de mare înaintea 





Scaunului Dumnezeiesc, pe care el, Sfântul Nicolae, nu o are şi de aceea, trebuie să 
se roage cu sârguinţă dreptului Simeon. 


Ce vrea de la noi, iubiţilor întru Hristos fiii mei, Sfânta Biserică, atunci când ne 
aminteşte de cuvintele sfântului Simeon, primitorul de Dumnezeu? Ea vrea ca noi 
neîncetat să ne amintim că Domnul a lucrat mântuirea prin vărsarea Sângelui Său 
pentru toţi oamenii şi prin urmare şi pentru fiecare dintre noi, iar noi va trebui să 
dăm seamă în faţa Lui, în fața Sângelui Său, dacă prin păcatele noastre îl vom 
necinsti. 


Apoi Sfânta Biserică mai vrea ca noi neîncetat să ne amintim de roadele patimilor 
răscumpărătoare de pe Cruce ale Mântuitorului: răspândirea credinţei în Hristos 
printre toţi oamenii de pe pământ şi pentru ca întotdeauna să ne călăuzim de 
lumina acestei credinţe, temelia şi mijlocul pentru lucrarea propriei noastre 
mântuiri. 


Această dorinţă a Bisericii se va înfăptui în viaţa noastră, dacă ne vom sârgui să 
avem adevărata credință ortodoxă. Dacă vom avea o credinţă eretică, vom aduce 
asupra noastră marea mânie a lui Dumnezeu şi aici şi în viaţa de după moarte, iar 
în locul Împărăției Cereşti, veşnica noastră soartă vor fi muncile iadului. 


În sfârşit, Sfânta Biserică atenţionându-ne asupra cuvintelor cântării bătrânului 
Simeon de Dumnezeu insuflată, vrea ca noi să ne sârguim neîncetat către această 
slavă harică pregătită nouă de Dumnezeu, prin împlinirea neabătută a poruncilor 
dumnezeieşti. Atunci această slavă, într-o oarecare măsură, se va închipui în noi în 
viața noastră pământească, iar în cea cerească, Împărăţie a lui Hristos, se va 
descoperi deplin. 


Atunci asupra noastră se vor împlini cuvintele rugăciunii Arhiereşti a lui Hristos, 
Care se ruga astfel Dumnezeiescului Său Tată pentru ucenici, pentru toți ceilalți 
credincioşi adevăraţi: „Părinte, voiesc ca, unde sunt Eu, să fie împreună cu Mine şi 
aceia pe care Mi i-ai dat, ca să vadă slava Mea pe care Mi-ai dat-o, pentru că Tu 
M-ai iubit pe Mine mai înainte de întemeierea lumii” (loan 17, 24). Amin. 


(Ținut în Biserica rusă „Sfântul Nicolae” din Sofia la 2/15 februarie 1947) 





“Că văzură ochii mei mântuirea Ta...”: Păzind în inimă, întru nădejde, 
mângâierea harului, în aşteptarea zilei celei mari. Predica Arhim. Zaharia de 
la Essex despre legătura între Întâmpinarea Domnului şi a doua venire. “Nu 

putem avea o atitudine neutră faţă de Hristos” 


“Noi să păstrăm darul lui Dumnezeu în inimă aşa încât să putem sta înaintea 
Domnului în ziua aceea când EI va clătina cerurile şi pământul. Atunci toate cele 
zidite vor pieri şi numai cele pecetluite cu harul nezidit al Crucii şi al învierii Lui 
vor dăinui veşnic...” 


Arhimandriul Zaharia Zaharou: Predică la odovania praznicului 
Intâmpinării Domnului 


Este o mare bucurie pentru mine să mă aflu din nou în mijlocul dumneavoastră. Nu 
este lipsit de însemnătate faptul că astăzi, de odovania praznicului Întâmpinării 
Domnului, slujim împreună Sfânta Liturghie, pentru că acesta este de fapt şi praz- 
nicul preoţiei împărăteşti a lui Hristos. 


Data trecută când m-aţi invitat la întrunirea frăției clericilor Bisericii Creştin- 
Ortodoxe Antiohiene am vorbit despre îndoita înfăţişare a lui Hristos, înaintea lui 
Dumnezeu şi înaintea oamenilor. Am spus că Hristos l-a îndreptăţit pe om înaintea 
lui Dumnezeu prin pilda Sa adevărată şi desăvârşită, şi că, dacă vom urma pildei 
Lui, nu vom fi ruşinaţi, ci vom fi primiţi de Tatăl şi de Duhul Sfânt ca fii ai lui 
Dumnezeu. De asemenea, Hristos L-a îndreptățit şi pe Dumnezeu înaintea oame- 
nilor pentru că ne-a iubit până la capăt, până la moarte, lucrând în felul acesta 
mântuirea noastră. Dar înfăţişarea Lui este şi începutul vădirii preoţiei Sale, care 
are mare însemnătate pentru noi, căci toţi suntem chemaţi să fim părtaşi la ea. Nu 
există decât o singură preoţie, preoția împărătească a lui Hristos de care toţi 
creştinii au parte, însă noi, ca preoţi hirotoniți, suntem îndoit părtaşi la ea. 





Aş vrea să mă opresc puţin asupra celor două persoane care L-au întâmpinat pe 
Hristos în templu: Sfântul Simeon, om „drept şi temător de Dumnezeu“, după cum 
zice Scriptura, şi Proorocițţa Ana. Amândoi erau înaintați în zile, însă amândoi 
purtau în inimă nădejdea mântuirii ce avea să vină şi aşteptau nestricăcioasa 
„mângâiere a lui Israel“ (Luca 2,25), adică pe Hristos. Aceasta înseamnă că se 
împărtăşiseră de Duhul proorocesc al lui Dumnezeu şi ţineau aprins în ei darul 
acesta al proorociei. 


Preoţia este şi ea un dar proorocesc pe care trebuie să-l păstrăm viu şi însuflețit 
până la sfârşit. Şi vom izbuti să-l păstrăm dacă vom avea mereu în inimă 
mângâierea cea nestricăcioasă a lui Dumnezeu. lar când această mângâiere va 
prisosi în inima noastră, vom fi în stare să-i mângâiem şi pe ceilalți, pe poporul lui 
Dumnezeu care caută ajutor de la noi. Drepţii Simeon şi Ana ne sunt pilde de viaţă, 
ei sunt oameni care în chip proorocesc s-au făcut părtaşi la preoţia împărătească a 
lui Hristos. Plini de nădejde, ei aşteptau mângâierea lui Israel la fel cum noi, 
poporul Noului Israel, aşteptăm ziua cea înfricoşată a celei de-a doua veniri a 
Domnului. 


Domnul a „plecat cerurile şi S-a pogorât“ (cf. Ps. 143,5), iar întruparea Sa este în 
acelaşi timp şi proorocia celei de-a doua veniri a Lui. De aceea, cei care au iubit 


venirea Domnului în trup tânjesc şi după cea de-a doua venire a Lui, în slavă. Insă 
ei nu trăiesc într-o aşteptare pasivă, ci mai degrabă aleargă spre cea de-a doua 
venire a Lui, atât de mare le este dorinţa de a-L vedea pe Domnul. 


Când S-a întrupat, Hristos a devenit „semnul” lui Dumnezeu pentru toate gene- 
rațiile, semn care avea să stârnească împotriviri, după cum citim în Evanghelia de 
astăzi (Luca 2,34). Aceasta înseamnă că nu putem avea o atitudine neutră faţă de 
Hristos. Dacă ne predăm Domnului cu dragoste smerită, El ne va adumbri cu 
puterea Sa mântuitoare. Atunci Îl vom purta în inimile noastre şi, asemenea 
dreptului Simeon, vom cânta o cântare de biruinţă. Însă de vom lăsa anii înde- 
lungaţi ai vieţii să stingă în inimile noastre nădejdea mântuirii, aceasta ne va duce 
la pierzanie. Dacă veşnicia va înceta să mai fie pentru noi însuflarea fără de care nu 
putem trăi şi prin care se împlineşte cu adevărat fiinţarea noastră pe pământ, atunci 
inevitabil ne vom face robi realităţii întunecate a lumii căzute care ne înconjoară. 
Și în aceasta constă toată tragedia omenirii. 


Domnul ne-a încredinţat spre păstrare o moştenire sfântă şi aşteaptă ca noi să l-o 
înfățişăm neîntinată în ziua aceea în care va veni să judece iarăşi lumea cu dreptate 
şi mare milă. După cum spuneam, o atitudine neutră nu este cu putință. Nu este zi 
mai măreaţă decât aceea în care ne vom întâlni cu Domnul, Ziditorul şi Mântui- 





torul nostru. Aceasta este nădejdea cea mare care ne ţine vii inimile în ciuda 
greutăților preoţiei. Trebuie să ne aducem aminte că suntem părtaşi la preoția lui 
Hristos, iar preoţia Lui în această lume este una a suferinţei. De aceea, în încercări 
şi în năpaste să nu ne lăsăm pradă descurajării, ci să păstrăm vie în noi această 
aşteptare plină de nădejde prin rugăciune şi slujire. Atunci darul pe care Domnul ni 
l-a dat la hirotonie se va reînnoi pururi în inima noastră, statornicind-o în nădejdea 
bunătăţilor viitoare. 


Lumea în care trăim, oricât ar fi ea de frumoasă, este ca un văl care ne desparte atât 
de împărăţia lui Dumnezeu cât şi de împărăția întunericului. Uneori împărăția 
întunericului îşi întinde bezna ei peste noi, alteori ajung până la noi razele 
strălucitoare ale împărăției luminii, care ne mângâie şi ne întăresc. Însă noi să 
păstrăm darul lui Dumnezeu în inimă aşa încât să putem sta înaintea Domnului în 
ziua aceea când EI va clătina cerurile şi pământul. Atunci toate cele zidite vor pieri 
şi numai cele pecetluite cu harul nezidit al Crucii şi al învierii Lui vor dăinui 
veşnic. 


Chiar înainte de Patima Sa, Domnul a zis: „Acum este judecata acestei lumi” (loan 
12, 31) şi, cu adevărat, când Hristos atârna pironit pe Cruce, lumea era judecată. El 
tăcea, dar întreaga zidire vorbea în locul Lui. Ştim că soarele s-a întunecat, pietrele 
s-au despicat, mormintele s-au deschis şi alte lucruri minunate s-au petrecut. lar cei 
care nu purtau în inimile lor lumina harului Său „se întorceau bătându-şi pieptul” 
(Luca 23, 48), căci nu puteau să rabde priveliştea răstignirii Lui. Singurii care au 
fost în stare să rămână la picioarele Crucii au fost Maica Domnului şi Sfântul loan 
Teologul. Căci Cel ce era mort pe Cruce era viu în inimile lor şi EI îi ajuta să 
rămână neclintiţi în ceasul acela înfricoşat, deşi erau copleşiţi de durere. 


Dacă şi noi iubim întâia venire a Domnului şi dacă păstrăm cu sfinţenie darul care 
ne-a fost dat, atunci o lumină minunată va străluci în inimile noastre, insuflând în 
noi aşteptarea şi nădejdea celei de-a doua veniri a Lui. Şi această lumină, oricât de 
plăpândă ar fi ea, va fi o deschidere spre împărăţia cea veşnică a luminii, când 
Domnul va veni iarăşi cu slavă; şi atunci, împreună cu toți sfinții vom cânta 
precum dreptul Simeon cântarea de biruinţă: „Binecuvântat este Cel ce a venit şi 
iarăşi va să vină întru Numele Domnului.” Amin. 


[1] Predică rostită în timpul Sfintei Liturghii care a încheiat întrunirea frăției 
clericilor Bisericii Creştin-Ortodoxe Antiohiene. 


(din: Arhimandritul Zaharia Zaharou, Omul cel tainic al inimii (| Petru 3, 4), 
Editura Basilica, Bucureşti, 2014) 





Arhim. Zaharia Zaharou - Predică la Odovania praznicului Întâmpinării 
Domnului 


Hristos a venit ca să fie înainte-adus în Biserica lui Dumnezeu, în cetatea lui 
Dumnezeu. Înainte-aducerea Sa este o înainte-aducere desăvârşită. 


Am auzit în Evanghelia de astăzi (Mt. 26, 7-13) cum femeia care a adus mirul cel 
de mult preţ lui Hristos a fost lăudată pentru gestul ei de dragoste. Oamenii, cu 
mintea lor trupească, au judecat-o ca fiind risipitoare, dar Domnul, care a văzut în 
vasul de alabastru toată dragostea pe care această femeie o purta în inima ei, a lău- 
dat-o. 


Astăzi este odovania unui praznic al dragostei. Astăzi Domnul Se aduce înainte în 
Biserică şi cuvântul „se aduce înainte” este plin de înţelesuri. 


Odinioară, ca mirean, obişnuiam să mă rog înainte de Liturghie ca Domnul să mă 
învrednicească să mă împărtăşesc cu Sfântul Său Trup şi Sânge. Însă din clipa în 
care Dumnezeu mi-a dăruit - măcar că sunt nevrednic - harul preoţiei, nu m-am 
mai rugat niciodată să fiu învrednicit de împărtăşirea cu Trupul şi Sângele lui Hri- 
stos, ci întotdeauna m-am rugat ca El să-mi dăruiască o înainte-aducere sfântă 
înaintea sfântului Său altar şi Sfânta Împărtăşanie se cuprinde în aceasta. 





Hristos a venit ca să fie înainte-adus în Biserica lui Dumnezeu, în cetatea lui Dum- 
nezeu. Inainte-aducerea Sa este o înainte-aducere desăvârşită. 


În Liturghie, „înainte-aducerea” ne aminteşte de o jertfă şi Sfântul apostol Pavel 
spune limpede că noi ar trebui să punem înainte trupurile noastre ca pe o jertfă vie 
(cf. Rom. 12, 1), nu urmând lumii acesteia, ci căutând voia cea sfântă şi desăvârşită 
a lui Dumnezeu şi urmând ei. Pentru că în această voie este viaţă veşnică din bel- 
şug (cf. In. 10, 10), în timp ce această lume e numai trecătoare - se sfârşeşte. 


Astăzi este începutul înainte-aducerii Domnului nostru, începutul jertfei Sale, înce- 
putul arătării marii Sale iubiri. Inainte-aducerea Domnului a fost desăvârşită şi 
întru tot bine plăcută lui Dumnezeu-Tatăl, pentru că a fost o jertfă curată (cf. Ef. 5, 
2). 


Înainte-aducerea noastră nu este o jertfă curată şi de aceea în Liturghie aducem 
mulțumiri şi cereri - mulţumim şi facem cereri stăruitoare. Mulţumim pentru toate 
câte a făcut Dumnezeu pentru noi - şi sunt atâtea care pot fi enumerate - şi ce lu- 
cruri mari! Dar facem şi rugăciuni de cerere, pentru că nu suntem încă slobozi de 
păcat; pe când Domnul - fără de păcat cum era EI - a fost o jertfă curată adusă lui 
Dumnezeu-Tatăl (cf Ev. 7, 26-27). Cu înainte-aducerea Sa - într-o singură lucrare - 
Hristos a cuprins cerul şi pământul şi ţinuturile iadului (cf. Ef. 4, 9-10). 


Prin această desăvârşită înainte-aducere, Domnul L-a îndreptățit atât pe Dumnezeu, 
cât şi pe om. L-a îndreptăţit pe Dumnezeu, întrucât a arătat nețărmurita Lui dra- 
goste spre mântuirea lumii: „Că aşa au iubit Dumnezeu lumea, încât şi pe Fiul Său 
Cel Unul-Născut L-au dat” spre mântuirea ei (cf. In. 3, 16). 


Fiul aşa a iubit lumea, încât a primit, de dragul nostru, să fie precum un miel dus la 
junghiere (cf. Fapte 8, 32, Is. 53, 7). Duhul Sfânt, aşijderea, cu dragoste, a măr- 
turisit această lucrare a Domnului nostru, întrucât înainte-aducerea Sa - în care Ela 
îmbrăţişat cerul şi pământul şi toată zidirea - a fost făcută în puterea Duhului celui 
Veşnic. 


Prin această înainte-aducere, El a umplut întreaga lume creată cu puterea Sa zidi- 
toare şi mântuitoare, aşa încât noi să putem să-L întâmpinăm oriunde ne-am afla. 
Fie în bucurie, fie în iadul durerilor noastre, Domnul este de faţă, pentru că EI a 
umplut toată zidirea cu puterea Sa dumnezeiască şi cu viaţă. A sfințit apele, bote- 
zându-Se în Iordan; a luminat ţinuturile iadului, prin pogorârea Sa la iad. Când S-a 
înălţat la cer, precum se spune în Evanghelie, S-a înălțat încet, încet (cf. Lc. 24, 50- 
51), ca să sfinţească tot văzduhul şi toate cerurile. 





Aşadar, toată viața Domnului nostru nu a fost decât o înainte-aducere lui Dumne- 
zeu şi această înainte-aducere a fost desăvârşită şi sfântă şi L-a îndreptățit pe 
Dumnezeu înaintea omului prin marea Sa dragoste. 


Dar Hristos l-a îndreptăţit şi pe om înaintea lui Dumnezeu, întrucât ne-a dat o pildă 
desăvârşită de ascultare. Aşa L-a iubit pe Dumnezeu-Tatăl şi tot neamul omenesc, 
încât nu Şi-a cruțat propria viaţă şi a făcut aceasta fără ca cineva să poată să-L vă- 
dească de păcat. A făcut aceasta fără de păcat, în chip desăvârşit şi ne-a dat o pildă 
desăvârşită. 


Drept aceea, oricine calcă pe urmele paşilor Domnului nostru este primit, de 
Dumnezeu, întrucât în înainte-aducerea Sa, El ne îmbrățişează şi pe noi. Viaţa fie- 
căruia dintre noi şi îndeosebi, viaţa preoţilor, este o înainte-aducere în faţa lui 
Dumnezeu. 


Înainte-aducerea Domnului nostru a fost desăvârşită, datorită dragostei Sale. Înain- 
te-aducerea noastră este bine primită şi bine plăcută lui Dumnezeu, când avem dra- 
goste, când Îi răspundem cu dragoste. În dragoste ni s-a descoperit nouă persoana 
Sa, dragoste „până în sfârşit” (cf. In. 13, 1), întrucât a spus: „Mai mare dragoste ca 
aceasta nimeni nu are, ca cineva sufletul său să-şi pună pentru prietenii săi” (In. 15, 


13). 


Omul devine adevărat şi vrednic de încredere înaintea lui Dumnezeu când îi răs- 
punde cu dragoste; dragoste potrivit poruncii lui Dumnezeu; dragoste până la ura 
de sine; întrucât atunci el se arată a fi de asemenea chip adevărat al lui Dumnezeu. 


Trebuie să spun că zilele acestea am fost foarte mişcat să fiu cu dumneavoastră, să 
trăiesc cu dumneavoastră şi să vă văd dragostea şi simplitatea - pornind în primul 
rând de la adânc-cinstitul şi mult iubitul nostru episcop, până la cel mai de pe urmă 
dintre preoţi; să văd dragostea pe care o aveţi întreolaltă şi simplitatea, înde- 
mnându-vă unul pe altul cu dragoste, sfătuindu-vă unul pe altul, adunându-vă cu 
dragoste, aşteptând acea măreaţă şi aleasă zi a Domnului nostru. 


Precum Simeon - care era drept şi credincios - şi prorociţa Ana - care, din pricina 
dragostei ei de Dumnezeu, era tot timpul în biserică - au putut să-L recunoască şi 
să-L primească pe Dătătorul de viaţă, Hristos, tot aşa această convorbire şi acest 
„preaplin” al dragostei, care este însuflat în întrunirile noastre, sunt cea mai bună 
pregătire spre a-L primi pe Domnul, care a venit şi iarăşi va veni. 





Dragostea, spune apostolul, niciodată nu cade (cf. 1 Cor. 13, 8). Cel ce are dra- 
goste, slujitorul dragostei, nu poate fi despărțit de Dumnezeul dragostei (cf. Rom. 
8, 35-39), pentru că dragostea e nemuritoare, dragostea e însuşi Dumnezeu.(cf. 1 
In. 4, 8; 4, 16). 


Aşadar, ca înainte-aducerea noastră să fie vrednică şi bineplăcută Domnului, tre- 
buie să avem întotdeauna în minte că acesta este semnul prin care recunoaştem pe 
slujitorul lui Dumnezeu, dragostea: „Unde sunt Eu, acolo şi slujitorul Meu va fi”, 
zice Domnul (In. 12, 26); şi dacă EI este un Dumnezeu al dragostei şi al dragostei 
„până în sfârşit” şi dacă „mai mare dragoste ca aceasta nimeni nu are”, astfel tre- 
buie şi slujitorul Său să fie. 


Trebuie să fie un slujitor al dragostei. Întrucât am fost atât de întărit de dragostea 
pe care mi-aţi arătat-o în cele câteva zile care au trecut - măcar că sunt nevrednic şi 
cel mai de pe urmă - îndrăznesc să mă rog ca Dumnezeu să binecuvânteze această 
„rămăşiţă” (cf. Rom. 11, 5; Is. 1, 9) de aici, să vă binecuvânteze pe toţi şi lucrarea 
pe care o săvârşiţi în această ţară şi să vă facă „aluat” care să dospească toată fră- 
mântătura... (cf. 1 Cor. 5, 6, Gal. 5,9). 


Aceasta este rugăciunea mea şi cu această rugăciune intru în Liturghie, cu bine- 


cuvântarea episcopului nostru.: „Fie ca Dumnezeu să binecuvânteze această rămă- 
şiţă. Fie ca Dumnezeu s-o facă „aluat” care să dospească toată frământătura... . ŞI 
fie ca Dumnezeu să binecuvânteze pe toți cei ce binecuvântează această rămăşiţă. 
Amin. 


(extrase din: Arhim. Zaharia Zaharou, „Lărgiţi şi voi inimile voastre, predică 
ținută la odovania praznicului Intâmpinării Domnului Dumnezeului şi Mân- 
tuitorului nostru, lisus Hristos, în ultima zi a întrunirii, 9 februarie, 2013) 





Arhim. Simeon Kraiopoulos - Meditaţie trezitoare la paremia Vecerniei 
Intâmpinării Domnului despre oamenii religioşi care ... nu ascultă(m) 
adevărul lui Dumnezeu 


Predica a fost ținută la privegherea 
după prăznuirea sărbătorii Intâmpinării Domnului 


ce 


..nu ne pocăim, nu ne întoarcem cu adevărat. Tratăm lucrurile superficial şi 
facem următorul compromis: vrem să fim ai lui Hristos, să ne aflăm în Biserică, 
dar să nu pierdem nimic din cugetarea lumească, din viaţa lumii...” 


3 e 


“regulile tipiconale erau ţinute cu stricteţe. Dar ce se întâmplă înlăuntrul inimilor 
lor? Se lăsau în voia lui Dumnezeu sau nu? Aceasta este marea problemă! Poţi să 
dăruieşti toate bunurile tale, dar dacă nu-ţi vezi păcatele, nu te pocăieşti, nu te 
întorci şi nu-ţi dăruieşti inima lui Dumnezeu, Acesta cum te va vindeca?“. 


Lipsa de pocăință a poporului lui Dumnezeu 
La Vecernia praznicului Intâmpinării, a doua Paremie care s-a citit a fost din 


capitolul al şaselea al cărţii Profetului Isaia [Isaia 6, 1-10]. Profetul al văzut în 
vedenie pe Domnul şezând pe tron înconjurat de Serafimi. Un serafim a luat cu un 





cleşte un cărbune aprins din jertfelnic şi l-a atins de buzele profetului. „Arunci 
unul dintre serafimi a zburat spre mine, având în mâna sa un cărbune, pe care-l 
luase cu cleştele de pe jertfelnic”. 


Şi aşa cum spun Măririle la cântarea a nouă la sărbătoarea Întâmpinării: „ Cleştele 
cel tainic, tu eşti Marie, care l-ai zămislit în pântece, pe cărbunele Hristos!” 
Adică, Maica Domnului, care L-a zămislit în pântecele ei pe Hristos, este 
preînchipuită de cleştele cel tainic, de cărbunele cel aprins. 


Serafimul, a adus la gura profetului cărbunele aprins şi a zis: „Iată, s-a atins de 
» 


buzele tale şi va şterge toate păcatele tale, şi fărădelegile tale le va curăţi! ”. 


In continuare, profetul a auzit glasul Domnului zicându-i: „Pe cine voi trimite şi 
cine va merge pentru Noi? Şi a răspuns: „lată-mă, trimite-mă pe mine!”. 


Și Dumnezeu a grăit din nou: „Du-te şi spune poporului acestuia: cu auzul veţi 
auzi şi nu veţi înţelege, şi uitându-vă, vă veţi uita, dar nu veţi vedea. Că s-a 
învârtoşat inima poporului acestuia, urechile sale greu au auzit şi ochii săi i-a 
închis, ca nu cumva Să vadă cu ochii şi cu urechile să audă şi cu inima să 
înțeleagă şi să se întoarcă la Mine şi să-l vindec”. 


Adică, aceşti oameni nu vor vedea, nu vor auzi, cu toate că au ochi şi urechi, nu 
vor înţelege cu toate că au inimă şi se va întâmpla aceasta tocmai ca să nu se 
întoarcă şi să-i vindece. 


N-am luat seama altă dată la acest text, decât ieri când am avut priveghere şi m-a 
înfricoşat. Din Paremie mi-am amintit această expresie, acest răspuns pe care-l dă 
profetul: „lată-mă, trimite-mă pe mine!”, când Îl aude pe Dumnezeu întrebând: „Pe 
cine voi trimite? Cine va merge la poporul acesta?”. Şi rosteşte, în continuare, şi 
alte cuvinte înfricoşătoare. 


Dumnezeu a văzut că poporul acesta, deşi are ochi, nu vede, deşi are urechi, nu 
aude, cu toate că are inimă, nu înţelege, pentru că s-a învârtoşat inima lui, ochii lui 
s-au închis şi urechile lui s-au îngreunat. Dumnezeu încheie astfel: urechile, ochii 
ŞI inima acestor oameni nu lucrează. Prin urmare, nu se vor întoarce şi nu-i va 
vindeca. Dumnezeu aşteaptă întoarcerea, pocăinţa omului. 


Oamenii religioşi care nu ascultă adevărul lui Dumnezeu 





Sa luăm aminte la aceste relatări. Dumnezeu trimite pe profet să vorbească unui 
popor, care printre altele îşi împlineşte regulat îndatoririle sale religioase. Oamenii 
merg la Templu, aduc arderile de tot, chiar jertfele cele mai mici, fără întrerupere. 
Nu încalcă Legea. Toţi ţin rânduielile cu străşnicie. Nu aud, însă, glasul profeților, 
adevărul lui Dumnezeu, prin urmare rămân în păcat, în pieirea lor, în neputinţele 
lor. 


Dumnezeu vrea foarte mult să-i vindece: „Să se întoarcă şi-i voi vindeca pe ei!”, 
spune Dumnezeu în profeție. EI vrea să-i vindece, dar nu se poate dacă nu se 
întorc. Omul trebuie să se întoarcă, întoarcerea în cazul israelitenilor, se înţelege, 
nu însemna doar să meargă la templu sau să aducă jertfe. Acestea deja se 
întâmplau, regulile tipiconale erau ţinute cu stricteţe. Dar ce se întâmplă înlăuntrul 
inimilor lor? Se lăsau în voia lui Dumnezeu, sau nu? Aceasta este marea problemă! 
Poţi să dăruieşti toate bunurile tale, dar dacă nu-ţi vezi păcatele, nu te pocăieşti, 
nu te întorci şi nu-ţi dăruieşti inima lui Dumnezeu, Acesta cum te va vindeca? 


Pronia divină a rânduit să se citească aceste lecturi şi altele asemănătoare, desigur, 
nu ca pe o povestire, ci ca pe o realitate a Bisericii, a poporului lui Dumnezeu. Mi- 
e teamă ca nu cumva, şi astăzi, Dumnezeu să trimită un om să ne spună: „Nu 
auziţi, nu vedeţi, nu înţelegeţi, nu vă întoarceţi, iar Dumnezeu nu vă va vindeca!”. 


Profeţii au făcut o lucrare neplăcută. Vedem aici ca şi profetul Isaia şi profetul 
leremia, ca şi alți profeţi, s-au confruntat cu asemenea situaţii. Adică, aveau de-a 
face cu un popor care oarecum se întorsese, erau în templu, dar fără pocăință, fără 
căinţa cea adevărată şi prin urmare, fără o relaţie reală cu Dumnezeu. 


Cu toate acestea, Dumnezeu a trimis pe profeţii Săi să propovăduiască, să le spună 
adevărul: „Luaţi aminte, deşi auziţi, nu auziţi, deşi vedeţi, nu vedeţi, deşi aveţi 
inimă, aceasta s-a învârtoşat şi nu înţelege nimic!”. 


Profetul Ieremia, am spus şi altă dată acest lucru, într-o împrejurare când poporul 
nu asculta — acesta vorbea, repeta, dar poporul nu auzea, nu înţelegea, nu voia să 
înţeleagă — s-a hotărât să se oprească. Infricoşător lucru este omul! 


Să ne amintim acum şi ceea ce spune Sfântul Ştefan, primul martir creştin, 
arhiereilor când este judecat: „Voi, cei tari în cerbice şi netăiaţi împrejur la inimă 
şi la urechi, voi pururea staţi împotriva Duhului Sfânt, precum părinţii voştri aşa 
şi voi!“ [Fapte 7, SI]. 





La ce le folosea faptul că aveau tăierea împrejur, tipicul, Legea? Inima lor era 
netăiată împrejur, iar ei tari în cerbice. Cum să-şi plece cineva capul, să se 
smerească înaintea lui Dumnezeu, să se căiască şi să se întoarcă la Acesta? Omul 
este făptură semeaţă, îşi ţine capul sus, nu a învăţat să şi-l plece, în semn de 
smerenie şi de pocăință. 


Profetul Ieremia a hotărât deîndată să se oprească, dar n-a putut. O lumină 
dinlăuntrul sufletului, din inima lui, l-a făcut să vorbească, să propovăduiască, deşi 
cuvântul său cădea în gol. „7ot se va găsi cineva care să-l laude [Ieremia 20, 9- 
10]“, îi spune Dumnezeu în altă împrejurare, când îl trimite pe profet, iar acesta 
deznădăjduit nu mai aştepta nimic bun. Profetul este asemenea celui trimis să 
găsească struguri într-o vie culeasă. Cam aşa se arăta poporul lui Israel. Şi 
Dumnezeu i-a zis profetului: „Du-te şi caută, poate vei mai găsi vreun ciorchine 
mic, uitat printre frunze!” 


Să nu ne oprim la tipic! 


Paremia m-a impresionat şi vă spun tocmai pentru că au legătură cu Mărturisirea 
despre care vorbim. 


Să nu ne oprim la tipic, pur şi simplu la câteva rânduieli pe care omul le împlineşte 
uşor. Grumazul nostru trebuie să se plece, inima noastră trebuie să se înmoaie, 
învârtoşarea inimii trebuie să se subţieze. Sfântul Ştefan, primul martir, vedea 
toate. Ceilalţi nu vedeau, nu înțelegeau nimic. Pe Hristos L-au văzut şi ei, L-au 
ascultat, însă L-au răstignit. 


Mântuirea este o mare taină. Unul înţelege, altul nu înţelege, unul simte, altul 
nu Simte, unul este mişcat, se umple de evlavie şi se topeşte înaintea lui 
Dumnezeu, pocăindu-se şi smerindu-se, arătându-se recunoscător, oferindu-se 
pe sine iubirii şi recunoştinţei lui Dumnezeu, şi nădăjduind în Acesta. Altul, 
însă, nu are nici o idee despre toate acestea. Aceştia toţi se află în Biserică. 


Sa fim cu mare luare aminte. Dacă nu s-a deschis, încă, inima noastră, dacă 
cuvântul lui Dumnezeu nu a pătruns, adânc, înlăuntrul nostru să ne sensibilizeze şi 
să aducă rod, să ne neliniştim. Dovada că inima noastră s-a deschis este 
întoarcerea. Ai înţeles, ai auzit bine? Atunci vine degrabă pocăinţa, plecarea spre 
Dumnezeu şi vindecarea. Atunci Dumnezeu îl vindecă pe om. 


Am făcut o înţelegere 





Zile acestea am primit o consemnare cu o întrebare, la care ne vom referi mai pe 
larg în Duminica următoare. 


„Cineva, să nu spunem cine este, a spus că omul nu se vindeca de patimi, ci doar se 
uşurează puţin”. Este greşit. Sunt mulţi cei care se luptă, se ostenesc, dar nu se 
vindecă de patimi, ci rămân la fel. De-abia cu sila ne stăpânim patimile. De ce? 
Pentru că nu ne pocăim, nu ne întoarcem cu adevărat. 7rarăm lucrurile superficial 
şi facem următorul compromis: vrem Să fim ai lui Hristos, să ne aflăm în 
Biserică, dar să nu pierdem nimic din cugetarea lumească, din viaţa lumii. 


Poţi să săvârşeşti multe lucruri, dar dacă nu te smereşti, harul nu va veni asupra ta 
niciodată. Aşadar cum să te vindeci? Omul nu poate să se vindece prin propriile 
puteri, nici măcar prin asceză. „Să se întoarcă, şi-i voi vindeca pe ei!”, zice 
Domnul. Nu spune să se întoarcă şi să se vindece ei înşişi. Dumnezeu este Cel Care 
tămăduieşte. Patimile noastre rămân, pentru motivul pe care l-a spus Hristos: 
;; Pentru că ziceţi că vedeţi, păcatul rămâne asupra voastră“ [loan 9, 41]. 


Avem impresia că noi ştim totul, că vedem, că avem lumină. O vorbuliţă să ne 
spună celălalt şi devenim fiare. Chiar dacă nu ne manifestăm, vom reacţiona 
înlăuntrul nostru. Unde este smerenia? Unde este pocăinţa cea adevărată? Suntem 


ca cel care, atunci când plouă, se fereşte să nu se ude tot. Omul trebuie să 
conştientizeze că este în întregime păcat, în întregime întuneric. Când aleargă la 
Dumnezeu, Acesta preia păcatul şi neputinţa, îl vindecă pe om şi-i dă lumină. 


Oricât m-ar costa, fă să mă întorc la Tine! 


Să ne pocăim cu adevărat şi să ne întoarcem la Dumnezeu. Dacă vom înţelege că 
nu putem singuri şi sigur nu putem, să-L rugăm pe Dumnezeu, să-l spunem direct, 
sincer, cinstit, fără să dăm înapoi: „Dumnezeule, oricât m-ar costa, fă să mă 
Smeresc şi să mă pocăiesc cu adevărat! Oricât m-ar costa, fă să mă întorc la 
Tine, Să-mi văd păcatul, să alerg la Tine, lumina şi mântuirea mea!”. 


Nu ne-am pocăit. Căinţa nu a pătruns adânc în sufletul nostru. Ne stăpâneşte 
egoismul, mândria, iubirea de sine, întunericul dens. Diavolul ne-a biruit. Ni se 
cere pocăință adevărată! Dumnezeu este Cel Care ne va lumina pe toţi şi ne va 
ajuta să ne pocăim şi să ne mântuim. 


(din: Arhim. Simeon Kraiopoulos, “Adame, unde eşti? Despre pocăință “, 
Editura Bizantină, Bucureşti, 2008) 





Arhimandritul Timotei Kilifis: Intâmpinarea Domnului - „praznicul 
curăţirii” 


ÎNTÂMPINAREA DOLHA 


Cdoxologiă.ro 


După tradiția iudaică, Maica Domnului, la împlinirea a patruzeci de zile, trebuia să 
meargă la Templu, ca să ia parte la „praznicul curățirii”, să-L închine pe lisus (ca 


om) lui Dumnezeu, ca Întâiul născut de parte bărbătească (Luca 2, 21-24) şi să 
ofere, conform Legii lui Moise, cel puţin „doi pui de turturea” (doi porumbei mici). 
Cei bogaţi aduceau miei, Hristos şi aici Se arată sărac, ca să ne înveţe adevărata 
simplitate, care atunci când devine măsură de viaţă, contribuie la fericire. De 
obicei, opulenţa duce la neputinţă duhovnicească. 


Când au mers la "Templu, l-au întâlnit pe dreptul Simeon, om temător de Dumnezeu 
care aştepta, conform textelor profetice, pe Mântuitorul lumii. El credea nezdrun- 
cinat, sub inspirația Duhului Sfânt, că nu va muri înainte să-L vadă pe Hristos. Nu 
vei vedea moartea până ce vei vedea pe Hristosul Domnului! Şi Duhul Sfânt a fost 
asupra lui (Luca 2, 25-26). 


Maica Domnului, aşa cum am spus, era însoţită de Iosif, considerat bărbatul ei şi 
„tatăl lui Hristos”, aşa cum este numit în Evanghelia Sfântului Luca (aici înţelegem 
încă o dată cât de indispensabil era Iosif Maicii Domnului, ca să acopere „fără- 
delegea”, încât să n-o batjocorească cărturarii şi fariseii, să n-o ucidă cu pietre, ca 
„desfrânată”). 





Simeon, luminat de Duhul Sfânt, L-a recunoscut pe Hristos drept Mântuitorul 
lumii, L-a primit în braţe şi a rostit acea minunată rugăciune doxologică: Acum 
liberează pe robul Tău Stăpâne, după cuvântul Tău, în pace! Că văzură ochii mei 
mântuirea Ta, pe care ai gătit-o înaintea feţei tuturor popoarelor. Lumină spre 
descoperirea neamurilor şi slavă poporului Tău, Israel (Luca 2, 29-31). 


Părinţii Pruncului s-au minunat şi de această întâmplare. Aşa se explică faptul că 
Maica Domnului ascundea continuu aceste lucruri, păstra cuvintele acestea în 
inima ei (Luca 2, 51) despre lisus, pe care după aceea le-a spus apostolilor şi 
evangheliştilor, care le-au propovăduit şi le-au aşternut în scris. 


(Arhimandritul Timotei Kilifis, Hristos, Mântuitorul nostru, Editura Egumeniţa, 
2007, pp. 50-51) 





Protos. Dr. Vasile Vasilache - Predică la Întâmpinarea Domnului 


Fraţi creştini, socot că nu este om trăitor pe acest pământ, care să nu-şi facă 
sănătoasă judecata că, universul, cu tot sistemul planetar, şi întregul cosmos nu 
există decât în vederea vieţii omeneşti. Dacă n-ar fi omul, acest cosmos n-ar avea 
nici o rațiune să existe şi să-şi dăinuiască frumuseţile lui, precum şi dărnicia de a 
scălda în raze şi a picura rouă, care să fructifice însutit seminţele de sub catifelata 
pătură pământească. Oare pentru cine socotiți că s-ar desfăşura întreagă această 
armonie de frumuseți şi prea bogată rodire, dacă n-ar fi omul, regele creaturii, care 
să menţină proporţia între tot ceea ce există pe pământ, să pună ordinea şi să 
domnească în această împărăție a universului? 


Fiorii groazei îmi învăluie judecata ori de câte ori mă gândesc ce ar putea să fie 
acest univers fără om... un pustiu... o împărăție a sălbătăciei naturii, o domnie a 
fiarelor, un hău al tuturor prăpastiilor.... iar mai presus de toate, nu ne-am putea 
explica, pentru ce ar mai fi creat acest univers Dumnezeu? Numai pentru animalele 
care să se sfâşie între ele, şi care-şi au privirile aţintite către pământ şi nicidecum, 
măcar către frumuseţile cosmosului?... 


O existenţă a cosmosului fără de om, ar presupune o creare a universului, fără de 
nici o rațiune, deci un produs al întâmplării. Dar, cea mai simplă judecată nu poate 
admite ca o întâmplare să producă din nimic, acest măreț cosmos, căci „din nimic, 
nimic”, iar întâmplarea nu e decât o vorbă goală de orice sens şi forță, care nu 
poate explica nimic. 





Absența omului pune problema absenței cosmosului. 


Fraților, dacă pentru oricine, întreg cosmosul şi tot universul există în vederea 
omului, apoi, pentru orice creştin corpul şi viaţa tuturor oamenilor există în 
vederea împreună vieţuirii cu Dumnezeu, într-o viaţă plină de fericiri nesfârşite şi 
de preamărire a lui Dumnezeu. 


După cum pe pământ trebuie să întâmpinăm pe om, la fel şi omul trebuie să 
întâmpine pe Dumnezeu. 


Întreaga viață, creştinul e dator să laude pe Dumnezeu şi să-l mulțumească Lui, 
avându-L ca pe cea mai de seamă ţintă a vieţii lui, nu pentru că Dumnezeu ar 
avea nevoie de preamăririle noastre, căci prin aceasta cu nimic nu-l mărim Slava 
Lui. Dar facem aceasta pentru că numai Dumnezeu întrupează şi are fericirea 
adevărată, după care noi atâta suspinăm. 


lată cum pentru orice creştin se încheie într-un tot unitar, întreaga explicaţie a 
existenţei universului. 


Existenţa cosmosului nu are altă rațiune de a fi decât în vederea unui sălaş 
omenesc, iar omul nu trăieşte pe acest pământ şi nu poate fi fericit, decât în 
vederea Întâmpinării Domnului, pe care fiecare creştin o aşteaptă ca pe o nespus 
de mare mângâiere şi fericire. 


Fraţi creştini, 


În viaţa aceasta pământească, noi nu suntem decât în timpul uceniciei pe care o 
facem în vederea vieţii viitoare, către care toţi mergem, cu vrerea sau fără vrerea 
noastră. Viaţa de aici e vremea şcolarităţii noastre, în care timp ne pregătim 
pentru măreţul examen pe care îl vom da, când vom întâmpina pe Domnul la a 
doua venire a Sa. Atunci se va vedea dacă am fost elevi sârguincioşi în şcoala 
vieţii de aici, ori nişte leneşi şi neascultători, pentru care merităm pe drept tot 
disprețul şi pedeapsa. 


Viaţa noastră pământească e o viaţă de probă, de încercare 
lămureşte sufletul nostru. 


Viaţa de dincolo de mormânt nu se da 
decât pe baza preţuirii pe care o ai dat vieţii de pe acest pământ. Pătrunşi fiind de 
acest adevăr al credinţei, iată de ce se cere din partea noastră ca să ne pregătim 





cu toată sfinţenia, pentru a întâmpina pe Dumnezeu la venirea cea de a doua, 
când va răsplăti fiecăruia după faptele sale. 


Această credință că viaţa nu se termină cu moartea, şi această speranţă într-o 
dreaptă răsplătire în viaţa viitoare, potrivit faptelor, nu ne poate fi smulsă din inima 
vieţii noastre cu toate planurile economice şi chiar cu forța. 


Problema mai grea e cum ne preparăm noi în această şcoală a vieţii, cine ne 
pregăteşte în vederea examenului pentru viaţa veşnică? Cine e pedagogul nostru, 
căci noi prin noi, nu numai că nu poate fi vorba de o înălţare a noastră spre fericire, 
dar din contră o înjosire a noastră, o pogorâre la zoolatrie, sau cel mult la o 
zeificare a patimilor noastre. 


Fraților, 


In creştinism noi avem 0 învăţătură Sfântă, revelată, care ne mântuie. 


Dumnezeu pentru noi, nu e numai un simplu autor al unor adevăruri geometrice, ci 


Această lege a vieţii celei fericite, Hristos nu o impune nimănui. El, ca pedagogul 
prin excelenţă al omenirii, aşteaptă ca să voim noi a urma sfatul ori nu. După cum 
spune la Scriptura Sfântă: „Viaţă şi moartea [i-am pus eu astăzi înainte, şi 
binecuvântare şi blestem. Alege viaţa ca să trăieşti tu şi urmaşii ăi”. 
Deuteronom XXĂ, 19. 


Deîndată ce ieşim de sub pravilele divine dăm greş. lar cine ascultă şi împlineşte 
învăţătura sfântă ajunge să fie bine plăcut lui Dumnezeu. 


Și prin aceasta înseamnă că, încă din această viaţă petrece în vecinătate cu Hristos, 
până când va ajunge timpul să fie veşnic cu El numai în fericire. 


Fraţilor, cine trăieşte încă din această viaţă în vecinătate cu Hristos, devine o 
făptură nouă. Exemplu îl avem cu Zacheu Vameşul, care în momentul în care a 
intrat lisus în casa lui s-a schimbat, din om plin de păcate cum era, într-un om 
drept, milotiv şi deci iubitor de aproapele şi cinstitor de Dumnezeu. 





mei iute In momentul în care vom sorbi cu privirea noastră 


pe Hristos, ne vom schimba şi noi după felul cum ne-a dat pildă şi povaţa cel 
iubit de noi. Şi atunci, vă asigur că vom avea adevărata pregătire pentru a 
întâmpina pe Domnul la judecata cea de apoi. Pentru că vom ajunge la sfârşitul 
vieţii noastre pământeşti, la fel cu profetul Samuil. Acest sfânt al Vechiului 
Testament, trăitor şi om asemenea cu noi, ajungând la adânci bătrâneţi şi stând în 
mijlocul poporului Israil, pe care el îl condusese din tinereţea lui, a zis către întreg 
poporul: Iată, eu am îmbătrânit şi am încărunțit fiii mei sunt cu voi şi am umblat 
eu înaintea voastră din tinereţile mele până acum. 


»„Iată-mă, eu sunt aici; mărturisiţi contra mea înaintea Domnului şi a unsului 
lui (regelui): de am luat cuiva boul? de am luat cuiva asinul, de am păgubit pe 
cineva şi de am strâmtorat pe cineva; de am luat de la cineva mită şi am închis 
ochii la judecata lui? şi vă voi despăgubi”. 


Și au răspuns toţi: „Tu nu ne-ai obijduit, nici nu ne-ai strâmtorat, nici nu ai luat 
nimic de la nimeni”. 


Şi el a zis către ei: „Martor ne e Domnul, şi martor e unsul lui (regele) în ziua 
aceasta, că voi n-aţi găsit nimic asupra mea”. lar ei au zis: „„ Martor!” I Samuil 
XII, 2-5. 


Vă întreb acum, oare toţi bătrânii neamului nostru, pot striga şi cere mărturia 
poporului, la fel cu bătrânul Samuil? 


Oare fiecare român poate mărturisi la fel cu Samuil despre nevinovăția sa, şi pe 
care apoi să o întărească poporul sub prestare de jurământ? Dacă nu pot să ne 
întrebe, decât doar puţini, asupra nevinovăţiei lor, atunci de ce să ne mai mirăm că 
nu e fericire în ţară? Să ne înălțăm pe treptele anului odată cu treptele virtuţii; 
culmi de ani, culmi de virtuţi. 


Fraților, fie ca fiecare din noi să ne înţelepțim din chipul nevinovat al traiului 
profetului Samuil, care până la adânci bătrâneţi a păşit pe calea adevărului, a 
dreptăţii şi a sfinţeniei. Şi astfel pregătiți sufleteşte vom fi nu numai în cinstea 
poporului, dar şi în nespus de mare fericire, de a întâmpina pe Domnul cu 
strălucirile unei vieţi nepătate, gata de a fi încununate de cele mai mari răsplătiri 
cereşti. 





Fie ca pilda vieţii bătrânului Simeon şi a proorociţei Ana, să ne înţelepţească şi 
pe noi în a duce o viaţă plină de evlavie şi dreptate, după cum au trăit aceşti doi 
bătrâni, care s-au învrednicit „să nu vadă moartea, până nu ar vedea pe Hristos 
Domnul”. 


De ne vom face toţi şcoala vieţii la aceşti iluştri profesori, vă asigur că vom fi la fel 
cu ei bine-plăcuţi Domnului, fericiţi aici şi în viaţa care va să vină, iar când vom 
întâmpina pe Domnul la judecata cea de apoi, El ne va întâmpina cu o nespus de 
mare răsplătire. 


Fraţilor, se cade nouă să ne pregătim şi sufleteşte în viaţa aceasta, pentru ca 
fericirea noastră să fie adevărată şi deplină. 


Creştine, observ şi observați cu toţii, că nimeni dintre noi nu ne vrem răul. 


Cine oare ar vrea să aibă o soţie rea, cu care să nu poată duce casa fericită şi 
liniştită? Cine-şi doreşte un soţ netrebnic? Cine nu se îngrijeşte să aibă servitori 
buni, pământ bun, serviciu bun, ori case bune? Şi-apoi cum ne îngrijim noi să avem 
haine bune, şi o încălțăminte cât se poate mai bună? (Vezi şi f. Augustin, Sur la 
necessit6 de porter de bon fruits. Sermon, LXXII). 


Te întreb creştine, oare când e vorba de viaţa ta sufletească, voieşti tu să ai o rea 
viață sufletească? Să laşi în paragină neîngrijirii tocmai ceea ce este mai de preț 
pentru tine?Cum? dacă noi ne îngrijim de cele trecătoare, cu atât mai mult se cere 
să ne îngrijim de cele veşnice, de salvarea sufletului nostru, care dăinuieşte în 
veşnicie. 


Și cum ne-am putea explica noi faptul că, atunci când e vorba să întâmpinăm pe un 
prieten, pe un demnitar al acestei vieţi trecătoare, ne prezentăm cum se poate mai 
bine îmbrăcaţi, iar când e vorba că să întâmpinăm pe Dumnezeu la venirea cea de 
apoi, noi să nu ne pregătim sufleteşte spre a-L întâmpina, fiind îmbrăcaţi cu 
strălucirea virtuţilor şi a faptelor celor bune? 


Să nu ne îngrijim în a-i răspunde cât mai bine şi frumos? Oare înțelepțesc lucru e 
că noi să ne îngrijim de toate, numai de suflet nu? Să lăsăm în paragină tocmai 
ceea ce e veşnic din noi? 


Fraţilor, fie ca această sfinţită sărbătoare să trezească în noi dorurile şi 
chemarea sfântă, de a ne pregăti pentru luminata zi, când cu toții, la fel cu 
bătrânul Simeon şi proorocița Ana, vom fi chemaţi să întâmpinăm pe Domnul. 





Acest început bun îl putem pune chiar de acum, prin dragostea pe care o vom avea 
de sf. Biserica, şi prin sfinţenia pe care o vom păstra la sfintele slujbe. 


Acest legământ sfânt al începutului, sau al unei continuări cu mai mult curaj, a 
pregătirii noastre sufleteşti, în vederea Întâmpinării Domnului, să-l facem în acest 
sfânt lăcaş, acum, când atât de solemn am prăznuit hramul ei, încât potrivit celor 
din Scriptură: „În biserica Slavei lui Dumnezeu şezând, în cer ni se pare nouă a 
sta”. 


Cu aceste gânduri sfinte şi hotărâri mântuitoare, plecând de la această mărită 
prăznuire, vă asigur că la sfârşitul vieţii vom avea şi noi fericirea bătrânului 
Simeon Şi a proorociţei Ana, ca să zicem: „Acum liberează pe robul Tău Stăpâne, 
cu pace, după cuvântul Tău; căci au văzut ochii mei mântuirea Ta”... Amin. 


(Protos. Dr. Vasile Vasilache - din volumul "Dumnezeu este Lumină" — Predici 
rostite la laşi între anii 1935-1939) 





Părintele Ierodiacon Visarion lugulescu - Predică la Întâmpinarea Domnului 


Acum slobozeşte pe robul Tău, Stăpâne, după cuvântul Tău în pace, că au văzut 
ochii mei mântuirea Ta! (Luca II, 29-30) 


Fraţi creştini, praznicul Intâmpinării Domnului ne dă prilejul să aflăm mai 
multe lucruri folositoare pentru mântuirea noastră. 


În primul rând vedem că Sfânta Fecioară Maria împlinea toate obiceiurile legii 
vechi şi căuta să facă întocmai după învăţătura legii vechi şi a Bisericii 
Vechiului Testament, aşa cum era scris şi poruncit de Dumnezeu, ca orice femeie 
care va naşte prunc, după 40 de zile de la naşterea lui să fie adus la biserică pentru 
ca preotul să-l închine lui Dumnezeu; aceasta deoarece primul copil care se năştea 
era sfânt şi făgăduit lui Dumnezeu. 


De aceea Sfânta Fecioară Maria a luat pe pruncul ei lisus în braţe şi a venit la 
biserica cea mare din Ierusalim, după 40 de zile de la naşterea lui. O dată cu 
aducerea pruncului în biserică, era obiceiul să fie adus în dar preotului două 
turturele sau doi porumbei. Această poruncă a legii a împlinit-o şi Prea Curata 
Fecioară Maria, Maica lui Hristos, împreună cu Iosif, logodnicul său. 


Acolo în Ierusalim, spune Sfânta Evanghelie de astăzi, era un om pe care-l 
chema Simeon. Acestuia îi făgăduise Duhul Sfânt să nu moară până când nu va 
vedea pe Domnul Hristos cu trup pe pământ. Dar pentru ce a fost el canonisit ca 
să trăiască 360 de ani până va vedea pe Domnul Hristos? Ascultaţi cum s-a 
întâmplat cu el. 





În timpul împăratului Ptolomeu, care a trăit cu 283 de ani înaintea naşterii lui 
Hristos, s-a făcut traducerea Sfintei Scripturi din limba evreiască în cea 
elinească. Traducerea a fost făcută de 70 de cărturari mari. Între aceşti 70 de 
bărbaţi care au tâlcuit Sfânta Scriptură, se afla şi dreptul şi bătrânul Simeon, 
care avea atunci 77 de ani. 


Fiecare din aceşti bătrâni trebuia să tâlcuiască câte ceva din Scriptură, nu 
numai unul toată. Bătrânului Simeon i-a căzut să traducă pe Sfântul Prooroc 
Isaia. Și a ajuns el cu traducerea până la cap. VII, 14, unde se spune aşa: "lată, 
Fecioara va lua în pântece şi va naşte fiu şi vor chema numele lui Emanuel. 
Acesta tâlcuit înseamnă "Dumnezeu este cu noi. Şi bătrânul Simeon, măcar că 
era Sfânt şi cărturar mare, când a ajuns la locul acesta din Scriptură, citind 


gândit el că este o greşeală în locul acela. Atunci a şters şi a scris că o tânără, în 
ascuns de bărbatul său, a trăit cu altul şi alte cuvinte de felul acesta care nu erau 
altceva decât o mare hulă şi un neadevăr. Acestea erau în mintea lui, a lui 
Simeon, dar nu şi în a lui Dumnezeu. După ce a Scris aşa, S-a dus să se 
odihnească. Când a venit dimineaţa, a găsit scris din nou şi mai frumos: "Iată, 
Fecioara va lua în pântece şi va naşte fiu “şi celelalte. EI s-a mirat şi nu ştia cine 
d Scris. Atunci iarăşi a şters şi sta atent să vadă cine şterge şi scrie acele cuvinte. 
Şi n-a putut pricepe până când a treia oară i se arătă Arhanghelul Gavriil, îl 
apucă de mâini şi-i zise: 


Şi s-a dus Arhanghelul Gavriil de la dânsul, iar Simeon avea atunci când i s-au 
întâmplat toate acestea 77 de ani. 


Când a ajuns la vârsta de 360 de ani, era o spaimă în Ierusalim pentru el, că 
atâtea rânduri de oameni muriseră şi omul acesta nu mai murea, pentru că era 
legat de Dumnezeu Să nu moară. Toţi îi spuneau în templu şi în Ierusalim 
"Simeon cel fără de moarte”. Chiar cărturarii şi arhiereii credeau că nu va mai 





muri şi-l întrebau: "Până când ai să mai trăieşti, Simeoane? Iar el le răspundea: 
"Până când va voi Domnul!'Nu le spunea însă nimic că este legat să nu moară, 
ținea ascunsă această taină. 


În ziua când a venit Fecioara Maria cu pruncul lisus în biserică şi cu bătrânul 
I0Sif, a fost înştiinţat de Duhul Sfânt şi Simeon să meargă la biserică. Bătrân şi 
gârbovit de spate, cu vederile slăbite, a ajuns şi el la biserica Domnului. Aici 
erau 0 mulţime de femei cu copii lor în braţe, care aşteptau la rând să li se facă 
rugăciunea de curăţire şi de primire a pruncilor înaintea Domnului. 


"Acum Slobozeşte pe robul 
Tău, Stăpâne, după Cuvântul Tău în pace, că au văzut ochii mei mântuirea Ta”. 


Apoi bătrânul Simeon i-a binecuvântat pe dânşii şi a zis către Maica Domnului 


Atunci răspunse şi Preacurata Fecioară către Simeon bătrânul: "Cum zici tu, 
bătrâne Simeoane, că voi avea atâtea suferinţe? Căci eu cu bucurie L-am 
zămislit, cu bucurie L-am născut, cu bucurie L-am hrănit şi cum voi avea eu aşa 
grea supărare pentru această bucurie mare a toată lumea?” 





După aceste cuvinte, bătrânul Simeon, împovărat de cei 360 de ani, repetă iarăşi 
rugăciunea de la început: "Acum Slobozeşte pe robul Tău Stăpâne, după 
Cuvântul Tău în pace „adică dă-mi, Doamne, drumul să mă duc în linişte în 
cealaltă lume, căci Tu ai venit să mântuieşti lumea , căci văzură ochii mei 
mântuirea Ta”. Acestea zicând, bătrânul Simeon a căzut şi s-a risipit acolo în 
Biserică, iar osemintele lui au fost îngropate lângă zidul bisericii din lerusalim. 


Sfintele Cărţi ne spun că, în vremea răstignirii Domnului Hristos, printre 
ceilalți morţi care au înviat, a fost şi acest bătrân Simeon, pe care l-au văzut 
mulţi din cetatea Ierusalimului, l-au sărutat şi au vorbit cu el, s-au întâlnit cu 
el pe străzile Ierusalimului, în acele zile triste. 


Acolo în biserica aceea din Ierusalim, în care a fost adus Domnul Hristos, scrie 
Luca evanghelistul în Evanghelia de astăzi, era şi o femeie ce se chema Ana, 
fata lui Fanuel din neamul lui Aşer. Aceasta îmbătrânise în zile multe; căci 
petrecuse numai 7 ani cu bărbatul său, iar în văduvie 84 de ani şi nu lipsea din 
biserică niciodată. Postea şi se ruga, slujind lui Dumnezeu ziua şi noaptea. Această 
femeie se afla acolo când a luat Simeon pe Domnul Hristos în braţe şi a zis acele 
minunate cuvinte pe care le-au auzit toţi cei ce aşteptau să audă ceva de mântuirea 
sufletului. 


Atunci a început şi această bătrână să spună oamenilor cuvinte de laudă pentru 
Domnul Hristos, proorocind astfel: "Vedeţi voi, oamenilor câţi vă aflaţi aici 
astăzi, vedeţi voi acest Prunc mititel, acesta a făcut cerul şi pământul, acest Copil 
mic a făcut toată lumea, acest Prunc mic a făcut soarele, luna şi stelele, acesta a 
făcut îngerii şi Stihiile, acesta a zis şi s-a făcut apa pe care noi o bem şi curge 
deasupra pământului. Acesta a zis şi S-au făcut copacii, fiarele pământului, 
peştii în mare, păsările în văzduh, acestuia deci să ne închinăm şi noi. Pe acesta 





deci şi noi să-L preamărim ca pe un Dumnezeu adevărat ce este”. Aceste cuvinte 
a grăit Ana proorocița despre Domnul Hristos, în acele momente. 


Dacă au făcut şi au împlinit toate cum învăţa legea lui Moise, Sfânta Fecioară 
Maria cu Iosif s-au întors în Galileea, în cetatea Nazareth, iar Pruncul, adică 
Domnul Hristos, creştea şi se întărea cu Duhul Sfânt şi se umplea de 
înţelepciune, iar Darul lui Dumnezeu era peste Dânsul. 


Acum să scoatem şi alte învățături spre folosul sufletului nostru, din cinstita 
prăznuire a zilei de astăzi. Întâi şi întâi, să fim mulţumitori lui Dumnezeu pentru 
toate câte ne-a dat nouă. Căci El, ca un Dumnezeu adevărat căruia 1 se închină 
toate câte sunt în cer şi pe pământ şi dedesubtul pământului, acum şi-a plecat capul 
să fie binecuvântat de mâna preotului. 

Acela căruia împărații de la Persida i-au adus daruri la naşterea Lui ca unui 
împărat, acum aduce şi El cu Maica Sa daruri preotului, doi porumbei. 


Ascultaţi acum ce închipuiau cei doi pui de porumbel care au fost aduşi ca 
dar preotului. 


rele Căci Domnul Hristos a fost om deplin şi Dumnezeu deplin. Deci 


firea cea omenească, adică Trupul Său, s-a răstignit, a suferit ca oricare trup 
pământesc şi a murit. Dar dumnezeirea a rămas slobodă de toate acestea, fără 
chinuri şi fără dureri. De aceea preotul pe unul din aceşti porumbei îl 
înjunghia, iar pe celălalt îl slobozea de se ducea unde voia. Aceasta era partea 
dumnezeiască slobodă, iar partea cea trupească, omenească, era înjunghiată, 
adusă ca jertfă. 


O altă învăţătură care era în legea veche şi pe care o avem şi noi, creştinii, este 
ca femeia după ce naşte, până la 40 de zile, să nu se apropie de bărbatul ei şi să 
nu intre în biserică, fiindcă cele ce îndrăznesc să calce aceste orânduieli fac 
mari păcate; deoarece copiii care se zămislesc din aceste femei se nasc orbi, 
miopi, rahitici, cu picioarele moi, cu nervi slăbiţi, cu sânge stricat, cu bube şi 
buboaie înveninate; iar în viaţa aceasta acei copii nu au nici o fericire. Să-şi aducă 





aminte fiecare femeie şi bărbaţii chiar să nu se lase ispitiți de satana de a călca 
aceste orânduieli, fiindcă îi va urmări blestemul dumnezeiesc şi vor avea pagube de 
tot felul în viaţa aceasta, iar dincolo, chinurile veşnice. De aceea este bine ca în 
timpul acesta, precum şi în timpul perioadei lunare a femeii, în duminici şi 
sărbători, bărbatul să aibă pat separat, precum şi în posturi şi sărbători când vor să 
se împărtăşească. Această măsură de curăţenie este pentru toţi şi vai de cei ce nu o 
respectă, fiindcă vor plăti cu vârf şi îndesat chiar în viaţa aceasta, cheltuind cu 
copiii pe la doctori şi umblând cu ei în braţe din spital în spital ca să-şi vadă 
neînfrânarea şi să-şi aducă aminte de păcatele lor. lată ce mare învăţătură aţi putut 
afla astăzi din Sfânta Evanghelie, din viaţa acestor sfinți mari. 


O altă învăţătură foarte importantă luăm de la bătrânul Simeon. Acest bătrân, 
deşi era blând şi sfânt cu viaţa, totuşi a căzut într-o mare îndoială şi necredinţă 
căci n-a crezut cuvintele Scripturii, Sfintei Cărţi, că Fecioara va naşte şi iarăşi 
va rămâne fecioară. În păcatul acesta sunt căzuţi toţi sectanţii, pentru că au venit 
cu hule împotriva Sfintei Fecioare Maria, căci ei zic că Fecioara a mai avut copil Şi 
ne compătimesc pe noi zicând că ne rugăm la o femeie care a murit ca orice femeie 
de rând. Vai lor, aceste hule grozave aduse Maicii Domnului, hule împotriva 
Duhului Sfânt îi vor despărți pe vecii-vecilor de Fiul lui Dumnezeu şi al Fecioarei 
Maria şi nu se vor mântui fiindcă păcatul acesta, să ştiţi, nu se iartă, adică hula 
împotriva Duhului Sfânt. De aceea, ei nu pot să se întoarcă la Dumnezeu fiindcă 
sunt lepădaţi de Duhul Sfânt, spre pierzarea lor. 


Câţi nu încearcă să le spună: "Vai, vă rătăciţi, vă duceţi în iad”, le arăţi bine din 
Biblie şi ei o ţin tot aşa; nu sunt chemaţi, sunt lepădaţi, sunt lepădaţi pentru că au 
hulit. Să fim atenţi şi noi şi nimeni să nu se înşele şi să nu plece urechea la rătăciţii 
care hulesc pe Maica Domnului. 


Ce trebuie să mai ştim este că bătrânul Simeon, de când i-a spus Îngerul că nu va 
muri până când nu va vedea cu ochii Fecioara şi pruncul, era nelipsit de la biserică 
acolo îl aştepta ca să vină, în biserica lui Dumnezeu, nu în altă parte cum cred 
sectanţii, ci în casa lui Dumnezeu, în biserică, acolo l-a aştepta bătrânul atât vreme. 
EI venea cu nădejdea că într-o bună zi se va arăta aici, în biserica sfinţeniei. Şi iată 
că după atâta aşteptare a apărut lumina mântuirii, a apărut Mântuitorul, Emanuel 
cel proorocit şi Fecioara cea aleasă şi sfântă care-L aduse la biserică. 


Aici a fost locul de întâlnire a lui Simeon cu Dumnezeu lisus Hristos şi cu Maica 
lui Dumnezeu, Fecioara Maria. 





De aceea biserica se numeşte casa lui Dumnezeu, iar ÎI 


spune că cine nu are Biserica de mamă nu are pe Dumnezeu de tată. Ne dăm noi 
seama ce înseamnă ca Biserica să ne fie mamă? Cum suge pruncul la pieptul 
mamei sale ca să se hrănească şi să crească, 


Tocmai aceasta n-o fac sectanţii;, i-a despărțit necuratul de mamă, de cea mai 
scumpă ființă , mama. lată cât de mult greşesc cei ce s-au lepădat de Sfânta 
Biserică chiar şi din creştinii noştri mulţi zic: de ce să mă duc la biserică? Ce atâta 
biserică mereu? lată cei ce s-au lepădat de preoţie şi de toate sfintele taine cât de 
mult greşesc că nu vin aici să sugă la pieptul mamei Sfintele Taine, Trupul şi 
Sângele Domnului, sfinţeniile care sunt în biserică, în casa lui Dumnezeu. 


Sfântul Simeon, dacă a venit la biserică, s-a învrednicit a primi în braţe pe 
Dumnezeu, pe Acela care a făcut cerul şi pământul, pe Cel ce a zidit pe om cu 
mâna, pe Cel ce a făcut îngerii şi toate câte se văd şi nu se văd. Și 


DOI «i fost întrebat de împăratul Traian de ce se numeşte el 


urtător de Dumnezeu. Și i-a răs, 


lată ce taină mare avem noi creştinii, cum ne îndumnezeim trupul şi sufletul 
nostru. Dar suntem pe pământ, nu pricepem, nu înţelegem, nu simţim, nu ne dăm 
seama ce mare har se revarsă peste noi. Je aceea 

ca şi 
bătrânul Simeon. 


Să nu ne îndoim niciodată de adevărurile scrise în Sfânta Scriptură, aşa cum S-a 
îndoit Simeon şi cum S-au îndoit şi alţii; acestea să ne slujească nouă de pildă, 
de învăţătură, de aceea a fost aşa şi niciodată să nu fim îndoielnici, căci spune 

: ” că bărbatul îndoielnic este nestatornic în toate căile 
sale.” 





Omul îndoielnic zice: oare există sau nu există Dumnezeu? Oare există iad sau nu? 
Un astfel de om este ca un orb, pe care-l poartă satana cum vrea, căci el nu crede 
cu fermitate, cu tărie în existenţa lui Dumnezeu şi a lucrurilor nevăzute. De aceea 
satana îl duce unde vrea, căci de la necredinţă pleacă tot răul în lume. 


Omul care nu se teme de Dumnezeu e în stare să facă orice păcat; şi vai, ce păcate 
mari Şi grele se fac astăzi pe pământ, păcate grozave! Auziţi, mama să-şi omoare 
copilul cu ciocanul ca să fie bărbatul de al doilea cu ea şi să trăiască cu ea, să nu 
plece bărbatul pe care l-a găsit. L-a omorât înainte de a merge la şcoală şi l-a 
îngropat în grădină şi nu s-a ştiut mult timp, că aşa îi spusese bărbatul: nu te ţin, nu 
stau cu tine dacă nu-i faci ce i-oi face copilului. Dacă l-a omorât şi l-a îngropat în 
grădină, au trecut ani şi nu s-a ştiut până la vremea când trebuia să-l ia în armată, 
iar atunci s-a descoperit, căci a venit ordinul de chemare să intre în armată. Și au 
cercetat îndeaproape lucrurile, i-au luat la cercetare şi au trebuit să spună tot. Au 
arătat cum au făcut de l-au omorât, cum i-au dat cu ciocanul în cap, cum s-a 
chinuit, şi l-au întrebat şi pe el: dar tu ai dat în el? Am dat şi eu câteva picioare. 
Vai, ce răutate pe pământ şi câte sunt pe care noi nu le ştim, doar Dumnezeu le 
ştie. De cine să se teamă dacă nu au pe Dumnezeu? Dacă nu se teme omul de 
Dumnezeu, toate relele le poate face. De aceea vedem atâtea rele pentru că oamenii 
nu-l mai au pe Dumnezeu. lată de ce sunt atâtea crime, atâtea răutăţi şi duşmănii, 
atâta înşelătorie şi minciună, atâta mândrie şi răutate, invidie şi lăcomie. Căci unde 
nu este frica lui Dumnezeu, oamenii se îndobitocesc; dar ce să zic? Care dobitoace, 
care fiare sălbatice fac asemenea păcate, asemenea rele, să-şi omoare puii? Din 
contră, te rupe dacă te duci să iei unul din puii ei. lată că omul a întrecut orice fiară 
cu răutatea şi ajunge ca demonii, şi va trăi pe pământ ca în iad dacă nu se întoarce 
la Dumnezeu. 


Să punem la suflet cele ce am auzit şi să scriem pe tăbliţa inimii noastre aceste 
sfinte învățături pe care le-am ascultat astăzi la praznicul Intâmpinării Domnului 
nostru lisus Hristos. 


Rugăciune 


Doamne lisuse Hristoase, Fiul lui Dumnezeu şi al Fecioarei Maria, învred- 
niceşte-ne şi pe noi ca să te primim, prin Sfânta Taină a Împărtăşaniei, în bra- 
țele sufletului nostru şi slobozeşte-ne de toate păcatele pe care le-am făcut cu 
voie şi fără voie, ca să fim şi noi ai Tăi pe vecii vecilor. 

Amin. 





A__A. 


Părintele Arhimandrit Teofil Pârâian - Întâmpinarea Domnului 


Suntem în cuprinsul sărbătorii Întâmpinării Domnului nostru lisus Hristos, în care 
se face mereu pomenire despre faptul că Sfântul şi dreptul Simeon L-a primit în 
braţele sale pe Mântuitorul nostru lisus Hristos. Acesta este un dar de la Dumnezeu 
şi o învrednicire deosebită pentru Sfântul şi dreptul Simeon. Voi, cum am spus 
Duminică trecută, suntem mai avantajaţi decât dreptul Simeon, 


La Sfânta Liturghie, după ce se împărtăşesc preoții, se spune: "Luminează-te, 
luminează-te noule lerusalime că slava Domnului peste tine a răsărit. Saltă 
acum şi te bucură Sioane, iar tu, curată Născătoare de Dumnezeu, veseleşte-te 
întru învierea Celui născut al tău". Se adresează după aceea o rugăciune Celui 
cu care preoţii S-au împărtăşit, care este Paştele: "O, Paştile cele mari şi 
preasfinţite, Hristoase; o, Înţelepciunea şi Cuvântul lui Dumnezeu şi Puterea, 
dâă-ne nouă mai adevărat a ne împărtăşi cu Tine în ziua cea neînserată a 
Împărăției Tale". 


Nu considerăm că întâlnirea prin Sfânta Împărtăşire este ultima posibilitate de 
întâlnire cu Domnul Hristos, chiar dacă este una dintre marile posibilităţi pe care le 
avem în această lume. De fiecare dată când ne împărtăşim, zicem: "Dâ-ne nouă 
mai adevărat a ne împărtăşi", adică ne-am împărtăşit noi cum ne-am împărtăşit, 
cum s-a putut, la măsurile la care am ajuns, dar sigur se poate mai mult, nu din 
partea noastră. Noi de multe ori credem că Suntem vinovaţi înaintea lui 
Dumnezeu pentru că nu ajungem Să avem în conştiinţa noastră bucuria, 
simțământul prezenţei Mântuitorului nostru lisus Hristos. Nu ştiu dacă este aşa, 





pentru că învrednicirea nu ne-o dăm noi, ci Dumnezeu. Nu trebuie să cerem de la 
noi lucruri pe care, până la urmă, nu le cere nici Dumnezeu. 


Am citit odată o carte despre stareţii ruşi şi nu mi-a mai rămas din cartea aceea 
decât o singură afirmaţie, o singură frază: "Nu poţi să-i ceri unui copil să meargă la 
acelaşi pas cu un om mare”. Este o frază cât o carte! Este o învăţătură pe care ar 
trebui s-o avem în conştiinţa noastră şi să ne gândim la ea. 


Mi-aduc aminte, când eram copil, că am venit de la Ocna Sibiului pe jos, vreo nouă 
km, cu părinții mei; m-au mai luat în braţe, m-au mai lăsat pe jos, mă dureau 
picioarele, mi-era greu şi ziceam: "Hai să mai stăm puţin..., hai să mai mergem”. 
Atunci mi-am dat cu seama că trebuie să ai o înţelegere specială faţă de cei mici. 


Dacă este adevărat lucrul acesta pentru viaţa fizică, este adevărat şi pentru viaţa 
spirituală, pentru viaţa sufletească. Nu-i poţi cere unui om mic din punct de vedere 
spiritual, să facă lucruri mari, ca unul care este înaintat în viaţa spirituală. Or, 
Împărtăşirea cu Sfintele Taine — Hristos ne-o dă la măsura la care suntem noi. Nu a 
cerut o viaţă extraordinară ca să te poţi împărtăşi! A cerut o viaţă corectă, o viaţă 
pe care pot s-o ducă cei mulţi, dacă se silesc. 


Am spus şi altă dată, un lucru care se cam neglijează în gândirea noastră, iar în 
învăţătura Bisericii nici nu se face măcar vreo referire la el, anume, că la Cina cea 
de Taină, între cei care s-au împărtăşit au fost şi doi nevrednici, pe care Domnul 
Hristos totuşi i-a împărtăşit. Este vorba de Iuda, care L-a vândut pe Domnul 
Hristos şi de Sfântul Apostol Petru, care avea să se lepede de El. Ştim lucrul acesta 
pentru că este mărturisit de Evanghelie. Este adevărat că în Iuda, după ce s-a 
împărtăşit, a intrat satana, dar, oricum, Domnul Hristos nu a stat împotrivă. 


De ce a făcut Domnul Hristos aceasta? Nu ştim! Dar ştim că a făcut aceasta în faţa 
vremelniciei şi a veşniciei şi, dacă Evanghelia a ajuns până la noi, a făcut-o şi în 
faţa noastră. 


Sfântul apostol Pavel, în Epistola I-a câtre Corinteni, spune: "Să se cerceteze însă 
omul pe sine şi aşa să mănânce din pâine şi să bea din pahar. Căci cel ce 
mânâncă şi bea cu nevrednicie, osândă îşi mânâncă şi bea. De aceea mulţi dintre 
voi Sunt neputincioşi şi bolnavi şi mulţi au murit" (I Cor. 11, 28-30). Noi nu vrem 
să osândim pe nimeni şi nu ştim dacă Sfântul apostol Pavel s-a gândit la slă- 
biciunile fizice de pe urma nevredniciei cuiva de a se împărtăşi; aici este vorba de 
faptul că un om intră în cămara de nuntă fără să aibă haină de nuntă. Adevărul este 
că sunt oameni care nu pot face mai mult. Cel care a fost scos de la nuntă a fost un 





om care a sfidat, a fost un om care s-a împotrivit, care a vrut să-şi arate cât este el 
de grozav că intră la nuntă neavând haină de nuntă. 


Dar există şi oameni care sunt mici ca măsură sufletească. Nu că n-ar vrea să fie 
mari, că nu pot să fie mari, dar aceasta le este măsura. Cu aceştia trebuie să avem 
îngăduinţa specială, să ne gândim la faptul că "nu poţi cere unui copil să meargă la 
acelaşi pas cu un om mare”. 


Domnul Hristos a asemânat Sfânta Împărtăşanie cu pâinea, cu pâinea cea de toate 
zilele şi a zis: "Cine mânâncă din pâinea aceasta viu va fi în veci. Dacă nu veţi 
mânca trupul Fiului Omului şi nu veţi bea sângele Lui, nu veţi avea viaţa în voi. 
Trupul Meu este adevărata mâncare şi sângele Meu, adevărata băutură" (loan 6, 
51,53,55). Domnul lisus Hristos n-a dat împărtăşirea ca pe o recompensă, ca pe un 
dar, celor care duc o viaţă excepțională, ci a dat-o ca pe un ajutor. Pâinea pe care o 
mâncăm este ajutor ca să trăim! Cine nu mănâncă - moare, cine mănâncă - trăieşte! 
Aşa se întâmplă fizic, aşa se întâmplă şi spiritual. 


Aceasta nu înseamnă că trebuie să fii nepăsător, că ai putea să ai nişte pretenţii să 
te împărtăşeşti, că doar tu eşti acela care are trebuinţă de Pâinea Vieţii. Domnul 
Hristos n-a dat întâi Pâinea, întâi a dat alte Taine. Domnul Hristos le-a dat oame- 
nilor învăţătură, n-a spus: "No, oameni buni, uite, dacă vreţi să vă mântuiţi, vă dau 
Eu cale de mântuire: vă împărtăşiţi cu Trupul şi Sângele Meu şi vă mântuiţi”. Nu 
aşa! Ci i-a învăţat să fie buni, să ierte, i-a învăţat să creadă, i-a învăţat să se 
smerească, i-a învăţat să aibă îngăduinţă. Adică toată Evanghelia este un fel de 
împărtăşire, toată Evanghelia este un fel de Întâmpinare a Domnului nostru 
Iisus Hristos şi o întâmpinare a noastră pentru Mântuitorul nostru lisus Hristos. 


Evanghelia este împărtăşire şi Cuvântul lui Dumnezeu este Trup al lui Dumnezeu, 
în înţeles spiritual. Pentru a ne împărtăşi, trebuie să ne încadrăm într-o viaţă care să 
ne facă pe cât posibil vrednici, deşi, până la urmă, învrednicirea cea adevărată ne-o 
dă Domnul lisus Hristos: 

"Învredniceşte-ne, Doamne, în seara aceasta fără de păcat..., 

"Învredniceşte-ne, Doamne, în ziua aceasta fără de păcat...", 

"Învredniceşte-ne, Doamne, să zicem: Tatăl nostru...". 


Sunt nişte lucruri pe care Dumnezeu ni le dă în măsura în care suntem sinceri, ni le 
dă în măsura în care facem rânduială în viaţa noastră, în măsura în care nu forțăm 
lucrurile ca să intrăm cu haină murdară între oameni cu haine curate. Cerem de la 





Dumnezeu învrednicire specială şi credem că Dumnezeu ne învredniceşte la 
măsurile noastre. 


Tare îmi place mie împrejurarea aceea istorisită în Sfânta Evanghelie de la Marcu, 
în legătură cu omul care a zis: "Cred, Doamne! Ajută necredinţei mele” (Marcu 
11, 24). Domnul Hristos nu a zis: "Dacă n-ai destulă credinţă n-am ce-ţi face! Să-ţi 
înmulţeşti credinţa şi apoi stăm de vorbă", ci l-a ajutat cu credinţa câtă a avut-o! 
Este foarte important lucrul acesta: să ai dorinţa de mai mult, ca să primeşti 
învrednicirea de la Dumnezeu. Şi după ce te învredniceşti din partea lui 
Dumnezeu de unirea cu Domnul nostru lisus Hristos, să zici: „Dă-ne nouă să ne 
împărtăşim mai adevărat" (nu numai atât, la măsura aceasta, ci la măsuri mai mari, 
la măsura cea mai mare cu putință) când? „în ziua cea neînserată a împărăției 
ale 


Pentru un om credincios care a intrat în împărăţia lui Dumnezeu, „Ziua cea 
neînserată a împărăției lui Dumnezeu" începe de aici. Un om credincios este 
deja intrat în „ziua cea neînserată” din punct de vedere spiritual, în ziua în care 
nu este alternantă, adică schimbare între lumină şi întuneric, ci numai lumină 
din punct de vedere spiritual. Deci există progres, nu se ajunge niciodată la ultima 


posibilitate. 


Cuvintele acestea le-am alcătuit în legătură cu cinstirea pe care 1-o aducem 
dreptului Simeon pentru că L-a primit în braţe pe Domnul lisus Hristos. Da, L-a 
primit în braţe pe Domnul lisus şi noi îl cinstim pentru aceasta! Dar cred că şi el ne 
cinsteşte pe noi, pentru că-L primim pe Domnul Hristos în inimile noastre şi-L 
putem ţine o veşnicie întreagă, nu câteva clipe sau câteva minute, cât L-a ţinut 
dreptul Simeon. 


Pentru rugăciunile dreptului Simeon, pentru rugăciunile Sfintei Ana, pentru 
rugăciunile Sfintei Agata, care înseamnă "cea bună", să ne ajute Dumnezeu să 
fim şi noi buni, cu neclintire în bunătate şi atunci ne vom împărtăşi sigur „mai 
adevărat" cu Domnul Hristos „în ziua cea neînserată a împărăției Sale”. Amin! 


(Părintele Arhimandrit Teofil Pârâian - Din visteria inimii mele) 
Mânăstirea Brâncoveanu, 5 februarie 1999 





Pr. Teofil Pârâian - Intâmpinările Domnului şi întâmpinările omului 


Cinstiţi părinţi, iubiți fraţi şi iubiţi credincioşi, suntem încă în cuprinsul sărbătorii 


Intâmpinarea Domnului. 


La sfintele slujbe auzim mereu cuvinte care ne amintesc despre întâmpinarea pe 
care i-au făcut-o Domnului Hristos dreptul Simeon şi prorociţa Ana. Se amintesc 
cuvintele pe care le-a spus dreptul Simeon când L-a luat în braţe pe Mântuitorul 
lumii, Cel aşteptat şi dorit de el să-L vadă, se spun cuvinte din care înţelegem bu- 
curia pe care a avut-o dreptul Simeon, şi chiar zicem:, Veseleşte-te şi tu bătrânule 
drepte, cel ce ai primit în braţe pe Elberatorul sufletelor noastre, Cel ce ne-a dăruit 
nouă şi Învierea!” 


Ne gândim la toate acestea, dar ar trebui să ne mai gândim şi la alte întâmpinări, şi 
mai ales la întâmpinările pe care 1 le facem noi Domnului Hristos sau la întâm- 
pinările pe care ni le face Domnul Hristos nouă. Când e vorba de o întâmpinare e 
vorba de o întâlnire, de o ieşire în calea cuiva sau de ieşirea cuiva în calea noastră. 
Se întâmplă şi una, şi alta. Şi noi Îi ieşim în calea Mântuitorului, şi EI iese în calea 
noastră. 


Domnul Hristos, când era prunc de patruzeci de zile şi a fost dus în templul din 
Ierusalim, S-a întâlnit cu dreptul Simeon, care a fost îndemnat de Duhul Sfânt să 
meargă atunci la templul din Ierusalim. 





Despre dreptul Simeon ştim că era un om drept şi temător de Dumnezeu, că Duhul 
Sfânt era asupra lui. Dacă ne gândim la aceste cuvinte, ar trebui să ne cercetăm şi 
pe noi înşine dacă suntem ca dreptul Simeon, adică dacă avem frică de Dumnezeu, 
dacă suntem şi noi cu dreptatea pe care o avea dreptul Simeon. Ce înseamnă să fu 
drept? Înseamnă să fii aşa cum te vrea Dumnezeu, să fii aşa cum au fost drepții 
dumnezeieşti părinţi loachim şi Ana, cum au fost drepţii Zaharia şi Elisabeta, adică 
împlinitori ai poruncilor lui Dumnezeu, a tot ce este după voia lui Dumnezeu. 


Din cuvintele Domnului Hristos: De nu va prisosi dreptatea voastră mai mult decât 
a cărturarilor şi a fariseilor, nu veţi intra în Împărăţia cerurilor: înţelegem că , dacă 
fariseii şi cărturarii aveau dreptatea lor, o dreptate din afară - ei, care dădeau 
zeciuiala din chimen, din mărar şi din izmă, dar uitau părțile mai grele ale legii: 
dreptatea, mila şi credinţa - există şi o parte creştină, care este mai presus de drep- 
tatea cea din afară, este o dreptate lăuntrică, este o împlinire a voii lui Dumnezeu 
înlăuntrul nostru. Pentru aceasta a spus Domnul Hristos: să curățim partea 
dinlăuntrul paharului şi a blidului, ca toate să fie curate. 


Dreptul Simeon era temător de Dumnezeu, în înţelesul că nu era nepăsător, 
indiferent, fără grijă de a-l sluji lui Dumnezeu, şi nu în înţelesul că s-ar fi simțit 
cumva asuprit de Dumnezeu. N-avea cum să se simtă asuprit de Dumnezeu şi să 
aibă o teamă de Dumnezeu cum au răufăcătorii faţă de judecători, ci e vorba de o 
sfială, de o consideraţie faţă de Dumnezeu. 


Dreptul Simeon a fost primitor de Dumnezeu, pentru că l-a primit în braţe pe 
„Eliberatorul sufletelor noastre, Cel ce ne-a dăruit nouă şi Învierea”. Fiecare dintre 
noi trebuie să fie primitor de Dumnezeu şi, de fapt, suntem primitori de Dumnezeu 
atunci când Îl primim pe Domnul Hristos în sufletul nostru, prin cuvântul pe care 
ni-l spune, şi când ne silim să împlinim cuvântul pe care Domnul Hristos l-a spus, 
ca un cuvânt veşnic dătător de viaţă, ca un cuvânt al adevărului. Despre cuvintele 
Sale, Domnul Hristos a spus:Cerul şi pământul vor trece, dar cuvintele Mele nu vor 
trece”. Aşa trebuie să ne gândim la cuvântul Mântuitorului, ca la un cuvânt veşnic, 
un cuvânt care rămâne şi este acelaşi pentru totdeauna, ca la un cuvânt îndemnător 
la iubire, la iertare, la răbdare, la bunătate, cuvânt îndemnător la tot ce e frumos şi 
bun. Aşa este cuvântul Domnului Hristos prin care EI vine către noi. 


Cel ce vă primeşte pe voi, pe Mine Mă primeşte, şi cine Mă primeşte pe Mine, 
primeşte pe Cel ce M-a trimis pe Mine, a zis Domnul Hristos, vorbind cu ucenicii 
Să. 





Sfântul Marcu Ascetul, în Filocalie spune: „Cel ce primeşte cuvântul Cuvântului 
lui Dumnezeu primeşte pe Dumnezeu Cuvântul”. Adică acela primeşte învăţătura 
Mântuitorului nostru lisus Hristos primeşte totodată şi pe Domnul Hristos Însuşi în 
sufletul său. În felul acesta putem fi şi noi primitori de Dumnezeu. 


Dreptul Simeon a fost primitor de Dumnezeu că L-a primit în braţe pe Domnul 
Hristos. Noi în braţe nu-l putem primi. 


—> Putem să cădem la picioarele Lui ca femeile mironosiţe pe care le-a întâm- 
pinat Domnul Hristos, care au cuprins picioarele Mântuitorului nostru lisus 
Hristos, 

—> putem să stăm la picioarele Domnului Hristos cu supunere, ca femeia 
păcătoasă care a udat cu lacrimi cinstitele Sale picioare. 

—> Putem să-l întâmpinăm şi noi pe Domnul Hristos cum l-au întâmpinat cei 
zece leproşi care au primit vindecare. 

—> Putem Să-L primim pe Domnul Hristos în fiinţa noastră împărtăşindu-ne cu 
dumnezeieştile, sfintele, prea curatele, nemuritoarele, cereştile şi de viaţă 
făcătoarele Taine. 

—> Putem să fim aproape de Domnul Hristos cu gândurile noastre, cu gândul la 
Mântuitorul nostru lisus Hristos. 

—> Putem să-L căutăm pe Domnul Hristos în conştiinţa noastră, în adâncurile 
inimii noastre şi, dacă avem inima curată, ni Se arată El Însuşi, după 
cuvântul pe care l-a spus: Cel ce are poruncile Mele şi le păzeşte, acela este 
care Mă iubeşte; iar cel ce Mă iubeşte pe Mine va fi iubit de Tatăl Meu şi-L 
voi iubi şi Eu şi Mă voi arăta lui. 


Toate acestea sunt nişte lucruri la care ar trebui să ne gândim mereu. 


Întâmpinarea Domnului nostru isus Hristos nu trebuie să fie numai în vremea 
hotărâtă calendaristic pentru ea, adică începând din 1 februarie până la 9 februarie 
inclusiv, ci ar trebui să ne gândim mereu la Întâmpinarea Domnului Hristos. Şi mai 
ales să ne gândim şi la întâmpinarea cea de la sfârşit, când Domnul Hristos va veni, 
aşa cum a spus EI Însuşi, pe norii cerului, şi-L vor vedea atunci toţi, pentru că Se 
va arăta, cum se arată fulgerul de la răsărit până la apus. Va fi de evidentă tuturor, 
nu va trebui să ne spună cineva că a venit Domnul Hristos, pentru că toată lumea 
va şti că el este. 


Să ne gândim şi la întâmpinarea de la judecata particulară, de la Judecata de Apoi. 
Este şi o judecată milostivă, cum spunea părintele Arsenie, judecata de la Sfânta 





Spovedanie, când de asemenea ÎI întâmpinăm pe Domnul Hristos, recunoscându-ne 
stările noastre negative, de nedeplinătate, de deviere de la bine, bineînţeles cu 
dorinţa ca aceasta să dispară din viaţa noastră şi să mergem înainte cu încredere în 
bine, înmulţind binele şi bucuria pentru noi şi pentru cei din jurul nostru. 


Să fim primitori de Dumnezeu, să-L întâmpinăm pe Mântuitorul nostru lisus Hri- 
stos, să primim întâmpinările Lui prin cuvintele pe care ni le spune şi care au 
rămas în Sfânta Evanghelie. 


Să primim întâmpinările Domnului Hristos cu care ne împărtăşim, să întâmpinăm 
pe Domnul nostru lisus Hristos cu rugăciunile noastre, cu plecarea de minte - 
„capetele voastre Domnului să le plecaţi”- să ne supunem cu mintea, să avem 
mintea care se supune fără discuţie, mintea care dă dreptate lui Dumnezeu, care 
doreşte să aibă stăpân pe Mântuitorul nostru lisus Hristos. Să ne cercetăm sub 
această latură, să ne întrebăm dacă suntem şi cât suntem de doritori să-L întâm- 
pinăm pe Domnul Hristos sau să ne întâmpine El pe noi. 


Să ne gândim la toate acestea şi să-l facem loc Domnului Hristos în inima noastră, 
unde El vrea să locuiască împreună cu Tatăl Ceresc, după cuvântul spus de 
Domnul Hristos: Cel ce păzeşte cuvintele Mele, iubit va fi de către Tatăl Meu, şi-l 
voi iubi şi Eu, şi vom veni la el, şi la el Ne vom face locaş. 


Să ne cercetăm dacă suntem în credință, şi mai ales să ne cercetăm dacă, într- 
adevăr, Dumnezeu- Tatăl, Dumnezeu-Fiul şi Dumnezeu Duhul Sfânt sunt în inima 
noastră în chip sfințit. Şi dacă este aşa, suntem fericiţi, iar dacă nu este aşa, să ne 
silim ,, să ne curăţim simţirile ca să vedem pe Hristos strălucind, cu neapropiată 
lumina Învierii. Şi bucuraţi-vă, zicând;,, Luminaţi să-L auzim”, cântându-l cântare 
de biruință”. Aşa se spune la Paşti, aşa trebuie să spunem şi noi cât de des cu 
putinţă, ca un îndemn pentru noi înşine, să ne curăţim simţirile. Căci numai dacă ne 
curățim simţirile vedem pe Hristos, iar dacă nu ne curăţim simţirile, vedem ce ne 
aduc simţirile noastre în conştiinţa noastră. 


Să ne gândim la lucruri de felul acesta şi să ne încredinţăm că Dumnezeu este cu 
noi, că Fiul lui Dumnezeu S-a făcut om ca să fie aproape de noi, să ne întâmpine pe 
noi, să-l putem întâmpina şi noi, şi să ne ajute Bunul Dumnezeu la aceasta, prin 
rugăciunile dreptului Simeon, ale proorociţei Ana, ale Maicii prea curate şi ale 
dreptului Iosif, ale tuturor sfinților ca să avem bucuria întâlnirii cu Domnul Hristos 
şi să putem şi noi să spunem :,, Am văzut pe Domnul!” Amin. 


Mărire Tatălui şi Fiului şi Sfântului Duh! Amin. 





Pr. Teofil Pârâian - Calea spre bunătate 





Nicolae Steinhardt (Monahul Nicolae Delarohia) - La praznicul Întâmpinării 
Domnului 


N. STEINHARDT 


N-am venit Să Stric Legea, ci Să împlinesc „zice Domnul Hristos (Matei 5,17). 
Numai că pentru a înţelege temeinic aceste cuvinte se cade a ţine seama de cele 
două înţelesuri pe care le poate adopta verbul a împlini în limba română. Într-un 
prim înţeles înseamnă a executa, a face, a îndeplini o poruncă. 


Mi se spune: adu-mi o cană de apă. Aduc cana: împlinesc porunca. Sau: adu sapa 
din curtea bisericii. O aduc, am împlinit porunca. 


Dar a împlini mai poate avea şi sensul de a desăvârşi, a perfecționa, a ridica la un 
nivel mai înalt, la un grad superior. 


Domnul a împlinit Legea în amândouă înțelesurile verbului. 
— Mai întâi i-a dat ascultare, i s-a supus: primind a fi tăiat împrejur, potrivit 
Legii, la opt zile după naştere. 
= În al doilea rând fiind adus spre închinare la Templu, tot potrivit Legii vechi 
care prevede că orice întâi născut parte bărbătească să fie afierosit lui 
Dumnezeu în ziua a 40-a de la naştere. (Când se face şi curățirea mamei). 





Astfel s-a procedat şi cu Pruncul lisus, purtat de Iosif şi Maria la Templu în a 40-a 
zi de la naştere - adică în ziua de 2 februarie, adică astăzi - şi întâmpinat acolo de 
dreptul Simeon şi de proorocița Ana a lui Fanuel. 


Când ajunge la vârsta de 12 ani, lisus, ca orice tânăr iudeu, merge la Templul din 
Ierusalim, unde Se va rătăci de părinţii Lui şi-i va uimi pe cărturari cu întrebările şi 
răspunsurile Sale. 


In Sfârşit, Domnul nu începe a predica decât atunci când atinge vârsta de 30 de 
ani, dând şi în felul acesta ascultare Legii: ea dispunea ca nici un bărbat să nu 
predice ori proorocească mai înainte de a fi împlinit 30 de ani. 


S-au întrebat unii ce a făcut Domnul între 12 şi 30 de ani, perioadă asupra căreia 
referatele evanghelice nu ne dau nici o informaţie. Nu cumva a fost plecat în India, 
unde a deprins învăţătura yoghinilor şi practicile de magie ale fakirilor? Dar nu 
este nevoie să recurgem la asemenea ipoteze hazardate şi presupuneri fanteziste 
deoarece tăcerea evangheliştilor se explică foarte uşor: lisus n-a început Să 
predice şi să propovăduiască înainte de a fi atins vârsta de 30 de ani pentru că S- 
a supus imperativului Legii. lar Evangheliile trec sub tăcere această lungă 
perioadă din pricină că, în conformitate cu obiceiul istoricilor din vechime, nu se 
realizează decât faptele importante şi momentele semnificative şi nu se dau amă- 
nunte asupra perioadelor de pregătire. 


Dar Domnul nu a împlinit Legea numai supunându-Se dispoziţiilor ei ci şi desă- 
vârşind-o, perfecționând-o, ridicând-o la un nivel superior de subtilitate şi 
completitudine, dând adică verbului a împlini înţelesu-i de-al doilea. 


Ce aduce nou Domnul, care sunt principalele elemente ale viziunii trans- 
formatoare? Răspunsul, ori mai bine zis răspunsurile, la cea dintâi vedere, pot 
părea surprinzătoare. Dezbinare (ori vrajbă), zice Domnul, am venit să aduc, iar 
nu pace (Matei 10, 35; Luca 12, 51-53). Şi tot aşa: sabie am venit să aduc, iar nu 
pace (Matei 10,34). E drept că Domnul afirmă (Matei 26, 52): toți cei ce scot 
sabia, de sabie vor pieri, dar în clipele solemne ale Cinei celei de Taină îşi întreabă 
ucenicii: „Când v-am trimis pe voi fără pungă, fără traistă şi fără încălțăminte, 
ați avut lipsă de ceva? Iar ei au zis: de nimic. Și EI le-a zis: acum însă cel ce are 
pungă Să o ia, tot aşa şi traista; şi cel ce nu are sabie să-şi vândă haina şi să-şi 
cumpere” (Luca 22, 35-36). 


Domnul aşează duhul deasupra literei, contrar saducheilor şi (mai ales) fariseilor, 
robi ai textelor, exegeți strâmţi, minţi incapabile de a depăşi orizontul literal al pre- 





scripţiilor. „Duhul, proclamă Hristos (loan 6, 63), este cel ce dă viaţă; trupul nu 
foloseşte la nimic” (tot aşa Sfântul apostol Pavel: „Litera ucide, iar duhul face 
viu”: II Cor. 3, 6). 


Nu numai dezbinare şi sabie aduce Hristos pe acest pământ, ci şi - în aceeaşi 
tonalitate aprigă, impetuoasă - foc. 


Mai înainte chiar de a fi început Domnul să propovăduiască, loan Botezătorul 
declara: „Eu unul vă botez cu apă spre pocăinţă,; dar Cel ce vine după mine este 
mai puternic decât mine... Acesta vă va boteza cu Duh Sfânt şi cu foc (Matei 3, 
11). 


Întocmai glăsuieşte şi Evanghelia Sfântului Luca: „Eu vă botez cu apă, dar vine 
Cel ce este mai tare decât mine... El vă va boteza cu Duh Sfânt şi cu foc” (3, 16). 
lar Domnul Se Exprimă categoric (la fel ca pentru dezbinare şi sabie): „Foc am 
venit Să arunc pe pământ şi cât aş vrea să fie acum aprins ” (Luca 12, 49). 


Dragostea este aceea care, în învățătura lui Hristos, înlocuieşte vechea - rece şi 
aspră - dreptate. Legământul vechi e al dreptăţii, al dreptăţii stricte, cel nou e al 
dragostei care atât de măreț şi în cuvinte incomparabile este proclamată de Sfântul 
apostol Pavel (I Cor. cap. 13) a fi suprema virtute şi singura menită veşniciei. 


Iubirea aproapelui este recunoscută a fi o poruncă la fel de mare ca şi cea a 
iubirii lui Dumnezeu atât de Evanghelia lui Matei (22,39) cât şi de a lui Marcu 
(12, 31). 


Pe aproapele nostru, Hristos ne învaţă a-l iubi ca pe noi înşine. În Evanghelia 
Sfântului apostol loan aflăm aceeaşi poruncă exprimată în termeni mai hotărâți, 
raportați la relația dintre Hristos şi apostolii Săi şi accentuându-se în chip minunat 
caracterul ei exemplificator: „Poruncă nouă dau vouă: Să vă iubiţi unul pe altul. 
Precum Eu v-am iubit pe voi, aşa şi voi să vă iubiţi unul pe altul”. lubirea de 
aproapele, aşadar, e statornicită la gradul cel mai înalt: ea nu se cade a cobori sub 
nivelul celei purtate de învăţător ucenicilor Săi. 


Şi Domnul urmează: „Întru aceasta vor cunoaşte toți că sunteţi ucenicii Mei, 
dacă veți avea dragoste unii faţă de alţii” (loan. 13, 34-35 şi 15, 12). Dragostea 
de aproapele e mărturia care nu înşeală, e proba dirimantă. Cei care se pretind 
slujitorii lui Hristos, dar se urăsc ori se defaimă unii pe alţii sunt nişte mincinoşi 
neruşinaţi. 





Tot în înţelesul al doilea al verbului a împlini se cuprind poveţele date de Hristos în 
Predica de pe munte pe care nu şovăi a o socoti atât de vrednică a fi aportul 
planetei noastre la acel concurs închipuit de marele scriitor şi marele creştin 
Giovanni Papini ca şi Fericirile, de el gândite ca produsul nostru spiritual cel mai 
de preţ şi apt a ne asigura victoria. Cu Predica de pe munte nu avem mai puţini 
sorţi de a câştiga concursul cosmic. 


Intreaga Predică de pe munte e o manifestare a împlinirii Legii vechi prin 
desăvârşire, rafinare şi subtilizare. Impulsul etic din cuprinsul Legii vechi e dus 
acum până la paroxismul punctului culminant. 


Domnul nu este mulțumit cu porunca de a-ţi iubi prietenul, ruda, pe cel de un 
neam cu tine, pe cel care-ţi vrea binele, pe „aproapele” în înţeles concret. 
Mergând mult, mult mai departe decât Legea veche, doreşte şi ne cere să-l iubim 
pe vrăjmaşul nostru (Matei. 5, 43-44; Luca 6, 27 şi 6, 35). 


„Să nu ucizi” I se pare cu totul insuficient: Simpla jignire (cu vorbe ca: 
nebunule, a fratelui nostru e considerată a fi vrednică de osândă grea (Matei 5, 
22). 


Cât de nobilă, de mărinimoasă şi de rafinată este povaţa menţionată în versetele 
23-24 din capitolul 5 al Evangheliei Sfântului Matei: „Dacă îţi vei aduce darul 
tău la altar şi acolo îţi vei aduce aminte că fratele tău are ceva împotriva ta, lasă 
darul acolo, înaintea altarului, şi mergi întâi şi împacă-te cu fratele tău şi apoi, 
venind, adu darul tău”. Altfel spus după cum nu ne putem înfăţişa lui Dumnezeu 
cu mâinile pătate de sânge, aidoma nu putem cuteza să ne apropiem de altar cu 


limba spurcată de vorbe urâte. 


Tot atât de nobil, de îndrumător spre smerenia sinei şi de bogat în omenie este 
îndemnul de a nu vedea paiul din ochiţii vecinului mai înainte de a fi văzut şi scos 
bârna din propriul tău ochi (Matei 7, 3-5; Luca 6, 42). Celor de demult li s-a 
spus: „Să nu săvârşeşti adulter”; dar Hristos face un salt până la o înălţime de 
unde simpla pofure, simplul gând apar egale cu fapta. V ajunge să nu săvârşeşti, 
Iisus ne cere să nici nu ne învoim cu gândul păcătos. Curat să ne fie nu numai 
trupul, ci şi cugetul: acesta ne poate implica în rele, tot atât de grav ca şi mate- 
rializarea sa. 


calea subtilităţii, dând de aceste recomandări care toate stau dovadă pentru câr de 





mult prețuia Domnul însuşirea ce se numeşte discreţie: se cere să fim întru 
totul discreţi când ne rugăm: să nu ne facem rugăciunea în văzul oamenilor, în 
locuri publice, ci în cămara încuiată (Matei 6, 5-6); când facem milostenie, „să 
nu ştie Stânga ta ce face dreapta ta” (Matei 6, 2-3). 


Când postiţi, ni se spune (şi aici textul evanghelic - Matei 6, 16-18 - se ridică la un 
nivel moral, mitopoetic şi de eleganţă care deopotrivă ne cutremură şi ne încântă): 
Nu fiţi trişti ca făţarnicii; că şi ei îşi smolesc feţele, ca să arate oamenilor că 
postesc... Tu însă când posteşti, unge capul tău şi faţa ta o spală”. Deci, nu 
numai Să nu dăm în vileag o faptă virtuoasă, dar să ne şi străduim a o ascunde! 


israel Hristos Se întrupează pentru a cunoaşte nemijlocit condiţia 


omenească; nu prin relatări şi informaţii indirecte (prin reportaje) ci prin experienţă 
personală, existenţială. Şi de ce, de bună voie, se dă Domnul, crucii şi suferinţei? 
Tocmai pentru că suferinţa este caracteristica definitorie - cu adevărat 
definitorie - a omului, trăsătura cu totul specifică a condiţiei umane. 


preface, adică, în mijloc de cunoaştere - cum spune Dostoievski - de mântuire şi 
de iubire). 


Suferinţa, Hristos a ţinut să o cunoască în forma ei totală şi cumplită - şi însoţită de 
batjocură şi deznădejde, condimentele necesare oricărei suferinţe reale - tocmai 
pentru a da întrupării Sale un caracter autentic, de bună credinţă, serios şi nesu- 
perficial. Pe ea a socotit-o a fi ce, ne este irecuzabil propriu şi prin ea, aşadar, a 
înţeles că e de datoria Sa a trece. 


Creştinismul nu este numai Lege, dreptate (să nu uităm vorba paradoxală dar şi 
zguduitoare a Sfântului Isaac Sirul: să nu huliți spunând că Dumnezeu e drept. 
Un Dumnezeu drept nu L-ar fi trimis pe Cel Nevinovat să piară pe cruce pentru 
mântuirea păcătoşilor) ori: „tariag ” (cele 613 comandamente pozitive şi negative 


în care Talmudul rezumă raporturile dintre om şi dumnezeire; împlinirea lor 
neabătută chezăşuieşte indubitabil izbăvirea săvârşitorului). 





Creştinismul e mai ales acestea trei: duh, foc, dragoste, tustrele elemente vădit 
dinamice” şi subtile. 


De aceea, fraţi creştini, nu-i de ajuns creştinului să meargă duminica şi în zilele de 
sărbătoare la biserică, să aprindă una ori câteva lumânări, să se închine la icoane şi, 
eventual, să bată una ori mai multe metanii. Bune sunt acestea toate şi frumoase. 
Dar cred că nu-s destul. Creştinismul nu-i numai slujbă, cult şi ritual. 


Hristos S-a pogorât din cer şi S-a făcut om ca noi să ne putem înălța deasupra 
condiţiei noastre animalice şi trupeşti, să ne putem îndumnezei. 
Hristos ne cheamă chiar deasupra deasuprelor Vechiului Legământ, întru împli- 


nirea vocației noastre spirituale şi cosmice. Se cuvine să ne stea mereu alături 
Crucea şi Hristos. 


Creştinismul, osebindu-se de iudaism, islamism, budism şi toate celelalte religii 
orientale , e credinţa într-un Dumnezeu întrupat. lar dacă Dumnezeul nostru S-a 
întrupat, nouă ce ne incumbă să facem? 


Căci voi încheia citându-vă o prea frumoasă şi adevărată vorbă a unui învăţat 


evlavios: întrebării: 


el îi răspunde: 





Părintele Ion Cârciuleanu - Predică la Intâmpinarea Domnului 


La 40 de zile de la Naşterea cea după trup a Mântuitorului, Biserica noastră 
Ortodoxă prăznuieşte o a treia sărbătoare închinată Domnului nostru lisus Hristos 
şi anume Întâmpinarea Domnului, după ce a prăznuit Naşterea şi Tăierea împrejur. 


Intâmpinarea Domnului face parte dintre acele sărbători mari orânduite de Biserica 
noastră şi care se numesc în limbaj bisericesc "praznice împărăteşti”. 


De ce este mare această sărbătoare, vom înţelege din cele ce urmează. Cu toate că 
şi numai pronunţându-i numele - Întâmpinarea Domnului ne poate spune foarte 
mult, gândindu-ne că a întâmpina pe Domnul Dumnezeul este lucru într-adevăr 
mare şi înfricoşător. 


Din Sfânta Evanghelie de astăzi am aflat că Întâmpinarea Domnului a fost 
prilejuită de două fapte petrecute în pruncia Mântuitorului lisus Hristos. 


4 Este vorba mai întâi de mergerea la Templu din Ierusalim a Sfintei Fecioare 
Maria, pentru ca, potrivit rânduielilor legii mozaice, să pună înaintea 
Domnului pe Fiul său, adică să-l închine templului şi să aducă totodată 
rânduita jertfă de curăţire pentru sine. Cu acest prilej legea mai prevedea 
ca pruncului să i se facă aşa numita "răscumpărare", dacă era primul 
născut, pentru că toţi întâii născuţi de parte bărbătească erau socotiți ai 
templului. Dar întrucât slujirea templului a fost încredinţată, între timp, 
fiilor născuţi din tribul lui Levi, ceilalți, din alte seminţii ale lui Israil, 





puteau să fie răscumpăraţi. Aşa s-a întâmplat şi cu pruncul lisus, care, 
nefiind din seminţia lui Levi, a fost răscumpărat. 

+ Al doilea fapt care a prilejuit sărbătoarea de astăzi este primirea deosebită 
pe care a făcut-o Pruncului lisus, în templu, doi oameni: dreptul Simion şi 
proorocița Ana. 


Dintre aceste două fapte, Biserica noastră a dat o mai mare importanţă celui de al 
doilea eveniment, dovadă că sărbătoarea de azi se şi numeşte Întâmpinarea 
Domnului. 


Într-adevăr, Sfânta Fecioară Maria s-a prezentat la templu ca să împlineacă 
prescripţiile legii sfinte privitoare la ceremonialul curăţirii şi la actul răscumpărării 
Pruncului. Dar, în realitate Maica Domnului, care era Născătoare de Dumnezeu, 
era neîntinată şi a rămas pururea Fecioară, nu avea nevoie de acest act curăţitor, 
după cum nici Fiul ei n-avea nevoie de răscumpărare, pentru că El nu era un 
simplu om, ci era Fiul lui Dumnezeu. Era Dumnezeu - Omul întrupat, care este mai 
presus de orice lege. Cu toate acestea, Fecioara Maria a mers să îndeplinească şi 
ea cele rânduite de legea sfântă, pe deoparte ca să ne dea nouă pildă de smerenie 
şi supunere la legea lui Dumnezeu, iar pe de altă parte, spre a ne învăţa că viaţa 
noastră curată nu ne-o datorăm numai nouă înşine, ci şi conlucrării cu Harul 
lui Dumnezeu, care lucrează în Sfintele taine şi slujbele bisericeşti. 


Tot aşa Fiul lui Dumnezeu - Mesia, se supune de bună voie legilor dumnezeieşti, 
pe deoparte pentru a ne arăta că s-a întrupat cu adevărat, iar pe de altă parte spre a 
ne învăța supunerea față de legile înțelepte ale Bisericii, dându-ne şi pildă de 
ascultare şi smerenie, aşa după cum ne spune şi Sfântul apostol Pavel, zicând: "S- 
a deşertat pe Sine şi a luat chip de rob, făcându-se asemenea oamenilor şi la 
înfăţişare dovedindu-se ca un om, S-a smerit pe Sine, ascultător făcându-se până 
la moarte şi încă moarte pe cruce" (Fil. 2, 6-8). 


Prin urmare, aducerea în templu a Mântuitorului la 40 de zile de la naştere, are 
două aspecte. Unul legal, în care EI se supune legii, ca om, iar altul mesianic, în 
care El vine la templu pentru sacrificiu sfânt, adică pentru îndeplinirea misiunii 
Sale în lume. 


+ Ca om, este primit de oficialitatea templului (preoţi) şi de credincioşii 
prezenți atunci acolo, care nu cunosc pe cine primesc. 

4 Ca Mesia, este însă întâmpinat de bătrânul Simion şi de proorocița Ana, 
care îl primesc ca pe Dumnezeu. 





In felul acesta Dumnezeu - Omul îşi face apariția între oameni, iar actul 
"Intâmpinării" îşi descoperă adâncul său rost, înfățişându-se ca o rânduială 
dumnezeiască menită să descopere şi să înalțe sufletele noastre credincioase. 


Părinţii bisericeşti spun că faptul că nici preoţii templului, nici credincioşii mulţi 
care erau acolo, n-au cunoscut pe Mesia, este uşor de înţeles. EI n-a fost cunoscut 
decât de aceia care au avut o vrednicie deosebită şi apreciată ca atare de 
Dumnezeu. Căci precum soarele la apariția sa, luminează mai întâi crestele cele 
mai înalte ale munţilor, tot aşa Hristos, Soarele vieţii spirituale, s-a descoperit mai 
întâi sufletelor distinse printr-o aleasă vrednicie morală. EI este întâmpinat mai 
întâi de aceia care, prin Sfinţenia şi puterea credinţei, reprezentau tot ce 
omenirea avea mai bun şi Sfânt, atât pe linie bărbătească, cât şi pe linie 
femeiască şi care în această împrejurare au fost: dreptul Simion şi proorocița 
Ana, care s-au arătat vase alese ale Duhului Sfânt. 


Dar cine era dreptul Simion a cărui vârstă depăşea vârsta unui muritor? O veche 
tradiţie ne spune că dreptul Simion ar fi avut 360 de ani. Cei de o seamă cu el 
muriseră demult. De bătrânul Simion moartea nu se apropia. Ce semn, ce minune 
era cu dânsul? 


Se zice că Simion era unul din cei 70 de bărbaţi învăţaţi care pe vremea lui 
Ptolemeu Filadelful a fost însărcinat să tălmăcească Scriptura Testamentului 
Vechi din limba ebraică în limba greacă. 


Lui Simion i-au dat să traducă proorocia lui Isaia. Când a ajuns la capitolul 7, a 
dat peste cuvintele care spun: "lată Fecioara va lua în pântece şi va naşte un fiu 
şi vor chema numele lui Emanuel” (Isaia 7, 14).Simion a înţeles că este o 
proorocire despre venirea lui Mesia. 


Dar a socotit că cuvântul "fecioară" este greşit şi că trebuie înlocuit şi tradus cu 
"femeie tânără, ascunsă de bărbatul ei”. Căci nu înţelegea Simion cum ar putea 
naşte fără prihană o fecioară şi a tradus "femeie tânără”. Atunci se zice că o 
minune S-a săvârşit: acele cuvinte ce le-a scris în tălmăcire, le-a aflat a doua zi 
şterse de o mână nevăzută, iar în locul lor a aflat cuvântul "fecioară". Din nou a 
şters, din nou a apărut cuvântul proorociei. Fiind în mare nedumerire şi spaimă, 
Simion a avut o vedenie cerească prin care i s-a descoperit că nu va muri până 
nu va vedea cu ochii pe Fecioara care va naşte pe Mesia. 





Trecură ani după ani. Oamenii se năşteau, creşteau, îmbătrâneau, mureau, Simion 
nu se trecea. Dumnezeu, ca stăpân al vieţii şi morţii, a întărit viaţa dreptului peste 
rânduiala firii, prelungindu-i zilele prin har, până în vremea împăratului August. 


Când, după un timp de aşteptare de trei veacuri, Simion a fost înştiinţat de Duhul 
Sfânt să meargă în templu ca să vadă împlinirea proorociei. Lume multă era acolo. 
Preoţi jertfind, credincioşi închinându-se, femei cu copii în braţe. 


Lumină se făcu şi în sufletul dreptului. El cunoscu dintr-o dată toată 
taina mântuirii, văzu înainte jertfa de răscumpărare a neamului omenesc, adusă 
prin Fiul lui Dumnezeu şi Fiul Fecioarei, văzu chemarea neamurilor păgâne la 
mântuire, prevăzu suferinţele amare ale dumnezeieştii Maici... Şi inspirat de Duhul 
Sfânt, - cuprins de o mângâiere adâncă, dreptul Simion luă Pruncul în braţe şi 
exclamă: "Acum slobozeşte pe robul Tău, Stăpâne, după cuvântul Tău, în pace; 
căci ochii mei văzură mântuirea Ta, pe care ai pregătit-o să fie, înaintea feţei 
tuturor popoarelor, lumină spre descoperirea neamurilor şi slavă poporului Tău 
Israel" (Luca 2, 29-30). 


Pruncul lisus n-a rămas în templu, ci El a fost răscumpărat după obicei, printr-o 
jertfă; a fost primul sub scutul părinților Săi după trup, care L-au dus în cetatea lor 
Nazaret. 


Cuvintele profetice exprimate de dreptul Simion, cu această ocazie "Pruncul 
acesta este pus spre căderea şi ridicarea multora", s-au adeverit. Pentru că atât la 
templu, atunci, cât şi mai târziu, când Mântuitorul şi-a început lucrarea Sa în lume, 
mulţi L-au văzut şi L-au auzit, dar nu toţi L-au urmat cu suflete curate. Unii L-au 
primit cu indiferență, alții cu ostilitate, neînțelegere, alții cu un anumit interes 
material, cum au fost gadarenii, iar luda L-a primit cu sărutul trădării. 


Dar au fost şi din cei care L-au primit aşa cum se cuvine, precum păstorii şi magii, 
apostolii şi mulțimea ucenicilor, femeile Marta şi Maria şi celelalte împreună cu 
ele, copiii, Zaheu vameşul, poporul din Ierusalim care i-a făcut o primire triumfală, 
Sfinţii Bisericii noastre de la început şi până astăzi, cunoscuţi şi necunoscuţi, şi noi 
cei care trăim la atâta vreme după cele petrecute la templu, putem să ne 
învrednicim să întâmpinăm pe Domnul Hristos cu vrednicie. 





Conform făgăduinţei Sale, că EI va fi cu noi în toate zilele, până la sfârşitul 
veacurilor, şi adevărului că EI "nu este departe de fiecare din noi, căci în EI 
trăim, ne mişcăm şi suntem " îl putem întâmpina în multe locuri şi feluri. 


Aşa, de pildă, îl simţim în faţă în rugăciunile noastre fierbinţi, încredinţaţi că ne 
ascultă, fiindcă "Domnul este aproape de cel ce-l cheamă" (Ps. 144, 15). În 
rugăciunea fierbinte simțim cum proorocului David i se deschid orizonturi 
nebănuite, "cele nearătate şi cele ascunse mi-ai arătat mie" (Ps. 50). De aceea, 
uşurarea şi căldura pe care le simţim după rugăciunea noastră, vin tocmai de la 
această întâlnire a sufletului nostru cu Dumnezeu. 


Ne întâlnim cu Dumnezeu, Mântuitorul nostru, în chipul fraţilor noştri mai mici pe 
care îi ajutăm în nevoile lor, după cuvântul Său care zice: "/ntrucâr ați făcut 
acestea unuia dintre aceşti mai mici fraţi ai Mei, Mie mi-aţi făcut" (Mat. 25, 37- 
40). 


ŞI o, în câte feluri nu se pot ajuta semenii noştri! Desigur, îl putem găsi pe 
Dumnezeu, pentru cine ştie să-L caute, în sânul firii şi în adâncul sufletului nostru. 
Cu deosebire, Biserica îl are pe Hristos totdeauna în ea, căci El este capul «ei, 
"Unde sunt doi sau trei adunaţi în numele Meu, acolo sunt şi Eu în mijlocul lor" 
(Mat. 18, 20). 


Biserica noastră de aceea a rânduit aceste sfinte sărbători, pentru ca noi, 
credincioşii, să reactualizăm prezenţa lui Hristos între noi. Căci după învăţătura 
ortodoxă, sărbătorile noastre bisericeşti, mai ales, cele mari ca cea de astăzi, nu 
sunt numai simple aduceri aminte despre evenimentele din istoria mântuirii 
noastre, ci chiar reactualizări, adică trăiri reale, ale acestor evenimente. 


De pildă în timpul Slujbei Naşterii Domnului, nu se face numai simplă amintire 
despre întruparea Mântuitorului ci cu adevărat Hristos se naşte în chip tainic, 
aşa cum la Paşti el înviază şi aşa mai departe. Oare, Întâmpinarea Domnului, pe 
care o sărbătorim astăzi, nu ne spune mai direct acest lucru? În sfintele noastre 
slujbe, Mântuitorul continuă să trăiască în Biserică, Să fie prezent în forma în 
care S-a manifestat atunci pe pământ, iar Bisericii îi este dat să facă aceste 
amintiri sfinte. Aşa că noi devenim martori oculari şi participăm activ la slujbele 
noastre bisericeşti. De aceea, cultul nostru bisericesc, sărbătorile noastre, bisericile 
noastre calde şi îmbietoare capătă valoarea unei vieţi divine, în prezenţa Domnului, 
la care credincioşii noştri participă direct aşa cum ne încredinţează cuvântul: "În 
biserica măririi Tale stând, în cer ni se pare a sta". Dar mai adevărat şi mai 





deplin îl întâlnim pe Domnul Hristos în Sfânta Euharistie, când ne împărtăşim 
cu trupul şi sângele Său sub forma pâinii şi a vinului. 


În chipul acesta, dacă o facem cu vrednicie, avem parte de o întâmpinare 
desăvârşită, căci ne unim cu EI, îl avem întreg în fiinţa noastră. $i mai avem încă o 
posibilitate de-a întâmpina pe Domnul şi pentru care moment trebuie să ne 
pregătim zi de zi, până la sfârşitul vieţii noastre. Este momentul solemn al 
prezentării noastre în faţa Dreptului Judecător, moment pe care nu-l cunoaştem 
când va sosi. 


Faptul că actul Întâmpinării Domnului este un eveniment pe care Pronia divină l-a 
arătat în chip expres, spre a-l impune atenţiei noastre, ne face să ne gândim mai 
adânc asupra faptului că şi noi avem făgăduinţa că vom întâmpina pe Domnul, la a 
doua Lui venire, când îmbrăcaţi în trupuri slăvite şi nemuritoare, ne vom ridica în 
văzduh în întâmpinarea Lui, şi aşa pururea cu Domnul vom fi. 


Se cuvine, deci, să păstrăm această făgăduinţă, după pilda celor doi bătrâni de la 
templu şi după cea a tuturor sfinților bisericii noastre, în viaţă curată şi sfântă, 
nedespărţindu-ne de sfintele locaşuri şi săvârşind faptele bune ca să putem să ne 
învrednicim de bucuriile cele negrăite şi veşnice pe care Domnul lisus Hristos le dă 


tuturor celor care L-au căutat, L-au întâmpinat şi au trăit după voia Lui ce sfântă. 
Amin. 





Pr. Dorin Picioruş - Predică la Întâmpinarea Domnului 


lubiţi frați şi surori întru Domnul, în ce termeni mai putem vorbi despre 
întâmpinare. ..despre ieşirea înaintea cuiva...într-o lume în care uşile nu mai au 
umanitate? In care uşile nu se mai deschid...ci se zăvorăsc tot mai mult? 


Nu părem mult prea naivi, noi, oamenii Bisericii, când mai vorbim despre 
deschidere, dialog, comuniune...când cuvintele de ordine sunt profitul, relaţiile 
pur-comerciale, indiferența şi cruzimea faţă de altul când vine vorba de imaginea 
proprie...de interesul personal? 


Cui îi mai pasă de întâmpinarea lui Dumnezeu. ..acolo unde nici ei înşişi, oamenii, 
nu se mai cunosc, nu se mai ştiu, nu îşi mai găsesc rostul?... 


ŞI cu toate acestea, pe 2 februarie, în fiecare an...întâmpinarea Domnului înseamnă 
reamintirea vocației Ortodoxiei. 


Adică? Aceea că Biserica trebuie să iasă, încontinuu, înaintea/ în întâmpinarea 
oamenilor. ..pentru a le da stabilitatea Împărăției. ..adică viaţa veşnică. 


Ca fiind în lume, omul să nu se simtă un animal cu pofte...şi cu frică de 
moarte...ci o persoană plină de viaţa veşnică, care trăieşte încă de aici ritmul 
bogat, suplu, al învierii duhovniceşti... .al vieţii veşnice. 





Și troparul...troparul zilei...vorbeşte despre părinţi...şi, în mod subliniat, despre 
mame. 


Despre vocaţia mamei: aceea de a-l dărui pe copilul ei lui Dumnezeu. De a-l da în 
dar lui Dumnezeu. ..Celui care i l-a dăruit. De a-i reîntoarce darul Lui. 


Și astfel spune troparul zilei: „Bucură-te, Cea plină de dar, Născătoare de 
Dumnezeu Fecioară, că din tine a răsărit Soarele dreptăţii, Hristos, Dumnezeul 
nostru, luminând pe cei din întuneric”. 

Pentru că el, copilul ei, al mamei, al oricărei mame...dacă i-l dă lui Dumnezeu şi 
Dumnezeu rodeşte în el prin slava Sa...poate fi o lumină...în întunericul ideologic 


şi moral al acestei lumi. 


Dacă învaţă de la Maica lui Dumnezeu să îl crească...copilul ajunge o lumină, un 
purtător de sensuri adânci şi de înţelegeri iluminatoare. 


Părinţii, conştienţi şi mulţumitori faţă de darul primit de la Dumnezeu, pot face o 
minune din copilul lor...o minune copleşitoare. 


Pentru că el poate fi o uimire pentru toţi, un locaş al harului, al curăţiei, al dreptăţii, 
al frumuseţii cereşti şi pământeşti. 


Dar pentru a uimi la modul frumos. ..trebui să răsari în slava lui Dumnezeu... 


Trebuie să fii mădular al Bisericii...mădular viu...conştiință vie şi iubitoare...în 
relaţie continuă cu Dumnezeu şi cu oamenii...cu întreaga existenţă. 


Trebuie să fii luminat de raza Treimii. 
Trebuie să nu fii întuneric! 


Pentru că întunericul nu comunică...nu îmbrăţişează...nu se pătrunde de milă...nu 
are dragoste. 


Întunericul răutăţii are toate uşile închise. 


Aşa se explică de ce umanitatea...cu atâtea exemple vii de sfinţenie...de măreție 
sufletească...de  eroism...preferă o  lejeritate morală schizofrenică...preferă 
urâtul. ..inconsistentul...mojicia fără mustrări de conştiinţă. 





Stai şi întrebi: cum mai pot exista atât de mulți oameni urâţi, desfiguraţi de 
păcat...într-o lume atât de burduşită cu frumusețe? Cum să calci peste 
cadavre. ..când orice lucru din viaţa noastră reclamă atenţie, sensibilitate, duioşie? 


Cum?! Cum de mai putem să ne suportăm simţindu-ne atât de închişi în 
moarte...în lipsa de frumuseţe sufletească? 


Despre  întâmpinare...împreună cu bătrânul cel Drept, cu Sfântul 
Simeon...primitorul de Dumnezeu...care s-a veselit dumnezeieşte „primind în 
braţe pe Izbăvitorul sufletelor noastre”. 


EI...necredinciosul de altădată în ceea ce priveşte profeția de la Is. 7, 14...unul 
dintre traducătorii Septuagintei...vede în Pruncul lisus pe Dumnezeul şi Domnul 
lui...şi de aceea ÎI întâmpină...şi Il primeşte cu bucurie mare. 


lar rugăciunea sa [Lc. 2, 29-32], care a devenit emblematică pentru cultul 
ortodox.. .care cere slobozirea de viaţă...s-a făcut după 360 de ani de aşteptare...de 
aşteptare a prorociei pe care o negase. 


Aşa că viaţa lungă...adâncimea de zile...nu e întotdeauna o binecuvântare...ci o 
îngăduinţă dumnezeiască pentru o înţelegere şi mai mare...pentru o pocăință şi mai 
corectă. ..mai proprie vieţii tale. 


Alături de Sfântul Simeon, Sfânta Ana...avea 84 de ani şi slujea lui Dumnezeu, 
ziua şi noaptea, în post şi în rugăciune [Lc. 2, 37]. 


lar dacă doar un bărbat de 360 de ani...şi o femeie de 84 de ani...L-au văzut...L- 
au sesizat...L-au înţeles...au văzut în Pruncul lisus, Cel de numai 40 zile după 
umanitatea Sa...pe Domnul şi Dumnezeul lor... înţelegeţi cât de minunat lucru e să 
vedem un copil, un tânăr, un om în prima tinereţe vorbind...şi slujindu-l lui 
Dumnezeu? 

Adică întâmpinarea nu e la îndemâna oricui... 

Pentru că ieşi înaintea cuiva...numai dacă îl înţelegi. 


Comentezi lucrările cuiva numai dacă ai sesizat...măreţia lor. 


Poţi să lauzi pe cineva...numai dacă îl ştii...îl vezi...te impresionează...te umple 
de uimire mereu... 





lar dacă nu te laşi uimit...sau nu poţi fi uimit de oameni...eşti încuiat la minte şi la 
inimă... 


Eşti o fereastră zidită... 


Eşti o inimă perfidă...şi avară...care nu accepţi măreția din alţii...tocmai pentru că 
ea este o palmă adusă nesimţirii tale perpetuc. 


L-au primit pe „Cel ce ne-a dăruit nouă şi învierea”. 


Pentru că predica adevărului vrea să îl scoată pe om din urâţenia lui pentru a-l 
umple de învierea harului, a iubirii lui Dumnezeu faţă de oameni. 


Căci predica Bisericii e lumină care-l înviază pe om...care îl mută de la moarte la 
viaţă... 


Condacul zilei vorbeşte despre sfințire, despre pace şi despre întărirea dreptei 
credinţe în oameni. 


Credinţa ortodoxă trebuie să prindă rădăcini adânci în oameni...până într-acolo 
încât ea să fie gândirea, viaţa, modul de a reacţiona la tot ce se petrece cu noi. 


Și când prinde rădăcini reale...şi noi devenim pomi ai dreptei credinţe. ..credinţa 
nu mai e un set de întrebări şi răspunsuri...nu mai e o problematizare sterilă...ci o 
jubilare, o bucurie, o încântare continuă...plină de sensuri, de înţelegeri, de 
bucurii, de mântuire. 


Pentru că Îl întâmpinăm astăzi...şi oricând...pe Cel pe care ÎL ştim...cu Care 
trăim. ..prin Care ne mişcăm şi suntem... 


Inălţarea inimii spre EI...ţipătul rugăciunii spre El...umplerea noastră de EI, de 
Dumnezeul  slavei...e continuă întâmpinare, continuă înviere, continuă 
cincizecime/ pogorâre a Lui la noi ca să ne urce la EI. 


Intâmpinăm...fără să fim întâmpinați? 


Le dorim tuturor mântuirea. ..şi nimeni, de fapt, nu o doreşte? 


Ne prefacem că suntem „fericiţi”, că suntem „alţii”...dar nu facem decât să ne 
minţim cu eleganţă?... 





Poate că da...sau poate că nu... 


Poate uneori ne minţim cu bucurii false...iar alteori chiar ne bucurăm întru 
Domnul. 


Insă soluţia e să rectifici! 


Să îndrepţi ceea ce trebuie îndreptat...pentru ca ieşirea ta din nefericire...să fie o 
primăvară caldă, calmă...o minune îmbelşugată, plină de bucurie... 


Stam şi priveam frigul de afară...înfofolirea noastră...nasurile curgând. .tusea şi 
scuipatul... Dacă am trăi numai pe vreme bună, temperată...am uita greul...am uita 
că viaţa înseamnă încordare. ..şi nu relaxare... 


Însă frigul, gerul, viscolul, zăpada de trei metri, rămânerea în câmp, lipsa de 
perspectivă...aceleaşi dureri, aceleaşi dorinţe...aceleaşi nelinişti sunt cele care ne 
unesc şi ne vor uni mereu...chiar dacă, în prima instanţă, credem că nu avem 
lucruri în comun. 


O, da, avem prea multe lucruri în comun ca ele să fie puţine! 


Avem naşterea, avem viaţa, avem aceleaşi bucurii, necazuri, tristeţi, frici...aceeaşi 
moarte în faţă...numai că noi putem îndulci viaţa sau o putem amări tot mai mult. 


Intâmpinare... 


Intâmpinare...şi salvare. 


Pentru că mântuirea e întinderea braţelor spre Cel ce a venit să ne vindece de 
toată boala şi de toată neputinţa. 


Și boli şi neputinţe grave ale noastre sunt...lipsa de dialog, lipsa de încredere, 
neiubirea, nesimţirea, închiderea ochilor în faţa martirajului sufletesc şi trupesc şi a 
morţii dramatice a altora. 


Ne prefacem că nu vedem...pentru că ne e frică să ne punem în locul lor. 


Și tot fugind de răul altora...dăm, inevitabil, peste greul nostru...pe care, dacă îl 
trăim singuri, fără alinare, e un cataclism. 





Avem nevoie de întâmpinare...de îmbrăţişare...de contaminare de bucuriile şi 
necazurile tuturor. 


Dacă nu ne pătrund... înseamnă că suntem pe moarte cu sufletul... 


Dacă însă durerile şi bucuriile altora sunt vii pentru noi...atunci suntem împreună 
cu cei ce se bucură şi cu cei ce plâng, cu cei ce trăiesc. 


Insă pe cine...şi cum întâmpinăm noi? 


Dacă scriem un mesaj cuiva...nu-l întâmpinăm? Dacă zâmbim, apreciem, ajutăm 
pe cineva...oare nu-i facem bine? 


Nu e binele făcut o bucurie care ne face vii? 
Nu e, de fiecare dată, vederea cuiva...ceva infinit mai mult. ..decât nevederea lui? 
Intâmpinare...şi încântare... 


Pentru că atunci când ieşi cu toată inima spre cineva...arăţi semnele încântării faţă 
de vederea lui. 


Și când ne încântă oamenii? Nu când ne rugăm pentru ei? Nu când îi citim, zi de zi, 
în toate faptele, cuvintele şi urmele lor? 


Ce e încântarea decât descoperirea cuiva mereu, vederea lui tot mai profund, mereu 
altfel, mereu demn de prețuit? 


Din acest motiv...oamenii nu sunt expiraţi dacă sunt în vârstă...şi nu sunt 
mocofani...pentru că nu ştiu multe lucruri... 


Pentru că bătrâneţea decantează.. .pe cele la care tinereţea aspiră. 


Și bătrânul înţelept e cel care îl face pe tânăr să vibreze vizavi de propriile sale 
adâncimi încă nedescoperite...dar întrezărite prin discursul celui în vârstă. 


Maturitatea nu înseamnă absolutism experiențial, un răspuns la toate lucrurile...ci 
înseamnă coacere în experiența personală...Inseamnă evidenţa palpabilă a unei 
vieţi de om...care a adunat şi s-a adunat din lume în fiecare clipă. 





De aceea eşti şi devii tot mai mult lumină, o lumină tot mai mare....pe măsura 
adevărurilor pentru care arzi şi te consumi. 


lar astăzi, fiecare dintre noi, ca nişte lumini vii...suntem chemaţi să Il întâmpinăm 
cu dragoste pe Soarele dreptăţii, pe Cel ce face din noi mărturii ale iubirii Sale 
neţărmurite. 


Câţi suntem credincioşi...şi câţi vrem să ne facem credincioşi...trebuie să Il 
întâmpinăm pe Cel ce ne întâmpină, prin fiecare om, prin fiecare pom, prin fiecare 


floare, carte şi idee...ca să ne bucure. 


Un praznic al bucuriei împreună cu Pruncul lisus, Cel de 40 de zile născut pentru 
noi dar Care e mai bătrân decât veacurile. 


Pentru că maturizarea reală e îmbrăcarea în curăţie, în frumuseţe, în înţelepciune, 
în dreapta credinţă şi doxologie, chiar dacă ai cinci, zece, 30 sau 90 de ani. 


ŞI suntem maturi pe cât suntem de Sfinţi. 


Pe cât dovedim maturitate în credinţă, în nădejde, în dragoste şi în toată viaţa 
noastră ascetică şi mistică. 


Dumnezeu, Cel care ne întâmpină pe noi cu bucurie negrăită, acum şi pururea să ne 
bucure pe noi cu vederea feţei Sale, Care e hrana, bucuria şi frumuseţea noastră 
veşnică. Amin! 





Pr. Dorin Octavian Picioruș - Predică la Întâmpinarea Domnului (2011) 


lubiţi frați şi surori întru Domnul, praznicul împărătesc/hristologic de astăzi 
subliniază cu putere importanţa ospitalităţii, a omeniei în viaţa noastră dar şi pe 
aceea a bucuriei pe care o aduc cuvintele şi gesturile de conştiinţă. Pentru că 
fiecare vrem să fim trataţi regeşte, cu multă atenţie când suntem primiți de către 
cineva şi, în acelaşi timp, iubim faptul să fim înțeleşi şi apreciaţi la justa noastră 
valoare, fără să fim minții, fără să fim portretizați în mod mincinos. 


Şi când Domnul e primit în braţe prea iubitoare la templu, la 40 de zile de la prea 
sfânta Sa naştere, adică întâmpinat, atunci e recunoscut ca Dumnezeu întrupat de 
către Sfântul Simeon şi de către Sfânta Ana, într-o lume care nu sesiza mai deloc 
noutatea absolută a Persoanei din fața lor. 


lar praznicul de astăzi vine să ne spună tocmai acest lucru: că pentru a întâmpina 
pe cineva trebuie să vezi adâncul celui din faţa ta. Nu poţi să faci un articol de 
întâmpinare unui tânăr scriitor dacă nu eşti în stare să îi vezi caracterul și potenţele, 
după cum nu poţi să indici prezenţa lui Dumnezeu în cineva dacă nu vezi 
duhovniceşte, dacă nu vezi adâncul persoanei în cauză. 


Și dacă suntem atenţi la cursul praznicelor ultime, vedem că la 25 decembrie L-am 
văzut mic şi în iesle, abia născut, apoi la 6 ianuarie l-am văzut matur, la 30 de ani, 





pe când acum, la 2 februarie ne întoarcem la primele zile ale vieţii Sale pământeşti 
pentru a-L vedea dus la templu la...40 de zile. 


De ce să te întorci...pentru a merge înainte? De ce avem mereu nevoie de istorie, 
de memoria propriei noastre istorii, de memoria istorică a Bisericii şi a lumii 
pentru a ne înțelege traiectoria prezentului? Pentru că neuitarea istoriei, memoria 
ei, accesată în punctul care ne interesează pe moment ajută întotdeauna la o 
rezolvare a unei probleme a momentului. 


lar traseul zilelor liturgice ale Bisericii e inclus în memoria tradițională a vieții 
Fiului lui Dumnezeu întrupat, fapt pentru care ne reîntoarcem în mod constant la 
praznicele Lui şi ale Maicii Sale pentru a ne defini tot mai mult identitatea, 
dragostea, existența terestră care are deschidere spre veșnicie. 


Dacă citim praznicul de astăzi din perspectiva Legii, atunci ar fi un praznic 
mariologic, al prea curatei Fecioare și nu unul hristologic, al lui Hristos, pentru că 
Maica lui Dumnezeu, deşi Fecioară şi fără să fi născut cu lehuzie, adică fără să fie 
necurată, a venit să aducă jertfa de curăţire la templu. 


Insă perspectiva eclesială a praznicului de astăzi este hristologică, Il are în centru 


pe Hristos, care e recunoscut ca Stăpân şi Domn al întregii creații deşi, la vedere, 
era doar un Prunc de 40 de zile. 


ȘI aici îşi spune cuvântul capital experiența duhovnicească, care e vederea 
Bisericii: Simeon şi Ana au așteptat îndelung venirea Lui la templu, L-au așteptat 
cu sfinţenie şi dor nespus...şi L-au văzut, L-au putut sesiza! 


Și vederea Lui, înţelegerea Lui, deşi era o problemă naţională a poporului evreu, 
pentru că toţi trebuiau să ÎL sesizeze, să ÎI înţeleagă, să Îl descopere în ei...şi în faţa 
lor...totuşi această problemă a vederii Lui se dovedeşte a fi o realitate pentru foarte 
puţini. 


Și această realitate a simţirii şi a vederii lui Dumnezeu e încă o realitate pentru 
puţini. ..deşi ortodocşi sau „creștini” suntem mulţi. 


Motiv pentru care şi Domnul ne-a întrebat și ne întreabă, la modul esenţial, dacă 
atunci când EI va veni întru slavă, pentru ca să judece viii şi morţii, noi vom fi plini 
de iubire şi de așteptare şi vom presimţi venirea Lui, care e ca o venire în 
noapte...în noaptea unei mari și dureroase nesimţiri, nesesizări, uitări a persoanei 
Sale. 





Mai pe scurt: dacă nu stăm în harul Său și în iubirea şi cunoaşterea Sa nu putem să- 
| vedem pe cel din faţa noastră şi nu ştim să decriptăm importanţa şi rostul mo- 
mentului de față, pentru că trăim fără Cel care e vederea, sensibilitatea, cu- 
noaşterea, viaţa noastră veşnică. 


Istoria e plină de cunoaşterea Lui, viaţa noastră e plină de minunile Sale, peste tot 
avem parte de bucuria sesizării Lui...şi chpa de faţă e bucuria Lui pentru noi... 
Dar, cu toate astea, noi suntem în afara stării interioare care ne facilitează îmbo- 
gățirea aceasta extraordinară de experienţa trecutului, a prezentului şi a viitorului, 
adică în afara stării de har, de sfințenie, de intimitate cu Dumnezeul mântuirii 
noastre. 


Cei doi, Sfinţii Simeon şi Ana nu au primit un telefon de la Dumnezeu...pentru ca 
să vină la templu şi să-L primească pe Fiul Său întrupat. 


Nu au primit nici o fotografie sau un email de la EI, cu toate datele necesare pentru 
a-L recunoaşte pe EI, pe Maria, Mama Lui şi pe Sfântul Iosif, logodnicul cel curat 
al Fecioarei celei prea curate. 


Ci ei au fost luminaţi interior de harul Său, de cel de care erau plini (pentru că 
trăiau cuvios, în sfințenie, în curăţie) ca să vină la templu şi au vorbit faţă de EI 
întru harul Său şi cu veselia duhovnicească a iubirii pentru Dumnezeu. 


Acum, dacă întrebi un penticostal, o să îţi spună că „vorbeşte în limbi” ca apostolii 
ŞI că are „experienţe pnevmatice” pe care nu ştie să le explice. Şi romano-catolicul, 
şi protestantul, şi anglicanul, şi monofizitul, şi armeanul îţi vor spune la fel: avem 
„experienţe religioase”, „vederi extatice”, „simţiri ale harului”. 


Numai că diferența dintre interiorul curat al unui ortodox şi presupusa stare de 
„înduhovnicire” a unui eterodox e următoarea: starea de înduhovnicire a orto- 
doxului are coerenţă istorică interioară, adică toți Sfinţii de la începutul lumii şi 

5 > Li bi Ei 
până astăzi au, în esenţa lor, aceeaşi experiență duhovnicească, pe când spiri- 
tualitatea eterodoxă are falduri, care decurg din teologia lor, reperabile în timp 
până la o anume dată, adică până la naşterea facțiunii religioase ca atare. 


lar dacă doriți să observați spiritualitatea ariană, monofizită, nestoriană, ico- 
nomahă, romano-catolică, luterană, calvină, anglicană etc. trebuie să luaţi reperele 
lor statutare, adică oamenii care au dat naștere la acea spiritualitate/tradiție de 
viață, potrivit unei ideologii, a unei teologii contextuale...ruptă de Tradiţia Bise- 
ricii una. 





Și când vorbesc despre Tradiţia Bisericii vorbesc despre tot ceea ce Biserica Orto- 
doxă a primit din Biserica Legii, de la Sfinţii apostoli, de la Sinoadele Ecumenice, 
de la Sfinții Părinți şi a păstrat și aprofundat până astăzi în materie de credinţă, 
cult, viaţă. 


Pentru că orice e de la Dumnezeu are continuitate neîntreruptă în timp. El L-a făcut 
pe om ca să se bucure de Sine pentru veșnicie, omul a căzut în păcat, a avut nevoie 
de ajutorul profeților şi al Legii, prin acestea au mers spre Domnul, spre sesizarea 
şi primirea Lui, L-au primit, au păstrat ceea ce au primit de la EI şi de la apostolii 
Lui, Biserica Sa a păstrat adevărul şi viața dintru început, s-au luptat pentru ele... 
Fapt pentru care, tot cel care iese din barca mântuirii pentru a gândi singularizat... 
naşte o spiritualitate ideologizată, emanată dintr-o învățătură ruptă din context, din 
contextul bisericesc tradițional. 


Da, în aparență, pare „un punct de vedere adecvat” să spunem, că fiecare poate 
interpreta Tradiţia Bisericii după cum dorește... Însă Biserica și-a văzut Sfinţii şi i- 
a cinstit nu în măsura în care au fost particulari, excepţionali, ci în măsura în care 
le-a văzut continuitatea teologică şi experenţială cu Sfinţii de dinaintea lor. 


lar Sfinții sunt întotdeauna particularități puternice, personalități de mare forță, 
adică de mare noutate, însă sunt fundamentaţi, înrădăcinaţi în aceeași Tradiţie, în 
aceleași dogme, în aceleași slujbe, în aceeași conştiinţă a apartenenţei eclesiale 
neîntrerupte. 


De aceea, pentru un teolog ortodox e foarte uşor să vorbească, în același timp, 
despre Sfântul patriarh Avraam sau despre Sfântul Maxim mărturisitorul, despre 
dogmele Sinoadelor Ecumenice sau despre slujbele Bisericii pentru că indiferent 
de secolul pe care îl tematizăm, înainte sau după naşterea lui Hristos şi despre 
persoana sfântă pe care o luăm în calcul toate persoanele şi realitățile eclesiale au 
aceeași amprentă: amprenta harului PreaSfintei Treimi, care duce lumea spre 
Hristos şi cu Hristos spre Împărăţia Sa. Adică acelaşi har a lui Dumnezeu a fost în 
Sfinţii Simeon şi Ana care este şi în noi! 


Dar harul Său există în noi dacă avem continuitate neîntreruptă cu ei în viaţă şi 
gândire, în asceză şi în fidelitate față de Dumnezeu. 


ȘI prin asta răspundem la întrebarea, care ni se pune adesea: De ce Biserica 
Ortodoxă nu-i cinsteşte drept Sfinți pe „sfinţii” romano-catolicilor de după 1054 
sau pe ai greco-catolicilor sau pe ai anglicanilor sau pe ai monofiziților sau pe ai 





armenilor? Pentru că nu au continuitate de gândire, de viaţă şi de raportare 
eclesială cu Sfinţii Bisericii lui Hristos. 


Într-un fel arată Sfântul Augustin al Hipponei sau Sfântul Ambrozie al Medio- 
lanului şi în alt fel Toma de Aquino şi Albert cel mare în ceea ce privește teologia, 
viața şi raportarea eclesială la Tradiția Bisericii. Primii doi sunt Sfinți comuni 
Bisericii Ortodoxe și Bisericii Romano Catolice dar ultimii doi nu sunt în consens 
cu Tradiţia Bisericii una ci în dezacord cu ea. 


lar dacă-i citim pe Sfinţii ortodocși în paralel cu „sfinții” eterodocşi sesizăm altă 
amprentă în ei decât harul Treimii din primii. Fără doar şi poate, nu putem avea 
„har din belșug” și „erezii din belşug” în acelaşi timp. 


Harul, viața Treimii coboară din plin şi îl sfințește prea frumos pe acela în care 
adevărata învăţătură şi adevărata evlavie se îmbină. 

lar dacă suntem ortodocși prin aceasta nu suntem, în mod automat, Sfinți sau 
mântuiţi ci doar unii care stăm în Casa Stăpânului, nişte privilegiați, care avem 
toate la îndemână de la EI, în comparaţie cu multe milioane de oameni care nu ÎI 
cunosc cu adevărat...numai că trebuie să ne spălăm simțirile pentru ca să Îl vedem 
pe Hristos pretutindeni și în noi. 


Ne mai trebuie ceva...şi la modul esenţial: să lăsăm harul Său să ne inunde printr- 
o viață de multă rugăciune, muncă, atenţie, dragoste, onestitate, coerență inte- 
rioară! 


Pentru că numai astfel putem să Il primim și să ne primim în adevăratul sens al 
cuvântului. 


Fiindcă fața luminoasă față de cineva înseamnă vederea lui, înţelegerea lui, citirea 
lui în profunzime. Și dacă ne bucurăm de înţelegerea celuilalt atunci ştim să îl și 
întâmpinăm cu braţele, pentru că deja l-am întâmpinat cu inima. 


Pentru că, dacă la nivel online ne citim şi ne vedem reciproc, adică ne înțelegem 
reciproc... atunci ne manifestăm ca atare, când ar fi să stăm faţă în față, pe stradă, 
la masă, într-o Biserică... Căci depărtarea adevărată este indiferența față de celălalt 
.... ŞI nu necunoașterea lui. 


Putem să purtăm în inimă toată lumea şi să compătimim pentru ea, pentru că asta 
ne face să fim proprii dialogului cu toți. 





lar dacă II întâmpinăm pe EI, în mod zilnic, cu dorul inimii noastre, atunci putem 
să ne întâmpinăm mereu cu seninătate şi sclipire de bucurie. Amin! 


Sursa: http://www.teologiepentruazi.ro 





Pr. Dorin Octavian Picioruş - Predică la Întâmpinarea Domnului 


lubiţii mei, în anii anteriori am vorbit despre întâmpinare din perspectiva noastră, a 
oamenilor. Despre modul cum trebuie să ne pregătim noi ca să Îl întâmpinăm pe 
Domnul și...între noi. Şi subliniam faptul că sunt puţini cei care se pregătesc să Îl 
primească pe El. Adică sunt puţini cei care se umplu de har ca să Îl întâmpine pe El 
mereu, să Îl sesizeze pe EI în toate ale Lui...şi, mai ales, în oameni. Fiindcă nu 
mulți văd viaţa ortodoxă ca pe o creştere în sfințenie și în comunicare. Ca pe o 
transfigurare a ontologiei noastre... 


In predica de faţă însă vom vorbi despre cum ne întâmpină Dumnezeu pe noi. Cu 
ce vine EI, în acest praznic, şi întotdeauna, în viața noastră. Adică despre marile 
binefaceri ale relaţiei lui Dumnezeu cu noi, care ne reclădeşte interior cu totul. 


Evanghelia zilei este Lc. 2, 22-40 şi în ea Îl vedem pe Domnul ca Prunc adus la 
Templu. O imagine cuceritoare, pentru că e vorba despre Făcătorul întregii creaţii 
şi nu despre un prunc oarecare. E vorba despre Cel care S-a făcut om pentru noi şi 
pentru mântuirea noastră. Care S-a făcut Prunc tocmai pentru ca să ne înveţe că 
Ortodoxia nu poate fi decât curăţie dumnezeiască. 


Și că, dacă încercăm să fim ştiutori şi buni organizatori şi tezaurari ai Ortodoxiei 
fără să fim simpli şi curaţi la inimă nu o avem în noi...ci doar lângă noi, mereu 
lângă noi. Ca pe o comoară fără cifru...ca pe o bucurie aflată din cărți dar care nu 
rezidă în noi. 





Insă EI vrea să vină la noi plin de curăţie şi de dor pentru noi şi vrea să fim curaţi și 
plin de dor pentru EI. 


EI vine pururea tânăr. Vine cu toată frumuseţea și fragilitatea curăţiei Sale...şi aşa 
doreşte să ne facă pe noi: plini de frumuseţe şi de gingăşie dumnezeiască. 


Și Se lasă purtat...pentru că vrea să Îl purtăm în sufletele și în trupurile noastre ca 
pe iubirea vieţii noastre. Şi vrea să ne întâlnim, întotdeauna, în mod desăvârşit, în 
Biserica Lui, unde să Îl primim în noi. Pentru că Biserica este locul de întâlnire cu 
Dumnezeu, e locul unde Îi spunem Lui dragostea noastră şi unde EI ne vorbeşte şi 
ne călăuzeşte... 


Şi de unde nu ne lasă să plecăm fără EI, pentru că plecăm cu EI în noi ca iubire, ca 
înțelegere, ca frumuseţe, ca mâncare şi băutură dumnezeiască. 


Pentru că Domnul vrea să Il simţim ca pe Prietenul nostru cel mai bun. Vrea să fie 
cu noi peste tot...şi împreună cu EI să înțelegem şi să trăim toate lucrurile. 


De aceea, în fiecare secol El are oamenii Lui, cei plini de har, care Il propo- 
văduiesc acurat în faţa oamenilor şi, datorită cărora, iubirea oamenilor pentru 
Dumnezeu se aprinde, e vie. 


ȘI chiar dacă sunt numai doi într-o ţară sau pe pământ, ca Sfinții Simeon și Ana, 
care atunci L-au sesizat pe El...aceştia sunt de fapt martorii Lui, propovăduitorii 
Lui printre oameni. 


Pentru că cei care Il văd pe El duhovniceşte înţeleg, pe măsura lor, voia Lui cu 
oamenii. Şi observăm cum, în fiecare secol, oamenii duhovnicești sunt căutaţi şi 
doriți de cei care se curăţesc de patimile lor...tocmai pentru că ei văd ce trebuie 
făcut. 


Aşadar, cum ne întâmpină El? Cu toată deschiderea şi sinceritatea. Cu toată dorinţa 
de bine pentru noi. Pentru că El vrea să reverse în noi toată iubirea și atenția Lui 
față de oameni...şi vine la noi, dacă ne deschidem Lui, cu totul. 


ȘI nimeni nu mai vine în viaţa noastră atât de direct şi de covârşitor ca Domnul, și 
atât de bogat şi de măreț, atâta timp cât EI ne duce în întimitatea Treimi! 





lar dacă am conșştientiza acest lucru, faptul că EI vine la noi pentru ca să ne facă 
intimii Dumnezeului treimic...nimic nu ar fi mai nobil şi mai înfricoşător pentru 
noi decât această demnitate la care EI vrea să ne ridice. 


De aceea, EI ne întâmpină plin de daruri din prima clipă a vieţii noastre şi ne face 
oameni noi prin Botez și prin toată viaţa Bisericii...şi ne ridică în comuniunea cu 
Treimea, dându-ne tot ceea ce ne-am fi putut dori. 


Astfel privind lucrurile, întâmpinarea noastră e infinit mai mică decât întâmpinarea 
Lui. Noi nu putem să li dăm decât totala noastră adeziune. Pe când EI ni Se dă cu 
totul şi ne face părtaşi la toate ale Sale într-un mod uluitor de frumos. 


De aceea, oricât am fi noi de darnici cu alții ... şi de străvăzători ai vieţii lor, 
Dumnezeu e însăși sursa noastră de viaţă, de iubire şi de înțelepciune, care ne dă să 


le vedem pe toate profund, corect, frumos, nepărtinitor. 


ȘI aşa înţelegem că nu există decât o singură bucurie reală şi profund rațională, 
înțeleaptă: aceea de a ne deschide şi de a ne da lui Dumnezeu cu totul. 


Pentru că EI e dispus, ca Cel mai bun Prieten al nostru, să ne îmbogăţească cu toate 


ale Lui, să ne facă părtaş la toate ale Sale, tocmai pentru că ÎL privim pe EI cu ochi 
de copil duhovnicesc, adică curaţi la inimă. 


Așadar, iubiții mei, Pruncul Cel vechi de zile, care vine spre noi astăzi şi ne 
întâmpină în Biserica Lui, vrea să ne facă frumoși şi plini de simplitate dumne- 
zeiască. EI vrea să ne îmbrăţişeze deplin îmbrăţişarea noastră deplină. 


Căci EI nu urmăreşte să ne subjuge ci să ne iubească şi să împartă cu noi slava Sa 
dumnezeiască. Pentru că El vrea să ne facă compatibili vieţii Lui, acum şi pentru 
veşnicie, pentru ca noi să ne simţim întâmpinați de EI întotdeauna. Și fie ca noi să 
ne lăsăm iubiţi de EI, pentru ca EI să ne înveţe toată fapta cea bună. Amin! 


Pr. Dr. Dorin Octavian Picioruş - Praedicationes vol 6 





Pr. Dorin Octavian Picioruș - Predică la Întâmpinarea Domnului [2020] 


Iubiţii mei !, „Cuvântul cel nescris și mai presus de fiinţă [10v &nepiypunrov 
A6yov Koi brepovotov]” ? a fost primit în braţe de Sfântul Simeon ?. Şi L-a primit 
în braţele sale pe Domnul, pentru că Îl avea în inima lui. Căci atunci când primim 
pe cineva în braţe cu adevărat, mărturisim că îl avem în inima noastră. Că îl iubim 
şi ne gândim adesea la el. Şi oamenii îşi exprimă iubirea profundă prin îmbrăţişare, 
prin strângerea puternică în braţe, ca şi când ar dori să îl introducă pe cel îmbrățișat 
cu totul în inima lor. 


ȘI dacă Sfântul Simeon L-a primit pe Domnul în braţe şi L-a strâns la pieptul său și 
noi trebuie să Îl îmbrăţişăm pe EI şi să Îl lăsăm să intre în noi ca într-un templu al 
Său! Căci EI este mântuirea [oornpiu] şi bucuria [ân6).ovo:1c] celor credincioși . 
EI este curăția, luminarea, sfințirea şi împlinirea noastră. Pentru că toată viaţa 
noastră creştină e viaţa Lui, e viaţa cu EI, e viaţa dimpreună cu Tatăl, cu Fiul şi cu 
Duhul Sfânt, cu Dumnezeul nostru treimic. Căci unde e Fiul, acolo e și Tatăl și 
Duhul Sfânt. Pentru că Treimea e de o ființă şi nedespărțită. Și ne învaţă şi pe noi 


1 Începută la 6.00, în zi de vineri, pe 31 ianuarie 2020. Cer parţial înnorat, un grad, vânt de 10 
km/h. 

* Cf. http://glt.goarch.org/texts/Feb/Feb02.html. 

* Ibidem. 

* Ibidem. 





să fim o unime, să ne dăruim lui Dumnezeu cu sufletul şi cu trupul nostru, pentru 
ca EI să împărăţească în noi în mod deplin. 


Primele 3 cântări din Vecernia mare a acestui praznic împărătesc ne învaţă că Lui 
trebuie să 1 ne închinăm ?. Trebuie să 1 ne închinăm Celui pe care Îl primim. Pentru 
că numai când Îl primim pe EI în noi putem să 1 ne închinăm Lui cu adevărat. Căci 
EI vine în noi prin slava Lui şi, întru slava Lui, noi putem să 1 ne închinăm Lui cu 
adevărat. lar întâmpinarea reală a lui Dumnezeu este îmbrăţişarea Lui. E primirea 
Lui cu totul în noi. 


Și EI vine în noi ca „Cel care dă lumii mare milă [O naptxov 16 K6ouo TO uEyo 
Eheoc]” €. E vine şi luminează sufletele noastre 7. Pentru că mila Lui este slava 
Lui, iar EI este „Domnul slavei [70v Kwprov 7iig S6Eng]” &. E Cel care ne umple pe 
noi de slava Lui cea veşnică. Şi noi nu putem să Îl îmbrățișăm pe El decât în slava 
Lui, prin care El locuieşte în noi și ne sfințește pe noi. 


Sfântul Simeon s-a bucurat nespus de mult primindu-L în braţe pe Domnul! Şi 
când L-a primit, acesta a cerut eliberarea lui din viaţa aceasta. Pentru că avea vârsta 
de 360 de ani 7...Şi a trăit atât de mult, tocmai pentru ca să Îl vadă pe Cel despre 
care vorbise Sfântul Isaias că Se va naşte din Fecioară [Is. 7, 14]. 


Dar a trăit duhovniceşte pe pământ |Lc. 2, 25]! Pentru că L-a văzut duhovniceşte 
pe Domnul [Lc. 2, 27] şi de aceea L-a primit în braţele Sale [Lc. 2, 28]. L-a văzut 
prin slava Lui și de aceea nu L-a confundat cu altcineva. lar dacă noi trăim în slava 
lui Dumnezeu, Îl putem vedea pe El în slava Lui, şi astfel nu Îl putem confunda cu 
nimeni altcineva. 


Sfântul Simeon, „purtând Viaţa |[Zonv p&pov], a cerut dezlegarea de viaţă [lofic 
Areizo 1vdow]” !0, de viaţa lui, ca să fie cu Viaţa cea veşnică, cu Domnul. Pentru că 
nu numai că trebuie să dorim să fim cu Domnul, ci trebuie să fim în mod real cu 
EI. Și noi suntem cu Domnul dacă ne împărtășim cu Trupul şi cu Sângele Său cele 
prea dumnezeieşti, dacă mâncăm cu sufletul nostru cuvintele Sale, dacă iubim 
chipul Său iconic, dacă îi iubim pe oameni, care sunt după chipul Lui, dacă îm- 
plinim clipă de clipă poruncile Sale. 


” Ibidem. 

* Ibidem. 

” Ibidem. 

* Ibidem. 

"Cf. http://paginiortodoxe. tripod.com/vsfeb/02-03-sf_si_dreptul_simeon. html. 
“Cf. http://glt.goarch.org/texts/Feb/FebO2. html. 





lar porunca Lui este iubirea cea duhovnicească. Căci „poruncă nouă vă dau vouă, 
ca să vă iubiţi unul pe altul; ca şi voi să vă iubiţi unul pe altul, precum [Eu] v-am 
iubit pe voi” [In. 13, 34, BYZ]. Pentru că ne cere să îi iubim pe oameni, după cum 
EI ne iubește pe noi: adică în mod desăvârşit. Fapt pentru care, porunca iubirii ne 
cere, în subsidiar, să ne curățim de toată patima, de tot ceea ce îngustează iubirea 
noastră. Pentru că atunci când iubeşti duhovniceşte, iubeşti ca unul eliberat de 
patimile care înăbușă iubirea în noi. 


Domnul a fost primit „în mâini bătrâneşti [Ev xepoi npeopvruotic]” !!, în mâini 
ascetice, în mâini sfințite de nevoinţă, în mâinile Sfântului Simeon [zvueov], 
pentru că Domnul este Cel care ne scoate de sub „tirania patimilor [rîic Tv nad&v 
ropavvi5oc]” '7. Şi prin aceasta, EI, deodată, a subliniat importanţa pruncilor, a 
familiei, dar şi a bătrânilor în viaţa Bisericii şi a lumii. Căci pruncii sunt viitorul 
nostru asigurat, sunt nădejdea noastră de mai bine, împlinirea noastră, pe când 
bătrânii sunt cei care s-au curăţit şi s-au sfințit în viața cu Dumnezeu. Orice bătrân 
a fost cândva un prunc și orice prunc merge spre bătrâneţe din prima clipă a vieţii 
sale. Dar bătrânii au scopul lor de la Dumnezeu: acela de a deveni prunci prin 
curăţie şi sfințenie. Pentru că acestea a spus Domnul: „Lăsaţi copiii să vină către 
Mine [A pere ră nousia Epyeo0ou npoc Me] şi nu-i opriți pe aceştia [oi ui Koivere 
ovr&]! Căci asemenea acestora este Împărăţia lui Dumnezeu [r&v yăp ToLovTEv 
coriv n Boouieia Tod 9e0d]” [Lc. 18, 16, BYZ]. Căci numai cei care se fac ase- 
menea copiilor, prin nerăutate şi bucuria de Dumnezeu, moştenesc Împărăţia Lui. 


lar copiii sunt chemaţi din prima clipă a vieţii lor la Dumnezeu! Pentru că EI îi 
primeşte pe ei în apa Botezului şi îi face fiii Lui duhovniceşti. Și dacă eşti fiul lui 
Dumnezeu, atunci eşti şi moştenitorul Lui. Și, cu toții, suntem chemaţi să fim 
moştenitorii Împărăției lui Dumnezeu. Pentru că trebuie să vedem mântuirea lui 
Dumnezeu [Lc. 2, 30] şi să o trăim cu toată ființa noastră. 


Aşadar, scopul educaţiei de acasă şi de la Şcoală este acela de a ne apropia de 
Dumnezeu prin cunoașterea voii Lui. Şi a cunoaște oamenii şi lumea e un act 
teologic, dacă vezi cunoașterea creaţiei ca pe o scară spre Dumnezeu. Însă cu- 
noașterea lui Dumnezeu nu are hotare, nu are limite, pentru că nici trăirea cu El nu 
are limite. 


Un copil bine educat, bine călăuzit şi bine informat va asimila toată informația 
primită acasă, la Şcoală, în media şi în online cu discernământ. El va înțelege că 


" Ibidem. 
“ Ibidem. 





toate sunt pentru el, pentru crearea lui ca om, pentru viitorul lui ca persoană 
socială, dar că nu toate îl duc la bine. Învăţarea, dobândirea de noi aptitudini, 
delectarea, informarea sunt un tot unitar. Și copiii trebuie să ştie că tot ceea ce văd 
şi înțeleg îi schimbă. Că ceea ce fac zi de zi devine ei înşişi. 


Un plan riguros de învăţare nu este incompatibil cu joaca sau cu viaţa liturgică. Un 
copil care merge la Biserică, merge în acelaşi timp şi la Școală, se poate juca şi 
interacționa cu multe persoane, pentru că el este o fiinţă vie şi nu un robot. EI alege 
ceea ce vrea să facă, ceea ce poate să facă. Mai târziu va înţelege că educaţia, 
învăţătura și slujirea Bisericii l-au ajutat mult, l-au pus pe drumul cel bun, şi că fără 
aportul determinant al familiei, al Şcolii şi al Bisericii, el nu putea fi cel de azi, cel 
care se bucură de faptul că e împlinit prin ceea ce face. 


Trebuie să vedeţi oameni convertiți, oameni schimbaţi de Dumnezeu, pentru ca să 
înțelegeți aportul Bisericii la viaţa lumii! Trebuie să vedeţi cum arătau oamenii în 
trecut, când nu Îl cunoşteau pe EL, şi cum arată acum, când Îi slujesc Lui. Dar, 
totodată, trebuie să vedeţi diferența dintre educați și needucaţi, dintre oameni care 
nu au făcut vreo oră de Şcoală şi cei care au multiple specializări, pentru ca să înţe- 
legeți de ce sunt importante educaţia, studiul, slujirea lui Dumnezeu, corec- 
titudinea. 


O viață împlinită e o viaţă trăită cu Dumnezeu. E o viaţă în care te-ai împlinit şi în 
familie şi în societate şi în Biserică. Şi cei care nu doresc să se împlinească prin 
ceea ce fac, începând din vârstă fragedă, vor avea de trăit multă tristeţe. Pentru că, 
odată cu vârsta, omul îşi face inventarul, se uită înapoia lui, și dacă nu are lucruri 
care îl împlinesc, el nu se poate simţi decât neîmplinit. Deznădejdea, frica multora 
față de viitor, golul interior pe care îl trăiesc au de-a face cu luarea în derâdere a 
muncii, a evlaviei, a împlinirii personale. Au crezut că se pot juca cu viaţa, cu 
timpul lor, cu sănătatea lor, şi realizează la un moment dat că n-au făcut nimic, că 
nu au nimic, că nu sunt nimic. 


Și nimicul nu te poate împlini! Te împlineşte numai Dumnezeu și, cu ajutorul Lui, 
realizările reale ale vieţii tale. De aceea, cât suntem vii, cât suntem în această viață, 
trebuie să trăim, să cunoaştem, să înțelegem lucrurile care ne fac bine, care ne 
personalizează. Trebuie să iubim şi să fim iubiţi, trebuie să ne placă munca și să ne 
împlinim prin muncă, trebuie să învăţăm să dăruim, să facem bucurii, să sprijinim 
oamenii. Pentru că cele pe care le faci în viața altora sunt, în primul rând, schim- 
barea ta. 





Și de schimbarea noastră reală, mereu în bine, ţine împlinirea noastră, starea noa- 
stră de bucurie. Fără acest bine interior, care vine din împlinirea voii lui Dumne- 
zeu, nu avem nimic împlinitor. Dar când vrem să facem voia lui Dumnezeu, 
trebuie să ieşim spre EI şi spre oameni şi spre întreaga Lui creație. Trebuie să ne 
dăruim pe noi înşine, pentru ca unii pe alții să ne învăţăm lecţia fundamentală, cu 
totul împlinitoare, a dăruirii iubitoare. Căci ceea ce dăruim rămâne în oameni și îi 
schimbă pe oameni. 


Duminica viitoare, pe 9 februarie 2020, începe Triodul. Şi, odată cu el, începe 
pregătirea pentru postire şi pentru așteptarea Învierii Domnului. Anul acesta vom 
prăznui Învierea Domnului pe 19 aprilie. Dar ca să fim vii pentru Domnul trebuie 
să trăim în slava Lui. Şi cine trăiește în slava Lui, împlinind poruncile Sale, acela e 
viu şi se simte împlinit cu Dumnezeu. 


Vă rog să învăţaţi să întâmpinați oamenii! Atât cu bucurie, cât şi cu sinceritate. Să 
îi întâmpinați, să le ieșiți înainte şi să îi îmbrățişați! Adică spunându-le adevărul 
mântuitor, fiindu-le prieteni, ajutându-i în nevoile și în căderile lor. Pentru că tre- 
buie să îi întâmpinăm pe oameni şi la bucurie, dar și la tristeţe, şi când ne e bine și 
când nu ne e bine, căutând mereu folosul de obşte, folosul tuturor. 


Dumnezeu să ne bucure şi să ne întărească în toată lucrarea cea bună! Pentru ca, la 
Judecata Lui cea dreaptă, să ne întâmpine cu față veselă şi binevoitoare, dându-ne 
nouă mare milă. Amin! 





Pr. Constantin Necula - Întâmpinarea Domnului 


Dumnezeu a rânduit ca astăzi, dimpreună să cântăm cu Simeon în templul cel sfânt 
al Bisericii: „Acum slobozeşte pe robi Tăi, Stăpâne, după cuvântul Tău, în 
pace...”, căci şi nouă, ca şi lui Simeon, ni s-a spus că atât cât Îl vom vedea pe 
Hristos venind în Biserică, primi-vom darul cel mare al împărtăşirii de EI şi 
luminaţi în sufletele noastre vom putea să cuprindem măcar pentru o clipă cu inima 
noastră slava cea mare a lui Dumnezeu. Şi uitându-ne bine întreolaltă, feţele 
frățiilor voastre nu mai sunt cele cu care aţi intrat; sunt altele, mai luminoase, mai 
înlăcrămate, mai binecuvântate, întru toate dăruite lui Dumnezeu, fie şi numai 
pentru clipele în care, iată, rămânem în Templu laolaltă cu Hristos astăzi. 


Sărbătoarea de astăzi are cu totul şi cu totul o semnificaţie îndelungată, să-i spu- 
nem. Este printre puţinele sărbători care-şi au cântarea în Noul Testament. Noi nu 
prea avem sărbători care să-şi aibă cântarea acolo. Dar iată că astăzi, cu textul de la 
Luca, sau de oriunde aţi vrea să-l citați, suntem trimişi deja în epoca evanghelică: 
îndată după răstignirea lui Hristos. Pentru că cea mai veche sărbătoare pe care o 
prăznuiau creştinii întreolaltă, în afară de aceea a Paștelui, era aceasta, a Întâm- 
pinării lui Hristos în templu. Pentru că spusele lui Simeon de astăzi erau o 
împlinire a proorociilor Vechiului Testament. 


De fiecare dată, atunci când vorbim de împlinirea unei proorocii, trebuie să ne 
întoarcem întotdeauna la Adam şi la Eva şi să vedem de fiecare dată momentul pe 
care-l trăim: călcarea morţii cu moartea şi izbăvirea lui Adam din iad. 





Nu este lucru mai important pentru noi decât a-l vedea pe Simeon ca pe unul ce 
ştie să întâmpine moartea. Ştiţi că despre el se spune că făcea parte dintr-una dintre 
echipele acelea de traducători ai Vechiului Testament de la Alexandria. Ei tra- 
duceau din ebraică şi din greacă. Şi la un moment dat, fiecare în camera sa - erau 
separați, ca să nu se vadă unul cu altul, pentru ca mai apoi să se facă unirea textelor 
- pe o insulă ceva mai departe de țărm, dreptul Simeon, pe atunci tânărul Simeon, 
ajunsese la traducerea textului aceluia care spune: „lată, fecioara va lua în pântece 
şi va naşte prunc”. „Ei, dar e greşeală în textul ebraic”, a zis Simeon, şi a tăiat 
cuvântul fecioară şi a pus femeie. Şi a adormit. 


Și dimineaţa, când s-a trezit, în loc de femeie tot fecioară era. Nedumerit, Simeon 
a mai tăiat o dată. „Nu se poate, e vorba despre o femeie, nu despre o fe- 
cioară!...Oricum, şi dacă ar naşte, după naştere nu mai poate fi fecioară...” Şi 
iarăşi noaptea dormind, întocmai - nu-i aşa? - ca în legendele noastre străbune, 
peste noapte iarăşi s-a aşezat cuvântul fecioară la loc. 


Iarăşi supărat, Simeon a zis: „Fi, lasă! Să văd eu momentul acela în care o fecioară 
va naşte prunc şi ea tot fecioară va rămâne!...” 


Și ni se relatează că Arhanghelul Gavriil îi va fi spus: „Simeon, vei înceta din viaţă 
numai atunci când vei vedea împlinită proorocia”. 


De aceea, oricât de speculativi am fi - să spunem că nu credem în legenda aceasta - 
uitaţi-vă bine că şi troparul şi cântarea aceasta pe care a cântat-o minunat strana, 
astăzi cu totul deosebită, toate o oglindesc pe Maica Domnului. 


În sărbătoarea de astăzi, în ciuda faptului că-L are pe Hristos în Templu în primă 
dimensiune, în cea de-a doua, întotdeauna, o vedem pe Fecioara ducându-L. pe 
Hristos. Şi chipul central al sărbătorii nu este chipul Mântuitorului, şi nici chipul 
lui Simeon, ci este chipul Maicii Domnului. 


Astăzi maternitatea Maicii Domnului este pecetluită cu aprobarea lui Dumnezeu. 
Dumnezeu ne spune că este fecioară cea care intră în Templu. Dumnezeu ne spune 
că cea pe care altă dată o duceau părinţii la Templu, astăzi, ducându-şi Copilul la 
Templu, este mai presus decât părinţii. 


Sigur că momentul acesta în care Simeon ÎL ia în braţe pe Dumnezeu este cutre- 
murător. Eu nu pot să mă dezmint şi să nu vă spun că pentru mine, ca preot, taina 
cea mai cutremurătoare rămâne Taina Botezului. Nu mă impresionează nimic 
dceea ce slujesc ca Taina Botezului, şi mai ales când Dumnezeu rânduie să botez 





câte un flăcău, care moare şi învie cu Hristos. Moare şi învie cu Hristos. Moare şi 
învie candidat la Înviere cu Hristos, şi mai cu seamă este pecetluit cu darul Duhului 
Sfânt. lar mai înainte de a fi împărtăşit este purtat pe braţe de preot, de la intrarea 
în Biserică până la Scaunul cel de Sus, din spatele Sfintei Mese, cântându-i-se: 
„Acum slobozeşte pe robul Tău, Stăpâne...” Şi de fiecare dată simt că în braţele 
mele stă mântuirea neamului din care fac parte. Şi de fiecare dată mă rog lui 
Dumnezeu ca măcar unul dintre cei pe care-i port în braţe să îmbrace vreodată 
haina grea a preoţiei, pentru a-l sluji lui Hristos, pentru ca neamul să nu piară, 
pentru ca Biserica să nu rămână fără de slujitori şi pentru ca, slujindu-se Liturghia, 
sfârşitul să vină cât mai departe de vremurile noastre. 


Primiţi multă bărbăție ca preot, purtând în braţe mâna de om, dodoloţul, pruncul 
din împărăţia aceasta a oamenilor, nebună şi călcătoare în picioare a marilor 
sentimente umane şi ducând-o pe Uşile diaconești, dar scoţând-o de fiecare dată pe 
Uşile Împărăteşti afară, ridicând pruncul şi spunând: „Și slavă poporului Tău 
Israel, poporului celui nou Israel”, şi dăruindu-l naşilor, cărora le spui de obicei: 
„Aţi adus un păgân. Primiţi un creştin. Purtaţi de grijă de creştinătatea lui!” 


Acesta este poate momentul cel mai important din tâlcuirea Evangheliei de astăzi. 
Simeon ştia că moare şi se bucura. Ştia că în momentul în care ochii lui vor vedea 
mântuirea neamului lui Israel intrând pe porțile cele mari ale Templului din 
Ierusalim, de el se va atinge moartea. Dar nu mai moare în deznădejde, ca cei din 
neamul său de dinainte, ci moare cu marea nădejde că iată, S-a ivit Lumina lumii, 
că cel care stau în umbra morţii au văzut lumină mare, şi că el merge să le ves- 
tească acestora. 


Închipuiţi-vă că intră dreptul Simeon în iad, în locuinţa morţilor - care era pe- 
cetluită până la venirea lui Hristos, până la izbăvirea noastră, până la Moartea lui 
Hristos pe Cruce, până la redeschiderea Raiului pentru noi - şi strigă: „Adame, 
pentru ce mai stai în tristeţe? Noul Adam, Hristos, a venit! Eva, nu te teme! Noua 
Evă, Maica Vieţii, a adus Viaţa! Bucuraţi-vă! Avraame, nu te teme! S-a împlinit 
proorocia promisă ţie. lată, Hristos va veni în curând în Locuinţa Morţii!” Şi 
probabil îi va fi strigat aşa pe toți cei din iad. Ba îi va fi zis chiar iadului: 
„Cutremură-te, satana, că vei fi călcat în picioare! Cu moartea vei fi călcat!” Nu a 
priceput diavolul şi sigur acum stă şi se gândeşte cum a putut să fie atât de neatent 
încât să-şi înghită propria moarte. 


Dar iată, sărbătoarea de astăzi este, dacă vreţi, din punctul de vedere al mântuirii 
noastre, momentul în care se iveşte deja Crucea. Noi avem obiceiul când colindăm 
pe Pruncul Hristos să spunem ba că Îşi întinde mânuţa şi Se înţeapă într-un spin de 





trandafir şi curge sânge, ba să-L întrebăm: „Ştiai pe atunci, Copile, că vei fi 
răstignit?”, ba lucruri din acestea în care în leslea lui Hristos, în Peştera Naşterii, 
vedem un pic umbra Mormântului. Iconarii noştri aşa au şi făcut. 


Dacă vă uitaţi într-o serie de icoane ortodoxe corect făcute, veţi vedea că şi Peştera 
Naşterii lui Hristos, şi lordanul, şi Mormântul în care este aşezat Hristos au cam 
aceeaşi formă haşurată. Pentru că nu se poate să vorbim de Hristos fără să vorbim 
de Peşteră, fără să vorbim de lordan, fără să vorbim de Mormântul Său, care s-a 
făcut Izvor învierii noastre. 


lată de ce, iubiţilor, astăzi în chip deosebit trebuie să prăznuim pe cei care erau în 
iad la vremea aceea. Lor li se aduce vestea mai întâi şi se cutremură de faptul că, 
iată, Hristos va veni! Toată aşteptarea aceasta, toată tensiunea aceasta a aşteptării 
este slobozită ca un arc de cuvintele Sfântului şi dreptului Simeon: „Acum 
slobozeşte pe robul Tău, Stăpâne!” 


Ba la cuvintele lui adaugă şi cuvintele Anei lui Fanuel. Şi ţineţi minte că dacă 
adăugăm că Ana a fost şapte ani căsătorită şi avea optzeci şi patru de ani de când 
stătea pe lângă Templu, astea fac nouăzeci şi unu de ani. Presupunând că tânără 
evreică fiind, s-a căsătorit cam pe la 14-15 ani, cu încă 91, fac 106 ani. Deci nici 


Ana nu era prea tânără şi avea ochiul format pentru a vedea adevărul lui Dumne- 
zeu. 


Dar mai era ceva deosebit cu ea. Sigur Maica Domnului, atunci când fusese 
închinată la Templu, îi fusese dată Anei în grijă. Ea era, dacă vreţi, directoarea 
şcolii tinerelor fete care învățau pe lângă Templu şi se purtau ca şi cum din una din 
ele ar fi putut să Se nască oricând Mesia. Tot neamul lui Israel aştepta cu 
înfrigurare momentul acesta. Cam din fiecare generaţie de evrei, şaptezeci de 
fecioare erau puse deoparte în Templu, ne zice una dintre cărțile evreieşti. Nu 
putem şti dacă era aşa sau nu, dar ştim sigur că Maica Domnului fusese una dintre 
acelea din care Ana spera să se nască Hristosul. Şi acum o vedea pe prunca pe care 
o crescuse şi pe care o ţinuse sub mâna sa şi în care avea încredere totală, că aduce 
un Prunc în Templu. Şi îl vedea pe Dreptul Simeon, om de taină şi el, probabil 
prietenul, în adevăratul şi duhovnicescul sens al termenului, care-i va fi spus 
cândva: „Ano, eu am să mor numai când voi vedea pe Hristos venind în Templu”. 
Și deodată ochii Anei vedeau laolaltă cu ochii lui Simeon că la intrarea în Templu 
a lui Hristos se deschideau cerurile. 





lată, iubiţilor, aceasta este semnificaţia sărbătorii de astăzi! Începutul mântuirii 
noastre se prelungeşte prin această sărbătoare de astăzi dincolo de Sărbătorile 
Crăciunului şi ale Bobotezei. 


Dar ce semnificaţie are ea în planul nostru particular, pentru fiecare dintre noi în 
parte? Hristos este purtat pe braţe de fiecare dată. Dar de fiecare dată EI este Cel 
care poartă în braţe. Să nu credeţi că Simeon putea să ducă Dumnezeirea în braţe. 
Dumnezeirea îl purtase în braţe pe Simeon până atunci ca să-L poată purta în braţe 
pe Dumnezeu. Şi frăţiilor voastre nu vi se întâmplă altceva în viaţă decât acelaşi 
lucru. Unii, câteodată, avem senzația şi spunem că-L purtăm pe Dumnezeu în 
inima noastră. Dar, de fapt, Dumnezeu ne poartă mai întâi în inima Lui, pentru ca 
noi să-L putem purta în inima noastră. Avem senzaţia că-L putem purta în braţe pe 
Dumnezeu. Dar, de fapt, Dumnezeu ne poartă în braţe mai înainte, pentru ca noi 
să-L putem purta în braţe pe El. Şi toate aceste lucruri se raportează la toate 
chipurile vieţii noastre. Nu există moment al vieţii noastre în care Hristos să nu ne 
poarte de grijă şi Dumnezeul Slavei să nu ne înconjoare cu grija şi cu bine- 
cuvântarea Sa. 


Țineţi minte că există o pildă în care cineva, ajuns la Poarta Raiului, se hârjoneşte 
un pic cu Sfântul Petru, spunându-i: „Petre, ce-i cu urmele acestea în urma mea, de 
vreme ce, uite, sunt două şiruri de urme pe nisipul vieţii mele?” Şi Sfântul Petru îi 
spune: „Fiule, iată, sunt momentele în care Dumnezeu ţi-a stat alături, tot timpul 
fiind alături de tine în viaţă.” „Da, Sfinte Petre, dar uită-te mai bine. Unde mi-a fost 
mai greu e un singur şir de urme pe nisip.” La care Dumnezeu, de dincolo de uşa 
Raiului, îi spune: „Da, fiule, nu te minţi! Nu sunt urmele tale. Atunci Eu te purtam 
în brațe, şi tot urmele Mele sunt şi acelea...” 


Învăţaţi-vă să vă uitaţi bine în urma frăţiilor voastre, ca să ştiţi cine vă vine în 
întâmpinare. Şi veţi vedea că nu există clipă de descumpănire, clipă de deznădejde, 
în care nădejdea să nu vă fi venit dinspre Hristos. Putem găsi soluţii facile în 
oricine altcineva: la durerile noastre îi căutăm pe medicii noştri, la neştiinţa noastră 
pe învățătorii noştri, la spovedania noastră şi la neliniştea noastră duhovnicească pe 
duhovnicii noştri. Ştiu eu, la orice fel de lucru ce ni s-a dat, omeneşte vorbind, 
găsim câte un îndrumător. Dar să ştiţi: rugaţi-vă lui Dumnezeu să vi-i dăruiască EI, 
cu pronia Sa divină, pe acei învăţători, pe acei duhovnici, pe acei medici care vă 
sunt potriviţi bolilor, neştiinţelor şi zbaterilor frăţiilor voastre. 


Și atunci veţi învăţa de ce se cutremură astăzi cerul, de ce se cutremură astăzi pă- 
mântul, de ce se cutremură astăzi subpământul şi de ce se cutremură astăzi Maica 
şi losif şi dreptul Simeon şi Ana şi toţi cei ce stăteau în Templu. Pentru că a veni la 





momentul potrivit ca ajutor nu se poate să fie la voia întâmplării. Hristos nu vine la 
întâmplare în Templu astăzi. El vine după o lungă aşteptare a unui neam întreg, 
aşteptare pe care, de altfel, şi noi o marcăm la fiecare Vecernie şi la fiecare botez al 
vreunui prunc. 


În rânduiala noastră bisericească, Acum slobozeşte pe robul Tău, Stăpâne! se mai 
pomeneşte o dată. Când îi vedeţi pe preoţi dezbrăcându-se de veşminte, ei aceste 
cuvinte spun: Acum slobozeşte pe robul Tău, Stăpâne! Pentru că fiecare preot, 
măcar pentru câteva clipe în Sfânta Liturghie, este dreptul Simeon, cel care poartă 
pe braţe pe Hristos. 


Uitaţi-vă la pruncii şi la nepoţii pe care-i aveţi! Să nu vi se pară că v-au intrat în 
viaţă întâmplător. Fiecare sunteți drepți Simeoni câtă vreme veţi intra cu ei în 
Biserică şi-i veţi închina şi-i veţi aduce Bisericii, dăruindu-i lui Dumnezeu. Stau şi 
mă înspăimânt de cele mai multe ori, gândindu-mă cu groază la cei care nu-şi 
botează copiii sau şi-i botează foarte târziu. Cum pot trăi? Ce frică trebuie să-i 
cuprindă la fiecare moment în care moartea mângâie cu aripa ei fața pruncului, 
pentru că - nu-i aşa? - copii fiind, suntem cu mult mai aproape de viaţă şi de 
moarte. 


Și mă uit, de data aceasta cu întărire şi cu credinţă, la mamele venind cu copiii la 
Biserică sau la bunicii sau bunicile aducându-i pe prunci către Biserică şi ridi- 
cându-i un pic de subsuori să sărute icoana. Și aţi văzut, gestul este al dreptului 
Simeon! Îl faceţi fără să ştiţi că este al lui, dar el are aceeaşi, exact aceeaşi depli- 
nătate ca al lui, numai că de data aceasta sigur Hristos este Cel care întâmpină, 
Hristos este Cel care aşteaptă şi Hristos este Cel care vă urmează, ieşind dincolo de 
uşa Bisericii, către casele frăţiilor voastre. 


„Bucură-te, Templu, că astăzi în pântecele tău Fiul tău cel ceresc Se hirotoneșşte 
Arhiereu!” era cântarea lui Sofronie al Ierusalimului la sărbătoarea de astăzi. 
Maicii Domnului îi era cântată şi se spunea, legat de Buna Vestire, că în pântecele 
ei, ca într-un templu, Fiul său Se hirotoneşte Arhiereu. 


Astăzi, Hristos Arhiereul a intrat să sfinţească Templul şi prin Templu să sfinţească 
toate spaţiile acestea binecuvântate în care noi, în numele Lui, ne strângem laolaltă. 
Luaţi seama că astăzi am fost martorii intrării lui Hristos în Templu. 


Se apropie din nou momentul în care-L vom vedea pe Hristos sfâşiind perdeaua 
Templului şi catapeteasma. Se va apropia momentul în care-L vom vedea pe 
Hristos dărâmând porţile iadului şi răspunzând la întreita întrebare: „Cine este 





Acela Împăratul Măririi?” cu întreitul şi binecuvântatul răspuns al Domnului 
Savaot, al Dumnezeului Puterilor, al lui Hristos, Invingătorul morții. 


Toată viaţa noastră nu poate fi legată decât de aceste mari momente ale vieţii lui 
Hristos. Când vă veţi simţi în cumpănă, aduceţi-vă aminte de descumpănirea de 
astăzi, de binecuvântata descumpănire în care vor fi stat cei de la Templu, când au 
văzut că poate cel mai sărac copil, purtat de cel mai sărac dintre părinţi, este adus 
înaintea Altarului Ceresc şi primeşte bogăţia ce nu se va lua de la EI niciodată: 
sporirea în Duhul Sfânt. 


Și noi să cerem aceasta de la Hristos. Şi dacă darurile noastre sunt mici şi de 
oameni săraci, materialiceşte vorbind, să venim cu inimile deschise, purtând în ele 
pe Hristos, Cel ce în braţe ne poartă pentru noi şi pentru a noastră mântuire. Amin. 





Pr. Constantin Necula - A Vedea pe Hristosul Domnului (Luca 2, 22-40) 


Pare că suntem mereu într-o incredibilă întoarcere înainte. L-am lăsat pe Zaheu în 
Ierihon în Duminica trecută şi acum ne întoarcem în Ierusalimul Pruncului lisus, 
să-l punem înaintea Domnului pe Domnul (Luca 2, 22) şi în Canaanul Mân- 
tuitorului, la întâlnirea cu femeia cananeeancă (Matei 15, 21-28). 


Îndrăznesc să spun că este firească pentru pedagogia izvorâtă din liturgicul Bise- 
ricii această împletire de timp şi spaţiu prin care se dovedește nevoia cunoașterii 
vârstelor spirituale ale celor după trup şi nevoia construirii permanente a 
informaţiei despre Hristos. 


În tradiţia noastră, gestul săvârşit de Iosif şi Maria, de a-şi duce Pruncul la Templu, 
a rămas. Nu. Nu e vorba de Tăierea Împrejur, săvârşită îndată după Naşterea Sa, la 
opt zile ca semn al Legământului dintre Dumnezeu şi cei din Neamul lui Avraam - 
inclusiv cei izvodiţi din Ismael, fiul slujnicei. Ci despre obiceiul aducerii unei 
jertfe pentru a închina Pruncul lui Dumnezeu. 


În Templul din Ierusalim, Iosif e cu Domnul. Încă tată-logodnic, pentru a întări 
imaginea de siguranță a Copilului ceresc. Sărac, Iosif aduce jertfă doi pui de 
porumbel ori de turturele, semn al curăţiei Pruncului. Semn al unei curăţii ce se 
înalță dinaintea lui Dumnezeu ca o speranţă, ca o promisiune deopotrivă. 





La acest moment ne sunt aduse dinaintea ochilor două personaje. Dreptul Simeon 
şi prorocița Ana, fiica lui Fanuel - cunoscut cu numele pentru că, foarte probabil, 
era un chip duhovnicesc al Templului, om de credinţă în Dumnezeu și încredere 
între oameni. Pentru cei doi, după tradiție, oameni ce o crescuseră pe Maica 
Domnului la Templu, vederea lui Dumnezeu le apropia moartea. Le apropia 
plinirea misiunii pentru care fuseseră îngăduiți îndelung în viaţă. Simeon devine, în 
timp, simbolul celui care ştie să întâmpine pe Hristos. Drept şi temător de Dumne- 
zeu, așteptând mângâierea lui Israel - adică venirea lui Mesia - Sfântul Luca ne 
spune că „Duhul lui Dumnezeu era asupra lui” (Luca 2, 25). 


Nu. Nu e vorba de simplă inspiraţie, ci de un soi de rodire a virtuților sale în harul 
Duhului Sfânt. Un duh care înmulţeşte râvna omului drept și îl transformă în sfânt. 
Lui Îi cântăm cuvintele Vecernie de Vecernie în Biserica Ortodoxă atunci când Îi 
spunem - comunitate şi persoană cu persoană - lui Dumnezeu: „Acum slobozește 
pe robul Tău, Stăpâne, după cuvântul Tău în pace; Că văzură ochii mei mântuirea 
Ta, pe care ai gătit-o înaintea feţei tuturor popoarelor, Lumină spre descoperirea 
neamurilor şi slavă poporului Tău Israel” (Luca 2, 29-32). E imnul aducerii aminte 
de bucuria deschiderii Vestirii celei bune către popoare, către acele neamuri care 
altfel nu ar fi putut primi niciodată nădejdea că Dumnezeu le iubeşte. 


Abia în contextul acesta, al deschiderii către neamuri a mesajului de iubire al 
Mântuitorului Hristos, ni se deschid ochii pe Evanghelia cananeencii - al doilea 
text major al Duminicii acesteia. 


Cananeeanca se simte asemeni unui examinat dinaintea Învăţătorului lisus și nu se 
pierde cu firea. E mamă. ȘI, ca orice mamă care are un copil în nevoie, nu are frică. 
Identifică în Hristos un posibil şi credibil făcător de minuni în ce priveşte starea 
fiicei sale. Un demon chinuia fata şi femeia nu accepta robia fetei sale. Cere și ea 
slobozire, asemeni lui Simeon, dintr-o stare ce părea fără sfârşit. Fără posibilitate 
de izbăvire. Insistentă şi inteligentă - ce răspuns dă ea Învăţătorului Hristos: „Da, 
Doamne, dar şi câinii mănâncă din fărâmiturile care cad de la masa stăpânilor lor” 
(Matei 15, 27) - femeia se vădeşte om credincios. Nu. Nu de soiul credincioşiei 
snoabe care ne încearcă pe noi şi nici a credulităţii în care ne scăldăm. O femeie 
singură care deschide lui Dumnezeu inima și face ca fiica ei să se vindece nu-i de 
ici de colo. Face parte, duhovniceşte, din soiul de femei care schimbă istoria 
oamenilor din jur. Pare din neamul Maicii Domnului, Anei lui Fanuel ori din al 
femeilor mironosiţe. Ne învaţă că după ce ai înfruntat moartea zilnică a copilului 
tău în manifestările unei boli incurabile ori unei posedări drăceşti, moartea nu te 
mai sperie. 





Ruşinea insistenţei după ajutor nu umilește. Inteligența nu ţine loc de soluţie, ci 
este doar mijlocul provocării unei minuni. Domnul Hristos testează, cu hârtia de 
turnesol a cuvântului făcător de minuni în gura Sa, credința femeii. Îi spune: O, 
femeie, mare este credinţa ta; fie ţie după cum voieşti! Şi se vădeşte că femeia voia 
bine de vreme ce fata sa s-a tămăduit „chiar în ceasul acela” (Matei 15, 28). 


Semn că Pruncul, a cărui Întâmpinare la templu o sărbătorim, chema deja pe fie- 
care dintre semeni la transformarea trupului său în arcă a mântuirii, templu al 
Duhului Sfânt. Ori, în astfel de locuri, dracii nu stau să mai chinuie. Împlinirea 
aşteptării lui Simeon, dreptul, pare să fie apropierea sa de moarte. Nu-l înspăimântă 
aceasta. EI ştie că Mesia ce-l ţine în braţe este biruitorul morții. 


Implinirea cananeencii este slobozirea din agonia zilnică a îndrăcirii fiicei sale. Din 
dialogul ei cu Hristos, înţelegem că acceptă cu smerenie starea ei de nedesăvârşită, 
dar ştie şi că are dinaintea sa pe Unul care nu va mai îngădui false desăvârşiri. 


Simeon, prin răbdare şi credință, femeia cananeeancă prin nădejde şi curaj, Ana lui 
Fanuel prin dragoste şi bucurie ne dovedesc, o dată în plus, cum poate fi 
întâmpinat Hristos. Să încercăm, asemeni lor, să fim Domnului Intâmpinare! 


Sursa: tribuna.ro 





Traian Dorz — Să-l întâmpinăm pe Domnul 


Ce minunat este sufletul unui om sau al unui popor care, condus de mintea 
sănătoasă, înţelege vremea marilor cercetări Dumnezeieşti şi iese în întâmpinarea 
Domnului! leşind cu bucurie în întâmpinarea lui Hristos — adică înțelegând drept şi 
primind bine îndrumarea mântuitoare — se face întâlnirea cea mai fericită a 
sufletului cu Dumnezeu. Şi a lui Dumnezeu cu sufletul. 


4 Domnul Hristos vine totdeauna cu cele mai fericite rezolvări ale tuturor 
problemelor tale. 

4 Domnul Hristos vine totdeauna cu lumina, cu libertatea, cu pacea şi 
binecuvântarea tuturor îndestulărilor tale, atât pentru mintea ta, cât şi 
pentru inima ta. 


Ieşi în întâmpinarea Lui totdeauna când vine spre tine. 


Atunci, pentru fericirea ta însuţi, să nu-L laşi pe Hristos să aştepte sau să ceară — 
vreme prea multă. Şi cu atât mai mult, nu-L lăsa să plece de la tine, ci ieşi 
totdeauna în întâmpinarea Lui şi deschide-l chiar înainte de a bate EI la uşa ta. Ce 
fericit vei fi şi tu, şi EI atunci! 


Dă-l Domnului lisus totdeauna mai înainte de a -ţi cere El orice vezi tu că are El 
nevoie de la tine, ascultă-L înainte de a-ţi porunci şi urmează-L înainte de a 
pleca. Abia atunci va fi cu adevărat fericită viaţa ta. 





O minte sănătoasă şi o inimă curată, iată ce este cu adevărat fericit pentru oricine. 
lar acestea numai Tu, Doamne lisuse, le poţi înnoi şi face prin Invăţătura Ta care 
este Adevărul şi prin puterea Ta care este dragostea. 


Cel de care Dumnezeu Se foloseşte pentru cele mai mari lucrări ale Sale este 
adesea o biată fiinţă dintre cele mai puţin însemnate. Aceasta o face Dumnezeu şi 
pentru a se vedea limpede că nu omul, ci Dumnezeu este Acela Care împlineşte 
lucrul minunat ce se face. Spre a se vedea că omul este numai o neînsemnată 
unealtă de care Dumnezeul Cel Atotputernic Se foloseşte pentru împlinirea 
planului Său şi pentru ca nu cumva privirile să se oprească asupra uneltei văzute şi 
nu asupra Stăpânului Nevăzut. 


Pentru intrarea în lerusalim, Domnul lisus a găsit un asin tânăr pe care nu 
încălecase încă nici un om (Mc 11, 2). Ce minunat înţeles are tot ce face şi tot ce 
cere Hristos! Cu câtă bucurie doreşte EI să Se folosească de suflete curate, care nu 
s-au întinat cu împreunări vinovate şi străine de Dumnezeu! 


În slujba lui Dumnezeiască, Hristos a căutat mereu suflete tinere, fiindcă EI are 
mereu nevoie numai de suflete predate Lui, neîncălecate încă de robii omeneşti. 
Are nevoie de tineri hotărâți, care să nu se fi făcut robii oamenilor şi nici purtători 
ai întinăciunii lor. 


O, ce Stăpân şi Domn Slăvit, pentru un tânăr predat Lui, este Împăratul Hristos! O, 
ce triumfală intrare în istorie şi în viaţă îi poate da Hristos oricărui tânăr care este 
în stare să-L poarte triumfal pe EI printre oameni! 


Ce minunat este gândul că Hristos găseşte totdeauna unealta potrivită pentru orice 
lucrare pe care doreşte EI să o facă! Tânărul asin, liber de orice obligaţii omeneşti, 
care era gata să-L poarte frumos şi vrednic pe lisus, era mai dinainte pregătit. 
Aştepta numai clipa când să fie chemat şi dus la lisus. Ce bine dacă şi tu ai fi gata 
acum să vii cu mine la Hristos, ca să te folosească spre slava Lui! Aceasta ar fi 
slava ta. 


Mulţi tineri sunt gata şi azi să fie duşi la lisus. Trebuie numai ca ucenicii care au 
datoria şi misiunea să-i aducă la lisus să-şi facă slujba lor de a-i dezlega pe aceşti 
tineri purtători de Hristos de la uşile unde sunt legaţi (Mc 11, 4). Şi de a-i aduce la 
Domnul!... Dragă ucenic al Domnului Hristos, tu oare câţi tineri ai adus la EI? 


Tânărul adus la Domnul va purta apoi şi poverile ucenicilor care l-au adus. 
Aruncă-le asupra lui şi va purta frumos şi povara lui Hristos, Împăratul lui (Mt 11, 





29-30); şi el le va purta frumos toate aceste poveri cu uşurinţă şi cu voioşie, pentru 
dragostea şi bucuria slujirii Mântuitorului, căci curăţia şi dragostea tinereţii, puse 
în slujba lui lisus, pot fi covârşite de nimic. 


Ce triumfal a intrat Hristos în istoria noastră prin Părintele nostru Iosif, prin acest 
uriaş şi tânăr slujitor al Său, care n-avea decât abia ceva peste treizeci de ani — 
vârsta Mântuitorului — când a început în poporul nostru şi în Biserica noastră 
Lucrarea fără seamăn a Oastei Domnului. Din veacurile primare ale Bisericii 
Creştine poate că n-a mai fost o astfel de mişcare duhovnicească, atât de curată şi 
frumoasă ca ea. 


De multe ori suntem noi îngrijorați pentru Domnul şi ne gândim ca ucenicii Lui, 
neştiind cum să facem şi ce va fi cu noi. De unde să luăm pâine? îşi ziceau ucenicii 
în pustie, într-un moment greu (In 6, 5). De unde să luăm asinul? îşi vor fi zis şi 
atunci, tot aşa de îngrijoraţi! Dar Domnul ştie totdeauna ce are de gând să facă 
(In 6, 6). Trebuie să ştim şi noi că EI ştie. Și să ne bizuim pe El. 


Ucenicii se frământă, dar Domnul stă liniştit. EI ştie în orice împrejurare şi în orice 
trebuință şi timpul, şi mijlocul de care Se va folosi pentru Slava Sa şi pentru 
împlinirea Lucrării Sale. Cât de liniştiţi am fi şi noi totdeauna dacă ne-am încrede 


cu adevărat în Înţelepciunea şi Puterea Dumnezeului nostru! 


Să ne aducem aminte că Domnul a avut grijă întotdeauna şi a ştiut — şi va şti — să- 
Și aleagă pe tânărul purtător cu care va merge mai departe, până va intra în 
Ierusalimul Său Slăvit cu toţi cei ce-L urmează pe El. La timpul potrivit îl va 
dezlega pe cel de care are nevoie de acolo de unde ştie că este legat acum şi-l va 
folosi în fruntea celorlalți, pentru cea mai mare slavă a Sa, după cum 1-a ştiut afla 
şi în trecut pe alţii, la timp. 


O, de câte ori ne-am încredinţat noi că nici o întâmplare nu este întâmplătoare, ci 
că totul este mai dinainte ştiut şi determinat de cauze care au între ele o adâncă şi 
tainică legătură, rânduite de înţelepciunea lui Dumnezeu!... Şi totuşi, în faţa unei 
noi încercări, uităm toate minunile de până la ea. Şi suntem gata să nu ştim ce să 
mai facem. 


Noi ne temem de cele mai multe ori să nădăjduim în biruinţa Adevărului pentru 
care luptăm şi în triumful Dumnezeului nostru pe Care ÎL iubim, şi în izbânda 
Binelui pentru care muncim şi răbdăm, pentru că sunt prea multe împotrivirile pe 
care le vedem şi prea puţină încrederea noastră în cele ce nu le putem vedea. 





Adeseori noi vedem prea mari primejdiile de care ne temem şi prea puternici 
vrăjmaşii lui Dumnezeu, şi prea slabe, şi prea îndepărtate, şi prea puţine ni se pare 
că sunt puterile lui Hristos. De aceea suntem gata să ne îndoim. O, ce puţin cre 
dincioşi suntem noi când ne uităm prea mult la ceea ce se vede. Şi nu la Cel ce ne 
spune: „Nu vă temețţi, iată, Eu Sunt cu voi!” 


Sărmanii de noi, cât de copleşiţi suntem de Prezent, de cele mai multe ori! Atunci 
nu putem nici vedea Trecutul, nici crede Viitorul. Nu ştim că istoria de azi este 
profeția de ieri, iar profeția de astăzi este istoria de mâine. 


Ce puţin folosim noi darul cel mare din noi: Credinţa! Câte ni s-ar lămuri astfel, 
dacă am crede mai mult! 


(Traian Dorz, Crucea mântuitoare) 





Traian Dorz - Acum slobozi în pace 


Acum slobozi în pace pe robul Tău, Stăpâne, 
spre-odihna cea de astăzi şi slava cea de Mâine, 
c-ajunge ura nopţii şi-a vânturilor ace, 

ŞI arşiţa vegherii — slobozi-mă în pace! 


Tu ştii că n-am cui plânge şi nu mai am cui spune, 
aici zadarnic graiul ar fi să-mi mai răsune, 

s-au obosit de mine destui — şi nu le pasă, 
de-ajuns e-acum, Stăpâne, — slobozi-mă acasă! 


Ajungă a vegherii singurătate lungă 

şi-a bătrâneţii trudă, — Stăpâne Sfânt, ajungă, 
cenuşa jertfei arse pe-altar întreagă-mi zace, 
dezleagă-mă, Stăpâne, şi mă slobozi în pace! 


Spre alți profeţi şi-ndreaptă acum cei de-astăzi faţa, 
Stăpâne, fă-le parte de-aceia cu povaţa, 

pe mine, iată, lumea tot mai oprit mă ţine, 
ajungă-acum, Stăpâne, — slobozi-mă la Tine. 


Ai mei s-au dus cu toţii în ţărnă şi-n lumină 

şi ce-ar mai fi, Stăpâne, aici să mă mai ţină? 

De dulcea Ta Lucrare la nimeni nu-i mai place, 

de alți Hristoşi vrea lumea, — slobozi-mă în pace... 





Pr. loan Valentin Istrati - Sărbătoarea îmbrăţişării omului cu Dumnezeu 


Intâmpinarea Domnului, Cel ce este Soarele dreptăţii, este aşadar o sărbătoare de 
lumină a făpturii, o prelungire sacramentală a Luminii Naşterii Domnului şi o 
consacrare a vocației de jertfă a Pruncului dumnezeiesc. 


Sărbătoarea Îmtâmpinării Domnului este de o deosebită importanță pentru 
conturarea unei teologii a timpului hristologic în Biserică. Arheologia acestei 
sărbători poate fi datată încă din veacul al patrulea după Hristos, în scrierea 
pelerinei Egeria. 


lisus adus la Templu pentru a fi îmbisericit arată continuitatea de sens a 
aşezămintelor vetero-testamentare cu noul eon hristologic. Hristos integrează în 
sine toate rațiunile istoriei, iar aşezământul religios iudaic îşi vădeşte 
inteligibilitatea, dar şi limitele sale în realizarea planului divin de înomenire a lui 
Dumnezeu. Ascultarea lui lisus ca prunc este o paradigmă a umanităţii ascultătoare 
de Dumnezeu ca răspuns şi restaurare a răzvrătirii adamice. Hristos este Noul 
Adam care asumă în Sine toate căderile lumii şi le transfigurează prin Cruce şi 
Inviere. 





O altă dimensiune a praznicului Întâmpinării Domnului este cea a îmbrăţişării 
omului de către Dumnezeu şi a lui Dumnezeu de către om. Privegherea dreptului 
Simeon în negura veacurilor este paradigma aşteptări întregii istorii, iar 
îmbrăţişarea Pruncului lisus de către bătrân este momentul în care umanitatea 
devine primitoare de Dumnezeu. Sărbătoarea este aşadar şi o consacrare a 
umanităţii Fiului în iubirea lui Dumnezeu. 


Troparele praznicului sunt în majoritatea lor compuse în maniera antinomică şi 
apofatică a unităţii contrastelor în Hristos, Cel ce îmbrăţişează întregul cosmos în 
Sine: „Născutu- Te-ai pe pământ, Cel ce eşti împreună fără de început cu Tatăl. 
Adusu-Te-ai în Biserică Cel ce eşti necuprins”. 


Toposul acestui eveniment mântuitor este Templul iudaic pentru a arăta vocaţia 
eclesială a persoanei umane chemate să devină templu al Dumnezeirii: „Să se 
deschidă Biserica! Că Biserica lui Dumnezeu a venit acum să ne facă pe noi 
biserici ale Sfântului Duh — AvowyEo0o o va6c, 6 Tov Beov yâp vvwv entoTn vadc, 
VOOVG NUAG TOGO, TOV Oyiov avTov Ilvevuarog”. Omul nu este doar 
macrocosmos care asumă şi transcende întregul univers, ci este şi Biserică virtuală, 
zidire sacramentală a lui Dumnezeu şi sărbătoare personală a bucuriei Creatorului. 


Întâmpinarea Domnului, Cel ce este Soarele dreptăţii, este aşadar o sărbătoare de 
lumină a făpturii, o prelungire sacramentală a Luminii Naşterii Domnului şi o 
consacrare a vocației de jertfă a Pruncului dumnezeiesc. În ea se restaurează 
lumina originară a creaţiei reînnoite în Lumina veşnică a Treimii: „Cel ce ai răsărit 
lumina şi ai luminat zorile şi ai arătat ziua, slavă Ţie! O avaretiac 10 poc, koi 
POTIOOAG TOv OpOpov, Kai 6eisac Tv nuepav, 5050 oov”. De aceea, sărbătoarea 
Întâmpinării Domnului este numit praznic „al luminii celei neînserate — 16 
OVEGTEPOv POG”. 


Lumea devine cer prin intrarea lui Hristos în ea, vădindu-şi vocaţia de lumină în 
omul îndumnezeit: „Dumnezeu Cel ce S-a sălăşluit în pântecele Fecioarei, stă 
astăzi în braţele lui Simeon, ca pe un scaun de foc”. 


Sărbătoarea Intâmpinării Domnului ne învaţă teologia prunciei dumnezeieşti, 
adică a smereniei şi iubirii neinteresate. 


Rațiunea de a fi a pruncului este aceea de a răspândi iubire şi frumuseţe. 
Dumnezeu Îşi asumă condiţia de prunc pentru a arăta infinitatea iubirii Sale 
dăruitoare şi smerenia Sa atotputernică: „Prunc Te-ai făcut pentru mine Cel ce 
eşti vechi de zile; curăţirii Legii Te împărtăşeşti, Precuratule Dumnezeu, ca să 





îmi încredinţezi mie trupul cel din Fecioară — Nnnwte. 5 eu, o Ilahai6g Tov 
nuepov, kaBapoiov Kowovei, 6 KADAPOTATEG OE6G, iva TV GA&PKO TIOTO0T OV, 
mv ek IlapO&vov”[7]. Pruncia „Celui vechi de zile” se vădeşte astfel înţelpciunea 
infinită şi nevinovăția smerită a lui Dumnezeu în care evidenţele sunt ascunse de 
iubire. NIRREIISII îi numeşte pe Pruncul lisus „pruncul tăcut, dar în Care 
sunt ascunse toate cuvintele lumii”. 


Prin trecrea Sa prin toate vârstele umane, Hristos Cel vechi de zile — O naioudc 
nuepov umple de Dumnezeire rațiunile acestora şi dăruieşte sens veşnic tuturor 
oamenilor, integrându-i pe toţi în iconomia iubirii Sale. Viaţa lui Hristos este 
aşadar sfinţirea definitivă a vieţii umane şi a timpului în care omul se apropie de 
Dumnezeu: „(Hristos n.n.) nu avea decât treizeci de ani când a venit la Botez, El 
avea vârsta perfectă a unui învăţător (...). Fiind deci învăţător, El avea deja vârsta 
unui învăţător. EI nu a respins, nici nu a depăşit condiția umană, ci el a sfințit toate 
vârstele prin asemănarea pe care noi o avem cu el”. EI devine tuturor toate şi 
sfinţeşte timpul transfigurându-l din măsură a morţii în resort al nemuririi: „Căci 
într-adevăr El a venit ca toţi oamenii să fie mântuiţi prin El — toţi oamenii spun 
eu care prin El renasc în Dumnezeu: nou-născuţi, copii, adolescenţi, tineri, 
oameni în vârstă”. Această sanctificare a timpului prin trecerea lui Hristos prin 
fiecare vârstă se desăvârşeşte în moartea şi Învierea Lui din morţi. Hristos Cel 
înviat este prototipul şi paradigma nemuririi eshatologice şi El cuprinde deodată, 
simultat şi întregitor toate vârstele umanităţii şi este destinul lor dumnezeiesc în 
veşnicie: „În final, EI s-a pogorât până la moarte pentru a fi Întâiul născut 
dintre morţi, pentru a avea primatul tuturor, Începătorul (Principiul) vieţii, 
anterior tuturor oamenilor şi precedent a toate”. 


Praznicul Întâmpinării deschide înţelegerea unor taine adânci ale lui Dumnezeu, în 
care El integrează fecioria ca fidelitate şi lumină interioară unitivă în taina Naşterii 
Sale din Tatăl mai înainte de veci. Fecioria Maicii Domnului este aşadar o 
metaforă mistică a eternității, ca neschimbare şi nestricare a firii şi ca nemurirea a 
iubirii: „Hristos S-a născut din Fecioară fără întinăciune, precum din Tatăl fără 
curgere de timp este Fiu mai înainte de luceafăr, Care a izbăvit pe Adam — 
Pynov Sixa Xp1o76G, yevvărou ek IlapOevov, oc ex Ilorp6g appevoToc, Y106 1po 
EooepOpov, 6 T0v A5ăpu Avrpovuevog”. Timpul este trecător şi fragil, dar lumina 
personală care se deschide în timp şi perseverează în iubire rămâne veşnic în 
memoria umanităţii unite cu Cel netrecător. 


Raţiunile simetrice ale universului sunt aşadar icoana iubirii eterne a Treimii şi 
fiecare fenomen al acestei lumi este semnificant în ordinea acestei iubiri 
împărtăşite oamenilor: „Să se deschidă astăzi porţile cerului, că luând început 





sub ani Cuvântul Tatălui Cel fără de început, nedespărţindu-se de a Sa 
Dumnezeire, ca un prunc la patruzeci de zile este adus de bunăvoie în Tempul 
Legii, de Fecioara Maică şi pe acesta în braţe îl primeşte bătrânul, strigând: 
liberează pe robul Tău, Stăpâne, că văzură ochii mei mântuirea Ta, Cel ce ai 
venit în lume Să mântuieşti neamul omenesc, Doamne, slavă Ţie!”. 


Efectivitatea antropologică a îmbrăţişării lui Dumnezeu este evidentă în rugăciunea 
dreptului Simeon. Întâlnirea de taină cu Dumnezeu Cel întrupat definitivează şi 
plineşte toate aşteptările istoriei, iar viața muritoare a omului primeşte semnul 
nemuririi şi se înalță de la cele pământeşti la viaţa cerească în har. Acesta este 
sensul afirmației lui Dumnezeu din Vechiul Testament: „Nu poate vedea cineva 
fața Mea şi să fie viu” (leşirea 33, 20). Vederea şi atingerea lui Dumnezeu este o 
moarte mistică pentru raţiunile false ale empiriei şi ale vanităţii umane şi o naştere 
din nou în lumina prezenţei lui Dumnezeu: „Drept aceea, liberează pe robul Tău 
din legăturile acestui trup, la viaţa cea neîmbătrânitoare, minunată şi fără de 
sfârşit — np6s 1nv ayipo kai Bavuaoiav Ginkrov Lonv, Cel ce dai lumii mare 
milă”. Acesta este şi sensul vieții monastice şi a celei creştine în general, ca 
mortificare progresivă a grijilor lumeşti şi înviere în lumina iubirii lui Hristos Cel 
înviat. 


Eliberarea de legăturile trupului pe care o primeşte Simeon este o profeției a 
Învierii care este eliberarea supremă şi definitivă a întregii umanităţi de legăturile 
morţii şi un zbor către înălțimile cereşti ale bunătăţii şi vieţii veşnice: „Veseleşte-te 
şi tu bătrânule drepte, cel ce ai primit în braţe pe Liberatorul sufletelor noastre, 
Cel ce ne-a dăruit nouă şi învierea”. 


Întâlnirea de taină a omului cu Dumnezeu se săvârşeşte într-o continuitate de sens 
cu întreaga istorie a poporului ales: „„Astăzi Simeon bătrânul intră în Templu, 
bucurându-se cu duhul, ca să primească în braţe pe Cel ce a dat legea lui Moise, 
şi este Plinitorul Legii. Dar acela prin întuneric şi prin glas nearătat şi cu faţa 
acoperită s-a învrednicit a fi văzător de Dumnezeu şi inimile cele necredincioase 
ale evreilor le-a defăimat. lar acesta pe Cuvântul Tatălui cel mai înainte de veci 
întrupat L-a purtat şi a descoperit lumina neamurilor: Crucea adică şi Învierea”. 


Bucuria tainică a firii pentru naşterea lui Hristos este astfel întregită de bucuria 
consacrării umanităţii Sale lui Dumnezeu prin aducerea la Templu: „„Împodobeşte- 
ți cămara ta Sioane şi primeşte pe Împăratul Hristos; închină-te Mariei, uşii 
celei cereşti, că aceasta scaun de heruvimi S-a arătat; aceasta poartă pe 
Împăratul slavei: Nor de lumină este Fecioara, purtând cu trup pe Fiul Cel mai 
înainte de luceafăr; pe care primindu-L Simeon în braţele sale, L-a propovăduit 





popoarelor a fi stăpân al vieţii şi al morţii şi Mântuitor al lumii - KATAaKGGUuNGov 
TOV voupOvă 00v Xuv, kai vro5eGut T0v Booita Xp1o70v, aonuoou Tv Mapid, 
TV ETOvpă&viov 1VAnv, aVTn Yăp Bpovog XepovBu6c ave6eiyOn, avrn Boorălei Tv 
Baouica 1ns 56EnG, vepein poroc vrâpyei n IlapOevoc, ptpovoa ev oapki Y16v 
TpO 


EoopOpov, 6v AaBov Zvueov ev OyKGAOIG AVTOV EKTPVEE AMCIG, AEONOTIV OVTOV 
eivot, Gong kai Tov Bavărov, kai Xornpa Tov xoouov”. Metafora cămării de nuntă 
apare şi în alte imne ale Întâmpinării Domnului şi este o evidenţă patristică şi 
mistică a acestei sărbători (a se vedea afirmația PRI: 
„Astăzi Mirele ceresc împreună cu Mama lui Dumnezeu, se întoarce în Cămara 
Sa de nuntă, fiind întâmpinat în Templu”). 


Simbolistica dăruirii de sine şi a darurilor către Biserică este văzută ca o tipologie 
mistică a desfăşurării iconomiei lui Dumnezeu în Hristos: „0 pereche de turturele 
adică neprihănita Biserică şi poporul cel nou, cel ales din păgâni”. 

descoperă legătura tainică dintre consacrarea lui lisus la Templu şi 
Jertfa Sa pe Cruce în cuvintele dreptului Simeon către Născătoarea de 
Dumnezeu: „lar Simeon primind sfârşitul făgăduinţei făcute lui, binecuvântând 
pe Fecioara Maria, Născătoarea de Dumnezeu, semnele pătimirii Sale mai 


înainte le-a spus”. 


Dimensiunea mariologică a acestei sărbători este ilustrată şi de mulțimea de 
profeţii care se referă la Maica Domnului inserate în textele liturgice, care vorbesc 
despre devoţiunea acesteia către Fiul ei dumnezeiesc: „Pomeni-voi numele Tău 
întru tot neamul şi neamul - MwnsOnsouai TOV OVSUATOG GOV Ev N&ON Yeveă Kai 
yeve&”. Pomenirea este aşadar icoana înveşnicirii ființei umane prin rugăciune. 


Măreţia unirii lui Dumnezeu, „Pricinuitorul fiinţei tuturor — TOV OiTLOV TOV EiVaL TO 
T&vro” cu oamenii se arată în firea de prunc a lui Hristos care însumează mântuitor 
divinitatea şi umanitatea, atotputernicia şi smerenia, stricăciunea cu nemurirea: 
„Firea ce se trage din pământ care iarăşi se întoarce într-însul a arătat-o 
Ziditorul asemenea Dumnezeirii, făcându-Se ca un prunc fără schimbare”. 


Cântarea numită în popor „Legănuşul” care este de fapt Cântarea a noua (de la 
Utrenie) a Sărbătorii „Întâmpinarea Domnului” este cântecul de leagăn pe care 
Biserica îl cântă lui Dumnezeu. Aceasta este şi explicaţia faptului că în unele 
Biserici, în timpul cântării, se leagănă candelabrele Bisericii. Profunzimea 
teologică a acestui imn este dublată de o atmosferă de rugăciune pacifică şi 
înnoitoare în care făptura dobândeşte ceva din blândeţea fără prihană a Pruncului 





dumnezeiesc: „În mâini ţine Simeon bătrânul, îmbrăţişat, pe al Legii făcător şi 
Stăpânul tuturor”. Maica Domnului este „Cleştele cel tăinuitor” care a luat pe 
Cărbunele Hristos din viziunea profetică a lui Isaia. 


Bătrâneţea dreptului Simeon este o icoană antitetică a tinereţii sale spirituale, ca 
maturitate entuziastă şi responsabilitate tainică: „Tânăr fiind cu duhul, dar bătrân 
cu trupul, dreptule Simeon, ai fost înştiinţat că nu vei vedea moartea până ce vei 
vedea Prunc tânăr pe Făcătorul Cel mai înainte de veci”. Din această per- 
spectivă, bătrâneţea şi tinereţea se unesc în sufletul de prunc necesar creștinului: 
„De nu vă veţi întoarce şi veţi fi ca pruncii, nu veţi intra în Împărăţia lui 
Dumnezeu” (Matei 18, 3). Vederea lui Dumnezeu este deci o realitate a senectuții 
în înţelepciune, dublată de o pruncie a inimii care primeşte nevinovat şi dăruieşte 
dezinteresat iubire celorlalți. 


Pruncia lui Dumnezeu pentru noi este aşadar izvorul nemuririi şi al vieţii de veci 
care izvorăşte din Treimea Cea veşnică: „Vistierule al veacurilor, Viaţa tuturor, 
prunc făcându-Te pentru mine sub lege Te-ai supus — OmoavpE TOv Abvov, N 
CO TOV ANEVTOV, SU ENE VOTLAGAG, VNO vOuov EyEvov”. 


Credinţa defineşte o temporalitate inversă în care curgerea anilor în smerenie şi 
neprihănire devine priveghere continuă către pruncia dumnezeiască a lui lisus: 
„Învechitu-te-ai întru bătrânețe, dar întru credinţă ai întinerit, vrând dreptule 
Simeon să vezi Prunc pe Cel desăvârşit Care a înnoit lumea cea învechită prin 
asuprirea luptătorului celui vechi”. 


Întâmpinarea Domnului este sărbătoarea îmbrăţişării lui Dumnezeu de către 
umanitate, iar harul Pruncului dumnezeiesc se răspândeşte prin mesagerul 
Simeon care primeşte dezlegarea de această viaţă, tuturor celor din iad care 
aşteaptă lumina Învierii: „Ridicându-te plin de ape dumnezeieşti, ai venit la cei 
ascunşi în întunericul iadului şi văzându-te cei ce erau încătuşaţi acolo, dreptule 
Simeon, de dumnezeiască răcorire s-au umplut Nau&TOv GE, NETÂNONEVOV TOV 
Qelov Ar&pavra, Kai npOG A50v, TOVG KEvOuOvAG XOPNOAvTA Pi&wovrec, 01 ekei 
Seouorar, >vueov Beiag 5pooov erinoonoav”. Lacrimile aşteptării de Dumnezeu 
devin icoane baptismale pentru omul care îl are pe Dumnezeu în inima sa: acestea 
devin ape dumnezeieşti şi baptismale ale înnoirii personale. 


De asemenea, Întâmpinarea Domnului este o sărbătoare a prunciei spirituale ca 
neprihănire văzătoare de Dumnezeu şi temei al asemănării noastre cu Dumnezeu: 
„Cel predeplin nedeşertând precuratul sân al Tatălui Celui ce L-a născut, în 





sânurile tale Curată ca un prunc a şezut, gătind preacurată Sfinţită şedere cu 
adevărat celor cu care a voit a se asemăna”. 





Arhim. Siluan Visan - Sufletul îşi întâmpină Mântuitorul 


cpbTeHig. 


Vizita a fost întotdeauna un prilej de bucurie atunci când aştepţi pe cineva drag 
sufletului tău, iar întâmpinarea este nerăbdarea ce te împinge să faci tu primul pas 
către cel venit. 


Dar ce legătură poate exista între un orb cerşetor, un vameş foarte bogat şi un drept 
al lui Dumnezeu? Simplu: dorinţa de a-L vedea pe Hristos! lar Mântuitorul se 
descoperă tuturor, pentru că şi pe orb îl vindecă; şi cu vameşul stă la masă şi îi 
spune: "Astăzi s-a făcut mântuire casei acesteia; că şi acesta este fiu al lui Avraam. 


A venit Fiul Omului să caute, să mântuiască pe cel pierdut" (Luca 19, 8-10 ); şi în 
braţele dreptului Simeon stă, căci îl primeşte pe Pruncul Hristos la Altar, după 
rânduiala Vechiului Testament. 


Iar Sărbătoarea Întâmpinării Domnului îşi ia numele tocmai de la gestul făcut de 
Sfântul Simeon, şi iată că aşa cum sărbătorim naşterea, botezul şi alte momente 
importante din viața Mântuitorului, acum sărbătorim gestul făcut de om. 


Dreptul Simeon, care în limba ebraică înseamnă "iubitor de oameni", este cel care- 
L întâmpină pe Mântuitorul în templu: "Și iată, era în Ierusalim un om cu nu- 
mele Simeon; şi omul acesta era drept şi temător de Dumnezeu, aşteptând 
mângâierea lui Israel; şi Duhul Sfânt era peste el. Şi i se vestise de către Duhul 





Sfânt că nu va vedea moartea până ce nu-L va vedea pe Hristosul Domnului. Și 
din îndemnul Duhului a venit la templu; şi când părinţii L-au adus înlăuntru pe 
Pruncul lisus, ca să se facă pentru El după obiceiul legii, el L-a primit în braţele 
sale şi a binecuvântat pe Dumnezeu..." (Luca 2, 25-28). 


Hristos spune la un moment dat că "n-am venit să stric legea, ci să o plinesc" 
(Matei 5,17), "plinesc" cu sensul de desăvârşire, plinirea tuturor cu puterea Lui; şi 
astfel, este cel care ţine şi legea Vechiului Testament: face tăierea-n prejur, se 
aduce la templu ca fiecare parte bărbătească a unei familii şi altele. lar aplicarea 
ritului iudaic şi pentru Mântuitorul Hristos, demonstrează faptul că toate legile 
primite de popor prin prooroci sunt de la Dumnezeu şi în acelaşi timp Hristos este 
întruparea profeţiilor despre venirea Mesiei. 


Dar există şi o altă simbolistică a Sărbătorii Întâmpinării Domnului: încredințarea 
Pruncului lisus omului ce-l aştepta. Dreptul Simeon este chipul sufletului ce tânjea 
după Domnul, iar misiunea Părinților trupeşti era de-a-L încredința celui care cu 
dor aşteaptă venirea Lui. Sufletul-şi întâmpină Mântuitorul aici şi Mântuitorul îl va 
întâmpina în Împărăţia Cerurilor. 


În afară de icoanele în care este înfăţişată Maica Domnului ţinând în braţe pe 
Pruncul lisus, în tradiţia Bisericii singurul Sfânt care mai este reprezentat aşa este 
dreptul Simeon (de aceea în limba greacă mai este folosit şi termenul de "dreptul 
Simeon, cel ce primeşte pe Dumnezeu"- "Oeo56yog ", theodohos). 


"Şi i-a binecuvântat Simeon şi i-a zis Mariei, mama Sa: "lată, Acesta este pus 
spre căderea şi spre ridicarea multora din Israel..." (Luca 2, 34). Cât adevăr în 
aceste cuvinte, cât de simplu a descris starea în care va trăi lumea până astăzi: a fi 
sau a nu fi cu Hristos? Şi bineînţeles că omul este învăţat să trăiască la limite: 
căderi sau ridicări; dar de atunci totul se raportează la relația cu Mântuitorul, la 
poziţia pe care mă aflu. 


Dar nu numai atât, "prăbuşirea şi ridicarea în sensul de aici, a fost o proorocie a 
bătrânului Smeon, care-şi dădea seama că riturile şi jertfele aduse la temple nu mai 
erau o dăruire de credinţă, ci deveniseră un obicei" scria Pr. diac. P. David; aşa că 
Mântuitorul încă de la început încearcă să ne atragă atenția că trebuie să ne 
închinăm în Duh şi Adevăr (loan 4, 23), nu să ne limităm la gesturi sau fapte fără 
credinţă vie în suflet. 


După 2000 de ani, încă mai sunt oameni care se îndoiesc, suflete ce sunt fră- 
mântate de găsirea păcii interioare; de aflarea unui “adevăr” ce se potriveşte vieţii 





lor, dacă nu chiar un refuz categoric de a crede. Toate acestea fără a privi către 
Hristos! Mi se pare că cel ce vrea să meargă în faţă, dar priveşte în Jos; viaţa este 
ca un drum pe care trebuie să păşim cu bucurie că ştim destinaţia, am fost eliberaţi 
de sentimentul rătăcirii, căci EI ne conduce paşii. 


Credinţa noastră nu-i o teorie îmbinată cu ritualuri, este trăire ce învie fiinţa prin 
dragostea ce-i încălzeşte sufletul. Nu suntem fără minte, doar plini de dragoste; nu 
judecăm cu raţiunea, ci facem totul din suflet; nu căutăm să ne-nalţăm în lume, ci 
rămânem cu picioarele pe pământ şi cu ochii înălțaţi spre Hristos. 


Mi-aş dori foarte mult ca în clipa plecării noastre din această viaţă, să putem şopti 
Mântuitorului, plini de dragostea credinţei: "Acum slobozeşte pe robul Tău 
Hristoase, că văzură ochii mei mântuirea Ta. În adevăr am trăit, în sinceritate am 
umblat, din credință am vorbit şi cu dragoste m-am rugat, căci în Mâinile Tale mi- 
am încredinţat sufletul..." Amin. 





Pr. Dorin Zarioiu - Predică la Întâmpinarea Domnului 


Dreptul Simeon şi proorociţa Ana L-au aşteptat toată viaţa pe Mesia şi nu L-au 
găsit decât la Templu, iar ca o încununare a râvnei lor, Domnul i-a învrednicit nu 
numai să-L vadă, ci să-L şi poarte pe braţe în casa lui Dumnezeu. Urmând 
exemplul lor, să păşim cu credinţă sinceră şi cu smerenie în Biserica cea una, 
sfântă, sobornicească şi apostolească, unde avem posibilitatea întâlnirii şi primirii 
lui Hristos, mai ales în Sfintele Taine. Aici vom fi în măsură nu numai să-L purtăm 
în braţe, ci şi în sufletul nostru şi în viaţa noastră de zi cu zi, devenind astfel teofori 
şi hristofori. 


Bucuria duhovnicească pe care am trăit-o cu o caldă şi adâncă emoție cu prilejul 
Naşterii Domnului nostru lisus Hristos, „Soarele dreptăţii” şi „Răsăritul cel de 
sus”, o retrăim acum în această zi de praznic cu aceeaşi intensitate şi evlavie. 


Nimic nu poate fi mai evocator decât aducerea Pruncului lisus la Templul din Ieru- 
salim pentru a fi predat Părintelui Său care „atât de mult a iubit lumea, încât pe 
însuşi Fiul Său, Cel Unul Născut, L-a dat, ca oricine crede în El să nu piară, ci să 
aibă viaţă veşnică” (loan III, 16). 


Potrivit Legii iudaice, orice femeie, la patruzeci de zile după naştere, trebuia să se 
prezinte la Templu ca să primească curățirea prin rugăciunea preotului. Pentru 
aceasta, ea trebuia să aducă ca dar,un miel de un an ca ardere de tot şi un pui de 





porumbel sau o turturea, ca jertfă pentru păcat, iar dacă mamei pruncului nu-i va da 
mâna să aducă un miel, să aducă atunci două turturele sau doi pui de porumbel” 
(Levitic XII, 6-8). 


De asemenea, tot cu acel prilej era rânduiala ca fiecare nou-născut de parte băr- 
bătească să fie închinat Domnului în amintirea eliberării evreilor din robia 
egipteană. Toate jertfele care se aduceau la Templu aveau menirea să menţină în 
popor conştiinţa trează a vinovăţiei lor înaintea lui Dumnezeu, ele nefiind capabile 
să restabilească pacea deplină între Creator şi creatură. 


Voind „să plinească toate după Legea lui Moise” (Luca II, 22), Sfânta Fecioară şi 
bătrânul Iosif, la patruzeci de zile după Naşterea după trup a Domnului, au luat pe 
Pruncul lisus şi s-au dus la Templul din lerusalim pentru a-L închina Domnului, şi 
apoi a-L răscumpăra şi a plini toate cele rânduite pentru curățirea Maicii Sale. 
Fiind oameni săraci, ei au adus pentru răscumpărare şi curăţire două turturele sau 
doi pui de porumbel. 


Din istorisirea Sfintei Evanghelii aflăm că la Templul din Ierusalim trăia un om 
drept şi temător de Dumnezeu, pe nume Simeon. Vârsta acestuia depăşea cu mult 
măsura vârstei unui muritor. O veche tradiţie ne spune că Simeon era unul dintre 
cei şaptezeci de bărbaţi învăţaţi care pe vremea lui Ptolemeu Filadelful a fost 
însărcinat să traducă Sfânta Scriptură a Vechiului Testament din limba ebraică în 
limba greacă. Când a ajuns cu traducerea la proorocia lui Isaia, unde acesta vestea 
Naşterea lui Mesia dintr-o fecioară: „lată, fecioara va lua în pântece şi va naşte fiu 
ŞI se va chema numele lui Emanuel, care se tâlcuieşte: Cu noi este Dumnezeu” 
(Isaia VII, 14), Simeon a avut o mare nedumerire şi voia să omită acest pasaj. 
Atunci, i s-a arătat un înger şi i-a spus să traducă textul integral, înştiințându-l că 
nu va muri până ce nu va vedea cu ochii lui pe Pruncul şi pe Fecioara care-L va 
naşte. 


Au trecut anii, oamenii se năşteau, creşteau, îmbătrâneau, mureau, dar dreptul 
Simeon nu se trecea cu vârsta. Dumnezeu i-a întărit viaţa peste rânduiala firii ca să 
se poată încredința de realitatea proorociei lui Isaia. Şi într-adevăr, „la plinirea 
vremii” acesta a văzut în braţele neprihănitei Fecioare pe Pruncul cel mult aşteptat, 
pe însuşi Fiul lui Dumnezeu. Atunci, i s-a deschis inima şi cu puterea minţii a 
cunoscut toată taina mântuirii. A simţit şi a văzut dinainte jertfa sângeroasă de 
Răscumpărare a neamului omenesc, chemarea neamurilor păgâne la mântuire şi 
suferinţa grea a Maicii Sale. Inspirat de Duhul Sfânt şi cuprins de un simțământ 
tainic, acesta s-a apropiat de Maica Domnului şi a luat în braţe pruncul, exclamând: 
„Acum slobozeşte pe robul Tău, Stăpâne, după Cuvântul Tău, în pace, că văzură 





ochii mei mântuirea Ta, pe care ai gătit-o înaintea feţei tuturor popoarelor, 
lumină spre descoperirea neamurilor şi slavă poporului tău, Israel” (Luca II, 29- 
32). În cuvinte simple şi puţine, dar de un sens adânc şi de o frumuseţe negrăită, 
asemenea marilor profeţi din Vechiului Testament, el vesteşte misiunea Fiului lui 
Dumnezeu în lume. Acesta va fi lumina prin care neamurile vor putea cunoaşte pe 
Dumnezeu, „fiind pus spre căderea şi ridicarea multora din Israel, ca un semn ce va 
stârni împotriviri” (Luca II, 34). 


Într-adevăr, în aceşti două mii de ani, mulţi L-au hulit, L-au duşmănit şi L-au 
batjocorit pe Hristos, neînţelegând scopul şi misiunea Lui de salvare, înnoire şi 
transfigurare a lumii. Tot atunci, dreptul Simeon i-a vestit Sfintei Fecioare Maria 
că prin sufletul ei va trece sabie, anticipând astfel durerea pe care o va trăi la 
vederea Fiului ei, bătut, schingiuit şi răstignit pe cruce. 


Alături de dreptul Simeon l-a întâmpinat şi o femeie văduvă proorociţa Ana, fata 
lui Fanuel din neamul lui Aşer, „în vârstă de 84 ani, care nu se depărta de la 
Templu, slujind noaptea şi ziua în post şi rugăciune”. Venind şi ea în acel moment 
şi văzând pe Maica Domnului cu Pruncul în braţe, a recunoscut în El pe Mân- 
tuitorul lumii, grăind despre dânsul „celor ce aşteptau mântuirea în Ierusalim”. 
După ce au plinit toate acestea, losif şi Maria s-au întors în Galileea, în cetatea lor, 
Nazaret. 


Privind acum cu ochii minţii şi ai inimii la acest minunat eveniment din istoria 
mântuirii, ne întrebăm şi noi astăzi: Oare, putem să-L întâmpinăm şi să-L primim 
pe Mântuitorul lisus Hristos aşa cum L-au primit şi întâmpinat dreptul Simeon şi 
proorociţa Ana? 


Desigur, sunt nenumărate căi prin care noi putem ieşi întru întâmpinarea Domnului 
şi putem găsi şi primi pe Hristos în inima noastră. Fiind Dumnezeu adevărat şi Om 
adevărat, EI este pretutindeni şi întregul univers se face mesager al măreției Lui: 
„Cerurile spun slava lui Dumnezeu şi facerea mâinilor Lui o vesteşte tăria” 
(Psalmul XVIII, 1). 


De asemenea, fiecare avem sădit prin creaţie în sufletul nostru conştiinţa morală, 
care ne mustră atunci când săvârşim răul şi ne produce alese bucurii când facem 
binele, dându-ne astfel mărturie despre Dumnezeu. Întâlnirea cu Hristos o putem 
face şi atunci când cercetăm şi mângâiem pe un bolnav, ajutăm pe un sărac, îndrep- 
tăm pe un păcătos sau săvârşim o faptă bună faţă de semenii noştri, după cum 
însuşi Hristos ne mărturiseşte: „Adevărat zic vouă, întrucât aţi făcut unuia dintr- 
aceşti fraţi ai Mei, prea mici, Mie mi-aţi făcut” (Matei XXV, 40). 





Dreptul Simeon şi proorociţa Ana L-au aşteptat toată viaţa pe Mesia şi nu L-au 
găsit decât la Templu, iar ca o încununare a râvnei lor, Domnul i-a învrednicit nu 
numai să-L vadă, ci să-L şi poarte pe braţe în casa lui Dumnezeu. 


Urmând exemplul lor, să păşim cu credinţă sinceră şi cu smerenie în Biserica cea 
una, sfântă, sobornicească şi apostolească, unde avem posibilitatea întâlnirii şi 
primirii lui Hristos, mai ales în Sfintele Taine. Aici vom fi în măsură nu numai să- 
L purtăm în braţe, ci şi în sufletul nostru şi în viaţa noastră de zi cu zi, devenind 
astfel teofori şi hristofori. 


Nu ne rămâne astfel decât să ne supunem şi să ne predăm lui Dumnezeu, aşa cum 
ne îndeamnă şi Sfântul apostol Pavel: Înfăţişaţi-vă pe voi lui Dumnezeu ca vii, 
sculaţi din morţi şi mădularele voastre ca arme ale dreptăţii lui Dumnezeu” (Ro- 
mani VI, 3). Purtându-L pe Hristos în noi, El ne va deveni ocrotitor, mângâietor şi 
sprijinitor în viaţă, oferindu-ne posibilitatea de a dobândi viaţa cea veşnică. Amin! 


Sursa: Pr. Dorin Zarioiu, (Glasul Bisericii nr. 1-4, 2005) 





Ioan-Lucian Radu - De ce a fost adus Hristos la templu la 40 de zile? 


Odoxologia.ro 


Deși ritualul de răscumpărare a copilului avea loc după treizeci de zile, Sfântul 
Luca nu ne spune de ce Sfinţii Iosif şi Maria fac acest lucru abia după ce a trecut 
perioada de curăţire a Fecioarei, adică după patruzeci de zile. 


ie se se 


Deoarece Dumnezeu a salvat viețile primilor născuţi din Israel, când cei ai egip- 
tenilor au murit, din acea zi a poruncit: Să-Mi sfinţeşti pe tot întâiul născut, pe tot 
cel ce se naşte întâi la fiii lui Israel, de la om până la dobitoc, că este al Meu! 
(eșirea 13, 2). 


Sfântul evanghelist Luca, cel care descrie momentul aducerii lui Hristos la templu 
şi întâmpinarea lui de către dreptul Simeon, consemnează două ritualuri prevăzute 
de Legea lui Moise pe care le îndeplinesc părinții Mântuitorului. 


Jertfa de curăţire a Fecioarei Maria 


Primul ritual este acela de curăţire a femeii după naşterea unui copil. După naşterea 
unui copil, Legea mozaică prevedea ca femeia de nimic sfânt să nu se atingă şi la 
locaşul sfânt să nu meargă, până se vor împlini zilele curățirii ei (Levitic 12, 4). 
Zilele în care femeia se curățea de sângerarea de după naştere erau în număr de 
patruzeci, în cazul nașterii unui băiat, după trecerea cărora mamei i se cerea să 





aducă la sanctuar un miel ca ardere de tot şi o turturea sau un pui de porumbel, ca 
jertfă pentru păcat, pe care le oferea preotului. În privinţa scopului acestui ritual, 
cartea Levitic spune că Preotul va înfăţişa acestea înaintea Domnului şi o va curăţi 
şi curată va fi de curgerea sângelui ei (Levitic 12, 7). Din faptul că Iosif şi Fecioara 
Maria aduc ca jertfă la templu o pereche de turturele sau doi pui de porumbel 
(Luca 2, 24), reiese că ei erau săraci. 


În amintirea ultimei nopţi din Egipt 


AL doilea ritual pe care l-au împlinit atunci părinții Mântuitorului (de altfel, cel 
care stă în centrul sărbătorii de pe 2 februarie), a fost aducerea Lui la templu, 
pentru a-L răscumpăra, aşa cum cerea Legea mozaică. Potrivit prescripțiilor Legii, 
israeliților li se cerea ca fiecare întâi născut de partea bărbătească să fie adus la 
templu și închinat Domnului, această practică fiind justificată de cruțarea celor 
întâi născuţi dintre israeliți, în noaptea când au ieşit din Egipt. 


Ultima plagă pe care Domnul a adus-o asupra Egiptului a fost moartea întâilor 
născuţi. După ce faraonul şi-a pierdut propriul copil, în cele din urmă a cedat şi le-a 
dat voie israeliților să plece (Ieşirea 12, 29-31). Când această plagă a venit peste 
Egipt, primii născuţi din Israel au fost cruțați doar datorită sângelui mielului de 
jertfă cu care au fost unse pragurile şi uşorii caselor (leşirea 12, 21-23). Acest 
eveniment, în care moartea „a trecut” peste Israel, avea să fie comemorat anual ca 
una dintre cele mai importante zile sfinte ale calendarului evreiesc - Paştele (în 
evreieşte, Pesach, care înseamnă „trecere”). 


Sfinții pentru Dumnezeu 


Sărbătoarea anuală a Paştelui nu era singurul prilej în care se rememora salvarea 
primilor născuţi. Deoarece Dumnezeu a salvat vieţile copiilor din Israel, din acea zi 
a poruncit: Să-Mi sfinţeşti pe tot întâiul născut, pe tot cel ce se naşte întâi la fiii lui 
Israel, de la om până la dobitoc, că este al Meu! (Ieşirea 13, 2). 


Fiecare ființă întâi născută de sex masculin aparţinea Domnului. În cazul ani- 
malelor curate, ele urmau să fie aduse ca sacrificiu (Ieşirea 13, 15). Unele animale 
necurate (de exemplu, măgarul) şi toate ființele umane nu erau sacrificate ci, erau 
răscumpărate (Ieşirea 13, 13). Acest lucru însemna că o anumită sumă de bani era 
oferită preotului, pentru răscumpărarea unei ființe umane. Preţul de răscumpărare 
era de cinci sicli (Numeri 3, 47-48). 





Primii născuţii erau aduși la Ierusalim, în fața Domnului, fiind considerați ca 
sfințiți sau consacraţi unor scopuri sacerdotale, în amintirea salvării copiilor evrei 
în Egipt. Cu toate acestea, în locul celor răscumpăraţi, care trebuiau să aibă 
atribuţii sacerdotale, un trib întreg, cel al lui Levi, a fost ales şi pus deoparte pentru 
ocupaţii exclusiv sacre (Numeri 3, 11-38). Şi, întrucât au existat cu 273 mai puţini 
leviți decât primii născuţi din tot Israelul, la primul recensământ, fiecare dintre 
aceşti întâi născuţi trebuia să fie răscumpărat prin plata a cinci sicli, dar nu fără a fi 
adus în faţa Domnului, ca semn al dreptului Său asupra lor (Numeri 3, 44-47; 18, 
15-16). 


Ceremonia de răscumpărare avea loc în prezenţa preotului şi a invitaţilor, în ziua a 
treizeci şi una după naștere. Acest lucru se datorează faptului că pruncul nu era 
considerat ca fiind pe deplin capabil să trăiască, până când nu supravieţuia 
primelor treizeci de zile ale vieţii sale. Numai dacă ziua a treizeci şi una era o zi de 
sabat sau de sărbătoare, ceremonia era amânată până în următoarea zi lucrătoare. 


Deși ritualul de răscumpărare a copilului avea loc după treizeci de zile, Sfântul 
Luca nu ne spune de ce Sfinţii Iosif şi Maria fac acest lucru abia după ce a trecut 
perioada de curăţire a Fecioarei, adică după patruzeci de zile. Deşi lisus era 
Dumnezeu, primul şi unicul născut Fiu al Tatălui şi nu avea nevoie să mai fie adus 


încă odată în fața Domnului și consacrat, Fecioara face acest lucru din ascultare 
față de Legea lui Moise, venind la poarta de est a curții templului, numită Poarta 
lui Nicanor, unde ea însăşi avea să fie stropită de către preot cu sângele jertfei sale. 
Prin acest Copil pe care Fecioara îl aduce în faţa lui Dumnezeu pentru a-L răs- 
cumpăra, noi toți am fost răscumpăraţi din păcat, nu cu lucruri stricăcioase, cu 
argint sau cu aur... ci cu scumpul sânge al lui Hristos, ca al unui miel nevinovat şi 
neprihănit (1Petru 1, 18-19). 





Pr. Ciprian Bâra - Întâmpinarea Domnului, credincioşie şi împlinire 


RĂI: 
TeROC: 


02 feb, 2018 


Praznicul Întâmpinării Domnului, sărbătorit astăzi, ne face părtaşii evenimentului 
biblic despre care Sfântul evanghelist Luca ne relatează că dumnezeiescul Prunc a 
fost adus la Templul din Ierusalim de către prea binecuvântata Maică şi dreptul 
Iosif, iar mai apoi, întâmpinat şi ţinut în braţe de credinciosul şi dreptul bătrân 
Simeon, care, ca un reprezentant al întregii creaţii, cere eliberarea. Părintele lector 
dr. Marian Mihai de la Facultatea de Teologie Ortodoxă din Bucureşti ne-a vorbit 
despre istoricitatea, înțelesurile teologice şi liturgice ale acestei sărbători. 


Prea cucernice părinte profesor, vă rog să prezentați în câteva rânduri contextul 
istoric al sărbătorii Intâmpinării Domnului. 


La 40 de zile după Naşterea Sa, Domnul lisus Hristos a fost dus la Templu pentru 
că aşa era obiceiul Legii. Biserica a rânduit ca acest praznic să poarte denumirea de 
Întâmpinarea Domnului pentru că acum Mântuitorul lisus Hristos a fost întâmpinat 
la Templul din Ierusalim şi ţinut în braţe de credinciosul şi dreptul bătrân Simeon, 
om ales şi luminat de Duhul Sfânt. Din relatarea istorico-biblică, dar şi din 
imnologia acestei mărite sărbători se arată că în aşteptarea dreptului Simeon se 
concentrează toate aşteptările patriarhilor Vechiului Testament, iar Mântuitorul 





Hristos împlineşte planul mântuirii şi în interiorul Legii Vechiului "Testament, pe 
care, după ce o împlineşte, o depăşeşte. 


La sărbătoarea de astăzi, încercat de ani, dar plin de Duhul Sfânt, bătrânul şi 
dreptul Simeon Îl primeşte în braţe cu negrăită bucurie pe Dumnezeu-Omul. Cu 
acest prilej, a rostit rugăciunea „acum, slobozeşte pe robul Tău, Stăpâne...”, pe 
care noi 0 cântăm în tot timpul anului la Slujba Vecerniei. Deslușiţi-ne 
înțelesurile teologice ale acestor cuvinte și prezența lor și la alte momente 
liturgice. 


După întâlnirea cu Mântuitorul - „Prunc tânăr, Simeon cel drept şi temător de 
Dumnezeu, rostește: „Acum slobozeşte pe robul tău Stăpâne...”, o rugăciune 
prezentă foarte des în cultul Bisericii. Această rostire reprezintă rugăciunea de 
mulțumire adusă lui Dumnezeu că 1-a ajutat să vadă mântuirea pregătită tuturor 
popoarelor. Nu este doar o rugăciune a sa, ci este şi rugăciunea tainică de 
mulțumire a prorocilor, care au murit prevestind pe Domnul şi care acum vedeau 
din cer împlinirea profeţiilor lor. În EI, în Domnul și Mântuitorul nostru lisus 
Hristos s-au împlinit toate profeţiile. Evenimentul emoționant al întâlnirii unui 
bătrân care aşteaptă de veacuri şi al Dumnezeului Om - Pruncul Iisus care vine la 
noi şi Se lasă purtat în braţe, împlinit la Templul din Ierusalim, este relatat numai 
de Sfântul evanghelist Luca (2, 22-39). 


Prin acest moment, istoric pe de o parte şi cultic pe de altă parte, ni se arată cere- 
monia unei închinări curățitoare dictate de împlinirea unei legi: „împreună cu 
închinarea noului născut să aducă preotului la uşa cortului un miel de un an ardere 
de tot şi un pui de porumbel sau turturică” (Levitic 12, 6). Cei din acea vreme, care 
făceau parte din clasa săracă, puteau aduce o pereche de turturele sau doi pui de 
porumbel (Levitic 12, 8). În această categorie din urmă s-a născut şi a crescut 
Hristos Domnul, într-o familie săracă. 


„EI, cel bogat, Fiul lui Dumnezeu, a sărăcit ca să ne îmbogăţească pe noi cu 
Dumnezeirea Sa” (Sfântul Grigorie Teologul). 


Sfântul evanghelist Luca nu ne oferă amănunte despre personalitatea bătrânului 
Simeon, dar îl numeşte: „drept şi temător de Dumnezeu”, precizând că „Duhul 
Sfânt era asupra lui” (Luca 2, 25). 


Nu ştim dacă era preot sau nu. Iosif Studitul îl numeşte „preot sfințit”, Sfântul 
Metodie spune despre el că era „preot înduhovnicit”, alții precum cuviosul 
Teofilact, Fotie ş.a. afirmă că nu era preot, dar trăia mai presus de preoție. 





Tradiţia ne spune că făcea parte din numărul celor 70 de traducători ai Vechiului 
Testament care nu au crezut prorocia lui Isaia: „lată Fecioara va lua în pântece și 
va naşte fiu...” (Is. 7, 14). Încredinţarea acestui adevăr s-a împlinit acum la acest 
praznic, prin persoana sa, care a trăit ani mulți (270) până să vadă cu ochii săi 
mântuirea - pe Hristos Domnul. Totul reprezintă lucrarea Duhului Sfânt, căci 
Simeon a venit atunci la Templu prin puterea și lucrarea Duhului Sfânt şi tot prin 
luminarea Duhului el l-a recunoscut pe Fiul lui Dumnezeu care avea să fie „lumină 
spre descoperirea oamenilor şi slava poporului Tău, Israel” (Luca 2, 32). 


Pe lângă Simeon, care se tâlcuieşte ascultare, la Templu se mai ruga atunci Ana, o 
prorociţă de 84 de ani, care trăia nedespărțită de Templu, petrecând în post și 
rugăciune (Luca 2, 37). „Şi venind și ea în acel ceas, lăuda pe Dumnezeu şi vorbea 
despre Prunc tuturor celor care aşteptau mântuire în Ierusalim” (v. 38). 


Dreptul Simeon şi prorocița Ana au reprezentat perechea de turturele cuvântătoare 
şi purtătoare de Duh Sfânt, care s-au adăugat la perechea necuvântătoare ce urma 
să fie jertfită. 


Rugăciunea dreptului Simeon: „Acum slobozeşte pe robul Tău, Stăpâne, după 
cuvântul Tău în pace, că văzură ochii mei mântuirea Ta, pe care ai gătit-o înaintea 
feței tuturor popoarelor, lumină spre descoperirea neamurilor şi slava poporului 
Tău, Israel (Luca 2, 29-31), este prezentă în rânduiala Vecerniei şi defineşte, 
simbolizează perioada care face trecerea de la Vechiul la Noul Testament. Aparține 
epocii în care amurgul Legii Vechi se amesteca cu zorile Legii Noi. Cuvintele 
bătrânului Simeon reprezintă imnul de biruință înălțat înaintea Domnului în clipa 
în care el s-a bucurat de vederea lui Dumnezeu, iar slobozirea pe care acesta o 
invocă nu reprezintă tristeţea şi amărăciunea provocată de boldul morții, ci pacea, 
odihna și bucuria de a vesti mântuirea. 


Sfântul Atanasie cel mare ne spune că prin această slobozire ar fi îngăduit lui 
Simeon să se arate către Adam şi Eva, precum şi către cei care erau ţinuţi în legă- 
turile iadului și să le vestească izbăvirea pe care au aşteptat-o îndelung. 


Această frumoasă rugăciune a fost aşezată la sfârşitul Vecerniei pentru că ne aduce 
mulțumirea și liniştea împlinirii unei profeţii în persoana Răscumpărătorului 
Hristos care dă nădejde de mântuire poporului ce Îl aștepta de veacuri. 


Vecernia simbolizează timpul somnului nopţii, dar şi somnul sfârșitului nostru 
pământesc, timp pe care trebuie să-l pregătim cu rugăciune, printr-o viaţă trăită în 
Hristos. 





Prezentă în vechile documente bisericeşti - Constituţiile Apostolice, rugăciunea 

dreptului Simeon, cunoscută sub denumirea de „imn de seară”, este uzuală în cultul 
Bisericii de la ivirea zorilor creştinismului. 


Praznicul Întâmpinării Domnului reprezintă nu numai un act de adâncă smerenie 
din partea Fiului dumnezeiesc ce se lasă purtat în braţe, ci este o sărbătoare a 
omului care se pregăteşte pentru nașterea din nou. Astfel, noi am păstrat în 
rânduiala Bisericii slujba închinării pruncilor la 40 de zile de la naştere. 


Cel de parte bărbătească este închinat şi purtat în braţe de către preot prin Altar (ca 
un posibil viitor slujitor al Altarului) şi la icoanele de la catapeteasmă, iar fetiţele 
numai la icoane, fiind apoi aşezaţi pe solee, ca semn al oferirii lui Dumnezeu. 


Dumnezeu ni-i dă să-i creştem, ei sunt însă ai lui Dumnezeu, „Fiii sunt moştenirea 
lui Dumnezeu” (Ps.127). 


Vorbiţi-ne despre una dintre cele mai cunoscute cântări de la Utrenia sărbătorii 
de azi, imnul „Nu pricep Curată”. Când a fost alcătuit, ce reprezintă şi din ce 
categorie de cântări bisericeşti face parte? 


Este foarte adevărat că la această sărbătoare închinată Mântuitorului Hristos ne 
atrage atenția şi frumoasa cântare „Nu pricep Curată”, aşezată la Utrenie în cadrul 
cântării a IX-a (în locul imnului „Ceea ce eşti mai cinstită...”). 


Această cântare prezintă momentul întâlnirii dintre Hristos Domnul şi dreptul 
Simeon, întâlnirea Pruncului cu bătrânul, întâlnirea Legii Vechi cu Legea harului, 
întâlnirea dintre om şi Dumnezeu. 


Din punct de vedere liturgic, Biserica a alcătuit stihuri speciale ce slăvesc pe 
Dumnezeu şi pe Maica Domnului. Acestea sunt concepute în așa fel încât fiecare 
vers al cântării formează pe verticală un acrostih (poezie în care literele inițiale ale 
versurilor alcătuiesc un cuvânt sau o propoziţie), aşezat în ordine alfabetică. 


Cântarea aceasta, îndrăgită şi de psalţi, şi de credincioşii care o ascultă, se mai nu- 
meşte „Legănușul”, pentru că la mănăstirile din Muntele Athos se leagănă 
policandrele încărcate cu lumânări. 


La noi, imnul Întâmpinării a fost aşezat pe note de Dimitrie Suceveanu, în 1848, şi 
de Nectarie, protopsaltul Sfântului Munte, în 1889, fiecare în parte încercând să se 
apropie cât mai mult de originalul bizantin, de unde a fost preluat. 





De asemenea, icoana praznicului care străjuiește la iconostasele bisericilor la 
sărbătoarea de astăzi ne trimite cu gândul şi ne face părtași evenimentului biblic 
petrecut în Templul din Ierusalim. Cinci personaje sunt prezente în icoană: Maica 
Domnului, bătrânul losif, dreptul Simeon, prorociţa Ana şi Pruncul lisus. Prin ele 
devenim contemporani cu lisus cel ce se lasă purtat în braţe la 40 de zile de la 
naştere. 


„Să-L întâmpinăm şi noi, ca oarecând dreptul Simeon şi Ana prorociţa în stare de 
rugăciune, post şi îmbrăcaţi cu nevoinţa, cuminţenia şi dragostea de Dumnezeu, 
căci viaţa în Hristos înseamnă fecioria după Hristos sau căsătoria binecuvântată” 
(Sfântul Grigorie Palama). 


De asemenea, să urmăm cuvintele Sfântului Serafim de Sarov care ne învaţă că în 
Biserică viaţa trăită alături de Hristos ne aduce bucuria, pacea, mântuirea. Ne 
aduce roadele Duhului, căci „scopul vieţuirii creştine este dobândirea Duhului 
Sfânt”. 





Pr. Constantin Sturzu - La ce te uiţi? Priveşte-Mă! 

NR ASUL II ES EREI ERAI EDITAT 


Tendinţa aceasta a noastră de a ne îndrepta doar către ceea ce este creat ascunde în 
spatele ei dorinţa (mai rar conştientizată) de a ne îndrepta către nimic, către 
neființă, de a ne rupe de Dumnezeu. Este suprema revoltă a omului - aceea de a nu 
dori să existe! 


ie e ste 


Astăzi prăznuim Întâmpinarea Domnului de către dreptul Simeon la templu, la 40 
de zile de la naşterea dumnezeiescului Prunc. Cât de important este acest moment 
în istoria mântuirii omului, putem realiza dacă luăm aminte la cuvintele acestui 
bătrân cuvios, care a rostit, de îndată ce a primit pe Copil în braţe: „Acum 
slobozeşte pe robul Tău, după cuvântul Tău, în pace, că ochii mei văzură 
mântuirea Ta, pe care ai gătit-o înaintea feţei tuturor popoarelor. Lumină spre 
descoperirea neamurilor şi slavă poporului Tău Israel” (Luca 2, 29-32). Aceste 
cuvinte nu sunt doar imn de slavă şi de mulţumire aduse de un bătrân împovărat de 
ani (conform tradiției, a trăit 360 de ani până să vadă împlinindu-se prorocia lui 
Isaia: „lată, Fecioara va lua în pântece şi va naşte fiu şi vor chema numele lui 
Emanuel” - v. Isaia 7, 14). Ci sunt şi un oftat de uşurare al întregii omeniri, care 
aştepta pe Izbăvitorul încă de pe vremea în care Adam şi Eva se tânguiau la porțile 
Raiului din care fuseseră alungaţi. Venirea lui Mesia înseamnă, între altele, şi 
adăugarea de sens vieţii noastre. Este, de fapt, Viaţa pe care o aşteptăm şi noi, cei 
de azi. 





Aşa cum dreptul Simeon a rostit acele cuvinte privind la Prunc, inspirat de această 
vedere a Stăpânului care şade smerit în braţele slugii Sale, tot aşa şi noi, doar 
privind insistent către Domnul, conştientizându-l prezenţa, putem gusta din ceea ce 
înseamnă a fi „slobod” - adică liber faţă de tot şi toate, nemaifiind rob al lumii, dar 
cuprinzând lumea ca un împărat. 


Cam în aceeași perioadă în care prăznuim Întâmpinarea Domnului, în calendarele 
bisericești se face trimitere la Evanghelia care ne relatează cum un om plin de 
păcate, un trădător, un om de... nimic, „căuta să vadă cine este lisus” (cf. Luca 19, 
1-10). Este vorba de Zaheu şi de a lui sfântă curiozitate. Aceasta este dorinţa cea 
bună şi de folos - să vedem pe Dumnezeu, pe Creatorul şi Proniatorul nostru. Şi, 
implicit, pe toate să le cuprindem prin prisma acestei înalte vederi, adică să le 
privim cu şi întru Dumnezeu. Modul acesta de a privi îl entuziasmează pe psalmist, 
atunci când exclamă: „Cerurile spun slava lui Dumnezeu şi facerea mâinilor Lui o 
vesteşte tăria” (Psalmi 18, 1). Alternativa ar fi să ne îndreptăm privirile către 
creaturi, dar fără Dumnezeu, privindu-le ca atare (sau în sine). Cale de mijloc nu 
există. 


lar în ceea de a doua ipostază, când II scoatem pe Dumnezeu din ecuaţia privitului 
nostru, suntem luptaţi de o greu sesizabilă ispită, aceea de a vedea... nimic! 


Unul dintre filosofii germani obsedaţi, am putea spune, de o astfel de temă, fiind 
adesea asociat cu nihilismul, Friedrich Nietzsche, menţionează în lucrarea Dincolo 
de bine şi de rău că „de priveşti îndelung abisul, află că şi abisul îți scrutează 
străfundul sufletului”. Adică tu te poţi uita în hău, dar îţi asumi un risc, acela ca şi 
hăul să se „uite” în tine. Şi te expui unui risc foarte mare în momentul în care faci 
acest lucru, pentru că asta presupune ca tu să te laşi impregnat de acest abis, de 


acest neant. 


Când am avut ocazia de a le vorbi mai tinerilor mei colegi - unii tineri preoţi, alții 
care urmau să devină preoţi - despre ce am putut eu învăţa în puţina mea experienţă 
de duhovnic, am început chiar cu acest lucru. Anume cu faptul că un duhovnic, 
când lucrează cu omul care s-a rupt de Dumnezeu, se confruntă, de fapt, cu teribila 
ispită a acestuia de a tinde către neființă, către nimic. Patimile, păcatele omului, tot 
ceea ce-l desparte pe acesta de Dumnezeu, nu sunt decât moduri prin care noi ne 
manifestăm în chip vizibil alegerea de a ne îndrepta către neființă, în loc de a ne 
îndrepta către Dumnezeu - Fiinţa desăvârşită. 


Dacă cineva este prins de patima alcoolului, spre exemplu, acela este un om ne- 
mulțumit cu ceea ce este, care caută un „refugiu” într-o iluzie, în altceva decât 





propria-i existenţă - cu bunele şi cu relele ei. Şi se poate lesne sesiza într-un 
alcoolic tendinţa de a se distruge, de a se anihila. 


Fiecare dintre noi, în momentul în care fugim de durerile din această viaţă, căutând 
refugiu în tot felul de plăceri de moment, de fapt refuzăm să trăim, să ne asumăm 
viaţa. Am vrea să fim altfel sau să fie altfel, dar acel altfel nu este decât alternativa 
existenţei noastre - adică nimicul, nefiinţa. 


Suprema revoltă a omului 


Zbaterea aceasta a omului între Dumnezeu şi ispita de a nu exista constituie tema 
unui film pe care-l recomand oricărui îndrumător de suflete; e vorba de „Sunset 
limited” (regizat de Tommy Lee Jones, care şi joacă rolul personajului alb — pro- 
fesorul, în celălalt rol din film, al personajului de culoare - fostul puşcăriaş, fiind 
Samuel L. Jackson). Filmul narează teribilul dialog dintre personajul de culoare, 
care-L propovăduieşte pe Hristos, şi celălalt personaj, care vrea să se sinucidă. 
Orice argumente i-ar fi adus, oricât ar fi încercat să-l convingă - şi multă vreme a 
fost biruitor - acest propovăduitor al lui Hristos nu a mai putut să spună nimic în 
faţa dorinţei acelui profesor de a dispărea în neant, de a nu mai avea pe nimeni, de 
a nu mai fi în comuniune cu nimeni, de a dispărea cu totul. Finalul filmului e unul 
deschis, care lasă loc multor interpretări... 


Cu astfel de lucruri ne confruntăm şi noi toţi, în ultimă instanţă (nu doar duhov- 
Nicii), pentru că de câte ori ne îndreptăm privirea către un lucru sau o persoană sau 
o idee, de care ne lipim fără Dumnezeu, de fapt ne îndreptăm privirea către nimic. 
Căci nimic nu are existenţă în sine şi nu va dăinui în veşnicie, în afara lui Dumne- 
zeu. Tendinţa aceasta a noastră de a ne îndrepta doar către ceea ce este creat 
ascunde în spatele ei dorinţa (mai rar conştientizată) de a ne îndrepta către nimic, 
către neființă, de a ne rupe de Dumnezeu. Este suprema revoltă a omului - aceea de 
a nu dori să existe! 


Pe de altă parte, în momentul în care ne îndreptăm către Dumnezeu privirea, când 
căutăm să vedem Cine este Hristos, în momentul acela noi ne scuturăm de ispita de 
a nu mai exista. Ceea ce Dumnezeu a adus din neființă la ființă nu mai parcurge 
drumul invers: de la ființă nu se mai poate întoarce cineva la neființă! De aceea 
este cu totul greşit să spui, când moare cineva, că „a trecut în neființă”. Nu a trecut 
în neființă, ci a trecut în veşnicie, s-a dus la Domnul, vrând-nevrând. Întâlnirea cu 
Dumnezeu nu poate fi evitată, poate fi doar amânată cât suntem pe acest pământ. 
Ne putem ascunde de EI, Îi putem evita privirea, şi acum, şi după moarte. Dar nu-l 
putem ignora prezenţa. Degeaba ne spunem că avem credinţă, dacă nu ne străduim 





a privi către Dumnezeu, dacă nu ne aburcăm precum Zaheu în sicomor, căutând 
„să vedem”. „Şi demonii cred şi se cutremură” (Iacov 2, 19), dar refuză a fi în 
comuniune cu Dumnezeu. 


Aţi observat poate că, atunci când nu suportăm o persoană (pe care am vorbit-o de 
rău sau care ne e antipatică etc.), nu o putem privi în ochi, decât, eventual, pentru 
puţină vreme. Nu rezistăm acelui dialog al ochilor. Ni se frânge privirea, se pră- 
buşeşte către pământ. Dacă cineva ne e drag, dimpotrivă, o sorbim din priviri, nu 
ne mai saturăm a o privi... Sau când suntem absenţi din viaţa noastră, avem 
tendința de a privi în gol, către nimic anume. Felul în care privim - fizic sau 
duhovniceşte - ne trădează starea în care ne aflăm, ne indică fără putinţă de tăgadă 
dacă suntem orientaţi spre Dumnezeu sau spre nimic. Şi dacă ni se pare că nu avem 
nimic, că mâinile noastre nu duc nimic, să privim către ele: vom vedea că avem un 
Prunc în braţele noastre strânse a părintească grijă şi că dorul nostru îşi află, astfel, 
deplina alinare. Şi vom fi liberi. 





Predici la Întâmpinarea Domnului 


Părintele Dosoftei Dijmărescu (Măn.Putna) - Predică la Întâmpinarea 


Domnului (2011) 


Rezumat: 
- La 40 de zile de la Naşterea Domnului, Maica Domnului L-a dus pe Mântuitorul 
la templu pentru a împlini porunca Legii. 


- Ca Dumnezeu adevărat şi Fiu al Tatălui, acest Prunc nu avea nevoie să fie 
răscumpărat. De ce s-au dus însă la Templu şi de ce sărbătorim acest eveniment ca 
praznic Impărătesc? 


- Tradiția Bisericii ne arată că, pentru nescultarea sa (a crezut că numai o femeie 
poate să nască fiu, nu şi o fecioară — nu putea să înţeleagă prorocia lui Isaia despre 
“Fecioara care va naşte”), dreptului Simeon i s-a vestit printr-un înger că va trăi 
până va vedea împlinindu-se acel cuvânt. După 360 de ani, din îndemnul Duhului, 
a venit la templu, exact atunci când Preasfânta Născătoare de Dumnezeu şi dreptul 
Iosif L-au adus înăuntru pe pruncul lisus. 


- Venind în chip de Prunc şi crescând, Mântuitorul a refăcut acel drum pe care 
Adam nu a reuşit să-l facă. Atunci când a fost creat, Adam era ca un prunc în 
privinţa harului şi a sfințirii, era nevinovat dar şi neîncercat. Trebuia să treacă prin 





procesul de desăvârşire, însă prin neascultarea sa, nu a reuşit să continue acest 
proces. 


- Mântuitorul venind în chip de prunc şi străbătând toate vârstele vieţii pământeşti, 
a parcurs acest drum şi acolo unde l-a parcurs, l-a sfințit, adică a dat posibilitatea 
ca orice om aflat într-o anumită vârstă, să poată să fie desăvârşit, să poată să se 
unească deplin cu Dumnezeu în acea vârstă, chiar dacă din punct de vedere al 
minţii nu este la maturitate. 


- Al doilea aspect care priveşte înscrierea Întâmpinării Domnului în acest plan al 
mântuirii este legat de persoana lui Simeon. Despre el ştim doar că era un om cu 
frică de Dumnezeu şi drept. 


- Simeon este un prototip al omului duhovnicesc, care prin viaţa sa se pregăteşte 
pentru a-L primi pe Hristos şi prin harul Duhului Sfânt Il primeşte, se uneşte cu EI, 
şi rodeşte în Dumnezeu. 


- Dreptul Simeon se aseamănă lui Melchisedec, cel care l-a binecuvântat pe 
Avraam, pentru că şi el Il binecuvântează astăzi pe Hristos, şi dacă Duhul Sfânt nu 
ar fi fost cu el, nu ar fi putut să facă aceasta. Aşa cum Avraam a fost începutul 


poporului ales, după trup, aşa Hristos Domnul a fost după Duh, începutul noului 
popor ales, al creştinilor. [...] Simeon trăia numai pentru Hristos, pe Care Il 
aştepta. 


- Simeon se aseamănă şi cu Preasfânta Născătoare de Dumnezeu: ca şi Fecioara 
Maria, el este omul curat care prin curăţia lui s-a făcut vrednic de a ţine în braţe 
focul Dumnezeirii şi de a nu fi ars. 


- Dreptul Simeon se mai aseamănă şi cu Sfântul loan Botezătorul, cel care s-a 
învrednicit a-L boteza pe Domnul. Ca şi acesta, a avut o apropiere deosebită faţă 
de Mântuitorul. Profeţii Vechiului Testament ÎL vedeau cu spatele — precum Moise 
- ori Îi auzeau glasul, ori aveau anumite descoperiri în vis ori în vedenie, însă 
dreptul Simeon, ca şi Sfântul loan Botezătorul, L-au văzut, l-au vorbit, L-au ţinut 
în mâna lor, cum ar veni şi a avut înainte de toate această conştiinţă clară şi sigură 
că Acesta este Hristos, Fiul lui Dumnezeu, Cel care trebuia să vină, Mesia. 


- Dacă Simeon nu s-ar fi pregătit, prin acel “proces” (interior) de 360 de ani, el nu 
ar fi putut să fie acea treaptă pe care s-a arătat Mântuitorul poporului evreu şi nouă 
tuturor. El a greşit cu 360 de ani în urmă, dar au urmat sute de ani de pocăință prin 
care s-a curăţit de păcat şi s-a făcut vrednic de a crea o cale duhovnicească. 





- Dreptul Simeon a fost a treia persoană după Preasfânta Născătoare de Dumnezeu 
şi dreptul Iosif care L-a cunoscut pe Hristos, şi pentru că el L-a recunoscut, a dat 
putere duhovnicească şi multor altora să-L recunoască. 


- Odată cu întâmpinarea Domnului de către dreptul Simeon, de fapt se creează încă 
o parte din Împărăţia lui Dumnezeu în poporul ales. 


- Capacitatea de jertfă a dreptului Simeon: Sfântul Atanasie cel mare tâlcuieşte 
cererea dreptului Simeon de a fi slobozit de viaţă care 1 se prelungise până în acest 
moment, nu numai datorită oboselii celor 360 de ani, ci datorită dorinţei lui de a 
merge în iad, acolo unde mergeau toţi cei din Vechiul Testament, chiar drepţi fiind 
şi de a vesti celor de acolo că mântuirea este aproape, că Mesia pe care-L aşteptau, 
S-a întrupat. O jertfă cu totul deosebită pe care o putem compara cu acel cuvânt al 
Sfântului Apostol Pavel, care voia să piară el mai degrabă decât să piară poporul. 
Dreptul Simeon prefera să sufere el, dar să aducă altora bucuria. Se aseamănă prin 
această bună vestire cu Arhanghelul Gavriil. 


- Atât de mare a fost dreptul Simeon şi este, în faţa lui Dumnezeu şi în faţa noastră, 
încât el a binecuvântat-o şi pe Maica Domnului şi pe dreptul Iosif. Una din cele 
două profeţii pe care le-a rostit la Intâmpinare, privea suferința Maicii Domnului, 


jertfa ei ca mamă - şi o înştiinţa în acest chip prin ce va trebui să treacă. Cealaltă 
profeție privea faptul că Mântuitorul va despărți pe cei sfinţi din răutatea care era 
în lume. [E vorba despre acea sabie care va fi spre căderea multora şi spre ridicarea 
altora]. 


- Această întâlnire a Domnului cu dreptul Simeon este o treaptă importantă a tainei 
mântuirii, o treaptă pe care alături de Hristos şi de Simeon a păşit întreaga fire. Şi 
nu a lucrat numai Domnul, ci şi omul. 


- Alături de dreptul Simeon o cinstim şi pe proorociţa Ana, care şi ea este un model 
al omului curat. Pentru această curăţie, ea a putut să tâlcuiască şi că Acesta este cu 
adevărat Hristos. 





Părintele Ciprian Negreanu (Cluj-Napoca) - Predică la Praznicul 
Intâmpinării Domnului (rezumat) 


[...] lisus este dus la Templu spre a fi închinat lui Dumnezeu. [...] 


Este sărbătoarea care a făcut să fie de fapt împlinită Legea. Scurta istorisire legată 
de instituirea Legii Passover (f14v) închinării lui Dumnezeu a întâiului născut de 
parte bărbătească. 


Amintire a ultimei plăgi din Egipt când îngerul morţii a luat pe toţi întâui născuţi de 
parte bărbătească din tot Egiptul, inclusiv fiul lui Faraon. Posibile interpretări: 

1. Pentru a aminti de Întâiul Născut a lui Dumnezeu, care va fi dat pentru greşelile 
noastre. 

2 Pentru că în aceştia îşi puneau mai întâi neamurile nădejdea, ca urmaşi 
(nădejdea, bucuria, rodul sufletului său). 


Ultima plagă — semnul morţii nădejdii. lar în antiteză cu acest fapt se instituie legea 
pentru evrei, tocmai de a întoarce pe cel întâi născut de parte bărbătească 
(nădejdea, bucuria, rodul sufletului lor, avuţia cea mai de preţ), spre a fi închinat 
lui Dumnezeu. Pentru că ceea ce închinăm lui Dumnezeu nu este pierdut ci este 
câştigat. 


Și totuşi Dumnezeu, ştiind că oamenii sunt neputincioşi şi nu-şi pot lăsa întâii 
născuţi la templu (cum foarte puţini făceau), a cerut să fie aduşi ca jertfă câte 2 
porumbei.Simbol al nevinovăţției şi smereniei, al nejudecării. Cuvântul lui 
Dumnezeu care spune “căutaţi la Mine că sunt blând şi smerit cu inima”, acesta era 





înţelesul porumbeilor sau al turturelelor. De aceea se aducea în a 40-a zi această 
jertfă. Ca şi cum aduc roada sufletului lor, bucuria inimii lor o aduc la Dumnezeu. 


Și spuneam că s-a adus această poruncă pentru că, în locul tuturor celor ce nu s-au 
dăruit lui Dumnezeu, în locul tuturor celor care ar fi trebuit să se întoarcă la 
Dumnezeu, şi de atunci şi de mai târziu, şi de peste veacuri, şi până la sfârşitul 
veacurilor, să dăruiască lui Dumnezeu ceea ce s-ar cuveni lui Dumnezeu, zicând: 
“Daţi Cezarului ce este al cezarului şi lui Dumnezeu ce este al lui Dumnezeu”. Şi 
al lui Dumnezeu este sufletul! [...] Să dăruim deci această nejudecare. 


Sfântul Simeon a zis: “Prin Acesta se vor ridica şi se vor cobori mulţi”. Un înţeles 
mai adânc al acestor cuvinte este că cele ce până acum erau nebăgate în seamă, 
uitate, socotite nevrednice: blândeţea, smerenia, dragostea, îndelungă rabdarea, 
toate roadele Duhului Sfânt care până acum erau socotite slăbiciuni, vor fi sus şi 
vor fi înălțate de Dumnezeu şi se vor arăta în puterea lor şi în lumina lor prin lisus 
Hristos, iar multe care erau până acum slăvite de lume: bărbăţia, curajul nebun (în 
înţelesul rău al cuvântului), asprimea, duritatea şi toate celelalte răutăţi pe care ei le 
socoteau pe piedestal înalt, au coborât şi se coboară prin El. Şi prin aceasta se vor 
descoperi adevărurile din multe inimi, adică acceptarea sau neacceptarea unora sau 
altora dintre ele. În funcţie de cum ne raportăm la Mântuitorul nostru, acesta este 
adevărul pe care-l mărturisim în inima noastră şi aceasta va dezvălui inima noastră. 


Până la urmă, o singură biografie din lumea aceasta ne este necesar s-o ştim în 
veacul acesta, a Mântuitorului nostru Iisus Hristos şi orice altă biografie, orice altă 
viaţă îşi capătă importanţă, îşi capătă rost sau înţeles numai dacă se atinge sau se 
împărtăşeşte din această viaţă a Mântuitorului nostru Iisus Hristos. În jurul vieţii 
Mântuitorului se învârte istoria lumii şi istoria noastră a fiecăruia în parte. 


Dumnezeu să ne ajute şi să ne mântuiască! 





Predică a Protos. Hrisostom (M-rea. Putna): “Întâmpinarea Domnului, starea 
sufletului doritor de Dumnezeu” 


- Predică a Protos. Hrisostom (M-rea. Putna) la praznicul Întâmpinării 
Domnului, 2 februarie 2018: 


Transcriere după “Român ortodox în Franța”: 


Suntem martori astăzi unui moment crucial în istoria mântuirii oamenilor, în care 
cele vechi se fac noi toate, în care Dumnezeu este Cel care vine la rob, Dumnezeu 
ia chip de rob şi, îmbrăcat astfel, în chipul acesta, vine înaintea Lui, vine să-L 
întâmpine. 


Trecerea de la Vechiul Testament la Noul Testament se întâmplă acum. Dacă în 
Vechiul Testament oamenii nu-L cunoşteau pe Dumnezeu, nu ştiau care este 
Numele Lui - nici măcar lacob, după ce s-a luptat cu Dumnezeu și a biruit. Atunci 
când a vrut să afle Numele lui Dumnezeu, Dumnezeu nu i l-a spus. I-a spus doar 
atât: “De ce vrei să ştii care este Numele meu? Acesta este minunat.” (Facerea 32, 
29), Moise, după ce a primit Tablele Legii în Sinai, când a întrebat, iarăşi, pe 
Dumnezeu: “Care este numele Tău, să ştiu să le spun oamenilor“, şi a vrut să vadă 
fața Lui, Dumnezeu i-a spus: “Eu sunt Cel ce Sunt” (lesirea 3, 14). Şi i-a mai spus: 
“Faţa Mea însă nu vei putea s-o vezi “(Ieşirea 33, 20), “numai spatele Meu îl vei 
vedea”. (Ieşirea 33, 23). 





Sfinţii Părinți văd aici o invitație din partea lui Dumnezeu spre contemplare. 
Dumnezeu i-a spus omului, cu alte cuvinte, “tu încă nu Mă poţi vedea faţă către 
față, însă, prin contemplaţie, ridicându-ţi mintea deasupra celor pământeşti, mă vei 


a 


urma“. “Spatele meu vei vedea” înseamnă “tu Mă vei urma pe Mine“. 


Și iată că, astăzi, dreptul Simeon, unul din cei care a fost pus de împăratul 
Ptolomeu să traducă Legea cea Veche în limba greacă, de unde ne-a rămas şi nouă 
Septuaginta, acest drept care, ajungând la proorocia lui Isaia, la locul acela unde se 
zice că “Iată, Fecioara va lua în pântece şi va naşte fiu ” (Isaia 7, 14), el n-a putut 
să cuprindă cu mintea lui aceasta taină şi, atunci, pentru că termenul permitea 
această “marjă de eroare”, să spunem, a tradus în loc de “Fecioară”, “o tânără“: “o 
tânără tăinuită de bărbatul ei“. El a pus tânără, şi a doua zi dimineaţă îngerul îi 
modificase şi scrisese Fecioară. EI iarăşi a modificat şi aşa s-a întâmplat de trei ori, 
şi a treia oară Arhanghelul Gavriil a venit la el şi 1-a zis: “Nu vei vedea moartea, 
până ce nu vei vedea împlinindu-se acest cuvânt“. 


Acest drept, Simeon, a trăit peste 300 de ani în nădejdea împlinirii acestei făgă- 
duinţe, căci el nu a luat-o ca pe o pedeapsă, ci ca pe o făgăduință, pentru că nu cu 
răutate, nu cu rea voință a făcut acest lucru, ci din neştiință - pentru că mintea 
omenească este prea mică şi prea neîncăpătoare pentru astfel de taine. 


Tainele, iubiţi creştini, în Biserica Ortodoxă, nu arată că sunt ascunse, că Dumne- 
zeu ni le ascunde, sau pe care chiar noi, preoţii, le ascundem faţă de popor. Tainele 
înseamnă ceva nespus de adânc şi de necuprins cu mintea, pe care doar cei care au 
fost învredniciți de Dumnezeu de a-L vedea pe EI, cei care au intrat în lumina cea 
neapropiată au putut să le pătrundă. Şi asta încă nu deplin, pentru că acest lucru în 
viaţa aceasta este cu neputinţă, chiar și sfinților. Dumnezeu este de necuprins! 


Şi, cu bunăvoință fund el, dreptul Simeon a răbdat şi a aşteptat. După cum spunea 
Starețul Tadei: “Dacă cineva va fi cu bună voință, Dumnezeu îl va întâlni undeva“. 


Și iată că Duhul Sfânt, care era asupra lui, după cum auzim de la Sfântul 
evanghelist Luca, l-a adus pe dreptul Simeon în biserică, în templul lui Dumnezeu, 
pentru că acolo urma să fie şi Hristos. L-a adus la întâlnirea cu Dumnezeu, căci a-L 
întâmpina pe Dumnezeu este același lucru cu a te întâlni cu EI. Întâmpinarea nu 
este dintr-o singură parte, ci din ambele părți. O întâlnire presupune buna voinţă a 
cel puţin doi. O întâlnire este cel mai apropiat lucru de o relație. Și dreptul Simeon 
a venit la Templu și L-a văzut faţă către faţă pe Dumnezeu făcut Om, pe Dumne- 
zeu care luase chip de rob, pe Dumnezeu care Se prezentase în chipul cel mai 
vulnerabil cu putinţă, al unui Prunc. 





Dacă până atunci Dumnezeu spusese omului: “Faţa Mea nu o vei vedea” şi “numai 
spatele meu Îl vei vedea“, iată că astăzi vine şi Îşi arată chipul, vine ca lumină spre 
descoperirea neamurilor. 


Acest drept, Simeon, împlineşte ceea ce a spus Sfântul Pavel în Epistola către 
Romani: “Deci fiind îndreptaţi din credinţă, avem pace cu Dumnezeu, prin 
Domnul nostru lisus Hristos, prin care am avut şi apropiere, prin credinţă, la 
harul acesta, în care stăm, şi ne lăudăm întru nădejdea slavei lui Dumnezeu. Şi 
nu numai atât, ci ne lăudăm şi în suferinţe, bine ştiind că suferinţa aduce 
răbdare, Și răbdarea încercare, şi încercarea nădejde. lar nădejdea nu ruşinează 
pentru că iubirea lui Dumnezeu s-a vărsat în inimile noastre, prin Duhul Sfânt, 
Cel dăruit nouă. ” (Rom. 5, 1-5) 


Acest lucru îl împlineşte astăzi Simeon. Indreptaţi fiind prin credință suntem în 
pace cu Dumnezeu, prin Domnul nostru lisus Hristos. Hristos a venit la Simeon și 
i-a dăruit odihna cea așteptată după atâta amar de vreme. 


Acest bătrân - încă este puţin dacă spunem doar bătrân - acest vechi de zile, care, 
înțelegem - prin faptul că Duhul Sfânt era asupra lui, prin faptul că ajunsese la 
liniştea gândurilor, ajunsese la o așezare a sufletului, pe care nimeni nu o atinsese 
în vremea lui. Această aşezare și linişte a gândurilor cerea ca să primească şi 
odihna şi pacea cu Dumnezeu. Suntem în pace cu Dumnezeu prin Domnul nostru 
lisus Hristos. De aceea a zis: “Acum slobozeşte pe robul Tău, după cuvântul Tău, 
în pace” (Luca 2, 29). Acum este vremea, Stăpâne, să-Ti împlinești făgăduinţa dată 
mie şi să mă aşezi în odihna Ta. EI se ducea la odihnă oare? Toţi până la Hristos s- 
au dus în iad. Însă, ce spunea și psalmistul?! Doamne, lasă-mă să mă odihnesc 
înainte de mă duce şi a nu mai fi, lasă-mă să intru în pacea cu Tine. 


Spune Sfântul Atanasie cel mare că dreptul Simeon se grăbea să ajungă în iad, 
se grăbea ca să fie el primul care să vestească lui Adam și celorlalţi proroci: iată, 
Dumnezeu și-a arătat fața, iată, Lumina a venit în lume, spre descoperirea 
tuturor neamurilor și spre slava poporului Israel. 


Aţi auzit cum am citat de la Sfântul Pavel, de la Romani, că “ne lăudăm în nădej- 
dea slavei lui Dumnezeu”, adică ne lăudăm pentru că avem nădejde că Dumnezeu 
va slăvi pe poporul Său, Dumnezeu Se va slăvi în robul Său. Pentru că Dumnezeu 
S-a pogorât nu doar ca să răscumpere păcatele oamenilor, S-a pogorât pentru ca pe 
om să-l facă Dumnezeu, S-a pogorât ca să-l ridice la El pe om şi astfel să-i 
dăruiască slava cea mai presus de minte, îndumnezeirea. “Spre slava poporului tău 





Israel“. Această lumină a văzut-o Simeon, şi această lumină l-a întărit în nădejdea 
lui. Astfel, se grăbea, fiind înarmat cu aceste trei virtuți: 
— credinţa, pe care şi-a păstrat-o de-a lungul atâtor sute de ani, 
= nădejdea, care iată, nu a fost ruşinată și 
> iubirea, care l-a făcut să se grăbească să împărtășească această bucurie şi 
celor din iad. 


Credinţa, nădejdea şi dragostea le avea dreptul Simeon și s-a grăbit să meargă către 
iad. 


Cum spune o cântare a Bisericii noastre în acest moment: „Cel care ţinea în mână 
viaţa, i-a cerut acesteia: Slobozește-mă din viaţa aceasta, Stăpâne!” EI se cerea 
dezlegat din viaţa aceasta, şi cerea asta Celui care era Însuși Viaţa, să se ducă în 
iad, ştiind că acolo durerea şi așteptarea celor care stăteau în latura și umbra morţii 
se apropiaseră de sfârșit. 


De aceea, înainte de a fi dezlegat, el a spus două prorocii. El era proroc, harul 
Duhului Sfânt era asupra lui. Întâmpinarea Domnului, fraţi creştini, este starea 
sufletului doritor de Dumnezeu. Şi înţelegem acest lucru din cele două prorocii pe 
care le-a făcut. EI s-a întors către Maica lui Dumnezeu şi 1-a spus, în primul rând 


referindu-se la Prunc: “Acesta este pus spre căderea şi spre ridicarea multora din 
popor.“ ŞI, întorcându-se către ea, i-a spus: “Şi prin sufletul tău va trece sabie, spre 
vădirea gândurilor multor inimi.” 


“Acesta este pus spre căderea şi spre ridicarea multora din Israel şi ca un semn 
care va stârni împotriviri” (Luca 2, 34) . Ce a vrut sa zică dreptul Simeon aici? 
Care este acel semn care va naște împotriviri, care va face pe unii să cadă şi pe 
alții să se ridice? Dincolo de înţelesul imediat şi anume că diavolii vor cădea şi cei 
credincioşi se vor ridica, păcătoşii vor cădea şi drepţii vor birui, dacă ne gândim la 
semnul la care s-a referit dreptul Simeon, atunci ne ducem cu mintea la Întruparea 
lui Dumnezeu. Hristos este Dumnezeu făcut Om. Cum poate un Dumnezeu mare, 
infinit, veșnic, neîncăput, necuprins, fără început, fără sfârșit să intre într-un 
trup atât de mic? Şi cum poate omul să se apropie de Făcătorul său fără să fie 
nimicit? Nu ne putem închipui cum este să ne apropiem de soare, d-apăi de 
Dumnezeu! Mulţi s-au poticnit aici, mulți s-au împotrivit acestui lucru și au căzut. 


Semnul acesta însă mai are şi o altă înţelegere a lucrurilor şi, anume, ne aducem 
aminte că Hristos a zis că la sfârşitul vremurilor, înainte de cea de a Doua venire a 
lui Hristos, se va arăta pe cer semnul Fiului Omului. Care este semnul acesta? 
Crucea. Și l-am auzit pe Sfântul apostol Pavel că zicea: “Crucea pentru iudei este 





sminteală; pentru elini (neamuri), nebunie. Dar pentru noi, cei ce credem, este 
înţelepciunea lui Dumnezeu şi puterea lui Dumnezeu”. (cf. 1 Cor. 1 23-24). Acesta 
este semnul! Acest semn va face ca pe unii să-i ridice, pe alți să-i coboare. 


Dacă vreţi, cea mai elocventă imagine a acestui simbol este chiar Golgota. Crucea 
lui Hristos în mijloc, şi de-a dreapta şi de-a stânga unul s-a ridicat și altul a căzut. 
Mulţi se împotriveau atunci. luda s-a spânzurat, Nicodim și losif au slujit lui 
Hristos. Maica Domnului și Sfântul evanghelist loan au rămas până la sfârșit la 
piciorul crucii. Petru s-a lepădat, sutaşul a mărturisit. lată, spre căderea şi ridicarea 
multora și semn de împotrivire! 


Și întorcându-se către Maica Domnului, i-a spus: “Și prin sufletul tău va trece 
sabie, ca să se vădească gândurile multor inimi“. Maica Domnului care nu 
suferise la naştere, fiind fecioară şi fiind nesupusă legii acesteia omenești; nu prin 
sămânță bărbătească S-a născut Hristos, căci puterea Celui Preaînalt era peste ea. 
Ea, care n-a suferit la naştere, va suferi la răstignire. Ea se va face semn tuturor 
celor credincioși, tuturor celor care vor răbda şi vor nădăjdui până la sfârşit, căci 
doar cel care iubește rabdă până la capăt. “Prin sufletul tău va trece sabie, ca să se 
vădească gândurile multor inimi.” Abia atunci când suferi şi rabzi pentru cel care-l 
iubeşti, abia atunci se arată de ce parte stă inima ta. Întâmpinarea Domnului este 
starea sufletului cel doritor de Dumnezeu. 


Sfântul şi dreptul Simeon L-a primit în braţe pe Dumnezeu, însă noi trebuie să 
vedem aici imaginea noastră, a fiecărui credincios, care ne străduim să-L primim 
pe Dumnezeu în inimile noastre, să-L facem Stăpânul inimilor noastre. 


“Căutaţi mai întâi Împărăţia lui Dumnezeu dreptatea Lui și toate celelalte se vor 


ce 


adăuga vouă“, zice Hristos. 


Și a mai zis: “Impărăţia Cerurilor este înăuntrul vostru“. Adică, dacă vrei să-L 
primeşti pe Dumnezeu în inima ta, nu poţi decât să-L recunoşti pe Dumnezeu ca 
Stăpân: Stăpân al cugetului tău, al voinţei tale şi al inimii tale. 


Cum poate Dumnezeu să fie Stăpânul cugetului nostru? Atunci, când dacă noi am 
aflat adevărul şi am înţeles cuvintele dreptei credințe să nu ne mai abatem de la 
această învăţătură şi pe toate să le judecăm după cuvântul şi înţelepciunea lui 
Dumnezeu. Voia noastră o supunem lui Dumnezeu dacă, atunci când ne-am 
îndulcit de cuvintele lui Dumnezeu și am văzut, aşa cum spunem când ne 
împărtăşim, credința cea adevărată, să nu ne mai îndepărtăm niciodată de voia Lui, 
toate pe care le facem să le facem la picioarele Lui, tot ceea ce facem să facem nu 





înainte de a-L întreba pe Dumnezeu: “Oare Iţi place lucrul acesta?“. Să ne întrebăm 
conştiinţa, care este glasul lui Dumnezeu în noi: “conștiința oare, dacă eu mor 
acum, ma mântuiesc?” Ii place lui Dumnezeu ceea ce fac sau nu-i place? 


Dumnezeu va fi Stăpân şi al inimilor noastre atunci, după ce am gustat din dulceaţa 
întâlnirii cu EI, din dulceaţa împărtăşirii cu El să nu mai căutăm spre dumnezei 
străini, să nu ne mai facem inima bucăţi lipind-o de câte şi mai câte lucruri 
trecătoare sau de idoli, ci să o ţinem întreagă, pentru că Dumnezeu are nevoie de ea 
întreagă. EI Se dă pe Sine întreg şi nu ne cere decât un singur lucru: “Fiule, dă-Mi 
inima ta“. Dar să I-o dăm ca unui Stăpân. 


Auzim, mai departe, spre sfârșitul Evangheliei de astăzi că Hristos împreună cu 
Maica sa și cu Dreptul losif s-au întors în Nazaret. ŞI zice: “Copilul creştea şi Se 
întărea cu duhul” (Luca 2, 40). Acest lucru s-a întâmplat după ce Dreptul Iosif şi 
Maica Sfântă au plătit preţul de răscumpărare pentru Pruncul închinat la templu, 
care era o pereche de turturele sau doi pui de porumbei. 


Spun Sfinți Părinti că asta reprezintă curăția sufletului şi a trupului, ca cei care sunt 
nedespărțiți, ca perechea de turturele. Dar curăţia aceasta trebuie să ne-o păzim şi 
în faţa oamenilor şi în faţa lui Dumnezeu - şi aceasta este simbolizată de cei doi pui 
de porumbei. După ce vom plăti acest preţ de răscumpărare, după ce ne vom hotărî 
să ne păzim curăţia sufletului și a trupului împreună și să ne păzim conștiința și 
pacea, cu toţi, cum spune Sfântul apostol Pavel: “păstraţi sfinţenia și pacea cu toată 
lumea, fără de care nimeni nu va vedea pe Dumnezeu” (Evrei 12, 14), atunci ne 
vom putea întoarce la ale noastre în viața aceasta, cea nouă, pe care ne-a dăruit-o 
Dumnezeu şi să creștem şi să ne întărim cu Duhul, atunci vom putea creşte cu 
adevărat, atunci ne vom îndrepta sigur către pacea adevărată a sufletului nostru. 


Întâmpinarea Domnului este starea sufletului doritor de Dumnezeu. Să ni-L dorim 
pe Dumnezeu înlăuntrul nostru, să-L primim şi să-L păstrăm ca Stăpân și Împărat 
al inimii, al voinţei şi cugetului nostru şi să-i cerem Lui: “Doamne, primește-mă 
întru odihna Ta!“ Amin. 





Omilia mitropolitului Neofit la Vecernia sărbătorii Întâmpinarea Domnului - 
Maică, îndrumă-mă către Fiul tău! 


Omilia mitropolitului Neofit la Vecernia sărbătorii Întâmpinarea Domnului, 


biserica Panaghia Skouriotissa, eparhia Morfou (01.02.2018) 


Părinţi şi fraţi, ne învredniceşte Maica Domnului, Stăpâna cerului şi a pământului, 
în acest mic altar ridicat spre slava Panaghiei Skouriotissa, să sărbătorim acest 
eveniment care s-a întâmplat după 40 de zile de la Naşterea Domnului, când 
Împăratul lumii, îmbrăţişat de mama sa şi însoţit de dreptul Iosif, a ajuns la 
Templul Legii, în Ierusalim. Şi, acolo, a fost dat de Panaghia, conform legii 
iudaice, care spunea că orice copil de gen masculin este sfânt şi trebuie închinat lui 
Dumnezeu, deoarece este un posibil candidat să fie Sfântul lui Israel, adică 
Mântuitorul lui Israel. 


Totuşi, evreii aveau propria lor înţelegere a acestei profeţii în acele vremuri grele 
pe care le trăiau şi când se aflau sub ocupaţia romană. Ei aşteptau un eliberator, nu 
al sufletelor, ci al trupurilor; un conducător naţional, un erou. Aşa cum şi noi 
aşteptăm să vină cineva şi să elibereze ţinuturile noastre aflate sub ocupaţie sau alte 
locuri ale elenismului sau ale Ortodoxiei aflate sub ocupaţie. 


Aşadar, cu toţii suntem sub ocupaţia păcatului, ale răutăţii şi ale patimilor noastre. 
Și cu toate că Mântuitorul nostru a venit deja, Il ignorăm. Unii dintre noi nici nu Il 
cunoaştem. Și unii dintre noi care Îl cunoaştem, Il cunoaştem puţin deoarece II 





iubim puţin. Aşadar, trebuie să ştiţi că eliberatorul sufletelor noastre şi în acelaşi 
timp al trupurilor şi al locurilor noastre este Domnul lisus Hristos. Aşadar, păcatul 
evreilor este şi păcatul nostru; neştiinţa evreilor este şi a noastră. 


Și, când a venit Preasfânta la Templul lui Solomon a întâmpinat-o acolo un preot 
bătrân al Vechiului Testament, dreptul Simeon, care mai este numit şi primitorul 
de Dumnezeu, deoarece I-a ţinut în braţele sale pe Pruncul lisus, Stăpânul vieţii şi 
al morţii. Era profet Simeon, om drept şi înţelept şi fusese înştiinţat de către Duhul 
Sfânt că nu va muri până când se va întâlni şi va primi în îmbrăţişarea sa pe Acela 
care va fi eliberatorul sufletelor şi trupurilor noastre, pe Domnul nostru lisus 
Hristos. 


Și a aşteptat Simeon, şi treceau zecile de ani şi nu murea. Şi se frământa (se lupta 
cu gândul) dacă nu cumva ceea ce ştia de la Inger şi Duhul Sfânt este înşelare, este 
greşeală: De ce nu pleacă sufletul meu de la trupul meu îmbătrânit? 


Până când Născătoarea de Dumnezeu a urcat scările templului din Ierusalim 
împreună cu dreptul Iosif. Şi, când a primit în braţele sale pe Însuşi Dumnezeu 
Pruncul, imediat Duhul Sfânt l-a înştiinţat în inima sa că Acesta pe care ÎI 
îmbrățișează acum este Creatorul universului, este Domnul vieții şi al morţii, care 
pentru mine, şi pentru fiecare dintre noi, a devenit Prunc mic ca să poată fi cuprins 
de un bătrân preot, precum dreptul Simeon. 


Şi, cum Îl îmbrăţişează şi Îl recunoaşte, Simeon spune acest cuvânt pe care l-am 
citit mai devreme şi îl citim la fiecare Vecernie: “Acum liberează, Doamne, pe 
robul Tău, după cuvântul Tău, Stăpâne, că văzură ochii mei Mântuirea Ta”. Adică, 
acum, Doamne, poţi să îmi dai dreptul să se despartă sufletul meu de trup, să mă 
eliberezi de porunca Ta deoarece m-ai învrednicit să-L văd pe Mântuitorul lumii şi 
Izbăvitor. 


Şi la toate acestea era prezentă Maica Domnului. Cine i-L dă pe Hristos lui 
Simeon? Cine îl conduce pe Simeon spre izbăvirea sufletului său şi la aceste 
cuvinte? Maica Domnului îi dă această şansă. Maica Domnului i-L dă pe Pruncul 
el. O vedem în această icoană la care ne-am închinat, şi care este în faţa noastră, şi 
care este făcătoare de minuni: Panaghia Skouriotissa (...) 


De aceea suntem cu toţii aici, nu doar din datorie, dar şi din bucurie, pentru a aduce 
mulțumire Maicii Domnului pentru nenumăratele ei faceri de bine în vieţile 
noastre. Pentru că ea 1-a dat prilejul lui Simeon să devină drept, să devine profet, să 
devină sfânt şi să Îl cunoască pe Izbăvitorul sufletelor şi trupurilor noastre. (...) 





Şi această icoană este din cele numite Panaghia Odighitria. În această icoană, 
Hristos nu o îmbrăţişează pe Maica Sa şi nici nu o sărută, nici Maica pe Hristos ca 
în cazul Glikofilousei. (...) În această icoană, Hristos are o postură împărătească, 
de mare ţinută, în care Hristos binecuvântează aşa cum binecuvântează ierarhii ca 
să se vadă că acest copil este Cel care binecuvântează întreg Universul şi pe toţi 
oamenii. lar Maica Domnului este cea care Îl poartă şi este prima care primeşte 
binecuvântarea, deoarece ea este prima care L-a cunoscut atunci când L-a purtat în 
pântecele său. Şi pântecele ei a devenit tronul lui Dumnezeu (...) Şi în fiecare 
Liturghie, Fiul Fecioarei devine şi al nostru. Trupul ei a devenit Trupul Său şi 
Trupul Său devine şi al nostru, prin Sfânta Împărtăşanie. (...) 


Totuşi, dacă vrem să ajungem la adevărata libertate la care a ajuns dreptul Simeon 
în Întâmpinarea Domnului, trebuie să o cerem în rugăciune Maicii Domnului. 
Vedeţi cum este una din mâinile sale? Cu una Îl ţine pe Iisus şi cu cealaltă arată cu 
palma deschisă către Dumnezeu. 


Îmi zicea odată un om al lui Dumnezeu care se roagă necontenit pentru eliberarea 
sufletului său de răutăţi şi de patimi, şi care nu crede că este refugiat din cauza 
turcilor, ci este refugiat din cauza patimilor, îmi zicea: “eu, uitându-mă la Odi- 
ghitria [Maica Domnului Îndrumătoarea], o rog să mă conducă la Fiul ei”. 


Cât de important este acest lucru! Vrem să Il cunoaştem şi să II iubim pe Hristos? 
Să îi spunem: “Doamne, vino în viaţa mea să Te cunosc. Ajută-mă să Te cunosc şi 
să Te iubesc!” 


Dar e nevoie şi de mijlocire, de mijlocitor. Şi una este mijlocitoarea ca să Îl 
cunoaştem pe Hristos, şi să ÎL iubim din toată inima noastră, din tot sufletul nostru: 
Preasfânta Născătoare de Dumnezeu. Și de aceea, nu o iubim pe Maica Domnului 
doar ca să ne ajute în problemele noastre zilnice, probleme de sănătate, economice 
sau naționale, şi altele. (...) Omul va cere mai întâi ajutor de la Maica Domnului 
pemtru astfel de lucruri. 


Dar, în primul rând, să avem în vedere viaţa noastră din veşnicie. Va veni ora când 
nu vom lua de aici nici banii, nici proprietăţile, nici pe copiii noştri, ci vom lua în 
fața Domnului doar un suflet şi atunci se va vedea cât de mult am avut-o pe Maica 
Domnului ca îndrumător spre libertatea sufletului. 


De aceea, vă rog, să staţi în faţa icoanei Maicii Domnului şi să vă gândiţi: cât de 
mult ţin legătura cu ea pentru viaţa veşnică? Trupul moare, sufletul trăieşte mereu 





(...) Sufletul nemuritor va avea nevoie în faţa lui Dumnezeu de lumină şi de o 
Mamă. Şi Mama noastră este Preasfânta Născătoare de Dumnezeu. 


Îmi amintesc când îşi dădea sufletul mama mamei mele - avea 97 de ani - şi eram 
lângă ea şi se uita în sus şi într-un moment vede că lisus îi dădea daruri şi ea 
spunea mereu: “Atât de multe, Doamne? Nu sunt vrednică Doamne, nu am făcut 
nimic, nu sunt vrednică, Hristoase! Nu sunt vrednică, Maica Domnului!” Şi au 
trecut anii şi am aflat de la nişte oameni sfinţi că, deoarece bunica a rămas văduvă 
de la 34 de ani şi şi-a păstrat mintea curataă şi nu a păcătuit, când a ajuns în faţa lui 
lisus, a ajutat-o Panaghia, şi Hristos a spus:"Mirofora să meargă cu Fecioarele!”, 
deşi avea 4 copii. 


Sora bunicii, Martha - aceasta încă trăieşte, are 102 ani - i-a spus: “Dar ce? Tu erai 
fecioară? Ai născut 4 copii!” Şi ce i-a răspuns bunica din viaţa de dincolo unde 
trăieşte şi se bucură: “Ştii? fecioria nu e ceea ce credeţi. Fecioria este să îți păzeşti 
mintea. ŞI eu după ce a murit bărbatul meu mi-am păzit mintea şi deoarece nu am 
păcătuit şi am iubit-o mult pe prea curata, m-a ajutat Maica Domnului şi m-a pus 
Hristos să fiu împreună cu Sfintele fecioare“. Aţi auzit? Împreună cu Sfânta 
Paraschevi! 


De aceea, vă rog să aveţi şi voi o relaţie cu Maica Domnului, nu o relaţie de 
interes, ci una spre izbăvire. Să ne ajute să ne eliberăm de greşeli, de patimi, de 
temporalitatea noastră, să ne dăruiască viziunea veşniciei, dorinţă ca sufletul nostru 
să trăiască în veşnicie. 


De aceea S-a făcut Hristos om, de aceea S-a născut în peştera din Bethleem, de 
aceea la 40 de zile a fost întâmpinat de Simeon, de aceea S-a botezat în Iordan şi S- 
a Răstignit pe Golgota: ca să ne dăruiască nouă viaţa veşnică. 


Și Maica Domnului este aceea care ajută şi mijloceşte pentru noi să avem această 
libertate şi veşnicie. Mă rog pentru voi să o dobândiţi, rugaţi-vă şi voi pentru noi! 





Predică la Întâmpinarea Domnului: “Dumnezeul cerului Se coboară în braţele 
noastre şi ni Se dăruieşte, El ne ţine pe noi ca să-L putem ţine în braţe. Când 
omul vine să-l întâmpine pe Hristos, Hristos îl ia de mână şi îl ridică în cele 
mai de sus ... Dar acum băgaţi de seamă: toţi Îl vom întâmpina o dată!“ 


“Maica Domnului se roagă pentru noi toţi suspinând, suferind, trecându-i sabie 
prin inima ei de fiecare dată când noi păcătuim. Pentru că noi îi zicem că e şi 
Maica noastră prin Hristos, că noi suntem fraţi ai lui Hristos şi atunci ea e şi Mama 
noastră şi suferă pentru fiecare dintre noi în parte, ori de câte ori ne îndepărtăm de 
Fiul ei, ori de câte ori nu-l ascultăm povaţa, nu-l ascultăm cuvintele”. 


XR 3 ok 


Pr. Claudiu Melean - Cuvântul de învăţătură la sărbătoarea Întâmpinarea 
Domnului în parohia Sfântului Alexandru (Cluj, 2 feb. 2013): 


“Tubiţi fraţi şi surori în Hristos Domnul, astăzi e mare sărbătoare. Sărbătorile le-am 
putea împărți în mai multe categorii: ale sfinţilor, ale Maicii Domnului sau praz- 
nice împărăteşti. Praznicele împărăteşti sunt toate cele care Îl au în centru pe 
Mântuitorul lisus Hristos [sau pe Maica Domnului, n.n.]. Şi ziua de astăzi este un 
praznic împărătesc, pentru că Hristos este adus înaintea Templului, după rânduiala 
Vechiului Testament. Se supune Legii. Vă aduceţi aminte că Hristos a zis: N-am 
venit să stric rânduiala, ci s-o împlinesc. Şi EI n-a stricat Legea, ci pur şi simplu a 





împlinit-o în viaţa Lui. De aceea L-am văzut după opt zile [de la Naştere] tăindu- 
Se împrejur, acum, la 40 de zile, Îl vedem dus la Templu, pentru că aşa era 
rânduiala: primul născut de parte bărbătească să fie adus la Templu şi închinat 
Domnului. Şi Domnul Se supune acestei rânduieli. 


ŞI aici la Templu se întâmplă o minune. Mai întâi trebuie să-l vedem pe dreptul 
Simeon. În Vechiul Testament, în trecut, în istoria poporului evreu, ei ţineau foarte 
mult la Legea Vechiului Testament. Adică trebuia acest text al Sfintei Scripturi să 
fie foarte cunoscut. Şi pentru că în vremea Domnului lisus Hristos, şi înainte, şi 
evreii şi ceilalți au început să mai uite din limba lor, şi o limbă de circulație 
internaţională — cum e engleza azi, dacă vreţi — în vremea aceea era limba greacă. 
Și nu înțelegeau prea mulţi ce scria în Vechiul Testament. Şi de aceea s-au hotărât 
70 de bătrâni să traducă Vechiul Testament, Legea lui Moise, din limba ebraică în 
limba greacă. Şi această traducere s-a numit Septuaginta — de la cei 70, de acolo 
vine numele. Deci 70 de bătrâni s-au apucat să traducă. Şi şi-au împărţit textul 
Sfintei Scripturi. 


ŞI dreptul Simeon era unul dintre cei 70 de bătrâni care traduceau, iar el a avut de 
tradus pe Proorocul Isaia. ŞI, când a ajuns la Isaia, cap. 7, scria în felul următor: 
lată, fecioara va lua în pântece şi va naşte Fiu şi se va chema numele lui Emanuel. 
lar Simeon a zis: “Nu se poate... Cum fecioara să ia în pântece? Că dacă ia în 
pântece nu mai e fecioară.” Şi a tăiat şi a scris acolo, în loc de fecioară, „femeia 
tânără”. Şi s-a dus la culcare, obosit, noaptea, după frământări şi gânduri, că se 
frământa şi încerca să-şi dea seama cum e bine să traducă, doar era Legea lui 
Dumnezeu, ei nu se jucau cu cuvântul Domnului. Şi, când se trezeşte dimineaţa, se 
uită pe foaia lui şi a văzut că „femeia tânără” era şters şi în locul acela era scris 
fecioara. Şi s-a mirat şi se întreba cine o fi şters cât timp a dormit el. Şi atunci era 
greu să ştergi, nu era ca astăzi, cu un corector. Şi, mai mult, în Legea lui 
Dumnezeu n-aveai voie să faci corecturi. Dacă greşeai ceva, toată pagina jos, cum 
mai fac părinţii cu noi la şcoală. Dar Simeon a zis că aşa ceva nu se poate şi iarăşi 
a scris în loc de fecioara „femeia tânără va lua în pântece...” şi a doua noapte iar, 
la fel s-a întâmplat, s-a şters „femeia tânără” şi s-a scris fecioara. Şi el se frământa 
şi se gândea: “Cum fecioara să ia în pântece şi să nască fiu?! Aşa ceva e 
imposibil!” Pentru că fiecare dintre noi ne-am născut dintr-o femeie, nu dintr-o 
fecioară. Fecioare sunt acelea care rămân curate până la moarte. Fi, când şi a treia 
oară i se întâmplă acelaşi lucru, el îşi spune: “Na, să văd eu când s-o întâmpla 
asta...!” 





Și un înger al Domnului i-a spus: Simeon, pentru că n-ai crezut, tu n-o să mai mori, 
o să vrei să mori şi n-o să mai mori până când o să-L vezi pe Pruncul Acesta care 
Se va naşte din fecioară. 


Și Simeon a rămas cutremurat. Şi a trecut Simeon de o sută de ani, bătrân fiind îşi 
dorea moartea, toţi ceilalți prieteni şi colegi de-ai lui, de o vârstă cu el, mureau, nu 
mai puteau de bătrâneţe, nu mai puteau de oboseală, dar Simeon nu mai murea. Şi 
toată ziua era la Templu şi aştepta, în fiecare zi, în fiecare zi el se ducea la Templu 
şi aştepta să-L vadă pe Mesia, pe Pruncul lisus Hristos. ŞI, într-o zi de 2 februarie, 
apar la Templu Maica Domnului cu Iosif. Şi Duhul lui Dumnezeu îi spune să se 
ducă la Templu, iar el se duce şi, când ÎL vede pe Prunc, Îl ia în braţe, plin de 
emoție, ÎL ia în braţe și spune: Acum slobozeşte pe robul tău, Stăpâne... 


Aceasta este cântarea pe care o cântăm la fiecare vecernie: Acum slobozeşte pe 
robul Tău, Stăpâne, după cuvântul Tău în pace. Că văzură ochii mei mântuirea 
Ta... - n-am văzut, dar acum am crezut, acum mi s-a întâmplat să ţin în mâinile 
mele pe Dumnezeul cerului şi al pământului. 


Eu acum v-aş întreba: cine pe cine ţinea în braţe? Că, dacă ne uităm la icoană, 
dreptul Simeon pe Pruncul lisus. Dar, de fapt, lisus l-a ţinut pe el în viaţă şi în 
braţe ca să-L poată ţine. EI l-a ţinut. Vedeţi, noi avem în fiecare duminică întâm- 
pinarea Domnului nostru lisus Hristos. Venim în întâmpinarea Lui. Uitaţi-vă la 
imaginea mamelor cu copilaşii care vin, cum îi ţin de subsuoară şi-i ridică să sărute 
icoana. Aceştia sunt chipul Domnului lisus Hristos, pe Care Simeon îl ţinea în 
braţele lui. 


Şi, mai mult, preotul, când se împărtăşeşte îşi pune Trupul lui Hristos în mână şi Îl 
ține cu mâinile cruciş, cutremurat, pe Hristos în braţe, ca şi dreptul Simeon. 
Emoţia, să ştiţi, atunci e cea mai mare. Că zice una din rugăciuni: Doamne, Tu eşti 
foc; să nu mă arzi pe mine, nevrednicul. 


Că, dacă ar fi după vrednicia noastră, ni s-ar găuri mâinile să-L ţinem pe Hristos, 
Focul cel viu, în palmele noastre. Poate şi de aceea, la Sfânta Împărtăşanie, când 
iarăşi ÎL primim pe Hristos, ni Se dă numai cu linguriţa, nu ni Se dă în palmele 
noastre, că nu ştiu câte palme n-ar rămâne arse de Focul acesta al Dumnezeirii. De 
aceea ar trebui să fim foarte cutremuraţi, foarte conştienţi că aici nu e doar pâine şi 
vin, nu e teatru, ci e Dumnezeul cerului Care Se coboară în braţele noastre şi Care 
ni Se dăruieşte. EI ne ţine pe noi ca noi să-L putem ţine în braţe. El ne dăruieşte 
putere să stăm în picioare, că, dacă nu ne-ar da EI, n-am putea sta nici în picioare. 





Dacă El nu ne-ar ţine, n-am avea nici sănătate, nici viaţă, nici minte, nici lumină; 
n-am avea nimic. 


Dacă, zicea cineva, [numai] o secundă Şi-ar întoarce Dumnezeu ochii de la faţa 
pământului, tot pământul ar fi praf şi cenuşă. O secundă! Dacă Dumnezeu n-ar 
purta de grijă pământului, totul ar fi dezastru. Vedeţi, avem o groază de astronomi 
şi de astrologi care fac tot felul de înspăimântări: “Vedeţi că vine o cometă, se 
loveşte de pământ nu-ştiu-când, nu-ştiu-cum...!” Să ştiţi că asta s-ar putea 
întâmpla dacă Dumnezeu nu ne-ar purta de grijă. Foarte simplu ar fi să se poată 
întâmpla. Dar Dumnezeu, în bunătatea Lui, ne ţine ca pe palme. Ține pământul în 
palmă. Era o icoană cu Dumnezeu care ţine pământul în palmă. Asta e purtarea de 
grijă a Domnului şi să ştiţi că EI în fiecare secundă ne poartă de grijă. Nu ne 
forțează, dar stă cu atâta bunătate și cu drag şi ne aşteaptă să credem şi noi ca 
dreptul Simeon. 


Dar haideţi să ne gândim acum: cum Îl întâmpinăm noi pe Domnului lisus 
Hristos?; pentru că El vine de fiecare dată, de fiecare dată vine la Templu. Suntem 
noi ca şi bătrânul Simeon sau ca Proorociţa Ana, care în fiecare zi veneau să-L 
caute pe Domnul Hristos? Nu suntem! Că şi duminica ni-e lene uneori! Şi în 
sărbători parcă ne e greu să mergem să-L întâmpinăm pe Domnul nostru lisus 
Hristos. Şi EI vine în fiecare zi, să ştiţi! Acolo nu venea la Templu în fiecare zi, ci 
ani de zile L-au aşteptat să vină o dată! Cu câtă emoție! Şi aici vine în fiecare zi şi 
noi nu-L mai aşteptăm sau nu-L mai întâmpinăm. Sau mergem aşa, fără să fim 
cutremuraţi că EI e prezent. 


Dar acum băgaţi de seamă: toți Il vom întâmpina o dată! Pentru cine-L va 
întâmpina aici, de bunăvoie, dăruindu-l Lui viaţa, cealaltă întâmpinare va fi foarte 
uşoară. Il vom întâmpina, cum zice, la sfârşit: lată Mirele! Ieşiţi întru întâmpinarea 
Lui! 


Când se va sfârşi lumea aceasta, Hristos iarăşi va veni, nu cum vine acum, plin de 
blândeţe, de bunătate, de dragoste. ŞI toți Îl vom întâmpina, de la mic până la mare, 
copii şi bătrâni, om care a fost la biserică sau n-a fost, român sau maghiar sau 
italian sau nu contează ce; toţi Îl vom întâmpina pe Hristos! Şi atunci, pentru cei 
care ne-am învăţat cu EI, care L-am întâmpinat de aici, de pe pământ, va fi o 
bucurie: Doamne, iarăşi Te întâmpinăm, aşa cum de fiecare dată am venit curaţi în 
faţa Ta, cu frică ne-am împărtăşit cu Tine, cu frică ne-am apropiat de Tine şi cu 
cutremur. De aceea acum nu ne mai e teamă, pentru că ştim Cine eşti, ştim ce 
Dumnezeu mare avem! 





Dar cine nu L-a întâmpinat cu viaţa lui, cu inima lui, acela se va înspăimânta când 
va veni, pentru că întâmpinarea aceea va fi înfricoşătoare. 


De aceea zicea Sfântul Teofan Zăvorâtul: Întâmpinaţi-L cu inima voastră! 


Veniţi la Templu, tineri şi bătrâni, pentru că-i aveţi pe dreptul Simeon şi pe 
Proorocița Ana în faţa ochilor, că nu-i prea greu şi prea obositor să veniţi aici să-L 
întâmpinați pe Hristos. Şi căutați prin Duhul lui Dumnezeu să vedeţi dincolo de 
ceea ce se vede, dincolo de ceea ce vede toată lumea. Dincolo de icoane, dincolo 
de Potir, dincolo de Evanghelie vedeţi-L pe Hristos. 


Că, la urma urmei, să ştiţi că de fiecare dată noi îl imităm pe dreptul Simeon, dar 
poate nu aşa conştienţi, când luăm acasă Scriptura şi începe să citim; noi, atunci Îl 
ţinem pe Hristos în braţe. V-aţi gândit vreodată? Aici e Însuşi Hristos. Nu în hârtie 
şi în litere, ci în cuvinte e Însuşi Hristos Dumnezeu şi noi, când luăm Biblia în 
mână, Îl ţinem pe Hristos în braţele noastre ca şi dreptul Simeon. Oare câţi am 
putea să zicem: Acum slobozeşte pe robul Tău, Stăpâne, că au văzut ochii mei 
mântuirea Ta...? Aşa ar trebui să stăm în faţa Scripturii, aşa ar trebui să stăm în 
fața Împărtăşaniei, aşa ar trebui să stăm în faţa lui Dumnezeu, conştienţi că El este 
viu şi veşnic, Împărat al tuturor. 


De aceea, dragii mei, acest praznic împărătesc trebuie să ne dea de gândit fiecăruia 
dintre noi, pentru că Hristos, cum zice şi Simeon: Acesta a venit spre căderea şi 
ridicarea multora şi ca un semn care va stârni împotriviri. 


E greu cuvântul ăsta, mi-a luat mult timp să-l înţeleg. Ştiţi ce înseamnă asta? Că 
atunci când apare Hristos în lume, lumea se împarte în două. Zice Domnul: Am 
venit să despart pe fiu de tatăl său, pe fiică de mama sa, pe noră de soacră. 


Se desparte lumea în două de la Hristos: oameni care cred cu adevărat şi oameni 
care nu cred în Hristos; oameni care Îl urmează pe Hristos şi oameni care nu-L 
urmează. De aceea, unii cad şi mai rău; când vii în faţa lui Hristos şi nu crezi, te 
duci şi mai rău. Şi alții, când vin cu slăbiciunile lor, cu păcatele lor, cu dezastrul 
inimii lor, vin în faţa lui Hristos. Uitaţi-vă câte epave sufleteşti au venit în faţa lui 
Hristos şi au ajuns sfinţi, mulţi dintre ei. Hristos îi ridică pe toţi. Când omul vine 
să-L întâmpine pe Hristos, Hristos îl ia de mână şi îl ridică în cele mai de sus. De 
asta trebuie să avem mare, mare încredere, dragoste, frică de ceea ce face Hristos 
cu noi. Nici un om din lumea aceasta, preşedinte al Americii să fie, nu ne poate 
ridica cum ne ridică Hristos, pentru că EI ne ştie cu de-amănuntul toate problemele 
sufletului nostru. Și, când veniţi în întâmpinarea Lui, puneţi-l-le cu mintea, cu 





inima, prin spovedanie, prin rugăciune, puneţi-l-le pe toate în braţele lui Hristos. Şi 
EI vă va lua pe braţele Sale şi vă va ridica cu orice probleme, cu orice necazuri, cu 
orice dureri. 


ŞI apoi dreptul Simeon îi spune Maicii Domnului un lucru cutremurător: Prin 
sufletul tău va trece sabie. 


la gândiți-vă: după ce a văzut la Crăciun cât de greu [a găsit loc unde să-L nască], 
cum n-a primit-o nimeni, vine acum dreptul Simeon şi-i spune: Prin sufletul tău va 
trece sabie. Gândiţi-vă la Maica Domnului, câtă durere să porţi în braţele tale pe 
Fiul lui Dumnezeu, să-L porţi în pântece, să-L porţi în braţe şi să vii la templu şi 
cineva să-ţi spună: Prin sufletul tău va trece sabie. Este o icoană foarte frumoasă, 
Maica Domnului cu şapte săbii, în care sunt pictate şapte săbii trecând prin inima 
Maicii Domnului. Astea sunt suferinţele ei, pentru că Maica Domnului a suferit 
alături de Hristos mai mult decât oricine pe pământul acesta. Gândiţi-vă numai 
dumneavoastră, care aveţi copii, cât de tare suferiţi când îl vedeţi pe copil bolnav. 
Mai tare decât dacă v-aţi vedea pe dumneavoastră. Şi mamele ştiu asta mai bine 
decât taţii, pentru că ele suferă. 


ŞI Maica Domnului a început să sufere taina aceasta a suferințelor Domnului, a 
patimilor Domnului, a Răstignirii Domnului încă de când dreptul Simeon i-a spus: 
Prin sufletul tău va trece sabie. Şi chiar a trecut la Patimile Lui, la Răstignirea Lui, 
toate suferinţele Maica Domnului le-a privit ca şi cum ar fi fost ale ei sau poate, 
mai mult decât dacă ar fi fost ale ei. Pentru că ÎI ştia Fiu al lui Dumnezeu, ÎL ştia 
născut în curăţie, Îl ştia nevinovat de nici un păcat şi poate a fost singura care ştia 
nevinovat. Şi de aceea Maica Domnului se arată aici şi ea ca o purtătoare de grijă, 
pentru că ea a avut grijă de Domnul nostru lisus Hristos pe pământul acesta ca 
Prunc şi acum are grijă de toţi cei care-L întâmpină pe Hristos, pentru că ea stă de- 
a dreapta Tronului slavei lui Dumnezeu. Şi se roagă pentru noi toţi suspinând, 
suferind, trecându-i sabie prin inima ei de fiecare dată când noi păcătuim. Pentru că 
noi îi zicem că e şi Maica noastră prin Hristos, că noi suntem fraţi ai lui Hristos şi 
atunci ea e şi Mama noastră şi suferă pentru fiecare dintre noi în parte, ori de câte 
ori ne îndepărtăm de Fiul ei, ori de câte ori nu-l ascultăm povaţa, nu-l ascultăm 
cuvintele. 


Haideţi, dragii mei, să luăm exemplu de la aceşti doi oameni mari, Simeon şi Ana, 
şi să-L rugăm pe Bunul Dumnezeu să ne învrednicească să ţinem pe braţele 
noastre, plini de cutremur dar şi plini de dragoste, plini de încredere şi de nădejde, 
plini de bucurie, dar şi conştienţi că noi ne împărtăşim cu Dumnezeul cerului şi al 
pământului, care ne mântuieşte. Amin”. 





Pr. Nicolae Tănase - Predică la Întâmpinarea Domnului 


Să-L primim pe Hristos. Să nu mai umblăm orfani! 


Sfântul Simeon a fost unul dintre cei 70 de înţelepţi care au fost aleşi, la porunca 
lui Ptolemeu, regele Egiptului, să traducă Legea lui Moise şi toate proorociile din 
ebraică în greacă. Aţi auzit la cazanie despre istoria lui şi cum a ajuns el sub 
îndrumarea Duhului Sfânt, Care l-a trimis la Templu, unde L-a primit în braţe pe 
Pruncul lisus Hristos. 


Să-L primim şi noi pe lisus Hristos Aceasta este istoria praznicului, însă nu numai 
istoria să ne bucure auzul, ci şi semnificaţia a ceea ce s-a întâmplat să mişte inima 
noastră, să fie de învăţătură: pruncul lisus a fost adus la biserică-pruncii noştri să-i 
aducem la biserică; dreptul Simeon L-a primit în braţe pe Hristos-să-L primim şi 
noi nu în brațe, ci în noi, în inima noastră, în mădularele noastre, în sângiuirile 
noastre sub forma Pâinii şi a Vinului, Trupul şi Sângele lui Hristos, cum zicem la 
rugăciunile dinainte de Împărtăşanie. 


Pentru aceea tot facem Sfânta Liturghie; pentru că, de fiecare dată la Sfânta 
Liturghie, lisus Hristos iarăşi Se răstigneşte şi iarăşi ni Se dăruieşte, în Sfânta 
Împărtăşanie, împărtăşindu-ne în chip nevăzut de darurile lui Dumnezeu. De aceea, 
când ne împărtăşim, să ne împărtăşim ca şi când ne-am împărtăşi prima dată, ca şi 
când ne-am împărtăşi ultima dată, ca şi când mâine am muri, cu atâta cutremur şi 
credinţă şi dorință de unire cu Dumnezeu. Pentru că nu ştim dacă mai apucăm să 
ne împărtăşim încă o dată. 


Nu mai umblaţi orfani... . (Un părinte) a vorbit frumos despre felul în care trebuie 
să ne pregătim pentru moarte. A spus o istorioară pe care o ştiţi şi dumneavoastră 





şi anume că un om care îşi ridica o casă, tot lucrând, nu prea lua seama că pe uşa 
pe care intra în casă, odată şi odată o să iasă pentru ultima dată. Şi o rudă, când a 
venit la inaugurarea casei, a zis: „Foarte bine, foarte frumoasă, dar n-ai făcut uşa 
aceasta numai pentru intrat şi ieşit, ci pe aici şi vei ieşi pentru ultima dată”. Zice că 
proprietarul casei s-a smerit şi şi-a dat seama că a depus prea mult efort, a cheltuit 
prea mult, a făcut o casă prea frumoasă şi grija de sufletul său n-a avut-o. 


„„Am îndemnat oamenii şi vă îndemn şi pe dumneavoastră: nu mai umblaţi orfani. 
Foarte mulți dintre noi suntem orfani, adică nu avem un părinte duhovnicesc. Nu 
ne spovedim la un preot...; spovediţi-vă şi ţineţi de unul, ca să nu fiți orfani. Omul 
care nu se spovedeşte este un om orfan. El n-are un părinte duhovnicesc. N-are 
tată, n-are mamă, n-are părinţi. De fapt, omul care nu se spovedeşte nu prea vine 
nici la biserică. lar dacă vine, folosul lui este foarte mic. 


Spuneam ieri că la unele înmormântări citim trei rugăciuni de dezlegare şi la altele 
numai două. În rest, slujba e la fel pentru toţi şi pentru bogaţi şi pentru săraci şi 
pentru femei şi pentru bărbați. Numai că pentru unii citim trei, pentru alţii două. 
Poate chiar v-aţi întrebat de ce. Pentru că a treia e rugăciunea de dezlegare a 
preotului care l-a spovedit pe cel mort, ultima rugăciune de dezlegare pe care el o 
face fiului său duhovnicesc. 


Închipuiţi-vă că la unii citim trei rugăciuni şi la unii două. Faptul că la 
înmormântarea noastră nu se va citi şi a treia ar trebui să ne deranjeze. Şi sigur că 
nu se poate citi. Unde găsim preotul s-o citească dacă cel care a murit este 
nespovedit de o viaţă sau de mult timp? 


Dacă nu ne îndreptăm viaţa, facem un efort zadarnic. lată, acestea-s cuvinte de 
învăţătură pe care sperăm că le punem la inimă, sperăm că îndreptăm viaţa noastră. 
Dacă nu o îndreptăm, este zadarnic efortul. Venirea la biserică este un efort. Faptul 
că vii de acasă, laşi ce ai acasă, stai în picioare, stai în genunchi, uneori e prea frig, 
alteori e prea cald, aluneci pe gheaţă şi altele. Mai stai şi nemâncat aici până la ora 
12-13. E un efort. 


Efortul acesta să nu fie zadarnic. Să fie cu inimă curată, cu inimă smerită, să nu fim 
certaţi, să fim împăcaţi, să ne facem pravila, rânduiala. În rest, cu ajutorul lui 
Dumnezeu, în biserică la noi e frumos. Se cântă frumos, avem destule scaune, dacă 
vrem să nu obosim. Cât de cât este frumos. Dar să nu venim numai pentru frumos, 
numai pentru cântare, să nu venim nici numai pentru obicei. E bine să respectăm 
moşii şi strămoşii noştri care veneau la biserică, dar nu numai pentru aceasta. Ei 
veneau şi cu credinţă şi cu inima lor mişcată către Dumnezeu şi aşa să facem şi noi. 





Aşa să ne ajute Bunul Dumnezeu, a Cărui întâmpinare o sărbătorim astăzi. 





Pr. Vasile Gordon - Predică la Întâmpinarea Domnului 


Dreptmăritori creştini, credem că cel mai emoţionant moment al evenimentului pe 
care-l prăznuim astăzi este, aşa cum descrie evanghelistul Luca, cel în care bătrânul 
Simeon, legat să nu moară până nu va vedea pe Mântuitorul lumii, luând în braţe 
pe Pruncul lisus a rostit acea rugăciune eliberatoare, atât de frumoasă: „Acum 
slobozeşte pe robul Tău, Stăpâne...”. 


Tradiţia ne spune că bătrânul ar fi avut atunci aproximativ 380 de ani! Dar asupra 
acestui amănunt vom reveni puţin mai încolo. 


Creştinele care au prunci, ştiu că la patruzeci de zile după naştere au mers la 
Biserică pentru a li se face „molitfa”, adică rugăciunile de curăţire. Cuvânt de 
origine slavă, „molitva”, asta înseamnă de fapt: „rugăciune...”. Această rânduială, 
în admirabil acord cu legile firii sădite de Dumnezeu în trupul femeii, are la bază o 
poruncă veche dată prin Moise, acum mai bine de 3500 de ani. 


Căci praznicul de astăzi, Întâmpinarea Domnului, aminteşte de ziua în care Pruncul 
lisus a fost dus de Maria, mama Sa, la Templu, pentru a se respecta Legea Veche, 





aşa cum a fost consemnată de Moise în cartea Levitic (12, 1-8), aşa cum descrie şi 
evanghelistul Luca, în Evanghelia ce s-a citit astăzi la Sfânta Liturghie: „Şi când s- 
au împlinit zilele curăţirii lor, după Legea lui Moise, L-au adus pe Prunc la 
Ierusalim ca să-L pună înaintea Domnului, precum este scris în Legea Lui...” 
(Luca, 2, 22-23). 


Aşadar, când s-au împlinit zilele curăţirii ei, adică la 40 de zile, când - potrivit 
legilor fiziologice - trupul femeii este refăcut după efortul jertfelnic al naşterii. 
Rânduiala aceasta, cu adaptările de rigoare, s-a transmis şi în Legea nouă, sub titlul 
liturgic consemnat în Molitfelnic. 


Rugăciunile ce se citesc după patruzeci de zile femeii care a născut, rugăciuni de 
adâncă lucrare harică, înduioşătoare totodată şi de o mare frumuseţe literar- 
liturgică. Redăm un crâmpei: „„...Doamne...vino la roaba Ta aceasta (rostindu-se 
numele celei care a născut) şi o învredniceşte pe ea, pentru rugăciunile cinstitei 
preoţimi, să se adăpostească în sfânta sobornicească biserica Ta şi să intre în casa 
slavei Tale. Şi o învredniceşte să se împărtășească cu Cinstitul Trup şi Scumpul 
Sânge al Hristosului Tău. Spală-i întinăciunea trupului şi necurăţia sufletului, la 
plinire celor patruzeci de zile...”. După această molitfă, femeia care a născut poate 
intra apoi în biserică, poate săruta icoanele, poate participa la Sfânta Liturghie şi la 


celelalte slujbe, poate fi primită la Taina Spovedaniei, totodată, dacă primeşte 
dezlegare de la duhovnic, poate primi şi Sfânta Impărtăşanie. 


Iată, iubiţi credincioşi, ce frumoasă rânduială! Ce înduioşătoare grijă şi dragoste 
are Biserică pentru femeile care nasc! Nu toate ţările, nici toate familiile, de multe 
ori nici toţi bărbaţii, nu acordă ocrotire, atenţie, dragoste, celor care aduc prunci pe 
lume. Biserica, însă, îi oferă toată adăpostirea, precum am auzit în rugăciunea din 
care am citat mai sus. lar la temelia acestei rânduieli stă Legea Domnului dată de 
Dumnezeu prin Moise, plinită apoi prin actul săvârşit în Templul din Ierusalim, act 
liturgic numit de noi acum Întâmpinarea Domnului. 


lubiţi credincioşi, revenim în atmosfera praznicului de azi, cu deosebire la 
momentul emoţionant când bătrânul Simeon L-a primit în braţe pe Dumnezeiescul 
Prunc, rostind „Acum liberează...”. 


O veche legendă, în care credem că există un sâmbure de adevăr, ne spune că 
bătrânul Simeon a fost unul dintre cei 72 de învăţaţi evrei care au tradus Vechiul 
Testament din ebraică în limba greacă, în Alexandria, aproximativ la anul 250 î. 
Hr. Legenda s-a născut, poate, din cel mai vechi document legat de această 





osteneală a traducerii, anume epistola lui Pseudo-Aristea, prefectul gărzii regale a 
regelui Egiptului Ptolemeu Filadelful (284-247 î.Hr.). 


Potrivit acestui document, regele Ptolemeu îl trimite pe Aristea la Ierusalim să 
ceară arhiereului un exemplar al Legii Vechiului Testament şi 72 de bărbaţi (din 
fiecare seminţie câte 6). Pe aceştia regele îi primeşte cu mare pompă şi-i aşează 
într-o clădire din insula Faros, în încăperi separate, pentru a traduce în greacă 
textul sfânt, pentru iudeii din diaspora care nu mai ştiau bine ebraica. 


Bătrânul Simeon era unul dintre cei 72, care atunci când a ajuns la cartea proo- 
rocului Isaia, cap. 7, v. 14, „lată fecioara va lua în pântece şi va naşte un prunc şi 
vor chema numele lui Emanuel”, a tradus „iată, tânăra” în loc de „iată, fecioara”. 
Legenda spune mai departe că a doua zi cuvântul a fost şters, iar în locul lui a 
apărut „fecioara”. A crezut, pe moment că vreunul dintre ceilalți traducători a 
umblat la text, dar interesându-se a aflat că n-a umblat nimeni. A pus din nou 
cuvântul „tânăra”, părându-i-se nefiresc ca o fecioară să nască. Noaptea i s-a arătat, 
însă, un înger care 1-a spus că „fecioara” este cuvântul corect şi pentru ca n-a crezut 
în adevărul descoperit de Dumnezeu prin proorocul Isaia, îngerul i-a mai spus că 
nu va vedea moartea până nu va vedea pe Hristosul Domnului. 


Iubiţi credincioşi, chiar dacă documentele istorice sunt amestecate în vreun fel cu 
relatări legendare, reținem ceea ce este esenţial, anume ceea ce, de fapt, conse- 
mnează Evanghelistul Luca: „Era un om în lerusalim, cu numele Simeon; şi omul 
acesta era drept şi temător de Dumnezeu, aşteptând mângâierea lui Israel şi Duhul 
Sfânt era asupra lui. Şi lui i se vestise că nu va vedea moartea până nu va vedea pe 
Hristosul Domnului...” (Luca 2, 25-26). 


Ce vârstă avea, cine şi cum îi vestise are importanță secundară. Importanță are 
pentru noi sfinţenia vieţii lui şi încrederea cu care aştepta un Izbăvitor. De aceea ne 
impresionează până la lacrimi bucuria lui atunci când aşteptarea i s-a împlinit, 
simțindu-se eliberat să moară ca orice pământean. 


Dreptmăritori creştini, ne dăm cu toţii seama că evenimentul Întâmpinării Domn- 
ului nu se reduce la „cazul” bătrânului Simeon. Am dorit, însă, pentru acest an să 
zăbovim mai mult asupra lui, căci este revelator, dar nu trebuie privit izolat. 
Aşteptarea bătrânului nu este doar a lui. Întâmpinarea n-a fost făcută numai în 
nume personal. Lumea întreagă Îl aştepta pe Mesia, iar prin bătrânul Simeon lumea 
întreaga L-a întâmpinat. Deci şi noi, fiecare dintre noi. 





Ca Prunc, lisus a fost adus la Templu spre a fi întâmpinat. Ca Mântuitor, acum, 
prezent în Sfintele Biserici, ne cheamă să venim noi, spre a-L întâmpina, aşa cum 
am făcut şi astăzi. De aceea, la fiecare Sfântă Liturghie Îl întâmpinăm, minunându- 
ne de întrevederea tainică a mântuirii, simțind parcă, la sfârşit, impulsul de a rosti 
împreună, preoți şi credincioşi: „Acum slobozeşte pe robul Tău, Stăpâne, după 
cuvântul Tău în pace că văzură ochii mei mântuirea adusă prin jertfa Ta, care se 
înnoieşte la fiecare Liturghie, precum s-a reînnoit astăzi...”. Amin. 





Ips Calinic Botoşăneanul, episcop vicar al Arhiepiscopiei Iaşilor - În templu, 
Dumnezeu faţă-n faţă cu Dumnezeu şi cu omul 


Când s-au împlinit zilele curățirii, după Legea lui Moise, Maria şi Iosif, deşi 
rânduielile nu-i vizau, „L-au adus pe Prunc la Templu ca să-L pună înaintea 
Domnului” (v. 22). In templu, Dumnezeu s-a aflat faţă-n faţă cu Dumnezeu. 


1% e se 


Sărbătoarea numită „Întâmpinarea Domnului” are o sorginte scripturistică; mo- 
mentul este însă descris doar de Sfântul evanghelist Luca (2, 22-39). 


Prima menţiune despre această sărbătoare se găseşte în Catehezele baptismale ale 
Sfântului Chiril al Ierusalimului, rostite pe la anul 348. 


In calendarul răsăritean, sărbătoarea a fost introdusă oficial în anul 542, în timpul 
împăratului bizantin lustinian cel mare. 


Tot împăratul lustinian este cel care a schimbat, prin Decret imperial, data de 
prăznuire, de pe 14 februarie - aşa cum se prăznuia atunci când Crăciunul se serba 
odată cu Boboteaza - pe 2 februarie. Armenii continuă până astăzi să prăznuiască 
Întâmpinarea Domnului pe 14 februarie. 


În două dintre cele cinci cărţi ale lui Moise, Ieşirea (Capitolul 13) şi Numerii 
(Capitolul 3), se spune că, în amintirea uciderii întâilor născuţi din Egipt, Dumne- 
zeu a promulgat o Lege prin care cei dintâi născuţi de parte bărbătească din neamul 
lui Israel, să fie închinaţi templului, urmând ca cei din seminţia lui Levi să rămână 
pentru totdeauna în slujba acestuia. 





Sigur, dacă toţi întâi-născuţii ar fi rămas în templu, la un moment dat ar fi fost 
foarte mulţi, aşa că aceştia puteau fi răscumpăraţi, fie cu cinci sicli - adică cinci 
monezi de argint (Numeri 18), fie - în cazul familiilor sărace - cu o pereche de 
porumbei sau una de turturele (Levitic 12). Darurile erau considerate un fel de 
jertfă adusă lui Dumnezeu şi, astfel, o recunoaştere a vinil. 


Ofrandele erau dăruite templului. Porunca era valabilă pentru tot evreul, fără 
excepţie, indiferent în ce parte a ţării s-ar fi aflat. 


Aşadar, când s-au împlinit zilele curăţirii, după Legea lui Moise, Maria şi losif, 
deşi rânduielile nu-i vizau, „L-au adus pe Prunc la Templu ca să-L pună înaintea 
Domnului” (v. 22). In templu, Dumnezeu s-a aflat faţă-n faţă cu Dumnezeu. 


Sfântul Chiril al Alexandriei spune că zilele curățirii aduse în discuţia versetului 
„nu se refereau la curățirea Maicii Domnului, care a născut fără de păcat; şi nici la 
curățirea lui Iosif, care nu a cunoscut-o pe Sfânta Fecioară şi nici la curățirea lui 
lisus, care este curăţenia nemărginită şi mai presus de toată curăţenia”, ci se referă 
la timp, ca durată prevăzută de Lege, patruzeci zile. 


Totodată, ei au oferit ca jertfă, fie o pereche de turturele, fie doi pui de porumbei 
(Luca 2, 23-24) - Evanghelia nu precizează ce au oferit - simbol al înţelepciunii şi 
al blândeţii Pruncului. 


La templu, Maria şi losif au fost întâmpinați de un om în vârstă, sătul de zile, cu 
numele Simeon, ajuns la templu din îndemnul Duhului Sfânt (v. 27). Locuia în 
Ierusalim. Despre el, Sfântul evanghelist Luca spune că era un om sfânt. Un om cu 
frică de Dumnezeu, care aştepta mângâierea lui Israel. Duhul Sfânt era asupra lui. 
Deci, având pe Duhul Sfânt, putea să aibă revelații. Mai mult, lui i se făgăduise de 
către Duhul Sfânt că nu va gusta moartea până ce nu va vedea pe Hristos Domnul 
(v. 26). Aşteptarea lui trebuia să se sfârşească, doar îi promisese Însuşi Dumnezeu 
- Duhul Sfânt. Conform Tradiţiei, ajunsese la 360, poate chiar 380 ani şi nu mai 
murea. De ce? Probabil că avea debite la Dumnezeu şi trebuiau achitate încă de 
aici. 


Tradiţia consemnează că Simeon era unul dintre cei 70 de învăţaţi chemaţi de 
Ptolomeu Filadelful al Egiptului (285-247 î.Hr.) şi că a participat la traducerea 
Vechiului Testament în limba greacă; traducere cunoscută sub numele de Sep- 
tuaginta. Potrivit tradiției, Simeon a tradus Cartea Profetului Isaia şi se spune că ar 
fi înlocuit cuvântul fecioara din Isaia 7, 14: „lată fecioara va lua în pântece şi va 
naşte fiu” cu cel de tânără. O fecioară, în logica lui, sigur, pur omenească, nu putea 





să nască prunc. Însă înlocuirea cuvântului fecioară cu tânără l-a tulburat foarte 
mult, deoarece de fiecare dată în textul corectat de el apărea forma inițială. Spre a 
fi deplin încredinţat de acest adevăr dumnezeiesc, Duhul Sfânt l-a înştiinţat printr- 
un înger că nu va muri până nu va vedea pe cea care va naşte astfel. În ideea 
acestei aşteptări, Simeon s-a dedicat unei vieţi de post, rugăciune şi meditaţie. 


Aşa se face că, la patruzeci de zile de la Naşterea Domnului, aflându-se la templu, 
din îndemnul Duhului Sfânt, atunci când Sfânta Fecioară Maria şi dreptul Iosif au 
adus pe Pruncul lisus ca să împlinească pentru EI cele prescrise după obiceiul 
Legii, dreptului Simeon i s-au descoperit de la Dumnezeu Fecioara din textul 
îndoielilor lui şi Pruncul. Atunci L-a luat în braţele sale şi a binecuvântat pe 
Dumnezeu şi a zis: „Acum slobozeşte pe robul Tău, Stăpâne, după cuvântul Tău, în 
pace; că văzură ochii mei mântuirea Ta; pe care ai gătit-o înaintea feţei tuturor 
popoarelor; Lumină spre descoperirea neamurilor şi slavă poporului Tău Israel” O, 
29-32). 


Este prima mărturie făcută de un pământean asupra naturii dumnezeieşti a Mân- 
tuitorului. Prin rugăciunea sa, el cerea slobozire, fiindcă înţelesese în sfârşit ceea ce 
nu crezuse atunci, când lucra la traducerea textului. În acel moment, el L-a 
binecuvântat pe Dumnezeu pentru că l-a învrednicit să-L vadă pe Mântuitorul 
promis, pe de o parte, iar pe de alta, că a cunoscut-o pe Fecioara. 


Rugăciunea rostită de dreptul Simeon Îl prezintă pe Iisus ca fiind „lumină spre 
descoperirea neamurilor” şi Îl confirmă ca fiind Răscumpărătorul aşteptat, 
întocmai cum o facem şi noi în sfintele noastre slujbe, cu precădere în cadrul 
Vecerniei. În cele din urmă, spune referatul, „i-a binecuvântat Simeon şi a zis către 
Maria, mama Lui: „lată, Acesta este pus spre căderea şi spre ridicarea multora din 
Israel şi spre semn de contrazicere ca să se descopere gândurile din multe inimi” 
(Luca 2, 34). Da, într-adevăr aşa a fost; istoria Bisericii şi a creştinismului o 
confirmă din plin. Cei care nu au crezut în El au căzut, EI fiind semn de dispută 
pentru ei. Cei care au crezut, însă, s-au ridicat, înscriindu-şi numele nu numai în 
istoria lumii, ci şi în analele Împărăției lui Dumnezeu. 


Sau, cum spune Dumnezeu prin gura profetului: „lată, Eu voi pune în temeliile 
Sionului o piatră de mare preţ, anume aleasă, o piatră pentru capul unghiului, o 
piatră nestemată pentru temeliile lui; şi cel ce va crede în EI nu se va ruşina” (Isaia 
28, 16). 





Totodată, dreptul Simeon, adresându-se Maicii Domnului, i-a prevestit durerea pe 
care o va trăi, atunci când Fiul său va fi răstignit - „pentru noi şi pentru a noastră 
mântuire” -, spunându-i: „Și prin însuşi sufletul tău va trece sabie” (v. 35). 


Toate s-au împlinit întocmai, adeverind proorocia, dar şi întărind credinţa celor ce 
au primit Evanghelia lui Hristos. 


La discuţia din templu a asistat şi proorociţa Ana, fiica lui Fanuel, din seminţia lui 
Aşer, o femeie evlavioasă în vârstă de 84 ani. Făcea parte din ceata proorociţelor, 
precum: Miriam, sora lui Aaron (Ieşire 15, 20); Debora, soția lui Lapidot (Jude- 
cători 4, 4); Hulda, soţia lui Şalum (IV Regi 22, 14) şi Noadia (Neemia 6, 14). 
Sigur, aceste proorociţe nu au scris nimic. 


Proorociţa Ana a rămas văduvă de tânără, nu s-a recăsătorit, ci şi-a dedicat viaţa 
slujirii lui Dumnezeu. Evanghelistul surprinde acest adevăr spunând: „slujind 
noaptea şi ziua în post şi rugăciune” (v. 37). 


Văzând Pruncul, proorociţa Ana L-a lăudat pe Dumnezeu, vorbind tuturor celor ce 
aşteptau mântuirea despre minunata împlinire a celor făgăduite de Domnul şi 
aducând mărturie despre Mântuitorul mult aşteptat (v. 38). Era în plină misiune. De 
altfel, pe sulul pe care îl ține în mână - aşa cum apare în pictura bisericească - stă 
scris: „Acest Prunc a făcut cerul şi pământul”. Da, Hristos - Pantocratorul este 
Logosul lui Dumnezeu prin care „toate s-au făcut; şi fără de EI nimic nu s-a făcut 
din ce s-a făcut” (loan 1, 3). 


După ce ritualul a fost împlinit, Sfântul evanghelist Luca spune că Maria şi Iosif 
„s-au întors în Galileea, în cetatea lor Nazaret. lar pruncul creştea şi Se întărea cu 
duhul, umplându-Se de înţelepciune şi harul lui Dumnezeu era asupra Lui” (Luca 
2, 39-40). Versetul vizează firea omenească a pruncului. Pe măsura vârstei tru- 
pului, firea cea dumnezeiască descoperea înţelepciunea din ea. Dumnezeu fiind, 
creşte cu trupul. Cel ce este fără de trup are mădularele pline de putere. Se umple 
de înţelepciune, EI care este întreaga înţelepciune. Am putea spune că ducerea la 
templu a Mântuitorului lisus Hristos a fost o încununare a actului suprem de 
smerenie, pe care l-a reprezentat Naşterea Sa. 


Prin intermediul dreptului Simeon şi al proorociţei Ana, lisus S-a întâlnit cu 
omenirea pentru care, de altfel, El se întrupase. Unde s-a întâlnit? In templu! 
Dumnezeu şi omul se întâlnesc într-un loc anume, în templu, respectiv în Biserică. 





In Biserică, Hristos se lasă purtat de braţele fiecăruia, precum odinioară s-a lăsat 
purtat de braţele lui Simeon. Aşadar, nu evitaţi întâlnirea cu EI, în Biserica slavei 
Lui, măcar în duminici şi sărbători! 





IPS Teofan, mitropolitul Moldovei - Predică la Întâmpinarea Domnului 
(2011) 


ŞI ce s-a întâmplat de fapt? Fecioara Maria aşează în braţele bătrânului Simeon pe 
Dumnezeiescul Prunc. Acesta încărcat de ani, doborât de bătrâneţe, dar plin de 
Duhul Sfânt, simte, cunoaşte, şi i se descoperă că are în braţele sale pe Dumnezeu- 
Omul, lisus Hristos. Şi atunci bătrânul Simeon rosteşte câteva cuvinte de o 
adâncime şi cuprindere cu totul deosebite. 


Spune bătrânul Simeon: “Acum slobozeşte pe robul Tău, Stăpâne, după cuvântul 
Tău, în pace“. De ce cere să fie slobozit? Spune el mai departe: “că au văzut ochii 
mei mântuirea Ta, pe care ai gătit-o înaintea feţei tuturor popoarelor“. Să fie 
slobozit, el cere, pentru că l-a văzut pe Dumnezeu, l-a văzut pe lisus Hristos şi 
vede împlinirea făgăduinţelor lui Dumnezeu făcute încă înainte de întemeierea 
lumii. 


Și cine este această mântuire? Spune el mai departe: “lumină spre descoperirea 
neamurilor“. Aceasta este mântuirea, Acesta este Hristos: “lumină, spre 
descoperirea neamurilor“ şi continuă bătrânul: “şi slavă poporului Tău, Israel“. 
Slavă poporului tău Israel, cel vechi, care doar în parte l-a recunoscut pe lisus 
Hristos ca Dumnezeu adevărat din Dumnezeu adevărat şi slavă poporului celui 





drept credincios, adică Israelul cel nou, poporul lui Dumnezeu botezat în numele 
Sfintei Treimi. 


Acest cuvânt al dreptului Simeon a fost apoi preluat de Biserică şi rostit în fiecare 
seară la slujba Vecerniei, şi ori de câte ori creştinul se împărtăşeşte, la sfârşitul 
rugăciunilor de mulţumire, pentru faptul că s-a împărtăşit cu Dumnezeu, s-a 
împărtăşit cu Trupul şi Sângele Domnului Hristos, creştinul, de asemenea rosteşte, 
precum bătrânul Simeon: “acum slobozeşte pe robul Tău, Stăpâne“. Rosteşte 
aceasta pentru că împărtăşirea cu Domnul Hristos este împlinirea a tot ceea ce este 
mai adânc şi mai cuprinzător în existenţa umană, şi aici omul simte că a atins țelul 
suprem al existenţei sale, unirea cu Dumnezeu. De acum pot să mor căci m-am 
împărtăşit cu Hristos, am văzut lumina cea adevărată şi nădăjduiesc să mă 
împărtăşesc cu EI şi în lumina cea neînserată a Împărăției Sale, cum zice preotul la 
sfârşitul dumnezeieştii Liturghii. 


Bătrânul Simeon însă, mai rosteşte un cuvânt, un cuvânt care, deşi prezent în 
Sfânta Evanghelie după Luca, nu este foarte mult cunoscut de credincioşi, mai 
cunoscută fiind rugăciunea: “acum slobozeşte pe robul Tău, Stăpâne...“. Bătrânul 
Simeon, ţinând în braţe dumnezeiescul Prunc, privind la Sfânta Fecioară Maria, 
anticipează deja întreaga traiectorie a istoriei a neamului omenesc de la Hristos 
încoace, şi privindu-L pe Prunc, avându-L în braţe, spune: “Acesta este pus spre 
căderea şi ridicarea multora“. Adică mulţi se vor ridica prin Domnul Hristos, prin 
rugăciune, prin credinţa cea adevărată, prin post, prin milostenie. Mulţi însă vor 
cădea, pentru că necredința sau credinţa cea neadevărată, erezia, sau viaţa 
păgânească din existenţa creştinului, toate duc la cădere. Şi, Domnul Hristos ridică 
în Împărăţia Cerurilor pe cel care doreşte cu adevărat să fie fiu al Împărăției, iar cei 
care nu acceptă pe Domnul Hristos ca Mântuitor al lumii, care nu încearcă să-şi 
conformeze viaţa câtuşi decât cu învăţătura creştină a Bisericii, cad din această 
lume în împărăția cea neagră a infernului. 


Bătrânul Simeon avându-L pe Prunc în braţe, după ce spune că “Acesta este pus 
spre căderea şi ridicarea multora” adaugă: ” iar EI va fi semn de împotriviri“. Ştia, 
prooroc fiind, descoperindu-i-se, că Pruncul Hristos Domnul va naşte împotriviri, 
căci vor fi oameni din vremea lui Irod până în vremea persecuțiilor din veacul 
nostru şi mai ales din veacul trecut, vor fi oameni, vor fi sisteme, vor fi ideologii, 
care se vor împotrivi până la sânge ca omenirea să creadă şi să se regăsească în 
legătură cu Domnul lisus Hristos. “Ca semn care va naşte împotriviri“, spune 
bătrânul Simeon, iar apoi, având-o în faţă pe Sfânta Fecioară Maria, spune: “iar 
prin sufletul tău, sabie va trece“, anticipând dreptul Simeon, suferinţa care avea să 
definească întreaga existență umană a Maicii Domnului, de la naşterea Pruncului în 





Betleem până la răstignirea Domnului pe Golgota. Și, în acelaşi timp, prooroceşte 
bătrânul Simeon, despre sabia care va fi prezentă tot timpul în inima credinciosului 
care încearcă să meargă pe calea cea strâmtă, căci atunci când te apropii de 
Dumnezeu, spune un Sfânt Părinte, “pregăteşte-te de ispită”, căci noi, spune 
dumnezeiescul Apostol Pavel: “nu ne împărtăşim doar de slava lui Hristos, ci 
suntem părtaşi şi pătimirii şi răstignirii Sale“. Şi continuă, şi sfârşeşte prin aceasta 
bătrânul Simeon, “ca să se vădească — spune el — gândurile multor inimi“, căci 
confuzia, nelimpezimea, lucrurile alambicate, toate dispar în faţa celui care îl are 
pe Hristos în inima sa, în existenţa sa. Gândurile multor inimi se vădesc, se vădesc 
prin foc, adică prin suferință, se vădesc prin ispite şi încercări, pentru ca aurul 
aşezat de Dumnezeu înlăuntrul inimii omului să se vădească ca atare. Acestea sunt 
cuvintele rostite de bătrânul Simeon în momentul în care a primit în braţele sale pe 
dumnezeiescul Prunc. 


Este un eveniment, iubiţi credincioşi, care a avut loc cu aproximativ două milenii 
în urmă, însă nimic din ceea ce este prezent în dumnezeiasca Scriptură nu este 
lipsit cu ceea ce este prezent în viaţa creştinului şi cu viaţa Bisericii din toate 
vremurile şi locurile. Căci, Biserica a preluat momentul Prezentării sau Aducerii la 
Templu a Domnului Hristos şi-l concretizează pe aceasta în viaţa fiecărui prunc 
născut din famile creştină, căci este rânduiala Bisericii ca, la 40 de zile după 


naştere, pruncul să fie adus la biserică, preotul să-l ia în braţele sale, să-l închine la 
icoane şi dacă este de parte bărbătească, să-l ducă în Sfântul Altar şi să-i atingă 
creştetul de Sfânta Masă, prelungindu-se aşadar, aproape identic, aceeaşi 
ceremonie săvârşită de dreptul Simeon acum două milenii în Templul din 
Ierusalim. 


Biserica, teologia Bisericii, a preluat acest eveniment sub semnul cuvântului de 
îmbisericire. Îmbisericirea ca stare binecuvântată de Biserică la începutul existenţei 
pruncului, îmbisericire care se cere a fi continuată de-a lungul întregii vieți. 
Această stare de îmbisericire poate fi văzută în două chipuri. Şi anume, că omul 
este purtător de Dumnezeu, teofor, precum bătrânul Simeon, purtător în braţele 
sale a lui Dumnezeu sau Dumnezeu [este] purtător de om. 


Această îmbinare între cele două stări, între cele două adevăruri, că omul îl 
primeşte în braţele sufletului său pe Dumnezeu — atât de mare este inima omului, 
după cuvântul Sfântului loan Gură de Aur, mai mare decât în Împărăţia Cerurilor — 
pentru că sufletul omului poate să-l aibă înlăuntrul său pe Dumnezeu. Omul 
devenind teofor, adică purtător de Dumnezeu, hristofor, purtător de Hristos, este 
prima stare. Cea de-a doua, care corespunde cu prima, Dumnezeu este purtător de 
om. Nu doar că a luat firea omenească devenind Om adevărat, El Dumnezeul cel 





adevărat, dar EI este şi purtător al nostru, iubiţi credincioşi, purtător al suferințelor 
noastre, purtător al încercărilor noastre. El se află tot timpul alături de noi, ne 
însoţeşte Dumnezeu paşii drumului nostru de-a lungul întregii vieţi, iar în momente 
de ispită, cum spune un cuvânt frumos din înţelepciunea Părinților, El nu mai este 
[doar] alături de noi, [ci] EI este în noi. Mai mult, ne poartă pe noi, pe umerii funţei 
Sale, pentru a ne ajuta, pe noi cei care încercăm să ne deschidem spre mila Sa, a ne 
ajuta în clipele de ispită, în momentele de încercare prin care trecem. 


Această dublă stare a omului purtător de Dumnezeu şi a lui Dumnezeu purtător de 
om, o exprimă Sfânta Liturghie, în sinteza prin cuvintele: “ale Tale, dintru ale Tale, 
Ţie Îţi aducem de toate şi pentru toate“. Toate sunt ale lui Dumnezeu, toate sunt 
primite în dar de către om şi intrând în această teologie a darului, a dragostei mai 
cu seamă, omul primind totul de la Dumnezeu, este chemat să dăruiască totul lui 
Dumnezeu, să se dăruiască pe sine lui Dumnezeu precum Dumnezeu se dăruieşte 
pe Sine în totalitate fiecărei fiinţe umane. Aceasta este sensul îmbisericirii noastre, 
îmbisericire prin care am fost aduşi ca prunci la biserică, îmbisericire prin care 
Dumnezeu ne cheamă spre ea, să se continue de-a lungul întregii noastre vieţi. 


ÎL rugăm pe Dumnezeu, iubiţi credincioşi, ca starea de îmbisericit să fie o stare 
continuă, prin viaţa noastră să se îmbisericească lumea, să se îmbisericească 
universul, să se îmbisericească societatea umană în toate componentele sale 
politice, economice, militare, ca duhul creştin să constituie izvor de inspiraţie 
pentru toți cei care au responsabilităţi în societatea noastră şi în societatea lumii. 
Dumnezeu să ne ajute să conştientizăm pe zi ce trece statutul nostru de îmbisericit 
în Biserica lui Dumnezeu, ca să ajungem şi noi la bătrâneţe precum bătrânul 
Simeon cel drept, temător de Dumnezeu, cel plin de Duhul Sfânt, aşteptând 
mângâierea lui Dumnezeu sau precum bătrâna Ana, stând aproape de templu, 
slujind lui Dumnezeu prin post şi rugăciune. Amin”. 





„»Vocaţia omului este comuniunea cu Dumnezeu în timp şi în veşnicie” 


Arhid. Ştefan Sfarghie 
- 02 feb, 2021 


În ziua praznicului Întâmpinării Domnului, marţi, 2 februarie 2021, Preafericitul 
părinte Daniel, patriarhul Bisericii Ortodoxe Române, a rostit un cuvânt de învă- 
țătură în Paraclisul istoric „Sfântul mare mucenic Gheorghe” din Reşedinţa Patriar- 
hală. Preafericirea sa a evidenţiat faptul că sărbătoarea Întâmpinării Domnului sau 
a prezentării Pruncului lisus la templul din Ierusalim ne arată că vocaţia omului 
este aceea de a-L întâmpina pe Dumnezeu şi de a-L primi în sufletul şi în viaţa sa. 


Întâistătătorul Bisericii noastre a explicat că în momentul în care dreptul Simeon 
L-a luat în braţe pe Pruncul lisus, el L-a văzut cu ochii săi trupeşti pe Dumnezeu, 
Mântuitorul lumii. De asemenea, a arătat că dreptul Simeon a cerut de la Dumne- 
zeu dezlegare sau eliberare de greutăţile bătrâneţilor, cu credinţa că trecerea sa prin 
moarte va fi o trecere la viaţa veşnică. „În Evanghelie se spune că dreptul Simeon 
a cerut eliberare în pace de la Dumnezeu. «Acum slobozeşte pe robul Tău, Stă- 
pâne, după cuvântul Tău, în pace» (Luca 2, 29). Moartea fizică, paşnică, pe care 
el o cere este o eliberare a sa de greutăţile bătrâneţii. Acatistul acestei sărbători 
mai precizează ceva important, şi anume că, în rugăciunea sa, dreptul Simeon nu 
cere doar ca el să moară liniştit, în pace, ci şi să treacă la viaţa veşnică. Această 
precizare este foarte importantă, deoarece pacea o are omul numai când se odih- 
neşte în Dumnezeu, când sufletul său se odihneşte în iubirea veşnică sau eternă a 
lui Dumnezeu ”, a spus Preafericirea sa. 





Făcând referire la profeţile dreptului Simeon în momentul prezentării Pruncului 
lisus la templul din Ierusalim, patriarhul României a reliefat că acestea ne arată că 
Domnul lisus Hristos are o misiune de împlinit ca Mântuitor al lumii: „Mesia, 
Unsul lui Dumnezeu, intră într-o lume a păcatului, a suferinţei şi a morţii şi El va 
birui păcatul prin sfințenie şi moartea prin Înviere, va birui păcatul neascultării 
oamenilor de Dumnezeu prin ascultare smerită şi sfântă «până la moarte şi încă 
moarte pe cruce» (Filipeni 2, 8)”. 


În continuare, Întâistătătorul Bisericii noastre a subliniat că dreptul Simeon L-a 
ținut pe braţele sale pe Cel care ţine în mâinile Lui universul: „Aici vedem marea 
taină a smereniei şi a iubirii milostive a Fiului lui Dumnezeu, care din iubire 
pentru oameni şi pentru mântuirea lor S-a făcut tocmai ceea ce iubea, adică Om. 
Dreptul Simeon bătrânul ţine în braţele lui pe Fiul Cel veşnic al lui Dumnezeu. EI 
a văzut cu Ochii fizici, trupeşti, ceea ce secole de-a rândul diferiţi proroci ai 
Vechiului Testament au văzut doar cu ochii sufleteşti, cu ochii duhovniceşti. 
Dreptul Simeon Îl întâmpină pe Prunc, iar Pruncul îl întâmpină pe dreptul Simeon, 
arătând astfel că vocaţia omului este comuniunea cu Dumnezeu în timp şi în veş- 
nicie”. 


Privitor la dreptul Simeon şi la prorociţa Ana, Preafericirea sa a precizat că ei 
reprezintă toate generaţiile care aşteptau venirea lui Mesia, însă nu într-un mod 
pasiv, ci prin rugăciune, post, citirea Sfintelor Scripturi, prin vieţuire sfântă şi în 
multe privegheri. „În ei se concentrează cuvintele din Vechiul Testament: «Aştep- 
tând am aşteptat pe Domnul» (Psalmul 39, 1). Această aşteptare activă prin post, 
prin rugăciune şi cu multă evlavie şi speranţă face din dreptul Simeon şi din 
prorocița Ana dascăli ai credinţei, ai evlaviei, ai postului, ai rugăciunii şi ai 
aşteptării întru speranță, ca Jăgăduinţele pe care Dumnezeu le face oamenilor să 
se împlinească, să devină o realitate”, a explicat patriarhul României. 


Preafericitul părinte patriarh Daniel a mai evidenţiat că praznicul Întâmpinării 
Domnului ne arată rostul vieţii omului credincios: „Această reciprocă întâmpinare 
între Dumnezeu şi om se vede atunci când intrăm în biserică şi ne închinăm la 
icoana Mântuitorului lisus Hristos şi la icoana Maicii Domnului. Suntem întâm- 
pinați de Hristos în biserică prin Evanghelia Sa. De aceea, atunci când se citeşte 
Evanghelia, ne ridicăm în picioare, Îl întâmpinăm pe IHristos prezent în Evan- 
ghelie şi EI ne întâmpină pe noi, dacă o ascultăm cu evlavie şi cu desăvârşită luare 
aminte. Ne întâmpină Hristos şi noi Îl întâmpinăm pe El prin toate rugăciunile 
Bisericii, prin împlinirea poruncilor Lui, dar mai ales prin împărtăşirea cu Trupul 
şi Sângele Său (...). Întâmpinându-L cât mai des pe Hristos în această viaţă 
pământească, prin rugăciune, prin Sfintele Taine şi prin faptele bune, noi ne 





obişnuim Să fim pururea cu Dumnezeu şi să simțim bucuria, pacea şi fericirea pe 
care au simţit-o dreptul Simeon şi prorocița Ana când I-au întâmpinat pe Pruncul 
lisus, pe Maica Domnului şi pe dreptul Iosif la templul din lerusalim ”. 


La final, patriarhul României a precizat faptul că sărbătoarea Întâmpinării Domnu- 
lui este menţionată încă din secolul al 4-lea de către Egeria, o femeie credincioasă 
din Occident, care a făcut un pelerinaj la Ierusalim între anii 382 şi 384 şi care a 
scris apoi un jurnal al pelerinajelor la Locurile Sfinte. 


De asemenea, sărbătoarea mai este menţionată în scrierile Sfântului Chiril al leru- 
salimului, precum şi într-o predică a Sfântului loan Gură de Aur de la sfârşitul 
secolului al 4-lea. 





Maica Teodosia (Zorica) Laţcu: Poezie la Întâmpinarea Domnului - Sabia 


Îl VIANANTĂL TOY XPIGTOV 


N-ai înţeles slăvita proorocie: 
O sabie îţi va străpunge sânul. 


Priveşti zâmbind spre Simeon bătrânul. 
Te-ntrebi în gând: Ce sabie să fie? 


In fericirea Ta nevinovată, 
Tu Maică azi în templu L-ai adus 





Pe Cel ce Templul l-a sfințit nespus, 
Din veci cu dreapta Lui cea minunată. 


Şi poate-asculți cu frică şi uimire, 
Cuvintele bătrânului prooroc, 
Mirându-se de atâta dor şi foc, 
Ce-ntâmpini tu în templu la venire. 


Copilul L-ai lăsat doar o clipită, 
In braţele slăbite de bătrân. 


Iar dreptul Simeon a strâns la sân, 
Cu foc aprins, comoara negrăită. 
EI ochii şi-i ridică-n rugăciune, 
De viaţă vrea să fie izbăvit, 

Căci iată azi în braţe a primit 

Un Soare, care veşnic nu apune. 


Tu Prea curată, Doamna noastră dulce, 
Pe Pruncul tău cel Sfânt, adu-ni-L iar. 


Să vii din nou cu El către altar, 

Şi-n braţe să ni-L pui ca să se culce; 
Fă să-L primim în inimi Prea Curată, 
Şi-ntr-Însul izbăvire să aflăm, 


Ca dreptul Simeon, noi să strigăm: 
„Văzut-am mântuirea întrupată” 

Și ca bătrânului prooroc, şi nouă 

Să ni-L aduci pe Pruncul mic şi sfânt, 
Și uită Doamnă, tainicul cuvânt, 

Că sufletul ţi se va rupe-n două. 





Calendar Ortodox: Întâmpinarea Domnului - istorie şi semnificație Sputnik 
/B. PoGunoB 


15.02.2019 


Creştinii Ortodocși din Moldova prăznuiesc astăzi pe stil vechi Întâmpinarea 
Domnului sau Stretenia, sărbătoare care ne aminteşte de momentul în care Hristos 
este adus la Templu din Ierusalim de Fecioara Maria și de Iosif pentru împlinirea 
rânduielilor Legii. 


CHIŞINĂU, 14 feb - Sputnik. Creștinii din ţara noastră sărbătoresc astăzi pe stil 
vechi Întâmpinarea Domnului, cunoscuta în popor și cu numele vechi slavon - 
Stretenia. 


Creştinii cinstesc ziua în care Sfânta Fecioara Maria a mers la templul din 
Ierusalim, la 40 de zile dupa naşterea Domnului, pentru curățirea ei. 


Dumnezeiescul Prunc a fost întâmpinat şi ținut în braţe de dreptul Simeon. Tot 
astăzi, Biserica din Moldova sărbătorește Ziua Tineretului Ortodox. 


Intâmpinarea Domnului la ortodocşi şi catolici 





La ortodocşi, sărbătoarea scoate în prim plan persoana dumnezeiescului Prunc si 
de aceea este numita Întâmpinarea Domnului, fiind trecută în rândul sărbătorilor 
închinate Mântuitorului, iar la catolici, în prim plan se află persoana Fecioarei 
Maria, care a venit la templu pentru curățirea ei, după Lege. De aceea, la ei săr- 
bătoarea se numeşte curățirea Sfintei Marii şi este o sărbătoare închinată Maicii 
Domnului. 


Istoricul sărbătorii Intâmpinarea Domnului 


Stretenia este prăznuită la 40 de zile de la naşterea lui Hristos, pe 2/15 februarie. 
lisus Hristos este dus la Templu de Fecioara Maria şi dreptul Iosif pentru 
împlinirea Legii, care prevedea ca orice întâi născut de parte bărbătească să fie 
afierosit lui Dumnezeu în a 40-a zi de la naştere. În acest moment se făcea şi 
curățirea mamei. În Templu sunt întâmpinați de dreptul Simeon și prorociţa Ana. 


Potrivit Sfintei Tradiții, dreptul Simeon a făcut parte din traducătorii Pentateuhului 
din limba ebraică în greacă. În momentul în care a ajuns la textul "Iată Fecioara va 
lua în pântece și va naşte fiu”, a înlocuit termenul ”fecioara” cu ”femeie”. Pentru 
necredinţa sa, Dumnezeu i-a făgăduit că nu o să moară până nu va vedea pe Mesia 
născut din Fecioară (Luca 2, 25-26). 


Această sărbătoare a fost instituită la Roma de papa Gelasiu, în anul 494. Astfel, a 
fost înlocuită străvechea sărbătoare păgână a Lupercaliilor, de la începutul lui 
februarie, când aveau loc şi procesiuni în jurul oraşului cu făclii aprinse, în onoarea 
zeului Pan, supranumit şi Lupercus, adică ucigătorul lupilor sau ocrotitorul tur- 
melor împotriva lupilor. 


În Răsărit Stretenia a fost introdusă în penultimul an al domniei împăratului Justin 
I (526) şi s-a răspândit pe larg pe parcursul secolului VI, începând din anul 534, 
când împăratul Justinian a schimbat data sărbătorii de la 14/27 februarie la 2/15 
februarie (cele 40 de zile fiind socotite de la 25 decembrie/7 ianuarie, noua dată a 
sărbătorii Naşterii Domnului). 


Întâmpinarea Domnului - tradiţia aducerii pruncilor la biserică, la 40 de zile după 
naştere 


Aducerea Mântuitorului spre închinare a rămas ca exemplu și la noi, ca îndatorire a 
mamelor de a aduce pruncii la biserică, la patruzeci de zile după naștere, pentru 
molifta de curăţire a lor și închinarea pruncilor la sfintele icoane. Mama care a 





născut vine în biserică şi în numele familiei aduce pe nou-născut ofrandă lui 
Dumnezeu, închinându-l la altar. 


Obiceiuri populare de Întâmpinarea Domnului 


În popor s-au păstrat obiceiuri, care de fapt sunt străine de învățătura Bisericii. 
Astfel, această zi mai este cunoscută cu numele de Ziua Ursului. Copiii erau unși 
cu grăsime de urs. Prin această practică se credea că puterea acestui animal era 
transmisă copiilor. Bolnavii de ”sperietoare” erau tratați în această zi prin afumare 
cu pşr de urs. 


Potrivit credinței păgâne, dacă în această zi este soare, ursul iese din bârlog şi, 
văzându-şi umbra, se sperie și se retrage, prevestind astfel, prelungirea iernii cu 
încă 6 săptămâni. lar în cazul în care în această zi cerul este înnorat, ursul nu-și 
poate vedea umbra şi rămâne afară, prevestind slăbirea frigului şi apropierea 
primăverii. 





Intâmpinarea Domnului - 7 motive de prăznuire 


2 februarie 2019 


La 3 zile de la sărbătoarea celor trei Sfinţi ierarhi şi la 40 de zile de la Naşterea 
Domnului, avem parte de prima sărbătoare a lunii februarie după calendarul nou, o 
zi de praznic împărătesc. 


Sărbătoarea din 2/15 februarie, se referă la un pasaj al Noului Testament care 
ilustrează cum pruncul lisus este adus, după 40 de zile de la Naştere, spre închi- 
nare, la templul din Ierusalim. 


Cu această ocazie, Simeon (care fusese legat de Dumnezeu de mai bine de 3 secole 
să nu moară până ce nu Îl va vedea pe Mesia) şi proorociţa Ana, (0 bătrână care 
vesteşte tuturor că lisus este Dumnezeu, Cel care a făcut cerul şi pământul) fac pro- 
feţii legate de noua religie care va schimba lumea, creştinismul. Proorocița Ana 
este cinstită mâine, pe 3/16 feb. 


Există mai multe semnificaţii ale sărbătorii 


lisus este Cel care a împlinit profeţile Vechiului Testament, fund iudeu (evreu) şi 
încununând drumul credinţei făcut de drepți Vechiului Testament, completând 
Legea Veche cu Legea Nouă. 


Azi, noi, creştinii ortodocşi, sărbătorim continuitatea credinţei. Pe de-o parte, cre- 
dinţa drepţilor Vechiului Testament, iar pe de altă parte, credincioşia lui Dumnezeu 
față de poprul Său. Inainte însă de a aduce noua credinţă, lisus S-a supus tradițiilor 





şi obiceiurile Vechiului Testament. Pentru mărturisirea acestui adevăr, a fost ucis 
cu pietre Sfântul Ştefan, întâiul mucenic al creştinismului. 


lisus Hristos este numit de Simeon lumina ce risipeşte întunericul: „Acum slo- 
bozeşte [eliberează] pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor, lumină 
spre descoperirea neamurilor şi slavă poporului Tău, Israel“ (Luca 2, 29-32). 


Simeon mărturiseşte că Îl recunoaşte pe Iisus Hristos ca Cel care va risipi moartea 
păcatului prin sfărâmarea porților iadului. Până la moartea lui Hristos, adică în 33 
e.n., toate sufletele, inclusiv ale drepţilor, ajungeau direct în iad, pe când în Rai nu 
erau suflete (Vechiul Testament ne spune că singurii care au fost luaţi de Domnul 
de pe Pământ cât încă erau în viaţă sunt Ilie şi Enoh, care nu au murit niciodată - şi 
care se vor întoarce pe Pământ în timpul Apocalipsei). 


Odată cu moartea lui Hristos, sufletele oamenilor care mureau erau (şi sunt, în 
continuare) cercetate şi, în funcţie de starea în care se găseau şi faptele pe care le- 
au făcut în viaţă, pot ajunge în Rai sau în iad, după judecata particulară. 


Astăzi sărbătorim Taina Sfintei Impărtăşanii, întrucât creştinii au accesul la o 


împărtăşire cu Trupul şi Sângele Mântuitorului, nu doar una în chip simbolic, aşa 
cum i s-a întâmplat lui Simeon. Hristos, prin întrupare, a căpătat fire omenească şi 
a fost ispitit, dar a rezistat ispitei. Prin împărtăşirea cu EI, primim şi noi ajutor în a 
înfrânge ispitele. 


Astăzi sărbătorim chipul lui Hristos în fiecare om. A înâmpina pe cineva înseamnă 
a vedea adâncul celui pe care îl întâmpini. Conform tradiţiei ortodoxe, în sufletul 
fiecărui om, se regăseşte într-o formă sau alta, mai mult sau mai puţin, chipul lui 
Hristos. Mai multe despre această semnificație şi nu numai, citeşte în predica 
aceasta. 


Mania, Maica Domnului, este un exemplu, ca femeie, pentru regula de a respecta 
cele 40 de zile înainte de a intra în biserică. 


Tot în această zi cinstim icoana Maicii Domnului numita „Imblânzirea inimilor 
împietrite” sau „Profeţia lui Simeon,,. 


Aici Maica Domnului apare fără Pruncul lisus și cu şapte săbii care-i străpung 
pieptul: trei din partea stângă, trei din dreapta şi una de jos. O icoană asemănătoare 





numită „Cele şapte săbii” (sărbătorită în 13 august) înfăţişează trei săbii din stânga 
şi patru din dreapta. 


Icoana „Profeţia lui Simeon” simbolizează împlinirea profeţiei de către dreptul 
Simeon și anume: „şi prin sufletul tău va trece sabie .” (Luca 2:35). 


Tot astăzi se sărbătoreşte minunea istorică petrecută de această zi, pe vremea 
împăratului lustinian - vezi mai jos detalii. 


Din sinaxar citire 


Sărbătoarea Întâmpinării Domnului este una din cele mai vechi sărbători religioase 
creştine. Noi avem slujbe închinate acestei sărbători, întocmite de Sfinţii ierarhi 
Metodie din Patara (312), Chiril al Ierusalimului (360), Grigorie Teologul (389), 
Amfilohie din Iconium (394), Grigore de Nyssa (400) şi Ioan Hrisostom (407). În 
ciuda originilor sale antice, această sărbătoare nu a fost prăznuită atât de fastuos 
decât din sec. al VI-lea, când a început să fie sărbătorită şi la Roma. 


În anul 528, în timpul împăratului Iustinian, un cutremur mare a ucis mulți oameni 
în Antiohia. După această nenorocire au mai venit şi altele: în 541 a izbucnit o 
epidemie de ciumă groaznică în Constantinopol, omorând mii de oameni în fiecare 
zi. În această perioadă de mari suferinţe au început să se facă slujbe speciale (litii) 
de izbăvire de rău, mai ales în timpul sărbătorii Întâmpinarea Domnului și ciuma a 
încetat. 


Astfel, pentru a da slavă lui Dumnezeu, Biserica a ridicat la un rang mai înalt 
această sărbătoare. 


Mai mulți imnografi ai Bisericii au împodobit această sărbătoare cu imnurile lor: 
Sfântul Andrei Criteanul în sec. al VII-lea, Sfântul Cosma episcopul Maiumei, 
Sfântul loan Damaschin, Sfântul Gherman patriarhul Constantinopolului în sec. al 
VIII-lea şi Sfântul Iosif, arhiepiscopul Tesalonicului în sec. al IX-lea. 


Cugetare a Sfântului ierarh Nicolae Velimirovici 
Ce mare este în ceruri slava Sfântului şi dreptului Simeon, cel care în braţele sale 


pe Pruncul lisus L-a primit! Ea se vede dintr-un eveniment din viaţa Sfântului 
Petru Athonitul, care se sărbătoreşte la 12 iunie. 





Fiind comandant de oști, Petru a fost luat prizonier şi aruncat în temniţă în cetatea 
Samara de pe malul râului Eufrat. Suferind în temniţă, Petru se ruga cu lacrimi 
Sfântului Nicolae să-L roage pe Dumnezeu să-l scape de acolo, făgăduind că îşi va 
dărui după aceea toată viaţa lui Dumnezeu. 


Sfântul Nicolae i s-a înfăţişat în vedenie şi i-a spus că deşi el duce rugăciunea lui la 
Dumnezeu, Dumnezeu nu i-o împlineşte, pentru că altă dată la greu a mai făcut 
această făgăduinţă şi nu şi-a ţinut-o. Apoi Sfântul Nicolae I-a sfătuit pe Petru să se 
roage Sfântului şi dreptului Simeon care este foarte ascultat înaintea lui Dumnezeu, 
aflându-se aproape de Tronul Lui, împreună cu Preasfânta Fecioară şi cu Sfântul 
loan Botezătorul. 


Petru a ascultat şi a început să se roage Sfântului şi dreptului Simeon. Atunci din 
nou i-a apărut Sfântul Nicolae, împreună cu dreptul Simeon, dar nu în vedenie, ci 
aievea. Petru l-a văzut pe dreptul Simeon în slavă mare, cu faţa strălucitoare şi 
îmbrăcat în hainele preoţeşti ale Vechiului Testament, purtând în mână un toiag de 
aur. 


Dreptul Simeon l-a întrebat pe Petru: Voieşti să-ţi împlineşti făgăduinţa şi să te faci 
monah? 


La aceasta, Petru a răspuns: Voiesc, Stăpâne, cu ajutorul lui Dumnezeu. 


Sfântul Simeon atunci a atins lanţurile lui Petru cu toiagul său şi ele s-au topit ca 
ceara. Deschizând uşa temniţei, sfântul l-a scos pe Petru afară. 


(Sfântul Nicolae Velimirovici, “Proloagele de la Ohrida“, vol. I, Editura Cartea 
Ortodoxă, Editura Egumenţa, 2005) 





Pr. Eugeniu Rogoti - Împlinirea aşteptării omenirii 


Astăzi, Biserica prăznuieşte Întâmpinarea Domnului nostru lisus Hristos la Tem- 
plul din Ierusalim de către dreptul Simeon. Preot bătrân care aştepta venirea lui 
Mesia, Simeon a recunoscut în micul Prunc, adus de Maica Domnului, pe 
Izbăvitorul neamului omenesc şi I-a mulţumit lui Dumnezeu pentru că a fost bine- 
cuvântat să ajungă în aceste zile. 


Despre acest eveniment ne relatează Sfântul Luca în Evanghelia pe care i-a 
adresat-o lui Teofil, cel care crezuse în Hristos şi avea nevoie, ca şi noi, de cuvinte 
de întărire pentru credinţa care creştea în inima lui. 


După ce vorbeşte despre zămislirea şi naşterea Sfântului loan Botezătorul, 
zămislirea minunată şi naşterea Mântuitorului lisus Hristos, Sfântul evanghelist 
Luca descrie prezentarea la Templu, la vârsta de patruzeci de zile, conform legiu- 
irilor mozaice, a Pruncului care avea să mântuiască neamul omenesc. 


Împlinirea Legii cu Împlinitorul ei 


În capitolul 12 de la Levitic se spune: „După ce se vor împlini zilele curăţirii ei 
[femeii] pentru fiu sau pentru fiică, să aducă preotului la uşa cortului un miel de un 
an ardere de tot şi un pui de porumbel sau o turturică, jertfă pentru păcat”. Vrând 





să împlinească toată legea neamului său, Dreptul losif a dus Pruncul, împreună cu 
mama Lui, la Templul din lerusalim pentru a-L prezenta înaintea lui Dumnezeu şi, 
prin jertfa adusă, să-L răscumpere şi să poată fi luat acasă. 


După ce venise la Betleem, să se înscrie la recensământ în cetatea sa natală, acolo 
unde nu mai găsise loc de cazare, din cauza multor migranţi care plecaseră ca şi el 
în căutarea unui alt loc de trai, losif tâmplarul a reuşit să se adăpostească, în mare 
grabă, pentru că „venise sorocul”, într-un staul de animale. Acolo, în staul, au fost 
îndrumați păstorii de către îngeri, acolo, în cetate, mai târziu, erau îndrumați şi 
magii de la Răsărit. Numai că magii au întârziat şi steaua pe care o urmăreau a 
dispărut. Ei trebuia să facă altceva: să meargă la Irod. Chiar dacă pare cumplit 
acest lucru, magii au provocat, fără să vrea, mânia regelui care se credea cel mai 
vrednic urmaş al lui David care, ca şi Solomon, a reconstruit Templul din 
Ierusalim. Cu siguranţă că ei îşi imaginau că Irod se va bucura de faptul că la el în 
regat urmează să se nască unul dintre cei mai mari Împărați, dar nu a fost să fie 
aşa! 


Între timp însă, Dreptul Iosif a găsit, cu siguranță, o căsuţă în care să stea mai 
confortabil cu familia sa şi a chemat un preot ca să taie Pruncul împrejur, punându- 
1 numele lisus, după porunca îngerului, iar în a patruzecea zi de la naştere, 
împreună cu Maria, a mers la Templu ca să împlinească cele poruncite de Legea lui 
Moise. 


La Templu, ei au parte de o surpriză: în loc să fie tratați ca orice altă familie care 
vine cu copilul şi jertfa pe care o aduc, iar după aceea să plece spre casă, ei sunt 
primiţi de un venerabil preot, care le vorbeşte lucruri de neînțeles, iar o femeie care 
se afla acolo începe să prorocească despre micul Prunc. 


Vederea dreptului Simeon 


Dreptul Simeon era un bătrân preot care aştepta venirea lui Mesia. Toţi aşteptau 
venirea lui Mesia, pentru că Mesia înseamnă „unsul Domnului”, şi astfel erau regii 
care puteau făuri din nou marele regat al lui David. Tocmai de aceea mulţi Îl 
supranumeau pe lisus ulterior „fiul lui David”, mai ales cei care voiau să fie 
vindecați. 


Venirea acestuia era prezisă de proroci şi oamenii o doreau mai ales în vremurile în 
care ţara le era ocupată de străini, cum era şi atunci. Simeon vede în micuțul Prunc 
pe Cel care, prin care şi pentru care a fost zidit Universul şi tot ceea ce este în el. 





Simeon este singurul din tot Templul care înţelege în ansamblu ceea ce se 
întâmplă. 


Prorociţa Ana are, de asemenea, străfulgerări, prevestind celor din curtea Tem- 
plului ce avea să facă acel Prunc. 


Probabil că cei care erau în jur sau familia Pruncului nu au înţeles atunci ceea ce au 
spus cei doi proroci, mânaţi de Duhul Sfânt. Mai târziu, abia după ce se vor fi 
întâmplat toate cu lisus din Nazaret şi când vor fi trecut chiar multe decenii de la 
Înălţarea Sa, ucenicii au înţeles toate, iar Maica Domnului i-a povestit lui Luca cele 
întâmplate odinioară. 


Atunci însă, toţi erau înmărmuriţi şi nu ştiau ce să zică. Au plecat acasă, fără să 
înţeleagă de ce le-au vorbit astfel cei din Templu, şi şi-au continuat viaţa liniștiți. 


Evanghelistul Luca relatează după aceea vizita la Ierusalim a familiei lui lisus, pe 
când EI avea doisprezece ani şi când s-au petrecut, din nou, lucruri greu de înţeles, 
dar care au fost desluşite mai târziu. 


Praznicul care adevereşte omenitatea lui Hristos 


Sărbătoarea Întâmpinării Domnului nostru lisus Hristos de către Dreptul Simeon a 
apărut la Ierusalim şi a fost aşezată în calendarul Bisericii în secolul al IV-lea. 
Iniţial, aceasta nu a fost de sine stătătoare, ci era sărbătoarea care încheia praznicul 
Teofaniei, ce ţinea patruzeci de zile. Despre aceasta vorbeşte, în memoriile sale, 
pelerina Egeria, care a vizitat Locurile Sfinte în secolul al IV-lea. 


Tendinţa de înmulţire a sărbătorilor dedicate evenimentelor din viaţa pământească 
a Mântuitorului a apărut mai ales ca o contrapondere la erezia monofizită, care 
spunea că lisus Hristos nu ar fi rămas şi om după Întrupare, ci doar Dumnezeu. 
Sinodul Ecumenic de la Calcedon din anul 451 condamnă această erezie. 


Praznicul Întâmpinării Domnului apare de sine stătător mai întâi în Biserica din 
Roma, la sfârşitul celui de-al V-lea veac, iar la Constantinopol, la începutul celui 
de-al VI-lea. 


Deşi este praznic împărătesc, acesta are ţinere mai mică decât celelalte şi se 
aseamănă cu praznicele închinate Maicii Domnului, pentru că unul din personajele 
evenimentului este Fecioara Maria. De aceea şi veşmintele cu care se îmbracă 
preoţii la acest praznic sunt tradițional albastre, în cinstea Maicii Domnului. 





Odovania sau încheierea praznicului poate să nu fie întotdeauna după şapte zile, 
aşa cum se întâmplă de obicei la praznicele împărăteşti, pentru că sărbătoarea 
uneori cade în perioada liturgică a Triodului. De aceea, în Mineiul pe luna 
februarie sunt multe capete (îndrumări) ale lui Marcu, unde se explică felul în care 
trebuie combinată slujba praznicului cu cea a Triodului. 


A doua zi după praznic se sărbătoresc celelalte persoane implicate în eveniment, şi 
anume Sfântul şi dreptul Simeon şi Sfânta prorociţă Ana. 





Dr. loan Dumitru Popoiu - Evanghelia de Duminică - Doar ochii sfinţi văd 
mântuirea 


Duminica a 17-a după Rusalii, Întâmpinarea Domnului (Luca 2, 22-40) 


Primele trei praznice ale anului, Tăierea Împrejur a Domnului (1 ianuarie), Botezul 
Său la Iordan de către Sfântul Ioan (6 ianuarie) şi Întâmpinarea sa de către drepții 
Simeon şi Ana la Templu (2 februarie), sunt momente ale activității pământești a 
lui Hristos prin care Biserica pune înaintea creştinilor o virtute foarte preţuită: 
aceea a respectării rânduieliui. 


Sfântul apostol Pavel spunea că Hristos s-a „născut sub lege ca pe cei de sub lege 
să îi mântuiască” (Galateni 4, 4). Astfel, părinții Domnului au respectat rânduiala 
iudaică de a pune la opt zile numele pruncului, odată cu rânduiala tăierii împrejur 
(Luca 2, 21), precum şi pe aceea de a aduce la templu pe primul născut de parte 
bărbătească (Luca 2, 22), iar mai târziu, la vârsta maturității, Însuşi Domnul, fără 
necesitatea formală, vine la loan să se boteze, „că așa se cuvine nouă ca să îm- 
plinim toată dreptatea” (Matei 3, 15). 


Rolul închinării celui întâi născut 


Potrivit tradiției iudaice, pruncul de parte bărbătească „ce deschide pântecele”, cum 
spune o cântare a praznicului, adică întâiul născut al unei familii, nu era „pro- 





prietatea” părinților, ci aparţinea de drept lui Dumnezeu și de aceea, pentru a putea 
rămâne în sânul familiei, trebuia „răscumpărat” printr-o jertfă sângeroasă. La fel se 
întâmpla și cu primul născut dintr-un animal curat, care era adus lui Dumnezeu ca 
jertfă, precum şi cu primele roade, sau „prinoasele”. 


Această viziune asupra creației nu este întru totul respectată azi, fiindcă noi nu mai 
aducem jertfe sângeroase, din moment ce a avut loc jertfa unică şi veşnic răscum- 
părătoare a Fiului lui Dumnezeu. Dar ea arată cât de important era locul lui 
Dumnezeu în viaţa iudeilor din Antichitate. 


Ba până în zorii epocii moderne exista îndeosebi în Occident tradiția ca unul dintre 
copiii născuți într-o familie să fie încredințat încă din pruncie vieţii bisericeşti 
consacrate, devenind „rugător” pentru întregul neam. 


De această rânduială au făcut uz și loachim şi Ana, ei încredințând templului o 
fiică. 


lar aceeaşi lege au ţinut-o și Fecioara Maria împreună cu dreptul Iosif, atunci când 
au venit la templu, la 40 de zile de la Naşterea Domnului, spre a-L închina, 
răscumpărându-L prin jertfa unor animale, simbolizând puritatea și fidelitatea: 
porumbelul sau turtureaua. Nimeni nu îi obliga formal să respecte această rân- 
duială religioasă, însă pentru oamenii credincioşi există întotdeauna simţul evlaviei 
şi al dorinţei de a-l da lui Dumnezeu locul cuvenit. 


Așteptarea şi prorocia 


Dar, ajunşi la templu, Maria și losif nu sunt întâmpinați de preoţii templului, sau 
cel puţin evanghelistul nu ne spune nimic despre aceasta, ci de Simeon, un proroc 
înaintat în vârstă, care primise de la Dumnezeu încredințare că nu va muri până nu 
va vedea mântuirea promisă lui Israel. 


Tradiţia creştină spune despre acesta că se îndoise de prorocia nașterii din Fecioară 
(Isaia 7, 14) atunci când a tradus Scriptura şi tocmai de aceea a trăit aproape trei 
sute de ani ca să vadă „mângâierea lui Israel”, care coincidea cu împlinirea pro- 
rociei odinioară contestate de el. Evanghelia ne mai arată că „Duhul lui Dumnezeu 
era asupra lui”, așa că a fost înștiințat la momentul potrivit ca să vină la templu. 
Am putea spune că nu el l-a întâmpinat pe Domnul la porţile locașului, ci că 
Dumnezeu l-a invitat la întâlnire, printr-o descoperire divină. Însă aşteptarea lui 
Simeon nu avea loc oricum, ci în duh de rugăciune şi slavă adusă lui Dumnezeu, 





totodată binecuvântându-i pe oamenii prin care Dumnezeu Își împlinește cuvântul 
dat. 


Tocmai de aceea împlinirea profeţiei e marcată de Simeon prin rugăciunea „Acum 
slobozește”, care a rămas în cultul Bisericii, citindu-se la fiecare Vecernie, în amin- 
tirea celui care a văzut cu ochii săi mântuirea. Imnul lui Simeon lărgește semantica 
tradițională a termenului „Mesia”, care este atât „Unsul”, cât şi „slava” lui Israel, 
dar totodată „Lumina” ce cheamă toate popoarele la descoperire, adică la ieşirea 
din întuneric și la mântuire. 


Cântarea lui Simeon e continuată de o prorocie „privată”, pe care bătrânul o face 
Maicii Domnului. Din aceasta aflăm că, deşi Mântuitor al neamurilor, Pruncul 
lisus va fi semn spre împotrivire, iar mulți din poporul ales vor cădea, necrezând în 
EI, în timp ce alţii se vor ridica. Chiar mai mult, suferinţele îndurate de Hristos vor 
trece prin sufletul Maicii Sale ca o sabie, fiindcă prin acea înţepătură dureroasă 
care urma să fie moartea Sa pe Cruce se vor descoperi „gândurile din multe inimi”. 
Experienţa durerii mamei în faţa chinurilor Fiului ei o face pe Maica Domnului să 
devină adânc compătimitoare faţă de fiecare dintre noi, părtaşă durerilor şi nepu- 
tințelor noastre și, tocmai de aceea, mângâietoare şi ajutătoare tuturor. 


Evanghelistul amintește şi de văduva Ana, înaintată în vârstă în slujba Templului, 
care şi ea a fost mişcată de Dumnezeu spre a participa la acest moment al primei 
veniri a Pruncului Mântuitor în locașul Tatălui. Rolul ei în finalul acestui pasaj 
biblic este acela de a întări adevărul vedeniei lui Simeon și de a proroci pe Mesia 
tuturor celor care Îl aşteptau să vină, mai ales celor statornici în credință până la 
bătrâneţe. 


Viaţa sfântă, temei al legăturii omului cu Dumnezeu 


Dacă despre Simeon se spune că era drept şi temător de Dumnezeu, despre Ana 
aflăm că trăia în post şi rugăciuni, nedepărtându-se de templu. Așadar, darul 
profeției şi cel al comunicării cu Duhul lui Dumnezeu au întotdeauna ceva în 
comun cu un stil de viață aparte, în care se cultivă dreptatea, frica de Dumnezeu, 
asceza şi statornicia. De aceleași virtuţi se făceau părtași cu siguranţă la fel de mult 
Dreptul losif şi Maica Domnului şi, cu toate acestea, la auzul profeţiei lui Simeon, 
ei s-au mirat. Aceasta înseamnă că viaţa în conformitate cu poruncile lui Dumne- 
zeu nu înseamnă automat cunoașterea tuturor tainelor divine, vederea viitorului ori 
familiaritatea cu cele sfinte în aşa măsură, încât uimirea, surprinderea să dispară. 
Oamenilor sfinţi nu că Dumnezeu nu le descoperă toate ale Sale, ci mai degrabă EI 
le arată cele care le sunt de folos, iar ei nu caută cu înverşunare semne, minuni, 





revelări misterioase, ci, dimpotrivă, aşteaptă cu răbdare şi pace glasul Domnului. 
Un indiciu şi însoțitor al sfinţeniei este şi discreția, proprie lui Simeon şi Anei: 
despre ei nu se mai vorbeşte nicăieri în Scripturi, nici înainte şi nici după acest 
episod. 


Dacă drepţii Simeon și Ana ne sunt daţi pildă în slujirea Domnului cu statornicie, 
de-a lungul unei întregi vieţi, Dumnezeu ne este înfățişat de evanghelist în 
credincioşia Sa: în aceea că Îşi ţine cuvântul dat și trimite pe Fiul Său în lume, care 
urmează să răscumpere întreaga umanitate, respectând totodată şi legământul 
încheiat cu poporul Său în cele mai mici detalii, precum ritualurile tăierii împrejur, 
prezentării la templu, răscumpărării prin ofrande. Dintr-o altă perspectivă, de la 
Simeon și Ana învăţăm să fim prezenţi atunci când Dumnezeu ne cheamă: ei nu au 
întârziat atunci când au primit încredințare de la Duhul că urmează să se întâl- 
nească cu Mesia. lar pentru că limba română permite şi un astfel de înţeles, putem 
spune că Întâmpinarea Domnului nu înseamnă doar că cei doi bătrâni drepţi L-au 
întâmpinat pe Domnul, ci şi că, invers, Domnul i-a întâmpinat, pe treptele 
sanctuarului sfânt, pe cei doi slujitori aflaţi la apusul vieţii pământeşti, dezlegându- 
i în pace de îndatoririle împlinite cu fidelitate. 





Lect. dr. Alexandru Mihăilă - De ce femeia care naşte ar deveni „necurată“? 


În Luca 2:22, se relatează cum la împlinirea “zilelor curăţirii lor după Legea lui 
Moise, L-au adus pe Prunc la Ierusalim, ca să-L pună înaintea Domnului”. În v. 
24 se precizează că trebuie date ca jertfă: “o pereche de turturele sau doi pui de 
porumbei”. 


Dar despre ce jertfă este vorba? 


Trimiterea se face la Levitic 12, în care este prevăzută curățirea femeii după 
naştere. “Grăieşte fiilor lui Israel şi le zi: Dacă femeia va zămisli şi va naşte 
prunc de parte bărbătească, necurată va fi şapte zile, cum e necurată şi în zilele 
regulei ei. lar în ziua a opta se va tăia pruncul împrejur. Femeia Să mai şadă 
treizeci şi trei de zile şi să se curăţe de sângele său; de nimic sfânt să nu se 
atingă, şi la locaşul sfânt să nu meargă, până se vor împlini zilele curăţirii ei” 
(12:2-4). 


La finalul celor 40 de zile de la naştere, femeia trebuia să aducă jertfă ardere de tot 
(holocaust) un miel de un an şi jertfă pentru păcat (ebr.harta ') un pui de porumbel 
sau o turturică (v. 6). Dacă persoana era săracă (literalmente “nu-i va da mâna” — v. 
8), putea aduce în loc de miel tot un pui de porumbel sau o turturea. Acesta a fost 
chiar cazul Maicii Domnului (cf. Luca 2:24). S-ar înţelege apoi că abia prin 
aducerea jertfei femeia se curăţea: “Preotul va înfăţişa acestea înaintea Domnului 
şi o va curăţi şi curată va fi de curgerea sângelui ei” (Levitic 12:7). 


Păcatul şi slăbiciunea 





O primă întrebare care se pune este cum de naşterea produce necurăţie, dacă 
Dumnezeu binecuvântează înmulţirea oamenilor (Facere 1:28; 9:1)? Faptul de a 
muri lipsit de copii însemna de altfel pedeapsa divină pentru păcate grave (cf. 
Levitic 20:20-21). 


Dacă citim însă textul mai atent, observăm că se oferă explicaţii pentru starea de 
necurăţie. Lăuza este necurată ca la menstruaţie (“cum e necurată în zilele regulei 
ei” — Levitic 12:2). Nu este vorba aşadar de un păcat cu voie, ci de o slăbiciune a 
firii omeneşti care a devenit însă obişnuință. Trebuie aici precizat că termenul 
“păcat” (harta 'P) are în limba ebraică o conotaţie ce depăşeşte sfera pur morală. În 
Judecători 20:16 se spune despre bărbaţii aleşi dintre fiii lui Veniamin din Gibeea 
că “toţi aceştia, aruncând o piatră cu praştia, puteau să ochească un fir de păr şi nu 
dădeau greş (we-lo” yahati >)” (Biblia lui Cornilescu), pentru “a da greş” folosindu- 
se hiphil-ul verbului hata”. De altfel şi în greacă, hamartia păcat”, vine de la 


= ce 


verbul hamartano, care înseamnă “a rata ţinta”. 


Hatta't înseamnă deci “neizbândă”, “eşec”, fiind mai aproape de noţiunea de 
slăbiciune decât alți termeni care denumesc păcatul ca pe ceva voit. Peşa” de 
exemplu înseamnă “răzvrătire”, aşa cum se vede din 4 Regi 1:1: “După moartea lui 
Ahab, Moabul s-a răzvrătit (wayyiphşa ) împotriva lui Israel”, ceea ce evidenţiază 
conştientizarea şi asumarea voită (cf. Alex Luc, “Hata””, în: Willem A. 
VanGemeren (ed.), New International Dictionary of Old Testament Theology and 
Exegesis, Zondervan, Grand Rapids, 1997, vol. 2, p. 88). Aş pune în paralel aceasta 
cu lov 4:18: “Dacă El nu Se încrede în slujitorii Săi şi dacă găseşte vină 
(ebr. tohola) chiar îngerilor Săi”. Termenul tohola apare doar aici, fiind greu de 
interpretat, dar se pare că se înrudeşte cu arabul wahila, “a face o greşeală, a rata”. 
Îngerii nu păcătuiesc, dar nu sunt nici perfecţi ca Dumnezeu. 


În urma celor discutate mai sus, observăm că atunci când întâlnim termenul 
“păcat” trebuie să verificăm dacă este vorba de o transgresiune, de o răzvrătire 
(apropiat depeşa ") sau contextul ar sugera dimpotrivă doar o nereușită, o slăbiciune 
sau o eroare. Femeia lăuză devine aşadar necurată (rame 'a) nu în sensul unui păcat 
cu voie, ci asemănător necurăţiei (nidda) menstruației ca urmare a slăbiciunii 
organismului. 


Necurăţia şi curățirea 


Putem însă împinge lucrurile şi mai departe: ne punem întrebarea care este sursa 
necurăţiei? Să fie oare curgerea sângelui în sine? Trebuie aici să ne aducem aminte 
de o chestiune pe care am mai discutat-o, în legătură cu sacrificiul vacii roşii. 





Există şi necurăţie produsă de un obiect foarte sfânt, caz în care sursa necurăţiei nu 
stă în obiectul atins, ci în actul atingerii. În Mişna, tratatul Yadayim 4:6, se arată că 
existau discuţii între saduchei şi farisei cu privire la faptul că sfinţenia cărţilor 
canonice producea necurăția mâinilor (Jacob Neusner, The Mishna. A New 
Translation, Yale University Press, New Haven, 1988, p. 1130). Exemplul de mai 
sus ne ajută să înţelegem că nu neapărat un obiect care produce necurăţie este în 
sine necurat. Necurăţia poate proveni din atingerea lui, el în sine fiind sfânt. Ca 
atunci când, dacă am da buzna în Sfântul Altar, ne agonisim păcat, nu pentru că 
altarul e necurat, ci pentru că am intrat nepregătiţi, fără binecuvântare! 


Interesant că perioada necurăţiei depinde de copilul născut: dacă e băiat starea de 
necurăţie durează 40 de zile (7 + 33 — cf. Levitic 12:2-4), dar dacă e fată durează 
dublu, 80 de zile (14 + 66 — cf. Levitic 12:5). Să fie aceasta o dovadă că femeia îi 
este inferioară din punct de vedere cultic bărbatului? 


Dacă recurgem însă la textul original, lucrurile devin mai complexe. Şi în ebraică, 
şi în greacă se spune despre femeia lăuză că este necurată (ebr. famea, 
gr. akathartos)doar în prima parte (7 zile la naşterea unui băiat şi 14 la naşterea 
unei fete — Levitic 12:2). După această perioadă inițială urmează la băiat tăierea 
împrejur în ziua a opta (v. 3). În cealaltă perioadă, vreme de 33 sau 66 de zile, 


femeia “şade în sângele curăţirii” (ebr. bidmey tohora în v. 4 sau al demey 
tohora în v. 5). Nu se mai foloseşte termenul “necurată”, ci dimpotrivă se vorbeşte 
de “curăţire”, ceea ce ne arată că se află în plin proces de curăţire, înainte chiar de 
aducerea jertfei de păcat. Traducătorii greci au fost oarecum debusolaţi de 
sintagma “sângele curățirii” şi au tradus prinen haimati akatharto autes, 
înțelegând că femeia va sta încă “în sângele ei necurat”. 


Totuşi, prezenţa substantivului tohora, “curăţire” în textul ebraic, ne arată că 
această perioadă de după săptămâna inițială deja devine una de curăţire. Biblia 
Sinodală traduce parafrazat, dar corect ca idee generală: “Să se curețe de sângele 
său”. Ea încă nu este curată, dovadă că nu se poate atinge ce lucruri sfinte şi nici nu 
poate intra în sanctuar (Levitic 12:4). Dar este în proces de curăţire, realitate 
probată de numirea celor 40 sau 80 de zile “zilele curăţirii ei” (yemey tohorah). 
După Talmudul babilonian, tratatul Hullin 3 la, femeia are după săptămâna iniţială 
acces la sfera casnică, de exemplu la bărbatul ei (Jacob Milgrom, Leviticus 1-16, 
Yale University Press, New Haven / London, 1991, AB 3, pp. 749-750). Ea va 
aduce jertfa de păcat după împlinirea acestor zile de curățire, deci curățirea nu este 
adusă doar de jertfă, ci de trecerea perioadei respective. 





Înţelegem aşadar că aducerea jertfei de păcat nu presupune automat existenţa unui 
păcat anterior. Nici naşterea, nici perioada de lehuzie nu înseamnă ceva păcătos. 
Ca să înţelegem mai bine semnificaţia trebuie să discutăm puţin despre 
mentalitatea sacerdotală ebraică. 


Ierarhia participării la sfinţenie 


Pentru redactorii sacerdotali ai Pentateuhului, cosmosul era imaginat ca o ierarhie a 
participării la sfinţenia divină. Având în centru sanctuarul, Cortul Sfânt, lumea se 
configura într-o gradaţie concentrică a sfinţeniei. Nu avem spaţiul să detaliem şi să 
analizăm cercurile sistemului, dar este necesar să observăm că un cerc foarte 
important privea apartenenţa la obştea sfântă (qehal Yahwe). După Deuteronom 
23:1, cei cu defecte fizice nu puteau face parte din obştea sacră (“scopitul şi 
famenul”). A fi famen (castrat) nu însemna a fi păcătos, dar aparţineai unui cerc 
inferior faţă de cel al “adunării lui Iahve”. În Isaia 52:1 se insistă că cel netăiat 
împrejur nu poate intra în sanctuar ca şi cel necurat (“lerusalime, cetate sfântă! Că 
nu va mai intra în tine cel netăiat împrejur şi cel necurat!”). 


Femeia lăuză, având un corp slăbit după naştere, ca şi cea aflată la menstruaţie, 
aparține unei sfere inferioare, deşi nu are prin aceasta nici un păcat. Ea va fi 
reintegrată treptat: după şapte zile (sau 14) în sfera casnică, după 33 de zile (sau 
66) în sfera cultică. Rolul jertfei de păcat este mai degrabă acela de a marca 
intrarea în starea de deplinătate cultică. 


Pe de altă parte, în mentalitatea sacerdotală ebraică, masculinul se află într-un cerc 
superior faţă de feminin în ierarhia participării la sacralitate. Nu înseamnă 
inferioritate; de altfel, după redactorul sacerdotal, “masculinul şi femininul” 
reprezintă deopotrivă chipul lui Dumnezeu (Facere 1:26-27), concept-cheie în 
teologia sacerdotală. Însă bărbatul este inclus într-un cerc mai apropiat de sacru 
decât femeia: dovadă că preoții Vechiului Testament nu pot fi decât bărbaţi sau că 
există diferenţă de preţ la afierosirea pentru Domnul (o femeie puţin peste jumătate 
sau chiar jumătate din preţul unui bărbat în Levitic 27:2-7). 


Aceste observaţii ne înlesnesc şi înţelegerea pasajului din Luca 2:22, care 
menţionează împlinirea zilelor curăţirii lor (hemerai tou katharismou auton). S-ar 
înţelege că procesul de curățire se referă şi la Maica Domnului şi la Pruncul 
Hristos. Alte manuscrise au însă autes, ca şi cum curățirea s-ar aplica doar la Maica 
Domnului, iar, în fine, altele au autou, ca şi cum s-ar referi la Hristos (|. Howard 
Marshall, The Gospel of Luke, The Paternoster Press, Eerdmans, Grand Rapids, 
1978, NIGTC 3, p. 116). În contextul celor deja discutate, se poate înţelege că actul 





curățirii i-a privit pe amândoi, pe Maica Domnului şi pe Hristos, dar nu ca o 
curăţire de păcat, ci ca un act de intrare din starea de slăbiciune a firii la starea de 
deplinătate a participării cultice. 





Radu Alexandru - Imnul Întâmpinării Domnului - Nu pricep, Curată 


Imnul “Nu pricep, Curată”, cântat la Utrenia Întâmpinării Domnului, 
constituie, alături de Prohodul Mântuitorului, una dintre cele mai cunoscute şi 
îndrăgite cântări de cult din bisericile noastre. Popularitatea aparte a celor două 
imne poate fi înţeleasă din două perspective, teologică şi muzicală, ce se 
întrepătrund. 


Pe de-o parte, fiecare din ele este purtătoarea unui mesaj teologic aparte, în cazul 
de faţă, al teologiei praznicului Întâmpinării Domnului. Pe de alta, cele două imne 
au în comun faptul de a fi singurele cântări traduse din limba greacă, general 
cunoscute, ce păstrează fidel metrica (numărul silabelor şi poziţia accentelor) 
originalului. Acest fapt face ca fiecare stih al cântării să poată fi uşor de învăţat şi 
interpretat. 


“Nu pricep, Curată”: semnificaţii teologice 


Praznicul Întâmpinării Domnului, sărbătorit pe 2 februarie, ne face părtaşi acelui 
eveniment biblic în care Sfânta Fecioară Maria, conformându-se Legii (Lev. XII, 
8), a mers la templul din Ierusalim, la 40 de zile după naşterea Domnului, pentru 





curățirea ei. Pruncul Hristos a fost întâmpinat şi ţinut în braţe de bătrânul şi dreptul 
Simeon (Luca II, 22 ). 


În general, imnografia acestui praznic, şi îndeosebi cântarea "Nu pricep, Curată”, 
subliniază faptul că Mântuitorul lisus Hristos este vestit în templul din Ierusalim ca 
Mesia, Fiul lui Dumnezeu, Cel mult-aşteptat. Mântuitorul lisus Hristos, numit 
odinioară Cel vechi de zile, vine ca un "Prunc tânăr”, cu o putere de a înnoi nu 
numai legea veche, ci întreaga zidire. 


Cântarea "Nu pricep curată” prezintă în imagini deosebite momentul întâlnirii 
dintre Hristos şi Dreptul Simeon. Întemeindu-se pe contrastul dintre tinereţea 
Mântuitorului şi bătrâneţea lui Simeon, imnograful prezintă această întâlnire dintre 
Mântuitorul şi Simeon ca o întâlnire dintre Legea Nouă, Noul Testament şi Legea 
Veche, Vechiul Testament. Legea veche este legea care îmbătrâneşte aşteptând 
harul, aşteptând venirea harului. 


În aceste stihuri, Simeon este înfăţişat zicând: "Luminează-mi sufletul şi lumina 
de simţit”. Totodată acestea exprimă nevoia de avea toate puterile noastre, fizice 
şi duhovniceşti, luminate de Duhul Sfânt pentru a-L cunoaşte şi vesti pe 
Dumnezeu. 


“Nu pricep, Curată ” : perspectivă muzical-liturgică 


Din punct de vedere liturgic, stihurile ce compun cântarea "Nu pricep, Curată", se 
regăsesc în cadrul Cântării a IX-a a Canonului Întâmpinării Domnului. La 
Praznicele împărăteşti închinate Mântuitorului Hristos, pentru a se cinsti în chip 
deosebit sărbătoarea respectivă, Biserica a renunţat la troparul Ceea ce eşti mai 
cinstită. În locul acestor cântări au fost compuse nişte stihuri speciale numite 
"Megalinarii" sau "Mărimuri", pentru că s-a păstrat începutul de la Cântarea Maicii 
Domnului (Măreşte sufletul meu...), dar s-a continuat cu un text de laudă sau 
explicativ pentru sărbătoarea în cauză. 


La Întâmpinarea Domnului, Biserica, prin imnografii ei, a compus această 
minunată cântare, care are primul stih aşa: "Nu pricep, Curată, nici îngerii, 
nici oamenii, Maică şi Fecioară, ce în tine s-a săvârşit”. 


În forma pe care o avem în prezent, cântarea a fost alcătuită de către Dimitrie 
Suceveanu, în anul 1848, la laşi. Din punct de vedere al textului, cântarea nu 
respectă întru totul originalul grec, urmărindu-se mai mult păstrarea metricii 
bizantine. Cu timpul, cântarea "Nu pricep, Curată" a mai fost retipărită de Nectarie, 





Protopsaltul Sfântului Munte Athos, în anul 1889, cu acelaşi ritm ca la Dimitrie 
Suceveanu, dar cu o linie melodică diferită. În limba greacă, iniţială fiecărui vers al 
cântării "Nu pricep, Curată" formează pe verticală un acrostih care este aşezat în 
ordine alfabetică. 


Acest imn mai poartă numele de "Legănuşul”, pentru că, în vechime, dar şi în 
prezent la unele mănăstiri (în special cele din Muntele Athos) se leagănă 
policandrele din biserică. 


"Nu pricep, Curată” 


Dimitrie Suceveanu - Nu pricep Curată, gl. III 
http://www.youtube.com/watch?v=NiibgRLo9fs&feature=player_embedded 


Nu pricep Curata..: 


https://www.youtube.com/watch?v=O0OPjob-i7Q4 


Nu pricep „curată - Gh Cucu: 


https://www.youtube.com/watch?v=6uobkkA C2nQ 


ste aie ate 
Nu pricep, Curată, nici îngerii, nici oamenii, Maică şi Fecioară, ce în tine s-a 
săvârşit. 


În mâini ţine Simeon bătrânul, îmbrăţişat, pe al legii Făcător şi Stăpânul tuturor. 
Ziditorul pe Adam, ca să mântuiască vrând, în curatul pântece îl sălăşlui pe el. 
Neamul tot cel omenesc, Curată te fericim, cu credinţă te slăvim, o Maică lui 
Dumnezeu. 


Veniţi, pre Hristos vedeţi, pe al tuturor Stăpân, pe Care astăzi Simeon îl şi poartă în 
locaş. 

Cel ce cauţi spre pământ şi el se cutremură, cum şezi în mâini de bătrân, cum 
braţele Lui Te ţin. 

Trăind încă Simeon până pre Hristos văzu, către Dânsul a strigat: slobozeşte-mă 
acum. 


Cleşte tainic prorocit, ce în pântecele tău, pe cărbunele Hristos, porţi fără de ardere. 
A se face om voind , mai întâiul Dumnezeu , se aduce în lăcaş, de zilele patruzeci. 


Că din cer S-a pogorât, a toate Stăpân fiind, pe Acesta Simeon, preotul îl primi. 





Luminează-mi sufletul şi lumina de simţit, căci curat pre Dumnezeu văzând, să-L 
vestesc la toţi. 


Maică şi Fecioară, tu curată ce tânăr Prunc, în Biserică aduci, pe braţele lui 
Simeon. 
Slobozire Ţie cer, acum Ziditorule, că Hristoase Te văzui, rază mântuielnică. 


Cel de slujitori de sus, cu cutremur ascultat, astăzi însă Simeon, în mâini [Il 
îmbrățişă. 


Cel din fire singurit, şi în Feţe trei unit, să păzeşti pe robii tăi , pe cei ce în tine 
cred. 


Maică a lui Dumnezeu, nădejdea creştinilor, să păzeşti pe toţi cei ce în tine 
nădăjduiesc. 





Pr. lect. dr. Lucian Petroaia - Imnurile Intâmpinării Domnului, „leagăn” al 
Luminii 


În ziua a 40-a de la Naşterea Domnului, creștinătatea prăznuieşte un moment 
semnificativ legat de viaţa pământească a Mântuitorului, aducerea Lui, ca Prunc, la 
templu. 


În vechime, creştinii aprindeau făclii de ceară, pe care le purtau în mâini, arătând 
„strălucirea luminii divine”, dar şi „luminile strălucitoare ale sufletelor” care Îl 
întâmpină pe Hristos, după cum tâlcuieşte Sfântul Sofronie al Ierusalimului. Și 
astăzi, poporul nostru ortodox se bucură de acest praznic împărătesc, numit 
„Întâmpinarea Domnului” sau „Stretenia”. 


Despre acest eveniment consemnează, detaliat, Sfântul Luca în Evanghelie (cap. 2, 
22-40), arătând că Maica Domnului vine cu Pruncul la templu, la sorocul cerut de 
legea mozaică - „când s-au împlinit zilele curăţirii ei” (Levitic 12, 4), pentru a-L 
afierosi (închina) Domnului (Ieşirea 13, 12; 22, 29; Numerii 8, 16). Ritualul 
presupunea aducerea, pentru jertfă, a unei perechi de turturele sau a doi pui de 
porumbei (Leviticul 12, 8). 


Din însemnările pe care le lasă pelerina Egeria în „Jurnalul” său, cât şi din alte 
surse, aflăm că această sărbătoare se ţinea, cu fast, la Ierusalim încă din veacul al 
IV-lea. 


In secolele V-VI, sărbătoarea se extinde în tot Răsăritul creştin, apoi se gene- 
ralizează în întreaga creştinătate, având o particularitate: creştinii aprindeau făclii 





de ceară, pe care le purtau toţi în mâini, arătând astfel „strălucirea luminii divine”, 
dar şi „luminile strălucitoare ale sufletelor” care II întâmpină pe Hristos, după cum 
tâlcuieşte Sfântul Sofronie al Ierusalimului. 


Dată fiind „ţinerea” cu mare cinste a acestui praznic, mulţi dintre cunoscuțţii 
scriitori de cântări şi melozi ai Bisericii Ortodoxe s-au străduit a înfrumuseţa 
sărbătoarea prin compoziţii imnografice de rafinament. Amintim aici de Sfinţii 
Roman Melodul, loan Damaschinul, Andrei Criteanul şi Cosma al Maiumei, de 
patriarhul Gherman, de Anatolie şi Andrei Pirus. Aceste „faceri imnografice” 
ilustrează şi desluşesc multe dintre sensurile teologice şi duhovniceşti ale 
praznicului. 


Pruncul 


Cine este acest Prunc, între ceilalți copii aduşi la templu, în jurul Căruia toţi 
exultă? E întrebarea care, cu certitudine, îi frământa pe martorii oculari ai eveni- 
mentului. Aparent un copil obişnuit, Pruncul lisus este „Ce/ Unul Născut din 
Tatăl mai înainte de veci şi Unul Născut din Fecioară” (Stihiră, Canonul 
Utreniei, Cântarea a III-a) şi „Cuvântul cel fără de început, Pricinuitorul fiinţei 
tuturor” (Stihiră, Canonul Utreniei, Cântarea a IV-a). 


Imnografii doxologesc şi mărturisesc, deci, pe Fiul lui Dumnezeu, care Se 
întrupează, Se naşte şi Se arată ca Prunc, EI fiind „Lumina cea Neînserată, Cel ce 
stăpâneşte pacea...” (Stihiră, Canonul Utreniei, Cântarea a V-a) şi „Mântuirea 
Care a venit popoarelor de la Dumnezeu” (Catavasie, Canonul Utreniei, 
Cântarea a VI-a). 


Fiul lui Dumnezeu vine în Templu, ca Prunc, fiind de fapt „Făcătorul Legii şi 
Stăpânul tuturor...”, pentru a-Şi începe lucrarea Sa de mântuire a omului şi de 
restaurare a întregii creaţii. Pe de o parte, El împlineşte Legea, dar mai mult o 
desăvârşeşte prin aceea că, în Persoana Sa, El aduce firea umană în ascultarea şi 
sub înrâurirea directă a firii Sale dumnezeieşti; „tămăduieşte firea umană de 
neascultare şi preface blestemul în binecuvântare”, după cum învaţă Sfântul 
Grigorie Palama. 


Nu întâmplător, bătrânul losif pregătise pentru jertfă doi porumbei - simbol al 
păcii, nevinovăţiei şi blândeţii, după cum tâlcuieşte Sfântul Maxim Mărturisitorul, 
şi două turturele - simbol al sfinţeniei şi al armoniei cu care urma să se umple 
întregul Cosmos, prin Hristos, precizează Sfântul Chiril al Alexandriei. 





Toate aceste calităţi aveau să se regăsească şi să se arate la cotele sublimului, în 
Persoana Domnului care vine să „întindă mâna lui Adam ” şi să îndrepte „pe cel 
întâi zidit, care prin înşelăciune ajunsese cu minte de prunc” (Stihiră, Canonul 
Utreniei, Cântarea a III-a). 


Bătrânul Simeon 


EI nu este un om obişnuit, nu este un moş învechit în zile. În textul imnografic este 
numit „dumnezeiescul bătrân” (Stihiră, Canonul Utreniei, Cântarea a V-a), 
sintagma amintind de caracterizarea pe care i-o face Sfântul evanghelist Luca: 
„Drept şi temător de Dumnezeu... şi Duhul Sfânt era asupra lui” (2, 25). 


EI fusese, odinioară, „slujitorul cel ce a sfârşit de lucrat în umbra Legii” (Stihiră, 
Canonul Utreniei, Cântarea a IX-a). Aceasta este o aluzie la întâmplarea care 
face din neîncrezătorul traducător al textului de la Isaia 7, 14 subiectul unui 
miracol: depăşind cu mult epoca stăpânirii lui Ptolemeu Philadelphul, Simeon „nu 
poate muri” până ce nu are să vadă „cu ochii” pe Fecioara şi pe Pruncul 
dumnezeiesc. 


Nimeni însă nu a ştiut noima acelei „nemuriri” pe care bătrânul ascultător de graiul 
îngerului (ebraicul „simeon” se tâlcuieşte cu „ascultare”), exponent al poporului 
care aştepta pe Mesia, şi-o asumase fără voia lui. Toată viaţa sa, de peste trei 
veacuri şi jumătate (potrivit tradiţiei creştine), rămâne „făinuitor al celor negrăite” 
(Stihiră, Canonul Utreniei, Cântarea a IV-a). inuse taina în inima sa. Acum, 
când vede Pruncul şi pe Maica Lui, bătrânul devine, într-o clipă, „slujitorul 
propovăduitor al harului celui nou” (Stihiră, Canonul Utreniei, Cântarea a LĂ- 
a). Simte că sub fragilitatea Pruncului pe care Îl primeşte pe braţe Se ascunde 
Dumnezeu în atotputernicia Sa. Are acum certitudinea că Dumnezeu pogorâse ca 
Om între oameni. 


Înţelegând că vestirea îngerului şi aşteptarea i s-au împlinit, bătrânul uitat de timp 
strigă cu putere către Fecioara: „0, Preacurată! Bucură-te! Căci cuprinzi ca un 
Tron pe Dumnezeu! Foc porţi, Preacurată, şi mă înfricoşez... tu ca un cleşte, cu 
mâinile mă luminezi dându-mi pe Acela pe care Îl porţi” (Stihiră, Canonul 
Utreniei, Cântarea a V-a). 


Ochii săi, mai mult orbi decât văzători, străvăzând duhovniceşte în Prunc pe Însuşi 
Mesia, îi aduc înţelegerea că lucrarea dumnezeiască de mântuire a lumii a început. 
Implinit în cuget, el rosteşte tulburătoarea rugăciune: „Acum slobozeşte pe robul 





Tău, Stăpâne, după cuvântul Tău, în pace...”, text care a intrat în rânduiala 
Vecerniei. 


Bătrânul, hristofor cu mâinile sfințite de dulcea şi mult-aşteptata povară, Mesia - 
Prunc, cere şi dezlegarea de a spune tuturor taina: „Luminează-mi sufletul şi cu 
lumină Simţită Să văd limpede şi să Te vestesc pe Tine Dumnezeu” (Stihiră, 
Canonul Utreniei, Cântarea a LX-a). 


lar imnograful ne spune ce poate Simeon a mărturisi celor care văzuseră demult, 
proroceşte, „ca prin nor”, pe Mesia şi pe care are să-i întâlnească Dincolo, 
aşteptând şi ei izbăvirea din şeol, tărâmul umbrelor: „Lui Adam, celui ce locuieşte 
în iad, merg să-i dovedesc şi Evei să-i aduc bună vestire!” (Stihiră, Canonul 
Utreniei, Cântarea a VII-a). 


Maica şi Fecioara 


Este învăluită în discreţie. Sfântul Luca evanghelistul nu consemnează nici un 
cuvânt al ei rostit acum. Ea grăieşte prin însăşi prezenţa sa luminoasă şi prin 
persoana sa graţioasă, plină de lumină dumnezeiască, fapt pentru care imnografii o 
numesc: „sfinţita Maică, cea mai presus decât Templul” (Stihiră, Vecernia mare, 
la Litie), „Nor uşor, pe care a venit Soarele Hristos” (Stihiră, Canonul Utreniei, 
Cântarea ID, „Chivotul sfințirii... Maică nepătată” (Stihiră, Canonul Utreniei, 
Cântarea a IV-a), „Cleştele cel tainic ce a luat în pântece pe Cărbunele Hristos” 
(Stihiră, Canonul Utreniei, Cântarea a LĂ-a). 


Prin Pruncul Cel împreună cu dânsa, pe ea o prea cinsteşte bătrânul Simeon, care, 
deşi „om după fire, devine acum lăudător al ei, ca un înger”, spune Sfântul Vasile 
cel mare. 


Pe ea o laudă prorociţa Ana, cea „logodită cu Templul” şi neîncetat rugătoare, 
arătând tuturor că Pruncul cel minunat avea să aducă izbăvirea lumii. 


Pe ea o prea slăvesc imnografii, în chip unic, prin cântarea a IX-a din Canonul 
Utreniei, care, intonată dulce, seamănă cu un cântec de leagăn: „Nu pricep, 
Curată, nici îngerii, nici oamenii, Maică şi Fecioară ce în tine S-a săvârşit... ”, În 
spaţiul monahal, aceste cântări specifice praznicului se numesc „Legănuşul” şi 
trimit la duioşia cu care Maica ţine Pruncul, Îl leagănă şi Îl proaduce la Altar. 
Scena, de o delicateţe necuvântată, a trecut şi în icoana praznicului, „cronică” în 
lumină, culoare, contururi şi har, care nuanţează textul imnografic. 





Daruri ale praznicului pentru noi, cei de astăzi 


Din locul său de aşteptare, bătrânul a suit în calendarul creştin, fiind cinstit, 
împreună cu prorociţa Ana, în ziua de 3 februarie, ca „Sfântul şi dreptul Simeon, 
primitorul de Dumnezeu”. Este cântat prin imnologii măiestrite şi acatist şi este 
invocat ca „apărător al copiilor mici”. 


Despre sfintele sale moaşte ştim că, sub împăratul Justin II (565-578), au fost 
aduse în Biserica Chalkoprateia din Bizanţ; răpite de cruciați, au ajuns o vreme în 
oraşul Zadar - Croaţia de astăzi, iar după 1243 au fost luate de venețieni şi aşezate 
în fosta Biserică „San Simeone” din Veneţia. 





Nicolae Pintilie: „Acum slobozeşte” - rugăciunea biblică a Bisericii 


Această veche rugăciune subliniază credinţa Bisericii în cele două firi ale Mân- 
tuitorului lisus Hristos - dumnezeiască şi omenească. Bătrânul Simeon ne tran- 


smite, peste veacuri, că lisus este adevăratul Mesia, Cel care va izbăvi întreg 
neamul omenesc de robia morţii. 

„Acum Slobozeşte pe robul Tău, Stăpâne, după cuvântul Tău, în pace, că văzură 
Ochii mei mântuirea Ta, pe care ai gătit-o înaintea feţei tuturor popoarelor; 


lumină spre descoperirea neamurilor şi slava poporului Tău Israel” (Luca 2, 29- 
32). 


În cadrul slujbelor bisericeşti, principalul fond îl constituie cel biblic. Cea mai 
mare parte a formulărilor liturgice pe care le auzim, până astăzi, în cadrul liturgic 
vin din cuvintele Sfintei Scripturi. Încă din primele trei secole, creştinii au folosit 
cântări şi rugăciuni de inspiraţie biblică. Pe lângă cântarea Maicii Domnului şi a 
Sfintei proorociţe Ana, cea mai veche rugăciune biblică utilizată în cultul liturgic 
creştin este rugăciunea „Acum slobozeşte”. 


Această veche rugăciune subliniază credinţa Bisericii în cele două firi ale Mân- 
tuitorului lisus Hristos - dumnezeiască şi omenească. Bătrânul Simeon ne tran- 


smite, peste veacuri, că lisus este adevăratul Mesia, Cel care va izbăvi întreg 
neamul omenesc de robia morţii. 





Al doilea aspect al rugăciunii menţionate reliefează faptul că, prin Israel, dreptul 
Simeon nu se referea la poporul Israel în sine, din punct de vedere etnic sau 
teritorial, ci se referă la noul Israel, noul mod de viață pe care Mântuitorul l-a adus 
prin jertfa Sa de pe Cruce. 





Gheorghe Anghel - Erminia icoanei Întâmpinării Domnului 


Sfintele icoane fac parte din mărturisirea dreptei credinţe, încât nimeni nu poate fi 
ortodox dacă nu cinsteşte sfintele icoane, spune Părintele patriarh şi evidenţiază că 
acestea nu se adaugă la credinţa ortodoxă ca o anexă, ci o exprimă într-o formă 
completă. 


În fiecare an cinstim în data de 2 februarie cinstim Întâmpinarea Domnului. Acest 
praznic reprezintă celebrarea anuală a zilei în care Sfânta Fecioara Maria, confor- 
mându-se legii (Lev. 12, 8), a mers la templul din Ierusalim, la 40 de zile după 
Naşterea Domnului, pentru curățirea ei, când dumnezeiescul Prunc a fost întâm- 
pinat şi ţinut în braţe de bătrânul şi dreptul Simeon (Luca 2, 22 s.u.). Aceasta se 
serbează la 40 de zile după Naştere, adică la 2 februarie. 


Prima menţiune documentară despre existenţa acestei sărbători este cea din memo- 
rialul de călătorie al pelerinei Egeria (sec. IV). O altă menţiune istorică este cea a 
Sfântului Chiril al Ierusalimului (381) care a lăsat posterității un panegiric la 
această sărbătoare. 





Mărturiile despre existenţa sărbătorii se înmulțesc spre sfârşitul secolului V, după 
cum aflăm din Liturgica generală a părintelui Ene Branişte. 


Pe la începutul sec. VI, Sever al Antiohiei (512-518) pretindea că sărbătoarea 
Întâmpinării ar fi fost de curând introdusă la Ierusalim şi că era necunoscută la 
Antiohia. Dar, între timp, s-a descoperit o omilie inedită a Sfântului loan Gură de 
Aur, la Antiohia (deci, între 386-398), la sărbătoarea „Curăţirii Mariei”, omilie 
care s-a dovedit autentică. 


In continuare vă vom prezenta explicativ modul în care este zugrăvită scena Intâm- 
pinării Domnului. 


Icoana sărbătorii ne dezvăluie patru personaje grupate în jurul Pruncului lisus. 
Pruncul nu apare înfăşat, ci îmbrăcat în tunică, binecuvântând. 


Baldachinul şi sfânta masă pictate în icoană indică locul unde se desfăşoară 
evenimentul, fiind modul simplu, schematic, de a reprezenta un templu. 


Icoana ne înfăţişează pe Maica Domnului apropiindu-se de dreptul Simeon, care se 
află în faţa Sfintei Mese sau într-o latură a ei. Fecioara Maria îl ţine pe Pruncul 
Hristos în braţe şi i-L întinde lui Simeon. 





După cum aflăm din volumul semnat de teologul Constantine Cavarnos, Ghid de 
Iconografie bizantină, „iconarii vechi, care aveau o înţelegere mai profundă a 
principiilor iconografice decât cei moderni, îl reprezentau pe Hristos - cea mai 
importantă figură din această scenă - în centru sau aproape de centru. Aceasta, 
după principiul perspectivei psihologice”. 


În general, dreptul Simeon este pictat cu părul alb şi cu o expresie de cutremurare, 


privind la Prunc sau ţinându-L în braţe. Expresia chipului lui Simeon, ne spune C. 
Cavarnos, aminteşte de cuvintele pe care Sfântul evanghelist Luca i le atribuie: 
„Acum slobozeşte pe robul Tău, Stăpâne, după cuvântul Tău, în pace” (Lc. 2, 29). 





Maica Domnului este înfăţişată tânără, iar în reprezentările în care nu îl ţine pe 
Hristos în braţe, mâna ei dreaptă stă întinsă într-un gest de rugăciune. 


În spatele Maicii Domnului este zugrăvit dreptul Iosif care ţine, într-o colivie, două 
turturele pe care le aduce la templu, după Legea mozaică (cf. Lwv. 5, 7: lar de nu va 
fi în stare să aducă jertfă o oaie, pentru vina păcatului său, să aducă Domnului două 
turturele sau doi pui de porumbel: unul jertfă pentru păcat, iar altul ardere de tot). 


In unele reprezentări ale acestui eveniment, în spatele lui Iosif sau în spatele lui 
Simeon, ori între Maica Domnului şi losif, se află prorociţa Ana, fiica lui Fanuel. 


Conform relatării despre ea din Evanghelia după Luca, Ana este înfăţişată ca o 
femeie bătrână. Ține în mână un filacter desfăşurat pe care stă scris: „Pruncul a 
întărit cerul şi pământul”. 


Primele reprezentari ale acestui praznic se păstrează pe mozaicul de la Basilica 
„Santa Maria Maggiore“ din Roma (secolul al V-lea) şi pe relicvarul din Muzeul 
Lateran (secolele V-VI). 





Aducerea lui Hristos la templu este descrisă pe larg de Sfântul evangelist Luca 
(cap. 2, vs. 22 - 40): În vremea aceea au adus părinţii pe lisus Pruncul în 
Ierusalim, ca Să-L pună înaintea Domnului precum este scris în legea 
Domnului, că orice întâi-născut de parte bărbătească, să fie închinat Domnului 
şi să dea jertfă, cum zice în legea Domnului, o pereche de turturele sau doi pui 
de porumbel. 


Dar iată, era un om în Ierusalim, anume Simeon; şi omul acela era drept şi 
temător de Dumnezeu, aşteptând mângâierea lui Israel şi Duhul Sfânt era 
asupra lui. lar el era înştiinţat de Duhul Sfânt că nu va vedea moartea, până ce 
nu va vedea pe Hristosul Domnului. Şi din îndemnul Duhului a venit la templu, 
tocmai când părinţii aduceau acolo pe lisus Pruncul, ca să facă pentru Dânsul 
după obiceiul legii. 


Atunci Simeon a luat Pruncul în braţele sale, a binecuvântat pe Dumnezeu şi a 
zis: acum, liberează pe robul Tău, Stăpâne, după cuvântul Tău, în pace; că au 
văzut ochii mei mântuirea Ta, pe care ai pregătit-o înaintea feţei tuturor 
popoarelor; lumină spre descoperirea neamurilor şi slavă poporului Tău Israel. 


Iar Iosif şi mama Lui se mirau de cele grăite despre Prunc. Și Simeon i-a 
binecuvântat, iar către Maria, mama Lui, a zis: iată, Acesta este pus spre 
căderea şi ridicarea multora din Israel şi ca un semn, care va stârni împotriviri. 
Iar prin însuşi Sufletul tău va trece sabie, ca să se dea pe faţă gândurile din 
multe inimi. 


Mai era acolo proorocița Ana, fata lui Fanuil, din neamul lui Aşer, ajunsă la 
adânci bătrâneţe, care trăise cu bărbatul ei numai şapte ani de la căsătorie. lar 
de optzeci şi patru de ani era văduvă şi nu se depărta de la templu, slujind lui 





Dumnezeu ziua şi noaptea, în posturi şi în rugăciuni. In ceasul acela, venind şi 
ea acolo şi aducând, de faţă cu toți, slavă lui Dumnezeu, vorbea despre Prunc 
tuturor celor care aşteptau mântuirea lui Israel. 


După ce părinţii, au Săvârşit toate, potrivit legii Domnului, s-au întors în 
Galileea, în oraşul lor Nazaret. lar Pruncul creştea şi se întărea cu duhul, 
umplându-se de înţelepciune; şi harul lui Dumnezeu era peste Dânsul. 





Constantine Cavarnos - Întâmpinarea Domnului în iconografie 


Intâmpinarea Domnului, care se prăznuieşte pe 2 februarie, este descrisă astfel: 


În centrul compoziţiei, în partea stângă sau în dreapta, se află un baldachin, iar 
sub el o Sfântă Masă. Acesta este modul simplu, schematic, de a reprezenta un 
templu. 


Maica Domnului se apropie de dreptul Simeon, care se afla în faţa Sfintei Mese 
sau într-o latură a ei. Ea îl ţine pe Pruncul Hristos în braţe şi i-L întinde lui 
Simeon. 


Iconarii vechi, care aveau o înţelegere mai profundă a principiilor iconografice 
decât cei moderni, îl reprezentau pe Hristos - cea mai importantă figură din această 
scenă -in centru sau aproape de centru. Aceasta, după principiul perspectivei 
psihologice. Observăm că acest principiu există şi în mozaicul de secol XI al 
Bisericii Hosios Lukas din Boeţia. 


Pruncul nu este gol, ci îmbrăcat. Uneori, Simeon apare descris cu Pruncul în 
brațe. Dreptul Simeon este bătrân, are părul lung şi o expresie de cutremurare, 
privind la Prunc sau ţinându-L în braţe. Expresia chipului lui Simeon aminteşte de 
cuvintele pe care Sfântul Evanghelist Luca i le atribuie: "Acum slobozeşte pe robul 
Tău, Stăpâne, după cuvântul Tău, în pace" (Le. 2, 29) 





Maica Domnului este înfăţişată tânără. Dacă nu ţine Pruncul în braţe, căci i L-a 
dat lui Simeon, mâna ei dreaptă Stă întinsă într-un gest de rugăciune. 


În spatele Maicii Domnului stă, cucernic, dreptul Iosif, ţinând în faldul 
veşmântului Sau, într-o colivie, două turturele pe care le aduce la templu, după 
Legea mozaică. 


In unele reprezentări ale acestui eveniment, în spatele lui Iosif sau în spatele lui 
Simeon, ori între Maica Domnului şi Iosif, se afla prorocița Ana, fiica lui 
Fanuel. Ana L-a slujit pe Dumnezeu în templu din tinereţea ei "în post şi în 


rugăciuni" (Lc. 2, 37). Conform relatării despre ea din Evanghelia după Luca, Ana 


este înfăţişată ca o femeie bătrână. Ține în mână un filacter desfăşurat pe care stă 
scris: "Pruncul a întărit cerul şi pământul" 


Toate persoanele menţionate - Hristos, Maica Domnului, losif şi Ana - sunt 
reprezentate cu aureole. Icoana poartă inscripția: "Aducerea lui Hristos la templu”. 


Aducerea lui Hristos la templu este descrisă pe larg de Sfântul Luca, 2,22-38, 
astfel: 


"Şi când s-au împlinit zilele curăţirii lor, după legea lui Moise, L-au adus pe 
Prunc la Ierusalim, ca să-L pună înaintea Domnului, precum este scris în Legea 
Domnului, că orice întâi-născut de parte bărbătească să fie închinat Domnului, 
şi să dea jertfă, precum s-a zis în Legea Domnului, o pereche de turturele sau doi 
pui de porumbel. Și iată era un om în Ierusalim, cu numele Simeon; şi omul 
acesta era drept şi temător de Dumnezeu, aşteptând mângâierea lui Israel, şi 
Duhul Sfânt era asupra lui. Și lui i se vestise de către Duhul Sfânt că nu va 
vedea moartea până ce nu va vedea pe Hristosul Domnului. Şi din îndemnul 
Duhului a venit la templu; şi când părinţii au adus înăuntru pe Pruncul lisus, ca 
să facă pentru El după obiceiul Legii, el L-a primit în braţele sale şi a 
binecuvântat pe Dumnezeu şi a zis: "Acum Slobozeşte pe robul Tău, Stăpâne, 
după cuvântul Tău, în pace, că ochii mei văzură mântuirea Ta, pe care ai gătit-o 
înaintea feţei tuturor popoarelor, lumină spre descoperirea neamurilor şi slava 
poporului Tău Israel”. Iar losif şi mama Lui se mirau de ceea ce se vorbea 
despre Prunc. Și i-a binecuvântat Simeon şi a zis către Maria, mama Lui: "lată, 
Acesta este pus spre căderea şi spre ridicarea multora din Israel şi ca un semn 
care va Stârni împotriviri Și prin Sufletul tău va trece sabie, ca să se descopere 
gândurile din multe inimi”. Şi era şi Ana prorociţă, fiica lui Panuel, din 
Seminţia lui Aser, ajunsă la adânci bătrâneţe şi care trăise cu bărbatul ei şapte 
ani de la fecioria sa. Şi ea era văduvă, în vârstă de optzeci şi patru de ani, şi nu 





se depărta de templu, slujind noaptea şi ziua în post şi în rugăciuni. Şi venind ea 
în acel ceas, lăuda pe Dumnezeu şi vorbea despre Prunc tuturor celor ce 
aşteptau mântuire în lerusalim. 


In vechile biserici cu turlă, Aducerea lui Hristos la Templu se află, de obicei, în 
aceeaşi absidă cu Naşterea - cea sudică -, pe latura ei vestică. 


Troparul (apolytikion) care se cântă pe 2 februarie, atunci când se prăznuieşte acest 
eveniment, îl redă astfel: 


"Bucură-te cea plină de dar, Născătoare de Dumnezeu Fecioară, că din tine a 
răsărit Soarele Dreptăţii, Hristos Dumnezeul nostru, luminând pe cel din 
întuneric: Veseleşte-te şi tu, bătrânule drepte, cel ce ai primit în braţe pe 
slobozitorul sufletelor noastre. Cel ce ne-a dăruit nouă şi înviere" (Tropar, glas 
V. 


Acest tropar oferă o descriere mult mai simplă a Aducerii lui Hristos la templu 
decât icoana sau Evanghelia. Nu pomeneşte despre dreptul losif sau despre 
prorocița Ana; vorbeşte numai despre cele trei persoane principale: Hristos, Maica 
Domnului şi "bătrânul drept" Simeon. 


Una dintre Mărimurile care se cântă tot în acea zi îl menţionează şi ea numai pe cei 
trei. Dar face referire şi la templu: 

"Astăzi Sfinţita Maică şi cea mai înaltă decât Biserica, la Biserică a venit, 
arătând lumii pe Făcătorul de lume şi Dătătorul Legii, pe Care şi în braţe 


primindu-L bătrânul Simeon, bucurându-se, ” strigat: "Acum slobozeşte pe 


robul Tău, că Te-am văzut pe Tine, mântuirea sufletelor noastre”." 





Obiceiuri la Întâmpinarea Domnului - Obiceiuri de Stretenie 

Obiceiuri de Stretenie - Ziua Ursului 


La 40 zile după Crăciun, la 2 februarie, când biserica ortodoxă sărbătoreşte 
Întâmpinarea Domnului, spiritualitatea populară păstrează sărbătoarea numită 
Stretenie sau Ziua Ursului. Se consideră că în această zi anotimpul rece se 
confruntă cu cel cald, sărbătoarea fiind un reper pentru prevederea timpului 
calendaristic. 


Oamenii puneau schimbarea vremii pe seama comportamentului paradoxal al 
ursului, numit mare sau Martin. Pentru a câştiga bunăvoința animalului sălbatic ei 
aşezau, pe potecile pe unde obişnuia să treacă acesta, bucăţi de carne sau vase cu 
miere de albine. 


Se consideră că puterea acestui animal era transferată asupra oamenilor, în special 
asupra copiilor, dacă aceştia se ungeau, în ziua de 2 aprilie, cu grăsime de urs. De 
asemenea, pentru a fi puternici şi căliți în viaţă, copiii firavi erau botezați cu 
numele de Ursu. 


Bolnavii de "sperietoare" erau trataţi în această zi prin afumare cu păr smuls dintr- 
o blană de urs iar, în satele pe unde se întâmplă să treacă țiganii ursari, se obişnuia 
ca bărbaţii să fie "călcaţi terapeutic" de către urşii dresați. 


Schimbarea anotimpurilor era pusă pe seama apariţiei sau dispariţiei ursului, la 2 
aprilie, credinţa întâlnită nu numai la bucovineni ci şi în întreg spaţiului carpatic, în 
nordul Europei şi chiar în unele zone din America. 


Se credea că, dacă în această zi este soare, ursul iese din bârlog şi, văzându-şi 
umbra, se sperie şi se retrage, prevestind, astfel, prelungirea iernii cu încă 6 
săptămâni. Dimpotrivă, dacă în ziua de Stretenie cerul este înnorat, ursul nu-şi 





poate vedea umbră şi rămâne afară, prevestind slăbirea frigului şi apropierea 
primăverii. 


De ziua ursului, în funcție de starea vremii, bătrânii făceau prognozarea timpului 
optim al culturilor de peste an, stabilind acum un adevărat "grafic" al semănăturilor 
de primăvară. 


Ziua era considerată, pe alocuri, ca fiind şi începutul anului nou pomi-viticol. Prin 
livezi se purtau adevărate dialoguri între pomicultori şi pomi iar pomii fructiferi 
fără rod în anul ce a trecut erau ameninţaţi cu securea. Se credea că, în felul acesta, 
pomii vor fi determinaţi să rodească. 


Legat de acest moment calendaristic, se mai credea că Stretenia, sub înfăţişarea 
unei divinităţi meteorologice feminine, trecea peste ape. Dacă acestea nu erau 
îngheţate, Stretenia făcea un pod de gheaţă peste ele. 





Pr. Silviu Cluci - Templul din Ierusalim 

Templul lui Solomon sau primul Templu din Ierusalim a fost lăcașul sfânt al 
vechilor evrei. După izvoarele biblice, ar fi fost construit de Solomon pe Muntele 
Moria din Ierusalim, identificat cu Muntele Templului din zilele noastre. După 
relatarea biblică, templul a fost distrus în timpul cuceririi regatului ludeei de către 
babilonieni, în anii 587-586 î.Hr. 


Al doilea Templu din Ierusalim a fost construit de către exilaţii evrei întorşi din 
Babilon în timpul dominaţiei persane în Palestina sau ludeea antică, pe locul 
Templului lui Solomon, la circa 70 ani de la distrugerea primului Templu, deci pe 
la anul 516 î.Hr. 


Templul a fost apoi restaurat şi mărit în secolul 1 î.Hr., în timpul domniei regelui 
Iudeei, Irod cel mare. Templul lui Irod era constituit din trei zone concentrice care 
se înălțau treptat, începând de la nivelul esplanadei şi culminând cu Sfânta Sfin- 
telor. 


Curtea păgânilor 





Prima treaptă, care cuprindea aproape jumătate din toată suprafaţa, se numea 
„Curtea păgânilor” şi era înconjurată de ziduri cu portice acoperite. Aceste portice 
serveau drept adăpost împotriva soarelui şi ploii. Sub unul dintre aceste portice a 
şezut lisus, pe când avea doisprezece ani, în mijlocul cărturarilor, ascultându-i şi 
întrebându-i (Luca 2, 46). În timpul misiunii Sale, când lisus venea în Ierusalim, 
propovăduia sub aceste portice din „curtea neamurilor”. 


Sfântul evanghelist loan spune: „Şi era atunci la Ierusalim sărbătoarea înnoirii 
templului şi era iarnă. lar lisus umbla prin templu, în pridvorul lui Solomon” (loan 
10, 22-23). 


Cu alt prilej, la sărbătoarea Paştilor, lisus i-a alungat în afara acestor curţi cu portic 
pe vânzătorii de boi, oi şi porumbei şi pe schimbătorii de bani (cf. loan 2, 14-15; 
Matei 21, 12,- Marca 11, 15; Luca 19, 45). 


Curtea evreilor 


În mijlocul curţii neamurilor se ridicau alte ziduri - ca o a doua terasă - care 
împrejmuiau curtea interioară rezervată evreilor, unde nu era îngăduit să intre nici 
un străin, care dacă ar fi încălcat regula s-ar fi aflat în primejdie de moarte. Aici 
intrând apostolul Pavel a fost învinuit că a spurcat templul, aducând şi elini în 
templu; şi scoțându-l afară, voiau să-l omoare (cf. Fapte 21, 27-30). Această terasă 
era înconjurată de o scară cu 14 trepte. 


În această curte învăţa lisus poporul, când L-au întrebat arhiereii, cărturarii şi bă- 
trânii cu ce putere face El acestea (Luca 20, 1-8) şi tot aici are loc alungarea 
vânzătorilor şi schimbători lor de bani din templu (Luca 19, 45-40). Zidurile 
acestui templu, sau a doua terasă, aveau câte patru uşi mari la nord şi sud. lar la 
mijlocul fațadei dinspre răsărit era o singură uşă mai mare şi mai împodobită decât 
celelalte, numită „Poarta Frumoasă”, iar în faţa acesteia aşteptau milă cerşetorii. La 
„Poarta Frumoasă” l-au vindecat Petru şi loan pe ologul din naştere (Fapte 3, 1- 
10). 


Curtea evreilor era împărțită în două părți: cea a femeilor (care nu aveau voie să 
treacă mai departe), dar în care intrau şi bărbaţii, şi cea a bărbaţilor evrei, care era 
înconjurată de portice şi de săli destinate diverselor servicii al templului. În partea 
de nord se afla Korvana, adică sala tezaurului templului. Aici a rostit Mântuitorul 
cuvântul Său despre „Lumina lumii”, când fariseii şi cărturarii au adus-o în faţa 
Lui pe femeia prinsă în adulter (loan 8, 2-20). Şi tot acolo a văzut-o Mântuitorul pe 





văduva săracă aruncând cei doi bănuţi în vistieria templului, ca obol (Marcu 12, 
41-43; Luca 21, 1-4). 


Sanctuarul 


Templul propriu-zis sau Sanctuarul era locaşul sfânt sau Casa lui Dumnezeu (Ma- 
tei 23, 21), „Casa Tatălui” (loan 2, 16), în care n-aveau voie să intre credincioşii, 
nici când aduceau ofrande (Matei 5, 23-24) la altar, ci rămâneau în tindă. 


Sanctuarul era împărțit în trei părţi: „tinda” sau vestibulul; „Sfânta”, unde intrau 
numai preoţii, şi „Sfânta Sfintelor”, unde intra numai arhiereul o dată în an, la ziua 
înnoirii sau a Ispăşirii. În „Sfânta Sfintelor” a avut Zaharia vedenia îngerului, când 
a intrat în templul Domnului să tămâieze (Luca 1, 9). Tot aici se afla masa cu 
„pâinile punerii-înainte” (Matei 12, 4; Marcu 2, 26; Luca 6, 4; Evrei 9, 2), care se 
schimbau în fiecare sâmbătă şi pe care nu aveau voie să le mănânce decât preoţii. 


După Învățătura Sfântului Grigorie Palama, Maica Domnului, atunci când a fost 
dusă la Templu la vârsta de trei ani, „nu numai că a intrat doar în Sfânta Sfintelor, 
ci şi sălaş aflând acolo, ca una care a fost închinată lui Dumnezeu, nu pentru o 
perioadă de puţini ani, fiindcă prin ea cerurile se vor deschide la vremea potrivită şi 
vor fi date spre sălaş veşnic celor care cred naşterii ei minunate” '. 


Dărâmarea Templului şi Zidul Plângerii 


Aşa cum prorocise Mântuitorul (Matei 24, 2), Templul avea să fie incendiat şi 
dărâmat de soldaţii romani în urma revoltei evreilor din anul 66. Din acest mo- 
ment, jertfele au încetat pentru totdeauna. 


După a doua revoltă, în 135, când Adrian a transformat Ierusalimul în Aelia 
Capitolina, pe esplanada templului au fost înălțate două statui: una în cinstea lui 
Adrian, învingătorul, iar alta în cinstea lui Jupiter Capitolinul. 


Indată după cucerirea Palestinei de către arabi, aceştia au transformat esplanada 
templului în loc sfânt musulman, în amintirea călătoriei pe care Mahomed ar fi 
făcut-o la Ierusalim. 


“ Sfântul Grigorie Palama, Omilia 52. Predică la Intrarea în Sfânta Sfintelor a Preasfintei 
Stăpânei noastre, Născătoarea de Dumnezeu, în Omilii vol. III, traducere de Parascheva 
Grigoriu, Editura Anastasia, Bucureşti, 2007. 





Astăzi, vechiul zid de apus al Templului sau „Zidul Plângerii” este un memorial 
național al poporului evreu. Loc de rugăciune cotidian, „Zidul Plângerii” reuneşte 
mari mase de credincioşi cu ocazia sărbătorilor cultului mozaic. 

De ce a fost adus Hristos 
la Templu? 


Deși lisus era Dumnezeu 
și nu avea nevoie să 
fie adus la Templu, 
Fecioara Maria face 

îm acestlucru din ascultare 


- 
La 


1 față de Legea lui Moise. 
Prin acest Copil, 
pe care Născătoarea 
de Dumnezeu îl aduce 
în fața lui Dumnezeu, 
noi toți am fost 
) răscumpărați din păcat. 
* 


De ce a fost adus Hristos 
ENI Lită 


fie adus la Templu, 
Fecioara Maria face 
acest lucru din ascultare 
față de Legea lui Moise. 
Prin acest Copil, 
pe care Născătoarea 
de Dumnezeu îl aduce 
în fața lui Dumnezeu, 
noi toți am fost 
răscumpăraţi din păcat. 

Tropar la Praznicul Inainteprăznuirii 


Intâmpinării Domnului 


Glasul 1 


Cereasca ceată a îngerilor 
privind spre pământ vede 

=. venind pe Cel mai 

“ Întâi-Născut decât toată 

făptura, aducându-Se ca un 
Prunc în Biserică, purtat de 
Maica ce nu ştie de nuntă şi 
cântă acum, împreună cu noi, 
cântare de Înainteprăznuire, 
bucurându-se. 


Tropar la Praznicul IÎntâmpinării Domnului 
Glasul 1 


Bucură-te, Ceea ce eşti Plină de har, Născătoare de 
Dumnezeu Fecioară; că pg 
din tine a Răsărit 

Soarele dreptăţii, 

Hristos Dumnezeul 

nostru, luminând pe 

cei dintru întuneric. 

Veseleşte-te şi tu, 

bătrânule drepte, cel 

ce ai primit în braţe 

pe Izbăvitorul 

sufletelor noastre, 

Cel Ce ne-a dăruit 

nouă şi Invierea. 





Rugăciune la Întâmpinarea Domnului 

Stăpâne, Doamne, Atotputernice şi 

Făcătorule a toate, Cel Ce cu naşterea Ta ai 

sfinţit pântecele Fecioarei şi ai binecuvântat 

mâinile lui Simeon care Te-au întâmpinat, y 
eliberându-l apoi de neputințele sale, ascultă || Se (zip 
smerita noastră rugăciune din acest ceas; 

împacă lumea aceasta şi mai ales ocroteşte 

Biserica Ta, pe care ai câştigat-o prin 

scumpul Tău sânge. Înnoieşte-o, întăreşte-o, răspândeşte-o, 
înmulțeşte-o şi o păzeşte nebiruită de porţile iadului în veci. 
Izbăveşte-ne pe noi din tirania patimilor! Deschide, Doamne, 
ochii inimilor noastre ca, purtându-Te în inimi aşa cum dreptul 
Simeon te-a purtat în brațele sale, să putem cuprinde taina 
Iconomiei Tale şi a mântuirii noastre. Cel Ce eşti Lumină spre 
descoperirea tuturor, risipeşte întunericul necredinței noastre 
şi dă-ne, Doamne, bucuria negrăită de a Te cunoaşte pe Tine. 
Ca odată eliberați din legăturile acestui trup, în vremea pe 
care Tu o rânduieşti fiecăruia, să ne împărtăşim şi noi din 
Viaţa cea netrecătoare, minunată şi fără de sfârşit. Amin! 


—— 





Cele mai frumoase predici 


lon Buga « Vasile Gordon e Cleopa Ilie e loan lovan e Serafim 
Man e Constantin Necula e Teofil Părăian e Boris Răduleanu 
e Ștefan Slevoacă e Nicolae Steinhardt e Vasile Vasilache 


Intâmpinarea Domnului 


redinţei 

